
STUDIU INTRODUCTIV 




Kant s-a ocupat cu probleme de etică şi în perioada precri- 
tică a gîndirii sale, adică în perioada de pînă la apariţia Cri¬ 
ticii raţiunii pure (1781), dar a făcut-o mai întîi sub influenţa 
doctrinei perfecţiunii a lui Chr. Wolff, apoi sub aceea a moralei 
engleze a sentimentului întregite cu consideraţii antropologice: 
şi a lui J.-J. Rousseau. Nimic din scrierile acestei perioade în 
care-şi pune probleme de etică nu lasă să se prevadă vreuna 
din caracteristicile fundamentale ale concepţiei sale morale pe 
care a elaborat-o în perioada critică. El nu a putut ajunge la 
concepţia sa morală proprie, originală, principial nouă faţă de 
toate concepţiile morale de pînă la el decît după ce a intrat în 
posesia propriei lui metode filosofice, a metodei transcenden¬ 
tale, cu ajutorul căreia elaborase prima sa lucrare fundamen¬ 
tală, Critica raţiunii pure, metodă care constă în a distinge fac¬ 
torii formali, apriorici, necesari şi universali, de elementele 
lor empirice, schimbătoare şi relative, în a demonstra cum 
factorii apriorici constituie condiţiile cunoaşterii pure, cum 
funcţiile apriorice ale cunoaşterii se aplică la obiectele sensi¬ 
bile şi fac teoretic posibilă experienţa. El va aplica aceeaşi me¬ 
todă fecundă şi la soluţionarea problemei morale, distingînd 
formele pure ale acţiunilor morale de conţinutul lor şi consi- 
derînd pe cele dintîi ca pe singurele apte să constituie legitatea 
acţiunilor morale. • 

în cele două opere, pe care le publicăm în traducere în vo¬ 
lumul de faţă, întemeierea metafizicii moravurilor (1785) şi 
Critica raţiunii practice (1788) Kant îsi expune concepţia sa 

morală. I n cea dintîi. el expune numai principiile moralităţii, 
in cea de a doua el îşi înalţă propriul său sistem etic,-,şi—de 
aceea această oper ă reprezintă, după. Critica . raţiunii...pwe , a 

dona sa nppră fundamentală _Intre aceste două opere pe care 

le publicăm acum este însă o atît de strînsă legătură, incit 
cunoaşterea numai a uneia dintre ele ne-ar face să rămînem 
cu o icoană incompletă despre concepţia sa morală. Marele 
filosof a exprimat idei etice şi în alte opere ulterioare, ca în 
Religia în limitele raţiunii (1793), dar a făcut-o numai adiacent, 
pe marginea altor probleme, sau ca în Metafizica moravurilor 
(1797), făcînd şi în această lucrare la fel, fiindcă aici el se 
ocupă cu problemele concrete ale moralităţii, cu aspectele apli¬ 
cării ei în viaţa reală de toate zilele. Numai în cele două opere 
din volumul de faţă el se ocupă cu problemele. teoretice ale 
moralităţii. 

v In filosofia sa teoretică, Imm. Kant arătase cum este posibilă 
cun oaşterea valabilă, adică universală si necesară, stabilim 1 
t rei categorii de f actori apriori ci car e o făceau posibi lă: j ptui- 
ţiile pure ale sensibilităţii, în care obiectele ne sint date, ca¬ 
tegoriile intelectului, cu ajutorul cărora aceste " obiecte'pot fi 
gîndite, şi Ideile raţiunii, care, fără a fi constitutive pentru 
obiectele lor, ci exercitînd numai un rol regulativ, indică inte¬ 
lectului „direcţia" spre o anumită unitate a cunoaşterilor lui, 
fără a-i fixa undeva vreo limită şi făcîndu-1 astfel să nu se 
oprească în cercetările lui niciodată. Procedînd astfel, Kant 
salvase valabilitatea absolută a cunoştinţei, dar cu preţul re¬ 
nunţării la cunoaşterea lumii în sine. Căci formele pure ah' 
cunoaşterii nu sint eficiente decît dacă se referă la date sen¬ 
sibile — la un conţinut sau „materie* 1 , cum se mai exprimă 
Kant — şi fiind legat de aceste forme, intelectul nostru nu 
poate cunoaşte lucrurile decît numai aşa cum ni se prezintă, 
cum ne apar nouă, nu cum sint în ele însele. 

Deci noi nu cunoaştem decît fenomene, nu şi lucrurile în 
sine. Această lume fenomenală, obiect al cunoaşterii apriorice, 
este riguros guvernată de legea cauzalităţii, după care orice 
fenomen este determinat de un altul, după care toate fenome¬ 
nele formează un lanţ cauzal fără nici o lacună, după care tot 
ceea ce se întîmplă, se întîmplă în mod necesar. Dacă deci nu 

am fi deci: fiinţe teoretice, nu am şti că în afară de lumea 
fenomenală şi mai presus de ea se află o altă lume, o lume 
inteligibilă. Noi sîntem însă şi fiinţe voluntare şi active, trăind 
în mijlocul naturii guvernate de legi universale şi necesare, 
dar fiind capabili să desfăşurăm acţiuni, dintre care unele sînt 
caracterizate ca morale. în lumea fenomenală nu există loc 
pentru acţiuni libere, pentru libertate. Dar nici experienţa de¬ 
terminată teoretic, nici experienţa posibilă — adică lumea de 
obiecte care pot fi date la infinit, dar care nu sînt date nicio¬ 
dată complet — nu constituie întreaga existenţă. Dincolo de 
această experienţă reală şi posibilă, denumită şi natură, se află 
o altă lume, aceea a lucrurilor în sine şi, în afară de aceasta, 
lumea a ceea ce trebuie să fie (sein soli) din punct de vedere 
moral. Limitele raţiunii teoretice nu sînt deci şi limitele ra¬ 
ţiunii practice, dincolo de domeniul raţiunii teoretice se în¬ 
tinde imperiul raţiunii practice, dincolo de lumea fenomenală 
se află imperiul lucrurilor în sine, deasupra lumii stringente 
a necesităţii domneşte suverană libertatea, fundamentul mo¬ 
ralităţii. Şi cum Kant era convins că universal şi necesar va¬ 
labil, a priori, nu poate fi numai ceea ce constituie condiţiile 
experienţei, ci şi ceea ce constituie condiţiile moralităţii, s-a 
hotărît să stabilească aceste condiţii, din conştiinţa teoretică 
fermă că numai astfel poate fi întemeiată o etică ştiinţifică. 

Ceea ce-i înlesnise gînditorului nostru să rezolve problema 
valorii absolute a cunoştinţei ştiinţifice, a fost faptul că el des¬ 
coperise o nouă clasă de judecăţi, anume judecăţile sintetice a 
priori, a căror valabilitate universală era după el incontesta¬ 
bilă, precum şi faptul că putuse demonstra că ştiinţele mate¬ 
matice şi ştiinţele matematice ale naturii care se bucurau de 
un indubitabil prestigiu, operează cu astfel de judecăţi. Po¬ 
trivit metodei sale, pentru examinarea ştiinţifică a moralităţii 
se punea aceeaşi problemă a judecăţilor sintetice a priori, dar 
care, chiar dacă putea fi soluţionată pozitiv, se lovea de difi¬ 
cultatea că aici judecăţile apodictice nu puteau fi ilustrate cu 
ajutorul unei etici ştiinţifice, căci o asemenea disciplină nu 
exista în sensul în care avea s-o fundamenteze el. Existau, ce-i 
dreptul, în vremea sa studii antropologice care se ocupau cu 
diferenţele observate în acţiunile morale ale popoarelor şi ra¬ 
selor şi pe care căutau să le explice psihologic, studii intere- 

sânte fără îndoială, dar care nu răspundeau la întrebarea care-] 
interesa pe Kant în năzuinţa lui de a întemeia morala în spirit 
criticist, adică de a determina fundamentele de neclintit ale 
moralităţii. în analogie cu ceea ce descoperise în domeniul teo¬ 
retic, judecăţile sintetice a priori, el va găsi că şi în domeniul 
practic există asemenea judecăţi, care însă, potrivit naturii 
acestui domeniu, au caracterul de reguli sau norme. Iar in 
lipsa unor ştiinţe apodictice, ca cele matematice şi cele mate¬ 
matice ale naturii din domeniul teoretic, cu ajutorul cărora 
să ilustreze existenţa unor astfel de judecăţi în domeniul prac¬ 
tic, el va găsi un fundament ferm, de neclintit al judecăţilor 
morale: conştiinţa morală comună a oamenilor care operează 
cu judecăţi de apreciere morală şi are, în domeniul moralităţii, 
importanţa şi valoarea unui fenomen originar, a cărui analiză 
va forma punctul de plecare al cercetărilor sale morale. Cînd 
această conştiinţă afirmă că ceva este bun sau rău, ea afirmă 
cu pretenţia că judecăţile ei sînt apodictice. Dar satisfac ele 
totdeauna această pretenţie? 

v Conştiinţa morală comună se foloseşte în judecăţile ei de 
predicatul bun, pentru a caracteriza acele acţiuni umane care 
răspund exigenţelor legii morale. Ea nu este însă competentă 
să sesizeze principiul judecăţilor ei morale şi, confundînd prin¬ 
cipiul cu cazurile particulare, ea se expune, sub influenţa în¬ 
clinaţiilor sensibile, să-l falsifice. Neavînd un criteriu sigur şi 
indiscutabil de a distinge binele de rău, ea foloseşte în sens 
larg predicatul bun, aplicîndu-1 şi la anumite daruri ale na¬ 
turii, ca posesiunea sănătăţii, a unui spirit perspicace şi subtil, 
a unei memorii fidele şi prompte, sau la anumite dispoziţii 
interne sufleteşti, ca stăpînirea de sine, păstrarea măsurii, care 
sînt fără îndoială necesare şi utile, dar care nu au nimic a 
face cu ceea ce constituie esenţa intimă a omului, cu simţă¬ 
mintele sale intrinseci, şi deci nu sînt morale, căci aceste da¬ 
ruri ale naturii şi dispoziţii interne sufleteşti pot fi folosite 
şi spre rău: ce poate fi mai odios decît un criminal care-şi 
execută victima cu sînge rece? Astfel, nu tot ceea ce conştiinţa 
comună consideră bun, este şi moral. Bun este după Kant 
numai ceea ce nu-şi deţine valoarea din afară, de la vreun 
scop oarecare, oricît de superior ar fi el, ci o are originar in 
sine şi de aceea nu o poate pierde niciodată. Bun nu poate li 

deci decît ceea ce stă în puterea noastră şi depinde de noi, 
ceea ce este bun prin sine şi, ca atare, este bun în mod necon¬ 
diţionat, absolut. Ce anume ar putea fi bun în aceste con¬ 
diţii? Numai voinţa. „Din tot ceea ce este posibil de conceput 
în această lume, spune Kant în termenii clasici cu care îşi 
începe întemeierea metafizicii moravurilor, ba în genere şi în 
afara ei, nimic nu ar putea fi considerat ca bun fără nici o 
restricţie decît numai o voinţă bună.;Intelect, spirit, discernă- 
mînt şi cum s-ar mai numi altfel talentele spiritului, sau 
curaj, hotărîre, stăruinţă în proiecte, ca proprietăţi ale tem¬ 
peramentului, sînt fără îndoială în unele privinţe bune şi de 
dorit; dar ele pot deveni şi extrem de rele şi dăunătoare, dacă 
voinţa, care are să se folosească de aceste daruri naturale şi 
a cărei calitate specifică se numeşte de aceea caracter, nu e 
bună. La fel stau lucrurile cu darurile fericirii. Putere, bogă¬ 
ţie, onoare, chiar sănătate şi toată bunăstarea şi mulţumirea 
cu soarta sa, pe scurt ceea ce se numeşte fericire, determină 
îndrăzneală şi, prin ea, adesea şi trufie, dacă nu există o voinţă 
bună care să corecteze şi să facă universal conformă scopului 
influenţa lor asupra simţirii şi prin aceasta şi întregul prin¬ 
cipiu de a acţiona“. 

Dar ce înseamnă voinţă bună? Blină este acea voinţă care 
acţionează nu numai cu repudierea înclinaţiilor, sentimentelor, 
pasiunilor, nu numai opunîndu-se oricăror dorinţi sensibile, 
mai mult: nu numai în conformitate cu legea morală, ci exclu¬ 
siv din respectul pentru datorie, din conştiinţa de a-.şi face 
datoria, numai şi numai pentru că e datorie. Ceea ce consti¬ 
tuie şi caracterizează voinţa bună nu sînt nici scopurile pe 
care şi le propune, nici rezultatele la care duc acţiunile ei, 
ci valoarea în sine, intrinsecă, a acţiunilor ei împreună cu 
maxima care-i serveşte ca mobil. 

Moral bună este voinţa care îşi dă ea însăşi legea morală, 
şi nu numai şi-o dă, dar o şi urmează; iar ceea ce constituie 
conţinutul autentic, valoarea inestimabilă a vieţii morale, este 
consecvenţa cu care este observată legea morală. Voinţa este 
bună nu prin ceea ce realizează, ci este bună în sine. Kant 
face o foarte riguroasă distincţie între legalitate şi moralitate. 
Legalitate înseamnă după el simpla conformitate a acţiunilor 
voinţei cu legea morală, pe cînd moralitate înseamnă deter- 

minare a voinţei de către legea morală, înseamnă a acţiona 
din respect pentru legea morală, indiferent de rezultatele pe 
care acţiunea le-ar avea asupra înclinărilor. Legale sînt în 
cel mai bun caz acţiunile pe care le îndeplinim în virtutea 
înclinaţiilor urmărind scopuri empirice, pe cînd morale nu pot 
ii dec’ît acţiunile care sînt săvîrşite sub imperiul legii morale, 
din conştiinţa îndeplinirii datoriei de dragul datoriei. Voinţa 
bună este o voinţă pură, voinţa pură este o voinţă morală, 
fiindcă observă legea pe care şi-o dă ea însăşi. Voinţa „pură 11 
sau bună este totodată aceea care conferă omului demnitate 
şi-i face să aparţină ca fiinţă liberă, ca fiinţă determinată în 
acţiunile ei de legea morală, şi unei alte lumi decît celei em¬ 
pirice, unei lumi superioare, lumii inteligibile. 

Aşa cum a fost cel mai mare gînditor care a negat concep¬ 
ţiilor eudemoniste orice valoare morală, Kant a fost şi cel mai 
mare gînditor care a vorbit în cuvinte emoţionante, vibrante 
despre datorie. Nu ne putem abţine de a le reproduce aici: 
„Datorie! nume sublim şi mare, tu care nu cuprinzi în tine 
nimic agreabil, nimic care să includă insinuare, ci reclami su¬ 
punere, care totuşi nici nu ameninţi cu nimic care ar trezi în 
suflet o aversiune naturală şi l-ar înspăimînta pentru a pune 
în mişcare voinţa, ci numai stabileşti o lege care-şi găseşte 
prin ea însăşi intrare în suflet şi care totuşi îşi cîştigă ea 
însăşi, în ciuda voinţei, veneraţie (deşi nu totdeauna ascultare); 
înaintea căreia amuţesc toate înclinaţiile, deşi în taină acţio¬ 
nează împotriva ei: care ţi-e obîrşia demnă de tine şi unde să 
găsim rădăcina descendenţei tale nobile, care respinge cu mîn- 
drie orice înrudire cu înclinaţiile, rădăcină din care trebuie 
să derive, ca din originea ei, condiţia indispensabilă a acelei 
valori, pe care numai oamenii înşişi şi-o pot da?“ 

Datoria este deci obligaţia pe care o avem de a ne deter¬ 
mina acţiunile exclusiv prin forma legii morale. 

împlinirea datoriei sub imperiul legii morale nu este însă 
posibilă fără ideea de libertate. Căci numai o fiinţă, care este 
liberă, poate să-şi dicteze ei însăşi legea morală, iar liberă 
nu poate fi decît o fiinţă autonomă. Dar ce înseamnă a fi 
autonom şi a fi liber? In sens negativ, înseamnă independenţă 
de orice autoritate externă, de orice „materie 11 a legii morale, 
de sensibilitate, de hedonism şi egoism, iar în sens pozitiv, 

înseamnă spontaneitate absolută, capacitatea voinţei de a-şi 
da ea însăşi legea morală, determinare a voinţei de către forma 
legii morale, observarea strictă a legii morale. 

A considera voinţa ca fiind determinată de un scop extern, 
de ex. de fericire, înseamnă a o priva de orice valoare mo¬ 
rală, a o face să înceteze de a mai fi voinţă, fiindcă nu ar mai 
fi autonomă. Căci după Kant ceea ce face din voinţă o voinţă 
bună, nu este ceea ce vrea, ci cum vrea. Pxincipiul autonomiei 
nu este după Kant numai principiul fundamental al morali¬ 
tăţii, ci este şi principiul fundamental al unei lumi suprasen- 
sibile, inteligibile, morale, căreia omul îi aparţine ca noume- 
lion, ca membru al „imperiului scopurilor 1 ". El constituie de 
asemenea însăşi demnitatea fiinţei umane şi a oricărei fiinţe 
raţionale. Iar. legea morală nu este altceva decît expresia ra¬ 
ţiunii pure practice, adică a libertăţii. 

Autonomie şi libertate mai înseamnă a acţiona independent 
de legea cauzalităţii, independent de orice condiţii, şi totuşi a 
produce efecte în lume. Cum este posibil aşa ceva, după ce în 
filosofia teoretică filosoful demonstrase că în lume totul se 
produce conform principiului cauzalităţii şi că deci nu există 
libertate? Acest lucru a fost pentru Kant posibil, datorită fap¬ 
tului că el făcuse distincţie între lumea fenomenală şi lumea 
lucrurilor în sine. E drept că în filosofia sa teoretică el consi¬ 
dera lumea lucrurilor în sine ca fiind numai conceptibilă, nu 
şi cognoscibilă. Acum existenţa legii morale ca fapt indubitabil 
şi incontestabil ne atestă realitatea necondiţionatului şi inteli¬ 
gibilului, ni le atestă cu atît mai mult cu cit noi nu avem 
nevoie să ieşim din noi înşine, fiindcă legea morală se află 
chiar în noi. Kant afirmă că legea morală reprezintă condiţia 
prin care devenim conştienţi de libertate, precizînd că liber¬ 
tatea este ratio essendi a legii morale, iar că legea morală 
este ratio cognoscendi a libertăţii. Conştiinţa libertăţii pe care 
o dobîndim cu ajutorul legii morale, ne autoriză să ne consi¬ 
derăm că aparţinem nu numai lumii fenomenale, care este 
guvernată de principiul ineluctabil al cauzalităţii, ci şi unei 
lumi inteligibile, guvernată de o cauzalitate necondiţionată a 
raţiunii. 

Kant distinge o libertate practică şi o libertate transcenden¬ 
tală, cea dinţii aparţinînd lumii fenomenale, cea de a doua 

lumii inteligibile. Prin libertate practică el înţelege capacitatea 
oricărei fiinţe raţionale de a-şi determina acţiunile independent 
de înclinările sensibile şi în opoziţie cu ele, ţinînd seamă de 
ceea ce poate fi iubit sau dăunător pentru ansamblul vieţii ei. 
Prin libertate transcendentală el înţelege libertatea care se 
află dincolo nu numai de orice experienţă, dar şi de orice 
experienţă posibilă, in lumea inteligibilă şi care se distinge 
de cealaltă prin faptul că poate determina o acţiune prin ea 
însăşi fără a recurge la o cauză anterioară, că acţionează spon¬ 
tan, constituind ea însăşi începutul unei serii de evenimente 
Kant numeşte o astfel de cauzalitate cauzalitate prin libertate. 

Despre libertate nu se poate afirma însă după Kant decît 
că este, nu şi cum este posibilă. A căuta să arătăm cum este 
posibilă înseamnă a-i indica factorii determinanţi, ceea ce ar 
fi totuna cu a-i nega esenţa, cu a o caracteriza ca determinare 

în opoziţie cu autonomia voinţei stă ceea ce Kant numeşte 
eteronomia ei, care constă în faptul că voinţa nu mai consideră 
maxima acţiunilor ei ca propria ei legislaţie universală, ci, de- 
pâşindu-se pe ea însăşi, caută legea care s-o determine în 
proprietatea unui obiect oarecare. în asemenea acţiuni nu mai 
este voinţa aceea care-şi dă legea, ci obiectul pe care-1 vizează 
este acela care i-o dă. Deci acţiunile care vizează fericirea sau 
care sînt efectuate din credinţa că execută poruncile divini¬ 
tăţii sînt eteronomice, şi după Kant nu au valoare morală. 

Dar prin admiterea unei lumi fenomenale, supuse necesităţii 
mecanice implacabile, şi a unei lumi inteligibile, în care stă- 
pineşte suverană libertatea, se ridică o nouă problemă: există 
vreo legătură între cele două lumi şi, dacă există, în ce ar 
consta ea? Sau mai precis: există vreo legătură între cauza¬ 
litate şi libertate? Kant rezolvă această dificilă problemă cu 
ajutorul noţiunii de caracter^Ca fiinţă empirică trăind în lu¬ 
mea fenomenală, omul acţionează sub influenţa unor factori 
multipli, fiecare din acţiunile lui fiind determinată de eredi¬ 
tate. de climă, de mediul social, de tradiţii, de atîtea alte cauze 
cunoscute şi necunoscute. Sub influenţa lor, el şi-a format ceea 
ce se numeşte caracter, care la rîndul lui, devenind cauză, îşi 
determină unele din acţiunile lui. Din acest punct de vedere, 
omul nu este liber, este determinat cauzal în tot ceea ce face 
Kant afirmă că dacă cineva ar putea scruta în întreaga ei com- 

plexitate, unitatea unui astfel de caracter, ar putea prevedea 
evoluţia lui viitoare cu aceeaşi precizie riguroasă cu care as¬ 
tronomul prevede o eclipsă de Lună sau de Soare. Caracterul 
empiric reprezintă deci, ca orice obiect al lumii fenomenale, 
o simplă verigă în lanţul nesfîrşit al cauzalităţii mecanice. 
Dacă există libertate — şi legea morală îi certifică existenţa — 
ea îşi are originea într-un alt caracter, într-unul pe care Kant 
îl numeşte inteligibil şi din care provine, într-un mod miste¬ 
rios, incognoscibil, cel empiric, ambele existînd împreună, dar 
unul fiind supus legii cauzalităţii, iar celălalt fiind liber. Ca¬ 
racterul empiric este manifestarea fenomenală şi cognoscibilă 
a caracterului inteligibil; acesta îi constituie fundamentul şi 
îi poartă răspunderea. Cînd credem că o acţiune a caracterului 
empiric, deşi a fost necesar determinată, încît nu putea fi 
altfel decît a fost, totuşi ar fi trebuit să fie altfel, credinţa 
noastră nu se bazează pe ideea că caracterul empiric ar fi 
putut acţiona altfel decît a făcut-o, ci că el însuşi ar fi trebuit 
să fie altfel, fiindcă un alt caracter inteligibil ar fi putut să 
producă un alt caracter empiric. Caracterul empiric este un 
fapt a cărui existenţă atestă libertatea caracterului inteligibil. 

Existenţa caracterului inteligibil este atestată după Kant de 
faptul că chiar atunci cînd acţionează fiind determinat de 
cauze externe sau interne, omul se simte liber, adică are con¬ 
ştiinţa că ar fi putut să acţioneze şi altfel de cum a acţionat. 
ţL>ar cea mai vădită dovadă a legăturii dintre caracterul inte¬ 
ligibil şi cel empiric o constituie starea de conştiinţă, cunos¬ 
cută sub numele de remuşcare. Remuşcarea este părerea de 
rău după ce am săvîrşit o acţiune contrară binelui, pe care 
avem conştiinţa că am fi putut-o evita. Prin ea vorbeşte ca¬ 
racterul inteligibil, care spune subiectului: în condiţiile date 
ale caracterului tău empiric, tu nu ai fi putut acţiona altfel, 
dar dacă ai fi acţionat în puterea caracterului tău inteligibil, 
care este liber, tu ai fi putut-o evita. 

Noţiunea de libertate stă deci în indisolubilă legătură cu 
conştiinţa noastră morală. Dacă pentru satisfacerea nevoilor 
noastre de viaţă, am acţiona numai pe bază de instincte şi 
înclinaţii, de pasiuni şi dorinţi, nu am putea dobîndi niciodată 
ideca de libertate. Noi începem să ne simţim liberi abia atunci 

cînd, împotriva multiplelor şi variatelor tentaţii empirice, în¬ 
deplinim o acţiune sub porunca exclusivă a legii morale. 

Dar certitudinea pe care o dobîndim astfel despre libertatea 
noastră morală are o semnificaţie cu mult mai vastă: ea ne 
asigură că dacă libertatea nu este posibilă în lumea sensibilă, 
fenomenală, fiindcă în această lume totul este determinat cau¬ 
zal, că dacă pentru raţiunea teoretică libertatea era cel mult 
o noţiune problematică, fiindcă pentru ea libertatea este incog¬ 
noscibilă, pentru raţiunea practică ea este ceva real, pentru că 
există, în afară de lumea sensibilă, o lume suprasensibilă, o 
lume a libertăţii — lumea lucrurilor în sine. Conştiinţa morală 
ne revelează pe noi nouă înşine ca aparţinînd acestor două 
lumi, ca fiinţe sensibile lumii fenomenale, fiind supuşi ca 
atare legilor ei fizice, ca fiinţe inteligibile lumii suprasensibile, 
fiind ca atare liberi, adică acţionînd numai sub imperiul legii 
morale. 

In Critica raţiunii pure Kant arătase că omul dispune pentru 
cunoaştere de două facultăţi: sensibilitate şi intelect, cea dinţii 
fiind o funcţie receptivă, care primeşte senzaţiile, cel de-al 
doilea fiind o funcţie spontană şi activă, care unifică diversul 
senzaţiilor, dîndu-le forma de natură unitară guvernată de legi 
universale. în Critica raţiunii practice, el va arăta că sensibili¬ 
tatea reprezintă un ansamblu de înclinaţii, porniri, rîvniri, deş¬ 
teptate de diferite obiecte şi care cer să fie satisfăcute. Acestei 
sensibilităţi astfel constituite Kant îi opune ca principiu formal 
raţiunea în funcţiunea ei de legislatoare practică, reprezentînd 
adică legea morală în sfera voinţei, îndeplinind acelaşi rol pe 
care-1 îndeplinesc ideile intelectului în domeniul facultăţilor 
de cunoaştere şi întrunind acelaşi atribut care o fac universal 
şi necesar valabilă — aprioritatea. Cu alte cuvinte, Kant va 
căuta să rezovle problema valabilităţii judecăţilor morale în 
acelaşi mod în care reuşise să rezolve problema valabilităţii 
judecăţilor logice: cu ajutorul formei lor. 

Toate principiile deduse din experienţă ale acţiunilor noastre 
practice se caracterizează în conţinutul lor pe de o parte prin 
faptul că sînt schimbătoare, iar pe de altă parte prin faptul că 
prin aplicarea lor se urmăreşte realizarea unor anumite sco¬ 
puri. Ele sînt schimbătoare în decursul istoriei, fiindcă ceea 
ce a fost valabil ieri nu mai este valabil astăzi, sînt de ase- 

menea schimbătoare în acelaşi timp, fiindcă fiecare popor îşi 
are principiile lui morale empirice. Ele urmăresc realizarea 
anumitor scopuri, care se caracterizează la rîndul lor fie prin 
faptul că se referă la lucruri sau la alţi oameni, fie la per¬ 
soana însăşi care acţionează. La lucruri, cînd cineva urmăreşte 
de exemplu să achiziţioneze un tablou, la alţi oameni, cînd 
cineva vrea de exemplu să instruiască pe altcineva. Asemenea 
principii au legături atît de vagi cu morala, încît ele abia pot 
fi numite morale. 

Cu totul altă semnificaţie au principiile care, deşi provenind 
din experienţă şi bazîndu-se pe ea, ne ajută să realizăm sco¬ 
puri ce ne privesc pe noi înşine. Astfel, dorind să trec cu 
succes un examen, adopt principiul de a mă pregăti serios; 
dorind să-mi păstrez sănătatea, aplic principiul de a duce o 
viaţă sobră. Asemenea principii şi altele similare urmăresc 
propriu-zis bunăstarea mea personală, „binele 11 meu propriu, 
şi au fost considerate totdeauna ca principii sau condiţii ale 
unei vieţi fericite. Ele sînt fără îndoială utile, ba chiar indis¬ 
pensabile, dar după Kant nu sînt şi bune în sens moral. Fiind 
scoase din experienţă, ele nu au decît o valoare relativă, 
fiindcă ceea ce unul consideră ca bun pentru el, altul consideră 
pentru el ca rău. Dimpotrivă, principiile morale se caracteri¬ 
zează prin legitatea lor, prin obligativitatea lor universală, 
căci, ca şi legile naturii, ele sînt valabile pentru toate fiinţele 
raţionale, fără nici o excepţie. Iar ceea ce constituie caracterul 
lor legic, este forma lor, care constă în faptul că este inde¬ 
pendentă de experienţă, că provine din raţiunea pură practică, 
că este susceptibilă să devină lege universală pentru orice 
fiinţă raţională: numai principiile practice, care pot fi ridicate 
la rangul de principii universale, care pot fi universalizate, sînt 
după Kant principii morale. Să presupunem, spune el, că ci¬ 
neva încredinţează cuiva spre păstrare, fără ca nimeni altul 
să mai ştie, o sumă de bani şi că după un anumit timp el 
moare. Să presupunem mai departe că păstrătorul banilor, 
determinat de dorinţa spre bunăstare şi fericire, profită de 
ocazie că nimeni nu ştie că i-a fost încredinţată acea sumă şi 
şi-o însuşeşte. Cine s-ar putea îndoi că maxima unei asemenea 
purtări, adoptată din motive de utilitate personală şi subiec¬ 
tivă, dacă ar fi generalizată, ar face imposibilă orice încredin- 

ţâre de bani spre păstrare? Sau, spre a lua alt exemplu dat 
tot de Kant: Să presupunem că cineva, avînd mare nevoie de 
bani, se împrumută, promiţîndu-i creditorului că îi va restitui, 
promiţîndu-i însă cu rezerva mintală că nu se va ţine de cu- 
vînt. Cine s-ar putea îndoi şi în acest caz că dacă maxima 
acţiunii debitorului ar fi generalizată, s-ar distruge pe ea în¬ 
săşi, fiindcă în acele condiţii nimeni nu ar mai acorda cuiva 
vreun împrumut? 

Legile morale se bucură, după Kant, ca şi legile naturii de 
atributul universalităţii, cu deosebirea însă că în timp ce aces¬ 
tea din urmă se impun prin forţa fizică, exprimă, cum spun 
germanii, o constrîngere, un Miissen, căruia nu i ne putem 
în nici un caz sustrage, cele dinţii reprezintă o obligaţie, ex¬ 
primă o poruncă, un Sollen, care-şi păstrează intangibilă vala¬ 
bilitatea, chiar atunci cînd nu i se dă ascultare. Iar dintre 
toate fiinţele existente sau conceptibile numai omul este grevat 
cu obligaţii, cu datorii, cu porunci (imperative), numai con¬ 
ştiinţa lui poate fi sediul moralităţii, din cauza constituţiei lui 
specifice. Animalele nu posedă conştiinţă morală, fiindcă la 
ele voinţa este identică cu înclinaţiile naturale, cu instinctele: 
ele propriu-zis nu acţionează — căci a acţiona, înseamnă a 
face ceva voluntar sub imperiul unor mobiluri morale con¬ 
ştiente —, ele îndeplinesc acţiunile lor în mod pasiv, lăsîndu-sc 
conduse de legile naturii. Fiinţa supremă, Dumnezeu, este mai 
presus de orice conştiinţă morală, fiindcă în ea voinţa este 
identică cu raţiunea^entru voinţa divină nu există datorie şi 
deci nici poruncă, fiindcă o astfel de voinţă nu acţionează de- 
cît conform legii morale, numai pe baza ei: voinţa ei este mai 
mult decît morală, este, cum spune Kant, sfîntă. Omul insă, 
fiind înzestrat nu numai cu raţiune, ci şi cu sensibilitate, este 
permanent expus primejdiei de a nu putea împlini legea mo¬ 
rală sau de a o viola, el trebuie să lupte fără încetare pentru 
a o împlini. Căci moralitatea nu este un dar al naturii, ci este 
o calitate a conştiinţei, pe care trebuie să ne străduim ca s-o 
dobîndim şi, după ce am dobîndit-o, să ne străduim ca s-o 
păstrăm şi s-o consolidăm. 

Aşa cum există legi ale naturii, există după Kant şi legi 
ale moralităţii, avînd şi unele şi altele caracter de universali¬ 
tate, această universalitate găsindu-şi expresia în forma lor — 

nu în conţinut, care este totdeauna empiric şi deci relativ —, 
legile apriorice ale naturii bazîndu-se pe forma obiectelor ex¬ 
perienţei, aşa cum le-o dictează intelectul, legile morale pe 
forma voinţei, aşa cum i le dictează raţiunea practică. Există 
însă între ele şi o deosebire fundamentală: în timp ce legile 
naturii sînt exprimate în judecăţi apodictice — aşa se întîmplă 
în mod necesar — cărora nimănui nu-i trece prin minte să li 
se opună, cărora oricine este constrîns să li se supună, legile 
morale sînt exprimate sub formă de porunci sau imperative: 
tu trebuie (du solist). Legile morale se exprimă sub formă de 
porunci sau imperative, fiindcă ele întîmpină totdeauna în 
executarea lor împotrivirea năzuinţei atît de puternice a oame¬ 
nilor spre fericire. 

Principiile practice, care constituie premisele oricărei etici 
sînt: sau maxime, adică principii subiective acceptate şi obser¬ 
vate de subiecţi în interesul lor particular şi care nu se bucură 
de valabilitate universală, sau legi practice, care sînt obiectiv 
valabile pentru orice fiinţă raţională şi se numesc precepte 
sau imperative. Preceptele sau imperativele se împart la rîn- 
dul lor in precepte sau imperative care sînt valabile numai in 
anumite condiţii şi în precepte sau imperative care sînt vala¬ 
bile necondiţionat, absolut. Valabile numai în anumite condiţii, 
de exemplu: Dacă vrei să te faci preot, trebuie să studiezi 
teologia; dacă vrei să treci examenul, trebuie să-l pregăteşti. 
Valabile necondiţionat: Nu trebuie să minţi. Pe cele dinţii Kant 
le numeşte ipotetice, pe cele din urmă el le numeşte categorice. 
Intre unele şi altele există deosebiri esenţiale. Primele sînt 
principii practice materiale, materiale în sensul că presupun 
un obiect (materie) al facultăţii de a rîvni ca principiu deter¬ 
minant al voinţei, cu alte cuvinte urmăresc un anumit scop 
empiric care determină voinţa: ele sînt în funcţie de plăcerea 
care o produc, de fericirea personală pe care o procură inşilor 
în parte. Ele diferă de la subiect la subiect, căci nu toţi oa¬ 
menii consideră aceleaşi obiecte ca plăcute şi de dorit, nu toţi 
oamenii, care năzuiesc spre fericire, o înţeleg în acelaşi mod. 
Unii cred că fericirea constă în bogăţie, alţii într-o bunăstare 
fizică, unii într-o viaţă fără griji, alţii într-o viaţă virtuoasă, 
ba s-ar putea găsi şi oameni care să nege că fericirea perso¬ 
nală ar constitui scopul năzuinţelor comune. Aşadar principiile 

practice materiale, adică acelea care urmăresc realizarea unui 
scop, sau imperativele ipotetice, cum le numeşte Kant, sînt 
contingente, nu necesare, relative, nu absolute. Orice deducţie 
a datoriilor din scopuri este după Kant nu numai falsă, dar 
şi empirică: imperativele ipotetice nu sînt apte să devină legi 
practice universal valabile. 

Spre deosebire de principiile fericirii, care sînt infinite şi 
■ arc prevăd totdeauna realizarea anumitor scopuri, legea mo¬ 
rală fundamentală este independentă de orice scopuri, iar va¬ 
loarea ei nu suferă nici o schimbare, nici în plus, nici în mi¬ 
nus, dacă oamenii i se supun sau nu: obligativitatea ei este 
şi rămîne pururea absolută. Legea morală universală se mai 
deosebeşte de principiile materiale, de principiile fericirii care 
sînt în funcţie de scopuri empirice ale voinţei, şi prin faptul 
că este o creaţie proprie a omului, că voinţa morală nu se 
supune decît acelor legi pe care şi le dă ea însăşi, că se înte¬ 
meiază pe ceea ce Kant a numit, cum am văzut, autonomia 
voinţei. Imperativul categoric nu formulează nici o condiţie şi 
nu urmăreşte nici un scop. El exprimă numai forma unei 
acţiuni, făcînd cu totul abstracţie de „materia" ei şi de rezul¬ 
tatele ei reale sau posibile. El enunţă necondiţionat şi apodictic 
porunca moralităţii. Noi trebuie să observăm imperativul cate¬ 
goric, să i ne supunem fără doar şi poate, numai şi numai 
fiindcă este lege morală şi din respect pentru ea. Imperativul 
categoric porunceşte necondiţionat: tu trebuie, iar valabilitatea 
lui universală stă în forma lui legislativă: „Acţionează astfel 
îneît maxima voinţei tale să poată oricînd valora în acelaşi 
timp ca principiu al unei legislaţii universale 11 . 

Nu există după Kant decît această singură lege morală. Alte 
precepte, ca de exemplu: „Trebuie să spui adevărul"; „Nu 
trebuie să ucizi“, constituie fără îndoială principii de care nici 
o societate umană nu se poate lipsi — fără asemenea precepte 
viaţa socială ar fi imposibilă —, dar ele nu sînt legi morale, 
fiindcă nu întrunesc atributul universalităţii, deoarece permit 
excepţii: sînt împrejurări cînd trebuie să ucidem, cînd nu tre¬ 
buie să spunem adevărul. 

Astfel voinţa nu este numai subordonată legii, ci este subor¬ 
donată numai acelei legi pe care şi-o edictează ea sie însăşi. 
Iar valoarea morală a unei acţiuni făcută din datorie constă 

nu în intenţia care trebuie să fie realizată prin ea, ci în prin¬ 
cipiul potrivit căruia trebuie să ne decidem să acţionăm. Legea 
morală constituie unicul şi adevăratul mobil al acţiunilor 
morale. 

Cum a precizat foarte just un istoric al filosofiei, legea mo¬ 
ral ă es te independentă de experienţă după Kant în trei pri¬ 
vinţe: ca origine^ fiindcă provine din raţiune, ca cuprins, 
fiindcă nu conţine decît un precept formal, şi ca valabilitate, 
fiindcă valabilitatea ei rămîne neatinsă, indiferent dacă i ne 
supunem sau nu: legea morală porunceşte ceea ce trebuie (soli) 
să se întîmple, deşi ceea ce porunceşte poate să nu se întîmple 
niciodată. Iar dacă ea ni se adresează sub forma unui impe¬ 
rativ, a unui trebuie, aceasta se datoreşte faptului că noi oa¬ 
menii nu sîntem numai fiinţe raţionale, ci şi fiinţe sensibile, 
şi ca atare sîntem expuşi să ne abatem de la legea morală, 
s-o violăm, aşa incit moralitatea se află mereu în luptă cu 
înclinările, pe care caută să le învingă. 

Şi deşi legea morală ne dictează să i ne: supunem, ne obligă 
s-o observăm, totuşi noi nu o simţim ca pe un jug de care am 
voi bucuroşi să scăpăm, aşa cum se întîmplă cu tot ceea ce 
reprezintă o constrîngere pentru noi. Nu o simţim ca pe o 
constrîngere, chiar cînd îi manifestăm opoziţie, datorită fap¬ 
tului că nu ne este impusă din afară, de o altă voinţă, ci că 
este opera propriei noastre voinţe, că propria noastră raţiune 
practică este aceea care ne-o dictează necondiţionat, fără să 
ţină seamă de vreo înclinare sau de vreun scoţ>s In faţa ei ne 
simţim stăpîniţi de sentimentul de respect, singurul sentiment 
moral veritabil, căci numai din respect pentru legea morală 
ne supunem ei, şi singurul sentiment pe care Kant îl admite 
în cadrul concepţiei sale morale rigoriste. 

Dar dacă la legea morală se face abstracţie de orice conţinut, 
adică de orice scopuri pe care le-ar urmări voinţa sau raţiunea 
practică, atunci rămîne forma care este în adevăr universală 
şi legea morală mai dobîndeşte următoarea formulare, în care 
imperativul este definit prin universalitatea legii, căreia tre¬ 
buie să i se conformeze maxima voinţei: „Acţionează numai 
conform acelei maxime prin care să poţi vrea totodată ca ea 
să devină o lege universală^. 

Ştim însă din filosofia teoretică a lui Kant că legile univer¬ 
sale exprimă existenţa unor obiecte în măsura în care această 
existenţă este determinată formal de ele şi că, în măsura în 
care este astfel determinată, ea se numeşte natură, că deci 
legile sînt acelea care garantează existenţa obiectelor. Situaţia 
este după Kant aceeaşi şi în domeniul moral. |_Dacă maxima 
voinţei, sub imperiul căreia au loc acţiunile, este universali¬ 
zată, înălţată la rangul de lege, ea conferă acţiunilor o exis¬ 
tenţă obiectivă, constituind cu ele o ordine echivalentă teoretic 
cu aceea a naturii/ Iar dacă o maximă se vădeşte prin uni¬ 
versalizare a fi irtaptă să contribuie la constituirea unei ast¬ 
fel de ordini, înseamnă că este moralmente rea. De aceea 
imperativul categoric mai poate fi formulat după Kant şi ast¬ 
fel : „Acţionează ca şi cînd maxima acţiunii tale ar trebui să 
devină, prin voinţa ta, lege universală a naturii 11 — prin natură 
înţelegîndu-se nu natura obiectivă empirică, în care nu se 
întîlneşte nimic just şi moral, ci o ordine din care este exclus 
tot c eea ce este contrar moralităţii. 

Datorită legislaţiei morale, care este creaţia voinţei lui pure, 
omul dobîndeşte o valoare incomparabilă, denumită demnitate, 
care face din el fiinţă capabilă de moralitate, iar prin aceasta 
însăşi şi de umanitate, scop în sine. Demnitatea este un atribut 
pe care nu-1 pot poseda decît fiinţele raţionale care se supun 
neabătut legii morale şi care le distinge de tot ceea ce se nu¬ 
mesc în general lucruri. Căci acestea sint bunuri care satisfac 
anumite nevoi şi anumite gusturi, sînt simple mijloace şi nu 
au decît o valoare relativă, putînd fi înlocuite cu altele care să 
îndeplinească acelaşi rol. Ele pot fi evaluate în bani sau, cum 
se exprimă Kant, au un preţ comercial (Marktpreis). Lucrurile 
sînt simple mijloace, a căror valoare este totdeauna relativă, 
constînd în satisfacerea unor nevoi mai mult sau mai puţin 
stringente. Ele pot fi înlocuite cu altele de o valoare echiva¬ 
lentă, servind aceloraşi scopuri sau unora similare. înseşi ope¬ 
rele de artă, pe care le admirăm atît, deşi au o valoare mai 
mare, nu au totuşi decît una evaluată afectiv (Affektionspreis). 
Numai omul posedă demnitate, fiindcă numai el este capabil 
de moralitate şi de umanitate, fiindcă moralitatea şi umani¬ 
tatea îi conferă o valoare inestimabilă, făcînd din el un scop 
în sine. De demnitate nu se bucură decît ceea ce este scop în 

sine, în slujba căruia stă tot ce există şi în primul rînd legea 
morală.'Iar întrucît omul îşi dă singur legea morală, i se su¬ 
pune cfin respect pentru ea, cu respingerea tuturor tentaţiilor 
sensibile, caută să se identifice cu ea, demnitatea legii îl in¬ 
clude şi pe el, înălţîndu-1 deasupra lui însuşi ca fiinţă empi¬ 
rică, aparţinînd lumii sensibile, şi îl situează ca personalitate 
într-o altă ordine a lucrurilor, în lumea suprasensibilă, inte¬ 
ligibilă. în chipul acesta imperativul categoric capătă un con¬ 
ţinut, anume respectarea demnităţii umane: lucrurile pot fi 
folosite, ca mijloace, dar persoana niciodată: ea trebuie respec¬ 
tată în demnitatea ei absolută. Legea morală este sfîntă (invio¬ 
labilă), iar omul este scop în sine ca subiect al acestei legi. 

Şi astfel legea morală supremă, principiul categoric, primeşte 
următoarea formulare: „Acţionează astfel ca să foloseşti uma¬ 
nitatea atît în persoana ta, cît şi în persoana oricui altuia 
totdeauna în acelaşi timp ca scop, iar niciodată numai ca 
mijloc u , formulare care, deşi îi dă legii un conţinut concret, are 
aceeaşi valabilitate ca şi prima. 

Scop în sine înseamnă scop pentru orice fiinţă raţională, 
indiferent dacă îl admite sau nu. Iar omul este scop în sine 
în măsura în care posedă o voinţă, şi anume o voinţă capabilă 
să se supună legii morale, pe care şi-o dă ea însăşi. Dar omul 
nu este după Kant numai scop în sine, el este totodată şi scop 
final al naturii. 

Dar ce înseamnă scop final? înseamnă acel scop care nu mai 
presupune vreun alt scop drept condiţie a posibilităţii lui, 
fiindcă este la fel de necondiţionat ca şi legea conform căreia 
el există. Iar omul este scop final al naturii în calitatea lui 
de fiinţă morală şi numai în această calitate. 

Astfel şi Kant, cu toată opoziţia lui faţă de o voinţă care ar 
urmări realizarea de scopuri, s-a văzut silit să admită noţiu¬ 
nea de scop, căci o voinţă, chiar pură, care nu ar urmări sco¬ 
puri, nu ar mai fi voinţă.^Noţiunea de voinţă implică pe cea 
de scop/Voinţa se referă deci şi la scopuri, fie şi numai pentru 
a adopta o maximă sau alta. Căci conştiinţei morale nu-i este 
indiferent ce efecte poate avea o acţiune pe care o îndeplineşte 
din datorie, din respect pentru ea. Iar efectul ultim care este 
în acelaşi timp scopul suprem al voinţei pure practice este, 
după Kant, Binele suveran. 


XXV 




STUDIU INTRODUCTIV 


Kant ştie desigur că noi sîntem constrînşi să ne servim ca 
mijloace reciproc unii de alţii, fiindcă avem nevoie unii de 
alţii, dar acest lucru nu trebuie să ne facă să uităm că cei ce 
ne fac servicii sînt oameni şi că orice om îşi are demnitatea 
lui. După Kant, nu putem trata pe oameni ca simple mijloace 
nici chiar atunci cînd obţinem consimţămîntul lor, căci con- 
simţămîntul ar putea fi obţinut prin intimidare sau interes, şi 
în acest caz nu ar fi un consimţămînt voluntar, rezultatul ra¬ 
ţiunii lor practice. De aceea, nu există după el un dispreţ mai 
mare pentru demnitatea umană decît de a-i constrînge pe 
oameni să facă ceea ce este contrar conştiinţei lor. 

Această nouă formulare a imperativului categoric reprezintă 
unul din atributele definitorii ale moralei kantiene. In ea este 
vorba nu de existenţa umană ca persoană stăpînită de încli¬ 
naţii şi interese empirice, ci de persoană în sensul de perso¬ 
nalitate, adică de fiinţă umană care se află în cea mai intimă 
legătură cu legea morală, care nu acţionează decît sub porunca 
legii morale, lege care este sfîntă. Aşa se explică şi de ce şi 
umanitatea este sfîntă în persoana umană şi de ce nu e de 
mirare, cum spune Kant, că, întrucît aparţine unei ordini su¬ 
perioare a lucrurilor, celei inteligibile, omul trebuie să fie 
privit cu respect, iar legea morală cu veneraţie. După Kant, 
omul nu are datorii decît faţă de sine însuşi şi faţă de seme¬ 
nii săi, nu şi faţă de existenţe inferioare, animale sau plante, 
ori faţă de existenţe superioare, îngeri sau Dumnezeu. Omul 
are datorii numai faţă de oameni în calitatea lor de persoane 
ca existenţe trăind în lumea sensibilă. 

Pînă la Kant, reprezentanţii concepţiilor eudemonist-empi- 
riste afirmaseră că scopul în viaţă îl constituie promovarea 
unei bunăstări personale (fericirea) în cadrul unei propăşiri 
generale, fără a preciza unde se sfîrşeşte cea dintîi şi unde 
începe cea de-a doua, iar reprezentanţii raţionalişti ai concep¬ 
ţiilor potrivit cărora scopul vieţii îl constituie perfecţiunea 
puneau accentul pe desăvîrşirea personală, fără a ţine seamă 
şi de aspectul ei social. Kant conciliază tezele acestor concepţii 
opuse, reducîndu-le la justa lor valoare, prin enunţarea urmă¬ 
toarei porunci morale: ,,Fă-ţi drept scop al acţiunilor tale 
propria-ţi perfecţiune şi fericirea străină 11 . Propria-ţi desăvîr- 
şire şi nu desăvîrşirea celorlalţi, fiindcă altora, dacă nu o au, 

nu li se poate inculca o conştiinţă bună, această conştiinţă 
bună fiind opera fiecăruia dintre noi. Fericirea străină şi nu 
fericirea personală, fiindcă spre fericirea personală tindem in¬ 
stinctiv şi nu avem nevoie de îndemnul şi concursul nimănui. 
Dar perfecţiunea, care este totuna cu sfinţenia, nu este hără¬ 
zită nici unei fiinţe raţionale aici pe pămînt. De ea ne putem 
apropia numai printr-un progres, care, fiindcă nu-şi poate 
atinge scopul în această lume, trebuie să admitem că se pre¬ 
lungeşte şi în lumea cealaltă prin dăinuirea personalităţii noas¬ 
tre în acea lume, adică trebuie să admitem nemurirea sufle¬ 
tului, nu ca pe o certitudine — căci nemurirea sufletului nu 
constituie un obiect de cunoaştere, care să poată fi demonstrată 
teoretic —, ci ca pe o „speranţă consolatoare 11 . 

Astfel, precum am văzut, după Kant morala nu are nevoie 
să recurgă la ideea unei fiinţe supreme, pentru a lua cunoş¬ 
tinţă de datoriile pe care le are omul, nu are nevoie nici de 
alte mobiluri decît de legea morală, pentru a le împlini. Mo¬ 
rala îşi este ca morală suficientă ei însăşi. 

Determinînd legile morale ca imperative, ca porunci, care 
îşi menţin nealterată valabilitatea lor indiferent dacă sînt îm¬ 
plinite sau nu, Kant a devenit, cum s-a spus cu drept cuvînt, 
reprezentantul clasic al direcţiei imperativiste în etică, înţe¬ 
leasă ca disciplină care nu-şi propune să descrie şi să explice 
viaţa morală reală a oamenilor, ci să stabilească legislaţia ab¬ 
solută a moralităţii. 

Şi spre deosebire de înaintaşii săi în materie de doctrine 
morale, care căutau să demonstreze mai întîi libertatea voin¬ 
ţei, pentru a deduce apoi din ea preceptele morale, Kant pro¬ 
cedează cu totul invers: el porneşte de la convingerea indis¬ 
cutabilă în existenţa datoriei, imperative şi categorice, pentru 
a funda pe ea certitudinea morală că putem face ceea ce po¬ 
runceşte datoria: „tu poţi, fiindcă trebuie (solist)". Sau cum 
se mai exprimă Kant: „Eu trebuie este un eu vreau“. Legea 
morală şi-ar pierde orice sens şi orice valoare, dacă noi nu 
am avea capacitatea s-o respectăm. Legea morală reclamă 
sfinţenia, adică adecvare totală a voinţei la legea morală. Dar 
omul, ca fiinţă raţională aparţinînd deopotrivă atît lumii sen¬ 
sibile cit şi acelei inteligibile, nu este capabil pe această lume 
decît de virtute, de împlinirea legii morale din respect pentru 

ea, fiind totuşi mereu tentat s-o calce şi chiar s-o şi facă. 
Din acest conflict între ceea ce reclamă legea morală şi ceea 
ce este capabil omul, rezultă postulatul nemuririi sufletului, 
care deschide perspectiva unei apropieri printr-un progres in¬ 
finit de adecvare perfectă a voinţei la legea morală. 

Trebuie să precizăm că determinînd moralitatea ca fiind în 
luptă continuă cu înclinaţiile, dorinţele, pasiunile, sentimen¬ 
tele, totuşi morala kantiană nu are nimic a face cu ascetismul. 
Disciplina pe care omul şi-o impune lui însuşi în îndeplinirea 
acţiunilor morale nu are nevoie de mortificaţii, care nu au 
nici un sens. Kant recunoaşte fără înconjur că oamenii tind 
spre fericire în virtutea naturii lor de fiinţe finite şi raţionale: 
urmărirea fericirii este deci o năzuinţă necesară a naturii lor. 

Dar dacă fiecare fiinţă raţională trebuie să fundeze prin 
voinţa ei practică o legislaţie universală şi dacă fiecare din aces¬ 
te fiinţe trebuie să le trateze pe celelalte ca scopuri în sine, 
înseamnă că toate fiinţele raţionale stau sub legi morale 
comune, formînd împreună o comuniune, pe care Kant o nu¬ 
meşte „imperiu al scopurilor 11 . Deşi fiecare fiinţă raţională 
este îndreptăţită să facă parte din acest imperiu, totuşi, fiindcă 
fiecare din ele este fiinţă finită care ca atare întîmpină obsta¬ 
cole în realizarea voinţei sale morale — fie din partea înclina¬ 
ţiilor, fie din cauză că voinţa ei nu este suficient de energică 
pentru a se pune de acord cu legislaţia morală — acest impe¬ 
riu nu este decît un ideal spre care sîntem obligaţi să tindem, 
nu este decît o Idee pe care avem datoria s-o realizăm —, o 
Idee practică fireşte, care ne îndeamnă să înfăptuim prin ac¬ 
ţiunile noastre conforme acestei Idei ceea ce nu există, dar 
trebuie să existe, nu o Idee teoretică, care, cînd e vorba de 
scopuri în natură explică numai ceea ce este aşa cum este. 
Cînd o fiinţă raţională reuşeşte să-şi pună în totul de acord 
voinţa cu legislaţia morală, ea ajunge să fie mai mult decît 
un simplu membru al acestui imperiu al scopurilor, ajunge să 
fie şef, conducător. 

O problemă care i-a dat serios de gîndit lui Kant, după ce 
determinase moralitatea ca fiind independentă de tot ce este 
sensibil şi afectiv, a fost următoarea: cum poate legea morală 
— noţiune pur intelectuală — să determine ca mobil acţiunile 
noastre practice? Kant a rezolvat-o în cele din urmă, afirmînd 

că există un sentiment, dar un sentiment care nu este pro¬ 
vocat de impresii sensibile, ci care stă în strînsă legătură cu 
reprezentarea de lege morală şi care, fiindcă aceasta este aceea 
care-1 produce, el o are pe ea ca obiect. Acest sentiment cu 
totul specific şi particular, este sentimentul de respect. El este 
cu totul specific şi particular, căci în vreme ce celelalte senti¬ 
mente se reduc la teamă şi la înclinaţie, sentimentul de res¬ 
pect, deşi are analogic şi cu una şi cu alta — cu teama, fiindcă 
se referă la o lege pe care o suportă sensibilitatea noastră, 
cu înclinaţia, fiindcă se raportă la o lege pe care o pune voinţa 
noastră — nu este nici una, nici alta. El pe de o parte ne 
umileşte prin conştiinţa pe care o trezeşte în noi că sîntem 
subordonaţi unei legi necondiţionate, absolute, reducînd astfel 
la tăcere pretenţiile iubirii de sine. Pe de altă parte el ne 
înalţă în propriii noştrii ochi, prin conştiinţa pe care ne-o 
deşteaptă că participăm la valoarea absolută a legii morale, 
făeîndu-ne astfel să ne cunoaştem demnitatea noastră. El este 
mijlocul cu ajutorul căruia legea morală determină voinţa, el 
este chiar un mobil al acţiunilor morale, fără a se substitui to¬ 
tuşi rolului determinant al legii morale, reprezentarea legii 
morale păstrîndu-şi funcţia ei esenţială de condiţie ireductibilă 
şi suverană a acţiunilor raţiunii pure practice. 

Binele moral pe care-1 prescrie legea morală fundamentală 
cu toate formulările ei diferite, este un bine moral absolut 
bun, bun în sine, nu bun în vreun scop oarecare. 

Conţinutul noţiunii de libertate este la Kant strict moral. 
Noţiunea de libertate nu este după el o noţiune dogmatică în 
sensul în care o enunţaseră de pe poziţiile lor luministe Leib- 
niz şi Wolff, noţiune care să poată fi demonstrată teoretic, ci 
este o Idee, dar o Idee care nu îndeplineşte, cum arătase 
Critica raţiunii pure, numai un rol euristic, regulativ, ci care 
exprimă o realitate practică. Ba libertatea este chiar mai mult 
decît o Idee, este un postulat al raţiunii practice, adică o jude¬ 
cată care nu este evidentă prin ea însăşi şi care nu poate fi 
nici demonstrată, dar pe care trebuie s-o admitem, fiindcă 
altfel nu putem demonstra alte judecăţi. Astfel, raţiunea prac¬ 
tică, în calitatea ei de legislatoare morală, nu poate exista fără 
Ideea de libertate şi de aceea trebuie s-o postuleze. Libertatea 
este astfel un postulat necesar al raţiunii practice. 

Dar nu numai ea, ci şi celelalte Idei ale luminismului leibni- 
zo-wolffian: nemurirea sufletului şi existenţa lui Dumnezeu. 
Legea morală şi libertatea prin care ea este posibilă ne-au 
determinat să credem că există o lume suprasensibilă, că noi 
oamenii aparţinem la două lumi, care se manifestă în natura 
însăşi a omului, lumea sensibilă în viaţa lui empirică, lumea 
suprasensibilă în activitatea lui morală, cele două categorii de 
manifestări fiind într-o permanentă tensiune. Căci ca fiinţe 
empirice, aparţinînd naturii, fiind dominaţi şi conduşi de încli¬ 
nări, instincte, pasiuni, noi urmărim tot ceea ce satisface inte¬ 
resele noastre proprii, iubirea de sine, cu un cuvînt fericirea 
noastră, pe care o considerăm ca principiu suprem în viaţă, 
iar ca fiinţe practice, acţionînd adică sub imperiul legii morale, 
noi tindem continuu spre realizarea unei vieţi total virtuoase, 
spre perfecţiunea morală. Şi cum, cit timp trăim, noi nu putem 
renunţa la nici una dintre cele două tendinţe ineluctabile ale 
fiinţei noastre, realizarea perfecţiunii morale nu este concep- 
tibilă decît după ce tot ce aparţine naturii noastre empirice a 
dispărut, nu mai există, adică după moarte. Astfel, numai 
prin postularea nemuririi sufletului, prin supozarea că noi 
vom continua să existăm ca personalitate morală şi după 
moarte, moralitatea ea însăşi capătă realitate. Pentru conştiinţa 
noastră morală virtutea pe această treaptă morală superioară, 
este nu numai demnă de fericire, dar face chiar parte inte¬ 
grantă din ea, deschizîndu-ne perspectiva spre Binele suve¬ 
ran, — noţiune care a jucat un mare rol în etica antică, la 
epicureici şi stoici — care reprezintă acordul dintre virtute 
şi fericire, şi de care ne apropiem continuu, dar pe care nu-1 
vom realiza niciodată, consolîndu-ne doar cu speranţa că vom 
reuşi totuşi. 

Cum însă nu sîntem siguri că Binele suveran ar putea fi 
realizat chiar într-o viaţă veşnică, căci stă mai presus de pu¬ 
terile omului să-l realizeze, trebuie să admitem o ordine mo¬ 
rală a lumii, în care evoluţia naturii este supusă unei ordini 
superioare, al cărei scop ultim este să ducă la unitatea dintre 
lumea sensibilă şi cea inteligibilă, să unifice, cum se mai ex¬ 
primă Kant, „imperiul naturii cu imperiul moravurilor 11 şi să 
realizeze un acord perfect între virtute (moralitate) şi fericire 
sau, cum spuneau grecii, Binele moral. O astfel de unificare nu 

este însă conceptibilă decît prin postularea unei fiinţe morale 
atotputernice şi absolute, a lui Dumnezeu. Şi astfel credinţa 
în existenţa lui Dumnezeu este după Kant în funcţie de cre¬ 
dinţa în realitatea Binelui suveran. 

Dar dacă morala nu are nevoie să fie fundamentată religios 
— o fundamentare religioasă ar fi, cum ştim acum, contrară 
purităţii principiilor ei, ar fi eteronomică — ea duce totuşi 
inevitabil la Ideea de Dumnezeu. „Morala, spune Kant, duce 
inevitabil la religie 11 , la afirmarea divinităţii. Duce, nu se înte¬ 
meiază pe ea. Căci deşi Kant admite credinţa într-o fiinţă atot¬ 
puternică şi absolută, el respinge, cum am văzut, categoric, ca 
fiind contrară moralităţii, ca fiind eteronomică, întemeierea 
teologică a moravurilor (moralităţii). 

S \.Ca reprezentant al unei religii bazată pe moralitate, al unei 
eligii morale, Kant combate religia care pretinde să fie „ştiin¬ 
ţifică' 1 , adică fundată pe raţiune, precum şi religia fundată 
pe revelaţie, pe care le consideră nu numai eronate, dar şi 
periculoase, căci falsifică viaţa morală, transformînd cultul faţă 
de Dumnezeu intr-un cult servil faţă de un idol, degradînd 
respectul în teamă şi intenţia morală în utilitarism religios, 
încurajînd superstiţiile, cu tot cortegiul lor de practici vrăji¬ 
toreşti şi demon ologi ce/ 

Astfel, cele trei Idei ale raţiunii teoretice — cosmologică, psiho¬ 
logică şi teologică — care nu aveau teoretic decît o valoare regu- 
lativă, dobîndesc ca postulate ale raţiunii practice o valoare con¬ 
stitutivă, practică, iar prin ele şi raţiunea practică însăşi o superi¬ 
oritate incontestabilă asupra celei teoretice. Căci în vreme ce 
după Kant cunoaşterea teoretică se limitează la lumea sensibilă, 
fenomenală, fiindu-i principial imposibil accesul la o lume su- 
prasensibilă, raţiunea practică, datorită conştiinţei morale, le¬ 
gii morale şi postulatelor ei practice — Ideilor de libertate, ne¬ 
murire, Dumnezeu — îşi formează credinţa că toate fiinţele 
raţionale sînt fiinţe libere şi nemuritoare, aparţinînd unei or¬ 
dini morale universale, orînduite şi guvernate de o putere atot¬ 
puternică şi suverană, de Dumnezeu, şi care este accesibilă 
oricui dispune de o voinţă bună. Cele trei Idei posedă realitate 
în sensul că cheamă voinţa morală la activitate, o fac să acţio¬ 
neze din credinţa în valoarea lor practică incontestabilă. Şi ce 
poate fi mai real decît ceea ce determină la acţiune? Kant nu- 

meşte această superioritate a raţiunii practice asupra celei teo¬ 
retice primat al raţiunii practice. 

Astfel cu ajutorul Ideilor, care sînt opera ei, raţiunea con¬ 
cepe o altă lume decît cea sensibilă, lumea inteligibilă, care 
constituie pentru intelect limita pînă la care se poate întinde 
el şi pe care nu o poate cunoaşte în nici un caz. 

înţelegem acum ce a înţeles Kant însuşi prin termenul meta¬ 
fizică pe care l-a folosit în titlul lucrării sale întemeierea vie- 
tafizicii moravurilor: ca disciplină filosofică metafizica are în 
adevăr ca obiect o lume suprasensibilă, care teoretic este in¬ 
cognoscibilă, dar a cărei credinţă nestrămutată în ea îşi are 
fundamentul indestructibil în „faptul transcendental 11 al con¬ 
ştiinţei morale, a cărei analiză, prin disocierea condiţiilor aprio¬ 
rice de conţinutul lor empiric, prin arătarea că aceste condiţii 
constituie prin universalitatea lor fundamentul moralităţii, o 
face posibilă ca ştiinţă.'&Astfel, nu numai că' morala nu poate 
fi întemeiată cu ajutorul unei concepţii teoretice despre lume, 
ci, dimpotrivă, ea este aceea care ne face să credem în exis¬ 
tenţa unei lumi suprasensibile, lume care constituie însă obiect 
de credinţe, nu de demonstrare teoretică.^ţAdversar al eticii 
fundamentată teologic, adversar de asemenea al religiilor reve¬ 
late cît şi al celor statutare, adversar deopotrivă al exaltărilor 
religioase mistice, concepţia morală a lui Kant şi deci meta¬ 
fizica sa despre suprasensibil culminează totuşi în Ideea do 
Dumnezeu, care-şi are originea în credinţa apriorică a raţiunii 
practice. ţVIorala şa este deci o teologie morală şi nu o morală 
teologică, fiindcă fundamentează Ideea de divinitate pe con¬ 
ştiinţa morală şi nu, cum făcea teologia, care prezenta precep¬ 
tele morale ca precepte divine. Cu alte cuvinte, religia îşi are 
fundamentul în morală, iar nu morala în religie. Morala este 
după Kant cu totul independentă de teologie. Iar metafizica su- 
prasensibilului este opera raţiunii practice, nu a raţiunii teo¬ 
retice. 

Ca membru al lumii sensibile, fiinţa raţională este supusă 
legilor naturii, care reprezintă pentru voinţa ei principii ete- 
ronomice, ajutînd-o să-şi explice propriile ei acţiuni ca feno¬ 
mene în raporturile lor cu alte fenomene. Ca membru al lumii 
inteligibile,[_fiinţa raţională acţionează independent de cauze 
empirice, numai în virtutea autonomiei şi libertăţii ei şi su- 

punîndu-se principiului universal al moralităţii. Dacă fiinţa 
raţională nu ar aparţine decît lumii sensibile, ea nu ar acţiona 
decît sub imperiul principiilor eteronomice, adică al înclina¬ 
ţiilor, instinctelor, pasiunilor, sentimentelor etc., propunîndu-şi 
ca maximă a acţiunilor ei fericirea. Dacă ar aparţine numai 
lumii inteligibile, ea nu ar acţiona decît conform principiilor 
universale ale moralităţii pe care şi le dă voinţa ei ca voinţă 
pură şi autonomă. Tocmai fiindcă aparţine celor două lumi şi 
are conştiinţa că cea inteligibilă este superioară celei sensibile 
şi o fundamentează, fiinţa raţională se simte obligată să acţio¬ 
neze în conformitate cu legile lumii inteligibile. Aşa se explică 
după Kant cum principiul moral este o judecată sintetică a priori^ 
aşa cum cunoaşterea matematicii pure şi cunoaşterea pură 3 
ştiinţelor naturii erau posibile prin faptul că la intuiţiile de 
timp şi spaţiu se adăugau conceptele intelectului, constituind 
astfel judecăţi sintetice a priori, tot aşa principiul moral este 
o judecată sintetică a priori, fiindcă la voinţa determinată em¬ 
piric se adaugă aceeaşi voinţă care-şi dă însă singură legea 
morală şi o obligă şi pe cealaltă să se supună acestei legi. 

^Concepţia morală kantiană se caracterizează în puţine cu¬ 
vinte, negativ: prin respingerea oricărui eudemonism şi a ori¬ 
cărei încercări de a întemeia moralitatea pe autoritatea fiinţei 
supreme, iar pozitiv: prin afirmarea autonomiei voinţei, prin 
formalismul, rigorismul şi imperativismul ei^V 

Concepţiei morale a lui Kant i s-au adus multe critici, poate 
mai multe decît oricărei alteia, iar aceasta fără îndoială din 
cauza originalităţii sale. Ne vom mărgini să relevăm în cele 
ce urmează numai o parte din elel^ţjSliminînd din voinţă orice 
conţinut, făcînd abstracţie în definirea ei de orice scopuri, de- 
terminînd-o după forma ei, voinţa a rămas vidă şi oarbă. Kant 
a identificat voinţa pură cu raţiunea pură practică, fără să fi 
justificat această identificareţ^Jtjîh filosofia sa teoretică, făcînd 
distincţie între lumea fenomenală şi lumea noumenală, el susţi¬ 
nuse că lumea noumenală este incognoscibilă, determinînd nou- 
menul ca pe un X, ca pe o necunoscută. In filosofia sa morală, 
noumenul încetează însă de a mai fi o necunoscută, el prezen- 
tîndu-se aici cu atribute cognoscibile, ca moralitatea şi liber¬ 
tatea. Kant vorbeşte de un caracter inteligibil, adică noumenal, 

şi de unul sensibil, adică fenomenal, care ar coexista în orice 
persoană, cel dinţii influenţînd pe cel din urmă şi realizînd 
astfel moralitatea, fără ca filosoful nostru să ne arate nici cum 
cele două caractere coexistă, nici cum unul determină pe celă¬ 
lalt. In filosofia sa teoretică, el a arătat că fenomenele sînt su¬ 
puse principiului cauzalităţii, care leagă între ele elemente 
diverse, în filosofia sa practică el vorbeşte de o cauzalitate 
inteligibilă, fără să ne spună ce elemente diverse ar putea lega 
această cauzalitate în lumea noumenală, care ne este necunos¬ 
cută şi incognoscibilă. 

VVjSu privire la universalitatea legii morale, pe care Kant o 
subliniază mereu, s-a obiectat că ceea ce urmăreşte fiinţa ra¬ 
ţională prin acţiunile ei morale nu este universalitatea ca atare, 
ci un bun anumit, care reprezintă pentru ea o valoare/ 

Kant vorbeşte de un „rău radical 14 , care nu este altceva de- 
cît ceea ce înţelege teologia prin păcat originar, dar care după 
Kant nu s-ar datora sensibilităţii, ci unei înclinări a voinţei 
spre rău, unei tendinţe a ei de a nu se supune totdeauna legii 
morale, ci de a-şi permite unele abateri de la ea — în cali¬ 
tatea ei de voinţă liberă. Cum să ne explicăm însă o astfel 
de înclinare sau de tendinţă a voinţei spre rău, atunci cînd ea 
nu se mai află sub influenţa sensibilităţii? Ce ar putea s-o mai 
determine la rău? Căci ca voinţă liberă, deci ca manifestare a 
caracterului inteligibil, noumenal, ea nu acţionează decît sub 
imperiul legii morale. 

Dar cele mai serioase critici s-au adus, nu atît contradicţiilor 
dintre filosofia sa teoretică şi filosofia sa practică şi altor idei 
insuficient justificate, ci celor două caractere fundamentale ale 
concepţiei sale morale: formalismul şi rigorismul ei. Contra 
formalismului s-a obiectat că supunerea faţă de forma legii 
morale, independent de scopurile acţiunilor, este în fond o 
supunere oarbă, că forma legii morale nu este suficientă spre 
a ne indica ce atitudine trebuie să adoptăm în faţa unor pro¬ 
bleme dificile pe care ni le pune de multe ori viaţa. Să luăm 
ca exemplu cazul unui mamoş care asistă o femeie ce se zbate 
în chinurile naşterii şi căruia i se pune problema de a sacrifica 
una din cele două vieţi: pe cine să sacrifice, pe mamă sau pe 
copil? Legea morală prin simpla ei formă nu-i poate veni me¬ 
dicului cu nimic în ajutor, căci, cum s-a observat, diversitatea 

extremă a cazurilor de conştiinţă pe care le prezintă viaţa nu 
poate fi redusă la simplitatea cîtorva formule generale. 
y^jContra rigorismului s-a obiectat că reducînd la acelaşi nu¬ 
mitor tot ceea ce el numeşte înclinaţie, nefăcînd nici o distinc¬ 
ţie între ele, negîndu-le tuturor, indiferent de natura lor, orice 
valoare morală, socotind ca o impietate faţă de sanctitatea legii 
morale orice sprijin al ei de către o înclinaţie oricît de dez¬ 
interesată, Kant a ajuns la ideea inacceptabilă—inacceptabilă 
fiindcă este contrară realităţii — nu numai că nici o acţiune 
care are la origine un sentiment dezinteresat nu este morală, 
ci mai mult: că orice acţiune morală care este însoţită sau sfîr- 
şeşte cu un sentiment de mulţumire, de satisfacţie de sine, îşi 
pierde valoarea, că deci a acţiona moral înseamnă a acţiona 
fără nici o plăcere, a acţiona fără a ciori, a acţiona în silă*j$MV 
urma obiecţiilor care i s-au făcut în această privinţă, între alţii 
de Fr. Schiller, care era un simpatizant al filosofiei kantiene, 
Kant a concedat că observarea cu „inimă voioasă" a datoriei 
reprezintă un indiciu al autenticităţii convingerilor morale ale 
subiectului. I s-a replicat însă că atîta vreme cît pe de o parte 
este menţinută teza că înclinările omului provin din iubirea 
de sine şi sînt orientate exclusiv spre fericire personală, iar 
pe de altă parte că raţiunea porunceşte şi interzice numai prin 
„reprezentarea unei legi", nu se poate concepe de unde ar 
putea să provină acea „inimă voioasă". Căci sensibilitatea nu 
poate decît să fie limitată de datorie, iar raţiunea nu are inimă, 
ea nu cunoaşte decît legea morală, care nu permite bucuria de 
a-ţi face datoria. Aşadar, atîta vreme cît este menţinută diso¬ 
cierea absolută dintre „sensibilitate" şi „raţiune", datoria va 
rămîne o obligaţie pe care nu o îndeplinim bucuroşi, că „tu 
trebuie" — du solist — nu va putea fi însoţit de un voios „eu 
vreau". 

Nu trebuie să pierdem din vedere că în sufletul omului există 
predispoziţii afective care nu numai că nu se opun legii mo¬ 
rale, ci care prin realizările lor depăşesc ceea ce porunceşte le¬ 
gea morală. Să ne gîndim numai la cei ce-şi expun viaţa sal- 
vîndu-şi semenii dintr-un incendiu sau de la înec! 

Trebuie să recunoaştem totuşi că cei ce au criticat rigorismul 
kantian, s-au referit numai la concepţia sa morală teoretică, 
expusă în Întemeierea metafizicii moravurilor şi Critica raţiunii 

practice, fără să ţină seamă de Doctrina virtuţii, în care gîndi- 
torul vorbeşte de virtute în multiplele ei aspecte de aplicare 
concretă, dînd sfaturi de mare înţelepciune, dintre care ne 
mulţumim să reproducem numai cîteva: „Nu fiţi sclavii oame¬ 
nilor", „Nu permiteţi ca drepturile voastre să fie călcate ne¬ 
pedepsit în picioare 11 , „Nu vă umiliţi în faţa celor mari ai lumii: 
cel ce se face rîmă nu se poate plînge că este călcat în pi¬ 
cioare". 

Incontestabilele merite ale lui Kant în domeniul moral au 
fost: strădania lui neobosită de a întemeia ol etică ştiinţifică 
pe baze la fel de inebranlabile ca acelea ale 'matematicii şî 
ştiinţelor matematice ale naturii din vremea sa; afirmarea auto¬ 
nomiei voinţei practice ca principiu fundamental al libertăţii 
inalienabile a fiinţei raţionale; considerarea legii morale din 
el cu aceleaşi sentimente de admiraţie şi veneraţie ca şi cerul 
înstelat de deasupra lui; apărarea demnităţii umane cu o ar¬ 
doare pe care nici un alt mare gînditor nu o făcuse pînă la el. 
Şi în ciuda criticilor, dintre care unele foarte întemeiate, ce 
i s-au adus, concepţia morală kantiană continuă să constituie 
un monument grandios al gîndirii filosofice în genere. 

Vechea filosof ie greacă se împărţea în trei ştiinţe: fizica, 
etica şi logica 1 . Această împărţire este perfect conformă naturii 
obiectului, şi nu avem nimic de ameliorat la ea, ci doar numai 
de adăugat principiul pe care se întemeiază, pentru a ne asi¬ 
gura astfel pe de o parte că este completă, iar pe de altă parte 
pentru a-i putea determina exact subdiviziunile necesare. 

Orice cunoaştere raţională este sau materială şi cercetează 
un obiect oarecare; sau formală şi se ocupă numai cu forma 
însăşi a intelectului şi a raţiunii şi cu regulile universale ale 
gîndirii în genere, fără deosebirea obiectelor. Filosof ia formală 
se numeşte logică, iar cea materială, oare are a face cu obiecte 
determinate şi cu legile cărora ele le sînt supuse, este iarăşi 
dublă. Căci aceste legi sânt sau legi ale naturii, sau legi ale 
libertăţii. Ştiinţa despre cea dinţii se numeşte fizică, ştiinţa 
despre cea dc-a doua se numeşte etică; cea dinţii se mai nu- 
meşte_şi. doctrină a naturii, cea de-a doua doctrină a moravu¬ 
rilor. 

Logica nu poate avea o parte empirică, adică o astfel de 
parte îneît legile universale şi necesare ale gîndirii să se înte¬ 
meieze pe principii care să fie luate din experienţă; căci altfel 
ea nu ar fi o logică, adică un canon pentru intelect sau raţiune, 
care este valabil pentru orice gîndire şi care trobuie demon¬ 
strat. Dimpotrivă, atât filosofia naturală cit şi filosofia moral ă 
pot avea fiecare partea ei empirică, fiindcă cea dinţii trebuie 
să determine legile naturii considerată ca obiect al experienţei, 
iar cea din urmă legile voinţei omului intri icni o afecţată de 

natură, şi anume cele dintîi ca legi conform cărora se întîm- 
‘pTâf totul, cele din urmă ca legi conform cărora trebuie (soli) să 
se întîmple totul, dar luînd totuşi în considerare şi condiţiile 
sub care adesea nu se întîmplă. 

Putem numi empirică orice filosofie, întrucît se întemeiază 
pe principii ale experienţei, iar pe cea care îşi expune teoriile 
exclusiv din principii a priori, filosofie pură. Cea din urmă, 
dacă e numai formală, se numeşte logică; iar dacă este limitată 
la obiecte determinate ale intelectului, se numeşte metafizică. 

In acest fel se naşte Ideea unei duble metafizici, a unei 
metafizici a naturii şi a unei metafizici a moravurilor. Fizica 
va avea deci partea ei empirică, dar şi o parte raţională; etica 
de asemenea, deşi aici partea empirică s-ar putea numi îndeo¬ 
sebi antropologie practică, iar cea raţională propriu-zis mo¬ 
rală 2 . 

Toate meşteşugurile, meseriile şi artele au cîştigat prin di¬ 
viziunea muncii, deoarece nu unul face toate, ci fiecare se limi¬ 
tează la o muncă anumită, care prin tehnica ei se deosebeşte 
sensibil de altele, pentru a o putea executa cu cea mai mare 
perfecţiune şi cu mai mare uşurinţă. Acolo unde muncile nu 
sînt astfel distinse şi distribuite, unde fiecare este priceput la 
toate, meşteşugurile zac încă în cea mai mare barbarie. Dar 
deşi ar fi poate pentru sine un obiect demn de luat în consi¬ 
derare, să întrebăm: dacă filosof ia pură, în toate părţile ei, nu 
ar reclama un om special, şi dacă întregul meşteşugului savant 
nu ar profita, dacă cei ce obişnuiesc a vinde empiricul ames¬ 
tecat cu raţionalul, după placul publicului în diferite pro¬ 
porţii lor înşile necunoscute, cei ce se numesc pe sine gîn- 
ditori independenţi, iar pe ceilalţi, care pregătesc numai par¬ 
tea raţională, visători, ar fi avertizaţi să nu se ocupe cu două 
treburi care, în privinţa felului cum trebuie tratate, sînt foarte 
diferite, şi dintre care fiecare reclamă poate un talent parti¬ 
cular şi a căror reunire într-o aceeaşi persoană produce numai 
cîrpaci; totuşi nu întreb aici decît dacă natura ştiinţei nu cere 
să separăm totdeauna scrupulos partea empirică de cea raţio¬ 
nală şi să punem înaintea fizicii propriu-zise (empirice) o me¬ 
tafizică a naturii, iar înaintea antropologiei practice o meta¬ 
fizică a moravurilor, metafizici care ar trebui meticulos puri¬ 
ficate de tot ce e empiric, pentru a şti cît poate realiza raţiunea 

pură în ambele cazuri, şi din care izvoare ea însăşi scoate 
învăţătura ei a priori, fie de altfel că această treabă din urmă 
ar face-o toţi moraliştii (al căror nume e legiune), sau numai 
unii care simt vocaţie pentru aceasta. 

Cum aici nu am în vedere decît propriu-zis filosofia morală, 
restrîng problema pusă mai sus numai la atît: dacă nu se crede 
că e absolut necesar să se elaboreze odată o filosofie morală 
pură, care să fie pe deplin curăţată de tot ce nu poate fi decît 
empiric şi aparţine antropologiei. Că o astfel de filosofie tre¬ 
buie să existe, rezultă cu evidenţă din Ideea 3 comună a dato¬ 
riei şi a legilor morale. Orice om trebuie să admită că o lege, 
pentru a fi valabilă ca morală, ca bază adică a unei obligaţii, 
trebuie să cuprindă în sine necesitate absolută; că porunca: 
nu trebuie să minţi, nu este valabilă numai pentru oameni, pe 
cînd alte fiinţe raţionale n-ar trebui să i se conformeze, şi la 
fel cu toate celelalte legi morale propriu-zise; că, prin urmare, 
fundamentul obligaţiei nu trebuie căutat aici în natura omului 
sau în circumstanţele externe în care este pus omul, ci a priori 
exclusiv în conceptele raţiunii pure şi că orice alt precept, 
care se bazează pe principii ale simplei experienţe, chiar dacă 
este universal intr-un anumit sens, oricît de puţin s-ar sprijini 
pe o bază empirică, eventual numai pe un singur motiv, poate 
fi numit o regulă practică, dar niciodată o lege morală. 

Astfel, în orice cunoştinţă practică, nu numai că legile mo¬ 
rale, împreună cu principiile lor, se disting esenţial de tot ce 
cuprinde ceva empiric, ci orice filosofie morală se întemeiază 
în întregime pe partea ei pură, şi, aplicată la om, ea nu îm¬ 
prumută nimic de la cunoaşterea acestuia (antropologie), ci îi 
dă lui ca fiinţă raţională legi a priori. Aceste legi reclamă ne¬ 
greşit şi judecată ascuţită de experienţă, în parte pentru a dis¬ 
tinge în ce cazuri se aplică, în parte pentru a le procura intrare 
în voinţa omului şi a le face eficace în executarea lor, deoarece 
omul, fiind afectat de atîtea înclinaţii, capabil ce-i drept să 
conceapă Ideea unei raţiuni pure practice, nu este însă atît de 
uşor în stare să o facă eficace in concreto în purtarea lui. 

O metafizică a moravurilor este deci neapărat necesară, nu 
numai dintr-un motiv al speculaţiei, pentru a studia izvorul 
principiilor practice care rezidă a priori în raţiunea noastră, ci 
fiindcă înseşi moravurile rămîn supuse la tot felul de perver- 

^ţiri, cîtă vreme lipseşte acest fir conducător şi această normă 
supremă a judecării ei juste. Căci, pentru ca ceva să fie bun 
din punct de vedere moral, nu este suficient să fie conform 
legii morale, ci trebuie să aibă loc în vederea ei; în caz con¬ 
trar, acea conformitate nu este decît foarte contingenţă şi 
foarte dubioasă, fiindcă principiul imoral va produce fără în¬ 
doială cîteodată acţiuni conforme legii, dar de multe ori va 
produce acţiuni contrare ei. Dar legea morală, în puritatea şi 
autenticitatea ei (ceea ce tocmai în practică este important în 
primul rînd) nu trebuie căutată nicăieri altundeva decît într-o 
filosofie pură 4 , prin urmare aceasta (Metafizica) trebuie să pre¬ 
ceadă, şi fără ea nu poate exista nicăieri o filosofie morală; 
acea ştiinţă care amestecă principiile pure cu cele empirice nu 
merită numele unei filosofii (căci filosofia pură se distinge de 
cunoaşterea raţională comună tocmai prin faptul că expune 
într-o ştiinţă aparte ceea ce aceasta din urmă nu concepe 
decît confuz); cu atît mai puţin merită numele de filosofie 
morală, fiindcă tocmai prin acest amestec ea dăunează chiar 
purităţii moravurilor şi acţionează împotriva propriului ei 
scop. 

Să nu se creadă cumva că ceea ce cerem aici se găseşte deja 
în Propedeutica pe care celebrul Wolff a pus-o înaintea Filo- 
sofiei sale morale, adică în aşa-numita de el Filosofie practică 
generală 5 , şi că deci aici nu ar trebui să ne îndreptăm tocmai 
intr-un domeniu cu totul nou. Tocmai fiindcă această Prope¬ 
deutică trebuie să fie o Filosofie practică generală, ea nu a 
determinat o voinţă de oarecare specie deosebită, de exemplu 
una care să fie determinată cu totul din principii a priori, fără 
nici un mobil empiric, şi pe care am putea-o numi voinţă pură, 
ci a considerat facultatea de a voi în genere cu toate acţiunile 
şi condiţiile care-i revin în acest sens general, şi prin aceasta 
ea se distinge de o Metafizică a moravurilor aşa cum şi Logica 
generală se distinge de Filosofia transcendentală, căci Logica 
generală expune operaţiile şi regulile gîndirii în genere, pe 
cînd Filosofia transcendentală expune numai operaţiile şi re¬ 
gulile particulare ale gîndirii pure, adică ale acelei gîndiri prin 
care sînt cunoscute obiecte complet a priori. Căci Metafizica 
moravurilor trebuie să cerceteze Ideea şi principiile unei voinţe 
pure posibile şi nu acţiunile şi condiţiile voliţiei 0 omeneşti în 

genere, care sînt luate în cea mai mare parte din psihologie. 
Faptul că în Filosof ia practică generală se vorbeşte (deşi fără 
nici o autorizaţie) şi de legi morale şi de datorie, nu constituie 
o obiecţie împotriva afirmaţiei mele. Căci şi în această privinţă 
autorii acestei ştiinţe rămîn fideli Ideii pe care şi-au făcut-o 
despre ea; ei nu disting mobilurile care, ca atari, sînt repre¬ 
zentate complet a priori numai prin raţiune şi care sînt pro- 
priu-zis morale, de motivele empirice pe care intelectul le 
înalţă la gradul de concepte generale numai prin compararea 
experienţelor; fără a ţine seamă de diferenţa de origine a 
acestor principii ei le consideră numai după numărul lor mai 
mare sau mai mic (toate fiind considerate ca avînd o valoare 
egală) şi îşi formează astfel conceptul lor de obligaţie, care 
fără îndoială numai moral nu este; dar totuşi este astfel con¬ 
stituit cum nu se poate cere decît unei filosofii care nu ţine 
de loc seamă de originea tuturor conceptelor practice posibile, 
dacă au loc şi a priori sau numai a posteriori. 

Intenţionînd să public cîndva o Metafizică a moravurilor, las 
să-i preceadă această întemeiere. Ce-i drept, nu există propriu- 
zis o altă bază a ei decît Critica unei raţiuni pure practice, 
aşa cum pentru Metafizică nu există decît Critica raţiunii 
pure speculative pe care am şi publicat-o. Dar, pe de o parte, 
cea dinţii nu este o atît de extremă necesitate ca cea din urmă, 
deoarece în morală raţiunea omenească, chiar la cel mai de 
rînd intelect, poate fi adusă uşor la un mare grad de exactitate 
şi de dezvoltare, pe cînd în folosirea teoretică, dar pură, ea 
este în totul dialectică; pe de altă parte, pentru ca o Critică 
a raţiunii pure practice să poată fi perfectată, eu cer ca uni¬ 
tatea ei să poată fi neapărat demonstrată intr-un principiu, co¬ 
mun raţiunii speculative şi raţiunii practice, fiindcă în cele din 
urmă nu poate fi decît una şi aceeaşi raţiune, care trebuie să 
fie distinsă numai în aplicarea ei. Dar la o astfel de perfectare 
nu am putut ajunge încă aici, fără a intra în consideraţii de 
cu totul altă natură care ar fi încurcat pe cititor. Din această 
cauză m-am servit de denumirea întemeiere a metafizicii mo¬ 
ravurilor în locul celei de Critică a raţiunii pure practice 1 . 

Iar în al treilea rînd, fiindcă şi o Metafizică a moravurilor, 
în ciuda titlului ei înfricoşător, este totuşi aptă de un mare 
grad de popularitate şi conformitate cu intelectul comun, gă- 

sesc că e util să prezint separat această lucrare preliminară 
asupra bazelor, pentru a nu îngreuna mai tîrziu cu subtilităţi 
inevitabile, teorii mai uşor de înţeles. 

întemeierea de faţă nu urmăreşte însă altceva decît cerce¬ 
tarea şi stabilirea principiului suprem al moralităţii 8 , lucrare 
care singură, în intenţia ei, constituie o întreagă operaţie şi 
care trebuie distinsă de orice altă cercetare morală. In ade¬ 
văr, afirmaţiile mele asupra acestei probleme principale, care 
n-a fost. studiată pînă acum nici pe departe în mod satisfăcă¬ 
tor, ar dobîndi multă claritate, dacă acel principiu ar fi fost 
aplicat la întregul sistem, şi ar primi o importantă confirmare, 
văzîndu-se că este suficient pretutindeni; dar a trebuit să re¬ 
nunţ la acest avantaj, care, în fond, ar fi mai mult de folos 
personal decît de folos comun, fiindcă uşurinţa în aplicare 
şi suficienţa aparentă a unui principiu nu constituie o dovadă 
sigură a exactităţii lui, dimpotrivă deşteaptă o anumită părti¬ 
nire, care ne-ar putea împiedica să-l cercetăm şi să-l apreciem 
în el însuşi, fără nici o considerare pentru consecinţă. 

în această scriere am adoptat metoda mea, pe care o cred 
cea mai potrivită, cînd vrem să luăm drumul de la cunoaş¬ 
terea comună spre determinarea principiului ei suprem în mod 
analitic, şi să ne întoarcem iarăşi îndărăt, în mod sintetic, de 
la examinarea acestui principiu şi de la izvoarele lui la cu¬ 
noaşterea-comună, în care întîlnim folosirea lui. împărţirea 
lucrării este deci următoarea: 

1. Secţiunea întîia: Trecerea de la cunoaşterea morală a ra¬ 
ţiunii comune la cunoaşterea filosofică. 

2. Secţiunea a doua: Trecerea de la filosofia morală popu¬ 
lară la Metafizica moravurilor. 

3. Secţiunea a treia: Ultimul pas de la Metafizica moravu¬ 
rilor la Critica raţiunii pure practice. 




Secţiunea întîi 

TRECEREA DE LA CUNOAŞTEREA MORALA 
A RAŢIUNII COMUNE 
LA CUNOAŞTEREA FILOSOFICA 


Din tot ceea ce este posibil de conceput în această lume, ba 
în genere şi în afara ei, nimic nu ai- putea fi considerat ca bun 
fără nici o restricţie decît numai o voinţă bună. Intelect, spirit, 
discernămînt şi cum s-ar mai numi altfel talentele spiritului, 
sau curaj, hotărîre, stăruinţă în proiecte, ca proprietăţi ale 
temperamentului, sînt fără îndoială în unele privinţe bune şi 
de dorit; dar ele pot deveni şi extrem de rele şi dăunătoare, 
dacă voinţa, care are să se folosească de aceste daruri naturale 
şi a cărei calitate specifică se numeşte de aceea caracter, nu e 
bună. La fel stau lucrurile cu darurile fericirii. Putere, bogă¬ 
ţie, onoare, chiar sănătate şi toată bunăstarea şi mulţumirea 
cu soarta sa, pe scurt ceea ce se numeşte fericire, determină 
îndrăzneală şi, prin ea, adesea şi trufie, dacă nu există o voinţă 
bună care să corecteze şi să facă universal conformă scopului 
influenţa ]or asupra simţirii şi prin aceasta şi întregul prin¬ 
cipiu de a acţiona; fără a aminti că un observator raţional şi 
imparţial nu poate avea niciodată plăcere văzînd continua 
prosperitate a unei fiinţe pe care nici o trăsătură a unei voinţe 
curate şi bune nu o împodobeşte, şi astfel voinţa bună pare 
să constituie condiţia indispensabilă chiar pentru a fi demn 
de fericire 9 . 

Unele însuşiri sînt chiar favorabile acestei voinţe bune în¬ 
săşi şi-i pot înlesni mult opera, dar nu au totuşi o valoare 
internă necondiţionată, ci presupun totdeauna şi existenţa unei 
voinţe bune, care limitează înalta stimă ce le-o purtăm de alt¬ 
fel cu tot dreptul, şi nu îngăduie să le considerăm absolut 

bune. Moderaţia în afecte şi pasiuni, stăpînirea de sine şi chib¬ 
zuinţă sănătoasă nu numai că sînt în multe privinţe bune, ci 
par să constituie chiar o parte din valoarea internă a persoa¬ 
nei; dar lipseşte încă mult pentru a le declara bune fără re¬ 
stricţie (oricît de necondiţionat au fost lăudate de cei vechi). 
Chiar fără principiile unei voinţe bune ele pot deveni foarte 
rele, şi sîngele rece al unui răufăcător nu numai că îl face cu 
mult mai primejdios, dar şi nemijlocit în ochii noştri încă mai 
abominabil decît ar fi fost considerat fără aceasta. 

Voinţa bună nu e bună numai prin ceea ce produce şi efec¬ 
tuează, nu prin capacitatea ei pentru realizarea unui scop 
oarecare ce şi-l propune, ci este prin voliţie, adică este bună 
în sine, şi, considerată în sine însăşi, ea trebuie să fie evaluată 
la un preţ incomparabil cu mult mai ridicat decît tot ce ar. 
putea fi realizat prin ea în folosul unei înclinaţii oarecare, ba, 
dacă vrem, al sumei tuturor înclinaţiilor. Chiar dacă, printr-o 
împotrivire deosebită a soartei sau printr-o înzestrare sărăcă¬ 
cioasă a unei naturi vitrege, acestei voinţe i-ar lipsi cu totul 
capacitatea de a-şi realiza intenţia; dacă, în ciuda celor mai 
mari străduinţe ale ei, ea n-ar putea totuşi împlini nimic şi nu 
ar rămîne decît voinţa bună (fireşte nu ca o simplă dorinţă, 
ci ca o folosire a tuturor mijloacelor în măsura în care sînt 
în puterea noastră), ea ar străluci totuşi pentru sine ca o pia¬ 
tră preţioasă, ca ceva ce-şi are în sine deplina sa valoare. 
Utilitatea sau inutilitatea nu pot adăuga, nici scădea ceva aces¬ 
tei valori. Ea ar fi oarecum numai chenar pentru a o utiliza 
mai bine în viaţa de toate zilele, sau de a atrage asupra ei 
atenţia acelora care nu sînt încă destul de cunoscători, iar nu 
pentru a o recomanda cunoscătorilor şi a-i determina valoarea. 

In această Idee despre valoarea absolută a simplei voinţe, 
fără a ţine seamă de oarecare utilitate în aprecierea ei, este 
cuprins totuşi un element atît de straniu, că, în ciuda oricărui 
acord a însăşi raţiunii comune cu ea, trebuie totuşi să se nască 
bănuiala că, în mod nemărturisit, izvorul e poate numai o hi¬ 
meră sublimă şi că a fost fals înţeleasă natura în intenţia ei 
de a face din raţiune călăuza voinţei noastre. De aceea vom 
examina această Idee din acest punct de vedere. 

In dispoziţiile naturale ale unei fiinţe organizate, adică ale 
unei fiinţe adaptate util vieţii, admitem ca principiu că orice 

organ pentru un scop oarecare, care ar putea fi întîlnit în ea, 
Trebuie să fie cel mai potrivit şi cel mai adecvat scopului ei. 
Dacă la o fiinţă care are raţiune şi o voinţă, scopul propriu-zis 
al naturii ar fi fost conservarea, bunăstarea, într-un cuvînt feri¬ 
cirea. ei, natura ar fi nimerit-o foarte rău cu organizarea, ale- 
gînd raţiunea creaturii ca executoare a acestei intenţii. Căci toate 
acţiunile pe care trebuie să le săvîrşească în acest scop, şi 
întreaga regulă a conduitei sale ar fi putut fi indicate cu mult 
mai exact prin instinct şi acel scop ar fi putut fi asigurat prin 
aceasta cu mult mai bine decît ar putea fi înfăptuit vreodată 
prin raţiune. Şi, dacă printr-o favoare specială, raţiunea ar fi 
fost acordată unei astfel de creaturi, ea ar fi trebuit să-i ser¬ 
vească numai pentru a face observaţii asupra fericitei întoc¬ 
miri a naturii sale, a o admira, a se bucura de ea şi a fi recu¬ 
noscătoare pentru aceasta cauzei binefăcătoare, iar nu pentru 
a subordona facultatea sa de a rîvni 10 conducerii slabe şi înşe¬ 
lătoare a unei astfel de călăuze şi de a interveni fără pricepere 
în intenţia naturii; cu un cuvînt, natura ar fi împiedicat ca 
raţiunea să-şi aroge un rol practic şi să îndrăznească a născoci 
cu slaba ei pricepere planul fericirii şi al mijloacelor de a 
ajunge la ea; natura şi-ar fi asumat nu numai alegerea scopu¬ 
rilor, ci şi a mijloacelor şi le-ar fi încredinţat pe amîndouă cu 
înţeleaptă prevedere exclusiv instinctului 11 . 

In realitate, noi observăm de asemenea că, cu cît o raţiune 
cultivată urmăreşte plăcerile vieţii şi ale fericirii, cu atît mai 
mult omul se îndepărtează de adevărata mulţumire. Drept ur¬ 
mare, la mulţi şi anume la cei mai versaţi în folosirea ei, 
numai dacă sînt destul de sinceri s-o mărturisească, se naşte 
un anumit grad de misologie, adică de ură împotriva raţiunii. 
Fiindcă, după ce au evaluat cu aproximaţie toate avantajele 
pe care le pot obţine, nu vreau să zic din invenţia tuturor arte¬ 
lor de lux vulgar, ci chiar din ştiinţe (care în cele din urmă 
li se par a fi şi ele un lux al intelectului), ei găsesc totuşi că 
de fapt s-au ales cu mai multă osteneală decît au dobîndit 
fericire; şi atunci ei sfîrşesc mai curînd prin a invidia decît 
prin a dispreţui pe oamenii de rînd care stau mai mult sub 
conducerea simplului instinct natural şi nu permit raţiunii 
multă influenţă asupra conduitei lor. Şi trebuie să mărturisim 
că judecata acelora care micşorează mult sau reduc chiar Ia 

zero avantajele atît de exagerat lăudate, pe care ar trebui să 
ni le procure raţiunea cu privire la fericirea şi mulţumirea în 
viaţă, nu este de loc umilă, nici ingrată faţă de bunătatea 
Providenţei, ci că la baza acestei judecăţi stă ascunsă Ideea 
unui alt scop şi cu mult mai demn al existenţei ei, pentru care, 
şi nu pentru fericire, raţiunea este în adevăr cu totul menită 
şi căreia deci trebuie să i se subordoneze în cea mai mare 
parte, ca unei condiţii supreme, interesele particulare ale 
omului. 

Căci, cura._raiiunea nu este suficient de capabilă să conducă 
în mod sigur voinţa cu privire la obiectele ei şi la satisfacerea 
tuturor trebuinţelor noastre (pe care în. parte ea însăşi le 
înmulţeşte), scop la care un instinct natural înnăscut ar fi dus 
cu mult mai sigur, cum însă raţiunea ne-a fost dată totuşi ca 
facultate practică, cu alte cuvinte ca o facultate care trebuie 
să exercite influenţă asupra voinţei: adevărata menire a aces¬ 
tei raţiuni trebuie să fie de a producea "voinţă in sirie şi nu 
bună ca mijloc pentru realizarea unui alt scop'oarecare; pen¬ 
tru aceasta raţiunea era absolut necesară, acolo unde natura 
a procedat pretutindeni conform unor scopuri în distribuirea 
întocmirilor ei. Această voinţă nu poate fi deci singurul şi 
întregul ei bine, totuşi trebuie să fie considerat ca binele su¬ 
prem şi condiţia pe care o presupun toate celelalte bunuri, 
chiar orice năzuinţă spre fericire. In acest caz se poate foarte 
bine concilia cu înţelepciunea naturii, constatarea că cultura 
raţiunii, necesară pentru a atinge primul scop care este necon¬ 
diţionat, limitează, cel puţin în această viaţă, în multe feluri 
realizarea celui de-al doilea, care este totdeauna condiţionat, 
anume al fericirii, ba chiar o poate reduce la nimic, fără ca 
natura să procedeze în această privinţă contrar finalităţii ei. 
Căci raţiunea, care recunoaşte că suprema ei menire practică 
stă în întemeierea unei voinţe bune, nu poate simţi în îndepli¬ 
nirea acestei meniri decît o satisfacţie care-i este proprie, adică 
datorită realizării unui scop pe care tot numai raţiunea îl de¬ 
termină, chiar dacă aceasta ar trebui să aducă unele prejudicii 
scopurilor înclinaţiei. 

Dar pentru a dezvolta conceptul unei voinţe respectabile în 
sine şi bune fără orice altă intenţie, concept aşa cum există 
deja în intelectul natural sănătos şi care are nevoie nu atît 

să fie învăţat cit numai să fie lămurit; pentru a dezvolta acest 
concept care în preţuirea întregii valori a acţiunilor noastre 
se află totdeauna în frunte şi constituie condiţia la care rapor¬ 
tăm tot restul: vom expune conceptul de datorie, care cu¬ 
prinde pe cel al voinţei bune, deşi cu anumite limitări şi ob¬ 
stacole subiective, care totuşi, departe de a o ascunde şi a o 
face de nerecunoscut, dimpotrivă o înalţă prin contrast şi o 
face să strălucească cu atît mai viu. 

Nu voi ţine seamă aici de toate acţiunile care sînt cunoscute 
ca fiind contrare datoriei, deşi dintr-un punct de vedere sau 
altul ele pot fi utile; căci în ce priveşte aceste acţiuni nici nu 
se pune măcar problema, dacă au fost săvîrşite din datorie, 
deoarece ele sînt în contradicţie cu datoria. Las la o parte şi 
acţiunile care sînt într-adevăr conforme datoriei, pentru care 
însă oamenii nu au nemijlocit nici o înclinaţie, dar pe care ei 
le săvîrşcsc totuşi, sub influenţa unei alte înclinaţii. Căci aici 
se poate uşor distinge dacă acţiunea conformă datoriei a fost 
săvîrşită din datorie sau din interes egoist. Mult mai greu se 
poate observa această distincţie acolo unde acţiunea este con¬ 
formă datoriei şi subiectul mai are pe deasupra şi înclinaţie 
nemijlocită pentru ea. De exemplu, este desigur conform dato¬ 
riei ca băcanul să nu-i ceară clientului său neexperimentat' 
preţuri prea mari, şi acolo unde afacerile sînt intense, negus¬ 
torul deştept nici nu o face, ci are un preţ fix general pentru 
orişicine, aşa că un copil cumpără la el tot atît de bine ca 
oricare alt client. Toată lumea este deci servită cinstit. Dar 
aceasta nu este nici pe departe suficient pentru a crede că 
negustorul a procedat din datorie şi din principii de onestitate; 
interesul său a cerut-o; nu se poate presupune însă aici că 
el ar mai avea şi o înclinaţie nemijlocită faţă de clienţi, pen¬ 
tru a nu prefera aşa-zicînd din dragoste pe nici unul faţă de 
altul în fixarea preţului. Deci acţiunea nu a fost săvîrşită nici 
din datorie, nici din înclinaţie nemijlocită, ci numai din calcul 
egoist. 

Dimpotrivă, este datorie să-ţi conservi viaţa şi, în afară de 
aceasta, oricine are şi înclinaţie nemijlocită a o face. De aceea, 
grijă adeseori plină de teamă pe care majoritatea oamenilor o 
au pentru viaţa lor, nu are totuşi nici o valoare internă şi 
maxima ei nici un conţinut moral. Ei îşi conservă viaţa con- 

ferm datoriei, dar nu din datorie. Dimpotrivă, dacă nenorociri 
şi o supărare fără nădejde au înăbuşit cu totul plăcerea de 
viaţă; dacă nenorocitul, tare la suflet, mai mult indignat de 
soarta lui decît umilit şi abătut, îşi doreşte moartea, dar totuşi 
îşi conservă viaţa fără a o iubi, nu din înclinaţie sau frică, ci 
din datorie, atunci maxima lui are un conţinut moral. < 

A fi binefăcător, cînd poţi, e datorie şi, pe lîngă aceasta, 
există unele suflete atît de miloase încît fără un alt motiv, 
al vanităţii sau egoismului, găsesc o plăcere internă în a răs- 
pîndi bucurie în jurul lor şi care se pot delecta de mulţumirea 
altora, întrucît ea e opera lor. Eu afirm însă că într-un astfel 
de caz, acţiunea, oricît de conformă datoriei, oricît de plăcută 
ar fi ea, totuşi nu are adevărată valoare morală, ci poate fi 
pusă alături de alte înclinaţii, de exemplu înclinaţia pentru 
onoruri, care, din fericire cînd se întîmplă să coincidă cu ceea 
ce în realitate este de interes comun şi conform datoriei, prin 
urmare onorabil, merită laudă şi încurajare, dar nu stimă: 
căci maximei îi lipseşte conţinutul moral, anume de a săvîrşi 
astfel de acţiuni nu din înclinaţie, ci din datorie. Să presupu¬ 
nem deci că sufletul acelui filantrop ar fi întunecat de supă¬ 
rare personală, care şterge orice compătimire pentru soarta 
altora, că ar avea totuşi încă puterea să facă bine altor sufe¬ 
rinzi, dar că suferinţa altora nu l-ar mişca, fiindcă el e destul 
de ocupat cu a sa proprie, şi acum, cînd nici o înclinaţie nu-1 
mai împinge, el s-ar smulge totuşi din această insensibilitate 
mortală, şi ar săvîrşi acţiunea fără nici o înclinaţie, exclusiv 
din datorie, abia atunci ea va avea valoarea ei morală ade¬ 
vărată. Mai mult încă: dacă natura i-ar fi pus unui om în 
general puţină simpatie în suflet, dacă el (de altfel un bărbat 
onest) ar avea un temperament rece şi indiferent faţă de su¬ 
ferinţele altora, poate din cauză că el însuşi, înzestrat împo¬ 
triva suferinţelor sale cu deosebitul dar al răbdării şi rezis¬ 
tenţei, presupune sau chiar cere acest lucru şi de la alţii; 
dacă natura nu l-ar fi făcut pe acest om (deşi el n-ar fi în- 
tr-adevăr produsul ei cel mai rău) propriu-zis filantrop, nu 
ar mai găsi el totuşi în sine un izvor pentru a-şi da sieşi o 
valoare cu mult superioară decît ar putea fi aceea a unui tem¬ 
perament binefăcător?. Desigur! tocmai aici începe valoarea 

caracterului, care este morală şi incomparabil supremă, anume 
sa'tacă binele, nu din înclinaţie, ci din datorie., 

A-ţi asigura propria fericire este datorie (cel puţin indirect), 
căci nemulţumit de propria-ţi stare, copleşit de multe griji şi 
în mijlocul unor trebuinţi nesatisfăcute, ai putea deveni uşor 
o mare ispită pentru violarea datoriilor. Dar şi fără a considera 
aici datoria, toţi oamenii au deja în ei înşişi cea mai puter¬ 
nică şi intimă înclinaţie spre fericire, fiindcă tocmai în această 
Idee de fericire se rezumă toate înclinaţiile. Numai că precep¬ 
tul fericirii este mai totdeauna astfel alcătuit, incit prejudi¬ 
ciază grav unele înclinaţii şi totuşi omul nu-şi poate face o 
noţiune precisă şi sigură despre suma satisfacerii tuturor sub 
numele de fericire; de aceea nu e de mirare că o singură 
înclinare determinată cu privire la ceea ce promite şi la timpul 
în care poate fi dobîndită satisfacerea ei, poate să covîrşească 
o Idee nesigură; şi omul, de exemplu bolnav de gută, ar putea 
prefera să mănînce ceea ce-i place şi să sufere cit poate, fiindcă 
'după socoteala lui n-a pierdut aici cel puţin plăcerea clipei 
prezente pentru speranţa, poate neîntemeiată, într-o fericire 
. care s-ar afla în sănătate. Dar, şi în acest caz, dacă înclinaţia 
generală spre fericire nu ar determina voinţa lui, dacă sănă¬ 
tatea, cel puţin pentru el, nu ar ocupa atît de necesar un loc 
preponderent în calculul lui, rămîne totuşi şi aici, ca în toate 
celelalte cazuri, o lege, anume legea de a-şi promova fericirea, 
nu din înclinaţie, ci din datorie, şi abia atunci purtarea lui'are 
o adevărată valoare morală. 

Astfel trebuie înţelese fără îndoială şi pasajele din Scrip¬ 
tură în care se porunceşte să iubim pe aproapele nostru, chiar 
pe duşmanul nostru. Căci iubire ca înclinaţie nu poate fi po¬ 
runcită, dar binefacere din datorie, cînd nici o înclinaţie nu 
ne îndeamnă la ea, ba se opune o antipatie naturală şi 
irezistibilă, este o iubire practică şi nu patologică 12 , care rezidă 
în voinţă şi nu în înclinaţia senzaţiei, î n prin cipiile „acţiunii 
şi nu în compasiunea care înduioşează; dar numai cea dinţii 
poate fi poruncită.^ 

A doua teză 13 : o acţiune făcută din datorie îşi are valoarea 
ei morala "nu in scopul, care trebuie atins prin ea, ci în ma¬ 
xima după care este determinată; această valoare nu depinde 
deci de realitatea obiectului acţiunii, ci numai de principiul 

3lQliti£i-ln virtutea căruia a fost împlinită acţiunea, fără a ţine 
seamă de nici unul din obiectele rîvnirii,^ Din cele ce preced 
rezultă clar că scopurile pe care le putem propune acţiunilor 
noastre şi efectele lor ca scopuri şi mobiluri ale voinţei, nu 
got conferi acţiunilor nici o valoare necondiţionată şi morală. 
Unde poate să rezide deci această valoare, dacă nu ar consta 
în raportul voinţei cu un efect sperat? Ea nu poate rezida 
nicăieri altundeva decît în principiul voinţei, făcînd abstracţie 
de scopurile care pot fi realizate printr-o astfel de acţiune; 
căci voinţa stă la mijloc între principiul ei a priori, care este 
formal, şi între mobilul ei a posteriori, care este material, 
oarecum la răscruce; şi cum trebuie totuşi să fie determinată 
de ceva, ea trebuie să fie determinată de principiul formal al 
voinţei în genere, cînd o acţiune are loc din datorie, fiindcă 
orice principiu material i-a fost sustras. 

A treia teză, ca urmare a celor două precedente, aş formula-o 
; astfel: datoria este necesitatea de a îndeplini o acţ iune din 
respeci^peîiLru Irou rl^itrpTTtrSveS'fSră' îndoiala înclinaţie pentru 
obiectul considerat ca efect al acţiunii pe care mi-o propun, 
dar niciodată respect, tocmai din cauză că ea nu este decît 
efectul şi nu activitatea unei voinţe. Tot astfel eu nu pot avea 
respect pentru înclinaţie în genere, fie ea a mea sau a altuia, 
eu pot cel mult s-o aprob în cazul dintîi, în cazul al doilea 
cîteodată s-o iubesc, adică s-o consider favorabilă propriului 
meu interes. Numai ceea ce este legat de voinţa mea ca prin¬ 
cipiu, dar niciodată ca efect, ceea ce nu serveşte înclinaţiei 
mele, ci o predomină sau cel puţin o exclude cu totul de la 
deliberare în decizia de luat, prin urmare numai simpla lege 
în sine poate fi obiect de respect şi, prin aceasta, o poruncă. 
Dar dacă o acţiune făcută din datorie trebuie să separe cu 
totul influenţa înclinaţiei şi, odată cu ea, orice obiect al voinţei, 
deci nu rămîne pentru voinţă nimic care s-o poată determina 
decît, obiectiv, legea şi, subiectiv, respectul pur pentru această 
lege practică, prin urmare maxima* de a mă supune unei ast¬ 
fel de legi, chiar în dauna tuturor înclinaţiilor mele. 

* Maximă, .este. principiul subiectiv al voinţei; principiul obiectiv 
(adică’ aceia care ar servi şi subiectiv tuturor fiinţelor raţionale ca 
jŞrincipiu practic, dacă raţiunea ar avea putere deplină asupra facultă¬ 
ţii de a rîvni) este legea practică. 

Astfel, valoarea morală a acţiunii nu rezidă în efectul ce se 
aşteaptă de~la ea, deci nu rezidă nici într-un principiu oarecare 
al acţiunii şi care are nevoie să-şi împrumute mobilul de la 
acest efect scontat. Căci toate aceste efecte (o situaţie agrea¬ 
bilă proprie, ba chiar promovarea fericirii străine) puteau fi 
produse şi de alte cauze, şi nu era deci nevoie întru aceasta 
de voinţa unei fiinţe raţionale, deşi numai în această voinţă 
poate fi întîlnit binele suprem şi necondiţionat. Prin urmare, 
nimic altceva decît rep rezentarea legii în sine, care desigur nu 
are loc decit într-o fiinţă raţională, întrucît ea, iar nu efectul 
scontat este principiul determinant al voinţei, poate constitui 
acest bine atît de preţios pe care îl numim bine moral. Acest 
bine este deja prezent în persoana însăşi care acţionează con¬ 
form acestei reprezentări şi deci nu poate fi aşteptat în primul 
rînd de la efectul acţiunii*. 


* Mi s-ar putea obiecta că folosind cuvîntul respect, mă refugiez 
într-un sentiment obscur, în loc să dau o explicare clară în această 
problemă printr-un concept al raţiunii. Dar dacă respectul este un 
sentiment, totuşi el este un sentiment nu primii prin influenţă, ci este 
un sentiment produs el însuşi printr-un concept al raţiunii şi, prin 
urmare, deosebit specific de toate sentimentele de felul dintîi, care pot 
ii reduse la înclinaţie sau frică. Ceea ce recunosc nemijlocit ca lege 
pentru mine, recunosc cu respect, care nu înseamnă decît conştiinţa 
subordonării voinţei mele unei legi fără mijlocirea altor influenţe asu¬ 
pra simţului meu. Determinarea nemijlocită a voinţei prin lege şi con¬ 
ştiinţa acestei determinări se numeşte respect, astfel că acesta e con¬ 
siderat ca efect 'al legii asupra subiectului şi nu ca o cauză a legii, 
Propriu-zis ţg^ pectuţ e ste reprezentarea unei valori care dăunează amo¬ 
rului meu propriu. Deci este ceva care nu este considerat nici ca obiect 
al înclinaţiei, nici al fricii, deşi are ceva analog cu ambele. Obiectul 
respectului este deci exclusiv legea şi anume aceea pe care noi ne-o 
impunem nouă înşine şi totuşi ca necesară în sine. Ca lege noi îi sîntem 
subordonaţi, fără a consulta amorul propriu; ca impusă de noi nouă 
fnşine, ea este totuşi o consecinţă a voinţei noastre şi are, cu privire 
la pţmrtul întîî, analogie cu frica, cu privire la cel de al doilea cu 
înclinaţia. Orice respect pentru o persoană nu este în realitate decît 
respect pentru lege (a,onestităţii, etc.), despre care acea persoană ne 
dă un exemplu. Cum considerăm şi dezvoltarea talentelor noastre ca 
o datorie, noi ne reprezentăm la o persoană -cu talente oarecum exem¬ 
plul unei legi {de a deveni asemenea ei prin exerciţiu), şi aceasta 
constituie respectul. Orice aşa-zis interes moral constă exclusiv în 
respectul pentru lege. 

Dar ce lege poate fi aceea a cărei reprezentare, chiar fără 
a considera efectul scontat, trebuie să determine voinţa, pentru 
ca ea să poată fi numită absolut bună şi fără restricţie? 
Cum am privat voinţa de orice impulsuri care ar putea să 
i le deştepte observarea unei legi oarecare, nu rămîne nimic 
decît legalitatea universală a acţiunilor în genere, care singură 
să servească voinţei ca principiu, adică: eu au. trebuie să acţio¬ 
nez niciodată altfel decît aşa incit să pot şi voi ca maxima 
mea să devină o lege universală. Aici simpla legalitate în ge¬ 
nere (fără a pune la bază o lege determinată aplicabilă la anu¬ 
mite acţiuni), este ceea ce îi serveşte voinţei ca principiu şi 
trebuie să-i şi servească, dacă datoria nu este o iluzie deşartă 
şi o noţiune himerică; cu acestea este complet de acord şi 
raţiunea umană comună în judecata ei practică şi are tot¬ 
deauna în faţa ochilor principiul menţionat. 

Să punem, de exemplu, problema: mi-e. îngăduit, dacă mă 
aflu la strîmtoare, să fac o promisiune cu intenţia de a n-o 
ţine? Fac aici uşor distincţia pe care o poate avea sensul pro¬ 
blemei, dacă e prudent sau dacă e în conformitate cu datoria 
să se facă o promisiune înşelătoare. Cazul, dinţii poate avea loc 
fără îndoială adeseori. Văd bine desigur că nu e suficient să 
mă sustrag prin acest subterfugiu unei încurcături prezente, ci 
că trebuie bine chibzuit dacă din această minciună n-ar putea 
rezulta ulterior dificultăţi cu mult mai mari decît acelea de 
care scap. acum; şi cum urmările, cu toată viclenia mea pre¬ 
supusă, nu pot fi prevăzute atît de uşor, astfel că o încredere 
odată pierdută mi-ar putea fi cu mult mai dăunătoare decît 
toate relele pe care gîndesc să le evit acum, dacă n-ar fi mai 
prudent să procedez în această împrejurare conform unei ma¬ 
xime universale şi să-mi fac o obişnuinţă de a nu promite 
nimic decît cu intenţia de a ţine promisiunea. Dar îmi dau 
curînd seama că o astfel de maximă se întemeiază totuşi tot 
pe consecinţe neliniştitoare. Şi e cu totul altceva să fii sincer 
din .datorie.decît din teama de consecinţe dăunătoare; în primul 
caz, conceptul de acţiune în sine cuprinde deja pentru mine 
o lege, în cel de-al doilea trebuie să caut, mai întîi, altundeva 
în jurul meu ca să văd consecinţele ce ar putea fi legate de 
ea pentru mine. Căci dacă mă abat de la principiul datoriei, 
este sigur rău; iar dacă reneg maxima prudenţei, îmi poate fi 

uneori foarte avantajos, deşi este fireşte mai sigur să-i rămîn 
fidel. Pentru a mă lămuri în modul cel mai rapid şi cel mai 
sigur cu privire la soluţionarea problemei, dacă o promisiune 
mincinoasă este conformă datoriei, mă întreb pe mine însumi: 
aş fi eu oare mulţumit ca maxima mea (de a ieşi din situaţia 
neplăcută printr-o promisiune falsă) să fie valabilă ca o lege 
universală (atît pentru mine cit şi pentru alţii), şi aş putea eu 
oare să-mi spun: oricine poate să facă o promisiune falsă, cînd 
se găseşte într-o situaţie neplăcută din care nu poate ieşi în 
alt mod? Mă voi convinge îndată că pot voi minciuna, dar că 
nu pot voi o lege universală de a minţi; căci cu o astfel de 
lege n-ar mai exista, la drept vorbind, o promisiune, deoarece 
ar fi inutil de a arăta voinţa mea, cu privire la acţiunile mele 
viitoare, altora, care nu m-ar crede, sau, dacă ar face-o pripit, 
mi-ar plăti cu aceeaşi monedă; prin urmare, maxima mea ar 
trebui să se distrugă pe ea însăşi, de îndată ce ar fi făcută 
lege universală 14 . 

Deci nu am nevoie de o prea mare perspicacitate, spre a şti 
ce am de făcut, pentru ca voinţa mea să fie moral bună. Inex¬ 
perimentat în ce priveşte mersul lucrurilor în lume, incapabil 
să fac faţă tuturor împrejurărilor care au loc în ea, mă întreb 
numai: Poţi tu să vrei ca maxima ta să devină o lege univer¬ 
sală? Dacă nu, ea trebuie respinsă, şi anume nu din cauza 
unei daune care ar rezulta din ea pentru tine sau şi pentru 
alţii, ci deoarece ea nu poate intra ca principiu într-o legislaţie 
universală posibilă; iar pentru aceasta raţiunea îmi impune 
respect nemijlocit, despre care, deşi acum încă nu întrevăd pe 
ce se bazează (ceea ce filosoful este în stare să cerceteze), dar 
cel puţin înţeleg atîta: că valoarea pe care o respect este cu 
mult superioară valorii aceleia care este elogiată de înclinaţie, 
şi că necesitatea de a acţiona din respectul pur pentru legea 
practică este ceea ce constituie datoria, căreia orice alt mobil 
trebuie să-i cedeze, fiindcă ea este condiţia unei voinţe bune în 
sine, a cărei valoare este superioară tuturor valorilor. 

) Astfel, în cunoaşterea morală a raţiunii umane comune am 
ajuns pînă la principiul ei, pe care nu-1 concepe desigur într-o 
formă abstractă şi universală, dar îl are totuşi de fapt tot¬ 
deauna înaintea ochilor şi îl foloseşte ca criteriu al judecăţii 
sale. Ar fi uşor de arătat aici cum, cu această busolă în mînă, 

ea se orientează foarte bine în toate cazurile ce se ivesc, pen¬ 
tru a distinge ce este bine, ce este rău, ce este conform datoriei 
sau contrar ei, dacă, fără să o învăţăm cîtuşi de puţin ceva 
nou, îi atragem atenţia, cum făcea Socrate, asupra principiului 
ei propriu, şi că nu e nevoie de nici o ştiinţă şi filosof ie, spre 
a şti ce avem de făcut, pentru a fi oneşti şi buni, ba chiar în¬ 
ţelepţi şi virtuoşi. S-ar putea chiar presupune cu anticipaţie 
că cunoaşterea a ceea ce omul are obligaţia să facă, prin ur¬ 
mare şi să ştie, este treaba fiecărui om, şi a celui mai de rînd. 
Aici nu putem să nu admirăm cum judecata practică este cu 
mult superioară judecăţii teoretice în intelectul uman comun 15 . 
In cea teoretică, cînd raţiunea comună îndrăzneşte să se înde¬ 
părteze de legile empirice şi percepţiile simţurilor, cade numai 
în incomprehensibilităţi şi contradicţii cu ea însăşi, cel puţin 
într-un haos de incertitudine, obscuritate şi instabilitate. Dar 
în cea practică, judecata nu începe să-şi manifeste toate avan¬ 
tajele decît abia atunci cînd intelectul comun exclude toate 
mobilele sensibile din legile practice. Atunci ea devine chiar 
subtilă, fie că vrea să-şi şicaneze conştiinţa sa morală sau alte 
opinii cu privire la ceea ce trebuie să fie numit drept, fie că 
vrea să determine sincer şi valoarea acţiunilor sale pentru pro¬ 
pria ei învăţătură; şi, ceea ce e mai important, ea poate spera, 
în cazul din urmă, să reuşească tot atît de bine pe cît îşi poate 
promite un filosof s-o facă; ba ea este aproape şi mai sigură în 
această privinţă decît cel din urmă, fiindcă filosoful, deşi nu 
poate avea alt principiu decît ea, îşi poate încurca uşor jude¬ 
cata printr-o mulţime de consideraţii străine de problemă şi 
o poate face să se abată de la direcţia dreaptă. N-ar fi deci 
mai recomandabil să ne mulţumim, în chestiuni morale, cu 
judecata raţională comună şi să nu recurgem la filosof ie decît 
cel mult pentru a expune sistemul moralei mai complet şi mai 
inteligibil, precum şi regulile lor în vederea folosirii (mai mult 
încă a discutării lor) mai comod, iar nu pentru a abate bunul 
simţ comun, chiar şi în materie practică, de la fericita lui sim¬ 
plicitate şi a-1 îndrepta cu ajutorul filosofiei pe calea nouă a 
cercetării şi învăţăturii? 

Inocenţa este un lucru minunat, dar în schimb este foarte 
grav că ea nu se poate apăra bine şi că se lasă uşor sedusă. 
De aceea înţelepciunea însăşi —, care de altfel constă mai 


22 




DE LA CUNOAŞTEREA MORALA A RAŢ. COMUNE LA CUNOAŞTEREA FILOSOFICA 


mult în a se comporta decît în a şti — are desigur nevoie şi 
de ştiinţă, nu pentru a învăţa de la ea, ci pentru a procura 
preceptelor ei acces în suflete şi a le conferi trăinicie. Omul 
simte în sine o puternică contrapondere împotriva tuturor po¬ 
runcilor datoriei, pe care raţiunea i le reprezintă atît de demne 
de respect, în trebuinţele şi înclinaţiile lui, a căror satisfacere 
totală el o rezumă sub numele de fericire. Raţiunea porunceşte, 
fără a promite ceva înclinaţiilor, fără indulgenţă, preceptele ei, 
prin urmare oarecum cu desconsiderarea şi dispreţuirea acelor 
pretenţii atît de impetuoase şi, în aparenţă, atît de îndreptă¬ 
ţite (care nu vor să se lase suprimate prin nici o poruncă). Iar 
de aici se naşte o dialectică naturală, adică o tendinţă de a 
sofistica împotriva acelor legi riguroase ale datoriei şi de a 
pune la îndoială valabilitatea lor, cel puţin puritatea şi rigoa¬ 
rea lor şi de a le face, pe cît posibil, mai pe măsura dorinţelor 
şi înclinaţiilor noastre, adică în fond de a le corupe şi de a le 
priva de întreaga lor demnitate, ceea ce în cele din urmă nu 
poate încuviinţa nici chiar raţiunea practică comună. 

Astfel deci raţiunea umană comună nu este îmboldită de vreo 
trebuinţă a speculaţiei (pe care nu o doreşte niciodată cită 
vreme se mulţumeşte a fi simplă raţiune sănătoasă), ci chiar 
din motive practice să iasă din sfera ei şi să păşească în do¬ 
meniul unei filosofii practice, pentru a primi aici informaţii şi 
indicaţii clare cu privire la izvorul principiului ei şi la deter¬ 
minarea lui exactă în opoziţie cu maximele care se întemeiază 
pe trebuinţă şi înclinaţie, pentru a ieşi din situaţia dificilă pro¬ 
dusă de pretenţii opuse şi a nu risca, printr-un echivoc în care 
uşor cade, să fie lipsită de orice principiu moral autentic. Ast¬ 
fel se înfiripează pe neobservate şi în raţiunea practică co- 
munăj dacă se instruieşte, cum se întîmplă şi în folosirea ei 
'teoretică, o dialectică, care o constrînge să caute ajutor în filo- 
sofie, şi de aceea atît una cît şi cealaltă nu vor găsi linişte 
undeva în altă parte decît într-o critică completă a raţiunii 
noastre. 




Secţiunea a doua 

TRECEREA DE LA FILOSOFIA MORALĂ POPULARA 
LA METAFIZICA MORAVURILOR 


Dacă am obţinut conceptul nostru de datorie de pînă acum 
din folosirea comună a raţiunii noastre practice, nu trebuie să 
conchidem de aici în nici un caz că l-am fi considerat ca un 
concept empiric. Dimpotrivă, dacă observăm experienţa despre 
comportarea oamenilor, întîlnim multe şi, cum admitem noi 
înşine, îndreptăţite plîngeri că, în ce priveşte simţămîntul de 
a acţiona din pură datorie, nu se pot cita exemple sigure că, 
deşi multe acţiuni sînt conforme celor ce porunceşte datoria, 
totuşi este totdeauna îndoielnic, dacă ele au loc intr-adevăr 
din datorie şi dacă deci au o valoare morală. De aceea au existat 
în toate timpurile filosofi care au negat pur şi simplu realitatea 
acestui simţămînt în acţiunile omeneşti şi au atribuit totul 
egoismului mai mult sau mai puţin rafinat 111 , fără a pune totuşi 
la îndoială justeţea conceptului de moralitate; dimpotrivă, men¬ 
ţionau cu profund regret fragilitatea şi coruptibilitatea naturii 
omeneşti, care, deşi este destul de nobilă pentru a-şi lua ca 
precept o Idee atît de demnă de respect, este în acelaşi timp 
prea slabă pentru a o urma, şi nu foloseşte raţiunea, care tre¬ 
buia să-i servească ca legislatoare, decît pentru a satisface in¬ 
teresul înclinaţiilor, fie al fiecăreia în parte, fie, dacă poate 
mai mult, să le concilieze în cel mai mare grad pe toate. 

In realitate, este absolut imposibil să se găsească în expe¬ 
rienţă un singur caz în care să se demonstreze cu deplină cer¬ 
titudine că maxima unei acţiuni, de altfel conformă datoriei, 
să se fi întemeiat exclusiv pe principii morale şi pe Ideea de 
datorie. Se întîmplă desigur cîteodată ca, la un examen de 

conştiinţă foarte sever, să nu găsim nimic care, afară de prin¬ 
cipiul moral al datoriei, să fi fost destul de puternic pentru 
a ne hotărî la vreo acţiune şi la un sacrificiu atît de mare; dar 
de aici nu se poate de loc conchide cu siguranţă că intr-adevăr 
nici un impuls ascuns de amor propriu, disimulat în spatele 
Ideei de datorie, n-a fost adevărata cauză determinantă a vo¬ 
inţei. Ne place să ne măgulim cu un mobil mai nobil pe care 
ni-1 atribuim în mod eronat, dar în realitate nu putem ajunge 
niciodată pe deplin, nici chiar prin cel mai sever examen, pînă 
la mobilurile secrete ale acţiunilor noastre, deoarece, cînd este 
vorba de valoarea morală, ceea ce importă nu sînt acţiunile, 
pe care le vedem, ci principiile lor interne, pe care nu le vedem. 

Nu putem face un serviciu mai de dorit acelora care îşi rid 
de orice moralitate ca de o simplă himeră a imaginaţiei ome¬ 
neşti exaltată prin vanitate, decît concedîndu-le că conceptele 
de datorie (cit şi celelalte concepte cărora comoditatea ne con¬ 
vinge să le atribuim acelaşi sens) au trebuit să fie scoase ex¬ 
clusiv din experienţă; căci atunci le pregătim un triumf sigur. 
Din dragoste pentru oameni voi admite că cele mai multe din 
acţiunile noastre sînt conforme cu datoria; dar dacă examinăm 
mai îndeaproape năzuinţele şi tendinţele lor, întîlnim pretu¬ 
tindeni scumpul Eu, care iese totdeauna la iveală; pe el se 
întemeiază intenţia lor şi nu pe porunca severă a datoriei, care 
ar cere de multe ori abnegaţie. Nu trebuie să fii un duşman al 
virtuţii, ci numai un observator rece, care nu ia imediat do¬ 
rinţa cea mai vie de a vedea binele realizat drept realitatea lui, 
pentru a te îndoi în anumite momente (îndeosebi la o vîrstă 
mai înaintată şi avînd o judecată în parte cuminţită, în parte 
ascuţită pentru observare prin experienţă), dacă intr-adevăr 
se întîlneşte în lume virtute adevărată. Şi aici nimic nu ne 
poate prezerva de o ruină totală a Ideilor noastre despre da¬ 
torie şi nu poate menţine în suflet respectul întemeiat faţă de 
legea ei, decît convingerea clară că, chiar dacă nu au existat 
niciodată acţiuni care să fi izvorît din astfel de izvoare pure, 
totuşi aici nici vorbă nu e de a şti dacă un lucru sau altul se 
întîmplă, ci dacă raţiunea, ea însăşi şi independent de toate 
fenomenele, porunceşte ce trebuie să se întîmple; prin urmare, 
acţiuni despre care lumea nici n-a dat poate pînă acum nici 

un exemplu, despre a căror posibilitate chiar cel ce întemeiază 
totul pe experienţă s-ar putea îndoi foarte mult, totuşi sînt 
poruncite cu îndărătnicie de raţiune; şi că de exemplu leali¬ 
tatea pură în prietenie trebuie cerută de la fiecare om, cu toate 
că pînă acum nu ar fi putut exista un prieten loial, fiindcă 
această datorie, ca datorie în genere, se află anterior oricărei 
experienţe, în Ideea unei raţiuni care determină voinţa prin 
principii a priori. 

Adăugăm că, fără a contesta conceptului de moralitate orice 
adevăr şi relaţie cu un oarecare obiect posibil, nu putem nega 
că legea lui are o semnificaţie atît de întinsă incit ea trebuie să 
fie valabilă nu numai pentru oameni, ci pentru toate fiinţele 
raţionale în genere, nu numai în condiţii contingente şi cu ex¬ 
cepţii, ci în mod absolut necesar: astfel e evident că nici o 
experienţă nu ne poate da prilejul să conchidem chiar numai 
posibilitatea unor astfel de legi apodictice. Căci cu ce drept putem 
ridica la respect nelimitat, ca precept universal pentru orice 
natură raţională, ceea ce poate nu este valabil decît în con¬ 
diţiile contingente ale omenirii, şi cum să fie considerate legi 
ale determinării voinţei noastre ca legi ale determinării voinţei 
unei fiinţe raţionale în genere şi numai ca atari şi pentru a 
noastră, dacă ele ar fi numai empirice şi dacă ele nu şi-ar avea 
originea lor complet a priori în raţiunea pură, dar practică? 17 . 

Nici nu am putea face un mai prost serviciu moralităţii de¬ 
cît dacă am vrea s-o constituim din exemple. Căci orice exem¬ 
plu ce mi se prezintă despre ea trebuie să fie judecat el însuşi 
mai întîi după principiile moralităţii, pentru a şti dacă e demn 
să servească de exemplu originar, adică de model; în nici un 
caz el nu poate procura în primul rînd conceptul de moralitate, 
însuşi Sfîntul din Evanghelie trebuie să fie comparat mai întîi 
cu idealul nostru de perfecţiune morală înainte de a-1 cunoaşte 
ca atare; el însuşi spune despre sine: ce mă numiţi pe mine 
(pe mine care mă vedeţi) că sînt bun? Nimeni nu este bun 
(prototipul binelui) decît unul Dumnezeu (pe care nu-1 vedeţi). 
Dar de unde avem conceptul de Dumnezeu considerat ca bi¬ 
nele suprem? Exclusiv din Ideea pe care raţiunea o concepe 
a priori despre perfecţiunea morală şi o leagă inseparabil cu 
conceptul unei voinţe libere. In domeniul moral, imitaţia nu 

are loc şi exemplele nu servesc decît ca stimulare, adică ele 
pun în afară de îndoială posibilitatea a ceea ce porunceşte le¬ 
gea, ele fac intuitiv ceea ce regula practică exprimă mai gene¬ 
ral, dar nu ne pot niciodată autoriza să înlăturăm originalul 
lor adevărat, care rezidă în raţiune, şi să ne orientăm după 
exemple 18 . 

JDacă nu există un adevărat principiu suprem al moralităţii, 
care ar trebui să se întemeieze numai pe raţiunea pură, inde¬ 
pendent de orice experienţă, cred că nu e necesar chiar numai 
să ne întrebăm, dacă e bine să expunem aceste concepte, în mod 
general (in abstractei), aşa cum există ele a priori, împreună cu 
principiile ce le aparţin, dacă vrem să ne ridicăm la cunoaşterea 
care să se distingă de cea comună şi să se numească filosofică. 
Dar în timpurile noastre acest lucru ar putea fi necesar. Căci 
dacă am pune la vot, spre a afla dacă este de preferat o cunoaş¬ 
tere raţională pură, desprinsă de tot ce este empiric, prin ur¬ 
mare o metafizică a moravurilor sau o filosofie practică popu¬ 
lară, vom ghici îndată de care parte se va înclina balanţa. 

Această coborîre la conceptele populare este desigur foarte 
lăudabilă, dacă a fost precedată de înălţarea la principiile ra¬ 
ţiunii pure şi a fost atinsă spre deplină satisfacţie; şi aceasta 
ar însemna să se întemeieze doctrina moravurilor mai întîi pe 
metafizică, iar apoi, după ce a fost stabilită solid, să i se 
procure acces prin popularizare. Dar este cu totul absurd ca 
de la prima cercetare, de care depinde toată exactitatea prin¬ 
cipiilor, să acordăm prioritate popularizării. Nu numai că 
această procedare nu poate revendica niciodată meritul, foarte 
rar, al unei adevărate popularităţi filosofice, căci nu e nici o 
artă să fii pe înţelesul tuturor, cînd renunţi la orice scrutare 
adîncă, dar se produce un amestec dezgustător de observaţii 
compilate şi de principii semisofisticante, cu care se desfată 
capete goale, fiindcă este ceva utilizabil pentru pălăvrăgeala 
lor de fiecare zi; dar în care spiritele pătrunzătoare nu găsesc 
decît confuzie şi de la care îşi întorc nemulţumiţi privirea, 
fără a putea lua vreo hotărîre; în ce-i priveşte pe filosofi, care 
recunosc foarte bine această iluzie, găsesc puţină ascultare, 
cînd ne reţin pentru cîtva timp de la aşa-zisa popularizare, 

pentru a putea fi pe drept populari, după ce au dobîndit în 
prealabil o cunoaştere exactă. 

Dacă vom considera lucrările de morală alcătuite după gus¬ 
tul popular, vom găsi intr-un surprinzător amestec, cînd ideea 
despre menirea particulară a naturii umane (iar uneori şi Ideea 
unei naturi raţionale în genere), cînd perfecţiunea, cînd ferici¬ 
rea, ici sentimentul moral, dincolo frica de Dumnezeu, din una 
ceva, din alta altceva, fără a le trece prin gînd să întrebe, dacă 
şi în genere în cunoaşterea naturii omeneşti (pe care nu o 
putem avea totuşi decît din experienţă) trebuie să căutăm 
principiile moralităţii; şi dacă nu e cazul, şi aceste principii se 
găsesc cu totul a priori, independent de orice este empiric, 
numai în concepte pure ale raţiunii şi, nici în cea mai mică 
parte, nicăieri altundeva, pînă se va găsi cineva care să ia ho- 
tărîrea de a separa mai bine şi complet această cercetare ca 
pură filosofie practică sau (dacă este îngăduit să folosim un 
nume atît de defăimat) ca metafizică* a moravurilor, s-o dez¬ 
volte în ea însăşi pînă la'totala ei perfecţiune şi să calmeze 
publicul, care reclamă popularizare, pînă la terminarea acestei 
întreprinderi. 

Dar o astfel de metafizică a moravurilor cu totul izolată, 
care nu datorează nimic antropologiei, teologiei, fizicii sau 
hiperfizicii 19 , mai puţin încă unei ştiinţe despre calităţile oculte 
(pe care am putea-o numi hipofizică), nu este numai un fun¬ 
dament indispensabil pentru orice cunoaştere teoretică, cert 
determinată, a datoriilor, ci totodată un deziderat de cea mai 
mare importanţă pentru realizarea efectivă a preceptelor lor. 
Căci reprezentarea pură a datoriei şi în genere a legii morale, 
căreia nu i se adaugă nimic străin de la excitaţiile empirice, 
are asupra inimii omeneşti prin intermediul raţiunii numai 
(care abia aici observă că poate fi în sine şi practică) o in- 


* Dacă vrem, putem distinge (aşa cum matematica pură se distinge 
de cea aplicată, logica pură de cea aplicată) filosofia pură a moravu¬ 
rilor (metafizica) de cea aplicată (adică la natura omenească). Această 
nomenclatură ne aminteşte îndată că principiile morale nu se înteme¬ 
iază pe proprietăţile naturii omeneşti, ci că trebuie să existe în sine a 
priori, iar că din astfel de principii trebuie să poată fi deduse reguli 
practice pentru orice natură raţională, deci şi pentru natura omenească. 

fluenţă cu mult mai puternică decît toate celelalte mobiluri*, 
pe care le putem folosi din cîmpul empiric, incit conştiinţa 
demnităţii acestei idei dispreţuieşte aceste mobiluri şi încetul 
cu încetul poate deveni stăpîna lor; în loc de aceasta, o doc¬ 
trină morală mixtă, compusă din mobiluri de sentimente şi 
înclinaţii şi totodată din concepte raţionale, trebuie să facă 
sufletul ezitant între motive care nu pot fi subordonate nici 
unui principiu, care nu ne pot călăuzi decît din întîmplare spre 
bine, dar de multe ori şi la rău. 

Din cele spuse rezultă că toate conceptele morale îşi au se¬ 
diul şi originea cu totul a' priori în raţiune, şi anume tot atît 
de bine în raţiunea umană cea mai comună ca şi în cea spe¬ 
culativă de cel mai înalt grad; că ele nu pot fi abstrase din 
nici o cunoaştere empirică şi prin urmare numai contingenţă; 
că în această puritate a originii lor stă tocmai demnitatea lor, 
pentru a ne servi ca principii practice supreme; că de cîte ori 
le adăugăm ceva empiric tot atît sustragem influenţei lor pure 
şi valorii absolute a acţiunilor; că nu numai cea mai impe¬ 
rioasă necesitate din punct de vedere teoretic, cînd c vorba 
numai de speculaţie, o cere, ci că e şi de cea mai mare impor¬ 
tanţă practică, de a scoate conceptele şi legile lor din raţiunea 
pură, de a le expune pure şi neamestecate, chiar de a deter¬ 
mina sfera întregii acestei cunoaşteri raţionale practice sau 
pure, adică întreaga putere a raţiunii pure practice. Aici însă 
nu trebuie să facem, cum o îngăduie, ba uneori găseşte chiar 


* Am o scrisoare de la excelentul Sulzer, decedat, în care mă în¬ 
treabă: care ar putea fi cauza că învăţăturile virtuţii, oricît de convin¬ 
gătoare ar fi ele pentru raţiune, realizează totuşi atît de puţin. Am 
amînat răspunsul, pregătindu-mă ca să i-1 dau complet. Cauza nu este 
alta decît că dascălii înşişi nu şi-au clarificat conceptele lor şi că, vrînd 
să facă prea bine, adunînd de pretutindeni cauze eficiente, care să ne 
determine spre binele moral, ei strică medicamentul pe care voiau să-l 
facă foarte eficace. Căci cea mai simplă observaţie arată că dacă ni se 
prezintă o acţiune de onestitate, îndeplinită de un suflet ferm, fără 
speranţa în vreun avantaj în această lume sau în alta, iar aceasta în 
ciuda celor mai mari încercări de mizerie sau seducţii de averi, această 
acţiune depăşeşte cu mult şi eclipsează orice acţiune asemănătoare care 
a fost afectată chiar numai foarte puţin de un mobil străin, ea înalţă 
sufletul şi incită dorinţa de a putea acţiona la fel. Chiar şi copiii de 
vîrstă mijlocie simt această impresie, şi lor nu ar trebui să le expunem 
niciodată datoriile lor în alt mod. 


29 




DE LA FILOSOFIA MORALA POPULARA LA METAFIZICA MORAVURILOR 


necesar filosofia speculativă, principiile dependente de natu¬ 
ra particulară a raţiunii umane; ci, fiindcă legile morale tre¬ 
buie să fie valabile pentru orice fiinţă raţională în genere, 
trebuie să le deducem din conceptul universal al unei fiinţe 
raţionale în genere; în acest fel orice morală, care, în aplicarea 
ei la oameni, are nevoie de antropologie, va fi mai întîi expusă 
independent de această ştiinţă ca filosofie pură, adică metafi¬ 
zică, în mod complet (ceea ce se poate face în acest gen de 
cunoaştere cu totul abstractă); fiind conştienţi că, fără a fi în 
posesiunea acestei ştiinţe, este zădarnic, nu vreau să spun de 
a determina exact pentru judecata speculativă conceptul moral 
al datoriei în tot ce e conform datoriei, ci chiar că e imposibil 
în folosirea numai comună şi practică, îndeosebi în învăţămîn- 
tul moral, să întemeiem moravurile pe adevăratele ei principii 
şi să producem prin aceasta simţămintele morale pure şi să le 
sădim în inimi spre binele suprem al lumii 20 . 

Dar pentru a ne ridica în această lucrare printr-o gradaţie 
naturală nu numai de la judecata morală comună (care aici e 
foarte respectabilă) la cea filosofică, cum s-a făcut de altfel, 
ci de la o filosofie populară care nu merge mai departe decît 
permite tatonarea cu ajutorul exemplelor, pînă la metafizică 
(care nu se mai lasă oprită de nimic empiric şi care, trebuind 
să măsoare întregul domeniu al cunoaşterii raţionale de acest 
gen, se ridică în tot cazul pînă la Idei, unde şi exemplele ne 
părăsesc), noi trebuie să urmărim şi să expunem clar facultatea 
practică a raţiunii, plecînd de la regulile ei universale de de¬ 
terminare şi mergînd pînă la punctul unde din ea apare con¬ 
ceptul de datorie. 

, Orice lucru al naturii acţionează după legi. Numai o fiinţă 
raţională are facultatea de a acţiona conform, reprezentării le¬ 
gilor, conform principiilor, adică, numai ea are o voinţă. Cum 
pentru derivarea acţiunilor din legi se cere raţiune, voinţa nu 
este altceva decît raţiune practică. Cînd raţiunea determină 
inevitabil voinţa, acţiunile unei astfel de fiinţe, care sînt cu¬ 
noscute ca fiind obiectiv necesare, sînt şi subiectiv necesare, 
adică voinţa este o facultate de a alege numai ceea ce raţiunea, 
independentă de înclinaţie, cunoaşte ca practic necesar, adică 
bun. Dar dacă raţiunea nu este suficientă să determine, ea 
singură, voinţa, dacă voinţa este supusă şi unor condiţii subiec- 

tive (unor anumite mobile) care nu concordă totdeauna cu cele 
obiective, cu un cuvînt, dacă voinţa în sine nu e pe deplin 
conformă raţiunii (cum este în adevăr cazul la oameni), atunci 
acţiunile, care obiectiv sînt recunoscute ca necesare, subiectiv 
sînt contingente, şi determinarea unei astfel de voinţe conform 
legilor obiective este constrîngere; adică raportul legilor obiec¬ 
tive faţă de o voinţă nu pe deplin bună este reprezentată ca 
determinare a voinţei unei fiinţe raţionale ce-i drept de prin¬ 
cipii ale raţiunii, dar cărora această voinţă, prin natura ei, 
nu le dă ascultare în mod necesar. 

' Reprezentarea unui principiu obiectiv, întrucît e constrîngă- 
tor pentru voinţă, se numeşte o poruncă (a raţiunii), şi formula 
poruncii şe numeşte un imperativ.. - 

"Toate imperativele se exprimă printr-un trebuie (Sollen) şi 
indică prin aceasta raportul unei legi obiective a raţiunii faţă 
de o voinţă care, în natura ei subiectivă, nu este determinată 
necesar de această lege (o constrîngere). Ele spun că ar fi bine 
să facem sau să nu facem ceva, dar ele o spun unei voinţe 
care nu totdeauna face ceva pentru că îşi reprezintă că e bine 
s-o facă. Practic bun' este însă ceea ce determină voinţa cu 
ajutorul reprezentărilor raţiunii, prin urmare, nu din cauze 
subiective, ci în mod obiectiv, adică din principii, care sînt 
valabile pentru orice fiinţă raţională ca atare. JE) i nele. se d is- 
tinge de ceea ce e plăcut, de ceea ce nu exercită influenţă asu¬ 
pra voinţei decît cu ajutorul senzaţiei, în virtutea unor cauze 
pur subiective, care nu sînt valabile decît pentru sensibilitatea 
unuia sau altuia, şi nu ca principiu al raţiunii, care e valabil 
pentru oricine*. 

O voinţă perfect bună ar putea fi deci supusă, la fel ca şi 
o voinţă imperfectă, legilor obiective (ale binelui), dar această 
cauză nu ar putea fi reprezentată 1 ca fiind constrînsă să acţio- 


* Se numeşte înclinaţie facultatea de a rîvni, întrucît depinde de 
senzaţii; înclinaţia este deci totdeauna dovada unei trebuinţe. Iar inte¬ 
res se numeşte dependenţa unei voinţe care poate fi determinată în¬ 
tâmplător de principii ale raţiunii. Interesul nu are deci loc decît 
într-o voinţă dependentă, care nu este totdeauna prin ea însăşi con¬ 
formă raţiunii; nu putem concepe în voinţa divină nici un interes. Dar 
şi voinţa umană poate avea interes pentru ceva, fără să acţioneze totuşi 
din interes. Cel dintâi semnifică interes practic pentru acţiune, cel 

neze conform acestor legi, fiindcă, în virtutea naturii ei subiec¬ 
tive, s-ar putea determina de la sine numai prin reprezentarea 
binelui. De aceea imperativele nu sînt valabile pentru voinţa 
divină şîj în genere, pentru o voinţă sfîntă; cuvîntul trebuie 
(Sollen) e aici la un loc nepotrivit, deoarece voliţia este deja 
prin ea însăşi în mod necesar conformă legii 21 . De aceea impe¬ 
rativele nu sînt decît formule pentru a exprima raportul legilor 
obiective ale voliţiei în genere faţă de imperfecţiunea subiec¬ 
tivă a voinţei unei fiinţe raţionale sau a alteia, de exemplu a 
voinţei omeneşti. 

Toate imperativele poruncesc sau ipotetic sau categoric. Cele 
dinţii exprimă necesitatea practică a unei acţiuni posibile con¬ 
siderată ca mijloc pentru a ajunge la altceva pe care-1 vrem 
(sau totuşi e posibil ca să-l vrem). Imperativul categoric ar fi 
acela care ar exprima o acţiune ca obiectiv necesară în sine, 
independent de orice alt scop. 

Cum orice lege practică reprezintă o acţiune posibilă ca bună 
şi de aceea ca necesară pentru un subiect care poate fi deter¬ 
minat practic de raţiune, toate imperativele sînt formule ale 
determinării acţiunii care este necesară după principiul unei 
voinţe bune într-un mod oarecare. Dacă acţiunea ar fi bună 
numai pentru altceva ca mijloc, imperativul este ipotetic; dacă 
este reprezentată ca bună in sine, prin urmare ca necesară 
într-o voinţă conformă în sine raţiunii, ca principiu al voinţei, 
el este categoric 22 . 

Imperativul spune deci care din acţiunile mele posibile ar 
fi bună, şi reprezintă regula practică în relaţie cu o voinţă care 
nu săvîrşeşte o acţiune imediat pentru că e bună, fie că subiec¬ 
tul nu ştie totdeauna că e bună, fie că, chiar dacă ar şti 
aceasta, maximele voinţei ar putea fi totuşi centrare principii¬ 
lor obiective ale unei raţiuni practice. 

cie-al doilea semnifică interes patologic pentru obiectul acţiunii. Cel 
clintii indică numai dependenţa voinţei de principii ale raţiunii în sine, 
cel de-al doilea dependenţa voinţei de principiile raţiunii aservită încli¬ 
naiiei; deoarece raţiunea nu indică decît regula practică a modului cum 
pot fi satisfăcute trebuinţele înclinaţiei. în cazul dintîi mă interesează 
acţiunea, în al doilea obiectul acţiunii (întrucît îmi este plăcut). în 
secţiunea întîi am văzut că Ia o acţiune făcută din datorie nu trebuie 
considerat interesul pentru obiect, ci numai pentru acţiunea însăşi şi 
pentru principiul ei în raţiune (pentru lege). 

Imperativul ipotetic spune deci numai că acţiunea e bună în 
vederea unui scop oarecare posibil sau real. In cazul dintîi el 
e un principiu practic problematic, în al doilea practic aserto- 
ric. Imperativul categoric, care declară acţiunea obiectiv nece¬ 
sară în ea însăşi, independent de relaţia cu vreo intenţie, adică 
independent şi de vreun alt scop, este un principiu practic 
apodictic 23 . 

Putem concepe că ceea ce nu este posibil decît prin puterile 
unei fiinţe raţionale oarecare, este ca scop posibil şi pentru o 
voinţă oarecare, şi de aceea principiile acţiunii, întrucît această 
acţiune este reprezentată ca necesară pentru realizarea vre¬ 
unui scop oarecare, care este posibil de atins cu ajutorul ei, sînt 
de fapt infinit de multe. Toate ştiinţele au şi o parte practică, 
constînd clin probleme care stabilesc că un scop oarecare e 
posibil pentru noi, şi din imperative care arată cum poate fi 
realizat. De aceea aceste imperative pot fi numite în genere 
imperative ale abilităţii. Aici nu se pune de loc problema dacă 
scopul este raţional şi bun, ci numai ce trebuie să facem pentru, 
a-1 realiza. Preceptele cărora li se conformează medicul, pentru 
a-şi însănătoşi radical pacientul, şi acelora cărora li se confor¬ 
mează un otrăvitor pentru a-1 ucide sigur, sînt de egală va¬ 
loare, în sensul că ele le servesc spre a-şi realiza complet pla¬ 
nul lor. Cum în tinereţea fragedă nu ştim ce scopuri vom ur¬ 
mări în viaţă, părinţii mai ales captă să-i înveţe pe copiii lor 
foarte variate lucruri şi se îngrijesc ca ei să dobîndească 
abilitate în folosirea mijloacelor pentru atingerea a tot felul de 
scopuri. Ei nu pot şti dacă odrasla lor îşi va propune vreodată 
în viitor cu adevărat vreunul din aceste scopuri, dar ştiu totuşi 
că e posibil ca ea să şi le propună cîndva; şi această grijă este 
atît de mare, îneît, din această cauză, ei neglijează să le for¬ 
meze şi să le rectifice judecata asupra valorii lucrurilor pe 
care şi le-ar putea propune ca scopuri. 

Este totuşi un scop pe care-1 putem presupune ca real în 
toate fiinţele raţionale (întrucît imperativele li se potrivesc lor 
ca fiinţe dependente), şi deci un scop pe care nu numai că îl 
pot avea, ci despre care putem presupune sigur că îl au toate 
printr-o necesitate a naturii, şi acest scop este fericirea 24 . Im¬ 
perativul ipotetic, care reprezintă necesitatea practică a acţiu¬ 
nii ca mijloc pentru dobîndirea fericirii, este asertoric. Nu tre- 

buie să prezentăm acest imperativ numai ca necesar pentru 
un scop incert, numai posibil, ci pentru un scop pe care-1 pu¬ 
tem presupune în mod cert şi a priori la fiecare om, fiindcă 
aparţine naturii lui. Putem numi abilitatea în alegerea mijloa¬ 
celor, pentru asigurarea celei mai mari bunăstări proprii pru¬ 
denţă* în sensul cel mai restrîns al cuvîntului. Astfel impera¬ 
tivul care se referă la alegerea mijloacelor pentru realizarea 
fericirii proprii, adică preceptul prudenţei, este tot ipotetic; 
acţiunea nu e poruncită în mod absolut, ci numai ca mijloc 
în vederea unui alt scop. 

In sfîrşit, există un imperativ care porunceşte nemijlocit o 
anumită purtare, fără a pune ca condiţie vreun alt scop pe 
care această purtare ar permite să-l realizeze. Acest imperativ 
este categoric. Bl nu priveşte materia acţiunii şi ceea cc trebuie 
să rezulte din ea, ci forma şi principiul din care derivă ea în¬ 
săşi, şi binele ei esenţial constă în caracter, oricare ar putea fi 
rezultatul. Acest imperativ poate fi numit imperativul mo¬ 
ralităţii. 

Voliţia care urmează acestor trei feluri de principii se dis¬ 
tinge clar şi prin inegalitatea constrîngerii voinţei. Pentru a 
face şi sensibilă această diferenţă, cred că cel mai nimerit ar 
fi ca, luînd aceste principii în ordinea în care le-am prezentat, 
să le numim astfel, spunînd: ele ar fi sau reguli ale abilităţii, 
sau sfaturi ale prudenţei, sau porunci (legi) ale moralităţii. Căci 
numai legea include conceptul unei necesităţi necondiţionate, 
obiective şi prin urmare universal valabile, şi poruncile sînt 
legi, cărora ne supunem, adică trebuie să le dăm ascultare şi 
împotriva înclinaţiei. Cuvîntul sfătuire conţine ce-i drept ne¬ 
cesitate, dar o necesitate care nu poate fi valabilă decît sub o 
condiţie subiectivă întîmplătoare, dacă cutare sau cutare om 


* Cuvîntul prudenţă este luat într-un dublu sens: el are cînd sensul 
de^ eUpţTfeTrţă a lumii (Weltklugheit), cînd sensul de prudenţă perso¬ 
nală. Cea dinţii este abilitatea unui om de a exercita influenţă asupra 
altora, pentru a-i folosi în scopurile lui. Cea de-a doua este priceperea 
de a reuni toate aceste scopuri pentru a obţine un avantaj personal 
durabil. Cea din urmă este propriu-zis aceea la care se reduce valoarea 
însăşi a celei dintîi; şi despre cel care este prudent în sensul dintîi, 
dar nu în al doilea, am putea zice mai bine: el este deştept şi viclean, 
dar în fond este totuşi imprudent. 

consideră un cutare sau cutare lucru ca pe un element al feri¬ 
cirii lui; dimpotrivă, imperativul categoric nu este limitat de 
nici o condiţie şi, fiind absolut, deşi practic necesar, el poate 
fi numit propriu-zis o poruncă. Am putea numi imperativele 
din categoria întîi şi tehnice (aparţinînd artei), pe cele din 
categoria a doua pragmatice* (aparţinînd bunăstării), pe cele 
din categoria a treia morale (aparţinînd purtării libere în ge¬ 
nere, adică moravurilor). 

Se naşte acum întrebarea: cum sînt posibile toate aceste im¬ 
perative? Această întrebare nu cere să ştim cum poate fi gîn- 
dită executarea acţiunii pe care o porunceşte imperativul, ci 
numai cum poate fi gîndită constrîngerea voinţei, pe care im¬ 
perativul o exprimă în sarcina pe care o porunceşte. Nu e 
nevoie de o examinare specială pentru a şti cum e posibil un 
imperativ al abilităţii. Cine vrea scopul, vrea (dacă raţiunea 
exercită o influenţă decisivă asupra acţiunilor ei) şi mijlocul 
indispensabil necesar, pentru aceasta şi care este în puterea ei. 
Această judecată este, în ce priveşte voliţia, analitică; căci în 
vrerea unui obiect ca efect al meu este găsită deja cauzalitatea 
mea ca o cauză eficientă, adică folosirea mijloacelor, şi impe¬ 
rativul scoate conceptul acţiunilor necesare pentru acest scop 
chiar din conceptul unei vreri a acestui scop (pentru a deter¬ 
mina mijloacele însele spre a realiza un scop propus, avem 
nevoie desigur de judecăţi sintetice, care se raportează însă nu 
la principiu, la actul voinţei, ci la obiectul de realizat). Că, 
pentru a împărţi, după un principiu sigur, o dreaptă în două 
părţi egale, trebuie să duc din extremele acestei linii două 
cercuri care se întretaie, aceasta ne învaţă matematica desigur 
numai prin judecăţi sintetice; dar că, dacă ştiu că numai prin 
astfel de acţiune poate ii obţinut efectul propus, dacă vreau ca 
efectul să fie pe deplin obţinut, vreau şi acţiunea care e nece¬ 
sară în acest scop, este o judecată analitică; căci a-mi repre- 


* Mi se pare că adevăratul sens al cuvîntului pragmatic ar putea fi 
determinat în modul cel mai exact în acest fel. Căci pragmatice se 
numesc sancţiunile care nu derivă, la drept vorbind, ca legi necesare 
din dreptul Statelor, ci din grija pentru bunăstarea generală. O istorie 
este concepută pragmatic, atunci cînd ne face prudenţi, adică învaţă 
lumea cum să-şi asigure mai bine interesele, sau cel puţin tot atît 
de bine ca strămoşii. 

zenta ceva ca un efect pe care să-l pot realiza intr-im anumit 
mod şi a mă reprezenta pe mine ca acţionînd în acelaşi mod 
cu privire la ea, este acelaşi lucru. 

Dacă ar fi tot atît de uşor să dăm o idee exactă despre feri¬ 
cire, imperativele prudenţei ar fi în totului tot identice cu 
cele ale abilităţii şi ar fi şi ele analitice 211 . Căci aici s-ar putea 
spune ca şi dincolo: cine vrea scopul, vrea necesar (conform 
raţiunii) şi singurele mijloace care stau în puterea lui spre 
a-1 realiza. Din păcate, conceptul de fericire 26 este un concept 
atît de nedeterminat, încît, deşi orice om vrea să ajungă la ea, 
totuşi el nu poate" spiiTîe niciodată exact şi de acord cu sine 
însuşi ce doreşte propriu-zis şi ce vrea. Aceasta din cauză că 
toate elementele care aparţin conceptului de fericire sînt în 
totalitatea lor empirice, adică trebuie să fie împrumutate din 
experienţă, că totuşi pentru Ideea de fericire este necesară o 
totalitate absolută, un maximum de bunăstare în starea mea 
actuală şi în orice stare viitoare. Dar este imposibil ca fiinţa 
cea mai perspicace şi totodată cea mai puternică, însă finită 
totuşi, să-şi facă o idee exactă despre ceea ce vrea într-adevăr 
aici. Dacă vrea bogăţie, cite griji, invidie şi curse nu riscă el 
să-şi atragă prin aceasta! Dacă vrea multă cunoaştere şi scru¬ 
tare, el ar putea dobîndi eventual o privire mai ageră care 
i-ar arăta relele, ce astăzi i se ascund încă şi totuşi nu pot fi 
evitate, într-un mod încă mai îngrozitor, sau să-i facă mai 
exigente poftele, care îi dau deja destul de lucru, ca să-i în¬ 
mulţească trebuinţele. Dacă vrea o viaţă lungă, cine îi garan¬ 
tează că ea nu va fi o lungă suferinţă? Dacă vrea cel puţin 
sănătate, de cîte ori slăbiciunea corpului nu ne-a reţinut de 
la desfrîu, în care o sănătate perfectă ne-ar fi făcut să cădem, 
etc. Pe scurt, el nu este capabil să determine cu totală certi¬ 
tudine, conform unui principiu oarecare, ceea ce-1 va face 
într-adevăr fericit, fiindcă pentru aceasta ar fi necesară omni- 
ştiinţa. Nu putem deci acţiona după principii sigure pentru a 
fi fericiţi, ci numai după sfaturi empirice, de exemplu să ţii 
regim, să fii econom, să fii politicos, să fii discret etc., despre 
care experienţa învaţă că ele sporesc cel mai mult în medie 
bunăstarea. De aici urmează că la drept vorbind imperativele 
prudenţei nu pot porunci, adică nu pot prezenta obiectiv ac- 

ţiuni ca fiind practic necesare, ci că mai curînd ele trebuie 
considerate ca sfaturi (consilia) decit ca porunci (praecepta) 
ale raţiunii, că sarcina de a determina, sigur şi general, care 
acţiune va spori fericirea unei fiinţe raţionale, este cu totul 
insolubilă; prin urmare cu privire la această purtare nu e posi¬ 
bil un imperativ în sensul strict al cuvîntului, care ar porunci 
să facem ceea ce face fericit, fiindcă fericirea, este un ideal nu 
al raţiunii, ci al imaginaţiei, ceea ce se întemeiază numai pe 
principii empirice, de la care zădarnic aşteptăm să determine 
o acţiune prin care să se realizeze totalitatea unei serii de 
efecte, in realitate infinită. Acest imperativ al prudenţei, dacă 
admitem că mijloacele de a realiza fericirea ar putea fi indicate 
sigur, ar fi o judecată analitic practică; căci el nu se distinge 
de imperativul abilităţii decît prin faptul că la acesta din urmă 
scopul este numai posibil, iar la cel dintîi este dat. Dar ambele 
imperative poruncesc numai mijloacele pentru ceea ce presu¬ 
punem că vrem să fie scop: imperativul care porunceşte celui 
ce vrea scopul să vrea mijloacele, este în ambele cazuri anali¬ 
tic. Nu există deci nici o dificultate cu privire la posibilitatea 
unui astfel de imperativ. 

In schimb, problema: cum e posibil imperativul moralităţii, 
este, fără îndoială, singură care are nevoie de soluţionare, de¬ 
oarece el nu e de loc ipotetic, şi deci necesitatea reprezentată 
obiectiv nu se poate întemeia pe nici o supoziţie, cum este ca¬ 
zul cu imperativele ipotetice. Numai că aici nu trebuie să se 
piardă niciodată din vedere, că nu se poate demonstra prin 
nici un exemplu, prin urmare empiric, dacă există undeva un 
astfel de imperativ, ci să fim atenţi că toate imperativele, care 
par categorice, pot fi totuşi imperative ipotetice deghizate. 
Cînd se spune de exemplu: nu trebuie să faci promisiuni înşe¬ 
lătoare, şi presupunem că necesitatea acestei interdicţii nu este 
numai un sfat pentru evitarea unui alt rău, aşa că s-ar zice: 
să nu faci promisiuni mincinoase, ca să nu pierzi creditul, cînd 
se vor descoperi: ci o acţiune de acest fel trebuie să fie con¬ 
siderată ca rea în sine, ca imperativul interdicţiei să fie deci 
categoric; totuşi prin nici un exemplu nu putem demonstra 
cu certitudine că voinţa este determinată aici fără alte mobi- 
luri decît prin lege, deşi pare să fie astfel; căci e totdeauna 

posibil ca pe ascuns teama de ruşine, poate şi îngrijorarea 
surdă de alte primejdii, ar putea exercita influenţă asupra 
voinţei. Cine poate demonstra cu ajutorul experienţei inexis¬ 
tenţa unei cauze, cînd experienţa nu ne învaţă nimic mai mult 
decît că nu o percepem? Intr-un astfel de caz aşa-zisul impe¬ 
rativ moral, care, ca atare, apare categoric şi necondiţionat, 
nu ar fi în realitate decît un precept pragmatic care ne atrage 
atenţia asupra interesului nostru şi ne învaţă numai să-l luăm 
în consideraţie. 

Vom avea deci de cercetat posibilitatea unui imperativ ca¬ 
tegoric cu totul a priori, deoarece aici nu avem avantajul ca 
realitatea lui să fie dată în experienţă şi, deci, posibilitatea nu 
ar fi necesară pentru stabilirea, ci numai pentru explicarea lui. 
Deocamdată vom observa că numai imperativul categoric are 
valoarea unei legi practice, în timp ce toate imperativele pot 
fi numite principii ale voinţei, dar nu legi: ceea ce e necesar 
de făcut numai pentru atingerea unui scop oarecare, poate fi 
considerat în sine ca contingent, şi putem scăpa oricînd de 
precept, dacă renunţăm la scop; dimpotrivă, porunca necondi¬ 
ţionată nu lasă voinţei nici o libertate de a alege după plac 
contrarul a ceea ce porunceşte, prin urmare numai ea implică 
acea necesitate pe care o cerem legii. 

In al doilea rînd, explicarea dificultăţii pe care o pune acest 
imperativ categoric sau lege a moralităţii (dificultatea de a-i 
scruta posibilitatea) este şi ea foarte mare. El este o judecată* 
sintetic practică a priori; şi, cum posibilităţile cunoştinţei teo¬ 
retice de a scruta posibilitatea judecăţilor de acest fel sînt atît 
de numeroase, se poate uşor deduce că ea nu va avea mai 
puţine nici în cea practică. 


* Fără a presupune o condiţie provenind dintr-o înclinaţie oarecare, 
eu leg acţiunea de voinţa a priori, prin urmare în mod necesar (deşi 
numai obiectiv, adică pornind de la ideea unei raţiuni care ar avea 
putere deplină asupra tuturor motivelor subiective). Aceasta este deci 
o judecată practică, care nu deduce analitic voliţia unei acţiuni din 
altă voliţie deja presupusă (căci noi nu avem o astfel de voinţă per¬ 
fectă), ci o leagă nemijlocit de conceptul de voinţă a unei fiinţe raţio¬ 
nale ca ceva care nu este cuprins în ea. 

In această problemă vom cerceta mai întîi dacă nu cumva 
simplul concept al unui imperativ categoric ne pune la înde- 
mînă şi formula lui, care cuprinde judecata, ce numai ea poate 
fi un imperativ categoric; căci problema: cum este posibilă o 
astfel de poruncă absolută, deşi ştim imediat cum glăsuieşte, 
va necesita un efort particular şi greu, pe care-1 lăsăm însă 
pentru secţiunea ultimă. 

Cînd concep un imperativ ipotetic în genere, nu ştiu mai 
dinainte ce va conţine, nu ştiu decît cînd este dată condiţia. 
Dar cînd concep un imperativ categoric, ştiu îndată ce conţine. 
Căci cum imperativul nu conţine în afară de lege decît ^necesi¬ 
tatea maximei* de a fi conformă acestei legi, iar legea nu este 
supusă nici unei condiţii care s-o restrîngă, nu rămîne decît 
universalitatea unei legi în genere, căreia maxima acţiunii 
trebuie să-i fie conformă, şi numai această conformitate repre¬ 
zintă propriu-zis imperativul ca necesar. 

"" Nu este deci decît un singur imperativ categoric şi anume 
acesta: acţionează numai conform acelei maxime prin care să 
poţi vrea totodată ca ea să devină o lege universală. 

Daca~âcum din acest imperativ unic pot fi deduse toate 
imperativele datoriei ca din principiul lor, atunci, deşi lăsăm 
nesoluţionată problema dacă în general ceea ce numim datorie 
nu e un concept gol, vom putea cel puţin arăta ce gîndim prin 
acest concept şi ce vrea el să spună. 

0 Fiindcă universalitatea legii potrivit căreia se produc efecte 
constituie ceea ce se numeşte propriu-zis natură în sensul cel 
mai general al cuvîntului (în ce priveşte forma), adică existenţa 
lucrurilor, întrucît este determinată de legi universale, impe¬ 
rativul universal al datoriei ar putea fi exprimat şi astfel: 
acţionează ca şi drid maxima acţiunii tale ar trebui să devină, 
prin voinţa ta, lege universală a naturii^ 7 . 


\Maxima este principiul subiectiv de a acţiona şi trebuie distinsă 
de principiul obiectiv, adică de legea practică. Maxima exprimă regula 
practică, care determină raţiunea conform condiţiilor subiectului (ade¬ 
seori conform ignoranţei sau şi înclinaţiilor lui), şi este deci principiul 
după care acţionează subiectul; iar legea este principiul obiectiv, vala¬ 
bil pentru orice fiinţă raţională, şi principiul după care ea trebuie 
(soli) să acţioneze, adică un imperativ. 

1 Vom enumera acum cîteva datorii conform clasificării lor 
obişnuite în datorii faţă de noi înşine şi faţă de alţi oameni, 
în datorii perfecte şi datorii imperfecte*. 

1. Un om, în urma unei serii de nenorociri care au crescut 
pînă“T-au adus la disperare, simte dezgust de viaţă, dar este 
încă atît de mult în posesiunea raţiunii lui incit se poate în¬ 
treba pe sine, dacă nu cumva este împotriva datoriei faţă de 
‘sine însuşi de a-şi lua viaţa 29 . El încearcă atunci dacă maxima 
acţiunii lui poate deveni o lege universală a naturii, Iar ma¬ 
xima lui este: admit ca principiu, din iubire pentru mine în¬ 
sumi, să-mi scurtez viaţa, dacă ea, prelungindu-se, mă ame¬ 
ninţă cu mai multe nenorociri decît îmi promite bucurii. Se 
mai pune numai întrebarea, dacă acest principiu al iubirii de 
sine poate deveni o lege universală a naturii. Dar observăm 
îndată că o natură, a cărei lege ar fi să distrugă viaţa însăşi, 
în virtutea aceluiaşi sentiment a cărui menire este de a sti¬ 
mula la promovarea ei, s-ar contrazice pe ea însăşi şi deci nu 
ar exista ca natură. Prin urmare, este imposibil ca acea ma¬ 
ximă să poată avea loc ca lege universală a naturii şi, în con¬ 
secinţă, ar contrazice cu totul principiul suprem al oricărei 
datorii. 

2. Un .altul, forţat de nevoi, se împrumută cu bani. El ştie 
bine că nu-i va putea restitui, dar vede totodată că nu i se va 
î m p r umuta' nimic, dacă nu promite formal să-i achite la un 
timp hotărît. El înclină să facă o astfel de promisiune; dar 
mai are destulă conştiinţă să se întrebe dacă nu este nepermis 
şi contrar datoriei să ieşi în acest fel din strîmtoare? Să pre¬ 
supunem că s-ar decide totuşi, atunci maxima acţiunii lui s-ar 
formula astfel: cînd cred a fi în strîmtoare de bani, împrumut 
bani şi promit că-i voi restitui, deşi ştiu foarte bine că acest 


* Trebuie să observ aici că eu rezerv în totul clasificarea datoriilor 
pentru o viitoare metafizică a moravurilor 2 s şi că cea de aici nu este 
decît o clasificare oarecare (pentru a pune ordine în exemplele mele). 
De altfel, prin datorie perfectă eu înţeleg aici acea datorie care nu 
permite nici o excepţie în favoarea înclinaţiei şi atunci nu am numai 
datorii externe, ci şi datorii perfecte interne, ceea ce este în contra¬ 
zicere cu folosirea termenului admis în şcoli; dar nu intenţionez să 
justific aici această clasificare, fiindcă pentru scopul urmărit de mine 
este indiferent dacă ea mi se acordă sau nu. 

lucru nu se va întîmpla niciodată. Acest principiu al iubirii 
de sine sau al folosului personal poate eventual să se împace 
cu întreaga mea bunăstare viitoare, dar acum se pune întreba¬ 
rea dacă el este just. Eu convertesc deci exigenţa iubirii de 
sine într-o lege universală şi formulez întrebarea astfel: cum 
ar fi atunci cînd maxima mea ar deveni o lege universală? 
Văd îndată că ea nu poate fi niciodată valabilă ca lege uni¬ 
versală a naturii şi nu poate fi de acord cu ea însăşi, ci trebuie 
să se contrazică în mod necesar. Căci universalitatea unei legi 
care ar permite oricui se crede în nevoie, să poată promite ce-i 
trece prin minte, cu intenţia de a nu-şi ţine promisiunea, ar 
face imposibile promisiunea însăşi şi scopul ce l-am putea avea 
cu ea, deoarece nimeni n-ar crede că i s-a promis ceva, ci ar 
rîde de o astfel de declaraţie ca de un simulacru zădarnic. 

3. Un al treilea găseşte în sine un talent care, cu ajutorul 
uner'culfuri oarecare, l-ar putea face un om folositor în pri¬ 
vinţe de tot felul. Dar, văzîndu-se în condiţii comode, preferă 
să se dedea petrecerilor decît să se străduiască cu extinderea şi 
îmbunătăţirea fericitelor lui dispoziţii naturale. Dar el încă 
mai întreabă, dacă maxima lui de a-şi neglija darurile naturale 
se acordă tot atît de bine cu înclinarea lui spre plăceri, precum 
şi cu ceea ce numim datorie. El vede atunci că desigur o natură 
tot ar putea subzista avînd o astfel de lege universală, deşi 
omul (asemenea locuitorilor mării de sud) ar lăsa să-i rugi¬ 
nească talentul şi s-ar gândi să-şi ducă viaţa numai în trîndă- 
vie, în distracţii, în desfrîu, cu un cuvânt în plăceri; dar e impo¬ 
sibil ca el să vrea, ca această maximă să devină o lege univer¬ 
sală a naturii sau să fie pusă ca atare în noi prin instinct 
natural. Căci ca fiinţă raţională el vrea în mod necesar ca 
toate facultăţile să se dezvolte în el, deoarece îi servesc şi îi 
sînt date pentru tot felul de scopuri posibile. 

Un al patrulea, căruia îi merge bine, văzînd că alţii (cărora 
el le-ar putea veni în ajutor) au de luptat cu mari necazuri, 
gîndeşte: ce-mi pasă? Să aibă parte de fericirea pe care i-o 
hărăzeşte Cerul sau pe care şi-o face el însuşi, eu nu-i voi lua 
nimic din ce-i al lui; ba nici măcar nu-1 voi invidia; dar nu 
am plăcere să contribui cu ceva la bunăstarea lui sau să-l ajut 
în nenorocire. Dacă un astfel de mod de gîndire ar deveni o 
lege universală a naturii, specia umană ar putea să subziste 

desigur foarte bine şi fără îndoială mai bine decît dacă fiecare 
ar trăncăni despre simpatie şi bunăvoinţă, străduindu-se chiar 
să le practice ocazional, în schimb însă înşeală unde poate, 
vinde drepturile oamenilor sau îi prejudiciază în alt mod. Dar, 
deşi e posibil ca o lege universală a naturii, conformă iacestei 
maxime, să existe, totuşi este imposibil să voim ca un astfel 
de principiu să fie valabil pretutindeni ca lege naturală. Căci 
o voinţă care ar decide aceasta s-ar contrazice pe sine însăşi, 
întrucît se pot întîmpla multe cazuri cînd el are nevoie de 
dragostea şi simpatia altora, şi cînd, în virtutea unei astfel de 
legi a naturii izvorîtă din propria lui voinţă, e)l şi-ar răpi orice 
speranţă în existenţa pe care o doreşte. 

Acestea sînt cîteva dintre multele datorii reale sau cel puţin 
considerate de noi ca atare, a căror deducţie din unicul prin¬ 
cipiu amintit sare clar în ochi. Trebuie să putem voi ca o ma¬ 
ximă a acţiunii noastre să devină o lege universală: acesta 
este canonul judecăţii morale a acţiunii noastre în genere. 
Unele acţiuni sînt astfel alcătuite încît maxima lor nici nu 
poate fi măcar concepută fără contradicţie ca lege universală 
a naturii, necum să mai putem voi ca ea să trebuiască a deveni 
o astfel de lege. La altele, nu se întîlneşte ce-i drept acea 
imposibilitate internă, dar totuşi este imposibil să voim ca 
maxima lor să fie ridicată la universalitatea unei legi a naturii, 
fiindcă o astfel de voinţă s-ar contrazice pe sine însăşi. Obser¬ 
văm uşor că prima categorie de acţiuni este contrară datoriei 
stricte sau mai restrînse (indispensabile), cea de-a doua nu¬ 
mai datoriei mai largi (meritorii) şi astfel, în ce priveşte specia 
obligativităţii (nu obiectul acţiunii lor) toate datoriile au fost 
stabilite cu ajutorul acestor exemple ca fiind dependente de 
principiul unic pe care l-am propus. 

Dacă sîntem atenţi la ceea ce se petrece în noi înşine de 
cîte ori călcăm o datorie, găsim că într-adevăr nu voim ca 
maxima noastră să devină o lege universală, căci aceasta ni-i 
imposibil, ci, din contra, pretindem ca contrarul ei să conti¬ 
nue a rămîne o lege universală, numai că noi ne luăm liber¬ 
tatea să facem excepţie de la ea pentru noi sau (şi numai pentru 
această dată) în favoarea înclinaţiei noastre. In consecinţă, dacă 
am considera totul din unul şi acelaşi punct de vedere, adică 
al raţiunii, am găsi o contradicţie în propria noastră voinţă, 

anume că un anumit principiu este obiectiv necesar ca lege 
universală şi totuşi subiectiv n-ar trebui să fie universal vala¬ 
bil, ci ar trebui să îngăduie excepţii. Cum însă noi considerăm 
acţiunea noastră din punct de vedere al unei voinţe cu totul 
conforme raţiunii, iar apoi considerăm aceeaşi acţiune şi din 
punct de vedere al unei voinţe afectate de înclinaţie, nu este 
aici în realitate nici o contradicţie, dar desigur o rezistenţă a 
înclinaţiei împotriva preceptului raţiunii (antagonismus), prin 
care universalitatea (universalitas) principiului se transformă 
într-o simplă generalitate (generalitas), în aşa fel incit princi¬ 
piul raţional practic să se întîlnească la jumătate de drum cu 
maxima. Deşi acest compromis nu poate fi justificat de jude¬ 
cata noastră imparţială, totuşi el dovedeşte că noi recunoaştem 
de fapt valabilitatea imperativului categoric şi ne permitem (cu 
tot respectul pentru el) numai cîteva excepţii, după cum ni se 
pare, fără importanţă şi care ne-au fost estorcate. 

Am demonstrat deci cel puţin atît că, dacă datoria este un 
concept care urmează să conţină semnificaţie şi reală legisla¬ 
ţie pentru acţiunile noastre, ea nu poate fi exprimată decît în 
imperative categorice, iar nicidecum în imperative ipotetice; 
în acelaşi timp am expus clar şi pentru orice folosire, ceea ce 
e foarte important, conţinutul imperativului categoric, care 
ar trebui să cuprindă principiul oricărei datorii (dacă ar exista 
în genere aşa ceva). Dar nu am reuşit încă să dovedim a priori, 
că un astfel de imperativ există intr-adevăr, că există o lege 
practică care porunceşte prin ea însăşi în mod absolut şi inde¬ 
pendent de orice mobil şi că observarea acestei legi e datorie. 

Pentru a ajunge la acest scop, este de extremă importanţă 
să ne păzim de un lucru: ca nici prin gînd să ne treacă de a 
voi să deducem realitatea acestui principiu din constituţia par¬ 
ticulară a naturii omeneşti. Căci datoria trebuie să fie necesi¬ 
tate practică necondiţionată â' acţiunii; ea trebuie deci să fie 
valabilă pentru toate fiinţele raţionale (singurele cărora Ii se 
poate aplica în genere un imperativ) şi numai de aceea ea tre¬ 
buie să fie şi lege pentru orice voinţă omenească. Ceea ce, 
dimpotrivă, este dedus din constituţia particulară a omenirii, 
din anumite sentimente şi înclinaţii, ba chiar pe cit se poate 
dintr-o tendinţă particulară care ar fi proprie raţiunii omeneşti 

şi n-ar trebui să fie necesar valabilă pentru voinţa oricărei 
fiinţe raţionale, aceasta ne poate servi ca maximă, dar nu ca 
lege: ca un principiu subiectiv potrivit căruia noi avem ten¬ 
dinţă şi înclinare să acţionăm, dar nu ca un principiu obiectiv 
potrivit căruia am fi ţinuţi să acţionăm, deşi toate tendinţele, 
înclinaţiile şi constituţia noastră naturală ar fi împotrivă; ba 
caracterul sublim şi demnitatea internă ale poruncii datoriei 
o dovedeşte cu atît mai mult cu cît mai puţin cauzele subiec¬ 
tive sînt pentru aceasta, cu cît mai mult sînt ostile, fără a slăbi 
totuşi prin aceasta cîtuşi de puţin constringerc-a prin lege şi 
fără a-i răpi ceva din valabilitatea ei 30 . 

Aici vedem noi că filosofia se află în realitate într-o situaţie 
critică: căutînd un punct de sprijin ferm, ea nu-1 poate găsi 
nici în cer, de care să se agaţe, nici pe pămînt, pe care să se 
reazime. Ea trebuie să-şi dovedească puritatea ca autodeţină- 
toare a legilor ei, nu ca vestitor al acelora pe care un simţ 
înnăscut sau cine ştie ce natură tutelară i le sugerează; toate 
acestea împreună, oricît ar fi mai bune decît nimic, totuşi nu 
pot oferi niciodată principii pe care le dictează raţiunea, şi care 
trebuie să-şi aibă absolut complet a priori izvorul lor şi cu 
acestea totodată autoritatea lor imperativă: de a nu aştepta 
nimic de la înclinaţia omului, ci totul de la puterea supremă 
a legii şi de la respectul cuvenit ei, sau, în caz contrar, de a 
condamna pe om la dispreţ şi oroare de sine însuşi. 

Astfel, tot ce este empiric şi se adaugă la principiul mora¬ 
lităţii, nu numai că este inutil, ci este dăunător în cel mai 
înalt grad purităţii moravurilor; valoarea adevărată şi inapre¬ 
ciabilă a unei voinţi absolut bune constă tocmai în aceea ca 
principiul acţiunii să fie independent de toate influenţele unor 
motive contingente pe care numai experienţa le poate pune la 
îndemînă. Contra acestei nepăsări sau chiar acestui mod josnic 
de a g'îndi, care constă în a căuta principiul purtării printre 
motive şi legi empirice, trebuie să se avertizeze cît mai mult 
şi cît mai des, căci raţiunea umană, obosită, se culcă bucuroasă 
pe o ureche şi în visurile ei, înşelată de dulci iluzii (care o fac 
ca în locul Junonei să îmbrăţişeze un nor), substituie morali¬ 
tăţii un bastard cîrpăcit din membre de origine cu totul ete¬ 
rogenă şi care se aseamănă cu tot ce vrem să vedem în el, 

numai cu virtutea nu, pentru acela care a văzut odată adevă¬ 
rata ei înfăţişare*. 

întrebarea care se pune este deci aceasta: există o lege ne¬ 
cesară pentru toate fiinţele raţionale de a judeca acţiunile lor 
totdeauna potrivit unor astfel de maxime, despre care ele în¬ 
sele să poată voi ca ele să servească drept legi universale? 
Dacă exi stă o astfel de lege, ea trebuie să fie legată deja (cu 
fotul a priori) cu conceptul voinţei unei fiinţe raţionale în 
genere. Dar pentru a descoperi această legătură, trebuie să fa¬ 
cem, oricît de mult ne-am împotrivi, un pas în afară, adică 
spre metafizică, într-un domeniu al ei care este diferit de cel 
al filosofiei speculative, adică în metafizica moravurilor. Intr-o 
filosofie practică, unde nu e pentru noi vorba să adoptăm prin¬ 
cipii despre ceea ce se întimplă, ci legi despre ceea ce trebuie 
(soli) să se întîmple, chiar dacă nu se întîmplă niciodată, adică 
legi obiectiv practice: atunci nu avem nevoie să cercetăm cau¬ 
zele pentru care ne place sau ne displace ceva, în ce diferă 
plăcerea simplei senzaţii faţă de gust, şi dacă acesta diferă de 
o plăcere universală a raţiunii; pe ce se întemeiază sentimentul 
de plăcere şi neplăcere, şi cum din acest sentiment se nasc 
pofte şi înclinaţii, iar din acestea, cu ajutorul raţiunii, se nasc 
maxime; căci toate aceste cercetări aparţin unei ştiinţe empi¬ 
rice despre suflet care ar forma a doua parte a ştiinţei naturii, 
dacă o considerăm ca o filosofie a naturii, întrucît e întemeiată 
pe legi empirice. Aici însă este vorba de legea obiectiv practică, 
prin urmare de raportul unei voinţe cu sine însăşi, întrucît 
această voinţă se determină numai prin raţiune, deoarece tot 
ce se referă la empiric, dispare de la sine: fiin4£g^jdAcă...raţtu-, 
nea ea însăşi determină purtarea (a cărei posibilitate vrem 
tocmai s-o cercetăm acum), ea trebuie s-o facă în mod necesar 
a priori. 

Voinţa este concepută ca o facultate de a se determina pe 
^sine însăşi la acţiune în conformitate cu reprezentarea unor 


* A privi virtutea în adevărata ei înfăţişare, nu înseamnă altceva 
decît a expune moralitatea degajată de orice amestec al sensibilităţii 
şi de orice podoabă falsă pe care i-o pot conferi răsplata şi iubirea de 
sine. Cît de mult întunecă ea atunci tot ce apare încîntător la înclinaţie, 
poate observa uşor fiecare cu ajutorul celei mai mici încercări a raţiu¬ 
nii lui, dacă aceasta nu şi-a pierdut cu totul facultatea de abstractizare. 

anumite legi. Şi o astfel de facultate nu poate fi găsită decît 
la fiinţe raţionale. Dar ceea ce serveşte voinţei ca principiu 
obiectiv al determinării de sine este scopul, şi acest scop, dacă 
€ dat" numai de raţiune, trebuie să fie valabil deopotrivă pentru 
toate fiinţele raţionale. Dimpotrivă, ceea ce nu conţine decît 
principiul acţiunii, al cărei efect este scop, se numeşte mijloc. 
Principiul subiectiv al rîvnirii este mobilul, principiul obiectiv 
"al voliţiei.este motivul; de aici diferenţa dintre scopurile su¬ 
biective, care se întemeiază pe mobiluri, şi scopurile obiective, 
care se raportează la motive valabile pentru orice fiinţă raţio¬ 
nală. Principiile practice sînt formale, cînd fac abstracţie de 
orice scopuri subiective; dar ele sînt materiale, cînd pun acţiu¬ 
nilor ca principiu scopuri subiective, prin urmare, anumite 
mobiluri. Scopurile pe care şi le propune o fiinţă raţională, după 
bunul plac, ca efecte ale acţiunii ei (scopuri materiale) sînt toate 
numai relative; căci ceea ce le dă valoare este numai raportul 
lor cu o stare particulară a facultăţii de a rîvni; de aceea ele 
nu pot pune la îndemînă principii universale pentru orice fiinţe 
raţionale şi nici principii universale şi necesare pentru orice 
voljţie, adică legi practice. Toate aceste scopuri relative nu sînt 
aşadar decît baza pentru imperative ipotetice. 

Dar să admitem că ar exista ceva, a cărui existenţă prin 
ea însăşi să aibă o valoare absolută, şi care ca scop în sine 31 
să poată deveni baza anumitor legi, atunci în el şi numai în 
el ar putea să rezide principiul unui imperativ categoric posi¬ 
bil, adică al unei legi practice. 

Acum eu spun: omul şi în genere orice fiinţă raţională 
există ca scop în sine, nu numai ca mijloc, de care o voinţă sau 
alta să se folosească după bunul ei plac, ci în toate acţiunile 
lui, aţîţ în cele care-1 privesc pe el însuşi cît şi în cele care au 
în vedere alte fiinţe raţionale, omul trebuie considerat tot¬ 
deauna în acelaşi timp ca scop. Ţoate obiectele înclinaţiilor 
nu au decît o valoare condiţionată; căci dacă n-ar fi înclinaţiile 
“şi trebuinţele întemeiate pe ele, obiectul lor ar fi fără valoare. 
“Dar înclinaţiile însele ca izvoare ale trebuinţei au atît de puţin 
o valoare absolută pentru a le dori în ele însele, încît dorinţa 
generală a oricărei fiinţe raţionale trebuie să fie mai curînd 
aceea de a se elibera cu totul de ele. Deci valoarea tuturor 
obiectelor pe care le putem dobîndi prin acţiunea noastră este 

totdeauna condiţionată. Fiinţele, a căror existenţă nu este în¬ 
temeiată pe voinţa noastră, ci pe natură, au totuşi, dacă sînt 
fiinţe fără raţiune, numai o valoare relativă, ca mijloc, şi de 
aceea se numesc Lucruri, pe cînd fiinţele raţionale se numesc 
persoane, fiindcă natura lor le distinge deja ca scopuri în 
sine; ca ceva adică ce nu este îngăduit să fie folosit numai ca 
mijloc, prin urmare îngrădeşte orice bun-plac (şi este un obiect 
de respect). Aceste fiinţe raţionale nu sînt deci numai scopuri 
subiective, a căror existenţă are o valoare pentru noi ca efect 
al acţiunii noastre; ci sînt scopuri obiective, adică lucruri, a 
căror existenţă în ea însăşi este un scop, şi anume un astfel 
de scop, căruia nu i se poate substitui nici un alt scop, pentru 
care el ar trebui să servească numai ca mijloc, fiindcă fără 
acesta nu s-ar putea găsi nicăieri nimic de valoare absolută; iar 
dacă orice valoare ar fi condiţionată, prin urmare contingenţă, 
nu s-ar putea găsi pentru raţiune nici un principiu practic 
suveran. 

Dacă deci există un principiu practic suveran şi, în ce pri¬ 
veşte voinţa omenească, dacă există un imperativ categoric, el 
trebuie să fie un astfel de principiu încît din reprezentarea a 
ceea ce este în mod necesar scop pentru oricine, fiindcă este 
scop in sine, să constituie un principiu obiectiv al voinţei, prin 
urmare care poate servi ca lege practică universală. Funda¬ 
mentul acestui principiu este: natura raţională există ca scop 
in sine. Astfel îşi reprezintă omul în mod necesar propria lui 
existenţă şi în acest sens el este un principiu subiectiv al acţiu¬ 
nilor omeneşti. Dar la fel îşi reprezintă şi orice altă fiinţă 
raţională existenţa ei în virtutea aceluiaşi principiu raţional 
care e valabil şi pentru mine*; deci el este în acelaşi timp un 
principiu obiectiv, din care, ca dintr-un principiu practic su¬ 
veran, trebuie să poată fi deduse toate legile voinţei. Impera¬ 
tivul practic va fi deci următorul:( acţionează astfel ca să fo¬ 
loseşti umanitatea atît îrt persoUnă'ta, cit şi in persoana oricui 
altuia totdeauna in acelaşi timp ca scop, iar niciodată numai 
ca mijloc. Să vedem dacă această formulă se poate aplica. 

—Pentru a rămîne la exemplele precedente, vom spune: 

* Mai intii, conform conceptului datoriei necesare faţă de sine 

* Stabilesc această judecată aici ca postulat. Temeiurile pe care se 
sprijină se găsesc în ultima secţiune. 

însuşi, acela care este obsedat de gîndul sinuciderii, se va în¬ 
treba, dacă acţiunea lui poate coexista cu Ideea do umanitate 
ca scop în sine. Dacă, pentru a scăpa de o stare dificilă, se 
distruge pe sine însuşi, el se serveşte de o persoană numai ca 
de un mijloc pentru conservarea unei stări suportabile pînă 
la sfîrşitul vieţii. Dar omul nu este un lucru, prin urmare nu 
este ceva care să poată fi folosit numai ca mijloc, ci trebuie să 
fie considerat în toate acţiunile lui totdeauna ca scop în sine. 
Eu nu pot deci dispune cu nimic de omul din persoana mea, 
să-l mutilez, să-l ruinez, să-l ucid. (Pentru a evita orice neîn¬ 
ţelegere, acest principiu ar trebui să fie determinat mai îndea¬ 
proape, de exemplu în cazul în care, pentru a-mi salva viaţa, 
consimt să mi se facă o amputare, în cazul în care, pentru a-mi 
conserva viaţa, o expun primejdiei; trec aici peste această de¬ 
terminare, căci ea aparţine moralei propriu-zise.) 

Al doilea, în ce priveşte datoria necesară sau obligatorie 
faţă de alţii, cel ce are de gînd să facă altora o promisiune 
mincinoasă, va înţelege imediat că el vrea să se servească 
de un alt om numai ca mijloc, ca şi cînd acest alt om nu 
ar conţine în acelaşi timp în el însuşi un scop în sine. Căci 
acela pe care vreau să-l folosesc printr-o astfel de promisiune 
pentru intenţiile mele, nu poate în nici un caz să fie de 
acord cu modul meu de a proceda faţă de el şi deci să con¬ 
ţină el însuşi scopul acestei acţiuni. Mai izbitoare este această 
violare a principiului umanităţii la alţi oameni, dacă luăm 
exemple de atentate contra libertăţii şi proprietăţii altora. 
Căci aici este clar că cel ce calcă drepturile oamenilor inten¬ 
ţionează să se servească de persoana altora numai ca mijloc, 
fără a considera că ei trebuie să fie respectaţi ca fiinţe ra¬ 
ţionale totdeauna în acelaşi timp ca scopuri, deci că trebuie 
să poată conţine în ele şi scopul aceleiaşi acţiuni*. 

* Să nu ne imaginăm eă aici trivialul: quod tibi non vis fieri etc. 3i 
poate servi ca directivă sau ca principiu. Căci acest precept nu este 
dedus decît din preceptul nostru, şi încă cu diferite restricţii; el nu 
poate fi o lege universală, căci nu conţine principiul datoriilor faţă 
dc sine, nici al datoriilor de iubire faţă de alţii (căci mulţi ar fi bucu¬ 
roşi de acord ca alţii să nu le facă bine, cu condiţia de a fi ei scutiţi 
să facă bine altora); în sfîrşit, el nu conţine nici principiul datoriilor 
de justiţie faţă de alţii, căci criminalul ar argumenta în virtutea aces¬ 
tui principiu contra judecătorilor lui care-1 pedepsesc etc. 

Al treilea, cu privire la datoria întâmplătoare (meritorie) 
faţă de sine însuşi, nu este suficient ca acţiunea să nu fie 
în contradicţie cu umanitatea din persoana noastră ca scop 
în sine, ea trebuie să fie de acord şi cu aceasta. Dar în uma¬ 
nitate există dispoziţii pentru o mai mare perfecţiune, care 
aparţin scopului naturii cu privire la umanitate în subiectul 
nostru. Neglijîndu-le, noi putem respecta fără îndoială dato¬ 
ria de a conserva umanitatea ca scop în sine, dar nu pe 
aceea de a dezvolta realizarea acestui scop. 

Al patrulea, cu privire la datoria meritorie faţă de alţii, 
noi ştim că scopul natural pe care-1 au toţi oamenii este 
fericirea lor proprie. Umanitatea ar putea desigur subzista, 
dacă nimeni nu ar contribui la fericirea altuia, cu condiţia 
de a nu sustrage acestei fericiri nimic în mod intenţionat; dar 
dacă fiecare nu s-ar strădui, pe cît poate, să promoveze şi 
scopurile altora, acordul unei astfel de purtări cu umani¬ 
tatea ca scop în sine nu ar fi totuşi decît negativ şi nu 
pozitiv. Căci dacă subiectul este scop în sine, scopurile lui 
trebuie să fie totodată, pe cît este posibil, şi scopurile mele, 
dacă vreau ca reprezentarea acestei finalităţi să dobîndească 
în mine toată eficacitatea. 

Acest principiu al umanităţii şi al oricărei naturi raţionale 
în genere ca scop în sine (condiţia supremă care limitează 
libertatea acţiunilor fiecărui om) nu e împrumutat din expe¬ 
rienţă: mai întîi, din cauza universalităţii lui, deoarece priveşte 
toate fiinţele raţionale în genere, lucru pe care nici o expe¬ 
rienţă nu este capabilă să-l legitimeze; în al doilea rînd, 
fiindcă umanitatea nu este reprezentată în acest principiu ca 
scop al oamenilor (subiectiv), ca obiect adică pe care ni-1 pro¬ 
punem singuri într-adevăr ca scop, ci ca scop obiectiv pe 
care, orice scopuri particulare am avea, ni-1 reprezentăm ca 
lege, suprema condiţie care limitează toate scopurile subiec¬ 
tive, prin urmare trebuie să derive din raţiunea pură. Căci 
principiul oricărei legislaţii practice rezidă obiectiv în regula 
şi forma universalităţii, care o face aptă să fie o lege (în 
orice caz lege a naturii conform primului principiu), iar 
subiectiv rezidă în scop; dar subiectul tuturor scopurilor este 
orice fiinţă raţională ca scop în -sine (conform celui de-al 

doilea principiu): de aici rezultă cel de-al treilea principiu 
practic al voinţei ca condiţie supremă a acordului ei cu ra¬ 
ţiunea practică universală, Ideea voinţei oricărei fiinţe ra¬ 
ţionale ca voinţă universal legislatoare. 

Potrivit acestui principiu sînt respinse toate maximele care 
nu pot exista împreună cu propria legislaţie universală a 
voinţei. Voinţa nu este deci numai supusă legii, ci este supusă 
astfel ca să trebuiască a fi considerată şi ca legislatoare şi 
tocmai din această cauză abia ca supusă legii (a cărei autoare 
se poate considera ea însăşi). 

Imperativele, aşa cum le-am prezentat mai sus, anume 
acela al legalităţii acţiunilor similare în general unei ordini 
naturale sau acela al privilegiului finalităţii fiinţelor raţio¬ 
nale considerate în sine, excludeau din demnitatea lor po¬ 
runcitoare orice amestec al unui interes ca mobil, tocmai prin 
faptul că erau reprezentate ca categorice: dar ele nu au fost 
recunoscute ca categorice, decît fiindcă trebuia să admitem 
aşa ceva, dacă voiam să explicăm conceptul de datorie. Dar 
că ar exista judecăţi practice care ar porunci categoric, nu 
s-ar putea demonstra în genere, cu atît mai puţin în această 
secţiune; totuşi un lucru s-ar fi putut face, anume: să se fi 
indicat, în imperativul însuşi, cu ajutorul vreunei determi¬ 
nări, pe care el o cuprinde, principiul renunţării la orice inte¬ 
res în voliţia care se supune datoriei, făcînd din acest principiu 
semnul distinctiv specific al imperativului categoric de cel 
ipotetic. Acest lucru se întîmplă în a treia formulă de faţă a 
principiului, adică a Ideei voinţei oricărei fiinţe raţionale con¬ 
cepută ca voinţă universal legislatoare. 

Căci, dacă concepem o astfel de voinţă, atunci, deşi este po¬ 
sibil ca o voinţă, care este subordonată legilor, să fie legată 
de aceste legi şi prin vreun interes, totuşi este imposibil ca o 
voinţă care este ea însăşi suprem legislatoare, să depindă de 
un interes oarecare; căci o astfel de voinţă dependentă ar avea 
ea însăşi încă nevoie de o altă lege care ar îngrădi interesul 
egoismului ei, impunîndu-i condiţia de a avea valabilitatea 
unei legi universale. 

Astfel, principiul în virtutea căruia orice voinţă omenească 
apare ca întemeind prin toate maximele ei o legislaţie univer- 


50 




SECŢIUNEA A DOUA 


sală*, dacă de altminteri justeţea lui ar fi stabilită, ar conveni 
foarte bine imperativului categoric, în sensul că tocmai din 
cauza Ideei unei legislaţii universale, nu se întemeiază pe nici 
un interes şi că deci, dintre toate imperativele posibile, el sin¬ 
gur poate fi necondiţionat; sau şi mai bine zis încă, inversînd 
judecata, vom spune: dacă există un imperativ categoric (adică 
o lege pentru orice voinţă a unei fiinţe raţionale), el nu poate 
porunci decît de a face totul potrivit maximei voinţei sale, 
care ar putea să se ia totodată pe ea însăşi, întrucît este legi¬ 
slatoare universală, ca obiect; căci numai atunci principiul 
practic şi imperativul căruia voinţa i se supune sînt necondi¬ 
ţionate, fiindcă nu pot avea nici un interes ca fundament. 

Dacă aruncăm acum o privire retrospectivă asupra tuturor 
străduinţelor care au fost întreprinse pînă acum pentru a des¬ 
coperi principiul moralităţii, nu ne vom mira de ce toate au 
trebuit să dea greş. Se vedea că omul este legat de legi prin 
datoria lui, dar nimănui nu-i trecea prin gînd că el nu este 
supus decît propriei lui legislaţii şi că această legislaţie este 
totuşi universală, şi că el nu este obligat să acţioneze decît 
conform voinţei lui proprii, care însă, potrivit scopului ei na¬ 
tural, este universal legislatoare. Căci, dacă ne-am mărgini să 
concepem ca fiind supus unei legi (fie ea oricare), această lege 
trebuia să includă un interes oarecare care să-l stimuleze sau 
să-l constrîngă, fiindcă nu provenea ca lege din voinţa lui, ci 
voinţa era constrînsă de altceva să acţioneze conform legii in¬ 
tr-un mod anumit. Această concluzie, cu totul necesară, făcea 
însă ca toată munca de a găsi un principiu suprem al datoriei 
să fie iremediabil pierdută. Căci nu se dobîndea niciodată da¬ 
toria, ci necesitatea de a acţiona dintr-un anumit interes. Acesta 
putea fi un interes personal sau unul străin. Dar atunci im¬ 
perativul trebuia să fie totdeauna condiţionat şi nu putea servi 
ca poruncă morală. Voi numi deci acest principiu, principiu al 
autonomiei voinţei, in opoziţie cu oricare altul, pe oare de 
aceea îl trec la eteronomie. 


* Mă pot dispensa aici să aduc exemple pentru explicarea acestui 
principiu, căci acelea care au explicat mai întîi imperativul categoric 
şi formula lui, pot servi aici toate în acelaşi scop. 

Conceptul oricărei fiinţe raţionale care trebuie să se con¬ 
sidere ca universal legislatoare prin toate maximele voinţei ei, 
pentru a se judeca pe sine însăşi şi acţiunile ei din acest punct 
de vedere, duce la un foarte fecund concept dependent de el, 
anume la acela al unui imperiu al scopurilor. 

Dar prin imperiu înţeleg unirea sistematică a unor fiinţe 
raţionale diferite prin legi comune. Cum legile determină scopu¬ 
rile în ce priveşte valabilitatea lor universală, atunci, dacă se 
face abstracţie de diferenţa personală a fiinţelor raţionale, pre¬ 
cum şi de orice conţinut al scopurilor lor particulare, se va 
putea concepe o totalitate a tuturor scopurilor (atît a fiinţelor 
raţionale concepute ca scopuri în sine cît şi a scopurilor pro¬ 
prii pe care fiecare şi le poate propune), în legătură sistema¬ 
tică, adică un imperiu al scopurilor, ceea ce, după principiile 
de mai sus, este posibil. 

Căci fiinţele raţionale sînt supuse, toate, legii conform că¬ 
reia fiecare dintre ele trebuie să nu trateze niciodată persoana 
lor şi pe aceea a tuturor celorlalte numai ca mijloc, ci totdea¬ 
una în acelaşi timp ca scop în sine. Iar prin aceasta se pro¬ 
duce o unire sistematică a fiinţelor raţionale prin legi obiec¬ 
tive comune, adică un imperiu care, fiindcă aceste legi au ca 
obiect tocmai relaţia acestor fiinţe între ele ca scopuri şi mij¬ 
loace, poate fi numit un imperiu al scopurilor (care nu este 
desigur decît un ideal). 

O fiinţă raţională aparţine ca membră imperiului scopuri¬ 
lor, dacă, deşi e universal legislatoare în el, este şi ea însăşi 
supusă acestor legi. Ea îi aparţine ca conducătoare, dacă, ca 
legislatoare, nu este supusă nici unei voinţe străine. 

Fiinţa raţională trebuie să se considere totdeauna ca legisla¬ 
toare într-un imperiu al scopurilor care este posibil prin liber¬ 
tatea voinţei, aceasta figurînd fie ca membră, fie ca condu¬ 
cătoare. Locul din urmă, nu-1 poate însă revendica numai prin 
maxima voinţei ei, ci numai atunci cînd ea este o fiinţă absolut 
independentă, fără trebuinţi şi fără nimic care să-i limiteze 
capacitatea ei de a acţiona conform voinţei. 

Moralitatea constă deci în relaţia tuturor acţiunilor cu legis¬ 
laţia, numai prin care este posibil un imperiu al scopurilor. 
Dar această legislaţie trebuie să se găsească în orice fiinţă ra¬ 
ţională şi trebuie să poată izvorî din voinţa ei, al cărei prin- 

cipiu este deci următorul: să nu acţionăm decît conform ma¬ 
ximei care să poată fi înălţată la rangul de lege universală, şi 
deci numai astfel incit voinţa, prin maxima ei, să se poată 
considera pe sine însăşi totodată ca universal legislatoare. Dacă 
maximele, prin natura lor, nu sint de acord deja în mod nece¬ 
sar cu acest principiu obiectiv al fiinţelor raţionale ca univer¬ 
sal legislatoare, atunci necesitatea de a acţiona potrivit acelui 
principiu se numeşte constringere practică, adică datorie. în 
imperiul scopurilor, datoria nu revine conducătorului, ci revine 
desigur fiecărui membru şi anume tuturor în aceeaşi măsură. 

Necesitatea practică de a acţiona potrivit acestui principiu, 
adică datoria, nu se întemeiază de loc pe sentimente, impul¬ 
suri şi înclinaţii, ci numai pe raportul fiinţelor raţionale între 
ele, în care voinţa unei fiinţe raţionale trebuie considerată tot¬ 
deauna în acelaşi timp ca legislatoare, fiindcă altfel ea nu s-ar 
putea concepe ca scop în sine. Raţiunea raportează deci orice 
maximă a voinţei ca universal legislatoare la orice altă voinţă, 
precum şi la orice altă acţiune faţă de sine însăşi, şi aceasta 
nu în virtutea unui alt motiv practic sau a unui avantaj viitor, 
ci în virtutea Ideei demnităţii unei fiinţe raţionale care nu 
ascultă de altă lege decît de aceea pe care şi-o dă în acelaşi 
timp ea însăşi. 

în imperiul scopurilor totul are un preţ sau o demnitate. în 
locul a ceea ce are un preţ poate fi pus şi altceva ca echiva¬ 
lent; dimpotrivă, ceea ce este mai presus de orice preţ, prin 
urmare nu îngăduie nici un echivalent, are o demnitate. 

Ceea ce se referă la înclinaţiile şi trebuinţele omeneşti ge¬ 
nerale are un preţ de piaţă; ceea ce, chiar fără a presupune o 
trebuinţă, este conform unui anumit gust, adică unei satisfac¬ 
ţii produsă de simplul joc fără scop al facultăţilor noastre su¬ 
fleteşti, are un preţ de afecţiune 33 ; iar ceea ce constituie con¬ 
diţia în care, numai, ceva poate să fie scop în sine, nu are 
numai o valoare relativă, adică un preţ, ci o valoare intrinsecă, 
adică demnitate. 

Moralitatea este condiţia care singură poate face ca o fiinţă 
raţională să fie scop în sine, fiindcă numai prin ea este posi¬ 
bil ca o fiinţă raţională să fie membră legislatoare în imperiul 
scopurilor. Astfel, moralitatea şi umanitatea, întrucît aceasta 
din urmă este capabilă de moralitate, sînt singurele care au 


53 




DE LA FILOSOFIA MORALA POPULARA LA METAFIZICA MORAVURILOR 


demnitate. Abilitatea şi sîrguinţa în muncă au un preţ de 
piaţă; agerimea minţii, imaginaţia vie şi buna dispoziţie au un 
preţ de afecţiune; dimpotrivă, fidelitatea în promisiuni, bună¬ 
voinţa întemeiată pe principii (nu din instinct) au o valoare 
intrinsecă. Nici natura şi nici arta nu conţin nimic care le-ar 
putea înlocui lipsa lor, căci valoarea lor nu constă în efectele 
care rezultă din ele, în avantajul şi folosul pe care le produc, 
ci în simţăminte, adică în maximele voinţei, care, în acest fel, 
sînt gata a se manifesta în acţiuni, chiar dacă succesul nu le-ar 
favoriza. Aceste acţiuni nici nu au nevoie de o recomandare 
din partea vreunei dispoziţii subiective sau a unui gust de a 
le privi cu favoare şi plăcere nemijlocită, nu au nevoie de o 
înclinaţie sau un sentiment nemijlocit pentru a fi împlinite: 
ele reprezintă voinţa care le săvîrşeşte ca obiect al unui res¬ 
pect nemijlocit; nu se cere decît raţiune pentru a le impune 
voinţei, nu de a le obţine de la ea pe furiş şi ilicit, ceea ce, 
cînd este vorba de datorii, ar fi şi fără aceasta o contradicţie. 
Această apreciere ne face deci să cunoaştem valoarea unui ast¬ 
fel de mod de gîndire ca demnitate şi o situează infinit mai 
presus de orice preţ. Ea nu poate fi pusă în balanţă şi nu poate 
fi comparată cu ceva ce are un preţ, fără a-i ştirbi oarecum 
sfinţenia ei. 

Şi ce autoriză intenţia bună din punct de vedere moral sau 
virtutea să ridice pretenţii atît de mari? Nimic mai puţin decît 
dreptul pe care ea îl dă fiinţei raţionale de a participa la legis¬ 
laţia universală şi o face astfel capabilă să fie membră a unui 
imperiu posibil al scopurilor, la care era deja destinată prin 
natura sa proprie ca scop în sine şi, tocmai din această cauză, 
ca legislatoare în imperiul scopurilor, liberă faţă de toate legile 
naturii, supunîndu-se numai acelora pe care şi le dă ea însăşi 
şi potrivit cărora maximele ei pot aparţine unei legislaţii uni¬ 
versale (căreia ea însăşi i se supune în acelaşi timp). Căci nimic 
nu are o valoare decît aceea pe care i-o conferă legea. Dar le¬ 
gislaţia însăşi, care determină orice valoare, trebuie să aibă, 
tocmai din această cauză, o demnitate, adică o valoare necon¬ 
diţionată, incomparabilă, pentru care numai cuvîntul respect 
dă expresia cuvenită aprecierii pe care o fiinţă raţională tre¬ 
buie s-o facă asupra ei. Autonomia este deci principiul demni¬ 
tăţii naturii omeneşti şi al oricărei naturi raţionale. 

Cele trei moduri de a reprezenta principiul moralităţii pe 
care le-am expus mai sus nu sînt în fond decît tot atîtea for¬ 
mule ale unei aceleiaşi legi, fiecare dintre ele cuprinzînd în 
ea, prin ea însăşi, pe celelalte două. Totuşi între aceste for¬ 
mule este o diferenţă care e mai curînd subiectiv decît obiec¬ 
tiv practică, şi care constă în a apropia tot mai mult o Idee 
a raţiunii de o intuiţie (potrivit unei anumite analogii) şi, prin 
aceasta, de sentiment. Toate maximele au anume: 

1) o formă, care constă în universalitate, şi în acest caz for¬ 
mula imperativului moral se exprimă astfel: maximele trebuie 
să fie alese astfel, ca şi cînd ar trebui să fie valabile ca legi 
Universale ale naturii; 

2) o maximă, adică un scop, şi în acest caz formula spune: 
fiinţa'Tăţîonală, ca scop prin natura ei, prin urmare ca scop 
în sine, trebuie să servească oricărei maxime ca o condiţie 
care îngrădeşte toate scopurile numai relative şi arbitrare; 

3) o determinare completă a tuturor maximelor care se ex¬ 
primă prin această formulă, anume: toate maximele care pro¬ 
vin din propria noastră legislaţie trebuie să se acorde cu un 
imperiu posibil al scopurilor, conceput ca un imperiu al natu¬ 
rii*. Noi procedăm aici oarecum potrivit categoriilor unităţii 
formei voinţei (a universalităţii acestei voinţi), a pluralităţii 
materiei (a obiectelor, adică a scopurilor) şi a totalităţii siste¬ 
mului acestor scopuri. Dar e mai bine dacă, în aprecierea mo¬ 
rală, procedăm totdeauna după metoda severă şi punem la bază 
formula universală a imperativului categoric: acţionează con¬ 
form maximei care se poate transforma ea însăşi totodată în 
lege universală. Dar dacă vrem să procurăm totodată acces 
legii morale în inimile noastre, atunci e foarte util să facem 
ca una şi aceeaşi acţiune să treacă prin cele trei concepte amin¬ 
tite şi s-o apropiem astfel, pe cit se poate face, de intuiţie. 

Acum putem sfîrşi cu conceptul de la care am plecat la în¬ 
ceput, anume cu conceptul unei voinţe necondiţionat bune. 


* Teleologia consideră natura ca un imperiu al scopurilor, morala 
consideră un imperiu posibil al scopurilor ca un imperiu al naturii. In 
teleologie imperiul scopurilor este o Idee teoretică pentru explicarea a 
ceea ce este. în morală el este o Idee practică, pentru a realiza ceea 
ce nu există, dar poate deveni real prin purtarea noastră, şi anume 
tocmai conform acestei Idei. 

Absolut bună este voinţa care nu poate fi rea, prin urmare a 
cărei maximă, dacă este făcută lege universală, nu se poate 
contrazice niciodată pe sine însăşi. Acest principiu este deci 
şi suprema ci lege: acţionează totdeauna conform acelei maxi¬ 
me pe care s-o poţi voi totodată ca lege universală; aceasta este 
singura condiţie pentru ca o voinţă să nu poată cădea în con¬ 
tradicţie cu ea însăşi, şi un astfel de imperativ este categoric. 
Cum valabilitatea voinţei ca lege universală pentru acţiuni 
posibile are analogie cu legătura universală a existenţei lucru¬ 
rilor conform legilor universale, care sînt formalul naturii, im¬ 
perativul categoric poate fi exprimat şi astfel -^Acţionează po¬ 
trivit maximelor care pot să-şi fie totodată lor inşUe obieit 
ca legi universale ale naturii. Aceasta este deci formula unei 
voinţe absolut bune. 

Natura raţională se distinge de toate celelalte prin faptul că 
ea îşi pune sie însăşi un scop. Acest scop ar fi materia oricărei 
voinţe bune. Cum pentru a concepe Ideea unei voinţe absolut 
bune fără nici o condiţie care s-o limiteze (a atingerii cutărui 
sau cutărui scop) trebuie să se facă abstracţie de orice scop 
de realizat (care ar face ca orice voinţă să fie numai relativ 
bună), atunci scopul va trebui să fie conceput aici nu ca unul 
de realizat, ci ca un scop avîndu-şi valoarea in el însuşi, prin 
urmare numai negativ, adică împotriva căruia nu trebuie să 
acţioneze niciodată, care deci nu trebuie să fie considerat nici¬ 
odată numai ca mijloc, ci totdeauna totodată ca scop în orice 
voliţie. Dar acesta nu poate fi altceva decît subiectul însuşi 
al tuturor scopurilor posibile, fiindcă acest subiect este totodată 
subiectul unei voinţi posibile absolut bune; căci această voinţă 
nu poate fi pusă fără contradicţie în urma nici unui alt obiect. 
Principiul: acţionează în relaţie cu orice fiinţă raţională (cu 
tine însuţi şi cu alţii) astfel încît în maxima ta ea să fie tot¬ 
odată valabilă ca scop în sine, este prin urmare în fond iden¬ 
tic cu principiul: acţionează conform unei maxime care cu¬ 
prinde totodată în sine propria ei valabilitate universală pen¬ 
tru orice fiinţă raţională. Căci a spune că în folosirea mijloa¬ 
celor pentru realizarea oricărui scop eu trebuie să subordonez 
maxima mea condiţiei universalităţii ei ca lege pentru orice 

subiect, este totuna cu a spune: subiectul scopurilor, adică fiinţa 
raţională însăşi, nu trebuie considerată niciodată numai ca 
mijloc, ci ca o condiţie supremă care limitează folosirea tutu¬ 
ror mijloacelor, adică trebuie să şi-l propună totdeauna în ace¬ 
laşi timp ca scop, în toate maximele acţiunilor. 

De aici rezultă incontestabil că orice fiinţă raţională ca scop 
în sine trebuie să se poată considera, cu privire la toate legile 
cărora le poate fi supusă, în acelaşi timp ca universal legisla¬ 
toare, fiindcă tocmai această aptitudine a maximelor ei de a 
constitui o legislaţie universală, o distinge ca scop în sine. Re¬ 
zultă de asemenea de aici că demnitatea acestei fiinţe (prero¬ 
gativă), care o înalţă deasupra tuturor fiinţelor simple ale na¬ 
turii, are ca rezultat necesitatea de a-şi lua maximele ei tot¬ 
deauna din punctul de vedere al ei însăşi, dar totodată şi din 
acela al oricărei fiinţe raţionale concepută ca fiinţă legislatoare 
(care din această cauză se şi numesc persoane). Şi în acest fel 
este posibilă o lume de fiinţe raţionale (mundus intelligibilis) 
ca un imperiu al scopurilor şi anume datorită legislaţiei pro¬ 
prii a tuturor persoanelor care sînt membre. Prin urmare, orice 
fiinţă raţională trebuie să acţioneze astfel ca şi cînd ea ar fi, 
prin maximele ei, totdeauna un membru legislator în imperiul 
universal al scopurilor. Principiul formal al acestor maxime 
este: acţionează astfel ca şi cînd maxima ta ar trebui să ser¬ 
vească în acelaşi timp ca lege universală (a tuturor fiinţelor 
raţionale). Un imperiu al scopurilor nu este deci posibil decît 
în analogie cu un imperiu al naturii, dar primul numai conform 
maximelor, conform adică regulilor pe care şi le impune el 
însuşi, cel de-al doilea numai conform legilor unor cauze care 
acţionează fiind constrînse din afară. Cu toate acestea, noi dăm 
şi ansamblului naturii, deşi e considerată totuşi ca maşină, 
numele de imperiu al naturii, pentru că se referă la fiinţe ra¬ 
ţionale ca scopuri ale ei. Un astfel de imperiu al scopurilor ar 
putea fi realizat prin maxime, a căror regulă imperativul cate¬ 
goric o prescrie tuturor fiinţelor raţionale, cu condiţia ca ele 
să fie universal urmate. Dar deşi fiinţa raţională nu poate 
spera ca toate celelalte să fie fidele acestei maxime, chiar dacă 
ea însăşi ar urma-o punctual, nici ca imperiul naturii, cu or¬ 
dinea finalistă care domneşte în el, să se pună în armonie cu 


57 




DE LA FILOSOFIA MORALA POPULARA LA METAFIZICA MORAVURILOR 


ea, pentru a realiza un imperiu al scopurilor, pe care ea l-ar 
face posibil şi al cărui demn membru ar fi, adică va favoriza 
fericirea pe care o aşteaptă, totuşi această lege: acţionează con¬ 
form maximelor unui membru universal legislator pentru un 
imperiu numai posibil al scopurilor, rămîne în deplină vigoare, 
fiindcă porunceşte categoric. Şi tocmai în aceasta constă para¬ 
doxul: că numai demnitatea umanităţii considerată ca natură 
raţională, independent de un alt scop de realizat sau avantaj, 
prin urmare respectul pentru o simplă Idee trebuie să ser¬ 
vească totuşi voinţei ca precept inflexibil, şi că tocmai în 
această independenţă a maximei de orice astfel de mobiluri 
constă măreţia ei şi care face ca orice subiect raţional să fie 
demn de a deveni un membru legislator în imperiul scopurilor; 
căci altfel el ar trebui să fie gîndit ca supus numai legii natu¬ 
rale a trebuinţelor lui. Chiar dacă am gîndi atît imperiul na¬ 
turii cît şi imperiul scopurilor unite sub o conducere supremă, 
şi prin aceasta imperiul scopurilor nu ar mai rămîne simplă Idee, 
ci ar dobîndi realitate adevărată, Ideea ar dobîndi desigur un 
mobil puternic, dar niciodată o augmentare a valorii ei in¬ 
trinseci; căci, cu toate acestea, chiar acest legislator unic ili- 
mitat ar trebui să fie reprezentat totdeauna aşa cum judecă 
el valoarea fiinţelor raţionale potrivit purtării lor dezintere¬ 
sate, prescrisă lor însele numai în virtutea acestei Idei. Esenţa 
lucrurilor nu se modifică sub influenţa condiţiilor lor externe; 
şi, dacă facem abstracţie de aceste raporturi din urmă, ceea 
ce constituie exclusiv valoarea absolută a omului trebuie să 
constituie criteriul judecăţii şi asupra lui de către oricine, fie 
chiar de fiinţa supremă. Moralitatea este deci raportul acţiu¬ 
nilor cu autonomia voinţei, adică cu o legislaţie universală po¬ 
sibilă prin maxime. Acţiunea care poate exista împreună cu 
autonomia voinţei, este permisă; aceea care nu e de acord cu 
ea, este interzisă. Voinţa, ale cărei maxime sînt necesar de 
acord cu legile autonomiei, este o voinţă sfîntă, absolut bună. 
Dependenţa unei voinţe, care nu e absolut bună, de principiul 
autonomiei (constrîngerea morală) este obligaţie. Obligaţia nu 
poate fi deci aplicată unei fiinţe sfinte. Necesitatea obiectivă a 
unei acţiuni făcute din obligaţie se numeşte datorie. 

Din cele expuse pe scurt mai înainte, putem explica uşor 
acum cum se face că, deşi concepem prin conceptul de datorie 

o supunere faţă de lege, totuşi prin aceasta ne reprezentăm în 
acelaşi timp o anumită măreţie şi o demnitate la acea persoană 
care-şi împlineşte toate datoriile. Căci desigur ea posedă mă¬ 
reţie nu întrucît e supusă legii morale, ci o posedă întrucît, cu 
privire la această lege, ea este în acelaşi timp legislatoare şi 
numai din această cauză îi este supusă. Şi am arătat de ase¬ 
menea mai sus cum nici teama, nici înclinaţia, ci exclusiv 
respectul pentru lege este acel mobil care poate da acţiunii o 
valoare morală. Voinţa noastră proprie, admiţînd că nu ar ac¬ 
ţiona decît cu condiţia de a se supune unei legislaţii univer¬ 
sale care este posibilă datorită maximelor ei, această voinţă, 
posibilă pentru noi ca Idee, este adevăratul obiect al respectu¬ 
lui, şi demnitatea umanităţii constă tocmai în această aptitu¬ 
dine de a fi universal legislatoare, deşi cu condiţia de a se 
supune în acelaşi timp ea însăşi acestei legislaţii. 


AUTONOMIA VOINŢEI 
ca principiu suprem al moralităţii 


* Autonomia voinţei este proprietatea voinţei prin care ea îşi 
este ei însăşi lege (independent de orice natură a obiectelor 
voliţiei). Principiul autonomiei este deci: de a nu alege decît 
astfel încît maximele alegerii noastre să fie incluse în aceeaşi 
voliţie totodată ca lege universală. Că această regulă practică 
este un imperativ, că adică voinţa oricărei fiinţe raţionale este 
legată în mod necesar de o astfel de condiţie, nu poate fi de¬ 
monstrat prin simpla descompunere a conceptelor cuprinse în 
el, fiindcă este o judecată sintetică; ar trebui să depăşim 
cunoaşterea obiectelor şi să trecem la o critică a subiectului, 
adică a raţiunii pure practice, căci această judecată sintetică, 
care porunceşte apodictic, trebuie să poată fi cunoscută com¬ 
plet a priori; dar această treabă nu aparţine secţiunii de faţă. 
în schimb, prin simpla analiză a conceptelor moralităţii se 

poate foarte bine demonstra că principiul mai sus menţionat 
al autonomiei este unicul principiu al moralei. Căci în modul 
acesta se descoperă că principiul ei trebuie să fie un imperativ 
categoric, iar acesta nu porunceşte, nici mai mult, nici mai pu¬ 
ţin, decît tocmai această autonomie. 


ETERONOMIA VOINŢEI 

ca izvor al tuturor principiilor false ale moralităţii 


Cînd voinţa îşi caută legea care trebuie să o determine în 
altceva decît în aptitudinea maximelor ei care o fac pe ea însăşi 
legislatoare universală, prin urmare cînd, depăşindu-se pe sine, 
caută această lege în natura vreunuia din obiectele ei, se pro¬ 
duce totdeauna eteronomie. Atunci voinţa nu-şi mai dă sie 
însăşi legea, ci obiectul i-o dă ei în virtutea raportului lui faţă 
de ea. Acest raport, fie că se bazează pe înclinaţie sau pe re¬ 
prezentări ale raţiunii, face să nu fie posibile decît imperative 
ipotetice: eu trebuie să fac ceva, fiindcă vreau altceva. Dimpo¬ 
trivă, imperativul moral, prin urmare categoric, spune: eu tre¬ 
buie să acţionez într-un fel sau altul, deşi nu voiam nimic alt¬ 
ceva. De exemplu, imperativul ipotetic spune: eu nu trebuie 
să mint, dacă vreau să rămîn respectat; iar imperativul moral 
spune: eu nu trebuie să mint chiar dacă acest lucru nu mi-ar 
aduce nici cea mai mică ruşine. Imperativul moral trebuie deci 
să facă abstracţie de orice obiect, astfel îneît acesta să nu aibă 
nici o influenţă asupra voinţei; raţiunea practică (voinţa) nu 
trebuie să se limiteze numai la administrarea unui interes 
străin, ci trebuie să-şi dovedească dreptul de a fi considerată 
legislatoare supremă. Astfel, de exemplu, eu trebuie să caut a 
contribui la fericirea altuia, nu ca şi cînd aş avea vreun inte¬ 
res la existenţa acestei fericiri (fie în virtutea unei înclinaţii 
nemijlocite, fie, indirect, în vederea satisfacerii unei plăceri 
oarecare concepută de raţiune), ci numai fiindcă maxima care 
exclude această fericire nu poate fi cuprinsă, ca lege univer¬ 
sală, în una şi aceeaşi voliţie 34 . 

CLASIFICAREA 

tuturor principiilor posibile ale moralităţii după 
conceptul fundamental al eteronomiei pe care l-am adoptat 


Aici, ca pretutindeni în folosirea ei pură, cită vreme era lip¬ 
sită de critică, raţiunea omenească a încercat mai întîi toate 
căile greşite posibile, înainte de a reuşi să găsească pe singura 
adevărată. 

Toate principiile pe care le putem admite din acest punct 
de vedere, sînt sau empirice sau raţionale. Cele dinţii, care 
sînt derivate din principiul fericirii, se bazează pe sentimentul 
fizic sau moral, cele din urmă, care sînt derivate din princi¬ 
piul perfecţiunii, se bazează sau pe conceptul raţional al aces¬ 
tei perfecţiuni, considerat ca efect posibil al voinţei noastre, 
sau pe conceptul unei perfecţiuni existînd prin ea însăşi (pe 
voinţa lui Dumnezeu) ca o cauză determinantă a voinţei noas¬ 
tre. 

Principiile empirice nu sînt în genere apte pentru a înte¬ 
meia legi morale. Căci universalitatea cu care ele trebuie să 
fie valabile pentru orice fiinţe raţionale fără deosebire, nece¬ 
sitatea practică necondiţionată pe care le-o impune acea uni¬ 
versalitate dispare, dacă principiul ei e luat din constituţia 
particulară a naturii umane sau din împrejurările contingente 
în care ea este pusă. Dar cel mai reprobabil este principiul 
fericirii personale, nu numai fiindcă este fals şi experienţa 
contrazice judecata că bunăstarea ar corespunde totdeauna bu¬ 
nei conduite, nici numai fiindcă nu contribuie cu nimic la înte¬ 
meierea moralităţii, întrucît e cu totul altceva de a-1 face pe 
un om fericit decît de a-1 face bun, şi pe cineva prudent şi atent 
la interesele lui, decît de a-1 face virtuos: ci fiindcă pune la 
baza moralităţii mobiluri care mai curînd subminează şi dis¬ 
trug toată măreţia ei, întrucît pun în aceeaşi categorie moti¬ 
vele care îndeamnă la virtute cu acelea care îndeamnă la vi¬ 
ciu şi ne învaţă numai să calculăm mai bine, dar şterg cu totul 
deosebirea specifică dintre virtute şi viciu. In ce priveşte sen 7 

ţ imentu l moral, .„acest pretins simţ special*, el rămîne mai 
aproape de moralitate şi de demnitatea ei (deşi a apela la el 
înseamnă superficialitate, căci cei ce nu pot gîndi, cred că ies 
din încurcătură cu ajutorul simţirii chiar şi acolo unde este vorba 
numai de legi universale şi deşi sentimentele, care, prin natura 
lor, în ce priveşte gradul, sînt infinit diferite unele de altele, 
nu pot servi ca criteriu egal al binelui şi al răului, fără a mai 
considera că cine judecă cu ajutorul sentimentului lui nu poate 
judeca valabil pentru alţii). Dar simţul îi face virtuţii onoarea 
de a-i atribui nemijlocit ei satisfacţia şi stima pe care ea ni 
le inspiră şi nu-i spune oarecum în faţă că nu frumuseţea ei, 
ci că interesul este ceea ce ne leagă de ea. 

Dintre principiile raţionale sau cauzele raţionale ale mora¬ 
lităţii, conceptul ontologic al perfecţiunii (oricît de vid, oricît 
de nedeterminat, prin urmare de inutilizabil este el pentru a 
descoperi în cîmpul imens al realităţii posibile suma cea mai 
mare de fericire care să ni se potrivească nouă; oricît are el, 
pentru a distinge realitatea de care este vorba aici în mod 
specific de oricare alta, tendinţa inevitabilă de a se învîrti în 
cerc şi nu poate evita să presupunem pe ascuns moralitatea pe 
care trebuie s-o explice) este totuşi preferabil conceptului teo¬ 
logic, care deduce moralitatea dintr-o voinţă divină infinit 
perfectă, nu numai din cauză că nu putem intui perfecţiunea 
ei, ci o putem deduce numai din conceptele noastre, între care 
cel al moralităţii este cel mai însemnat, ci pentru că, dacă nu 
o facem (precum, dacă am face-o, am săvîrşi un cerc grosolan 
în explicaţia noastră), singurul concept care ne mai rămîne, 
acela al voinţei divine, pe care ne-o formăm din proprietăţile 
ambiţiei şi ale setei de dominaţie, asociate cu teribilele repre¬ 
zentări ale puterii şi înverşunării, ne-ar conduce la un sistem 
al moravurilor care ar fi tocmai opus moralităţii 35 . 

Dar dacă aş fi constrîns să aleg între conceptul de simţ mo¬ 
ral şi cel de perfecţiune în genere (concepte care cel puţin nu 


* Eu asociez principiul sentimentului moral cu acela al fericirii, fiind- 
c;i orice interes empiric, prin plăcerea pe care ne-o procură ceva, fie 
că se întîmplă nemijlocit şi independent de avantaje sau în vederea 
lor, promite să adauge ceva la bunăstarea noastră. Tot astfel trebuie 
să asociem, cu Hutcheson, principiul participării la fericirea altora cu 
acelaşi simţ moral adoptat de el. 

dăunează moralităţii, deşi nu sînt de loc potrivite s-o susţină 
ca bază), m-aş hotărî pentru cel din urmă, fiindcă cel puţin 
el ia sensibilităţii dreptul de a decide în problema moralităţii 
şi o trimite în faţa tribunalului raţiunii pure, unde, deşi nici 
aici nu hotărăşte nimic, totuşi el menţine, nefalsificată, Ideea 
nedeterminată (a unei voinţe bune în sine) pînă cînd îi va fi 
posibilă o mai precisă determinare a ei 36 . 

De altfel, cred că mă pot dispensa de o combatere mai amă¬ 
nunţită a tuturor acestor sisteme. Această combatere este atit 
de uşoară, ea este scrutată probabil atit de bine chiar de aceia 
a căror profesiune le cere ca ei să se pronunţe pentru una din 
aceste teorii (fiindcă auditorii nu pot suferi amînarea judecă¬ 
ţii), incit a mai insista asupra ei ar fi o muncă inutilă. Ceea ce 
ne interesează însă mai mult aici este să ştim că aceste sisteme 
nu stabilesc în genere, ca prim principiu al moralităţii, decît 
eteronomie a voinţei şi, tocmai din această cauză, îşi ratează 
în mod necesar scopul. 

Pretutindeni acolo unde, pentru a prescrie voinţei regula care 
s-o determine, trebuie să recurgem la un obiect ca bază a 
voinţei, regula nu este altceva decît eteronomie; imperativul 
este condiţionat, anume: dacă sau fiindcă vrem acest obiect, 
trebuie să acţionăm intr-un fel sau altul; prin urmare, el nu 
poate porunci niciodată moral, adică categoric. Fie că obiectul 
determină voinţa cu ajutorul înclinaţiei, cum e cazul la siste¬ 
mul fericirii personale, sau cu ajutorul raţiunii îndreptate în 
genere spre obiecte ale voliţiei noastre posibile, ca în sistemul 
perfecţiunii, voinţa nu se determină niciodată nemijlocit pe 
sine însăşi prin reprezentarea acţiunii, ci numai prin mobilul, 
pe care-1 are efectul prevăzut al acţiunii asupra voinţei; eu 
trebuie să fac ceva, pentru că vreau altceva, şi aici trebuie să 
fie pusă la bază în subiectul meu încă altă lege, în virtutea 
căreia eu vreau în mod necesar acest altceva, iar această lege 
are nevoie la rîndul ei de un imperativ, care să limiteze această 
maximă. Căci impulsul pe care reprezentarea unui obiect po¬ 
sibil prin puterile noastre trebuie să-l exercite, în virtutea con¬ 
stituţiei naturale a subiectului, asupra voinţei lui, aparţine 
naturii subiectului, fie sensibilităţii (înclinaţiei şi gustului), fie 
intelectului şi raţiunii lui, care, în virtutea constituţiei parti¬ 
culare a naturii lor, se aplică cu plăcere la un obiect, atunci 

natura ar da propriu-zis legea; care lege ca atare nu numai că 
nu ar putea fi cunoscută şi dovedită prin experienţă, prin ur¬ 
mare ar fi în sine contingenţă şi incapabilă de a funda o regulă 
practică apodictică, cum trebuie să fie regula morală, ea nu 
ar fi niciodată decît eteronomie a voinţei; voinţa nu-şi dă sieşi 
legea, ci un impuls străin i-o dă ei, cu ajutorul unei naturi a 
subiectului care ar dispune-o să-i sufere acţiunea. 

Voinţa absolut bună, al cărei principiu trebuie să fie un 
imperativ categoric, va fi deci nedeterminată cu privire la toate 
obiectele, şi nu va cuprinde decît forma voliţiei în genere şi 
anume ca autonomie, adică aptitudinea maximei oricărei voinţe 
bune de a se face pe sine însăşi lege universală, este ea însăşi 
singura lege pe care voinţa oricărei fiinţe raţionale şi-o impune 
sie însăşi, fără a-i pune ca bază vreun mobil şi interes al ei 31 . 

Cum este posibilă o astfel de judecată practică sintetică a 
priori şi de ce e necesară, este o problemă a cărei soluţionare 
nu se mai află în limitele metafizicei moravurilor; nici n-am 
afirmat adevărul ei aici, cu atît mai puţin am pretins că am 
fi în măsură s-o dovedim. Prin expunerea conceptului mora¬ 
lităţii admis de toată lumea, am arătat numai că o autonomie 
a voinţei depinde în mod inevitabil de acest concept sau mai 
curînd îi stă la bază. Cine consideră deci moralitatea că este 
ceva real şi nu ca pe o Idee himerică fără adevăr, trebuie să 
admită în acelaşi timp principiul moralităţii pe care l-am 
menţionat. Această a doua secţiune a fost deci, la fel ca şi 
prima, numai analitică. Că moralitatea nu este o himeră, idee 
care se impune, dacă imperativul categoric şi, cu el, autonomia 
voinţei sînt adevărate şi sînt, ca principii a priori, absolut ne¬ 
cesare, reclamă folosirea sintetică posibilă a raţiunii pure prac¬ 
tice; pe care însă nu cutezăm s-o expunem, fără a o preceda 
de o Critică a acestei facultăţi a raţiunii însăşi, ale cărei linii 
principale, suficiente pentru scopul nostru, le vom expune în 
ultima secţiune. 




Secţiunea a treia 

TRECEREA DE LA METAFIZICA MORAVURILOR 
LA CRITICA RAŢIUNII PURE PRACTICE 


CONCEPTUL DE LIBERTATE 
este cheia pentru explicarea autonomiei voinţei 

Voinţa este un fel de cauzalitate a unor fiinţe vii, întrucît 
sînt raţionale, şi libertatea ar fi acea proprietate a acestei cau¬ 
zalităţi cînd ea poate acţiona independent de cauze străine care 
s-o determine; după cum necesitatea naturii este proprietatea 
cauzalităţii tuturor fiinţelor fără raţiune de a fi determinate 
prin influenţa unor cauze străine. 

Explicarea pe care am dat-o libertăţii este negativă şi de 
aceea sterilă pentru a-i scruta esenţa; dar din ea derivă un 
concept pozitiv al libertăţii 38 , care e cu atît mai bogat în con¬ 
ţinut şi mai fecund. Cum conceptul unei cauzalităţi include 
pe cel de legi, în virtutea cărora prin ceva, pe care-1 numim 
cauză, trebuie să fie pus altceva, adică efectul, atunci liber¬ 
tatea, deşi fJB este o proprietate a voinţei, este supusă legilor 
naturale, totuşi din această cauză nu este lipsită de legi, ci 
trebuie să fie mai curînd o cauzalitate după legi imuabile, dar 
de un gen diferit, căci altfel o voinţă liberă ar fi o absurditate. 
Necesitatea naturală era o eteronomie a cauzelor eficiente; căci 
orice efect era posibil numai potrivit legii că altceva ar deter¬ 
mina cauza eficientă spre cauzalitate. Ce poate fi altceva liber¬ 
tatea voinţei decît autonomia, adică proprietatea voinţei de a-şi 
fi sie însăşi lege? Dar judecata: voinţa îşi este, în toate acţiu¬ 
nile noastre, sie însăşi lege, indică numai principiul de a nu 
acţiona conform altei maxime decît conform aceleia care se 
poate avea pe sine însăşi şi ca o lege universală. Dar aceasta 
este tocmai formula imperativului categoric şi principiul mo¬ 
ralităţii: astfel o voinţă liberă şi o voinţă supusă legilor mo¬ 
rale este unul şi acelaşi lucru. 

Dacă deci libertatea voinţei este presupusă, dintr-o simplă 
analiză a conceptului ei va decurge moralitatea împreună cu 
principiul ei. Totuşi acest principiu este o judecată sintetică: 
o voinţă absolut bună este o voinţă a cărei maximă poate să 
se includă totdeauna pe sine însăşi considerată ca lege univer¬ 
sală, căci prin analiza conceptului unei voinţe absolut bune nu 
poate fi găsită acea proprietate a maximei. Dar astfel de jude¬ 
căţi sintetice nu sînt posibile decît dacă cele două concepte pe 
care le cuprind pot fi legate între ele cu ajutorul unui al trei¬ 
lea, în care se găsesc amîndouă. Conceptul pozitiv al libertăţii 
produce pe un al treilea, care nu poate fi, ca la cauzele fizice, 
natura lumii sensibile (în al cărei concept se întîlnesc concep¬ 
tele despre ceva ca o cauză în raport cu altceva ca efect). Ce 
este acest al treilea spre care ne îndreaptă libertatea şi despre 
care avem o Idee a priori, nu putem arăta încă aici îndată şi 
nici nu putem explica deducţia conceptului de libertate din 
raţiunea pură practică şi, cu libertatea, nici posibilitatea unui 
imperativ categoric. Pentru aceasta este încă nevoie de oare¬ 
care pregătire. 


LIBERTATEA TREBUIE SA FIE PRESUPUSA 
CA PROPRIETATE A VOINŢEI TUTUROR 
FIINŢELOR RAŢIONALE 


Nu este suficient să atribuim voinţei noastre, indiferent din 
ce cauză, libertate, dacă nu avem o raţiune suficientă s-o atri¬ 
buim şi tuturor fiinţelor raţionale. Căci, cum moralitatea ne 
serveşte nouă ca lege numai întrucît sîntem fiinţe raţionale, ea 
trebuie să fie valabilă şi pentru toate fiinţele raţionale, şi cum 
ea trebuie dedusă exclusiv din proprietatea libertăţii, atunci şi 
libertatea trebuie dovedită ca proprietate a voinţei tuturor 
fiinţelor raţionale, şi nu este suficient s-o demonstrăm cu aju¬ 
torul anumitor pretinse experienţe făcute asupra naturii ome¬ 
neşti (ceea ce e şi absolut imposibil şi poate fi demonstrat 
exclusiv a priori), ci noi trebuie s-o dovedim ca aparţinînd în 
genere activităţii unor fiinţe raţionale şi înzestrate cu voinţă. 

Eu spun deci: Orice fiinţă care nu poate acţiona altfel decît 
sub Ideea de libertate este, tocmai de aceea, din punct de ve¬ 
dere practic, intr-adevăr liberă, adică pentru ea sînt valabile 
toate legile care sînt unite inseparabil cu libertatea, la fel ca 
şi cînd libertatea voinţei ei în sine ar fi fost explicată, în mod 
valabil, şi de către filosof ia teoretică*. Acum eu afirm: că noi 
trebuie să acordăm oricărei fiinţe raţionale, înzestrate cu 
voinţă, în mod necesar şi Ideea de libertate, sub care numai să 
acţioneze. Căci într-o astfel de fiinţă gîndim o raţiune care 
este practică, adică are cauzalitate cu privire la obiectele ei. 
Dar o imposibil să concepem o raţiune care, conştientă că este 
autoarea judecăţilor ei, ar primi o conducere din altă parte, 
căci atunci subiectul n-ar atribui determinarea judecăţii raţiu¬ 
nii lui, ci unui impuls. Ea trebuie să se considere pe sine însăşi 
ca autoare a principiilor ei, independent de influenţe străine, 
prin urmare ea însăşi, ca raţiune practică sau ca voinţă a unei 
fiinţe raţionale, trebuie să se considere liberă; adică voinţa ei 
nu poate fi o voinţă proprie decît sub Ideea de libertate şi tre¬ 
buie deci atribuită, din punct de vedere practic, tuturor fiinţe¬ 
lor raţionale. 


DESPRE INTERESUL CARE ESTE LEGAT 
CU IDEILE DE MORALITATE 


Am redus în cele din urmă conceptul determinat al morali¬ 
tăţii la Ideea de libertate; dar nu am putut demonstra că Ideea 
de libertate este ceva real nici măcar în noi înşine şi în na¬ 
tura omenească; am văzut numai că trebuie s-o presupunem, 


* Am aplicat acest procedeu pe care-1 cred suficient pentru scopul 
nostru de a admite libertatea numai ca Idee, pe care fiinţele raţionale 
o iau ca principiu al acţiunilor lor, pentru a nu fi obligat să demon¬ 
strez libertatea şi din punct de vedere teoretic. Căci, chiar dacă această 
demonstraţie din urmă nu ar putea fi făcută, totuşi aceleaşi legi, care 
ar obliga o fiinţă în adevăr liberă, sînt valabile pentru o fiinţă care 
nu poate acţiona decît sub Ideea propriei ei libertăţi. Noi ne putem 
deci elibera aici de sarcina care apasă asupra teoriei. 

dacă vrem să concepem o fiinţă raţională şi înzestrată cu con¬ 
ştiinţa cauzalităţii ei în ce priveşte acţiunile ei, cu o voinţă 
adică, şi găsim astfel că trebuie să atribuim, din aceeaşi cauză, 
oricărei fiinţe înzestrate cu raţiune şi voinţă această facultate 
de a se determina la acţiune sub Ideea libertăţii ei. 

Dar din presupunerea acestor Idei decurge şi conştiinţa unei 
legi de a acţiona: că principiile subiective ale acţiunilor, adică 
maximele, trebuie luate totdeauna astfel incit ele să poată fi 
valabile şi obiectiv, adică universal ca principii, prin urmare 
ca să poată servi pentru propria noastră legislaţie universală. 
Dar de ce trebuie să mă supun acestui principiu şi anume ca 
fiinţă raţională în genere, prin urmare şi toate celelalte fiinţe 
înzestrate cu raţiune? Recunosc că nu mă îmboldeşte la aceasta 
nici un interes, căci interesul nu ar da nici un imperativ cate¬ 
goric 39 ; dar totuşi eu trebuie în mod necesar să iau pentru 
aceasta un interes şi să scrutez cum se petrec lucrurile: căci 
acest trebuie (Sollen) este propriu-zis o voliţie care este vala¬ 
bilă pentru orice fiinţă raţională, dacă raţiunea ei ar fi prac¬ 
tică fără obstacole; pentru fiinţe care, ca şi noi, mai sînt afec¬ 
tate de sensibilitate ca mobiluri de alt gen, la care nu se în- 
tîmplă totdeauna ceea ce raţiunea ar face singură prin ea 
însăşi, această necesitate a acţiunii se numeşte numai un tre¬ 
buie (Sollen), şi necesitatea subiectivă se distinge de necesita¬ 
tea obiectivă. 

Se pare deci că presupunînd Ideea de libertate, nu am pre¬ 
supus propriu-zis decît legea morală, adică principiul autono¬ 
miei voinţei, şi că nu am fi putut dovedi pentru sine realitatea 
şi necesitatea obiectivă a acestui principiu în el însuşi. Dacă 
am fi determinat cel puţin mai exact decît s-a făcut adevăratul 
principiu al moralităţii, am fi dobîndit totuşi ceva destul de 
important. Dar în ce priveşte valabilitatea lui şi necesitatea 
lui practică de a i ne supune, nu am fi progresat cu nimic; 
căci nu am putea da un răspuns satisfăcător celui care ne-ar 
întreba de ce universalitatea maximei noastre ca lege ar trebui 
să fie condiţia restrictivă a acţiunilor noastre şi pe ce bazăm 
valoarea pe care o atribuim acestui mod de a acţiona, valoare 
atît de mare încît nicăieri nu poate exista un interes mai 
înalt: si cum se face că omul crede a simţi numai astfel valoa- 

rea lui personală, faţă de care aceea a unei stări agreabile sau 
penibile nu ar însemna nimic. 

Găsim, ce-i drept, că putem avea un interes pentru o cali¬ 
tate personală, care nu include nici un interes al situaţiei noas¬ 
tre, numai dacă acea calitate ne-ar face capabili să participăm 
la fericire, în cazul în care raţiunea ar trebui s-o distribuie; 
că adică faptul de a fi demni să fim fericiţi ne-ar putea inte¬ 
resa, independent de mobilul speranţei de a participa la această 
fericire. Dar această judecată nu este în realitate decît efectul 
importanţei deja presupuse a legilor morale (dacă ne detaşăm 
prin Ideea de libertate de orice interes empiric). Dar în acest 
fel nu putem încă scruta că trebuie să ne detaşăm de acest 
interes, că adică trebuie să ne considerăm liberi în acţiune şi 
astfel să ne credem totuşi supuşi unor anumite legi, pentru a 
găsi o valoare numai în persoana noastră, care să poată să ne 
compenseze toată pierderea a ceea ce dă vieţii noastre o va¬ 
loare, şi cum toate acestea sînt posibile, prin urmare cum se 
face că legea morală obligă. 

Aici apare, trebuie s-o mărturisim sincer, un fel de cerc vi¬ 
cios din care, precum se pare, nu se poate ieşi 40 . Noi ne pre¬ 
supunem liberi în ordinea cauzelor eficiente, pentru a ne con¬ 
sidera supuşi legilor morale în ordinea scopurilor, şi ne 
considerăm apoi supuşi acestor legi, fiindcă ne-am atribuit 
libertatea voinţei; căci libertate şi legislaţie proprie a voinţei 
sînt ambele autonome, prin urmare concepte care se pot sub¬ 
stitui unul altuia, dar tocmai din această cauză nu ne putem 
servi de unul pentru a explica pe celălalt şi a-i arăta princi¬ 
piul. Tot ceea ce putem face este să reducem la un singur 
concept reprezentări ale aceluiaşi obiect care par diferite din 
punct de vedere logic (cum se reduc fracţiuni diferite de 
aceeaşi valoare la cea mai simplă expresie). 

Mai rămîne o lămurire de dat, anume de a căuta: dacă noi, 
cînd ne concepem, datorită libertăţii, că sîntem cauze eficiente 
a priori, nu ne situăm dintr-un alt punct de vedere decît acela 
din care ne reprezentăm pe noi înşine după acţiunile noastre 
considerate ca efecte pe care le vedem în faţa ochilor noştri. 

Este o observare pe care, pentru a o face, nu este nece¬ 
sară o reflexie subtilă, ci despre care se poate presupune 
că o poate face intelectul cel mai comun, deşi în felul său 

printr-o distincţie confuză a facultăţii de judecată, pe care 
el o numeşte sentiment: că toate reprezentările ce ne vin fără 
voia noastră (ca cele ale simţurilor) nu ne fac să cunoaştem 
obiectele altfel decît ne afectează ele, pe cînd ne rămine 
necunoscut ceea ce pot fi ele în sine, prin urmare că, în ce pri¬ 
veşte acest gen de reprezentări, în ciuda celei mai încordate 
atenţii şi a clarităţii pe care o poate adăuga intelectul, nu 
putem ajunge decît la cunoaşterea fenomenelor, dar nicio¬ 
dată la aceea a lucrurilor in sine. Odată făcută această dis¬ 
tincţie (în orice caz numai prin amintita diferenţă între re¬ 
prezentările care ne sînt date de altundeva, şi faţă de care 
sîntem pasivi, şi cele pe care le producem numai prin noi 
înşine şi faţă de care dovedim activitatea noastră), atunci re¬ 
zultă de la sine că trebuie să recunoaştem şi să admitem 
îndărătul fenomenelor totuşi încă altceva care nu e fenomen, 
adică lucrurile în sine, deşi mărturisim că, deoarece nu le 
putem cunoaşte niciodată, ci cunoaştem totdeauna numai mo¬ 
dul cum ne afectează, noi nu ne putem apropia mai mult 
de ele şi nu putem şti niciodată ceea ce sînt în sine. Aceasta 
trebuie să fie o distingere, deşi grosolană, a unei lumi sen¬ 
sibile de lumea inteligibilă, cea dinţii puţind fi foarte dife¬ 
rită la diferiţi spectatori ai lumii din cauza diversităţii sen¬ 
sibilităţii, pe cînd cea de-a doua, care este la baza celei 
dinţii, rămine totdeauna aceeaşi. Mai mult, omul nu poate pre¬ 
tinde că se cunoaşte cum este în sine prin senzaţia internă 
pe care o are despre el însuşi. Căci cum el nu se crează 

oarecum pe sine însuşi şi nu-şi primeşte a priori conceptul 
despre sine, ci în mod empiric, e natural că el nu se poate 
cunoaşte pe sine decît prin simţul intern şi, prin urmare, 
numai prin fenomenul naturii sale şi prin modul cum con¬ 
ştiinţa lui este afectată. Totuşi el trebuie în mod necesar să 
admită, în afară de natura propriului lui subiect compusă 

numai din fenomene, şi altceva care-i stă la bază, anume 

Eul lui aşa cum ar trebui să fie în sine, oricum ar fi el con¬ 

stituit în sine; şi deci în ceea ce priveşte simpla percepţie 
şi receptivitate a senzaţiilor, omul trebuie să se considere ca 
aparţinînd lumii sensibile, iar în ceea ce priveşte ceea ce ar 
putea fi activitate pură în el (ceea ce ajunge la conştiinţă, nu 
prin afecţiunea simţurilor, ci nemijlocit) el trebuie să se con- 

sidere ca aparţinînd lumii inteligibile, pe care totuşi n-o cu¬ 
noaşte mai departe. 

Omul care reflectează trebuie să facă un raţionament si¬ 
milar asupra tuturor lucrurilor care-i pot ieşi în cale; el 
trebuie să se găsească probabil şi în cel mai comun intelect, 
care, precum se ştie, este foarte dispus a se aştepta, îndărătul 
obiectelor simţurilor, şi la ceva invizibil, activ prin el însuşi. 
Dar el deteriorează iarăşi acest invizibil, fiindcă îi dă îndată 
din nou o formă sensibilă, adică vrea să-l facă obiect al in¬ 
tuiţiei şi, prin aceasta, nu devine deci nici cu un grad mai 
înţelept. 

Omul găseşte efectiv în sine o facultate prin care se dis¬ 
tinge de toate celelalte lucruri, ba chiar de sine însuşi, 
întrucît e afectat de lucruri, şi această facultate este raţiunea. 
Raţiunea, ca spontaneitate pură, stă chiar şi mai presus de 
intelect: căci, deşi şi acesta este spontaneitate şi nu conţine, 
ca simţul, numai reprezentări care nu se produc decît cînd 
sîntem afectaţi de lucruri (deci sîntem pasivi), el totuşi nu 
poate produce prin activitatea lui alte concepte decît acelea 
care îi servesc numai pentru a subsuma reprezentările sensibile 
sub reguli şi a le reuni astfel într-o conştiinţă, căci fără 
folosirea sensibilităţii el nu ar gîndi absolut nimic. Dimpotrivă, 
raţiunea manifestă, prin ceea ce se numesc Idei, o spontaneitate 
atît de pură, incit, cu ajutorul ei, ea depăşeşte tot ceea ce-i 
poate procura sensibilitatea şi-şi dovedeşte funcţia ei eminentă 
care constă în a distinge lumea sensibilă de cca inteligibilă, 
iar prin aceasta în a trasa intelectului însuşi limitele lui 41 . 

De aceea, o fiinţă raţională trebuie să se considere pe sine 
însăşi, întrucît este inteligenţă (deci nu pe baza facultăţilor 
ei inferioare), ca aparţinînd nu lumii sensibile, ci lumii in¬ 
teligibile; prin urmare, ea are două puncte de vedere din 
care se poate privi pe sine însăşi şi să cunoască legile folo¬ 
sirii facultăţilor ei, prin urmare ale tuturor acţiunilor ei, pe 
de o parte, întrucît aparţine lumii sensibile şi este supusă 
legilor naturii (eteronomie), pe de altă parte, întrucît aparţine 
lumii inteligibile, este supusă legilor care, independent de 
natură, sînt întemeiate nu empiric, ci numai pe raţiune. 

Ca fiinţă raţională, prin urmare aparţinînd lumii inteligibile, 
omul nu poate concepe cauzalitatea propriei lui voinţe nici- 


71 




DE LA METAFIZICA MORAVURILOR LA CRITICA RAŢIUNII PURE PRACTICE 


odată altfel decît sub Ideea libertăţii; căci independenţa de 
cauzele determinante ale lumii sensibile (independenţă pe care 
raţiunea trebuie să şi-o atribuie totdeauna) e libertate. Dar 
cu Ideea de libertate este legat inseparabil conceptul de 
autonomie, iar cu acesta principiul general al moralităţii, care, 
în Idee, este la baza tuturor acţiunilor unor fiinţe raţionale, 
la fel cum legea naturii stă la baza tuturor fenomenelor. 

Acum este înlăturată bănuiala pe care am deşteptat-o mai 
sus, că un cerc vicios ar fi inclus în raţionamentul nostru 
prin care trecem de la libertate la autonomie şi de la autono¬ 
mie la legea morală 42 . S-ar fi putut să fim bănuiţi că am pus 
poate la bază Ideea de libertate numai de dragul legii morale, 
pentru a conchide apoi de la libertate la lege, prin urmare 
că nu am putea indica în ce priveşte legea nici un fundament, 
ci că ne-am rugat numai să ni se admită un principiu, pe care 
suflete binevoitoare ni-1 vor concede desigur cu plăcere, dar pe 
care nu l-am putea expune niciodată ca pe o judecată de¬ 
monstrabilă. Căci acum vedem că, dacă ne concepem ca liberi, 
atunci ne transferăm ca membri în lumea inteligibilă şi cu¬ 
noaştem autonomia voinţei împreună cu consecinţa ei, mora¬ 
litatea; dar dacă ne concepem ca obligaţi din datorie, atunci 
ne considerăm ca aparţinînd lumii sensibile şi totuşi în acelaşi 
timp lumii inteligibile. 


CUM ESTE POSIBIL UN IMPERATIV CATEGORIC? 


Fiinţa raţională face parte, ca inteligenţă, din lumea inte¬ 
ligibilă, şi numeşte cauzalitatea ei voinţă numai fiindcă o con¬ 
sideră ca pe o cauză eficientă care aparţine acestei lumi. Pe 
de altă parte, ea este totuşi conştientă de asemenea că face 
parte din lumea sensibilă, în care acţiunile ei se găsesc ca 
simple fenomene ale acelei cauzalităţi. Dar ea nu poate se¬ 
siza posibilitatea acestor acţiuni dintr-o lume care n-o cu¬ 
noaştem, ci trebuie să considere acele acţiuni, întrucît aparţin 
lumii sensibile, ca determinate de alte fenomene, anume de 
rîvniri şi înclinaţii. In calitate de simplu membru al lumii 

inteligibile, toate acţiunile mele ar fi deci perfect conforme 
principiului autonomiei voinţei pure; în calitate de simplă 
parte g lumii sensibile, ele trebuie să fie considerate ca pe 
deplin conforme legii naturale a rîvnirilor şi înclinaţiilor, prin 
urmare eteronomiei naturii. (Cele dinţii s-ar baza pe principiul 
suprem al moralităţii, cele din urmă pe principiul fericirii). 
Dar fiindcă lumea inteligibilă include principiul lumii sensi¬ 
bile, prin urmare şi al legilor ei, deci cu privire la voinţa 
mea (care aparţine cu totul lumii inteligibile) este nemij¬ 
locit legislatoare şi deci trebuie să fie concepută şi ca atare, 
va trebui să mă consider ca inteligenţă, deşi pe de altă 
parte ca fiinţă aparţinînd lumii sensibile, totuşi supus legii 
celei dinţii, adică a raţiunii, care conţine în Ideea de libertate 
legea ei, şi deci supus autonomiei voinţei. Prin urmare va 
trebui să consider legile lumii inteligibile pentru mine ca im¬ 
perative şi acţiunile conforme acestui principiu ca datorii. 

Şi astfel imperative categorice sînt posibile prin faptul că 
Ideea de libertate mă face membru al unei lumi inteligibile; 
dacă nu aş fi decît atît, toate acţiunile mele ar fi totdeauna 
conforme autonomiei voinţei; dar cum mă consider totodată 
ca membru al lumii sensibile, ele trebuie (Sollen) să-i fie 
conforme, Acest trebuie categoric (Sollen) reprezintă o jude¬ 
cata sintetică a priori, deoarece voinţei mele afectate de rîv-; 
niri sensibile i se mai adaugă şi Ideea aceleiaşi voinţe pure 
practice prin ea însăşi, dar aparţinînd lumii inteligibile şi 
cuprinzînd condiţia raţională supremă a voinţei sensibile; 
aproape la fel cum intuiţiilor lumii sensibile li se adaugă con¬ 
cepte ale intelectului, care prin ele însele nu înseamnă decît 
forma legică în genere şi care fac astfel posibile judecăţi sin¬ 
tetice a priori, pe care se întemeiază orice cunoaştere a naturii. 

Folosirea practică a raţiunii omeneşti comune confirmă 
exactitatea acestei deducţii. Nu există om, nici cel mai înrăit 
ticălos, cu condiţia numai de a fi obişnuit să folosească raţiu¬ 
nea, care, dacă i-am prezenta exemple de onestitate în intenţii, 
de perseverenţă în urmarea de maxime bune, de simpatie şi 
bunăvoinţă faţă de toţi (şi încă asociate cu sacrificarea de mari 
avantaje şi bunăstare), să nu dorească ca şi el să aibă astfel 
de sentimente. Dar, din cauza înclinaţiilor şi impulsurilor sale, 
el nu poate realiza această dorinţă, dorind totuşi în acelaşi 

timp să fie eliberat de astfel de înclinaţii supărătoare pentru 
el. Deci el dovedeşte prin aceasta că, cu o voinţă care este li¬ 
beră de impulsurile sensibilităţii, se transpune în gînd într-o 
ordine cu totul alta a lucrurilor decît aceea a poftelor lui din 
cîmpul sensibilităţii, fiindcă de la acea dorinţă el nu poate 
aştepta nici o satisfacere a poftelor, prin urmare nici vreo stare 
care să-i mulţumească vreuna din înclinaţiile lui reale sau 
imaginare (căci prin aceasta însăşi Ideea care-i smulge dorinţa 
şi-ar pierde valoarea ei), ci numai o mai mare valoare intrin¬ 
secă a persoanei sale. Iar această persoană mai bună se crede 
a fi el, dacă se transpune în punctul de vedere al unui mem¬ 
bru al lumii inteligibile, la care îl constrînge fără voia lui 
Ideea de libertate, adică de independenţă faţă de cauzele de¬ 
terminante ale lumii sensibile. Şi, datorită acestui punct de 
vedere, el devine conştient de o voinţă bună, care, după pro¬ 
pria lui mărturisire, constituie pentru voinţa sa rea pe care o 
are ca membru al lumii sensibile, legea a cărei autoritate el, 
deşi o încalcă, o recunoaşte. Datoria (Sollen) morală este deci 
voliţia proprie necesară a unui membru al lumii inteligibile şi 
este concepută de el ca datorie (Sollen) numai întrucît se con¬ 
sideră în acelaşi timp membru al lumii sensibile. 


DESPRE LIMITA ULTIMĂ 
A ORICĂREI FILOSOFII PRACTICE 


Toţi oamenii se concep, în ce priveşte voinţa, liberi. De aici 
provin toate judecăţile asupra acţiunilor prin care ei declară 
că ar fi trebuit să se întîmple, deşi nu s-au întîmplat. Totuşi 
această libertate nu este un concept empiric şi nici nu poate 
fi, fiindcă acest concept persistă mereu, deşi experienţa ne 
arată contrarul acestor consecinţe, care ar trebui să decurgă 
necesar din ipoteza libertăţii. Pe de altă parte, este la fel de 
necesar ca tot ce se întîmplă să fie determinat inevitabil de 
legile naturii, şi această necesitate naturală nu este nici ea 
un concept empiric, tocmai din cauză că include conceptul ne¬ 
cesităţii, prin urmare a unei cunoaşteri a priori. Dar acest 

concept despre o natură este confirmat de experienţă; şi chiar 
trebuie să fie presupus în mod inevitabil, dacă vrem ca expe¬ 
rienţa, adică o cunoaştere sistematică a obiectelor simţurilor 
conexate conform legilor universale, să fie posibilă. De aceea 
libertatea nu este decît o Idee a raţiunii, a cărei realitate 
obiectivă în sine este problematică, iar natura un concept al 
intelectului, care-şi dovedeşte şi trebuie în mod necesar să-şi 
dovedească realitatea prin exemple ale experienţei. 

Aici îşi are originea o dialectică a raţiunii, căci libertatea 
care este atribuită voinţei pare să stea în contradicţie cu nece¬ 
sitatea naturii. Totuşi, deşi din punct de vedere speculativ 
raţiunea, aflată la răscruce de drumuri, găseşte calea nece¬ 
sităţii naturale cu mult mai netedă şi practicabilă decît pe 
cea a libertăţii, totuşi, din punct de vedere practic, poteca li¬ 
bertăţii este unica pe care e posibil să ne folosim de raţiune în 
purtarea noastră; de aceea, filosof iei celei mai subtile îi este 
imposibil ca şi raţiunii omeneşti celei mai comune să înlăture 
libertatea prin sofisticări. Ea trebuie deci să presupună că 
nici o contradicţie adevărată nu se găseşte între libertate şi 
necesitatea naturală a aceleiaşi acţiuni omeneşti, căci tot atît 
de puţin poate ea renunţa la conceptul naturii ca şi la cel al 
libertăţii. 

Totuşi această aparentă contradicţie trebuie cel puţin dis¬ 
trusă într-un mod convingător, chiar dacă n-am putea nici¬ 
odată concepe cum e posibilă libertatea. Căci chiar dacă ideea 
de libertate stă în contradicţie cu ea însăşi sau cu ideoa de 
natură, care este tot atît de necesară, ea ar trebui să fie neapă¬ 
rat părăsită în favoarea necesităţii naturale. 

Dar este imposibil să scăpăm de această contradicţie, dacă 
subiectul ce se crede liber s-ar concepe pe sine în acelaşi sens 
sau in acelaşi raport cînd se numeşte liber ca atunci cînd se 
consideră cu privire la aceeaşi acţiune ca supus legii naturii. 
De aceea o sarcină inevitabilă a filosofici speculative este să 
arate'cel puţin că amăgirea ei din cauza contradicţiei constă 
în faptul că noi concepem omul în alt sens şi raport cînd îl 
numim liber decît atunci cînd îl considerăm ca o parte a naturii, 
supusă legilor ei; şi trebuie să arate că nu numai ambele pot 
sta foarte bine împreună, ci că trebuie şi concepute în mod 
necesar unite în acelaşi subiect, fiindcă altfel nu s-ar putea 

explica de ce să împovărăm raţiunea cu o Idee care, deşi se 
lasă unită fără contradicţie cu o alta suficient de statornicită, 
totuşi ne pune într-o încurcătură prin care raţiunea este foarte 
stînjenită în folosirea ei teoretică. Dar această datorie incumbă 
numai filosofiei speculative, spre a deschide cale liberă filoso- 
fiei practice. Deci nu trebuie lăsat la bunul plac al filosofului, 
să suprime această contradicţie aparentă sau să o lase intactă; 
căci în cazul din urmă teoria asupra acestei probleme e bo- 
num vacans 43 , în a cărui posesiune fatalistul 44 se poate instala 
cu tot dreptul şi poate alunga orice morală din pretinsa ei 
proprietate, stăpînită fără titlu. 

Totuşi nu putem încă spune că aici începe limita filosofiei 
practice. Căci nu ei îi incumbă să aplaneze această dispută; ci 
ea cere filosofiei speculative numai să pună capăt dezacor¬ 
dului în care ea singură se încurcă în probleme teoretice, pen¬ 
tru ca raţiunea practică să aibă linişte şi siguranţă faţă de 
atacurile din afară, care ar putea să-i dispute terenul, pe care 
vrea să clădească. 

Dar chiar dreptul pe care şi raţiunea omenească pretinde că-1 
are la libertatea voinţei, se întemeiază pe conştiinţa şi supozi¬ 
ţia recunoscută legitimă a independenţei raţiunii de cauze nu¬ 
mai subiectiv determinante, care toate la un loc constituie ceea 
ce aparţine numai senzaţiei, prin urmare face parte din ceea 
ce poartă denumirea generală de sensibilitate. Omul, care se 
consideră în acest fel inteligenţă, se situează prin aceasta în¬ 
tr-o altă ordine a lucrurilor şi într-un raport cu totul de alt 
gen faţă de cauzele determinante, dacă se concepe ca inteli¬ 
genţă dotată cu o voinţă, prin urmare cu cauzalitate, decît dacă 
se percepe ca un fenomen în lumea sensibilă (ceea ce şi este 
în realitate) şi supune cauzalitatea lui determinării externe a 
legilor naturii. El îşi dă îndată seama că ambele pot avea loc 
în acelaşi timp, ba chiar că trebuie (miisse) să aibă loc. Căci, 
că un lucru ca fenomen (aparţinînd lumii sensibile) e supus 
unor anumite legi de care acelaşi lucru ca lucru sau fiinţă 
în sine este independent, nu cuprinde nici cea mai mică con¬ 
tradicţie; dar că el însuşi trebuie să se reprezinte şi să se 
conceapă pe sine însuşi în acest îndoit mod, se întemeiază în 
ce priveşte faptul întîi, pe conştiinţa de sine însuşi ca despre 
un obiect afectat de simţuri, în ce priveşte al doilea fapt, pe 

conştiinţa de sine însuşi ca inteligenţă, adică independent, în 
folosirea raţiunii lui, de impresii sensibile (prin urmare ca apar- 
ţinînd lumii inteligibile). 

Aşa se face că omul îşi atribuie o voinţă care nu îngăduie să 
i se pună în sarcină nimic din ceea ce aparţine numai poftelor 
şi înclinaţiilor lui, şi care, dimpotrivă, concepe acţiuni ca posi¬ 
bile, ba chiar ca necesare prin sine şi care nu pot avea loc 
decît cu înlăturarea tuturor poftelor şi excitaţiilor sensibile. 
Cauzalitatea lor se află în el ca inteligenţă şi în legile efectelor 
şi acţiunilor conform principiilor unei lumi inteligibile; despre 
această lume el nu ştie nimic mai mult decît că în ea numai 
raţiunea, şi anume raţiunea pură, independentă de sensibili¬ 
tate, este aceea care dă legea; de asemenea că în ea el este 
numai ca inteligenţă intr-adevăr el însuşi (că, dimpotrivă, ca 
om el nu este decît fenomen al lui însuşi), că acele legi îl 
interesează nemijlocit şi categoric, astfel că înclinaţiile şi im¬ 
pulsurile (prin urmare întreaga natură a lumii sensibile) cu 
toate solicitările lor, nu pot dăuna legilor voliţiei lui ca inteli¬ 
genţă; ba mai mult, că el nu poartă răspunderea acestor încli¬ 
naţii şi impulsuri şi nu le atribuie Eului său adevărat, adică 
voinţei, dar că, dimpotrivă, se simte răspunzător de indulgenţa 
pe care ar avea-o faţă de ele, dacă le-ar acorda influenţă asu¬ 
pra maximelor lui, în dauna legilor raţionale ale voinţei. 

Concepîndu-se ca aparţinînd unei lumi inteligibile, raţiunea 
practică nu-şi depăşeşte de loc limitele, dar le-ar depăşi, desi¬ 
gur, dacă ar voi să se intuiască, să se simtă în ea. Aceasta este 
numai o idee negativă, cu privire la lumea sensibilă, care nu 
dă raţiunii legi pentru determinarea voinţei, şi nu este pozitivă 
decît în acest punct unic, că această libertate ca determinare 
negativă este unită în acelaşi timp cu o facultate (pozitivă) şi 
.chiar cu o cauzalitate a raţiunii, pe care o numim voinţă de a 
acţiona astfel încît principiul acţiunilor să fie conform naturii 
esenţiale a unei cauze raţionale, cu alte cuvinte condiţiei uni¬ 
versalităţii maximei considerată ca lege. Dar dacă raţiunea ar 
vrea să găsească în lumea inteligibilă şi un obiect al voinţei, 
adică un motiv, şi-ar depăşi limitele şi şi-ar aroga puterea de 
a cunoaşte ceva, despre care nu ştie nimic. Conceptul de lume 
inteligibilă nu este deci decît o poziţie pe care raţiunea se vede 
constrînsă s-o ia în afara fenomenelor, pentru a se concepe pe 

ea însăşi ca practică, ceva ce n-ar Ii posibil, dacă influenţele 
sensibilităţii asupra omului ar fi determinante, dar ceea ce e 
totuşi necesar, dacă nu vrem să-i contestăm conştiinţa de sine 
însăşi ca inteligenţă, prin urmare ca cauză raţională şi activă 
prin raţiune, adică ca cauză acţionînd liber. Această idee im¬ 
plică desigur Ideea unei alte ordini şi legislaţii decît cea a 
mecanismului fizic, care caracterizează lumea sensibilă, şi face 
necesar conceptul unei lumi inteligibile (adică ansamblul fiin¬ 
ţelor raţionale ca obiecte în sine), dar fără cea mai mică pre¬ 
tenţie de a gîndi aici mai mult decît ceea ce este în conformi¬ 
tate cu condiţia ei formală, anume cu universalitatea maximei 
voinţei ca lege, prin urmare cu autonomia ei, care numai ea 
se poate concilia cu libertatea ei; dimpotrivă, toate legile care 
se raportează la un obiect nu dau decît eteronomie, care nu 
poate fi găsită decît în legile naturii şi nici nu se raportează 
decît la lumea sensibilă. 

Dar atunci raţiunea şi-ar depăşi toate limitele, dacă ar în¬ 
drăzni să-şi explice cum raţiunea pură poate fi practică, ceea 
ce ar fi totuna cu problema de a explica cum este posibilă 
libertatea. 

Căci nu putem explica decît ceea ce putem reduce la legi, 
al căror obiect poate fi dat în vreo experienţă posibilă. Liber¬ 
tatea este însă o simplă Idee, a cărei realitate obiectivă nu poate 
fi demonstrată în nici un mod cu ajutorul legilor naturale, prin 
urmare nici în vreo experienţă posibilă, care deci, din cauză 
că nu-i poate fi procurat nU ’ exemplu printr-o ana¬ 

logie oarecare, nu poate fi niciodată concepută sau chiar numai 
scrutată. Ea nu este valabilă decît ca ipoteză necesară a raţiu¬ 
nii într-o fiinţă care crede a fi conştientă de o voinţă, adică de 
o facultate încă diferită de simpla facultate de a rîvni (adică de 
a se determina la acţiune ca inteligenţă, prin urmare conform 
legilor raţiunii, independent de instincte naturale). Dar acolo 
unde încetează determinarea conform legilor naturii, încetează 
şi orice explicare, şi nu rămîne decît defensiva, adică respin¬ 
gerea obiecţiilor celor ce pretind a fi privit mai adînc în esenţa 
lucrurilor şi de aceea declară insolent că libertatea este impo¬ 
sibilă. Tot ceea ce putem face este să le arătăm că pretinsa 
contradicţie descoperită de ei aici nu constă nicăieri decît în 
faptul că, dat fiind că ei, pentru a demonstra valabilitatea legii 

naturii cu privire la acţiunile omeneşti, au trebuit să-l consi¬ 
dere pe om în mod necesar ca fenomen, şi acum, dat fiind că li 
se cere ca ei să-l conceapă ca inteligenţă şi ca obiect în sine, 
ei îl consideră şi aici tot ca fenomen, unde desigur separarea 
cauzalităţii lui (adică a voinţei lui) de toate legile naturale ale 
lumii sensibile ar sta în contradicţie în unul şi acelaşi subiect; 
dar această contradicţie ar dispărea, dacă ar reflecta şi recu¬ 
noaşte, cum este drept, că îndărătul fenomenelor trebuie să 
stea, servindu-le de bază, lucrurile în sine (deşi ascunse), şi 
că nu putem cere ca legile conform cărora ele acţionează să 
fie identice cu acelea cărora le sînt supuse fenomenele lor 
Imposibilitatea subiectivă de a explica libertatea voinţei st' 
confundă cu imposibilitatea de a descoperi şi a face conceptibii 
un interes* pe care omul l-ar putea avea faţă de legile morale; 
şi totuşi el are de fapt un interes faţă de ele, a cărui bază în 
noi o numim sentiment moral, care în mod greşit a fost pre¬ 
zentat de cîţiva filosofi ca criteriu al judecăţii noastre morale; 
fiindcă, dimpotrivă, acest sentiment trebuie considerat ca efect 
subiectiv, pe care legea îl produce asupra voinţei, efect căruia 
numai raţiunea îi poate da cauzele obiective, 
ţ Pentru a voi ceea ce raţiunea prescrie numai fiinţei raţionale 
afectate sensibil, datoria (clas Sollen), e nevoie fireşte ca ra¬ 
ţiunea să aibă o facultate de a insufla actului de realizare a 
datoriei un sentiment de plăcere sau de mulţumire, prin urmare 
o cauzalitate a ei de a determina sensibilitatea principiilor ei. 


* Interes este ceea cc face ca raţiunea să devină practică, adică o 
cauză care determină voinţa. De aceea se spune numai despre o fiinţă 
raţională că are interes pentru ceva, creaturi fără raţiune nu simt 
decît impulsuri sensibile. Raţiunea manifestă un interes nemijlocit pen¬ 
tru acţiune numai atunci cînd universalitatea maximei ci este un motiv 
suficient de determinare a voinţei. Numai un astfel de interes este 
pur. Dar dacă raţiunea nu poate determina voinţa decît cu ajutorul unui 
alt obiect al rîvnirii sau prin supoziţia unui sentiment particular al 
subiectului, atunci raţiunea manifestă numai un interes mijlocit faţă 
de acţiune; şi cum raţiunea nu poate descoperi singură, prin ea însăşi, 
fără ajutorul experienţei, nici obiecte ale voinţei, nici un sentiment 
particular, care ar fi la baza voinţei, interesul din urmă nu ar fi decît 
empiric şi nu un interes raţional pur. Interesul logic al raţiunii (de 
a-şi înmulţi cunoştinţele) nu este niciodată nemijlocit, ci presupune 
scopuri, în vederea cărora noi ne folosim de ea. 

Dar este cu totul imposibil să scrutăm, adică să concepem a 
priori, cum o simplă Idee, care ea însăşi nu conţine nimic 
sensibil în sine, produce o senzaţie de plăcere sau neplăcere; 
căci aceasta este un gen particular de cauzalitate despre care, 
ca despre orice cauzalitate, noi nu putem determina nimic a 
priori, ci trebuie să întrebăm numai experienţa. Dar cum ex¬ 
perienţa nu poate da un alt raport de la cauză la efect decît 
acela dintre două obiecte ale experienţei, iar cum aici raţiunea 
pură este aceea care trebuie să fie, cu ajutorul unor simple 
Idei (care nu dau nici un obiect pentru experienţă), cauza unui 
efect care se află desigur în experienţă, atunci explicarea cum 
şi de ce ne interesează universalitatea maximei ca lege, prin 
urmare moralitatea, este pentru noi oamenii cu totul imposi¬ 
bilă. Numai atît e sigur: că ea nu are valabilitate pentru noi, 
fiindcă interesează (căci aceasta este eteronomie şi depen¬ 
denţă a raţiunii practice de sensibilitate, adică de un sentiment 
ce-i stă la bază, în care caz ea n-ar putea fi niciodată moral 
legislatoare), ci că interesează, fiindcă este valabil pentru noi 
ca oameni, întrucît a provenit din voinţa noastră ca inteli¬ 
genţă, prin urmare din adevăratul nostru eu; iar ceea ce apar¬ 
ţine fenomenului simplu este subordonat de către raţiune în 
mod necesar naturii lucrului în sine. 

Astfel, la întrebarea: cum este posibil un imperativ categoric, 
nu se poate răspunde decît indicînd unica supoziţie numai sub 
care el este posibil, anume Ideea de libertate, şi de asemenea 
scrutînd necesitatea acestei supoziţii, ceea ce e suficient pen¬ 
tru folosirea practică a raţiunii, adică pentru a ne convinge de 
valabilitatea acestui imperativ, prin urmare a legii morale; 
dar cum această supoziţie însăşi este posibilă, nu poate fi scru¬ 
tat niciodată de nici o raţiune omenească. Dar dacă se presu¬ 
pune libertatea voinţei unei inteligenţe, atunci autonomia aces¬ 
tei voinţe rezultă necesar ca o condiţie formală sub care, numai, 
ea poate fi determinată. A presupune această libertate a voin¬ 
ţei (fără a intra în contradicţie cu principiul necesităţii natu¬ 
rale în înlănţuirea fenomenelor lumii sensibile) nu este numai 
într-adevăr posibil (cum poate arăta filosofia speculativă), ci 
şi de a o admite practic, adică în Idee, ca o condiţie la baza 
tuturor acţiunilor ei voluntare, este pentru o fiinţă raţională, 
conştientă de cauzalitatea ei prin raţiune, deci de o voinţă 

(care se distinge de rîvniri), necesară fără nici o altă condiţie. 
Dar cum raţiunea pură poate fi practică prin ea însăşi, fără alte 
motive, de oriunde ar fi luate ele, cum adică simplul princi¬ 
piu al universalităţii tuturor maximelor ei ca legi (ceea ce ar 
fi desigur forma unei raţiuni pure practice) ar putea constitui 
prin sine însuşi un motiv fără orice materie (obiect) al voinţei 
pentru care am avea dinainte un interes oarecare şi ar putea 
produce un interes care s-ar numi pur moral, sau cu alte cu¬ 
vinte: cum raţiunea pură poate fi practică, este ceva pe care 
orice raţiune omenească este cu totul incapabilă să-l explice 
şi orice străduinţă şi muncă în a-i căuta explicarea vor fi 
pierdute. 

Este la fel ca şi cînd aş căuta să scrutez cum este posibilă 
libertatea însăşi ca cauzalitate a unei voinţe. Căci aici eu pără¬ 
sesc principiul explicativ filosofic şi altul nu am. Ce-i drept, 
m-aş putea aventura în lumea inteligibilă, care îmi mai ră- 
mîne, în lumea inteligenţelor; dar, deşi am despre ea o Idee 
care îşi are baza ei solidă, totuşi nu am despre ea nici cea 
mai mică cunoştinţă şi nici nu pot ajunge vreodată la ea în 
ciuda oricărei străduinţi a facultăţii mele naturale de a raţiona. 
Această Idee nu înseamnă decît ceva care subzistă după ce 
am exclus din principiile determinante ale voinţei mele tot ce 
aparţine lumii sensibile, ceva care-mi permite să restrîng prin¬ 
cipiul motivelor din cîmpul sensibilităţii, delimitînd acest cîmp 
şi arătînd că el nu cuprinde în sine totul, ci că în afara lui 
mai este ceva, ceva însă pe care nu-1 cunosc. Din raţiunea pură, 
care concepe acest ideal, nu-mi rămîne, după înlăturarea ori¬ 
cărei materii, adică cunoaşterea obiectelor, decît forma, adică 
de a concepe legea practică a universalităţii maximelor, şi, în 
conformitate cu ea, raţiunea în raport cu o lume inteligibilă 
pură ca o cauză eficientă posibilă, ca determinînd adică voinţa; 
mobilul trebuie să lipsească aici cu totul; căci ar trebui ca 
această Idee a unei lumi inteligibile să fie ea însăşi mobil sau 
ceva faţă de care raţiunea manifestă originar un interes; iar a 
face conceptibil acest interes, este tocmai problema pe care 
n-o putem rezolva. 

Aici se află limita ultimă a oricărei cercetări morale; iar 
a o determina, este de o mare importanţă şi pentru a împie¬ 
dica raţiunea, pe de o parte, să caute în lumea sensibilă, în 

dauna moravurilor, principiul suprem de acţiune şi un interes 
conceptibil, dar empiric, iar pe de altă parte pentru ca ea să 
nu fîlfîie neputincioasă aripile în spaţiul vid pentru ea al con¬ 
ceptelor transcendente sub numele lumii inteligibile, fără a 
se urni din loc, şi să nu se piardă printre himere. De altfel, 
Ideea unei lumi inteligibile pure, concepută ca un întreg al 
tuturor inteligenţelor, căreia îi aparţinem şi noi înşine ca fiinţe 
raţionale( deşi pe de altă parte sîntem totodată membri ai lumii 
sensibile), rămîne mereu o Idee utilizabilă şi permisă în vede¬ 
rea stabilirii unei credinţe raţionale, deşi orice cunoaştere se 
sfîrşeşte la graniţele acestei lumi; căci cu ajutorul idealului 
sublim al unui imperiu universal al scopurilor în sine (al fiin¬ 
ţelor raţionale), căruia noi îi putem aparţine ca membri numai 
dacă ne conducem scrupulos după maxime ale libertăţii ca şi 
cînd ar fi legi ale naturii, ea deşteaptă în noi un viu interes 
pentru legea morală. 




NOTA FINALA 


Folosirea speculativă a raţiunii, in ceea ce priveşte natura, 
duce la necesitatea absolută a unei cauze supreme a lumii; fo¬ 
losirea practică a raţiunii, în ceea ce priveşte libertatea, duce 
de asemenea la necesitate absolută, dar numai la necesitatea 
legilor acţiunilor unei fiinţe raţionale ca atare. Este însă un 
principiu esenţial al oricărei folosiri a raţiunii noastre de a 
împinge cunoaşterea ei pînă la conştiinţa necesităţii acestei cu¬ 
noaşteri (căci altfel ea nu ar fi o cunoaştere a raţiunii). Dar 
este şi o limitare tot atît de esenţială a aceleiaşi raţiuni că ea 
nu poate scruta nici necesitatea a ceea ce există sau se întîmplă, 
nici a ceea ce trebuie (soli) să se întîmple, dacă nu se pune 
ca principiu o condiţie sub care există sau se întîmplă sau tre¬ 
buie (soli) să se întîmple 45 . Dar în felul acesta, căutînd mereu 
condiţii, momentul în care raţiunea se aştepta să fie satisfă¬ 
cută este mereu amînat. De aceea ea caută fără răgaz Necesa¬ 
rul necondiţionat şi se vede silită să-l admită, fără nici un 
mijloc de a şi-l face conceptibil; şi se simte destul de fericită, 
dacă poate măcar descoperi conceptul care e compatibil cu 
această ipotez”. Nu e deci un blam pentru deducţia noastră a 
principiu 1 ' suprem al moralităţii, ci o obiecţie pe care ar tre¬ 
bui > . jacem raţiunii omeneşti în genere, că nu poate face 
conceptibilă o lege practică necondiţionată potrivit necesităţii 
ei absolute (cum trebuie să fie imperativul categoric); căci 
faptul că ea nu vrea s-o facă printr-o condiţie, anume cu aju¬ 
torul unui interes care i-ar fi pus ca bază, nu i se poate lua 

în nume de rău, fiindcă atunci n-ar fi lege morală, adică lege 
supremă a libertăţii. Şi astfel noi în adevăr nu concepem ne¬ 
cesitatea practică necondiţionată a imperativului moral, dar 
concepem totuşi inconceptibilitatea lui, iar aceasta este tot ceea 
ce se poate cere pe bună dreptate unei filosofii care năzuieşte 
în principii să înainteze pînă la limitele [ultime ale] raţiunii 
omeneşti. 

PREFAŢA 


De ce această critică nu se intitulează: Critică a raţiunii 
pure practice, ci pur şi simplu Critică a raţiunii practice în 
genere, deşi paralelismul ei cu cea speculativă pare să ceară 
întîia denumire, o lămureşte îndeajuns lucrarea de faţă 1 . Ea 
urmează să demonstreze numai că există o raţiune pură prac¬ 
tică, şi, în acest scop, îi critică întreaga facultate practică. Dacă 
aceasta îi reuşeşte, ea nu are nevoie să critice facultatea pură 
însăşi, pentru a vedea dacă, cu o asemenea facultate, raţiunea 
nu se depăşeşte pe sine decît cu o simplă pretenţie nejustifi¬ 
cată (cum se întîmplă cu cea speculativă). Căci dacă, ca raţiune 
pură, este intr-adevăr practică, atunci ea îşi dovedeşte prin 
fapte realitatea ei şi a conceptelor ei, şi orice sofisticare îm¬ 
potriva posibilităţii ei de a fi practică rămîne zadarnică. 

împreună cu această facultate este ferm stabilită de acum 
înainte şi libertatea transcendentală 2 , şi anume în acel sens 
absolut de care avea nevoie raţiunea speculativă în folosirea 
conceptului de cauzalitate, pentru a se salva de antinomia 3 , în 
care cade inevitabil, atunci cînd vrea să conceapă Necondiţio¬ 
natul în seria legăturilor cauzale; concept pe care însă ea nu 
putea să-l stabilească decît problematic, ca posibil de gîndit, 
fără a-i putea asigura realitatea obiectivă, ci numai pentru a 
nu fi atacată în însăşi esenţa ei şi aruncată într-o prăpastie 
de scepticism de către pretinsa imposibilitate a ceea ce tre¬ 
buie să admită totuşi ca fiind conceptibil. 

Conceptul de libertate, întrucît realitatea lui e demonstrată 
printr-o lege apodictică a raţiunii practice, constituie cheia de 

boltă a întregii clădiri a unui sistem al raţiunii pure, chiar şi 
al celei speculative, şi toate celelalte concepte (de Dumnezeu 
şi nemurire) care rămîn în aceasta simple Idei fără sprijin, 
se leagă acum de el, capătă împreună cu el şi prin el consis¬ 
tenţă şi realitate obiectivă, adică posibilitatea lor este demon¬ 
strată prin faptul că libertatea există intr-adevăr; căci această 
Idee se manifestă prin legea morală. 

Dar libertatea este şi singura dintre toate Ideile raţiunii spe¬ 
culative, a cărei posibilitate o cunoaştem, fără s-o scrutăm to¬ 
tuşi, fiindcă ea este condiţia* legii morale pe care o ştim. Ideile 
de Dumnezeu şi nemurire nu sînt însă condiţii ale legii morale, 
cT numai condiţii ale obiectului necesar al unei voinţe deter¬ 
minate prin această lege, cu alte cuvinte numai ale folosirii 
practice a raţiunii noastre pure; deci, despre aceste Idei nu 
putem afirma, nu vreau să zic realitatea, dar nici măcar posi¬ 
bilitatea de a le cunoaşte şi scruta. Totuşi ele sint condiţiile 
aplicării voinţei moral determinate la obiectul dat ei a priori 
(Binele suprem). Prin urmare, posibilitatea lor, în această pri¬ 
vinţă practică, poate şi trebuie să fie admisă, fără totuşi a le 
cunoaşte şi scruta teoretic. Pentru cerinţa din urmă însă, este 
suficient, din punct de vedere practic, ca aceste Idei să nu con¬ 
ţină nici o imposibilitate internă (contradicţie). în comparaţie 
cu raţiunea speculativă, aici este numai un principiu subiectiv 
al valabilităţii unui adevăr, care pentru o raţiune tot pură, dar 
practică, este totuşi obiectiv valabil; prin aceasta se procură 
Ideilor de Dumnezeu şi de nemurire, cu ajutorul conceptului 
de libertate, realitate obiectivă şi autoritate, ba chiar necesi¬ 
tate subiectivă (nevoie a raţiunii pure) de a le admife, fără 
ca, prin aceasta, raţiunea să se extindă în cunoaşterea teore- 


* Ca să mu se creadă că se întîlnesc aici inconsecvenţe, dacă denu¬ 
mesc acum libertatea condiţia legii morale, iar apoi, în această lucrare, 
afirm că legea morală este condiţia prin care în primul rînd putem 
deveni conştienţi de libertate, vreau numai să amintesc că libertatea 
este fără îndoială ratio essendi a legii morale, dar că legea morală 
este ratio cognoscendi a libertăţii. Căci dacă legea morală n-ar fi 
mai intii clar gîndită în raţiunea noastră, nu ne-am considera nici¬ 
odată îndreptăţiţi să admitem un lucru ca libertatea (deşi ea nu implică 
o contradicţie). Dar dacă nu ar exista libertate, legea morală nu s-ar 
găsi în noi. 

tică; ci i se dă numai posibilitatea care mai înainte nu era decît 
o problemă şi care acum devine o aserţiune, unindu-se astfel 
folosirea practică a raţiunii cu elementele celei teoretice. Şi 
această nevoie nu este nevoia aproape ipotetică a unei intenţii 
oarecare a speculaţiei, incit să fim constrînşi a admite ceva, 
dacă vrem să ducem la capăt folosirea speculativă a raţiunii, 
ci este o nevoie legică, de a admite ceva, fără care nu poate 
avea loc ceea ce trebuie (soli) să ne propunem fără încetare 
ca scop al acţiunilor noastre. 

Ar fi desigur mai plăcut pentru raţiunea noastră speculativă 
ca, fără ocolul acesta, să rezolve ea acele probleme şi să le 
păstreze ca îndreptar luminos pentru folosirea practică; numai 
că nu aşa stau lucrurile cu facultatea noastră de speculaţie. Cei 
care se laudă cu asemenea cunoştinţi înalte, să nu le mai do¬ 
sească, ci să le înfăţişeze public spre examinare şi înaltă pre¬ 
ţuire. Ei vor să demonstreze: ei bine! să demonstreze, şi critica 
îşi depune armele la picioarele învingătorilor. Quid statis? 
Nalint. Atqui licet esse beatis 4 . Deci fiindcă în realitate nu 
vor, probabil fiindcă nu pot, sîntem siliţi să punem din nou 
mina pe armele noastre, spre a căuta în folosirea morală a ra¬ 
ţiunii şi a întemeia pe ea conceptele de Dumnezeu, de liber¬ 
tate şi de nemurire, pentru posibilitatea cărora speculaţia nu 
găseşte suficiente garanţii 3 . 

Aici se mai explică în primul rînd şi enigma criticii: cum 
putem contesta, în speculaţie, folosirii suprasensibile a catego¬ 
riilor realitatea obiectivă şi cum le putem totuşi recunoaşte 
această realitate cu privire la obiectele raţiunii pure practice; 
căci acest lucru trebuie să pară la început în mod necesar ca 
inconsecvent, atîta vreme cit o astfel de folosire practică nu 
este cunoscută decît după nume. Dar dacă acum, printr-o ana¬ 
liză completă a raţiunii practice, se observă că realitatea de 
care este vorba nu urmăreşte aici o determinare teoretică a 
Categoriilor şi o extindere a cunoaşterii spre suprasensibil, ci 
prin aceasta se spune numai că acestora le revine, în această 
privinţă, pretutindeni un obiect, pentru că ele sînt sau a priori 
conţinute în determinarea necesară a voinţei, sau inseparabil 
legate de obiectul ei, atunci inconsecvenţa dispare, fiindcă se 
dă acelor concepte o altă folosire decît aceea pe care o reclamă 
raţiunea speculativă. Dimpotrivă, se deschide acum perspectiva 

unei confirmări, greu de aşteptat mai înainte şi foarte satisfă¬ 
cătoare a modului consecvent de gîndire al criticii speculative, 
în faptul că, întrucît aceasta găsea că obiectele ca atare ale 
experienţei şi, odată cu ele, propriul nostru subiect, nu sînt 
decît fenomene la baza cărora însă stau totuşi lucruri în sine, 
deci întrucît se socotea orice suprasensibil o născocire şi con¬ 
ceptul lui lipsit de conţinut, raţiunea practică procură acum 
pentru ea însăşi şi fără să se fi sfătuit cu cea speculativă, rea¬ 
litate unui obiect suprasensibil al categoriei cauzalităţii, anume 
libertăţii (deşi, fiind vorba de un concept practic, tot numai 
spre folosire practică), confirmînd astfel printr-un fapt ceea 
ce în cazul precedent nu putea fi decît gîndit. In acelaşi timp, 
afirmaţia ciudată, deşi incontestabilă, a criticii speculative că 
chiar subiectul care gîndeşte îşi este lui însuşi, în intuiţia in¬ 
ternă . L tot numai fenomen, dobîndeşte în Critica raţiunii prac¬ 
tice şi deplina confirmare, atît de bine, încît trebuie s-o admi¬ 
tem chiar dacă Critica raţiunii speculative nu ar fi dovedit 
această judecată*. 

în acest mod înţeleg şi de ce cele mai grave obiecţii în con¬ 
tra criticii, pe care le-am întîlnit pînă acum, se învîrtesc toc¬ 
mai în jurul acestor două puncte: anume, pe de o parte, reali¬ 
tatea obiectivă a categoriilor aplicate la noumene, negată în 
cunoaşterea teoretică şi afirmată în cea practică, pe de altă 
parte pretenţia paradoxală de a se considera pe sine ca su¬ 
biect al libertăţii drept noumen, iar în acelaşi timp, în raport 
cu natura, drept fenomen, în propria sa conştiinţă empirică. 
Căci atîta timp cît nu aveam concepte determinate despre mo¬ 
ralitate şi libertate, nu puteam bănui pe de o parte ce vrem să 
punem ca noumen la baza pretinsului fenomen, iar, pe de altă 
parte, dacă mai e posibil să ne facem o idee despre acest nou¬ 
men, după ce mai înainte am consacrat exclusiv unor simple 
fenomene toate conceptele intelectului pur în folosirea lui teo- 


* Unirea cauzalităţii ca libertate cu cauzalitatea ca mecanism al na¬ 
turii, fiind stabilite, prima prin legea morală, cea de-a doua prin legea 
naturii, şi anume într-unul şi acelaşi subiect, în om, este imposibilă, 
dacă nu-1 prezentăm pe om în raport cu prima ca fiinţă în sine, iar în 
raport cu cea de-a doua ca fenomen, fiinţa în sine fiind reprezentată 
în conştiinţa pură, fenomenul în conştiinţa empirică. Altfel, contradic¬ 
ţia raţiunii cu sine însăşi este inevitabilă 0 . 

retică. Numai o critică amănunţită a raţiunii practice poate 
înlătura toate aceste interpretări greşite şi poate pune într-o 
lumină clară modul consecvent de a gîndi, care constituie toc¬ 
mai privilegiul ei cel mai mare. 

Atît e suficient pentru a justifica de ce în această lucrare 
conceptele şi principiile raţiunii pure speculative, care au su¬ 
ferit deja critica lor proprie, mai sînt supuse din cînd în cînd 
din nou examinării, — ceea ce în alte împrejurări nu se potri¬ 
veşte cu mersul sistematic al unei ştiinţe în construcţie (căci 
lucruri judecate nu trebuie pe drept decît să fie citate şi nu 
puse din nou în discuţie), totuşi aici era permis, ba chiar ne¬ 
cesar: fiindcă raţiunea e privită cum trece, cu acele concepte, 
la o cu totul altă folosire decît aceea pe care le-o dădea dincolo. 
O astfel de trecere face însă necesară o comparaţie a folosirii 
celei vechi cu cea nouă, pentru a distinge bine făgaşul cel nou 
de cel precedent şi în acelaşi timp a face să se observe legătura 
dintre ele. Consideraţii de asemenea natură, între altele cele 
îndreptate încă o dată asupra conceptului de libertate, dar în 
folosirea practică a raţiunii pure, nu vor fi socotite deci ca in¬ 
tercalare, urmînd a servi aproape numai la astupatul lacune¬ 
lor din sistemul critic al raţiunii speculative (căci acesta este 
complet din punctul lui de vedere), spre a-i mai pune pe urmă, 
cum se face la cîte o construcţie lucrată în grabă proptele şi 
contraforturi, ci ca adevărate mădulare care fac perceptibilă 
conexiunea sistemului, pentru a permite să fie examinate în 
înfăţişarea lor reală concepte care, în Critica raţiunii pure, 
nu puteau fi prezentate decît problematic. Acest avertisment se 
referă mai cu seamă la conceptul de libertate, cu privire la care 
trebuie să observăm cu mirare, că încă atît de mulţi se laudă 
că-1 pot înţelege foarte bine şi-i pot explica posibilitatea, consi- 
derîndu-1 numai din punct de vedere psihologic; în timp ce, 
dacă în prealabil l-ar fi examinat atent din punct de vedere 
transcendental, ar fi recunoscut atît caracterul lui indispensa¬ 
bil ca concept problematic în folosirea deplină a raţiunii specu¬ 
lative, cît şi deplina lui inconceptibilitate. Şi dacă ar fi păşit 
apoi cu acest concept la folosirea practică, ar fi trebuit să 
ajungă de la sine tocmai la acea determinare a lui în raport 

cu principiile lui; asupra căreia ei sînt de altfel atît de puţin 
dispuşi să se înţeleagă. Conceptul de libertate este motiv de 
indignare pentru toţi empiriştii 7 , dar şi cheia celor mai sublime 
principii practice pentru moraliştii critici, care înţeleg în acest 
mod că trebuie să procedeze neapărat raţional. De aceea, rog 
pe cititor să nu treacă în fugă cu vederea peste ceea ce este 
spus despre acest concept la sfîrşitul Analiticii. 

Dacă un astfel de sistem ca cel dezvoltat aici asupra raţiunii 
pure practice prin critica acestei raţiuni, a cerut multă sau 
puţină osteneală, mai ales pentru a nu scăpa tocmai punctul 
de vedere just din care întregul ei poate fi exact conturat, 
aceasta trebuie s-o las la aprecierea cunoscătorilor unei astfel 
de munci. El presupune intr-adevăr Întemeierea metafizicii 
moravurilor, dar numai în măsura în care ne face o cunoştinţă 
prealabilă cu principiul datoriei, îi indică o formulă determi¬ 
nată şi o justifică*; altfel, el există prin el însuşi. Că nu s-a 
anexat, spre completare, şi o clasificare a tuturor ştiinţelor 
practice, cum a făcut Critica raţiunii speculative, se găseşte un 
motiv valabil în natura acestei facultăţi a raţiunii. Căci de¬ 
terminarea specială a datoriilor, ca datorii ale oamenilor, în 
vederea clasificării lor, nu e posibilă decît dacă a fost cunos¬ 
cut în prealabil subiectul acestei determinări (omul) potrivit 
naturii lui reale, cel puţin atît cît este necesar în raport cu 
datoria în genere; dar această determinare nu aparţine unei 
Critici a raţiunii practice în genere, care nu vrea să indice 
complet decît principiile posibilităţii, sferei şi limitelor raţiunii 
practice, fără raportare specială la natura umană. Clasificarea 
aparţine aici, deci, sistemului ştiinţei, nu sistemului criticii. 


* Un recenzent care voia să spună ceva spre blamarea acestei scrieri, 
a nimerit-o mai bine decît a gîndit probabil el însuşi, spunînd că 
în ea nu a fost stabilit nici un principiu nou de moralitate, ci numai 
o nouă formulă. Dar cine ar voi să introducă un nou principiu al ori¬ 
cărei moralităţi şi oarecum s-o descopere el cel dintîi? La fel ca şi 
cind înaintea lui lumea ar fi fost cu privire la datorie ignorantă sau 
Intr-o totală eroare. Cine ştie însă ce înseamnă pentru matematician 
o formulă care defineşte precis ceea ce e de făcut pentru a rezolva 
o problemă, şi nu te lasă să greşeşti, acela nu va considera ca fără im¬ 
portanţă şi inutilă o formulă care face acelaşi lucru cu privire la orice 
datorie în genere. 

In capitolul al doilea al Analiticii am dat, sper, satisfacţie 
unui anumit recenzent, iubitor de adevăr şi perspicace, demn 
deci totdeauna de stimă, al întemeierii metafizicii moravuri¬ 
lor, la obiecţia sa că conceptul de bine n-a fost stabilit acolo 
înaintea principiului moral* (cum ar fi fost necesar după păre¬ 
rea lui); la fel am ţinut seamă şi de alte cîteva obiecţii venite 
de la oameni cărora găsirea adevărului le stă la inimă (căci cei 
care nu au în faţa ochilor decît sistemul lor vechiu şi în care 
este hotărît de mai înainte ce trebuie să fie aprobat sau dez- 


* Mi s-ar putea face şi obiecţia: de ce nu am explicat mai întîi şi 
conceptul facultăţii de a rîvni (BegehrungsvermGgens) sau al sentimen¬ 
tului plăcerii; cu toate că această învinuire ar fi nedreaptă, deoarece 
ar trebui să presupunem cu drept cuvint că această explicaţie a fost 
dată de psihologie. Dar s-ar putea desigur ca definiţia să fie dată acolo 
astfel incit sentimentul plăcerii să slujească la definirea facultăţii de 
a rîvni (după cum se şi întîmplă în adevăr de obicei); prin aceasta 
însă, principiul suprem al filosofiei practice ar trebui să se prezinte 
in mod necesar empiric, lucru care trebuie lămurit înainte de orice 
şi care este total respins în această Critică. De aceea vreau să dau 
aici această explicaţie aşa cum ea trebuie să fie, pentru a lăsa indecis, 
aşa cum se cuvine la început, acest punct contestabil. Viaţa este facul¬ 
tatea unei fiinţe de a acţiona după legile facultăţii de a rîvni. Facul¬ 
tatea de a rîvni este, pentru această fiinţă, facultatea de a fi, prin 
reprezentările ei, cauza realităţii obiectelor acestor reprezentări. Plă¬ 
cerea este reprezentarea acordului obiectului sau acţiunii cu condi¬ 
ţiile subiective ale vieţii, adică cu capacitatea cauzalităţii unei repre¬ 
zentări in raport cu realitatea obiectului ei (sau cu determinarea for¬ 
ţelor unui subiect spre acţiunea de a-1 produce). Pentru Critică nu am 
nevoie de mai multe concepte împrumutate de la psihologie; restul îl 
face Critica însăşi. Observăm uşor că prin această explicaţie rămîne 
nedecisă problema dacă plăcerea trebuie pusă totdeauna la baza fa¬ 
cultăţii de a rîvni, sau dacă, în anumite condiţii, ea nu urmează decît 
abia după determinarea acesteia din urmă; căci această explicaţie nu 
este compusă decît din note ale intelectului pur, adică din categorii care 
nu conţin nimic empiric. O astfel de precauţie, anume de a nu anticipa 
judecăţi proprii cu definiţii hazardate, înainte de completa analiză a 
conceptului, la care adesea nu se ajunge decît foarte tîrziu, este foarte 
recomandabilă în întreaga filosofic, şi totuşi este nesocotită de multe 
ori. Vom observa de asemenea în tot cursul Criticii (atît al raţiunii 
teoretice cît şi al celei practice) că se găsesc multe prilejuri de a umple 
goluri în vechiul procedeu dogmatic al filosofiei şi de a îndrepta gre¬ 
şeli, oare nu se observă decît dacă dăm conceptelor o folosire raţională 
care se referă la ansamblul ei. 

aprobat, nu cer nici o explicare care ar putea sta în calea opi¬ 
niilor lor personale); şi la fel voi proceda şi de acum înainte. 

Cînd este vorba de stabilirea unei facultăţi particulare a 
sufletului omenesc, după izvoarele, conţinutul şi limitele ei, nu 
putem începe desigur potrivit naturii cunoaşterii omeneşti 
decît de la părţile ei, printr-o expunere exactă (atît cît este 
posibil în situaţia actuală a elementelor deja dobîndite) şi com¬ 
pletă a acestor părţi. Trebuie să fim însă atenţi şi asupra unui 
alt lucru, mai mult filosofic şi arhitectonic, anume de a sesiza 
exact Ideea întregului şi plecînd de aici, deducînd toate părţile 
din conceptul acelui întreg, de a le cuprinde cu privirea în ra¬ 
porturile lor reciproce într-o facultate a raţiunii pure. Această 
examinare şi această garanţie nu sînt posibile decît printr-o 
cunoaştere foarte aprofundată a sistemului, şi cei care s-au 
descurajat în faţa primelor cercetări, deci nu au găsit demnă de 
osteneală dobîndirea acestei cunoştinţe, nu pot ajunge la treap¬ 
ta a doua, adică la privirea de ansamblu, care este o întoarcere 
sintetică la ceea ce a fost dat anterior analitic, şi nu e de 
mirare dacă ei găsesc pretutindeni inconsecvenţe; deşi lacunele 
pe care ei le presupun, nu se găsesc în sistemul însuşi, ci nu¬ 
mai în mersul incoerent al propriei lor gîndiri. 

In privinţa acestei opere nu mă tem de loc de învinuirea că 
aş voi să introduc o nouă limbă, fiindcă genul cunoştinţelor se 
apropie aici de la sine de popularitate. Această învinuire nu 
putea trece nici cu ocazia primei Critici prin mintea cuiva care, 
în loc s-o răsfoiască numai, ar fi aprofundat-o. A meşteşugi 
cuvinte noi, acolo unde limba nu duce lipsă de expresii pen¬ 
tru concepte date, este o osteneală puerilă de a te distinge din 
mulţime, dacă nu prin idei noi şi adevărate, cel puţin printr-un 
petec nou cusut pe haina cea veche. Dacă, prin urmare, citi¬ 
torii acelei scrieri cunosc expresii mai populare, dar care să 
fie tot atît de potrivite ideii, cum mi se par mie cele de acolo, 
sau care se încumetă cumva a demonstra nulitatea acestor 
idei însele, deci şi a oricărei expresii care s-o desemneze, atunci 
prin cea dintîi m-ar îndatora foarte, căci eu nu vreau decît 
să fiu înţeles, iar prin cea de-a doua şi-ar cîştiga un merit 
pentru filosofie. Dar atîta timp cît acele idei mai stau în pi- 

cioare, tare mă îndoiesc că li s-ar fi putut găsi expresii po¬ 
trivite şi totuşi mai uzuale*. 

In acest mod ar fi descoperite pe viitor principiile a priori 
a două facultăţi ale sufletului (Gemut): ale facultăţii de cu- 


* Mai mult (decît de acea obscuritate) mă tem de eventualele inter¬ 
pretări greşite relative la cîteva expresii pe care le-am ales cu cea 
mai mare grijă, spre a împiedica să se sesizeze eronat conceptul la care 
se referă. Astfel, în tabela categoriilor raţiunii practice, sub titlul mo¬ 
dalităţii, permisul şi interzisul (posibilul sau imposibilul din punct de 
vedere practic obiectiv) au în limbajul comun aproape acelaşi sens ca 
categoria următoare a datoriei şi a contrarului datoriei; aici însă, prima 
trebuie să desemneze ceea ce este în acord sau în contradicţie cu un 
precept practic numai posibil (cam cum e soluţionarea tuturor proble¬ 
melor de geometrie sau mecanică), iar cea de-a doua, ceea ce stă în 
raport cu o lege, care se află real în raţiunea în genere; şi această 
deosebire de sens deşi cam neobişnuită nu este străină nici limbajului 
comun. Astfel, de exemplu, este interzis unui orator ca orator să fău¬ 
rească cuvinte sau combinaţii de cuvinte noi; poetului i se permite 
aceasta într-o măsură oarecare; dar în nici unul din aceste cazuri nu 
ne gîndim la datorie. Căci dacă cineva vrea să-şi piardă renumele de 
orator, nimeni nu-1 poate împiedica. Aici mu e vorba de distingerea 
imperativelor în principii de determinare problematice, asertorice yi 
apodictice. La fel, în nota în care puneam faţă în faţă Ideile morale 
de perfecţiune practică în diferitele şcoli filosofice, am distins Ideea 
de înţelepciune de aceea de sfinţenie, cu toate că eu însumi am afirmat 
că în fond şi obiectiv ele sînt identice. Numai că în acest loc nu înţeleg 
decît acea înţelepciune, pe oare şi-o arogă omul (stoicul), deci o consider 
subiectiv, ca o însuşire atribuită fals omului. (Eventual expresia de 
virtute, de care stoicul făcea de asemenea atîta paradă, ar desemna 
mai bine caracteristica şcolii lui). Dar expresia unui postulat al raţiu¬ 
nii pure practice ar putea pricinui şi mai mult o interpretare greşită, 
dacă sensul lui ar fi confundat cu acela al postulatelor matematicii 
pure, care au certitudine apodictică. Acestea din urmă postulează însă 
posibilitatea unei acţiuni, al cărei obiect a fost a priori recunoscut ca 
posibil în mod teoretic şi cu deplină certitudine. Cel dintîi postulează 
însă posibilitatea unui obiect (Dumnezeu şi nemurirea sufletului) în 
baza unor legi apodictice practice, deci numai în folosul unei raţiuni 
practice; căci această certitudine a posibilităţii postulate nu este teo¬ 
retică, prin urmare nici apodictică, adică nu este o necesitate recunos¬ 
cută în raport cu obiectul, ci supoziţie necesară în raport cu subiectul, 
pentru observarea legilor obiective, dar practice; prin urmare, numai o 
ipoteză necesară. Pentru această necesitate subiectivă, dar totuşi ade¬ 
vărată şi necondiţionată a raţiunii, nu am putut găsi o expresie mai 
bună. 

noaştere şi ale facultăţii de a rîvni, şi determinate în ce pri¬ 
veşte condiţiile, sfera şi limitele folosirii lor, iar prin aceasta 
se va fi pus un fundament mai sigur pentru o filosofie siste¬ 
matică, atît teoretică cit şi practică, ca ştiinţă. 

Nu s-ar putea întîmpla însă nimic mai rău pentru aceste 
strădanii decît ca cineva să facă descoperirea neaşteptată, că 
nu există în genere nici o cunoştinţă a priori şi că nici nu poate 
exista. Dar din această parte nu este nici o primejdie. E ca şi 
cînd cineva ar voi să demonstreze cu ajutorul raţiunii că nu 
există raţiune. Căci noi nu spunem că cunoaştem ceva cu aju¬ 
torul raţiunii decît atunci cînd sîntem conştienţi că am fi putut 
cunoaşte acel ceva chiar dacă nu l-am fi întîlnit astfel în ex¬ 
perienţă; prin urmare, cunoaştere cu ajutorul raţiunii şi cu¬ 
noaştere a priori sînt unul şi c eiaşi lucru. A voi să stoarcem 
necesitate dintr-un principiu empiric (ex pumice aquamf şi, 
odată cu aceasta, să procurăm unei judecăţi şi universalitate 
adevărată (fără care nu există nici deducţie logică, prin ur¬ 
mare nici silogism prin analogie, care e cel puţin o universa¬ 
litate prezumată şi o necesitate obiectivă, şi deci presupune 
necesitatea obiectivă), este o contradicţie evidentă. A substitui 
necesitatea subiectivă, adică obişnuită, necesităţii obiective, care 
nu există decît în judecăţile a priori, înseamnă a nega raţiunii 
puterea de a judeca asupra obiectului, adică de a-1 cunoaşte, 
pe el şi ceea ce-i aparţine; înseamnă, de exemplu, a spune de¬ 
spre ceea ce succede deseori şi totdeauna unei anumite stări 
anterioare, că de la una nu putem conchide la cealaltă (căci 
aceasta ar însemna necesitate obiectivă şi concept despre o 
legătură a priori); ci ne e îngăduit numai să ne aşteptăm la 
cazuri asemănătoare (într-un mod asemănător animalelor), în¬ 
seamnă a respinge conceptul de cauză ca fundamental fals şi 
ca simplă fraudă a gîndirii. Dacă am vrea să remediem această 
deficienţă a valabilităţii obiective şi a valabilităţii universale 
care decurge din ea, prin faptul că nu am vedea nici un motiv 
să atribuim altor fiinţe raţionale un alt mod de reprezentare, 
dacă acesta ne-ar duce la un raţionament valabil, atunci ignoran¬ 
ţa noastră ne-ar face mai multe servicii pentru lărgirea cunoaş¬ 
terii noastre decît întreaga reflexie. Căci numai din cauză că 

nu cunoaştem alte fiinţe raţionale în afară de om, am avea 
dreptul să le presupunem constituite aşa cum ne cunoaştem 
pe noi, adică le-am cunoaşte cu adevărat. Nu vreau nici măcar 
să menţionez aici că universalitatea cu care o judecată este con¬ 
siderată ca adevărată nu dovedeşte valabilitatea ei obiectivă 
(adică valabilitatea ei ca cunoştinţă), ci, chiar dacă acea vala¬ 
bilitate s-ar prezenta întîmplător, ea nu ar putea oferi totuşi 
o dovadă a acordului cu obiectul; că mai curînd numai vala¬ 
bilitatea obiectivă poate constitui baza unui acord necesar şi 
universal. 

Hume 9 s-ar simţi de asemenea foarte bine în acest sistem 
al empirismului universal în principii, căci el nu dorea, pre¬ 
cum se ştie, nimic altceva, decît ca, în locul oricărui sens obiec¬ 
tiv al necesităţii în conceptul de cauză, să se accepte numai 
unul subiectiv, anume obişnuinţa, pentru a interzice raţiunii 
orice judecată despre Dumnezeu, libertate şi nemurire; şi, dacă 
i se concedau principiile, el se pricepea, desigur, foarte bine 
să tragă concluzii cu toată stringenţa logică. Dar Hume însuşi 
nu a conceput empirismul aşa de general, încît să includă în 
el şi matematica. El considera judecăţile ei drept analitice, şi 
dacă aserţiunile lui ar fi juste, ele ar fi de fapt şi apodictice, 
dar cu toate acestea nu s-ar putea trage de aici nici o concluzie 
cu privire la vreo putere a raţiunii de a formula şi în filosofie 
judecăţi apodictice, şi anume sintetice (cum este principiul cau¬ 
zalităţii). Dar dacă am accepta empirismul principiilor ca uni¬ 
versal, atunci şi matematica ar fi inclusă în el. 

Dacă această ştiinţă ajunge în contradicţie cu raţiunea, care 
nu admite decît principii empirice, cum aceasta este inevitabil 
în antinomia în care matematica demonstrează irefutabil divi- 
zibilitatea infinită a spaţiului, pe care însă empirismul n-o poa¬ 
te admite, atunci cea mai mare evidenţă posibilă a demonstra¬ 
ţiei este în contradicţie vădită cu pretinsele concluzii scoase 
din principiile experienţei şi trebuie să întrebăm ca orbul lui 
Cheselden: ce mă înşală, vederea sau simţirea? (Căci empi¬ 
rismul se bazează pe o necesitate simţită, iar raţionalismul pe 
una înţeleasă). Şi astfel empirismul universal se vădeşte a fi 
adevăratul scepticism, care în mod eronat a fost atribuit lui 

Hume în sens atît de nelimitat*, căci el lăsa în matematică 
cel puţin o piatră sigură de încercare a experienţei, în timp ce 
empirismul universal nu-i îngăduie acesteia nici o piatră de 
încercare (care nu poate fi găsită decît în principiile a priori), 
deşi experienţa nu constă totuşi din simple sentimente, ci şi 
din judecăţi. 

Totuşi, cum în acest secol filosofic şi critic cu greu poate 
fi luat în serios acest empirism şi cum el nu este probabil for¬ 
mulat decît pentru exerciţiul judecăţii şi pentru a pune prin 
contrast într-o lumină mai vie necesitatea principiilor raţionale 
a priori, putem fi recunoscători acelora care se ostenesc cu 
această muncă, care de altfel nu este tocmai instructivă. 


* Nume, care desemnează pe adepţii unei secte, au dus totdeauna Ia 
multe tertipuri; e ca şi cînd cineva ar spune: N. e un idealist. Căci cu 
toate că ei nu numai că nu admite, dar insistă că reprezentărilor 
noastre de lucruri externe Ie corespund obiecte reale de lucruri ex¬ 
terne, el vrea totuşi ca forma intuirii lor să nu depindă de ele, ci 
numai de simţirea umană 10 . 




INTRODUCERE 

Despre Ideea unei Critici a raţiunii practice 


Folosirea teoretică a raţiunii se ocupa cu obiecte ale simplei 
facultăţi de cunoaştere, iar o critică a ei cu privire la această 
folosire se referea propriu-zis numai la facultatea pură de cu¬ 
noaştere, fiindcă aceasta stîrnea bănuiala, care s-a şi adeverit 
după aceea, că s-ar rătăci cu uşurinţă dincolo de limitele ei, 
printre obiecte inaccesibile sau chiar printre concepte contra¬ 
dictorii. Cu folosirea practică a raţiunii lucrurile stau altfel. In 
aceasta din urmă, raţiunea se ocupă cu principiile determi¬ 
nante ale voinţei, care este o facultate de a produce obiecte 
corespunzătoare reprezentărilor sau cel puţin de a se deter¬ 
mina pe sine la producerea acestora (fie că puterea fizică e 
suficientă, fie că nu), adică de a-şi determina cauzalitatea. Căci 
aici raţiunea poate cel puţin reuşi să decidă voinţa, şi întrucît 
nu este vorba decît de voliţie, ea are totdeauna realitate obiec¬ 
tivă. Aici prima întrebare este deci: dacă raţiunea pură îşi este 
suficientă ei însăşi pentru determinarea voinţei sau dacă ea 
nu poate fi un principiu determinant al acesteia decît dacă este 
condiţionată empiric? Aici intervine acum un concept al cau¬ 
zalităţii, justificat de critica raţiunii pure, deşi nesusceptibil de 
o prezentare empirică, anume conceptul de libertate; şi dacă 
noi putem găsi acum mijloace pentru a dovedi că această pro¬ 
prietate aparţine de fapt voinţei omeneşti (şi la fel şi voinţei 
tuturor fiinţelor raţionale), atunci va fi demonstrat prin aceasta 
nu numai că raţiunea pură poate fi practică, ci că ea singură, 
şi nu cea îngrădită empiric, este necondiţionat practică. Prin 
urmare, nu vom avea de elaborat o critică a raţiunii pure prac- 

tice, ci numai una a raţiunii practice în genere. Căci raţiunea 
pură, odată ce s-a dovedit că există, nu are nevoie de critică. 
Ea este aceea care conţine îndreptarul pentru critica întregii 
ei folosiri. Critica raţiunii practice în genere are deci obligaţia 
de a-i răpi raţiunii, condiţionate empiric, pretenţia de a voi 
să constituie exclusiv ea singură principiul determinant al 
voinţei. Folosirea raţiunii pure, dacă s-a demonstrat că ea exis¬ 
tă, este numai imanentă; folosirea condiţionată empiric, care-şi 
arogă singură suveranitatea, este din contra transcendentă şi 
se manifestă în pretenţii şi porunci care depăşesc cu totul 
domeniul ei, ceea ce este tocmai inversul a ceea ce se putea 
spune despre folosirea speculativă a raţiunii pure. 

Totuşi, cum tot raţiunea pură este aceea, a cărei cunoaştere 
serveşte aici de fundament folosirii practice, diviziunea unei 
Critici a raţiunii practice va trebui să fie orînduită, în linii 
generale, în conformitate cu cea a raţiunii speculative. Trebuie 
să avem deci o doctrină a elementelor ei şi o metodologie a ei; 
în cea dinţii, ca partea întîi, o analitică ca regulă a adevărului 
şi o dialectică ca expunere şi soluţionare a aparenţei în jude¬ 
căţile raţiunii practice. Dar ordinea în subdiviziunea analiticei 
va fi iarăşi inversul celei din Critica raţiunii pure speculative. 
Căci în cea de faţă vom merge pornind de la principii spre 
concepte, şi abia de aici, pe cît posibil, spre simţuri; pe cînd la 
raţiunea speculativă porneam dimpotrivă de la simţuri şi tre¬ 
buia să sfîrşim cu principiile. Cauza acestei răsturnări se află 
iarăşi în faptul că acum avem a face cu o voinţă şi că trebuie 
să considerăm raţiunea în raport nu cu obiectele, ci cu această 
voinţă şi cauzalitatea ei; căci principiile cauzalităţii empiric 
necondiţionate trebuie să facă începutul, după care poate fi 
făcută încercarea de a stabili conceptele noastre despre prin¬ 
cipiul determinării unei asemenea voinţe, a aplicării lor la 
obiecte, în cele din urmă la subiect şi la sensibilitatea lui. Le¬ 
gea cauzalităţii prin libertate, adică un principiu pur practic, 
formează aici inevitabil începutul şi îşi determină obiectele, la 
care, numai, poate fi raportat 11 . 




Partea întîi a Criticii raţiunii practice 


TEORIA ELEMENTELOR 
RAŢIUNII PURE PRACTICE 




Cartea întîi 

ANALITICA RAŢIUNII PURE PRACTICE 


Capitolul întii 

DESPRE PRINCIPIILE RAŢIUNII PURE PRACTICE 

§ i 

DEFINIŢIE 

Principiile practice sînt judecăţi care cuprind o determinare 
universală a voinţei, căreia îi sînt subordonate mai multe reguli 
practice. Ele sînt subiective sau maxime, ci nd condiţia este con¬ 
siderată de către subiect ca valabilă numai pentru voinţa lui; 
dar sînt obiective sau legi practice, cînd condiţia e recunoscută 
ca obiectivă, adică valabilă pentru voinţa oricărei fiinţe raţio¬ 
nale. 

NOTA 

Dacă se admite că raţiunea pură poate conţine în sine un fun¬ 
dament practic, adică suficient pentru determinarea voinţei, 
atunci există legi practice; dacă nu, atunci toate principiile 
practice nu vor fi decît simple maxime. In voinţa patologic 
afectată a unei fiinţe raţionale se poate întîlni un conflict în¬ 
tre maxime şi legile practice recunoscute de ea însăşi. De exem¬ 
plu, cineva îşi poate face o maximă din a nu suporta nerăzbu¬ 
nată nici o insultă şi totuşi să înţeleagă în acelaşi timp că 
aceasta nu este o lege practică, ci numai o maximă a lui, că, 
dimpotrivă, ca regulă pentru voinţa oricărei fiinţe raţionale, 
nu poate fi de acord cu ea însăşi în una şi aceeaşi maximă. în 
cunoaşterea naturii, principiile a ceea ce se întîmplă (de exem¬ 
plu, principiul egalităţii acţiunii şi a reacţiunii în comunicarea 
mişcării) sînt în acelaşi timp legi ale naturii; căci folosirea ra¬ 
ţiunii este acolo teoretică şi determinată de natura obiectului, 
în cunoaşterea practică, adică în aceea care are a face numai 
cu principii de determinare ale voinţei, principiile pe care ni 

le stabilim nu sînt încă pentru aceasta legi cărora să ne supu¬ 
nem inevitabil, fiindcă în domeniul practic raţiunea are a face 
cu subiectul, cu facultatea de a rîvni adică, după a cărei na¬ 
tură particulară regula se poate îndruma în chip diferit. Re¬ 
gula practică este totdeauna un produs al raţiunii, fiindcă ea 
prescrie acţiunea ca mijloc de a realiza un efect, urmărit ca 
scop. Pentru o fiinţă însă la care raţiunea nu este singurul 
principiu determinant al voinţei, această regulă este un impe¬ 
rativ, adică o regulă caracterizată printr-un trebuie (ein Sol- 
len), care exprimă o constrîngere obiectivă la acţiune şi sem- 
nificînd că, dacă raţiunea ar decide în întregime voinţa, ac¬ 
ţiunea s-ar petrece potrivit acestei reguli. Imperativele sînt deci 
valabile obiectiv şi diferă total de maxime, care nu sînt decît 
principii subiective. Dar imperativele determină, sau condiţiile 
cauzalităţii fiinţei raţionale ca o cauză eficientă numai în ra¬ 
port cu efectul şi cu mijloacele suficiente de a-1 realiza, sau 
determină numai voinţa, indiferent dacă aceasta este sau nu 
suficientă pentru efect. Primele ar fi imperative ipotetice şi ar 
conţine simple precepte ale îndemînării; cele din urmă ar fi, 
dimpotrivă, categorice şi numai legi practice. Maximele sînt 
deci principii, dar nu imperative. Iar imperativele însele, dacă 
sînt condiţionate, adică dacă nu determină pur şi simplu voinţa 
ca voinţă, ci numai în vederea unui efect rîvnit, dacă sînt deci 
imperative ipotetice, sînt intr-adevăr precepte practice, dar nu 
legi. Legile trebuie să determine suficient voinţa ca voinţă, 
înainte de a mă întreba dacă am puterea necesară pentru a pro¬ 
duce un efect dorit, sau ce trebuie să fac pentru a-1 produce, 
prin urmare trebuie să fie categorice, altfel ele nu sînt legi; 
fiindcă le lipseşte necesitatea care, ca să fie practică, trebuie 
să fie independentă de condiţii patologice, prin urmare de con¬ 
diţii legate întîmplător de voinţă. Spuneţi de exemplu cuiva că 
trebuie să muncească şi să facă economii în tinereţe, pentru a 
nu trăi în mizerie la bătrîneţe, iată un just şi totodată impor¬ 
tant precept practic pentru voinţă. Vedem însă imediat <:ă 
voinţa este îndreptată aici spre altceva pe care presupunem 
că-1 doreşte şi această dorinţă trebuie s-o lăsăm pe seama lui, 
a făptaşului însuşi, fie că mai prevede şi alte resurse în afară 
de averea agonisită de el însuşi, fie că nu mai speră să îmbă- 
trînească, sau că se gîndeşte că odată, în caz de mizerie, o să 

se descurce. Raţiunea, numai din care poate izvorî regula care 
să includă necesitate, pune în acest precept al ei şi necesitate 
(căci fără aceasta nu ar fi imperativ), dar această necesitate 
este numai subiectiv condiţionată şi n-o putem presupune în 
aceeaşi măsură în toate subiectele. Pentru legitatea ei se cere 
însă ca raţiunea să aibă nevoie numai de a se presupune pe 
ea însăşi, fiindcă regula numai atunci este obiectiv şi univer¬ 
sal valabilă, dacă este valabilă fără condiţii subiective şi acci¬ 
dentale, care disting o fiinţă raţională de alta. Cînd cuiva i 
se spune că nu trebuie să facă niciodată făgăduieli mincinoase, 
aceasta este o regulă care priveşte numai voinţa lui; intenţiile 
pe care le poate avea omul, pot fi îndeplinite sau nu prin 
aceeaşi voinţă; simpla voliţie este aceea care trebuie să fie de¬ 
terminată absolut a priori de acea regulă. Dacă această regulă 
se dovedeşte a fi practic justă este o lege, fiindcă este un 
imperativ categoric. Legile practice se referă deci numai la 
voinţă, independent de ceea ce se efectuează prin cauzalitatea 
ei, şi, pentru a le avea pure, putem face abstracţie de aceasta 
din urmă (ca aparţinînd lumii simţurilor). 

§ 2 

TEOREMA I 

Toate principiile practice, care presupun un obiect (materie) 
al facultăţii de a rîvni ca principiu determinant al voinţei, sînt 
empirice şi nu pot oferi legi practice. 

Prin materia facultăţii de a rîvni înţeleg un obiect a cărui 
realitate este rîvnită. Dacă rîvnirea acestui obiect precede re¬ 
gula practică şi este condiţie pentru ca aceasta să devină un 
principiu, spun (în primul rînd): principiul acesta este totdea¬ 
una empiric. Căci principiul determinant al liberului arbitru 18 
este atunci reprezentarea unui obiect şi legătura ei cu subiec¬ 
tul, prin care facultatea de a rîvni este determinată să reali¬ 
zeze obiectul rîvnit. Dar un astfel de raport cu subiectul se 
numeşte plăcerea produsă de realitatea unui obiect. Plăcerea 
ar trebui deci să fie presupusă ca condiţie a posibilităţii de 
determinare a liberului arbitru. Dar despre nici una din repre¬ 
zentările vreunui obiect, oricare ar fi ea, nu se poate cunoaşte 
a priori dacă va fi însoţită de plăcere sau de neplăcere sau va 

fi indiferentă. Intr-un asemenea caz, deci, principiul determi¬ 
nant al liberului arbitru trebuie să fie totdeauna empiric, prin 
urmare şi principiul practic material, care îl presupunea ca 
condiţie. 

Cum însă (în al doilea caz) un principiu care nu se înteme¬ 
iază decît pe condiţia subiectivă a capacităţii de a simţi o plă¬ 
cere sau o neplăcere (care nu poate fi cunoscută niciodată 
decît empiric şi nu poate fi în acelaşi mod valabilă pentru 
toate fiinţele raţionale) poate sluji, desigur pentru subiectul 
care o posedă, ca maximă a lui, dar nu poate servi ca lege şi 
acestei capacităţi însăşi (fiindcă îi lipseşte necesitatea obiectivă 
care trebuie recunoscută a priori), un asemenea principiu nu 
poate oferi niciodată o lege practică. 

§ 3 

TEOREMA A II-A 

Toate principiile practice materiale sînt, ca atare, de unul 
şi acelaşi gen şi se încadrează în principiul universal al iubirii 
de sine sau al fericirii personale. 

Plăcerea provenind din reprezentarea existenţei unui lucru, 
întrucît ea e principiul determinant al rîvnirii acestui lucru, se 
întemeiază pe capacitatea de a simţi a subiectului, fiindcă de¬ 
pinde de existenţa unui obiect; prin urmare, ea aparţine sim¬ 
ţului (sentimentului) şi nu intelectului, care exprimă o rapor¬ 
tare a reprezentării la un obiect, după concepte, iar nu la 
subiect, după sentimente. Ea nu este, deci, practică decît în 
măsura în care senzaţia de plăcere, pe care subiectul o aşteaptă 
de la realitatea obiectului, determină facultatea de a rîvni. Dar 
conştiinţa unei fiinţe raţionale despre plăcerile vieţii, care în¬ 
soţesc neîntrerupt întreaga ei existenţă, este fericirea, iar 
principiul de a face din ea principiul suprem de determinare 
al liberului arbitru este principiul iubirii de sine. Deci toate 
principiile materiale care pun principiul determinant al liberu¬ 
lui arbitru în plăcerea sau neplăcerea pe care le resimţim de 
la realitatea unui obiect oarecare, sînt absolut de o singură şi 
aceeaşi specie, întrucît toate aparţin principiului iubirii de 
sine sau al fericirii personale. 

CONSECINŢA 

Toate regulile practice materiale situează principiul deter¬ 
minant al voinţei în facultatea inferioară de a rivni, şi dacă 
n-ar exista nici o lege pur formală a voinţei, care s-o determine 
suficient, nu s-ar putea admite nici facultatea superioară de 
a rivni. 


NOTA I 

E de mirare cum oameni, altfel cu minte ageră, pot crede că 
găsesc o diferenţă între facultatea inferioară şi cea superioară 
de a rivni, după cum reprezentările, care sînt legate de senti¬ 
mentul plăcerii, îşi au originea în simţuri sau în intelect. Căci 
atunci cînd căutăm principiile determinante ale rîvnirii şi le 
situăm în vreo plăcere pe care o aşteptăm de la ceva, nu inte¬ 
resează să ştim de unde provine reprezentarea acestui obiect 
de desfătare, ci numai să ştim cit de mult desfată. Cînd o 
reprezentare, oricît şi-ar avea sediul şi originea în intelect, nu 
poate determina liberul arbitru decît fiindcă presupune în su¬ 
biect un sentiment de plăcere, atunci faptul că ea este un 
principiu determinant al liberului arbitru depinde în întregime 
de natura simţului intern, anume ca acest simţ să poată fi 
plăcut afectat de ea. Reprezentările de obiecte pot fi încă oricît 
de diverse, pot fi reprezentări ale intelectului, ba chiar ale 
raţiunii, în opoziţie cu reprezentările simţurilor, sentimentul 
plăcerii, singurul prin care ele devin propriu-zis principiul de¬ 
terminant al voinţei (plăcerea, desfătarea, pe care o aşteptăm 
de la ele, care stimulează activitatea la producerea obiectului), 
este de una şi aceeaşi specie, nu numai fiindcă nu poate fi 
cunoscut totdeauna decît empiric, ci şi pentru că el afectează 
una şi aceeaşi forţă vitală, care se manifestă în facultatea de 
a rîvni, şi în această privinţă nu se poate distinge întru nimic 
de orice alt principiu determinant, decît numai în grad. Altfel 
cum am putea face, din punctul de vedere al mărimii, o com¬ 
paraţie între două principii determinante, total diferite ca mod 
de reprezentare, pentru a prefera pe cel care afectează mai 
mult facultatea de a rîvni? Acelaşi om poate înapoia, fără s-o 
citească, o carte instructivă pentru el, care-i cade numai o 

singură dată în mină, pentru a nu pierde vînătoarea; poate 
pleca la mijlocul unei cuvîntări frumoase, pentru a nu întîr- 
zia de la masă; poate părăsi o convorbire rezonabilă, pe care 
de altfel o preţuieşte foarte mult, pentru a se aşeza la masa 
de joc; poate chiar goni un sărac, pe care de altfel îi face plă¬ 
cere să-l ajute, fiindcă tocmai în momentul acela nu are în 
buzunar decît banii ce-i trebuie ca să plătească intrarea la 
teatru. Dacă decizia voinţei se bazează pe sentimentul de plă¬ 
cere sau de neplăcere, la care el, dintr-o cauză oarecare, se 
aşteaptă, atunci îi e cu totul indiferent modul de reprezentare 
care-1 afectează. Cit de puternică, cit de îndelungată, cit de 
uşor cîştigată şi des repetată este această plăcere, numai 
aceasta îl interesează pe el, spre a se decide pentru o alegere. 
După cum aceluia care are nevoie de aur pentru o cheltuială 
îi este cu totul indiferent dacă aurul e extras din munţi sau 
din nisip prin spălare, numai să fie acceptat pretutindeni pen¬ 
tru aceeaşi valoare, tot astfel, nici un om pe care-1 interesează 
numai plăcerile vieţii nu întreabă dacă reprezentările intelec¬ 
tului sau ale simţurilor îi procură desfătarea, ci numai cît de 
multe şi de intense sînt plăcerile pe care i le procură pentru 
un timp cît mai lung. Numai aceia care ar contesta raţiunii 
pure puterea de a determina voinţa fără a presupune vreun 
sentiment, se pot îndepărta atît de mult de propria lor expli¬ 
care, incit să considere totuşi cu totul eterogen ceea ce mai 
înainte ei înşişi raportaseră la unul şi acelaşi principiu. Aşa 
se face, de exemplu, că putem găsi plăcere şi din simpla apli¬ 
care a forţei, în conştiinţa tăriei noastre sufleteşti pentru birui- 
rea piedicilor care se opun proiectelor noastre, în cultivarea 
talentelor spirituale ş.a.m.d. şi noi le numim pe bună dreptate 
bucurii şi desfătări mai fine, fiindcă sînt mai mult decît altele 
în puterea noastră, nu se uzează, ci, dimpotrivă, fortifică sen¬ 
timentul spre o mai intensă gustare a lor şi, desfătînd, cultivă 
în acelaşi timp. Dar, a le da din această cauză drept un alt 
mod de a determina voinţa decît cel numai prin simţuri, atunci 
cînd, pentru posibilitatea acestor desfătări, ele presupun to¬ 
tuşi, ca primă condiţie a acestei mulţumiri, un sentiment sădit 
în noi în acest scop, e ca şi cînd nişte ignoranţi care, vrînd 
să cîrpăcească în metafizică, gîndesc materia atît de subtilă, 
atît de rafinată, încît din această cauză ameţesc ei înşişi, şi 

cred că şi-au imaginat în felul acesta o fiinţă spirituală, şi to¬ 
tuşi întinsă. Dacă, împreună cu Epicur, admitem că virtutea 
nu determină voinţa decît prin simpla plăcere pe care ea o 
promite, nu o putem acuza că consideră această plăcere ca 
fiind similară cu plăcerile celor mai grosolane simţuri; căci 
nu avem nici o raţiune de a-i pune în sarcină că ar fi atribuit 
numai simţurilor corporale reprezentările prin care este exci¬ 
tat în noi acest sentiment. Pe cît putem bănui, el a căutat 
izvorul multora din ele, deopotrivă de stăruitor, în folosirea 
facultăţii superioare de cunoaştere; dar aceasta nu l-a împie¬ 
dicat şi nici nu-1 putea împiedica să considere, după principiul 
amintit, ca absolut omogenă plăcerea însăşi pe care ne-o oferă 
acele reprezentări, oricum intelectuale, şi numai prin care ele 
pot deveni principii determinante ale voinţei. A fi consecvent 
este obligaţia supremă a unui filosof şi totuşi se întîlneşte cel 
mai rar. Vechile şcoli greceşti ne dau despre aceasta mai multe 
exemple decît se pot întîlni în epoca noastră sincretică 13 , cînd 
din principii contradictorii se formează un anumit sistem con¬ 
ciliant plin de rea credinţă şi superficialitate, fiindcă acesta 
convine mai bine unui public care se mulţumeşte să ştie din 
toate cîte ceva şi în total nimic, şi să se priceapă astfel în 
toate. Principiul fericirii personale, cu oricîtă inteligenţă şi ra¬ 
ţiune s-ar folosi, n-ar cuprinde totuşi, pentru voinţă, alte prin¬ 
cipii determinante decît cele adecvate facultăţii inferioare de 
a rîvni, şi deci sau nu există facultate superioară de a rîvni, 
sau raţiunea pură trebuie să fie ea însăşi practică, adică să 
poată decide voinţa prin simpla formă a regulei practice, adică 
fără presupunerea vreunui sentiment, prin urmare fără repre¬ 
zentările de plăcut sau de neplăcut ca materie a facultăţii de 
a rîvni, care este totdeauna o condiţie empirică a principiilor. 
Numai atunci şi anume în măsura în care ea decide prin ea 
însăşi voinţa (şi nu este în slujba înclinărilor) raţiunea este 
adevărata facultate superioară de a rîvni, căreia cea determi¬ 
nabilă patologic îi este subordonată şi de care este real, ba 
chiar specific diferită, aşa că şi cel mai mic amestec din por¬ 
nirile celei din urmă dăunează tăriei şi superiorităţii ei, aşa 
precum şi cel mai neînsemnat element empiric, intervenind ca 
condiţie într-o demonstraţie matematică, îi scade şi-i distruge 
demnitatea şi forţa. Intr-o lege practică, raţiunea determină 

nemijlocit voinţa, nu cu ajutorul unui sentiment intermediar 
de "plăcere ori neplăcere, nici chiar cu ajutorul unuia legat de 
această lege: şi numai fiindcă ea poate fi, ca raţiu ne pură şi 
practică, o face să fie legislatoare. 

NOTA II 

A fi fericit este în chip necesar dorinţa oricărei fiinţe ra¬ 
ţionale, dar finite, şi este, deci, un inevitabil principiu determi¬ 
nant al facultăţii ei de a rîvni. Căci mulţumirea cu existenţa ei 
întreagă nu este o posesiune originară şi o fericire care ar 
presupune o conştiinţă a independenţei ei şi a aptitudinii ei 
de a-şi fi suficientă ei însăşi, ci o problemă impusă de însăşi 
natura ei finită, fiindcă ea are nevoi, iar aceste nevoi privesc 
materia facultăţii ei de a rîvni, adică ceva care se raportează 
la un sentiment de plăcere sau de neplăcere, care serveşte 
subiectiv ca principiu, prin care este determinat ceea ce ne 
lipseşte şi de care avem nevoie pentru a fi mulţumiţi cu starea 
noastră proprie. Dar tocmai fiindcă acest principiu material 
de determinare nu poate fi cunoscut de către subiect decît 
empiric, este imposibil să privim această problemă ca o lege, 
deoarece, ca obiectivă, legea ar trebui să cuprindă, în toate 
cazurile şi penţru toate fiinţele raţionale, acelaşi principiu 
determinant al voinţei. Căci deşi conceptul de fericire serveşte 
pretutindeni ca fundament raportului practic dintre obiecte şi 
facultatea de a rîvni, el nu este totuşi decît titlul general al 
principiilor subiective de determinare şi nu determină nimic 
în mod specific; totuşi numai de aceasta este vorba în această 
problemă practică, şi, fără acea determinare, ea nu poate fi 
de loc soluţionată. In ce anume îşi plasează fiecare fericirea, 
depinde de fiecare sentiment particular al său de plăcere sau 
de neplăcere, şi chiar în unul şi acelaşi subiect depinde de 
diversitatea nevoilor care urmează modificărilor acestui senti¬ 
ment, şi astfel o lege subiectiv necesară (ca lege naturală) este, 
obiectiv, un principiu practic cu mult prea contingent, care în 
diferitele subiecte poate şi trebuie să fie foarte diferit, prin 
urmare nu poate constitui nicicînd o lege; fiindcă în dorinţa 
nestăpînită după fericire nu este vorba de forma conformităţii 
cu legea, ci numai de materia ei, anume dacă şi cîtă plăcere 
poate fi aşteptată de la observarea legii. Principiile iubirii de 

sine pot cuprinde în adevăr regulile generale ale îndemînării 
(a găsi mijloace pentru atingerea scopurilor); dar atunci sînt 
numai principii teoretice*, de exemplu, că cel care ar dori să 
mănînce pîine, n-ar avea decît să imagineze o moară. Dar 
preceptele practice, care se întemeiază pe aceste principii, nu 
pot fi niciodată universale, căci principiul determinant al fa¬ 
cultăţii de a rîvni se bazează pe sentimentul plăcerii sau 
neplăcerii, pe care niciodată nu-1 putem considera ca îndreptat 
universal spre aceleaşi obiecte. 

Dar să presupunem că fiinţe raţionale finite ar gîndi absolut 
la fel şi cu privire la ceea ce ele trebuie să accepte ca obiecte 
ale sentimentelor lor de plăcere sau de durere, ba chiar şi cu 
privire la mijloacele de care trebuie să se servească pentru a 
atinge pe cele dintîi şi a evita pe celelalte: totuşi principiul 
iubirii de sine nu ar putea fi dat de ele în nici un caz drept o 
lege practică; căci această unanimitate nu ar fi decît contin¬ 
genţă. Principiul determinant nu ar fi totdeauna totuşi decît 
subiectiv valabil şi numai empiric, şi nu ar avea acea necesi¬ 
tate pe care o gîndim în orice lege, anume necesitatea obiectivă 
din principii a priori; căci ar trebui să considerăm această 
necesitate nu ca practică, ci pur şi simplu ca fizică, anume că 
prin pornirile noastre sîntem constrînşi la acţiune tot atît de 
inevitabil ca şi la căscat, atunci cînd vedem pe alţii căs- 
cînd. S-ar putea mai curînd afirma că nu există legi practice, 
ci numai sfaturi, în sprijinul dorinţelor noastre, decît să se 
înalţe principii numai subiective la rangul de legi practice, 
care trebuie să aibă necesitate absolut obiectivă, nu numai 
subiectivă, şi care trebuie cunoscute prin raţiune, a priori şi 
nu prin experienţă (oricît de empiric universală ar fi aceasta), 
înseşi regulile fenomenelor concordante nu sînt numite legi na¬ 
turale (de exemplu cele mecanice) decît dacă sau le cunoaştem 
într-adevăr a priori, sau (ca cele chimice) presupunem măcar 


* Judecăţile care în matematică sau fizică sînt numite practice ar 
trebui să fie numite propriu-zis tehnice. Căci aceste ştiinţe nu au a 
face cu determinarea voinţei; ele nu indică decît diversul acţiunii posi¬ 
bile, divers care este suficient pentru a produce un anumit efect şi 
sînt deci la fel de teoretice ca toate judecăţile care enunţă legături 
între cauză şi efect. Cui îi place efectul trebuie să accepte şi existenţa 
cauzei. 

că le-am cunoaşte a priori din raţiuni obiective, dacă scrutarea 
noastră ar pătrunde mai adine. Dar pentru principiile numai 
subiective practice devine o condiţie categorică faptul că la 
baza lor trebuie să stea condiţii nu obiective, ci subiective ale 
liberului arbitru; prin urmare că ele nu pot fi reprezentate 
oricînd decît ca simple maxime, dar niciodată ca legi practice. 
Această ultimă observaţie nu pare să fie la prima vedere decît 
un simplu pedantism; dar ea constituie definiţia celei mai im¬ 
portante diferenţe care poate fi luată în considerare în cerce¬ 
tările practice. 


§ 4 

TEOREMA A III-A 

Dacă o fiinţă raţională trebuie să gîndească maximele ei ca 
legi practice universale, nu le poate gîndi decît ca principii 
care conţin principiul determinant al voinţei, nu după materie, 
ci numai după formă. 

Materia unui principiu practic este obiectul voinţei. Acesta 
este sau nu este principiul determinant al voinţei. Dacă el 
este principiul determinant al voinţei, regula voinţei ar fi su¬ 
pusă unei condiţii empirice (raportului reprezentării determi¬ 
nante faţă de sentimentul de plăcere sau de neplăcere), prin 
urmare nu ar mai fi o lege practică. Dacă însă la o lege facem 
abstracţie de orice materie, adică de orice obiect al voinţei (ca 
principiu determinant), nu mai rămîne nimic altceva decît sim¬ 
pla formă a unei legislaţii universale. Deci o fiinţă raţională, 
sau nu-şi poate reprezenta de loc principiile sale subiectiv 
practice, adică maximele, în acelaşi timp ca legi universale, 
sau trebuie să admită că simpla lor formă, datorită căreia ele 
se adaptează unei legislaţii universale, le face, ea singură, lege 
practică 14 . 

NOTĂ 

Intelectul cel mai de rînd poate distinge fără nici o îndru¬ 
mare, care formă, în maximă, se adaptează unei legislaţii uni¬ 
versale şi care nu. Mi-am făcut, de exemplu, o maximă de a-mi 
mări averea prin toate mijloacele sigure. Acum am în mîinile 
mele un depozit, al cărui proprietar a murit şi nu a lăsat nici 

un act privitor la el. Fireşte, acesta e cazul maximei mele. 
Acum vreau să ştiu dacă această maximă poate avea şi valoare 
de lege practică universală. O aplic deci la cazul de faţă şi 
întreb dacă ar putea lua forma unei legi, prin urmare dacă 
aş putea să dau, prin maxima mea, totodată o astfel de lege: 
că oricui îi este îngăduit să nege un depozit, a cărui predare 
nimeni nu i-o poate dovedi. Observ numaidecît că un aseme¬ 
nea principiu devenit lege s-ar distruge singur, fiindcă ar face 
să nu mai existe nici un depozit. O lege practică, pe care o 
recunosc ca atare, trebuie să aibă calitatea de a deveni legisla¬ 
ţie universală; aceasta este o judecată identică şi deci clară 
prin ea însăşi. Dacă spun: voinţa mea se află sub o lege prac¬ 
tică, nu pot să consider înclinarea mea (de exemplu, în cazul 
de faţă, lăcomia) ca principiul ei determinant corespunzînd 
unei legi practice universale; căci aceasta, departe de a fi in¬ 
dicată pentru o legislaţie universală, mai curînd s-ar distruge 
pe ea însăşi în forma unei legi universale. 

De aceea, e de mirare, cu toate că dorinţa de fericire, prin 
urmare şi maxima prin care oricine îşi face din ea un prin¬ 
cipiu determinant al voinţei sale, sînt universale, cum le-a 
putut trece prin minte unor oameni inteligenţi să facă din ele 
pentru acest motiv o lege practică universală 15 . Căci pe cînd 
o lege universală a naturii face totul armonic, aici, dimpotrivă, 
dacă am vrea să acordăm maximei universalitatea unei legi, 
ar rezulta tocmai contrarul armoniei, cea mai rea contradicţie 
şi totala distrugere a maximei însăşi şi a scopului ei. Căci 
voinţa tuturor nu are atunci unul şi acelaşi obiect, ci fiecare 
îl are pe al său (să-i meargă lui bine), care întîmplător se 
poate împăca şi cu intenţiile altora, pe care aceştia le rapor¬ 
tează la fel la ei înşişi, obiect însă care e departe de a fi sufi¬ 
cient pentru o lege, deoarece excepţiile pe care din cînd în cînd 
sîntem autorizaţi să le facem, sînt infinite şi nici nu pot fi 
cuprinse în mod determinat într-o regulă generală. în chipul 
acesta se produce o armonie, asemănătoare cu cea pe care o 
descrie o poezie satirică despre înţelegerea a doi soţi, care se 
ruinează: o minunată armonie, ce vrea el, vrea şi ea, etc., sau 
ou ce se povesteşte despre legământul regelui Francisc I faţă 
de împăratul Carol Quintul: Ceea ce vrea să aibă fratele meu 
Carol (Milano) vreau şi eu. Principii empirice de determinare 

nu sînt apte pentru o legislaţie externă universală, dar nici 
pentru una internă; căci fiecare pune la baza înclinaţiei subiec¬ 
tul său, iar un altul un alt subiect şi în fiecare subiect influenţa 
precumpănitoare o are oînd o înclinaţie, cînd alta. A descoperi 
o lege care să le cîrmuiască pe toate cu condiţia de a stabili 
între ele o armonie universală, este absolut imposibil. 

§ 5 

PROBLEMA I 

Presupunînd că simpla formă legislativă a maximelor este 
singură principiu suficient de determinare pentru o voinţă: să 
se găsească natura acelei voinţe, care nu poate fi determinată 
decît în acest mod. 

Deoarece simpla formă a legii poate fi reprezentată exclusiv 
de raţiune, şi prin urmare nu este un obiect al simţurilor, în 
consecinţă nu aparţine nici fenomenelor, reprezentarea ei ca 
principiu determinant al voinţei se distinge de toate principiile 
care determină după legea cauzalităţii evenimentele din na¬ 
tură, fiindcă la acestea principiile determinante trebuie să fie 
ele însele fenomene. Dar dacă nici un principiu determinant, 
afară numai de acea formă legislativă universală, nu poate 
servi voinţei de lege, atunci o astfel de voinţă trebuie gîndită 
ca total independentă de legea naturală a fenomenelor în ra¬ 
porturile lor succesive, adică de legea cauzalităţii. Dar astfel 
de independenţă se numeşte libertate, în sensul cel mai rigu¬ 
ros, adică în sens transcendental. Deci o voinţă, căreia numai 
simpla formă legislativă a maximei îi poate servi de lege, este 
o voinţă liberă. 


§ 6 

PROBLEMA II 

Presupunînd că o voinţă este liberă: să se găsească legea 
care, singură, este aptă s-o determine necesar. 

Fiindcă materia legii practice, adică un obiect al maximei, 
nu poate fi dată niciodată altfel decît empiric, iar voinţa liberă 
ca independentă de condiţiile empirice (adică aparţinînd lumii 
simţurilor), trebuie să fie totuşi determinabilă; trebuie ca o 

voinţă liberă, independentă de materia legii, să găsească totuşi 
un principiu determinant în lege. Dar, în afară de materie, 
legea nu mai cuprinde decît forma legislativă. Deci, forma 
legislativă, întrucît este inclusă în maximă, este singura care 
poate constitui un principiu determinant al voinţei. 

NOTĂ 

Libertatea şi legea practică necondiţionată se referă deci 
reciproc una la alta. Nu întreb aici dacă ele sînt distincte şi în 
realitate, şi dacă o lege condiţionată nu ar fi mai curînd numai 
conştiinţa de sine a unei raţiuni pure practice, iar aceasta din 
urmă nu ar fi identică cu conceptul pozitiv de libertate; ci 
întreb de unde porneşte cunoaşterea a ceea ce este necondiţio¬ 
nat practic, dacă de la libertate sau de la legea practică? De 
la libertate nu poate porni; căci de aceasta nu putem fi nici 
nemijlocit conştienţi, pentru că primul ei concept este un con¬ 
cept negativ, şi nici n-o putem deduce din experienţă, căci 
experienţa nu ne lasă să cunoaştem decît legea fenomenelor, 
prin urmare mecanismul naturii, care este tocmai contrarul 
libertăţii. Deci legea morală, de care sîntem nemijlocit con¬ 
ştienţi (de îndată ce formulăm maxime ale voinţei), este aceea 
care ni se oferă mai intii şi care, întrucît raţiunea o înfăţişează 
ca un principiu determinant care nu poate fi dominat de nici 
o condiţionare sensibilă, ba chiar este total independent de 
aceasta, ne duce direct la conceptul de libertate. Cum este însă 
posibilă conştiinţa acestei legi morale? Putem fi conştienţi de 
legile practice pure, la fel cum sîntem conştienţi de principiile 
teoretice pure, dacă ţinem seamă de necesitatea cu care raţiu¬ 
nea ni le prescrie şi facem abstracţie de toate condiţiile empi¬ 
rice, pe care ea ni le indică. Conceptul unei voinţe pure izvo¬ 
răşte din legile practice pure, întocmai cum conştiinţa unui 
intelect pur izvorăşte din principii teoretice pure. Că aceasta 
este adevărata subordonare a conceptelor noastre şi că mora¬ 
litatea ne descoperă întîi conceptul libertăţii, prin urmare că 
raţiunea practică pune celei speculative pentru întîia oară, cu 
acest concept, problema cea mai insolubilă, pentru a o aduce 
prin el în cea mai mare încurcătură: aceasta rezultă clar din 
aceea că, fiindcă din conceptul de libertate nimic nu poate fi 
explicat în fenomen, ci că aici mecanismul natural trebuie să 

fie totdeauna firul conducător, că în afară de aceasta raţiunea 
pură, dacă vrea să se înalţe la Necondiţionat în seria cauzelor, 
se încurcă şi în antinomie, lovindu-se şi într-o parte şi în alta 
de incomprehensibil, în timp ce ultimul (mecanismul) este cel 
puţin utilizabil în explicarea fenomenelor, nu s-ar fi ajuns 
niciodată la cutezanţa de a introduce libertatea în ştiinţă, dacă 
legea morală şi împreună cu ea raţiunea practică nu ar fi in¬ 
tervenit şi nu ne-ar fi impus acest concept. Dar şi experienţa 
confirmă această ordine a conceptelor în noi. Să presupunem că 
cineva pretinde despre înclinaţia sa spre voluptate sexuală că, 
atunci cînd i se prezintă obiectul iubit şi prilejul, ar fi irezis¬ 
tibilă pentru el: dacă în faţa casei, unde el întîlneşte acest 
prilej, ar fi ridicată o spînzurătoare, de care să-l atîrni îndată 
după gustarea acelei plăceri, nu şi-ar învinge el înclinaţia? 
Nu trebuie să ne chinuim prea mult ca să ghicim ce ar răs¬ 
punde. Dar întrebaţi-1 dacă atunci, cînd suveranul său i-ar 
pretinde, sub ameninţarea imediată a aceleiaşi pedepse cu 
moartea, o mărturie falsă contra unui om cinstit pe care ar 
vrea să-l piardă sub pretexte plauzibile, dacă el, oricît de mare 
i-ar fi dragostea de viaţă, ar crede posibil s-o învingă? Dacă 
ar face-o sau nu, nu va îndrăzni poate s-o spună; dar că-i este 
posibil, va trebui să admită fără a ezita. El judecă deci că 
poate face ceva, fiindcă e conştient că trebuie (soli) s-o facă 
şi recunoaşte în sine libertatea care, altfel, fără legea morală, 
i-ar fi rămas necunoscută. 


§ 7 

LEGEA FUNDAMENTALA A RAŢIUNII PURE PRACTICE 

Acţionează astfel încît maxima voinţei tale să poată oricînd 
valora în acelaşi timp ca principiu al unei legislaţii universale. 

NOTĂ 

Geometria pură are postulate ca judecăţi practice, dar care 
nu cuprind în ele decît supoziţia, că putem face ceva, dacă ni 
se cere că trebuie s-o facem, şi acestea sînt singurele ei jude¬ 
căţi geometrice care privesc o existenţă. Ele sînt deci reguli 
practice supuse unei condiţii problematice a voinţei. Dar aici 
regula spune: Trebuie să acţionăm pur şi simplu într-un anu- 

mit mod. Regula practică este deci necondiţionată, prin urmare 
reprezentată a priori ca judecată categoric practică, prin care 
voinţa este absolut şi nemijlocit (prin regula practică însăşi, 
care aici este, deci, lege) obiectiv determinată. Căci raţiunea 
pură, practică în sine, este aici nemijlocit legislativă. Voinţa 
este concepută ca independentă de condiţii empirice, prin 
urmare ca voinţă pură, determinată de simpla formă a legii şi 
acest principiu determinant este considerat ca condiţia supremă 
a tuturor maximelor. Lucrul este destul de ciudat şi nu are 
echivalent în tot restul cunoaşterii practice. Căci ideea a priori 
despre o legislaţie universală posibilă, idee care este deci pur 
problematică, este reclamată necondiţionat ca lege, fără a îm¬ 
prumuta ceva de la experienţă sau de la vreo voinţă externă. 
Dar nici un precept nu este, după care trebuie să se întîmple 
o acţiune care să facă posibil un efect dorit (căci regula ar fi 
totdeauna fizic condiţionată), ci este o regulă care determină 
a priori voinţa numai în privinţa formei maximelor ei, şi 
atunci cel puţin nu este imposibil să gîndim ca principiu deter¬ 
minant prin forma obiectivă a unei legi în genere, o lege care 
foloseşte numai forma subiectivă a principiilor. Putem numi 
conştiinţa acestui principiu un fapt al raţiunii, pentru că nu-1 
putem deduce silogistic din date anterioare ale raţiunii, de 
exemplu din conştiinţa libertăţii (căci aceasta nu ne este dată 
anterior), ci pentru că ea ni se impune prin ea însăşi ca jude¬ 
cată sintetică a priori, care nu se întemeiază pe nici o intuiţie, 
nici pură, nici empirică, cu toate că ar fi analitică, dacă am 
presupune libertatea voinţei; dar aceasta, ca concept pozitiv, 
ar reclama o intuiţie intelectuală, care nu poate fi admisă aici. 
Totuşi, pentru a considera această lege ca dată, fără a ne 
înşela printr-o falsă interpretare, trebuie să observăm bine că 
ea nu este un fapt empiric, ci faptul unic al raţiunii pure, care 
se anunţă prin aceasta ca originar legislativă (sic volo, sic 
iubeo) 16 . 


CONSECINŢA 

Raţiunea pură este în sine practică şi dă (omului) o lege 
universală, pe care noi o numim legea morală. 

NOTĂ 

Faptul pomenit mai înainte este incontestabil. Să nu anali¬ 
zăm decît judecata pe care şi-o fac oamenii despre legitatea 
faptelor lor: vom găsi totdeauna că, orice ar zice înclinaţia, 
raţiunea lor totuşi, incoruptibilă şi constrîngîndu-se pe ea în¬ 
săşi atunci cînd e vorba de o faptă, compară totdeauna maxima 
voinţei într-o acţiune cu voinţa pură, cu ea însăşi adică, con- 
siderîndu-se pe sine ca practic a priori. Acest principiu al 
moralităţii, tocmai în vederea universalităţii legislaţiei care 
face din el principiul formal suprem de determinare al voinţei, 
fără a lua în considerare diferenţele ei subiective, este inter¬ 
pretat de raţiune totodată ca o lege pentru toate fiinţele raţio¬ 
nale deopotrivă, întrucît ele posedă în genere o voinţă, adică 
o facultate de a-şi determina cauzalitatea prin reprezentarea 
unor reguli, prin urmare întrucît sînt capabile de acţiuni po¬ 
trivit unor principii, prin urmare potrivit şi unor principii 
practice a priori (fiindcă numai acestea au acea necesitate pe 
care o reclamă raţiunea de la un principiu). El nu se limitează 
deci numai la oameni, ci se aplică la toate fiinţele finite care 
posedă raţiune şi voinţă, ba include chiar Fiinţa infinită ca 
Inteligenţă supremă.jRaportîndu-se însă la om, legea are forma 
unui imperativ, deoarece omului ca fiinţă raţională îi putem 
presupune o voinţă pură, dar ca fiinţă afectată de nevoi şi 
mobile sensibile, nu-i putem presupune o voinţă sfîntă, adică 
una care să nu fie capabilă de nici o maximă care să contrazică 
legea morală. De aceea pentru oameni legea morală este un 
imperativ care porunceşte categoric, pentru că legea este ne¬ 
condiţionată; raportul unei asemenea voinţe cu această lege 
este dependenţa, care, sub numele de obligaţie, desemnează o 
constringere la o acţiune care, deşi impusă de simpla raţiune 
şi de legea ei obiectivă, se numeşte datorie, tocmai fiindcă un 
liber arbitru patologic afectat (deşi nedeterminat de afecţiuni, 
prin urmare şi totdeauna liber) implică o dorinţă, care îşi are 
originea în cauze subiective, prin urmare el poate fi adeseori 
şi contrar principiului pur şi obiectiv de determinare şi deci 
are nevoie, ca constringere morală, de o rezistenţă din partea 
raţiunii practice, care poate fi numită coerciţie internă, dar 

intelectuală. In inteligenţa atotsuficientă, liberul arbitru este 
reprezentat pe drept ca incapabil de orice maximă care n-ar 
putea fi în acelaşi timp obiectiv lege, conceptul de sfinţenie , 
care tocmai de aceea i se cuvine, o pune, ce-i drept, nu dea¬ 
supra tuturor legilor practice, dar deasupra tuturor legilor 
practic restrictive, prin urmare deasupra obligaţiei şi datoriei. 
Această sfinţenie a voinţei este totuşi o Idee practică, care tre¬ 
buie să servească în mod necesar ca prototip, de care a se 
apropia la infinit este unicul lucru ce se cuvine fiinţelor 
raţionale finite; această Idee este aceea pe care legea morală 
pură, care de aceea este ea însăşi numită sfîntă, le-o ţine 
constant şi just în faţa ochilor; a fi sigură de acest progres la 
infinit al maximelor ei şi al inflexibilităţii lor în mersul con¬ 
stant înainte este virtute, este summum-ul pe care-1 poate 
obţine o raţiune practică finită, care şi ea, cel puţin ca facul¬ 
tate natural dobîndită, nu poate fi niciodată perfectă, fiindcă 
siguranţa într-un astfel de caz nu devine niciodată certitudine 
apodictică şi, ca persuasiune, este foarte primejdioasă. 

§ 8 

TEOREMA A IV-A 

Autonomia voinţei este unicul principiu al tuturor legilor 
morale şi al datoriilor care le sînt conforme; din contra, orice 
eteronomie a liberului arbitru nu numai că nu întemeiază nici 
o obligaţie, ci mai curînd este opusă principiului obligaţiei şi 
moralităţii voinţei. Principiul unic al moralităţii constă în in¬ 
dependenţa de orice materie a legii (anume de un obiect rîvnit) 
şi în acelaşi timp totuşi în determinarea liberului arbitru de 
simpla formă legislativă universală de care trebuie să fie ca¬ 
pabilă o maximă. Dar această independenţă este libertate în 
sens negativ, iar această legislaţie proprie a raţiunii pure, şi 
ca atare practice, este libertate în sens pozitiv. Legea morală 
nu exprimă deci altceva decît autonomia raţiunii pure practice, 
adică a libertăţii, şi această autonomie este însăşi condiţia for¬ 
mală a tuturor maximelor, singura prin care ele pot fi de acord 
cu legea practică supremă. Dacă prin urmare materia voliţiei, 
care nu poate fi altceva decît un obiect al unei rîvniri, care 
este legată, cu legea, intervine în legea practică ca condiţie a 

posibilităţii acestei legi, de aici rezultă eteronomia liberului 
arbitru, anume dependenţa de legea naturală, de a urma vreun 
impuls sau vreo înclinaţie, şi voinţa nu-şi dă ea însăşi legea, 
ci numai preceptul pentru supunerea raţională la legile pato¬ 
logice; dar maxima, care în chipul acesta nu poate conţine în 
sine niciodată forma universal legislativă, nu numai că nu 
creiază în acest mod nici o obligaţie, ci este ea însăşi contrară 
principiului unei raţiuni pure practice, prin aceasta contrară 
deci şi simţămîntului moral, chiar dacă acţiunea care provine 
din el ar fi conformă legii. 


NOTA i 

Un precept practic, care conţine in el o condiţie materială 
(prin urmare empirică), nu trebuie socotit niciodată ca lege 
practică. Căci legea voinţei pure, care este liberă, situează 
voinţa într-o cu totul altă sferă decît cea empirică, şi necesita¬ 
tea pe care ea o exprimă, fiindcă nu trebuie să fie o necesitate 
naturală, nu poate consta decît în condiţiile formale ale posi¬ 
bilităţii unei legi în genere. Orice materie a regulilor practice 
se bazează totdeauna pe condiţii subiective, care nu-i procură 
pentru fiinţele raţionale altă universalitate decît una condiţio¬ 
nată (în cazul că rîvnesc cutare sau cutare lucru, ce trebuie să 
fac pentru a-1 realiza) şi ele se învîrtesc toate în jurul prin¬ 
cipiului fericirii personale. Este fireşte, incontestabil că orice 
voliţie trebuie să aibă şi un obiect, prin urmare o materie; dar 
materia nu este, din această cauză, principiul determinant şi 
condiţia maximei; căci dacă este, atunci maxima nu se poate 
prezenta în forma universal legislativă, fiindcă aşteptarea exis¬ 
tenţei obiectului ar fi atunci cauza determinantă a liberului 
arbitru, — şi dependenţa facultăţii de a rîvni cu privire la 
existenţa unui lucru oarecare, ar trebui pusă la baza voliţiei; 
această dependenţă nu poate fi căutată totdeauna decît în con¬ 
diţii empirice şi de aceea nu poate oferi niciodată baza unei 
reguli necesare şi universale. Astfel, fericirea unor fiinţe 
străine va putea fi obiectul voinţei unei fiinţe raţionale. Dar 
dacă ea ar fi principiul determinant al maximei, ar trebui să 
presupunem că noi găsim în bunăstarea altora nu numai o 

plăcere naturală, ci şi o nevoie, aşa cum mentalitatea simpa¬ 
tetică o cere la unii oameni. Dar, nu pot presupune această 
nevoie la orice fiinţă raţională (de loc la Dumnezeu). Deci 
materia maximei poate în adevăr subzista: dar ea nu trebuie 
să fie condiţia acelei maxime, căci altfel maxima nu ar mai 
avea valoare de lege. Deci simpla formă a unei legi, formă care 
limitează materia, trebuie să fie în acelaşi timp un principiu 
de a adăuga această materie la voinţă, iar nu de a o presupune. 
Fie materia, de exemplu, propria mea fericire. Această mate¬ 
rie, dacă o atribui fiecăruia (cum mi-e îngăduit s-o fac la fiin¬ 
ţele finite), poate deveni o lege practică obiectivă, numai dacă 
includ în ea şi fericirea altora. Deci legea de a promova feri¬ 
cirea altora nu rezultă din supoziţia că aceasta este un obiect 
pentru liberul arbitru al fiecăruia, ci numai din faptul că 
forma universalităţii, de care raţiunea are nevoie ca condiţie 
pentru a da unei maxime a iubirii de sine valabilitatea obiec¬ 
tivă a unei legi, devine principiul determinant al voinţei; şi, 
astfel, nu obiectul (fericirea altora) era principiul determinant 
al voinţei pure, ci numai simpla formă legală era aceea prin 
care eu limitam maxima mea întemeiată pe înclinaţie, pentru 
a-i procura universalitatea unei legi şi a o adapta astfel raţiunii 
pure practice; numai din această limitare, şi nu din adăugarea 
unui mobil extern, putea rezulta apoi conceptul obligaţiei de 
a extinde maxima iubirii de sine şi la fericirea altora. 

NOTA II 

Avem tocmai contrarul principiului moralităţii, cînd se face 
din principiul fericirii personale principiul determinant al 
voinţei, în care trebuie socotit în genere, cum am arătat mai 
sus, tot ce situează principiul determinant care trebuie să ser¬ 
vească de lege, altundeva decît în forma legislativă a maximei. 
Această contradicţie nu este însă numai logică, ca aceea dintre 
reguli condiţionate empiric, pe care am vrea totuşi să le înăl¬ 
ţăm la rangul de principii necesare ale cunoaşterii, ci practică, 
şi, dacă vocea raţiunii n-ar fi cu privire la voinţă atît de clară, 
atît de pătrunzătoare, atît de perceptibilă, chiar pentru omul 
cel mai de rînd, ar distruge cu totul moralitatea; dar aşa, ea 

nu se mai poate menţine decît în speculaţiile încîlcite ale şco¬ 
lilor care sînt destul de impertinente spre a se face surde la 
această voce cerească pentru a menţine o teorie care nu le dă 
nici o bătaie de cap. 

Dacă una din cunoştinţele tale, pe care de altfel o iubeşti, 
s-ar gîndi să ţi se justifice că a depus o mărturie falsă, invo- 
cînd mai întâi datoria, după pretenţia lui sfîntă, a fericirii 
personale; apoi ar enumera toate avantajele pe care le-a dobîn- 
dit astfel, ar releva prudenţa pe care a observat-o spre a fi 
sigur contra oricărei descoperiri, chiar şi din partea ta însuţi, 
căruia îţi dezvăluie secretul, numai pentru a-1 putea nega ori- 
cînd; iar dacă, apoi, ar pretinde, cu toată seriozitatea, că a 
îndeplinit o adevărată datorie de om: tu sau i-ai rîde în faţă 
sau te-ai îndepărta cu scîrbă, cu toate că atunci cînd cineva 
şi-a îndrumat principiile numai spre propriul său avantaj, nu 
ai obiecta nici cel mai mic lucru împotriva acelei măsuri. Sau 
presupuneţi că cineva vă recomandă ca gospodar pe un om 
căruia i-aţi putea încredinţa orbeşte toate afacerile voastre şi, 
pentru a vă insufla încredere, l-ar lăuda ca pe un om prudent 
care îşi înţelege minunat propriul său avantaj, de asemenea 
ca pe un om neobosit de activ care în acel scop n-ar lăsa să-i 
scape nefolosită nici o ocazie; în sfîrşit, ca nu cumva să vă 
îngrijoreze din cauza egoismului său grosolan, l-ar lăuda: cît 
de frumos se pricepe să trăiască, cum îşi caută plăcerea, nu în 
strîngerea de bani sau în senzualitatea brutală, ci în extinderea 
cunoştinţelor lui, în frecventarea unei societăţi bine alese şi 
instructive, ba chiar şi în ajutorarea nevoiaşilor, dar în pri¬ 
vinţa mijloacelor (care nu-şi deţin valoarea sau nonvaloarea 
decît de la scop) nu ar ezita să folosească bani şi bunuri străine 
ca şi cînd ar fi ale lui, de îndată ce ştie că poate s-o facă fără 
a fi descoperit şi fără a fi împiedicat: atunci aţi crede că cel 
care-1 recomandă, îşi bate joc de voi sau că şi-a pierdut min¬ 
ţile. Atît de clar şi de precis sînt separate hotarele moralităţii 
şi ale iubirii de sine, încît nici ochiului celui mai de rînd nu-i 
poate scăpa distincţia, dacă un lucru aparţine uneia sau alteia. 
Următoarele cîteva observaţii pot părea, e drept, de prisos, 
cînd e vorba de un adevăr atît de evident, dar ele servesc cel 

puţin să procure judecăţii raţiunii omeneşti comune ceva mai 
multă claritate. 

Principiul fericirii poate oferi în adevăr maxime, dar nicio¬ 
dată din acelea care ar fi apte să servească de legi voinţei, 
chiar dacă am lua ca obiect fericirea universală. Căci întrucît 
cunoaşterea acesteia din urmă se bazează pe date pure ale 
experienţei, întrucît fiecare judecată asupra ei depinde de pă¬ 
rerea fiecăruia, care şi ea mai este foarte schimbătoare, pot 
desigur să existe reguli generale, dar niciodată universale, 
adică astfel de reguli care în medie sînt exacte adeseori, dar 
nu reguli care trebuie să fie valabile totdeauna şi în chip ne¬ 
cesar; prin urmare, nu se pot întemeia pe ele legi practice 17 . 
Tocmai fiindcă aici la baza liberului arbitru trebuie pus un 
obiect al ei şi care deci trebuie s-o preceadă, regula nu poate 
fi raportată decît la ceea ce se recomandă, deci la experienţă, 
şi nu poate fi întemeiată decît pe ea, şi în acest caz diversita¬ 
tea judecăţilor trebuie să fie infinită. Acest principiu nu pre¬ 
scrie deci tuturor fiinţelor raţionale aceleaşi reguli practice, cu 
toate că ele stau sub un titlu comun, acela al fericirii. Dar 
legea morală nu este concepută ca obiectiv necesară decît 
fiindcă ea trebuie să fie valabilă pentru oricine are raţiune şi 
voinţă. 

Maxima iubirii de sine (prudenţa) sfătuieşte numai; legea 
moralităţii porunceşte. Există însă o mare diferenţă între a fi 
sfătuiţi şi a fi obligaţi. 

Ceea ce este de făcut potrivit principiului autonomiei libe¬ 
rului arbitru este uşor şi fără ezitare scrutabil pentru intelec¬ 
tul cel mai de rînd; ceea ce este de făcut în supoziţia eterono- 
miei liberului arbitru este greu şi reclamă cunoaşterea lumii, 
adică: ce este datorie se prezintă de la sine oricui; dar ceea 
ce aduce un avantaj adevărat şi durabil este învăluit tot¬ 
deauna, dacă el caută să se extindă asupra întregii existenţe, 
intr-un întuneric de nepătruns şi reclamă multă prudenţă, pen¬ 
tru a adapta regula astfel determinată, prin iscusite excepţii, 
fie şi numai intr-un chip suportabil, scopurilor vieţii. Totuşi 
legea morală porunceşte fiecăruia ascultarea cea mai punc¬ 
tuală. A judeca ceea ce e de făcut după această lege nu trebuie 
să fie deci aşa de dificil pentru ca însuşi intelectul cel mai de 

rinei şi cel mai puţin exercitat să nu ştie să se descurce, chiar 
fără experienţa lumii. 

A satisface porunca categorică a moralităţii stă în toate tim¬ 
purile în puterea fiecăruia, a urma preceptul empiric condiţio¬ 
nat al fericirii nu-i este posibil oricui decît rareori şi nu în 
mare măsură, chiar numai cu privire la un singur scop. Cauza 
este că în primul caz este vorba numai de maxima care trebuie 
să fie veritabilă şi pură, iar în al doilea caz este vorba şi de 
forţele şi puterea fizică de a realiza un obiect rîvnit. A porunci 
fiecăruia să caute a se face fericit, ar fi necugetat; căci nu se 
porunceşte niciodată cuiva ceea ce el vrea deja inevitabil de la 
sine. Ar trebui numai să i se impună sau mai curînd să i se 
ofere mijloacele, fiindcă el nu poate tot ce vrea. Dar a porunci 
moralitate sub numele de datorie, este cu totul just, căci mai 
întii nu oricine vrea bucuros să asculte de preceptul ei, atunci 
cînd acesta vine în contradicţie cu înclinaţiile, iar în ce pri¬ 
veşte mijloacele cum se poate supune acestei legi, nu au ne¬ 
voie să fie predate aici; căci tot ce vrea în această privinţă, 
el şi poate. 

Cine a pierdut la joc, se poate supăra fireşte pe sine însuşi 
şi pe imprudenţa lui; dar dacă este conştient că a trişat (cu 
toate, că în modul acesta a cîştigat), trebuie să se dispreţuiască 
pe sine însuşi de îndată ce se compară cu legea morală. Aceasta 
trebuie să fie deci într-adevăr altceva decît principiul fericirii 
personale. Căci a fi constrîns să-ţi spui ţie însuţi: sînt un ne¬ 
mernic, cu toate că mi-am umplut punga, trebuie să ai un alt 
criteriu de judecată decît ca să te aprobi singur şi să spui: 
sint un om prudent, căci m-am îmbogăţit. 

In sfîrşit, în Ideea raţiunii noastre practice mai e ceva care 
însoţeşte violarea unei legi morale, anume culpabilitatea. Dar 
participarea la fericire nu poate fi legată de loc cu conceptul 
unei pedepse ca atare. Căci cu toate că cel care pedepseşte 
astfel poate să aibă şi buna intenţie de a îndrepta şi această 
pedeapsă spre acest scop, pedeapsa trebuie totuşi justificată 
mai întii ca pedeapsă, ca simplu rău adică în sine însuşi, astfel 
incit cel pedepsit, dacă ar rămîne aici şi dacă, în dosul acestei 
rigori, el n-ar întrezări, ascunzîndu-se, o favoare, trebuie să 

mărturisească el însuşi că are ceea ce merită şi că soarta lui 
este perfect proporţională cu purtarea lui. Justiţia trebuie 
deci să fie mai întîi în orice pedeapsă, considerată ca atare, 
şi ea constituie esenţialul acestui concept. Bunătatea poate fi 
desigur legată cu ea, dar cel care, prin purtarea lui, a meritat 
pedeapsa, nu are nici cel mai mic motiv să conteze pe ea. 
Pedeapsa este deci un rău fizic care, chiar dacă nu ar fi legat, 
ca consecinţă naturală, de răul moral, ar trebui totuşi să fie 
legat de el ca consecinţă a principiilor unei legislaţii moraie. 
Dacă deci orice fărădelege, chiar fără a ţine seama de conse¬ 
cinţele fizice privitoare la făptaş, este în ea însăşi pasibilă do 
pedeapsă, adică face să se piardă (măcar în parte) fericirea, ar 
fi evident absurd să se spună: fărădelegea a constat tocmai in 
a-şi fi atras o pedeapsă, întrucît şi-a prejudiciat propriei sale 
fericiri (ceea ce, după principiul iubirii de sine, ar trebui să 
fie conceptul propriu-zis al oricărei fărădelegi). Pedeapsa ar fi 
în acest mod raţiunea de a numi ceva o fărădelege, iar justiţia 
ar trebui să constea mai curînd în a renunţa la orice sancţio¬ 
nare şi chiar în a preveni pe cea naturală; căci atunci în ac¬ 
ţiune nu s-ar mai găsi nimic rău, fiindcă relele care altfel o 
urmau şi singurele din cauza cărora acţiunea se numea rea, 
ar fi în viitor îndepărtate. Dar a considera total orice sancţiune 
şi recompensă ca pe un mecanism în mina unei puteri supe¬ 
rioare, care ar urma să servească numai pentru a pune prin 
ei fiinţe raţionale să acţioneze spre scopul lor final (fericirea), 
înseamnă a reduce voinţa la un mecanism care ar suprima 
orice libertate, iar acest lucru este prea evident ca să fie nece¬ 
sar să stăruim asupra lui. 

Mai subtilă încă, deşi tot atît de falsă, este pretenţia acelora 
caro admit un anumit simţ moral particular 18 , care el şi nu 
raţiunea, determină legea morală, potrivit căreia conştiinţa 
virtuţii ar fi legată nemijlocit de satisfacţie şi plăcere, iar cea 
a viciului de nelinişte sufletească şi durere, şi care pun astfel 
totul pe seama dorinţei de fericire personală. Fără a repeta 
aici ceea ce a fost spus mai sus, nu vreau decît să relev eroarea 
care are loc aici. Pentru a-şi imagina pe vicios ca torturat şi 
tulburat sufleteşte de conştiinţa greşelilor lui, ei trebuie să-l 

presupună, în ce priveşte fondul esenţial al caracterului său, 
cel puţin intr-un grad oarecare, ca moraliceşte bun, după cum 
tot mai dinainte şi-l reprezintă virtuos pe cel pe care-1 satis¬ 
face conştiinţa acordului actelor sale cu datoria. Conceptul de 
moralitate şi cel de datorie trebuiau să preceadă orice consi¬ 
deraţie asupra acestei mulţumiri şi nu poate fi derivat cîtu.şi 
de puţin din ea. Trebuie să preţuim în prealabil importanţa 
a ceea ce numim datorie, autoritatea legii morale şi valoarea 
nemijlocită pe care observarea ei o dă persoanei în propriii ei 
ochi, pentru a simţi acea mulţumire pe care o produce în 
conştiinţă conformitatea cu legea şi mustrarea amară, cînd ne 
putem reproşa violarea ei. Nu putem deci simţi această mul¬ 
ţumire sau nelinişte sufletească înainte de cunoaşterea obliga¬ 
ţiei şi nu putem face din ele fundamentul celei din urmă. 
Trebuie să fie cineva cel puţin pe jumătate om cinstit, pentru 
a-şi putea face fie şi numai o idee despre acele sentimente. 
Nu contest de altfel că, aşa cum cu ajutorul libertăţii voinţa 
omenească e nemijlocit determinabilă de legea morală, tot ast¬ 
fel şi exercitarea frecventă conform acestui principiu de de¬ 
terminare poate produce în cele din urmă subiectiv un senti¬ 
ment de mulţumire cu ea însăşi; dimpotrivă, este chiar o da¬ 
torie să fundăm şi să cultivăm acest sentiment, singurul care 
propriu-zis merită să fie numit sentiment moral; dar conceptul 
de datorie nu poate fi derivat din el, altfel ar trebui să ne 
imaginăm un sentiment al unei legi ca atare şi să facem obiect 
al senzaţiei ceea ce nu poate fi conceput decît prin raţiune; 
ceea ce, dacă nu urmează să devină o contradicţie netă, ar 
suprima cu totul conceptul de datorie, şi l-ar înlocui numai 
cu un joc mecanic de înclinaţii mai fine, ajungînd uneori în 
conflict cu altele mai grosolane. 

Dacă comparăm principiul nostru formal suprem al raţiunii 
pure practice (ca principiu al unei autonomii a voinţei) cu toate 
principiile materiale de pînă acum ale moralităţii, putem să 
le reprezentăm pe toate într-o tabelă, astfel incit să epuizăm 
toate celelalte cazuri posibile, afară de unul singur: cel formal, 
şi să demonstrăm astfel în văzul tuturor că e zadarnic să mai 
căutăm un alt principiu decît cel prezentat acum. Toate prin- 

cipiile de determinare posibile ale voinţei sînt sau numai 
subiective şi deci empirice sau şi obiective şi raţionale; ambele 
sînt însă sau externe sau interne: 


PRINCIPIILE PRACTICE MATERIALE DE DETERMINARE 
CONSIDERATE CA FUNDAMENT AL MORALITĂŢII SlNT: 


Subiective 

externe interne 

al educaţiei al constituţiei al sentimentului al sentimentului 

(după Montaigne) civile fizic moral 

(după Mandeville) (după Epicur) (după Hutcheson) 


interne 


Obiective 


externe 


al perfecţiunii 
(după Wolff şi 
stoici) 


al voinţei lui Dumnezeu 
(după Crusius şi alţi mora¬ 
lişti teologi) 


Cele de deasupra sînt toate empirice şi sînt evident incapa¬ 
bile să procure principiul universal al moralităţii. Dar cele de 
jos se întemeiază pe raţiune (căci perfecţiunea ca însuşire a 
lucrurilor şi perfecţiunea supremă reprezentată în substanţă, 
adică Dumnezeu, nu pot fi gîndite ambele decît prin concepte 
ale raţiunii). Dar primul concept, anume cel al perfecţiunii, 
poate fi luat sau în sens teoretic, şi atunci nu înseamnă decît 
desăvîrşirea fiecărui lucru în genul lui (transcendentală), sau 
al unui lucru numai ca lucru în genere (metafizică), şi despre 
aceasta nu poate fi vorba aici. Conceptul perfecţiunii în sens 
practic însă înseamnă însuşirea unui lucru de a fi bun sau 
suficient pentru tot felul de scopuri. Această perfecţiune ca 
însuşire a omului, prin urmare ca una internă, nu înseamnă 
decît talent şi, ceea ce-1 întăreşte sau întregeşte, abilitate. Per¬ 
fecţiunea supremă în substanţă, adică Dumnezeu, prin urmare 
externă (privită din punct de vedere practic), înseamnă pro¬ 
prietatea acestei fiinţe de a fi suficientă pentru toate scopu¬ 
rile în genere. Deci trebuie să ne fie date mai întîi scopuri, cu 
privire numai la care conceptul perfecţiunii (al unei perfecţi¬ 
uni interne în noi înşine sau al uneia externe în Dumnezeu) 
poate deveni un principiu determinant al voinţei. Dar un scop 

este un obiect, care trebuie să preceadă determinarea voinţei 
printr-o regulă practică şi să conţină fundamentul posibilităţii 
unei astfel de determinări, prin urmare materia voinţei, luată 
ca principiu determinant al voinţei; el este totdeauna empiric, 
prin urmare poate sluji ca principiu epicurean al doctrinei 
fericirii, dar niciodată ca principiu pur raţional al moralei şi 
al datoriei (după cum pot deveni cauze determinante ale voin¬ 
ţei talentele şi încurajarea lor, deoarece contribuie la avanta¬ 
jele vieţii, sau voinţa lui Dumnezeu, numai prin fericirea pe 
care o aşteptăm de la ea, dacă acordul cu ea a fost luat ca 
obiect al voinţei fără vreun principiu practic căruia să-i pre¬ 
ceadă Ideea şi care să fie independent de el). De unde rezultă 
întîi: că toate principiile stabilite aici sînt materiale; al doilea: 
că ele cuprind toate principiile materiale posibile, şi de aici în 
sfîrşit concluzia: că, întrucît principiile materiale sînt cu totul 
incapabile să procure legea supremă a moravurilor (după cum 
s-a dovedit), principiul practic formal al raţiunii pure, după 
care simpla formă a unei legislaţii universale posibile prin ma¬ 
ximele noastre, trebuie să formeze principiul suprem şi ne¬ 
mijlocit de determinare a voinţei, este singurul principiu po¬ 
sibil, care este capabil să procure imperative categorice, adică 
legi p ractice (care fac din acţiuni datorie) şi în genere să ser¬ 
vească drept principiu al moralităţii, atît în aprecierea cit şi 
în aplicarea lui la voinţa omenească, pentru a o determina. 


I 

DESPRE DEDUCŢIA PRINCIPIILOR RAŢIUNII PURE PRACTICE 

Această Analitică arată că raţiunea pură poate fi practică, 
adică poate să determine prin sine voinţa, independent de oriei:'' 
element empiric, — şi anume printr-un fapt în care raţiunea 
pură se manifestă în noi ca real practică, adică prin autonomia 
în principiul moralităţii, prin care ea determină voinţa la ac¬ 
ţiune. — Ea arată în acelaşi timp că acest fapt este inseparabil 
legat de conştiinţa libertăţii voinţei, ba chiar că este identic 
cu ea; prin aceasta, voinţa unei fiinţe raţionale, care, ca apar- 
ţinînd lumii simţurilor, se recunoaşte, ca şi altor cauze efici- 

ente, supusă necesar legilor cauzalităţii, este totuşi totodată, 
în domeniul practicului, pe o altă latură, anume ca fiinţă în 
sine, conştientă de existenţa ei determinabilă într-o ordine in¬ 
teligibilă a lucrurilor, fireşte nu în virtutea unei intuiri parti¬ 
culare a ei însăşi, ci în virtutea anumitor legi dinamice care-i 
pot determina cauzalitatea în lumea simţurilor; căci s-a de¬ 
monstrat suficient în altă parte că libertatea, dacă ne este atri¬ 
buită, ne transpune într-o ordine inteligibilă a lucrurilor. 

Dacă acum comparăm această Analitică cu partea analitică 
a Criticii raţiunii pure speculative, ni se prezintă un minunat 
contrast între ele. Nu principii, ci o intuiţie pură sensibilă 
(spaţiu şi timp) era acolo primul dat care făcea posibilă cu¬ 
noaşterea a priori şi. anume numai pentru obiecte ale simţu¬ 
rilor. Principii sintetice provenite din simple concepte fără in¬ 
tuiţie erau imposibile, mai mult: ele nu puteau exista decît în 
legătură cu intuiţia care era sensibilă, prin urmare numai în 
raport cu obiecte ale experienţei posibile, deoarece conceptele 
intelectului, legate de această intuiţie, nu fac posibilă decît 
cunoştinţa pe care noi o numim experienţă. — Dincolo de obi¬ 
ectele experienţei, deci despre lucruri ca noumene, i s-a refu¬ 
zat cu deplină dreptate raţiunii speculative orice cunoaştere 
pozitivă. — Ea făcea totuşi destul pentru a pune în siguranţă 
conceptul noumenelor, adică posibilitatea, ba chiar necesitatea 
de a le concepe, şi, de exemplu, salva, împotriva tuturor obiec¬ 
ţiilor, admiterea libertăţii, considerată negativ, ca fiind total 
compatibilă cu principiile şi limitările raţiunii pure teoretice. 
Ea nu oferea totuşi ceva precis şi care să extindă cunoaşterea 
asupra unor astfel de obiecte, fiindcă mai curînd tăia cu totul 
orice perspectivă spre ele 19 . 

Dimpotrivă, legea morală ne pune la îndemînă, dacă nu o 
perspectivă, totuşi un fapt absolut inexplicabil din toate datele 
lumii sensibile şi din întreaga sferă a folosirii teoretice a ra¬ 
ţiunii noastre, fapt care ne dă o indicaţie asupra lumii inte¬ 
lectului pur, ba chiar o determină pozitiv şi ne face să cunoaş¬ 
tem din ea ceva, anume o lege. 

Această lege trebuie să procure lumii sensibile ca 
natură sensibilă (în ceea ce priveşte fiinţele raţionale), 
forma unei lumi a intelectului, adică a unei natu>ri 
siiprasensibile, fără să dăuneze totuşi mecanismului ei. Natura, 

în sensul cel mai general, este existenţa lucrurilor supuse le¬ 
gilor. Natura sensibilă a fiinţelor raţionale în genere este exis¬ 
tenţa acestor fiinţe supuse legilor condiţionate empiric, prin 
urmare pentru raţiune: eteronomie. Natura suprasensibilă a 
aceloraşi fiinţe este, din contra, existenţa lor după legi inde¬ 
pendente de orice condiţionare empirică, prin urmare aparţi- 
nînd autonomiei raţiunii pure. Şi fiindcă legile, după care exis¬ 
tenţa lucrurilor depinde de cunoaştere, sînt practice, natura 
suprasensibilă, atît cit ne putem face un concept despre ea, 
nu este altceva decît o natură sub autonomia raţiunii pure 
practice. Dar legea acestei autonomii este legea morală, care 
este deci principiul unei naturi suprasensibile şi lumi a inte¬ 
lectului pur, a cărei replică trebuie să existe în lumea sensi¬ 
bilă, dar totuşi fără a prejudicia legilor acestei lumi. Am putea 
numi pe cea dinţii, pe care o cunoaştem numai în raţiune, pro¬ 
totipică (natura archetypa), iar pe cea din urmă, deoarece con¬ 
ţine efectul posibil al Ideei celei dinţii ca principiu determi¬ 
nant al voinţei, am putea-o numi ectipică (natura ectypa). Căci 
în realitate legea morală ne transpune potrivit Ideei ei într-o 
natură în care raţiunea pură, dacă ar fi însoţită de o putere 
fizică adecvată ei, ar produce Binele suprem, şi ne determină 
să conferim voinţelor noastre forma lumii sensibile ca unui 
întreg alcătuit de fiinţe raţionale. 

Că această Idee serveşte intr-adevăr ca model, oarecum ca 
schiţă, determinărilor voinţei noastre, o confirmă cea mai 
comună atenţie asupra noastră înşine. 

Dacă maxima, potrivit căreia am intenţia să depun o măr¬ 
turie, este examinată de raţiunea practică, consider totdeauna 
ce ar fi dacă ar avea valoare de lege universală a naturii. Este 
evident că în felul acesta ar constrînge pe fiecare să spună ade¬ 
vărul. Căci nu pot exista împreună cu universalitatea unei legi 
a naturii declaraţii care să fie date ca probante şi totuşi in¬ 
tenţionat false. Tot astfel maxima pe care o adopt cu privire 
la libera dispoziţie asupra vieţii mele, este imediat determi¬ 
nată, dacă mă întreb, cum ar trebui să fie ea, pentru ca o na¬ 
tură să subziste conform unei legi a ei. Intr-o asemenea natură 
evident nimeni n-ar putea să-şi pună arbitrar capăt vieţii, căci 
o astfel de rînduială nu ar fi o ordine durabilă a naturii. Şi 
la fel în toate celelalte cazuri. Dar în natura reală, aşa cum 

este ea un obiect al experienţei, voinţa liberă nu este deter¬ 
minată de la sine spre astfel de maxime care ar putea întemeia 
prin ele însele o natură după legi universale sau care s-ar 
adapta de la sine la o natură organizată potrivit acestor legi; 
mai curînd înclinaţiile particulare sînt acelea care formează 
într-adevăr un tot natural după legi patologice (fizice), dar 
nu o natură care nu ar fi posibilă decît prin voinţa noastră ac- 
ţionînd după legi pure practice. Totuşi noi sîntem conştienţi prin 
raţiune de o lege căreia toate maximele noastre îi sînt subor¬ 
donate, ca şi cînd prin voinţa noastră ar trebui să fie creată 
în acelaşi timp o ordine naturală. Această lege trebuie să fie 
deci Ideea unei naturi nu empiric date şi totuşi posibile prin 
libertate, prin urmare suprasensibilă, căreia, cel puţin din punct 
de vedere practic, îi dăm realitate obiectivă, pentru că o con¬ 
siderăm ca obiect al voinţei noastre în calitate de fiinţe raţio¬ 
nale pure. 

Deci diferenţa dintre legile unei naturi căreia îi este supusă 
voinţa, şi a unei naturi care e supusă unei voinţe (cu privire 
la raportul acestei voinţe faţă de acţiunile ei libere), se bazează 
pe faptul că la cea dintîi obiectele trebuie (miissen) să fie cau¬ 
zele reprezentărilor care determină voinţa, iar la cea din urmă 
voinţa trebuie (soli) să fie cauza obiectelor, astfel încît cauza¬ 
litatea voinţei îşi are principiul determinant exclusiv în facul¬ 
tatea raţiunii pure, care, din această cauză, poate fi numită 
şi o raţiune pură practică. 

Astfel, cele două probleme: pe de o parte cum poate raţiunea 
pură să cunoască a priori obiecte şi pe de altă parte cum poate 
ea fi nemijlocit un principiu determinant al voinţei, adică al 
cauzalităţii fiinţei raţionale cu privire la realitatea obiectelor 
(numai prin ideea valabilităţii universale a propriilor ei ma¬ 
xime ca lege), sînt foarte diferite. 

Prima, aparţinînd Criticii raţiunii speculative, cere ca mai 
întîi să se explice cum sînt posibile a priori intuiţii, fără care 
nicăieri nu poate fi dat un obiect şi deci fără care nici unul 
nu poate fi cunoscut sintetic. Soluţionarea acestei probleme 
are ca rezultat că toate aceste intuiţii nu sînt decît sensibile, 
de aceea nici nu permit o cunoaştere speculativă care să meargă 
mai departe decît pînă unde ajunge experienţa posibilă, şi că, 
prin urmare, toate principiile acelei raţiuni pure speculative 

nu realizează altceva decît să facă posibilă experienţa, fie de 
obiecte date, fie de obiecte care pot îi date la infinit, dar care 
nu sînt date niciodată complet. 

Cea de-a doua, aparţinînd Criticii raţiunii practice, nu cere 
să se explice cum sînt posibile obiectele facultăţii de a rîvni, 
căci aceasta, ca problemă a cunoaşterii teoretice a naturii, ră- 
mîne pe seama Criticii raţiunii speculative, ci numai cum poate 
raţiunea să determine maxima voinţei: dacă aceasta nu are loc 
decît cu ajutorul unor reprezentări empirice, ca principii de¬ 
terminante, sau dacă raţiunea pură este şi practică şi lege a 
unei posibile ordini naturale, absolut incognoscibilă empiric. 
Posibilitatea unei asemenea naturi suprasensibile, al cărei con¬ 
cept să poată fi în acelaşi timp fundamentul realizării acestei 
naturi prin voinţa noastră liberă, nu are nevoie de nici o in¬ 
tuiţie a priori (a unei lumi inteligibile), care în acest caz, ca 
suprasensibilă, ar trebui să fie şi imposibilă pentru noi. Căci 
în maximele voliţiei nu este vorba decît de principiul deter¬ 
minant al voinţei, dacă el este empiric sau este un concept al 
raţiunii pure (al conformităţii cu legea raţiunii pure în genere) 
şi cum ar putea fi el un concept. Dacă pentru realitatea obiec¬ 
telor este suficientă sau nu cauzalitatea voinţei, rămîne s-o 
judece principiile teoretice ale raţiunii, ca o cercetare a posi¬ 
bilităţii obiectelor voliţiei, a căror intuiţie nu constituie prin 
urmare nici un moment în problema practică. Aci este vorba 
nu de rezultat, ci de determinarea voinţei şi de principiul de¬ 
terminant al maximei ei ca voinţă liberă. Căci, dacă pentru 
raţiunea pură voinţa este numai conformă legii, capacitatea ei 
în execuţie poate fi oricare; poate sau nu poate rezulta real 
c natură ca aceea care este posibilă după aceste maxime ale 
legislaţiei, aceasta nu interesează Critica, care cercetează, dacă 
şi cum raţiunea pură poate fi practică, adică nemijlocit deter¬ 
minantă a voinţei. 

în această muncă Critica poate deci fără cusur şi trebuie- să 
pornească de la legi pure practice şi de la realitatea lor. Dar 
în locul intuiţiei, ea le pune ca fundament conceptul existenţei 
lor în lumea inteligibilă, anume conceptul de libertate. Căci 
acest concept nu înseamnă altceva şi acele legi practice nu 
sînt posibile decît în legătură cu libertatea voinţei, dar ele de¬ 
vin necesare, dacă libertatea este presupusă sau, invers, liber- 

talea este necesară, pentru că acele legi sînt necesare ca pos¬ 
tulate practice. Cum este posibilă conştiinţa acestor legi mo¬ 
rale sau, ceea ce-i acelaşi lucru, conştiinţa libertăţii, nu se 
poate explica mai departe; în Critica teoretică s-a stabilit 
toarte bine că poate fi admisă 20 . 

Expunerea principiului suprem al raţiunii practice este acum 
terminată; adică am arătat mai întîi ce conţine el, că există 
prin el însuşi, absolut a priori şi independent de principii em¬ 
pirice, şi, apoi, prin ce se distinge el de toate celelalte principii 
practice. Cu deducţia, adică în justificarea valabilităţii ei obiec¬ 
tive şi universale şi în scrutarea posibilităţii unei astfel de ju¬ 
decăţi sintetice a priori, nu putem nădăjdui că vom izbuti tot 
aşa de bine precum ne-a mers cu principiile intelectului teore¬ 
tic pur. Căci acestea se raportau la obiecte ale unei experienţe 
posibile, anume la fenomene şi am putut dovedi că aceste fe¬ 
nomene, ca obiecte ale experienţei, pot fi cunoscute numai în 
măsura în care sînt aduse, potrivit acelor legi, sub categorii, 
că, prin urmare, orice experienţă posibilă trebuie să fie con¬ 
formă acestor legi. Dar în deducţia legii morale nu pot urma 
o astfel de cale. Căci ea nu priveşte cunoştinţa despre natura 
obiectelor, care într-un fel oarecare pot fi date raţiunii undeva 
în afara ei, ci o cunoştinţă în măsura în care această cunoş¬ 
tinţă poate deveni fundamentul existenţei obiectelor înseşi şi 
în măsura în care prin ea raţiunea are cauzalitate într-o fiinţă 
raţională, adică raţiunea pură care poate fi considerată ca o 
facultate detcrminînd nemijlocit voinţa. 

Dar orice scrutare omenească s-a sfîrşit, de îndată ce am 
ajuns la forţe sau facultăţi fundamentale; căci posibilitatea lor 
nu poate fi prin nimic concepută, dar nici nu trebuie să fie 
născocită şi admisă arbitrar. De aceea, în folosirea teoretică a 
raţiunii, numai experienţa ne poate autoriza să le admitem. 
Dar acest surogat, de a aduce dovezi empirice în locul unei 
deducţii din izvoare a priori de cunoaştere, ne este şi el răpit 
cînd e vorba de facultatea pură practică a raţiunii. Căci ceea 
ce are nevoie să scoată din experienţă dovada realităţii lui 
trebuie să depindă de principii ale experienţei în ce priveşte 
fundamentele posibilităţii lui, dar este imposibil ca raţiunea 
pură şi totuşi practică, din cauza conceptului ei, să fie consi¬ 
derată ca atare. Chiar şi legea morală este dată oarecum ca 

un fapt al raţiunii pure, de care sîntem conştienţi a priori şi 
care e apodictic cert, chiar supozînd că nu s-ar putea invoca 
în experienţă nici un exemplu în care ea să fi fost exact ur¬ 
mată. Astfel, realitatea obiectivă a legii morale nu poate fi 
demonstrată prin nici o deducţie, prin nici un efort al raţiunii 
teoretice, speculative sau susţinute empiric şi deci, chiar dacă 
am vrea să renunţăm la certitudinea apodictică, această reali¬ 
tate nu poate fi confirmată prin nici o experienţă şi dovedită 
astfel a posteriori, şi totuşi ea se susţine bine prin ea însăşi. 

Dar în locul acestei deducţii zadarnic căutate a principiului 
moral apare altceva şi cu totul paradoxal, anume că, dimpo¬ 
trivă, acest principiu serveşte el însuşi ca principiu al deducerii 
•unei facultăţi impenetrabile, pe care nici o experienţă n-o poate 
dovedi, dar pe care raţiunea speculativă (pentru a găsi printre 
Ideile ei cosmologice, Necondiţionatul în ordinea cauzalităţii, 
şi spre a nu se contrazice pe ea însăşi) trebuia s-o admită cel 
puţin ca posibilă: anume facultatea libertăţii, căreia legea mo¬ 
rală, care ea însăşi nu mai are nevoie de principii justificative, 
îi dovedeşte nu numai posibilitatea, ci şi realitatea în fiinţele 
care recunosc această lege ca obligatorie pentru ele. Legea 
morală este de fapt o lege a cauzalităţii prin libertate şi deci 
a posibilităţii unei naturi suprasensibile, după cum legea me¬ 
tafizică a evenimentelor din lumea sensibilă era o lege a cau¬ 
zalităţii naturii sensibile; astfel, legea morală determină ceea 
ce filosofia speculativă trebuia să lase nedeterminat, anume 
legea unei cauzalităţi al cărei concept nu era decît negativ în 
cea din urmă, şi-i procură deci acestuia pentru prima dată 
realitate obiectivă. 

Acest fel de scrisoare de acreditare a legii morale, dată ea 
însăşi ca principiu al deducerii libertăţii ca o cauzalitate a 
raţiunii pure, este, în lipsa oricărei justificări a priori, cu totul 
suficientă pentru satisfacerea unei nevoi a raţiunii teoretice, 
deoarece aceasta era constrînsă să admită cel puţin posibili¬ 
tatea libertăţii. Căci legea morală îşi dovedeşte suficient rea¬ 
litatea şi pentru critica raţiunii speculative, prin aceea că adau¬ 
gă unei cauzalităţi gîndite numai negativ, a cărei posibilitate 
era inconceptibilă pentru raţiunea speculativă şi pe care ea 
era totuşi constrînsă s-o admită, o determinare pozitivă, anume 
conceptul unei raţiuni determinînd nemijlocit voinţa (prin con- 

diţia unei forme universale şi legice a maximelor ei), şi este 
capabilă astfel să dea pentru prima dată o realitate obiectivă, 
cu toate că numai practică, raţiunii care, atunci cînd voia să 
procedeze speculativ, devenea totdeauna extravagantă cu Ideile 
ei; ea transformă folosirea ei transcendentă într-una imanentă 
(de a fi ea însăşi, prin Idei, cauză eficientă în cîmpul experi¬ 
enţei). 

Determinarea cauzalităţii fiinţelor din lumea sensibilă ca 
atare nu putea fi niciodată necondiţionată şi totuşi trebuie 
să existe la capătul oricărei serii de condiţii ceva necesar ne¬ 
condiţionat, prin urmare o cauzalitate determinîndu-se numai 
pe ea însăşi. De aceea Ideea de libertate, ca Idee a unei facul¬ 
tăţi de absolută spontaneitate, nu era o nevoie, ci, în ceea ce 
priveşte posibilitatea ei, un principiu analitic al raţiunii pure 
speculative. Dar fiind absolut imposibil de dat un exemplu 
conform acestei Idei într-o experienţă oarecare, fiindcă prin¬ 
tre cauzele lucrurilor ca fenomene nu se poate întîlni nici o 
determinare a cauzalităţii care să fie absolut necondiţionată, 
puteam apăra ideea unei cauze acţionînd liber, numai dacă o 
aplicam la o fiinţă din lumea sensibilă, considerată dintr-un 
alt punct de vedere şi ca noumenon, arătînd că nu este contra¬ 
dictoriu să considerăm toate acţiunile ei ca fizic condiţionate, 
întrucît sînt fenomene, şi totuşi să admitem în acelaşi timp 
cauzalitatea lor ca fizic necondiţionată, întrucît fiinţa activă 
este o fiinţă dotată cu intelect şi să facem astfel din conceptul 
de libertate principiul regulativ al raţiunii; prin aceasta nu 
cunosc fireşte de loc ce este obiectul căruia i se atribuie o 
astfel de cauzalitate, dar îndepărtez totuşi obstacolul prin fap¬ 
tul cu pe de o parte recunosc în explicarea evenimentelor din 
lume, prin urmare şi în explicarea acţiunilor fiinţelor raţio¬ 
nale, mecanismul necesităţii naturale, dreptul de a se urca la 
infinit de la condiţionat spre condiţie, iar pe de altă parte 
păstrez raţiunii speculative deschis locul rămas gol pentru ea, 
anume inteligibilul, pentru a transpune acolo Necondiţionatul. 
Dar nu puteam realiza această idee, adică nu o puteam trans¬ 
forma în cunoaştere a unei fiinţe acţionînd astfel, nici măcar 
ca posibilitate. Acest gol îl umple acum raţiunea pură practică 
printr-o lege determinată a cauzalităţii într-o lume inteligibilă 
(prin libertate), anume legea morală. Prin aceasta raţiunea spe- 

culativă nu cîştigă ce-i dreptul nimic în ce priveşte scrutarea 
ei, dar cîştigă cu privire la siguranţa conceptului ei problema¬ 
tic de libertate, căruia i se procură aici realitate obiectivă, şi 
care, deşi numai practică, este totuşi necontestată. Nici chiar 
conceptul de cauzalitate, a cărui aplicare, prin urmare şi sem¬ 
nificare, nu are loc de fapt decît cu privire la fenomene pen¬ 
tru a le lega în experienţe (după cum demonstrează Critica 
raţiunii pure), raţiunea practică nu-1 lărgeşte atît incit să-i ex¬ 
tindă folosirea peste limitele amintite. Căci dacă ar năzui la 
aceasta, ar trebui să arate cum poate fi folosit sintetic raportul 
logic dintre principiu şi consecinţă într-o altfel de intuiţie de- 
cit cea sensibilă, cum e adică posibilă causa noumenon; lucru 
pe care nu-1 poate face, dar pe care, ca raţiune practică, nici 
nu-1 ia în seamă, întrucît ea pune principiul determinant al 
cauzalităţii omului ca fiinţă sensibilă (cauzalitate care e dată) 
numai în raţiunea pură (care de aceea se numeşte practică); 
şi deci nu foloseşte conceptul însuşi de cauză, de a cărui apli- 
carc; la obiecte în scopul unor cunoştinţe teoretice ea poate 
face aici cu totul abstracţie (pentru că acest concept se găseşte 
totdeauna a priori în intelect, chiar independent de orice in¬ 
tuiţie), spre a cunoaşte obiecte, ci pentru a determina cauzali¬ 
tatea cu privire la ele în genere; deci nu o foloseşte decît în 
scop practic; de aceea ea poate situa principiul determinant 
al voinţei într-o ordine inteligibilă a lucrurilor, mărturisind 
însă în acelaşi timp bucuros că nu înţelege de loc ce rol de¬ 
terminant ar putea avea conceptul de cauză în cunoaşterea 
acestor lucruri. Cauzalitatea cu privire la acţiunile voinţei în 
lumea sensibilă trebuie negreşit să fie cunoscută intr-un anu¬ 
mit mod de către raţiunea practică, fiindcă altfel ea n-ar putea 
produce real nici o acţiune. Dar conceptul pe care ea şi-l face 
despre propria-i cauzalitate ca noumenon, nu are nevoie să-l 
determine teoretic pentru cunoaşterea existenţei ei suprasen- 
sibile şi să-i poată deci da în această măsură o semnificare. 
Căci semnificare capătă oricum, deşi numai pentru folosirea 
practică, anume prin legea morală. Chiar considerat teoretic, 
el rămîne totdeauna un concept pur al intelectului dat a priori 
care poate fi aplicat la obiecte, fie ele date sensibil sau nu; 
deşi în cazul din urmă el nu are nici o semnificare teoretică 
determinată şi nici o aplicare, ci este numai o idee formală, 

dar totuşi esenţială, a intelectului, despre un obiect în genere. 
Semnificarea pe care i-o procură raţiunea prin legea morală 
este exclusiv practică, fiindcă Ideea de lege a unei cauzalităţi 
(a voinţei), are ea însăşi cauzalitate sau este principiul deter¬ 
minant al acestei cauzalităţi. 


II 

DESPRE DREPTUL RAŢIUNII PURE ÎN FOLOSIREA PRACTICA 
LA O EXTINDERE CARE NU ESTE POSIBILA PENTRU EA 
ÎN FOLOSIREA SPECULATIVA 

In principiul moral am stabilit o lege a cauzalităţii, care îi 
pune principiul determinant mai presus de toate condiţiile lu¬ 
mii sensibile şi am conceput voinţa intrucît este determinabilă 
ca aparţinînd unei lumi inteligibile, prin urmare, am conceput 
subiectul acestei voinţe (omul) nu numai ca aparţinînd unei 
lumi a intelectului pur, deşi necunoscut nouă în această pri¬ 
vinţă (cum se putea întîmpla după Critica raţiunii pure specu¬ 
lative), dar l-am şi determinat cu privire la cauzalitatea lui cu 
ajutorul unei legi ce nu poate fi numărată printre legile natu¬ 
rale ale lumii sensibile, deci am extins cunoaşterea noastră 
dincolo de limitele lumii sensibile, pretenţie pe care totuşi 
Critica raţiunii pure o declara ca nevalabilă în orice speculaţie. 
Cum se pcate atunci concilia aici folosirea practică cu folosirea 
teoretică a raţiunii pure cu privire la determinarea limitelor 
puterii ei? 

David Hume, despic care se poate spune că el a început 
propriu-zis toate atacurile contra drepturilor unei raţiuni pure, 
care făceau necesară o cercetare completă a acesteia din urmă, 
încheia astfel: conceptul de cauză este un concept care conţine 
necesitatea conexiunii diversului, şi anume întrucît e divers, 
astfel îneît, dacă A este pus, eu cunosc că în mod necesar tre¬ 
buie să existe şi ceva absolut diferit de el, B. Dar necesitatea 
nu poate fi atribuită unei conexiuni decît întrucît ea e cunos¬ 
cută a priori; căci experienţa ne-ar face să cunoaştem despre 
o legătură că ea este, dar nu că ea este în mod necesar astfel. 
Este imposibil, spune el, să cunoaştem a priori şi ca necesară 

legătura care există între un lucru şi un altul (sau între o de¬ 
terminare şi alta, cu totul diferită de ea), dacă ele nu sînt 
date în percepţie. Deci conceptul însuşi al unei cauze este min¬ 
cinos şi înşelător şi e, pentru a vorbi de el în chipul cel mai 
indulgent, o înşelăciune scuzabilă încă întrucît obişnuinţa (o 
necesitate subiectivă) de a percepe anumite lucruri sau deter¬ 
minările lor adeseori în ce priveşte existenţa lor unele lingă 
altele sau unele după altele, este luată pe neobservate drept 
o necesitate obiectivă de a pune în obiectele însele o astfel de 
conexiune, şi astfel conceptul cauzei a fost dobîndit în mod 
ilicit şi nu cîştigat în mod legitim, ba chiar nici nu poate fi 
vreodată dobîndit sau confirmat, fiindcă el cere o conexiune 
zădarnică în sine, himerică, care nu se poate susţine în faţa nici 
unei raţiuni, căreia nu-i poate corespunde niciodată vreun 
obiect. Şi astfel a fost introdus în legătură cu orice cunoaştere 
privitoare la existenţa lucrurilor (matematica rămînea deci încă 
exceptată), pentru prima oară empirismul ca singurul izvor ai 
principiilor, dar odată cu el şi cel mai aspru scepticism cu pri¬ 
vire la întreaga ştiinţă a naturii (ca filosofie). Căci după astfel 
de principii, noi nu putem conchide niciodată din determină¬ 
rile date ale lucrurilor, privitoare la existenţa lor, un efect 
(căci pentru aceasta s-ar cere conceptul unei cauze, care con¬ 
ţine necesitatea unei asemenea conexiuni), ci ne putem aştepta, 
potrivit regulilor imaginaţiei, numai la cazuri asemănătoare cu 
cele precedente; aşteptare care nu este insă niciodată sigură, 
oricît de des ar surveni. Ba chiar despre nici un eveniment 
nu am putea spune: trebuie să-l fi precedat ceva, căruia i-a 
urmat necesar, adică trebuie să aibă o cauză; şi deci, oricît de 
frecvente cazuri am cunoaşte, precedate de altele similare, 
astfel că s-ar putea deduce din ele o regulă, noi totuşi nu am 
putea admite că lucrurile se petrec aşa totdeauna şi în chip 
necesar, şi ar trebui să-i recunoaştem şi întîmplării oarbe 
dreptul, la care încetează orice folosire a raţiunii; ceea ce fun¬ 
dează solid scepticismul şi-l face irefutabil cu privire la conclu¬ 
ziile care urcă de la efecte la cauze. 

Matematica scăpase încă multă vreme ou bine, fiindcă Hume 
considera că toate judecăţile ei sînt analitice, adică progresează 
de la o determinare la alta în virtutea identităţii, deci după 
principiul contradicţiei (ceea ce însă este fals, ele fiind, dim- 

potrivă, toate sintetice), şi deşi geometria, de exemplu, nu se 
ocupă cu existenţa lucrurilor, ci numai cu determinarea lor a 
priori într-o intuiţie posibilă, trece totuşi la fel de bine ca şi 
cu ajutorul conceptelor cauzale, de la o determinare A la una 
cu totul diferită B, ca fiind totuşi necesar legată de prima. Dar, 
în cele din urmă, şi această ştiinţă atît de slăvită pentru cer¬ 
titudinea ei apodictică trebuie să sucombe în faţa empirismu¬ 
lui in principii pentru acelaşi motiv pentru care Hume pusese 
obişnuinţa în locul necesităţii obiective din conceptul de cauză; 
şi trebuie să se resemneze, în ciuda oricărui orgoliu al ei, să-şi 
reducă pretenţiile ei îndrăzneţe, care o făceau să reclame con- 
simţămîntul a priori, şi să aştepte aprobarea pentru universa¬ 
litatea judecăţilor ei de la bunăvoinţa observatorilor care, ca 
martori, nu ar refuza să mărturisească că ei şi aşa ar fi obser¬ 
vat oricînd tot ceea ce enunţă geometrul ca principii şi care, 
prin urmare, deşi nu ar fi necesar, ar permite şi în viitor să 
ne aşteptăm la fel. In modul acesta, empirismul în principii 
al lui Hume duce inevitabil la scepticism, chiar şi cu privire 
la matematică, prin urmare în toată folosirea teoretică ştiin¬ 
ţifică a raţiunii (căci această folosire aparţine sau filosofiei sau 
matematicii). Dacă folosirea comună a raţiunii (într-o prăbuşire 
atît de îngrozitoare ca aceea pe care o vedem că se întîmplă 
cu principiile cunoştinţelor noastre) va reuşi mai bine sau 
mai curînd nu va fi implicată în mod şi mai ireparabil în această 
distrugere a oricărei cunoaşteri, prin urmare dacă, din acele 
principii nu trebuie să rezulte un scepticism universal (dar care 
fără îndoială nu ar atinge decît pe învăţaţi). Las pe fiecare să 
judece acest lucru singur. 

In ceea ce priveşte redac tarea mea din Critica raţiunii pure, 
redactare care era într-adevăr prilejuită de acea doctrină scep¬ 
tică a lui Hume, clar care mergea mult mai departe şi cuprin¬ 
dea întregul cîmp al raţiunii pure teoretice în folosirea ei sin¬ 
tetică, prin urmare şi a aceleia ce se numeşte metafizică în ge¬ 
nere: am procedat cu privire la îndoiala filosofului scoţian, 
relativă la conceptul cauzalităţii, în modul următor. Că Hume, 
dacă lua (cum acest lucru se şi întîmplă aproape pretutindeni) 
obiectele experienţei drept lucruri in sine, declara că concep¬ 
tul de cauză este o nălucire înşelătoare şi falsă, avea în totul 
dreptate; căci privitor la lucruri în sine şi determinările lor 

ca atari nu se poate înţelege de ce pentru faptul că ceva A 
este pus, trebuie să fie pus în mod necesar şi altceva, B, şi 
deci el nu putea admite o astfel de cunoaştere a priori a lu¬ 
crurilor în sine. Dar şi mai puţin putea îngădui acest bărbat 
cu mintea pătrunzătoare o origină empirică a acestui concept, 
pentru că el contrazice necesitatea conexiunii care constituie 
esenţialul conceptului de cauzalitate; prin urmare, conceptul 
a fost proscris şi înlocuit cu obişnuinţa în observarea cursului 
percepţiilor. 

Dar din cercetările mele reieşea că obiectele cu care noi 
avem de-a face în experienţă, nu sînt cîtuşi de puţin lucruri 
în sine, ci numai fenomene, şi că, deşi la lucruri în sine nici 
nu se poate prevedea, ba chiar este imposibil de scrutat, cum, 
dacă A este pus, trebuie să fie contradictoriu de a nu pune pe 
B care este cu totul diferit de A (necesitatea conexiunii lui A 
ca cauză cu B ca efect) se poate totuşi foarte bine concepe că 
ele, ca fenomene, trebuie să fie necesar legate intr-un anumit 
fel într-o experienţă (de exemplu, în ceea ce priveşte relaţiile 
de timp) şi că nu pot fi separate fără a nu contrazice acea le¬ 
gătură, cu ajutorul căreia este posibilă această experienţă, în 
care ele sînt obiecte şi singura în care ne sînt cognoscibile. Şi 
aşa se şi aflau lucrurile de fapt: astfel că eu puteam nu numai 
să dovedesc conceptul de cauză în realitatea lui obiectivă cu 
privire la obiectele experienţei, ci să-l deduc şi ca concept a 
priori pe baza necesităţii conexiunii pe care el o implică, adică 
să dovedesc posibilitatea lui din intelectul pur fără izvoare em¬ 
pirice; şi astfel, după înlăturarea empirismului originii iui, am 
putut suprima consecinţa inevitabilă a empirismului, anume 
scepticismul, mai întîi cu privire la ştiinţa naturii şi apoi şi cu 
privire la matematică din cauza identităţii perfecte a princi¬ 
piilor din care decurg fizica şi matematica, două ştiinţe care 
ambele se referă la obiecte ale experienţei posibile. Şi odată 
cu aceasta am putut suprima din temelii îndoiala totală faţă 
de tot ce raţiunea teoretică afirmă că scrutează. 

Dar ce se întîmplă cu aplicarea acestei categorii a cauzalităţii 
(şi la fel cu a tuturor celorlalte, căci fără ele nu se poate rea¬ 
liza nici o cunoaştere a ceea ce există) la lucruri care nu sînt 
obiecte ale experienţei posibile, ci se află dincolo de limitele 
experienţei? Căci nu am putut deduce realitatea obiectivă a 

acestor concepte decît în raport cu obiecte ale experienţei po¬ 
sibile 21 . Dar faptul însuşi de a le fi salvat cel puţin în acest 
caz, de a fi dovedit că prin ele se pot gîndi totuşi obiecte, 
deşi nu se pot determina a priori, e ceea ce le dă un loc în 
intelectul pur, de unde ele sînt raportate la obiecte în genere 
(sensibile sau non-sensibile). Dacă mai lipseşte ceva, este con¬ 
diţia aplicării acestor categorii, şi anume a celei a cauzalităţii, 
la obiecte, anume intuiţia, care, unde nu este dată, face impo¬ 
sibilă aplicarea in vederea cunoaşterii teoretice a obiectului 
ca noumenon şi deci o interzice cu totul celui care cutează s-o 
facă (cum s-a şi întîmplat în Critica raţiunii pure). Totuşi rea¬ 
litatea obiectivă a conceptului subzistă continuu, puţind fi 
folosită şi la noumene, dar fără să poată determina cîtuşi de 
puţin teoretic acest concept şi prin aceasta să producă o cu¬ 
noştinţă. Dar că acest concept nu conţine nimic imposibil şi 
cu privire la vreun obiect era dovedit prin aceea că i se asigu¬ 
rase locul în intelectul pur în orice aplicare la obiectele simţu¬ 
rilor, şi că dacă, imediat după aceea, raportat la lucruri în sine 
(care nu pot fi obiecte ale experienţei), el nu este capabil de 
nici o determinare pentru reprezentarea unui obiect determinat 
în vederea unei cunoştinţe teoretice, el putea totuşi oricînd şi 
pentru altă folosire (poate practică) să fie capabil de o deter¬ 
minare în vederea aplicării acestei folosiri. Ceea ce nu ar putea 
fi, dacă, aşa cum susţine Hume, acest concept al cauzalităţii 
ar conţine ceva, care ar fi pretutindeni imposibil de gîndit. 

Pentru a găsi acum această condiţie a aplicării conceptului 
amintit la noumene trebuie numai să ne amintim de ce nu 
sintem mulţumiţi cu aplicarea acestui concept la obiectele ex¬ 
perienţei , ci am dori cu plăcere să-l putem folosi şi la lucruri 
in sine. Se va vedea în curînd că este un scop practic şi nu 
unul teoretic, care face necesară această dorinţă. Căci chiar 
dacă am izbuti să-l realizăm, n-am avea pentru speculaţie un 
adevărat cîştig în cunoaşterea naturii şi în genere cu privire 
la obiectele care ne sînt date intr-un fel oarecare, am face 
eventual un pas mare de la sensibil condiţionat (în care avem 
destule de făcut, pentru a ne menţine şi a parcurge cu sîr- 
guinţă lanţul cauzelor) spre suprasensibil, pentru a completa 
şi limita cunoaşterea noastră la partea principiilor, rămînînd 
totuşi totdeauna căscată o prăpastie infinită între acea limită 

şi ceea ce cunoaştem, şi am fi dat ascultare mai curînd unei 
curiozităţi vane decît unei temeinice curiozităţi de a şti. 

Dar în afară de raportul în care se află intelectul cu obiec¬ 
tele (în cunoaşterea teoretică), el are şi unul cu facultatea de 
a rîvni, care din acest motiv se numeşte voinţă, şi voinţa pură, 
întrucît intelectul pur (care într-un asemenea caz se numeşte 
raţiune) este practic prin simpla reprezentare a unei legi. Re¬ 
alitatea obiectivă a unei voinţe pure sau, ceea ce e tot una, a 
unei raţiuni pure practice este dată a priori în legea morală, 
oarecum printr-un fapt; căci astfel poate fi numită o deter¬ 
minare a voinţei, care este inevitabilă, deşi nu se bazează pe 
principii empirice. Dar în conceptul de voinţă este cuprins deja 
conceptul de cauzalitate, prin urmare în acela al unei voinţe 
pure este cuprins conceptul unei cauzalităţi cu libertate, adică 
a unei cauzalităţi care nu este determinabilă după legi natu¬ 
rale, în consecinţă nu este capabilă de nici o intuiţie empirică 
ca dovadă a realităţii ei, dar care îşi are totuşi realitatea ei 
obiectivă în legea pură practică a priori, însă (cum e uşor de 
sesizat) nu în vederea folosirii teoretice a raţiunii, ci numai 
în vederea folosirii ei practice. Dar conceptul unei fiinţe în¬ 
zestrate cu o voinţă liberă este conceptul unei causa noume- 
non 22 ; şi că acest concept nu se contrazice pe el însuşi, sîntem 
asiguraţi deja prin faptul că conceptul unei cauze, ca izvorît 
cu totul din intelectul pur, asigurat în acelaşi timp şi prin 
deducţie în ce priveşte realitatea obiectivă faţă de obiectele 
în genere, independent prin originea lui şi de toate condiţiile 
sensibile, deci nelimitat prin el însuşi la fenomene (decît doar 
acolo unde vrem să facem de el o folosire teoretic determi¬ 
nată), poate desigur să fie aplicat la lucruri ca fiinţe pure inte¬ 
ligibile. Dar fiindcă nici o intuiţie, afară de una sensibilă, nu 
poate fi supusă acestei aplicări, causa noumenon, cu privire la 
folosirea teoretică a raţiunii, nu este decît un concept vid, deşi 
posibil şi conceptibil. Dar, prin aceasta, eu nu pretind să cu¬ 
nosc teoretic natura unei fiinţe, întrucît ea posedă o voinţă 
pură; mi-e de ajuns s-o desemnez numai ca atare, prin urmare 
să unesc numai conceptul cauzalităţii cu acela al libertăţii (şi, 
ceea ce-i inseparabil de el, cu legea morală ca principiul ei 
determinant); drept care-mi aparţine fără îndoială în virtutea 
originii pure, nu empirice, a conceptului de cauză, căci nu mă 

cred autorizat să-i dau altă folosire decit una în raport cu 
legea morală, care-i determină realitatea, adică să-i dau nu¬ 
mai o folosire practică. 

Dacă, împreună cu Hume, i-aş fi luat conceptului cauzali¬ 
tăţii în folosirea teoretică realitatea obiectivă nu numai cu 
privire la lucrurile în sine (la suprasensibil), ci şi cu privire la 
obiectele simţurilor, el şi-ar fi pierdut orice sens, şi, ca un 
concept teoretic imposibil, ar fi fost declarat ca total inutili¬ 
zabil, şi fiindcă nimicului nu i se poate da nici o folosire, folo¬ 
sirea practică a unui concept teoretic nul ar fi fost cu totul 
absurdă. Dar cum conceptul unei cauzalităţi empiric necondi¬ 
ţionate este, teoretic, intr-adevăr vid (fără o intuiţie care să i 
se potrivească), dar este totuşi totdeauna posibil şi se rapor¬ 
tează la un obiect nedeterminat, în schimb însă primeşte o 
semnificaţie de la legea morală, prin urmare din punct de 
vedere practic. Eu nu am ce-i drept nici o intuiţie care să-i 
determine realitatea lui teoretică obiectivă, dar el are nu mai 
puţin aplicaţie reală, care se poate arăta in concreto în simţă¬ 
minte sau în maxime, adică are o realitate practică, ce poate 
fi indicată; ceea ce e suficient pentru justificarea lui chiar şi 
cu privire la noumene. 

Dar această realitate obiectivă a unui concept pur al inte¬ 
lectului, odată introdusă în domeniul suprasensibilului, dă de 
acum încolo celorlalte categorii, deşi totdeauna numai întrucît 
ele stau în legătură necesară cu principiul determinant al voin¬ 
ţei pure( cu legea morală), o realitate obiectivă, dar numai una 
practic aplicabilă, în timp ce asupra cunoştinţelor teoretice ale 
acestor obiecte, ca scrutare a naturii lor de raţiunea pură, nu 
are nici cea mai mică influenţă spre a le extinde. Şi în cele 
ce urmează vom găsi că categoriile nu au legătură decit cu 
fiinţe ca inteligenţe, şi la aceste inteligenţe decit cu relaţia 
raţiunii faţă de voinţă, prin urmare decit cu practicul, şi că 
mai departe nu-şi arogă o cunoaştere a acestor fiinţe; iar cit 
priveşte proprietăţile în legătură cu ele, care, aparţinînd mo¬ 
dului de reprezentare teoretic al unor astfel de lucruri supra- 
sensibile, le-ar putea fi alăturate, trebuie să le admitem şi să 
le supozăm în ansamblu, ca aparţinînd nu ştiinţei, ci numai 
dreptului (din punct de vedere practic chiar necesităţii), chiar 
şi acolo unde admitem fiinţe suprasensibile (ca Dumnezeu) 

potrivit unei analogii, adică potrivit raportului raţiunii pure 
de care ne servim practic cu privire la fiinţele sensibile; şi ast¬ 
fel prin aplicarea la suprasensibil, dar numai din punct de 
vedere practic, nu i se dă raţiunii pure teoretice nici cel mai 
mic ajutor în exaltarea ei spre extravagant. 


Capitolul al doilea al analiticii raţiunii practice 

DESPRE CONCEPTUL UNUI OBIECT AL RAŢIUNII 
PURE PRACTICE 


înţeleg printr-un concept de obiect al raţiunii practice re¬ 
prezentarea unui obiect ca un efect posibil prin libertate. A 
fi un obiect al cunoaşterii practice ca atare nu înseamnă deci 
decît raportul voinţei cu acţiunea prin care s-ar realiza el sau 
opusul lui, iar a judeca dacă ceva este sau nu un obiect al 
raţiunii pure practice, nu înseamnă decît a distinge posibilita¬ 
tea sau imposibilitatea de a voi acea acţiune prin care, dacă 
am avea puterea necesară (lucru asupra căruia trebuie să ju- 
deee experienţa), s-ar fi realizat un anumit obiect. Dacă obiec¬ 
tul este admis ca principiu de determinare al facultăţii noastre 
de a rîvni, atunci cunoaşterea posibilităţii lui fizice prin libera 
folosire a forţelor noastre trebuie să preceadă judecata, dacă 
el este sau nu un obiect al raţiunii practice. Dimpotrivă, dacă 
legea a priori poate fi considerată ca principiul determinant al 
acţiunii, prin urmare acţiunea ca determinată de raţiunea pură 
practică, atunci judecata: dacă ceva este un obiect al raţiunii 
pure practice sau nu, este cu totul independentă de compara¬ 
rea cu puterea noastră fizică, şi problema nu este decît de a 
şti dacă ne e permis să voim o acţiune îndreptată spre exis¬ 
tenţa unui obiect, în cazul cînd acesta ar sta în puterea noas¬ 
tră; prin urmare, posibilitatea morală trebuie să preceadă ac¬ 
ţiunea; căci în acest caz nu obiectul, ci legea voinţei este prin¬ 
cipiul determinant al acţiunii. 

Singurele obiecte ale unei raţiuni practice sînt deci cele de 
Bine şi Rău. Căci prin cel dinţii se înţelege un obiect necesar 

al facultăţii de a rîvni, prin cel de-al doilea unul al facultăţii 
de a detesta, ambele însă după un principiu al raţiunii. 

Dacă conceptul de bine nu este dedus dintr-o lege practică 
anterioară, ci dacă, dimpotrivă, trebuie să-i servească drept 
fundament, el nu poate fi decît conceptul a ceva, a cărui exis¬ 
tenţă făgăduieşte plăcere şi determină astfel, spre a-1 produce, 
cauzalitatea subiectului, adică facultatea de a rîvni. Dar fiind 
imposibil de a scruta a priori care reprezentare va fi însoţită 
de plăcere şi care, dimpotrivă, de neplăcere, ar depinde exclu¬ 
siv de experienţă ce este nemijlocit bine sau rău. Proprietatea 
subiectului, singura cu privire la care poate fi făcută această 
experienţă, este sentimentul de plăcere şi neplăcere, ca recep¬ 
tivitate aparţinînd simţului intern; şi astfel conceptul a ceea 
ce este nemijlocit bun s-ar referi numai la ceea ce este ne¬ 
mijlocit legat de senzaţia plăcerii, iar cel de absolut rău nu 
ar trebui raportat decît la ceea ce provoacă nemijlocit durere. 
Dar cum aceasta este contra spiritului limbii, care distinge 
agreabilul de bine şi neplăcutul de rău, şi cere ca binele şi 
răul să fie apreciate totdeauna de raţiune, prin urmare prin 
concepte care pot fi comunicate tuturor, şi nu prin simpla sen¬ 
zaţie care se limitează la subiecte particulare şi la receptivita¬ 
tea lor, şi cum în sine o plăcere sau neplăcere nu poate fi le¬ 
gată cu nici o reprezentare a unui obiect a priori: filosoful, 
care s-ar crede constrîns să pună la baza judecăţii lui practice 
un sentiment de plăcere, ar numi bun ceea ce este un mijloc 
pentru a ajunge la agreabil şi rău tot ceea ce cauzează ne¬ 
plăcere şi durere; căci judecarea raportului dintre mijloace şi 
scopuri aparţine negreşit raţiunii. Dar deşi raţiunea singură 
este în stare să scruteze conexiunea mijloacelor cu scopurile ei 
(aşa îneît am putea defini voinţa şi prin facultatea scopurilor, 
fiindcă acestea sînt totdeauna principii determinante ale facul¬ 
tăţii de a rîvni după principii), totuşi maximele practice care 
ar decurge, numai ca mijloace, din acest concept al binelui, nu 
ar conţine niciodată, ca obiect al voinţei, ceva bun în sine, 
ci totdeauna bun numai pentru ceva; bunul ar fi totdeauna 
numai utilul şi obiectul, pentru care ea ar fi utilă, ar trebui 
să se afle totdeauna în afara voinţei, în senzaţie. Dacă aceasta, 
ca senzaţie agreabilă, ar trebui distinsă de conceptul de bun, 
nu ar exista pretutindeni nimic nemijlocit bun, ci binele nu ar 

trebui căutat decît în mijloacele de a ajunge la ceva, anume la 
vreun agrement. 

Este o veche formulă a şcolilor: nihil appetimus, nisi sub 
ratione boni; nihil aversamur, nisi sub ratione mali 23 ; şi ea are 
adesea o folosire exactă, dar şi una adesea foarte dăunătoare 
filosofiei, fiindcă expresiile boni şi mali au un îndoit sens de 
care este vinovată sărăcia limbii, o ambiguitate care le face 
susceptibile de un dublu sens, se răsfrînge inevitabil asupra 
legilor practice şi obligă filosofia care, folosind aceste expresii, 
observă foarte bine diferenţa conceptelor cuprinse în acelaşi 
cuvînt, dar care nu poate găsi totuşi expresiile particulare pen¬ 
tru a le exprima, la distincţii subtile, asupra cărora nu se 
poate apoi cădea de acord, fiindcă diferenţa dintre concepte 
nu putea fi determinată nemijlocit prin nici o expresie adec¬ 
vată*. 

Limba germană are fericirea să posede expresii care nu lasă 
să se treacă cu vederea această diferenţă.. Pentru ceea ce lati¬ 
nii numesc cu un singur cuvînt: bonum, ea are două concepte 
foarte diferite şi expresii tot atît de diferite. Pentru bonum: 
das Gute şi das Wohl, iar pentru malum: das Bose şi das Ubel 
(sau Weh), astfel încît avem două judecăţi cu totul diferite, dacă 
la o acţiune luăm în considerare binele (Gute) şi răul ei moral 
(Bose) sau bunăstarea fizică (Wohl) şi durerea (răul fizic) (Weh) 
noastră 24 . De aici rezultă deja că judecata psihologică de mai 
sus e încă cel puţin foarte îndoielnică, dacă o traducem astfel: 
nu rîvnim nimic decît ţinînd seama de bunăstarea fizică (Wohl) 
sau durerea (Weh) noastră; dimpotrivă, dacă o redăm astfel: 
nu vrem nimic, după îndrumarea raţiunii, decît ceea ce consi¬ 
derăm bine sau rău, este exprimată indubitabil cert şi totodată 
cu totul clar. 


* în plus, expresia sub ratione boni este şi ea ambiguă. Căci ea poate 
să însemne: ne reprezentăm ceva bun, cînd şi fiindcă îl rîvnim (voim); 
noi rîvnim ceva, fiindcă ni-l reprezentăm ca bun, astfel încît rîvnirea 
este principiul determinant al conceptului obiectului ca un obiect bun, 
sau conceptul de bun este principiul determinant al rîvnirii (voinţei); 
şi atunci sub ratione boni ar însemna în primul caz: vrem ceva 
sub Ideea de bine; în al doilea: vrem ceva în virtutea acestei Idei care, 
ca principiu determinant al voliţiei, trebuie s-o preceadă. 

Wohl sau Vbel nu semnifică totdeauna decît raportarea la 
starea noastră agreabilă sau dezagreabilă, de desfătare sau de 
durere, şi dacă, din acest motiv, rîvnim sau detestăm un obiect, 
se întîmplă numai întrucît acesta se raportează la sensibilita¬ 
tea noastră şi la sentimentul plăcerii sau neplăcerii, pe care el 
îl provoacă. Binele sau răul moral înseamnă totdeauna o ra¬ 
portare la voinţă, întrucît aceasta este determinată de legea 
raţiunii să-şi facă din ceva obiectul ei; căci ea nu este nici¬ 
odată determinată nemijlocit de obiect sau de reprezentarea 
lui, ci este o facultate de a-şi face dintr-o regulă a raţiunii 
cauza unei acţiuni (prin care poate fi realizat un obiect). Bi¬ 
nele sau răul moral se raportează deci propriu-zis la acţiuni, şi 
nu la starea de simţire a persoanei; şi dacă ceva ar urma să 
fie bun sau rău pur şi simplu (şi în orice, privinţă şi fără vreo 
altă condiţie) sau să fie considerat ca atare, ar fi numai modul 
de acţiune, maxima voinţei şi prin urmare însăşi persoana care 
acţionează ca om bun sau rău, iar nu un lucru care ar putea 
fi numit astfel. 

Deci lumea putea să-şi bată joc de stoicul care, pradă celor 
mai evidente dureri de gută, strigă: durere, poţi să mă tortu¬ 
rezi oricît de mult, totuşi n-am să mărturisesc că eşti ceva 
rău (xanov, malum)\ el avea totuşi dreptate. Era un rău, pe 
care el îl simţea şi pe care-1 trădau ţipetele lui; dar nu avea 
nici un motiv să admită că prin aceasta îi este inerent un rău, 
căci durerea nu micşora cîtuşi de puţin valoarea persoanei lui, 
ci numai valoarea stării lui. O singură minciună de care ar fi 
fost conştient, ar fi trebuit să-i doboare curajul; dar durerea 
nu-i servea decît ca prilej de înălţare, dacă era conştient că ri-o 
datoreşte nici unei acţiuni nedrepte şi prin care s-ar fi făcut 
pasibil de pedeapsă. 

Ceea ce trebuie (sollen) să numim bun trebuie (muss) să fie 
în judecata oricărui om cuminte un obiect al facultăţii de a 
rîvni, iar răutatea trebuie să fie în ochii oricui un obiect de 
aversiune; prin urmare, pentru această judecată e nevoie, în 
afară de simţuri, şi de raţiune. Astfel se petrec lucrurile cu 
veracitatea în opoziţie cu minciuna, cu justiţia în opoziţie cu 
violenţa, etc. Dar noi putem numi un rău ceva pe care totuşi 
în acelaşi timp fiecare trebuie (muss) să-l recunoască ca bun, 
uneori mijlocit, alteori chiar nemijlocit. Cine se supune unei 

operaţii chirurgicale o simte fără îndoială ca un rău; dar cu 
raţiunea el şi fiecare altul o recunoaşte ca bună. Dar dacă 
cineva căruia îi place să tachineze şi să tulbure oameni paş¬ 
nici, în sfîrşit o scrînteşte o dată şi se alege cu o ciomăgeală 
straşnică, aceasta este negreşit un rău, dar oricine îl aplaudă 
şi consideră lucrul ca bun în sine, chiar dacă nu ar rezulta 
nimic din el; ba chiar acela care primeşte bătaia, trebuie să 
recunoască cu raţiunea lui că o merită, fiindcă vede riguros 
pusă în practică proporţia dintre bună-stare şi bună-purtare, 
pe care raţiunea i-o prezintă inevitabil. 

Judecata raţiunii noastre practice depinde fără îndoială foar¬ 
te mult de binele şi durerea noastră, iar în ceea ce priveşte 
natura noastră de fiinţe sensibile, depinde totul de fericirea 
noastră, dacă aceasta, cum reclamă mai ales raţiunea, e jude¬ 
cată nu după senzaţia efemeră, ci după influenţa pe care acest 
eveniment fortuit o are asupra existenţei noastre şi asupra 
satisfacţiei sufleteşti pe care o resimţim; dar totuşi nu totul în 
genere depinde de fericire. Omul este o fiinţă ce are nevoi, 
întrucît aparţine lumii sensibile şi în această privinţă raţiunea 
lui are desigur din partea sensibilităţii o sarcină pe care nu o 
poate respinge: sarcina de a se îngriji de interesele ei şi de 
a-şi face maxime practice cu privire la fericirea din această 
viaţă şi, pe cît posibil, cu privire şi la fericirea unei vieţi vii¬ 
toare. Dar el nu este totuşi intr-atît animal, îneît să fie indi¬ 
ferent faţă de tot ce-i spune raţiunea prin ea însăşi şi s-o folo¬ 
sească numai ca unealtă pentru satisfacerea nevoilor lui de 
fiinţă sensibilă. Căci la o valoare deasupra animalităţii nu-1 
înalţă la fel faptul că posedă raţiune, dacă aceasta nu i-ar servi 
decît pentru ceea ce la animale face instinctul; raţiunea nu ar 
fi în acest caz decît un mod special de care s-ar fi servit natura 
spre a înarma pe om pentru acelaşi scop pentru care ea a des¬ 
tinat animalele, fără a-1 meni unui scop mai înalt. Deci omul 
are desigur nevoie, potrivit rînduielii pe care natura a întoc¬ 
mit-o pentru el, de raţiune, spre a lua oricînd în consideraţie 
binele şi durerea lui, dar el o posedă pe lîngă aceasta şi în- 
tr-un scop mai înalt, anume nu numai să examineze ceea ce 
este bun sau rău în ' sine şi asupra căruia numai singură ra¬ 
ţiunea pură, neinteresată sensibil, poate decide, ci să distingă 

total această judecată de cea precedentă şi să facă din ea con¬ 
diţia supremă a celei din urmă. 

Această apreciere a binelui şi a răului în sine spre deosebire 
de ceea ce nu poate fi numit astfel decît în raport cu bunăsta¬ 
rea fizică (Wohl) şi răul fizic (Vbel) depinde de considerarea 
următoarelor puncte. Sau un principiu raţional este deja con¬ 
ceput în sine ca principiu determinant al voinţei, fără a consi¬ 
dera obiectele posibile ale facultăţii de a rîvni (deci numai prin 
forma legică a maximei); în acest caz acel principiu este lege 
practică a priori şi raţiunea pură este presupusă practică prin 
sine însăşi. Legea determină atunci nemijlocit voinţa, acţiunea 
conformă ei este bună în sine, o voinţă a cărei maximă este 
totdeauna conformă acestei legi, este absolut bună în toate 
privinţele şi condiţia supremă a oricărui bine. Sau un princi¬ 
piu determinant al facultăţii de a rîvni premerge maximei vo¬ 
inţei, care presupune un obiect de plăcere sau neplăcere, prin 
urmare ceva care satisface sau doare, şi maxima raţiunii, de a 
urmări pe cea dinţii, de a evita pe cea din urmă, determină 
acţiunile ca bune, în raport cu înclinaţia noastră, prin urmare 
numai mi jlocit (luînd în considerare un alt scop, ca mijloc spre 
ol), şi atunci aceste maxime nu se pot numi niciodată legi, dar 
totuşi precepte raţionale practice. Scopul însuşi, satisfacţia pe 
rare o căutăm, nu este în cazul din urmă un bine (ein Gutes), 
ci o bunăstare fizică (ein Wohl), nu un concept al raţiunii, ci 
un concept empiric despre un obiect al senzaţiei; dar folosirea 
mijlocului pentru realizarea acestui scop, adică acţiunea (fiindcă 
pentru aceasta este necesară o deliberare raţională) se numeşte 
totuşi bună, dar nu în chip absolut, ci numai în raport cu sen¬ 
sibilitatea noastră cu privire la sentimentul ei de plăcere şi 
neplăcere; dar voinţa, a cărei maximă este afectată astfel, nu 
este o voinţă pură care se îndreaptă numai spre ceea ce raţiu¬ 
nea pură poate fi practică prin ea însăşi 25 . 

Aici este locul să explicăm paradoxul metodei într-o Critică a 
raţiunii practice: că anume conceptul de bine şi rău moral nu 
trebuie să fie determinat anterior legii morale (căreia ar tre¬ 
bui să-i servească, după aparenţă, chiar de bază), ci numai 
(cum se întîmplă aici) după ea şi prin ea. Căci chiar dacă n-am 
şti că principiul moralităţii este o lege pură care determină a 
priori voinţa, noi ar trebui totuşi, pentru a nu admite principii 

cu totul gratuit (gratis), să lăsăm cel puţin la început nedecis, 
dacă voinţa are principii de determinare numai empirice sau 
dacă are şi pure a priori; căci e contrar tuturor regulilor fun¬ 
damentale ale metodei filosofice de a presupune deja de mai 
înainte ca decis ceea ce abia trebuie să fie decis. Să presupu¬ 
nem că am vrea să pornim de la conceptul de bine pentru a 
deduce din el legile voinţei, atunci acest concept despre un 
obiect (ca obiect bun) ar indica în acelaşi timp acest obiect 
drept singurul principiu determinant al voinţei. Cum acest 
concept nu ar avea ca îndreptar o lege practică a priori, piatra 
de încercare a binelui sau a răului n-ar putea fi pusă în nimic 
altceva decît în acordul obiectului cu sentimentul nostru de 
plăcere sau neplăcere, şi folosirea raţiunii nu ar putea consta 
decît în a determina în parte această plăcere sau neplăcere în 
întreaga ei conexiune cu toate senzaţiile existenţei mele, în 
parte mijloacele de a-mi procura obiectul ei. Fiindcă numai 
prin experienţă poate fi stabilit ceea ce este conform senti¬ 
mentului de plăcere, iar legea practică, după declaraţie, tre¬ 
buie să se întemeieze totuşi pe acest sentiment ca o condiţie, 
posibilitatea legilor practice a priori ar fi de-a dreptul exclusă; 
pentru că anterior s-a crezut necesar să se găsească pentru 
voinţă un obiect al cărui concept, ca al unui obiect bun, tre¬ 
buie să formeze principiul determinant universal, deşi empi¬ 
ric, al voinţei. Era totuşi necesar să se cerceteze în prealabil, 
dacă nu cumva există şi un principiu determinant a priori al 
voinţei (care nu s-ar fi găsit niciodată altundeva decît într-o 
lege pură practică, şi anume întrucît aceasta prescrie maxi¬ 
melor forma de lege pură fără a ţine seama de vreun obiect). 
Dar fiindcă se punea deja la baza oricărei legi practice un 
obiect determinat după conceptele binelui şi răului, obiect însă 
care, fără o lege anterioară, nu putea fi conceput decît după 
concepte empirice, se răpise deja anticipat posibilitatea de a 
concepe măcar şi o lege pură practică; pe cînd, dimpotrivă, 
dacă s-ar fi cercetat această lege mai întîi analitic, s-ar fi 
găsit că nu conceptul binelui, ca al unui obiect, determină şi 
face posibilă legea morală, ci, invers, că legea morală deter¬ 
mină şi face posibil în primul rînd conceptul binelui, întrucît 
el merită în mod absolut acest nume. 

Această observaţie, care priveşte numai metoda celor mai 
înalte cercetări morale, este importantă. Ea explică dintr-odată 
cauza ocazională a tuturor rătăcirilor filosofilor cu privire la 
principiul suprem al moralei. Căci ei căutau un obiect al voin¬ 
ţei, din care să facă materia şi fundamentul unei legi (care 
trebuia să fie atunci principiul de determinare al voinţei nu 
nemijlocit, ci cu ajutorul acestui obiect raportat la sentimentul 
plăcerii sau neplăcerii), în loc să fi căutat mai întîi o lege care 
să determine a priori şi nemijlocit voinţa, şi apoi obiectul con¬ 
form acestei voinţe. Ei puteau să situeze acest obiect al plă¬ 
cerii, care trebuia să ofere conceptul suprem al binelui, în 
fericire, în perfecţiune, în sentimentul moral sau în voinţa lui 
Dumnezeu, principiul lor era totdeauna eteronomie, şi ei tre¬ 
buiau să se lovească inevitabil pentru o lege morală de condiţii 
empirice, pentru că nu puteau să numească obiectul, ca prin¬ 
cipiu de determinare nemijlocit al voinţei, bun sau rău decît 
după raportul lui nemijlocit cu sentimentul, care este întot¬ 
deauna empiric. Numai o lege formală, adică o astfel de lege 
care nu prescrie raţiunii nimic mai mult decît forma legisla¬ 
ţiei ei universale drept condiţia supremă a maximelor, poate 
fi a priori un principiu de determinare al raţiunii practice. 
Anticii trădau pe faţă această eroare, prin aceea că îşi îndrep¬ 
tau cu totul cercetarea morală numai asupra determinării con¬ 
ceptului de Bine suveran, prin urmare a unui obiect, pe care 
intenţionau să-l facă apoi principiul determinant al voinţei în 
legea morală, pe cînd mult mai tîrziu, după ce legea morală s-a 
adeverit în primul rînd prin sine însăşi şi s-a justificat ca nemij¬ 
locit principiu de determinare al voinţei, obiectul poate fi pre¬ 
zentat voinţei determinate acum după forma ei a priori: e ceea 
ce voi îndrăzni să fac în Dialectica raţiunii pure practice. Mo¬ 
dernii, pentru care problema Binelui suveran a ieşit din uz 
cel puţin pare să nu fi devenit decît un lucru secundar, ascund 
eroarea de mai sus (ca şi în multe alte cazuri) în dosul unor 
cuvinte vagi; o vezi totuşi ieşind la iveală în sistemele lor, căci 
ea trădează pretutindeni atunci o eteronomie a raţiunii prac¬ 
tice, din care nu poate izvorî niciodată o lege morală care să 
poruncească universal a priori. 

Deoarece conceptele de bine şi rău ca urmări ale determi¬ 
nării a priori a voinţei presupun şi un principiu pur practic. 

prin urmare o cauzalitate a raţiunii pure, ele nu se raportează 
originar (cam ca determinările unităţii sintetice a diversului 
intuiţiilor date într-o conştiinţă) la obiecte, ca conceptele pure 
ale intelectului sau categoriile raţiunii folosite teoretic; dim¬ 
potrivă, ele presupun aceste obiecte ca date; dar toate îm¬ 
preună sînt moduri (modi) ale unei singure categorii, anume a 
aceleia a cauzalităţii, în măsura în care principiul ei determi¬ 
nant constă în reprezentarea raţională a unei legi pe care ra¬ 
ţiunea şi-o dă ei însăşi ca lege a libertăţii, şi se dovedeşte 
astfel a priori ca practică. Cum acţiunile sînt pe de o parte 
supuse unei legi care nu este o lege a naturii, ci o lege a liber¬ 
tăţii, prin urmare aparţin comportării fiinţelor inteligibile, iar 
pe de altă parte, ca evenimente ale lumii sensibile, aparţin 
fenomenelor, determinările unei raţiuni practice' nu pot avea 
loc decît în raport cu fenomenele, prin urmare conform cate¬ 
goriilor intelectului, dar nu în vederea unei folosiri teoretice 
a intelectului, pentru a aduce diversul intuiţiei (sensibile) sub 
o conştiinţă a priori, ci numai pentru a supune diversul rîv- 
nirilor unităţii conştiinţei unei raţiuni practice care porunceşte 
în legea morală, sau unei voinţe pure a priori. 

Aceste categorii ale libertăţii, căci aşa le vom numi, în opo¬ 
ziţie cu conceptele teoretice care sînt categoriile naturii, au 
un avantaj evident faţă de acestea din urmă:- în timp ce aces¬ 
tea nu sînt decît forme ale gîndirii care desemnează, numai 
prin concepte generale, obiecte în genere şi în chip indeter- 
minat, pentru orice intuiţie posibilă, cele dintîi se raportează, 
dimpotrivă, la determinarea unui liber arbitru (căruia într-ade- 
văr nu i se poate da nici o intuiţie complet corespunzătoare, 
dar care, ceea ce nu se întîmplă cu nici un concept al folosirii 
teoretice a facultăţii noastre de cunoaştere, are ca fundament 
o lege practică a priori) ca concepte practice elementare, în 
locul formei intuiţiei (spaţiu şi timp), care nu se află în raţiu¬ 
nea însăşi, ci trebuie să fie luată de altundeva, anume de la 
sensibilitate, şi ele au ca fundament forma unei voinţe pure, 
care este dată în raţiune, prin urmare în însăşi facultatea de 
a gîndi; şi astfel se întîmplă că, fiindcă în toate preceptele ra¬ 
ţiunii pure practice nu este vorba decît de determinarea vo¬ 
inţei şi nu de condiţiile naturale (ale facultăţii practice) ale 
realizării intenţiei sale, conceptele practice a priori devin ime- 

ciiat cunoştinţe cu privire la principiul suprem al libertăţii şi 
nu au nevoie să aştepte intuiţii pentru a dobîndi o semnifica¬ 
ţie şi anume din această raţiune remarcabilă că ele însele pro¬ 
duc realitatea lucrului la care se raportează (intenţia voinţei), 
ceea ce nu e cîtuşi de puţin treaba conceptelor teoretice. Tre¬ 
buie numai să se observe bine că aceste categorii nu privesc 
deeît raţiunea practică în genere şi că astfel ordinea în care se 
prezintă duce de la cele care sînt moralmente încă nedetermi¬ 
nate şi sensibil condiţionate spre cele care, necondiţionate sen¬ 
sibil, sînt determinate numai de legea morală. 


TABELA CATEGORIILOR LIBERTĂŢII 
CU PRIVIRE LA CONCEPTELE DE BINE ŞI RAU 


I. Ale Cantităţii 


Subiectiv, după maxime (opinii practice ale individului) 
Obiectiv, după principii (Precepte) 

Principii a priori, atît obiective cit şi subiective, ale li¬ 
bertăţii (legi). 


2. Ale Calităţii 

Reguli practice de acţiune 
(PRAECEPTIVAE) 

Reguli practice alo omiterii 
(PROHIBITIV AE) 

Reguli practice ale excepţiilor 
(EXCEPTIVAF.) 


3. Ale Relaţiei 

Cu personalitatea 
Cu starea persoanei 
Reciprocă , a unei persoane cu 
starea alteia 


4. Ale Muilalităţii 

Permisul şi interzisul 
Datoria şi contrarul datoriei 
Datoria perfectă şi datoria 
imperfectă 


Se observă îndată că în această tabelă libertatea este consi¬ 
derată ca un fel de cauzalitate, care nu e supusă însă unor 
principii empirice de determinare cu privire la acţiunile pe 
care ea le poate produce ca fenomene în lumea sensibilă, prin 
urmare se raportează la categoriile care privesc posibilitatea 
ei naturală, în timp ce fiecare categorie este totuşi atît de uni¬ 
versal luată, îneît principiul de determinare al acelei cauza- 

lităţi poate fi admis şi în afara lumii sensibile, în libertate ca 
proprietate a unei fiinţe inteligibile, pînă ce categoriile moda¬ 
lităţii înlesnesc trecerea, dar numai în chip problematic, de la 
principiile practice în genere la cele ale moralităţii, care apoi 
pot fi demonstrate dogmatic prin legea morală. 

Nu mai adaug aici nimic spre explicarea tabelei de faţă, 
fiindcă este suficient de inteligibilă prin ea însăşi. O diviziune 
de acest fel concepută după principii este foarte utilă oricărei 
ştiinţe, atît în ce priveşte calitatea cît şi în ce priveşte clari¬ 
tatea. Astfel, ştim, de exemplu, imediat din tabela de mai sus 
şi din primul ei număr, de unde trebuie să pornim în cerce¬ 
tările practice: de la maximele pe care fiecare le bazează pe 
înclinarea lui, mergem la preceptele care sînt valabile pentru 
o specie de fiinţe raţionale, întrucît ele concordă în anumite 
înclinaţii, şi în sfîrşit la legea care valorează pentru toţi, inde¬ 
pendent de înclinaţiile lor etc. în acest mod putem cuprinde 
cu privirea întregul plan a ceea ce avem de făcut, ba chiar şi 
fiecare problemă a filosofiei practice pe care o avem de solu¬ 
ţionat şi în acelaşi timp ordinea pe care o avem de urmat. 

DESPRE TIPICA JUDECĂŢII PURE PRACTICE 

Conceptele de bine şi rău determină mai întîi un obiect pen¬ 
tru voinţă. Dar ele însele sînt supuse unei reguli practice a 
raţiunii care, dacă este raţiune pură, determină voinţa a priori 
cu privire la obiectul ei. Judecăţii practice îi aparţine să de¬ 
cidă dacă o acţiune posibilă pentru noi în sensibilitate este sau 
nu cazul care este supus regulei; prin judecata practică se 
aplică unei acţiuni in concreto ceea ce a fost spus universal 
în regulă (in abstracto). Dar fiindcă o regulă practică a raţiunii 
pure priveşte, întrucît mai întîi este practică, existenţa unui 
obiect şi fiindcă, în al doilea rînd, ca regulă practică a raţi¬ 
unii pure, include în ea necesitatea cu privire la existenţa ac¬ 
ţiunii, prin urmare e lege practică, şi anume nu o lege natu¬ 
rală depinzînd de principii empirice de determinare, ci o lege 
a libertăţii, după care voinţa trebuie să fie determinabilă inde¬ 
pendent de orice element empiric (numai de reprezentarea unei 
legi în genere şi a formei ei), pe cînd toate cazurile care pot 
surveni, pentru acţiuni posibile, nu pot fi decît empirice, adică 

nu pot aparţine decît experienţei şi naturii: pare absurd să 
vrei să întîlneşti în lumea sensibilă un caz care, fiindcă stă ca 
atare numai sub legea naturii, să permită totuşi a i se aplica 
o lege a libertăţii şi la care să poată fi aplicată Ideea supra- 
sensibilă de bine moral, care trebuie să fie reprezentată în el 
in concreto. Deci judecata raţiunii pure practice este supusă 
aceloraşi dificultăţi ca şi aceea a raţiunii pure teoretice; aceasta 
din urmă avea totuşi la îndemînă un mijloc de a ieşi din ele, 
fiindcă, cu privire la folosirea teoretică, depindea de intuiţii 
la care se puteau aplica conceptele pure ale intelectului şi ast¬ 
fel de intuiţii (deşi privind numai obiectele simţurilor) pot fi 
date a priori, prin urmare, în ceea ce priveşte conexiunea în ele 
a diversului, conform conceptelor pure a priori ale intelectu¬ 
lui (ca scheme). Dimpotrivă, binele moral este, cit priveşte 
obiectul, ceva suprasensibil, pentru care deci nu poate fi găsit 
nimic corespunzător în nici o intuiţie sensibilă; şi judecata, 
depinzînd de legile raţiunii pure practice, pare de aceea să fie 
supusă unor dificultăţi particulare, care se bazează pe faptul 
că o lege a libertăţii trebuie să fie aplicată la acţiuni ca eve¬ 
nimente care se petrec în lumea sensibilă şi aparţin deci, în 
această privinţă, naturii. 

Dar aici se deschide iarăşi o perspectivă favorabilă pentru 
judecata pură practică. In subsumarea unei acţiuni posibile pen¬ 
tru mine în lumea sensibilă sub o lege pură practică nu este 
vorba de posibilitatea acţiunii ca eveniment din lumea sensi¬ 
bilă; căci această posibilitate aparţine folosirii teoretice a ra¬ 
ţiunii, conform legii cauzalităţii, care este un concept pur al 
intelectului, pentru care ea posedă o schemă în intuiţia sensi¬ 
bilă. Cauzalitatea fizică sau condiţia sub care ea are loc, apar¬ 
ţine conceptelor naturii, a căror schemă o schiţează imaginaţia 
transcendentală. Dar aici nu este vorba de schema unui caz 
care este supus legilor, ci de schema (dacă cuvîntul este aici 
potrivit) unei legi însăşi; fiindcă determinarea voinţei (nu ac¬ 
ţiunea în raport cu rezultatul ei) numai prin lege, fără vreun 
alt principiu de determinare, leagă conceptul cauzalităţii de 
cu totul alte condiţii decît acelea care constituie conexiunea 
naturală. 

Legii naturale, ca lege căreia îi sînt supuse obiectele intui¬ 
ţiei sensibile ca atare, trebuie să-i corespundă o schemă, adică 

un procedeu universal al imaginaţiei (care să prezinte a priori 
simţurilor conceptul pur al intelectului pe care-1 determină le¬ 
gea). Dar sub legea libertăţii (ca o cauzalitate care nu este con¬ 
diţionată de loc sensibil) şi deci şi sub conceptul necondiţionat 
al binelui nu poate fi pusă nici o intuiţie, prin urmare nici o 
schemă în scopul aplicării lor in concreto. Prin urmare, legea 
morală nu are nici o altă facultate de cunoaştere decît intelec¬ 
tul (nu imaginaţia) care să-i mijlocească aplicarea la obiectele 
naturii. Spre folosirea judecăţii, intelectul poate pune ca fun¬ 
dament unei Idei a raţiunii nu o schemă a sensibilităţii, ci o 
lege, dar una care să poată fi reprezentată in concreto la obiec¬ 
tele simţurilor, prin urmare o lege naturală, dar numai în ce 
priveşte forma ei, şi de aceea putem numi această lege tipul 
legii morale. 

Regula judecăţii supusă legilor raţiunii pure practice este 
următoarea: întreabă-te pe tine însuţi, dacă acţiunea pe care 
o plănuieşti, presupunînd că ar trebui să se întîmple după o 
lege a naturii din care tu însuţi ai face parte, ai putea s-o 
consideri posibilă prin voinţa ta? In realitate, conform acestei 
reguli judecă fiecare dacă acţiunile sînt moral bune sau rele. 
Astfel se spune: Cum! dacă oricine şi-ar permite să înşele, 
atunci cînd crede să-şi creeze un profit, sau s-ar crede auto¬ 
rizat să-şi scurteze viaţa, de îndată ce e cuprins de un complet 
dezgust de ea sau s-ar uita la mizeria altora cu completă ne¬ 
păsare, şi ai aparţine şi tu unei astfel de ordini a lucrurilor, 
te-ai simţi bine în ea cu asentimentul voinţei tale? Dar fie¬ 
care ştie bine că, dacă îşi permite pe ascuns vreo escrocherie, 
aceasta nu înseamnă ca oricine să facă la fel sau că dacă este, 
fără să se observe, nemilos faţă de ceilalţi, nu urmează numai- 
decit ca fiecare să fie tot astfel şi faţă de el; de aceea nici 
această comparaţie a maximei acţiunilor sale cu o lege uni¬ 
versală a naturii nu este principiul de determinare al voinţei 
sale. Dar această lege universală este totuşi un lip pentru a 
judeca maxima după principii morale. Dacă maxima acţiunii 
nu este astfel constituită încît să reziste la proba făcută cu aju¬ 
torul formei unei legi în genere, ea este moralmente imposi¬ 
bilă. Astfel judecă chiar şi intelectul cel mai comun; căci legea 
naturii stă la baza judecăţilor lui cele mai obişnuite, chiar şi 
a celor de experienţă. El o are deci totdeauna la îndemînă, nu- 

mai că în cazurile în care cauzalitatea trebuie să fie judecată 
prin libertate, el face din acea lege a naturii numai tipul unei 
legi a libertăţii, fiindcă, dacă nu ar avea la îndemînă ceva pe 
care să-l poată lua ca exemplu în cazurile experienţei, nu ar 
putea în aplicare să confere folosire legii unei raţiuni pure 
practice. 

Deci este de asemenea îngăduit să folosesc natura lumii sen¬ 
sibile ca tip al unei naturi inteligibile, atîta timp numai cît nu 
extind asupra acesteia din urmă intuiţiile şi ce depinde de ele, 
ci raportez la ea numai forma legalităţii în genere (al cărei 
concept are loc şi la folosirea cea mai comună a raţiunii, dar 
nu poate fi cunoscut a priori ca determinat în alt scop decît 
pentru folosirea pură practică a raţiunii). Căci legile ca atari 
sînt identice în această privinţă, de oriunde vor ele să-şi pro¬ 
cure principiile de determinare. 

De altfel, cum din tot inteligibilul nu există absolut nimic 
decît libertatea (cu ajutorul legii morale) şi şi aceasta numai 
întrucît este o supoziţie inseparabilă de această lege şi cum apoi 
toate obiectele inteligibile la care ar mai putea să ne ducă 
raţiunea călăuzindu-se după această lege, iarăşi nu au reali¬ 
tate pentru noi decît în folosul acestei legi şi. al folosirii ra¬ 
ţiunii pure practice, iar raţiunea pură practică este autorizată 
şi chiar constrînsă să folosească natura (considerată în forma 
ei pură ca obiect al intelectului) ca tip al judecăţii: observaţia 
de faţă nu serveşte decît spre a împiedica să se ia drept con¬ 
cepte ceea ce aparţine numai tipicei conceptelor. Aceasta din 
urmă deci, ca tipică a judecăţii, ne fereşte de empirismul raţiu¬ 
nii practice, care situează conceptele practice de bine şi rău 
numai în consecinţele experienţei (ale aşa-numitei fericiri), deşi 
fericirea şi consecinţele infinite şi utile ale unei voinţe deter¬ 
minate de iubirea de sine proprii, dacă această voinţă se insti¬ 
tuia în acelaşi timp pe sine însăşi ca lege universală a naturii, 
poate servi desigur de tip cu totul adecvat binelui moral, dar 
fără să se identifice totuşi cu el. Aceeaşi tipică prezervă şi de 
misticismul raţiunii practice, care face schemă din ceea ce nu 
servea decît ca simbol, adică bazează aplicarea conceptelor mo¬ 
rale pe intuiţii reale şi totuşi nu sensibile (ale unei împărăţii 
invizibile a lui Dumnezeu) şi vagabondează în extravagant. Fo¬ 
losirii conceptelor morale îi este adecvat numai raţionalismul 


159 




RAŢIUNEA PRACTICA. PARTEA iNTtl, CARTEA INTII, CAPITOLUL AL TREILEA 


judecăţii, care nu ia din natura sensibilă decît ceea ce şi raţiu¬ 
nea pură poate concepe prin ea însăşi, adică legalitatea, şi care 
nu introduc în natura suprasensibilă decît ceea ce, în schimb, 
se poate reprezenta real prin acţiuni în lumea simţurilor după 
regula formală a unei legi naturale în genere. Totuşi, prezer¬ 
varea faţă de empirismul raţiunii practice este mult mai im¬ 
portantă şi mai demnă de recomandat, fiindcă misticismul se 
mai împacă cu puritatea şi măreţia legii morale, şi, în afară de 
aceasta, nu este tocmai firesc şi potrivit felului obişnuit de a 
gîndi, să-ţi încordezi imaginaţia pînă la intuiţii suprasensibile; 
prin urmare, de partea aceasta primejdia nu este atît de gene¬ 
rală. Dimpotrivă, empirismul extirpează din rădăcini morali¬ 
tatea din simţăminte (în care totuşi, şi nu numai în acţiuni, 
constă înalta valoare pe care omenirea poate şi trebuie să şi-o 
procure prin moralitate), el substituie datoriei cu totul altceva, 
anume un interes empiric prin care în genere înclinaţiile în¬ 
treţin relaţiile dintre ele; în afară de aceasta, empirismul, din 
cauză că este asociat cu toate înclinaţiile care (oricare le-ar fi 
forma), dacă sînt ridicate la demnitatea unui principiu practic 
suprem, degradează umanitatea, şi cum sînt atît de favorabile 
felului de a simţi al tuturor, el este din această cauză mult mai 
periculos decît orice exaltare, care niciodată nu poate constitui 
starea durabilă a multor oameni. 


Capitolul al treilea 

DESPRE MOBILURILE RAŢIUNII PURE PRACTICE 


Esenţialul oricărei valori morale a acţiunilor este ca legea 
morală să determine nemijlocit voinţa. Dacă determinarea vo¬ 
inţei se face conform legii morale, dar numai cu ajutorul unui 
sentiment, de orice fel ar fi el, care trebuie presupus, pentru 
ca aceasta să devină un suficient principiu de determinare al 
voinţei, prin urmare nu de dragul legii însăşi, acţiunea va con¬ 
ţine, ce-i drept, legalitate, dar nu moralitate. Dacă prin mo¬ 
bil 20 (elater animi) se înţelege principiul subiectiv de determi- 

nare al voinţei unei fiinţe, a cărei raţiune nu este deja, în vir¬ 
tutea naturii sale, în mod necesar conformă legii obiective, de 
aici va rezulta mai întîi: că voinţei divine nu i se poate atri¬ 
bui nici un mobil, dar că mobilul voinţei omeneşti (şi al ace¬ 
leia a oricărei fiinţe raţionale create) nu poate fi niciodată 
altceva decît legea morală; prin urmare principiul obiectiv de 
determinare trebuie să fie totdeauna şi în acelaşi timp cu totul 
numai el principiul de determinare subiectiv suficient al ac¬ 
ţiunii, dacă aceasta nu trebuie să împlinească numai litera 
legii, fără a-i cuprinde spiritul*. 

Astfel, cum spre folosul legii morale şi pentru a-i procura 
influenţă asupra voinţei, nu trebuie să căutăm în altă parte 
mobiluri, care s-ar putea dispensa de acela al legii morale, 
fiindcă aceasta nu ar produce decît curată ipocrizie fără con¬ 
sistenţă, şi este chiar suspect să lăsăm ca alături de legea mo¬ 
rală să conlucreze şi alte cîteva mobiluri (ca acelea ale inte¬ 
resului); nu ne rămîne altceva decît să determinăm cu grijă în 
ce mod legea devine mobil şi, cînd este mobil, ce se petrece 
cu facultatea omenească de a rîvni, ca efect al acestui principiu 
determinant asupra acestei facultăţi. Căci a şti cum poate fi 
o lege in ea însăşi şi nemijlocit principiu de determinare al 
voinţei (ceea ce-i totuşi esenţialul oricărei moralităţi), este o 
problemă insolubilă pentru raţiunea omenească şi identică cu 
aceea de a şti: cum e posibilă o voinţă liberă. Deci nu vom 
avea de arătat a priori raţiunea pentru care legea morală în 
sine procură un mobil, ci, întrucît ea este un astfel de mobil, 
ce produce (mai bine zis: ce trebuie să producă) în suflet. 

Esenţialul oricărei determinări a voinţei de către legea mo¬ 
rală este: că ea ca voinţă liberă e determinată de lege, prin 
urmare nu numai fără conlucrarea imboldurilor sensibile, ci 
chiar cu excluderea tuturor acestora şi în dauna tuturor încli¬ 
naţiilor, întrucît ele ar putea fi contrare legii. în această mă¬ 
sură, efectul legii morale ca mobil nu este deci decît negativ 
şi ca atare acest mobil poate fi cunoscut a priori. Căci orice 
înclinaţie şi orice imbold sensibil este fundat pe sentiment 


* Se poate spune despre orice acţiune conformă legii care nu a fost 
totuşi făcută decît de dragul legii, că e moral bună numai în ce 
priveşte litera, dar nu în ce priveşte spiritul (intenţia) ei. 

şi efectul produs negativ asupra sentimentului (prin dauna 
adusă înclinaţiilor) este el însuşi un sentiment. In consecinţă, 
putem scruta a priori că legea morală ca principiu determi¬ 
nant al voinţei, prin faptul că dăunează tuturor înclinaţiilor, 
trebuie să provoace un sentiment, care poate fi numit durere, 
şi aici avem deci acum primul, poate şi singurul caz, cînd, din 
concepte a priori, am putea determina raportul unei cunoştinţe 
(aici: al unei raţiuni pure practice) cu sentimentul de plăcere 
sau de neplăcere. Toate înclinaţiile împreună (care şi ele pot 
fi ordonate într-un sistem suportabil şi a căror satisfacere se 
numeşte atunci fericire personală) constituie egoismul (solip- 
sismus). Egoismul este sau iubire de sine, constînd într-o bună¬ 
voinţă exagerată faţă de sine însuşi (philautia) sau satisfacerea 
de sine însuşi (arrogantia). Cel dintîi se numeşte în deosebi 
amor propriu, cea din urmă ingîmfare. Raţiunea pură practică 
dăunează numai amorului propriu, întrucît, ca ceva firesc omu¬ 
lui şi care se deşteaptă în noi încă anterior legii morale, îl limi¬ 
tează numai la condiţia de a se acorda cu această lege; el se 
numeşte iubire de sine raţională. Dar raţiunea pură practică 
doboară îngîmfarea, întrucît toate pretenţiile la stima faţă de 
sine însuşi, care preced acordul cu legea morală, sînt nule şi 
ilegitime; căci tocmai certitudinea unui simţămînt, care să con¬ 
corde cu această lege, este prima condiţie a oricărei valori a 
persoanei (cum vom arăta îndată mai clar), şi orice pretenţie 
anterioară acestei condiţii este falsă şi ilegală. Tendinţa spre 
preţuirea de sine aparţine şi ea înclinaţiilor, cărora legea mo¬ 
rală le dăunează, în măsura în care această preţuire de sine se 
bazează numai pe sensibilitate. Legea morală distruge deci 
îngîmfarea. Dar cum această lege este totuşi ceva pozitiv în 
sine, anume forma unei cauzalităţi intelectuale, adică a liber¬ 
tăţii, ea este în acelaşi timp un obiect de respect, cînd în opo¬ 
ziţie cu contrarul ei subiectiv, anume cu înclinaţiile din noi, 
slăbeşte îngîmfarea, şi este un obiect de suprem respect, cînd 
chiar o distruge, adică o umileşte; prin urmare şi principiul 
unui sentiment pozitiv, care nu este de origine empirică şi 
care este cunoscut a priori. Respectul pentru legea morală este 
deci un sentiment care este produs de un principiu intelectual 
şi acest sentiment este singurul pe care-1 putem cunoaşte pe 
deplin a priori, şi a cărei necesitate o putem scruta. 

In capitolul precedent am văzut că tot ce se prezintă ca 
obiect al voinţei, anterior legii morale şi pe care noi l-am nu¬ 
mit necondiţionat binele, este exclus din principiile determi¬ 
nante ale voinţei de către însăşi această lege ca condiţie su¬ 
premă a raţiunii practice, şi că simpla formă practică, care 
constă în capacitatea maximelor de a fi apte pentru o legislaţie 
universală, determină mai întîi ceea ce este bun în sine şi în 
chip absolut şi întemeiază maxima unei voinţe pure care, sin¬ 
gură, este bună în toate privinţele. Găsim însă natura noastră 
de fiinţe sensibile astfel constituită, încît materia facultăţii de 
a rîvni (obiecte ale înclinaţiei, fie ale speranţei, fie ale fricii) 
se impune mai întîi, şi că eul nostru determinabil patologic, 
deşi prin maximele lui este cu totul impropriu legislaţiei uni¬ 
versale, s-a străduit totuşi, ca şi cînd ar constitui întregul nos¬ 
tru eu, să-şi valorifice pretenţiile mai întîi, ca prime şi origi¬ 
nare. Putem numi această tendinţă de a face din tine însuţi 
principiul obiectiv de determinare al voinţei în genere după 
principiile subiective de determinare ale liberului arbitru, iu¬ 
bire de sine, care, dacă se face legislatoare şi principiu practic 
necondiţionat, se poate numi îngîmfare. Legea morală, care este 
intr-adevăr singură (anume în toate privinţele) obiectivă, ex¬ 
clude cu totul influenţa iubirii de sine asupra principiului prac¬ 
tic suprem şi dăunează infinit îngîmfării, care prescrie ca legi 
condiţiile subiective ale iubirii de sine. Dar ceea ce dăunează 
îngîmfării noastre în propria noastră judecată, umileşte. Deci 
legea morală umileşte inevitabil pe fiecare om, cînd acesta 
compară cu ea tendinţa sensibilă a naturii lui. Reprezentarea 
a ceea ce, ca principiu determinant al voinţei noastre, ne umi¬ 
leşte în propria noastră conştiinţă, întrucît este pozitiv şi prin¬ 
cipiu determinant, trezeşte respect pentru sine însuşi. Deci le¬ 
gea morală este şi subiectiv un principiu de respect. Cum tot 
ce se întîlneşte în iubirea de sine aparţine înclinaţiei, iar orice 
înclinaţie se bazează pe sentimente, prin urmare ceea ce dău¬ 
nează tuturor înclinaţiilor laolaltă în iubirea de sine, are toc¬ 
mai prin aceasta în mod necesar influenţă asupra sentimen¬ 
tului, concepem cum este posibil să scrutăm a priori că legea 
morală, întrucît exclude iubirea de sine, adică înclinaţiile şi 
tendinţa de a face din ele condiţia practică supremă, de la 
orice participare la legislaţia supremă, poate să exercite o in- 

fluenţă asupra sentimentului, care pe de o parte este numai 
negativă, iar pe de alta, şi anume cu privire la principiul re¬ 
strictiv al raţiunii pure practice, este pozitivă. Dar pentru 
aceasta nu este îngăduit să se admită sub numele de sentiment 
practic sau moral, o specie particulară de sentiment, care să 
preceadă legea morală şi să-i stea la bază. 

Acţiunea negativă asupra sentimentului (a dezagreabilului) 
este, ca orice influenţă asupra lui şi ca orice sentiment în ge¬ 
nere, patologică. Dar ca efect al conştiinţei legii morale, prin 
urmare în raport cu o cauză inteligibilă, anume: cu subiectul 
raţiunii pure practice ca legislatoare supremă, acest sentiment 
al unui subiect raţional afectat de înclinaţii, se numeşte umi¬ 
lire (dispreţ intelectual), iar în raport cu principiul pozitiv al 
acestei cauze, cu legea, el se numeşte în acelaşi timp respect 
pentru lege. Nu există pentru această lege nici un sentiment, 
dar în judecata raţiunii, cînd legea înlătură orice rezistenţă 
din drum, îndepărtarea unei piedici este apreciată deopotrivă 
cu o promovare pozitivă a cauzalităţii. De aceea acest senti¬ 
ment poate fi numit şi un sentiment de respect pentru legea 
morală, iar din aceste două raţiuni împreună el poate fi numit 
un sentiment moral. 

Deci legea morală, aşa cum este un principiu formal de de¬ 
terminare al acţiunii de raţiunea pură practică, aşa cum este 
fără îndoială şi un principiu material, dar numai obiectiv de 
determinare al obiectelor acţiunii sub numele binelui şi răului, 
tot aşa este ea şi principiu subiectiv de determinare, adică mo¬ 
bil pentru această acţiune, întrucît are influenţă asupra sensi¬ 
bilităţii subiectului şi provoacă un sentiment favorabil influ¬ 
enţei legii asupra voinţei. Aici nici un sentiment nu precede 
în subiect care să-l determine la moralitate. Aceasta e impo¬ 
sibil, fiindcă orice sentiment este sensibil; iar mobilul simţă- 
mîntului moral trebuie să fie liber de orice condiţie sensibilă. 
Dimpotrivă, sentimentul sensibil, care stă la baza tuturor în¬ 
clinaţiilor noastre, este în adevăr condiţia acelui sentiment pe 
care-1 numim respect, dar cauza determinării acestui senti¬ 
ment se află în raţiunea pură practică şi, din cauza originii lui, 
acest sentiment nu se poate numi patologic, ci trebuie să fie 
numit efect practic. Prin faptul că reprezentarea legii morale 
îi răpeşte iubirii de sine şi îngîmfării iluzia, ea micşorează ob- 

stacolul raţiunii pure practice şi produce, în judecata raţiunii, 
reprezentarea superiorităţii legii sale obiective faţă de imbol¬ 
durile sensibilităţii, prin urmare măreşte relativ greutatea le¬ 
gii (în raport cu o voinţă afectată de sensibilitate) prin înlă¬ 
turarea contragreutăţii. Şi astfel respectul pentru lege nu este 
un mobil spre moralitate, ci este moralitatea însăşi, considerată 
subiectiv ca mobil, în timp ce raţiunea pură practică, prin 
aceea că anihilează toate pretenţiile iubirii de sine, care sînt 
în contradicţie cu ea, procură autoritate legii care acum singură 
are influenţă. Trebuie să se observe aici că tot aşa cum res¬ 
pectul este o acţiune asupra sentimentului, prin urmare asupra 
sensibilităţii unei fiinţe raţionale, ea presupune aceste simţuri, 
prin urmare şi finitudinea unor astfel de fiinţe, cărora legea 
morală le impune respect; şi că respectul pentru lege nu poate 
fi atribuit unei fiinţe supreme sau chiar unei fiinţe indepen¬ 
dente de orice sensibilitate, căreia sensibilitatea nu-i poate fi 
un obstacol pentru raţiunea practică. 

Acest sentiment (sub numele de sentiment moral) este deci 
produs exclusiv de raţiune. El nu serveşte la judecarea acţiu¬ 
nilor sau chiar la fundarea legii morale obiective însăşi, ci 
serveşte numai ca mobil pentru a face din această lege în sine 
o maximă. Dar ce nume mai adecvat s-ar putea da acestui 
sentiment ciudat, care nu poate fi comparat cu nici un senti¬ 
ment patologic? El este de o natură atît de diferită, incit pare 
să fie exclusiv la ordinele raţiunii şi anume ale raţiunii pure 
practice. 

Respectul se referă totdeauna numai la persoane, niciodată 
ia lucruri. Lucrurile pot deştepta în noi înclinaţie sau, dacă sînt 
animale (de exemplu, cai, cîini, ş.a.m.d.) chiar iubire, sau şi 
teamă, cum sînt: marea, un vulcan, o fiară sălbatică, dar nici¬ 
odată respect. Ceva care se apropie deja mai mult de acest 
sentiment este admiraţia şi admiraţia ca afect, adică uimirea, 
se poate referi şi la lucruri, de exemplu munţi înalţi cit ce¬ 
rul, mărimea, mulţimea şi depărtarea corpurilor cereşti, forţa 
şi rapiditatea unor animale, etc. Toate acestea nu sînt însă 
respect. Un om poate fi pentru mine şi un obiect de iubire, 
de frică sau de admiraţie, care poate merge chiar pînă la ui¬ 
mire şi totuşi să nu fie pentru aceasta un obiect de respect. 
Firea lui hazlie, curajul şi forţa lui, puterea pe care o are prin 

rangul său printre semenii lui îmi pot insufla asemenea senza¬ 
ţii, totuşi lipseşte încă respectul interior faţă de el. Fontenelle 
spune: In {aţa unui nobil mă înclin, dar spiritul meu nu se în¬ 
clină. Eu pot să adaug: In faţa unui om de jos, burghez de 
rînd, la care percep o onestitate a caracterului într-o măsură 
pe care nu mi-o recunosc mie însumi, spiritul meu se înclină, 
fie că vreau sau nu; şi oricit de sus aş ţine capul, pentru a 
nu-1 lăsa să-mi treacă cu vederea superioritatea. Pentru c:e 
aceasta? Exemplul lui îmi prezintă o lege care, cînd o compar 
cu purtarea mea, îmi coboară îngîmfarea şi a cărei ascultare, 
prin urmare posibilitate de a fi realizată, o văd în faţa mea 
dovedită prin faptă. Şi oricît aş fi de conştient de un acelaşi 
grad de onestitate la mine, respectul rămîne totuşi. Căci, cum 
tot binele la om este totdeauna deficient, legea făcută intuitivă 
printr-un exemplu îmi umileşte totuşi totdeauna mîndria, pen¬ 
tru care omul din faţa mea îmi oferă o măsură; omul a cărui 
incorectitudine, pe care poate s-o aibă încă, nu-mi este atît de 
cunoscută cum îmi este a mea, şi care mi se arată deci într-o 
lumină mai pură. Respectul este un tribut pe care nu-1 putem 
refuza meritului, fie că vrem, fie că nu; dacă putem eventual 
să-l împiedicăm de a se exterioriza, nu putem împiedica totuşi 
să-l resimţim interior. 

Respectul este atît de puţin un sentiment de plăcere încît 
faţă de om îl avem fără plăcere. Căutăm să descoperim ceva 
care să ne poată uşura povara lui, vreun cusur, ca să ne des¬ 
păgubim de umilirea care s-a produs printr-un astfel de exem¬ 
plu. Morţii înşişi, mai ales dacă exemplul lor pare inimitabil, 
nu sînt totdeauna la adăpost de această critică. Chiar legea 
morală ea însăşi, în majestatea ei solemnă, este expusă acestei 
tendinţe [a oamenilor] de a se feri de respectul ei. Să credem 
oare că trebuie să se atribuie vreunei alte cauze dorinţa noas¬ 
tră de a degrada legea morală la înclinaţia noastră intimă şi 
că ne străduim atît de mult din alte cauze să facem din această 
lege preceptul preferat al propriului nostru interes bine înţe¬ 
les, decît de a ne descotorosi de respectul oribil care ne arată 
atît de sever propria noastră nemernicie? Totuşi este în schimb 
şi atît de puţină neplăcere în aceasta, încît, dacă odată am 
renunţat la îngîmfare şi i-am îngăduit acelui respect influenţă 
practică, nu ne mai putem sătura de a contempla splendoarea 

acestei legi, iar sufletul crede că se înalţă cu atît mai mult, cu 
cit vede legea sfîntă mai ridicată deasupra lui şi a naturii lui 
plăpînde. Ce-i drept, şi mari talente şi o activitate pe măsura lor 
pot produce respectul sau un sentiment analog lui, şi se şi 
cuvine să le-o consacrăm, şi atunci pare că admiraţia este 
identică cu acest sentiment. Dar dacă privim mai îndeaproape, 
vom observa că, întrucît rămîne totdeauna nesigur cit de mare 
în îndemînare este partea talentului înnăscut şi cit de mare 
cea a culturii dobîndite prin sîrguinţă personală, raţiunea ne 
reprezintă această îndemînare ca fiind probabil fruct al cul¬ 
turii, prin urmare ca merit, ceea ce coboară sensibil îngîmfa- 
rea noastră şi sau ne face mustrări în această privinţă, sau ne 
impune să urmăm un exemplu în felui care ne e potrivit nouă. 
Acest respect pe care-1 manifestăm unei astfel de persoane 
(propriu-zis legii pe care ne-o prezintă exemplul ei) nu este 
cloci simplă admiraţie; ceea ce se confirmă şi prin faptul că 
ceata comună a amatorilor, dacă crede că a aflat de undeva 
aspectul rău al caracterului unui asemenea om (ca de exemplu 
Voltaire) renunţă la orice respect faţă de el, pe cînd adevăra¬ 
tul învăţat o resimte totuşi încă totdeauna cel puţin în ceea 
ce priveşte talentele lui, pentru că el însuşi este implicat in¬ 
tr-o- treabă şi o ocupaţie care-i face oarecum o lege din a imita 
exemplul său. 

Respectul pentru legea morală este deci singurul şi în ace¬ 
laşi timp necontestatul mobil moral, tot aşa precum şi acest 
sentiment nu este îndreptat asupra nici unui obiect decît ex¬ 
clusiv din principiul acestei legi. Mai întîi legea morală deter¬ 
mină obiectiv şi nemijlocit voinţa în judecata raţiunii; dar 
libertatea, a cărei cauzalitate este determinabilă numai prin 
lege, constă tocmai în faptul că restrînge toate înclinaţiile, prin 
urmare şi preţuirea persoanei însăşi, la condiţia ascultării de 
legea ei pură. Această restrîngere are un efect asupra senti¬ 
mentului şi produce senzaţia neplăcerii, care poate fi cunoscută 
a priori din legea morală. Cum ea este însă numai un efect 
riegativ, care, ca provenind din influenţa unei raţiuni pure prac¬ 
tice, dăunează mai ales activităţii subiectului în măsura în 
care înclinaţiile sînt principiile lui de determinare, prin ur¬ 
mare părerii despre valoarea lui personală (care este redusă 
la nimic, dacă nu este de acord cu legea morală), efectul aces- 

tei legi asupra sentimentului este numai umilire, pe care deci 
o scrutăm, ce-i drept, a priori, dar în care nu putem cunoaşte 
forţa legii pure practice ca mobil, ci numai rezistenţa faţă de» 
mobilurile sensibilităţii. Cum însă aceeaşi lege este totuşi şi 
obiectivă, adică un principiu nemijlocit de determinare a voin¬ 
ţei în reprezentarea raţiunii pure, prin urmare cum această 
umilire nu are loc decît cu privire la puritatea legii, coborîrea 
pretenţiilor preţuirii morale de sine, adică umilirea de partea 
simţurilor, este o înălţare a preţuirii morale, adică practice, a 
legii însăşi de partea intelectuală, intr-un cuvînt: respectul 
pentru lege este, potrivit cauzei lui intelectuale, şi un senti¬ 
ment pozitiv, care este cunoscut a priori. Căci orice diminuare 
a obstacolelor unei activităţi este o promovare a activităţii 
însăşi. Dar recunoaşterea legii morale este conştiinţa unei ac¬ 
tivităţi a raţiunii practice din raţiuni obiective, care nu-şi ma¬ 
nifestă efectul ei în acţiuni decît numai fiindcă cauze subiec¬ 
tive (patologice) o împiedică. Deci respectul pentru legea morală 
trebuie privit şi ca un efect pozitiv, dar indirect, al acestei legi 
asupra sentimentului, întrucît ea slăbeşte influenţa stînjeni- 
toare a înclinaţiilor prin umilirea îngîmfării, prin urmare ca 
principiu subiectiv al activităţii, cu alte cuvinte, ca mobil în 
observarea legii şi ca principiu pentru maximele comportării 
conforme legii. Din conceptul unui mobil decurge acela al unui 
interes, care nu este atribuit niciodată unei fiinţe înzestrate cu 
raţiune şi care înseamnă un mobil al voinţei, întrucît este re- 
prezentat prin raţiune. Cum legea însăşi trebuie să fie mobilul 
într-o voinţă moralmente bună, interesul moral este un interes 
pur şi independent de simţuri al raţiunii pure practice. Pe 
conceptul de interes se bazează şi acela al unei maxime. O 
maximă este, deci, numai atunci moralmente autentică, cînd 
se bazează numai pe simplul interes pe care-1 avem în obser¬ 
varea legii. Dar toate cele trei concepte, acela de mobil, acela 
de interes şi acela de maximă nu pot fi aplicate decît la fiinţe 
finite. Căci ele toate împreună presupun o limitare a naturii 
unei fiinţe, fiindcă natura subiectivă a liberului ei arbitru nu 
concordă de la sine cu legea obiectivă a unei raţiuni practice; 
ele presupun o nevoie de a fi stimulat la activitate prin ceva, 
fiindcă un obstacol interior se opune acestei activităţi. Deci ele 
nu pot fi aplicate voinţei divine. 

Se află ceva particular în preţuirea nemărginită a legii mo¬ 
rale pure, despuiată de orice avantaj, aşa cum ne-o prezintă 
spre observare raţiunea practică, al cărei glas face şi pe cel 
mai îndrăzneţ criminal să tremure şi-l constrînge să se ascundă 
de privirea ei, incit nu trebuie să ne mirăm că această influenţă 
a unei Idei pur intelectuale asupra sentimentului este inson¬ 
dabilă pentru raţiunea teoretică şi că sîntem constrînşi să ne 
mulţumim dacă putem scruta totuşi a priori şi atît: că un ase¬ 
menea sentiment este inseparabil legat de reprezentarea legii 
morale în orice fiinţă raţională finită. Dacă acest sentiment al 
respectului ar fi patologic şi deci un sentiment al plăcerii, în¬ 
temeiat pe simţul intern, ar fi zadarnic să vrem să descoperim 
vreo legătură a lui cu vreo Idee a priori. Dar este un sentiment 
care se aplică numai la practică şi care depinde de reprezen¬ 
tarea unei legi exclusiv după forma ei, şi nu din cauza vreunui 
obiect al ei, prin urmare nu poate fi raportat nici la plăcere, 
nici la durere şi care totuşi provoacă un inteires pentru obser¬ 
varea legii, interes pe care noi îl numim •moral, după cum şi 
capacitatea de a manifesta un astfel de interes pentru lege (sau 
respectul pentru legea morală însăşi) este de fapt sentimentul 
moral. 

Respectul pentru lege este conştiinţa unei supuneri libere a 
voinţei faţă de lege, unită totuşi cu o constrîngere inevitabilă, 
care este exercitată asupra tuturor înclinaţiilor, dar numai 
prin raţiunea noastră proprie. Legea care reclamă şi chiar in¬ 
spiră acest respect nu este, precum se vede, alta decît legea 
morală (căci nici o altă lege nu exclude toate înclinaţiile de 
la influenţa lor nemijlocită asupra voinţei). Acţiunea care, po¬ 
trivit acestei legi, cu excluderea tuturor principiilor de deter¬ 
minare derivate din înclinaţie, este obiectiv practică, se nu¬ 
meşte datorie, care, în virtutea acestei excluderi, conţine în 
conceptul ei constrîngere practică, adică determinare la acţi¬ 
uni, oricît de fără plăcere s-ar petrece ele. Sentimentul care 
provine din conştiinţa acestei constrîngeri nu este patologic, ca 
un sentiment care ar fi produs de un obiect al simţurilor, ci 
numai practic, adică posibil printr-o determinare anterioară 
(obiectivă) a voinţei şi prin cauzalitatea raţiunii. El nu conţine 
deci, ca supunere la o lege, cu alte cuvinte ca poruncă (ceea ce 
indică constrîngere pentru subiectul afectat sensibil), nici o 

plăcere, ci conţine ca atare mai curînd neplăcere pentru ac¬ 
ţiunea în sine. In schimb însă, cum această constrîngere este 
exercitată numai prin legislaţia propriei raţiuni, el conţine şi 
înălţare, iar efectul subiectiv asupra sentimentului, întrucît 
raţiunea pură practică este singura lui cauză, nu poate fi nu¬ 
mit, în raport cu această înălţare, numai aprobare de sine prin 
faptul că ne recunoaştem determinaţi la aceasta fără nici un 
interes, numai de lege, şi astfel devenim conştienţi de un cu 
totul alt interes produs subiectiv de acesta, care este pur prac¬ 
tic şi liber, pe care nu ne sfătuieşte vreo înclinaţie să-l avem 
pentru o acţiune conform datoriei, ci ni-1 ordonă pur şi simplu 
raţiunea prin legea practică şi îl şi produce cu adevărat; iar 
de aceea el poartă un nume cu totul particular, pe acela de 
respect. 

Conceptul de datorie reclamă deci acţiunii în chip obiecţie 
acordul cu legea, iar maximei ei îi reclamă subiectiv respect 
pentru lege, ca fiind unicul mod de determinare a voinţei prin 
lege. Pe acesta se bazează diferenţa între conştiinţa de a fi 
acţionat conform datoriei sau de a fi acţionat din datorie, adică 
din respect pentru lege; primul mod de a acţiona (legalitatea) 
este posibil şi atunci cînd numai înclinaţiile ar fi fost princi¬ 
piile determinante ale voinţei, dar cel de-al doilea (moralita¬ 
tea), valoarea morală, trebuie să fie situată exclusiv în aceea că 
acţiunea are loc din datorie, adică numai de dragul legii*. 

E de cea mai mare importanţă să fim atenţi cu maximă exac¬ 
titate, în toate judecăţile morale, la principiul subiectiv al tu¬ 
turor maximelor, pentru ca toată moralitatea acţiunilor să fie 
pusă în necesitatea de a acţiona din datorie şi din respect pentru 
lege, nu din iubire şi din înclinaţie pentru ceea ce trebuie să 
producă acţiunile. Pentru oameni şi pentru toate fiinţele raţio¬ 
nale create, necesitatea morală este constrîngere, adică obliga- 

* Dacă examinăm precis conceptul de respect faţă de persoane, aşa 
cum a fost expus mai sus, vom observa că el se bazează totdeauna pe 
conştiinţa unei datorii, pe care ne-o prezintă un exemplu şi că deci 
respectul nu poate avea niciodată un alt fundament decît unul moral; 
că este foarte bine, şi chiar foarte util, din punct de vedere psihologic, 
pentru cunoaşterea oamenilor, să dăm atenţie pretutindeni unde folo¬ 
sim această expresie, consideraţiei ascunse şi demne do admiraţie, dar 
totuşi atît de frecvente, pe care omul o manifestă în judecăţile sale de 
valoare pentru legea morală. 

ţie, şi orice acţiune întemeiată pe ea trebuie reprezentată ca 
datorie, iar nu ca un mod de a acţiona, care ne place deja prin 
el însuşi sau care poate deveni plăcut. Ca şi cînd nu am putea 
ajunge vreodată acolo, incit, fără respect pentru lege, care este 
legată cu frica sau cel puţin cu îngrijorarea de a o călca sîntem 
capabili să intrăm cîndva prin noi înşine, ca divinitatea care 
este mai presus de orice dependenţă, în posesiunea sfinţeniei 
voinţei, printr-un acord devenit oarecum natural pentru noi 
şi netrebuind să fie niciodată tulburat, al voinţei noastre cu 
legea morală pură (care, deci, fiindcă n-am putea fi niciodată 
ispitiţi să-i devenim necredincioşi, ar putea înceta desigur în 
cele din urmă să mai fie poruncă pentru noi). 

Legea morală este în adevăr pentru voinţa unei fiinţe abso¬ 
lut perfecte o lege a sfinţeniei, dar pentru voinţa oricărei fiinţe 
raţionale finite o lege a datoriei, a constrîngerii morale şi a 
determinării acţiunilor ei prin respect pentru lege şi din vene¬ 
raţie faţă de datoria sa. Un alt principiu subiectiv nu trebuie 
admis ca mobil, căci altfel acţiunea poate să se prezinte desi¬ 
gur aşa cum o prescrie legea, dar, deşi conformă în adevăr 
datoriei, ea nu are loc din datorie, simţămîntul care interesează 
propriu-zis în această legislaţie nu este moral. 

Este foarte frumos să faci oamenilor bine din iubire şi din 
bunăvoinţă compătimitoare sau să fii drept din dragoste pen¬ 
tru ordine, dar aceasta nu este încă maxima morală autentică 
a purtării noastre, care să fie adecvată situaţiei noastre prin¬ 
tre fiinţele raţionale ca oameni, dacă noi ne permitem să tre¬ 
cem, oarecum ca soldaţi voluntari, cu o mîndră vanitate, peste 
ideea de datorie şi să vrem, ca independenţi de poruncă, să 
facem din propria noastră plăcere ceva pentru care nici o 
poruncă nu ne-ar fi necesară. Noi sîntem supuşi unei diseiplini 
a raţiunii şi nu trebuie să uităm, în toate maximele noastre 
de supunerea faţă de ea, să nu-i sustragem nimic sau să mic¬ 
şorăm printr-o prezumţie egoistă cu ceva autoritatea legii (deşi 
propria noastră raţiune este aceea care o dă), situînd princi¬ 
piul de determinare al voinţei noastre, deşi conform legii, în 
altceva decît în legea însăşi şi în respectul pentru această lege. 
Datorie şi obligaţie sînt denumirile pe care numai noi trebuie 
să le dăm raportului nostru cu legea morală. Noi sîntem, ce-j 
drept, membri legislatori ai unui imperiu moral, care este po~ 

sibil prin libertate şi care ne este prezentat de raţiunea prac¬ 
tică ca obiect de respect, dar sîntem totuşi în acelaşi timp 
supuşii, nu şeful ei, şi a ignora poziţia noastră inferioară ca 
creaturi şi a respinge cu îngîmfare autoritatea legii sfinte în¬ 
seamnă deja o apostazie de la lege în spiritul ei, chiar dacă 
litera i-ar fi îndeplinită. 

Dar cu aceasta este cu totul de acord posibilitatea unei po¬ 
runci de felul acesta: Iubeşte pe Dumnezeu mai presus de toate 
şi pe aproapele tău ca pe tine însuţi*. Căci, ca poruncă, ea 
reclamă respect pentru o lege care porunceşte iubirea, şi nu 
lasă în seama unei alegeri arbitrare grija de a ne face un prin¬ 
cipiu din ea. Dar iubirea lui Dumnezeu ca înclinaţie (ca iubire 
patologică) este imposibilă; căci el nu este un obiect al sim¬ 
ţurilor. Iubirea faţă de oameni este, ce-i drept, posibilă, dar 
nu poate fi impusă; căci nu stă în puterea nici unui om să 
iubească pe cineva numai la poruncă. Deci numai iubirea prac¬ 
tică este aceea, care este înţeleasă în acest nucleu al tuturor 
legilor. A iubi pe Dumnezeu înseamnă în acest sens: a-i în¬ 
deplini bucuros poruncile; a iubi pe aproapele înseamnă: a-ţi 
face bucuros toate datoriile faţă de el. Dar porunca care face 
din aceasta o regulă nu poate porunci să avem acest simţămînt 
în acţiunile noastre conform datoriei; ci numai să tindem că¬ 
tre el. Căci porunca că trebuie să facem ceva bucuroşi este 
în sine contradictorie, deoarece, dacă noi am şti deja prin noi 
înşine ceea ce sîntem obligaţi să facem, dacă, în afară de 
aceasta, am fi şi conştienţi că o facem bucuroşi, o poruncă în 
această privinţă ar fi inutilă; şi dacă o facem în adevăr, dar 
nu bucuroşi, ci numai din respect pentru lege, o poruncă, ce 
face din acest respect tocmai mobilul maximei, ar acţiona exact 
împotriva simţămîntului poruncit. Acea lege a tuturor legilor 
reprezintă deci, ca oricare precept moral al Evangheliilor, sim- 
ţămîntul moral în toată perfecţiunea lui, aşa cum, ca un ideal 
al sfinţeniei care nu poate fi atins de nici o creatură, ea rămîne 
totuşi un model de care trebuie să năzuim a ne apropia şi a 
deveni asemenea lui într-un neîntrerupt, dar infinit progres. 

* Principiul fericirii personale din care unii vor să facă principiul 
suprem al moralităţii stă într-un contrast izbitor cu această lege. El 
ar suna astfel: lubeşte-te pe tine însuţi mai presus de toate, iar pe 
Dumnezeu şi pe aproapele tău numai de dragul tău. 

Dacă o creatură raţională ar putea ajunge vreodată să împli¬ 
nească în totul bucuros toate legile morale, aceasta ar însemna 
că în ea nu se găseşte nici măcar posibilitatea unei dorinţe care 
s-o îmbie la călcarea lor; căci înfrîngerea unei astfel de dorinţi 
îl costă pe subiect totdeauna un sacrificiu, deci are nevoie de 
constrîngere asupra sa însuşi, adică de o constrîngere internă 
spre ceea ce nu facem cu totul bucuros. Dar o creatură nu 
poate ajunge niciodată la o asemenea treaptă a simţămîntu- 
lui moral. Fiind creatură, prin urmare dependentă totdeauna 
de tot ce reclamă ea pentru a fi deplin mulţumită cu starea 
ei, ea nu poate fi niciodată cu totul liberă de rîvniri şi încli¬ 
naţii, care, fiindcă se bazează pe cauze fizice, nu se acordă de 
la sine cu legea morală care are cu totul alte izvoare; prin ur¬ 
mare, acestea fac totdeauna necesar, cu privire la ele însele, să 
întemeiem simţămîntul maximelor noastre pe constrîngere mo¬ 
rală, nu pe devotament curtenitor, ci pe respectul pe care-1 
reclamă ascultarea de lege, chiar dacă acest respect se produce 
fără plăcere, nu pe iubirea care nu se îngrijeşte de nici un refuz 
intern al voinţei faţă de lege; dar totuşi trebuie să facem din 
aceasta din urmă, adică din simpla iubire pură pentru lege 
(care ar înceta atunci să mai fie poruncă, iar moralitatea, care 
subiectiv s-ar transforma în sfinţenie, ar înceta să mai fie 
virtute), scopul statornic, deşi inaccesibil, al năzuinţei noastre. 
Căci faţă de ceea ce preţuim mult, dar de care totuşi ne temem 
(din cauza conştiinţei slăbiciunilor noastre), teama respectu¬ 
oasă, printr-o mai mare uşurinţă de a o satisface, se transformă 
în afecţiune şi respectul în iubire; cel puţin, aceasta ar fi 
desăvîrşirea unui simţămînt închinat legii, dacă ar fi cîndva 
posibil unei creaturi s-o atingă. 

Această încercare nu urmăreşte aici numai să reducă la 
concepte clare porunca evanghelică menţionată mai sus, pentru 
a preveni exaltarea religioasă cu privire la iubirea de Dumne¬ 
zeu, ci şi să determine exact simţămîntul moral cu nemijlocită 
privire la datoriile faţă de oameni şi să stăvilească sau pe cit 
este posibil să prevină o exaltare morală, care contaminează 
multe minţi. Treapta morală pe care se află omul (şi pe cit 
putem noi scruta, şi orice creatură raţională) este respectul 
pentru legea morală. Simţămîntul care-i este impus pentru a 
observa legea este: a o observa din datorie şi nu din afecţiune 

şi nici chiar dintr-o sforţare neporuncită şi rivnită bucuros 
prin ea însăşi, şi starea lui morală în care se poate găsi de 
fiecare dată este virtutea, adică simţămînt moral în luptă, 
şi nu sfinţenie, în pretinsa posesiune a unei perfecte purităţi 
a simţămintelor voinţei. Este pură exaltare morală şi sporire 
a îngîmfării la care dispunem inimile, stimulîndu-le la acţiuni 
ca fiind mai nobile, mai grandioase şi mai generoase, transpu- 
nîndu-le astfel în iluzia că nu datoria, adică respectul pentru 
lege, al cărui jug (care e totuşi uşor, fiindcă ne este impus de 
însăşi raţiunea noastră) ele ar trebui să-l poarte, deşi fără 
plăcere, care ar constitui principiul de determinare al acţiu¬ 
nilor lor şi care le umileşte încă mereu în timp ce o observă (i 
se supun)-, ca şi cînd acele acţiuni nu ar fi aşteptate de la ele 
din datorie, nu ca pur merit al lor. Căci nu numai că prin 
imitarea unor astfel de fapte, şi anume după un astfel de prin¬ 
cipiu, ele nu ar fi satisfăcut cîtuşi de puţin spiritul legii, care 
constă în simţămîntul care se supune legii şi nu în legalitatea 
acţiunii (oricare ar fi principiul), şi punînd patologic mobilul 
(în simpatie sau chiar în iubirea de sine) şi nu moral (în lege): 
ele produc în acest chip un mod de a gîndi uşuratic, superficial, 
fantastic, atribuind simţirii lor o bunătate spontană, care nu 
are nevoie nici de pinteni, nici de frîu, pentru care nu este 
necesară nici măcar o poruncă şi uitînd in această privinţă de 
obligaţia lor, la care totuşi ar trebui să se gîndească mai cu- 
rînd decît la merit. Faptele altora, care se produc cu mari 
jertfe şi numai din iubire pentru datorie, pot fi lăudate ca 
fapte nobile şi sublime, şi totuşi numai întrucît există în ele 
urme care ne permit să bănuim că ele au fost făcute pe de-a-n- 
tregul din respect pentru datoria sa şi nu din izbucnirile ini¬ 
mii. Dar dacă vrem să le prezentăm cuiva ca exemple de ur¬ 
mat, trebuie neapărat să folosim ca mobil respectul pentru 
datorie (ca unicul sentiment moral autentic), acest precept 
sever şi sfînt care nu permite vanitoasei noastre iubiri de noi 
înşine să se joace cu impulsii patologice (întrucît sînt analoage 
moralităţii) şi să ne mîndrim cu o valoare ca merit al nostru. 
Dacă cercetăm bine, vom găsi deja pentru toate acţiunile, care 
sînt demne de lăudat, o lege a datoriei care porunceşte şi nu 
permite să depindă de bunul nostru plac ceea ce ar putea fi 
plăcut tendinţei noastre. Acesta este singurul mod de repre- 

z.entare care formează sufletul din punctul de vedere moral, 
fiindcă numai el este capabil de principii solide şi exact deter¬ 
minate. 

Dacă exaltarea în sensul cel mai general este o depăşire a 
limitelor raţiunii omeneşti, întreprinsă după principii, exalta¬ 
rea morală este depăşirea limitelor, pe care raţiunea pură prac¬ 
tică le pune omenirii, prin care ea interzice de a pune prin¬ 
cipiul subiectiv de determinare al acţiunilor conforme datoriei, 
adică mobilul lor moral altundeva decît în legea însăşi, şi sim- 
ţămîntul, care este situat astfel în maxime, altundeva decît în 
respectul pentru lege, prin urmare porunceşte să facem din ideea 
de datorie care distruge orice aroganţă ca şi orice deşartă iu¬ 
bire de sine, supremul principiu de viaţă al întregii moralităţi 
din om. 

Dacă astfel stau lucrurile, atunci nu numai romancierii sau 
educatorii sentimentali (oricît de mult s-ar înfuria ei contra 
sentimentalismului afectat), ci uneori chiar filosofii, ba şi cei 
mai severi dintre ei, stoicii, care au introdus exaltarea morală 
în locul unei discipline morale sobre, dar înţelepte, deşi exal¬ 
tarea celor din urmă era mai eroică, iar a celor dintîi era de 
natură mai searbădă şi mişcătoare; şi putem repeta, fără ipo¬ 
crizie, doctrina morală a Evangheliei în tot adevărul: că ea, 
cea dintîi, prin puritatea principiului moral, dar în acelaşi timp 
prin adecvarea lui la limitele fiinţelor finite, a supus orice 
bună comportare a omului disciplinei unei datorii, care, pusă 
în faţa ochilor ei, nu ie lasă să rătăcească în perfecţiuni morale 
imaginare şi a pus limitele umilinţei (cunoaşterea de sine adică) 
atît îngîmfării cât şi iubirii de sine, care, amîndouă, îşi ignoră 
bucuros limitele. 

Datorie! nume sublim şi mare, tu care nu cuprinzi în tine 
nimic agreabil, nimic care să includă insinuare, ci reclami su¬ 
punere, care totuşi nici nu ameninţi cu nimic care ar trezi în 
suflet o aversiune naturală şi l-ar înspăimînta pentru a pune 
in mişcare voinţa, ci numai stabileşti o lege care-şi găseşte prin 
ca însăşi intrare în suflet şi care totuşi îşi cîştigă ea însăşi, în 
ciuda voinţei, veneraţie (deşi nu totdeauna ascultare); înain¬ 
tea căreia amuţesc toate înclinaţiile, deşi în taină acţionează 
împotriva ei: care ţi-e obîrşia demnă de tine şi unde să găsim 
rădăcina descendenţei tale nobile, care respinge cu mîndrie 

orice înrudire cu înclinaţiile, rădăcină din care trebuie să de¬ 
rive, ca din originea ei, condiţia indispensabilă a acelei valori, 
pe care numai oamenii înşişi şi-o pot da? 

Nu poate fi nimic mai puţin decît ceea ce înalţă pe om dea¬ 
supra lui însuşi (ca parte a lumii sensibile), ceea ce-1 leagă de 
o ordine a lucrurilor, pe care numai intelectul o poate concepe 
şi care guvernează în acelaşi timp întreaga lume sensibilă şi, 
împreună cu ea, existenţa empiric determinabilă a omului în 
timp şi întregul tuturor scopurilor (care singur este adecvat 
unor astfel de legi practice necondiţionate ca legea morală). 
Nu este altceva decît personalitatea, adică libertatea şi inde¬ 
pendenţa de mecanismul întregii naturi, considerată totuşi în 
acelaşi timp ca puterea unei fiinţe care este supusă unor legi 
speciale, anume unor legi pure practice, date de propria-i ra¬ 
ţiune, astfel îneît persoana ca aparţinînd lumii sensibile este 
supusă propriei personalităţi, în măsura în care ea aparţine 
totodată lumii inteligibile; şi atunci nu e de mirare dacă omul, 
aparţinînd ambelor lumi, nu trebuie să considere altfel pro- 
pria-i fiinţă în legătură cu a doua şi cea mai înaltă menire 
a lui decît cu veneraţie şi legile acestei meniri cu cel mai înalt 
respect. 

Pe această origină se întemeiază cîteva expresii care desem¬ 
nează valoarea obiectelor după Idei morale. Legea morală e 
sfîntă (inviolabilă). Omul este în adevăr destul de profan, dar 
umanitatea din persoana lui trebuie să-i fie sfîntă. în întreaga 
creaţie, tot ce vrem şi asupra căruia avem vreo putere, poate 
fi folosit şi numai ca mijloc; numai omul şi, împreună cu el, 
orice creatură raţională este scop in sine 27 . El este subiectul 
legii morale, care e sfîntă, în virtutea autonomiei libertăţii lui. 
Tocmai de dragul ei, orice voinţă, chiar şi voinţa proprie fiecă¬ 
rei persoane, îndreptată asupra ei însăşi, este limitată la con¬ 
diţia acordului cu autonomia fiinţei raţionale, anume de a nu 
o supune la nici o intenţie care nu este posibilă după o lege 
care ar putea izvorî din voinţa subiectului pasiv însuşi; de a 
nu folosi niciodată subiectul numai ca mijloc, ci în acelaşi 
timp ca scop. Noi îi atribuim această condiţie cu bună drep¬ 
tate chiar şi voinţei divine cu privire la fiinţele raţionale din 
lume ca creaturi ale ei, întrucât ea se bazează pe personalitatea 
lor, numai prin care ele sînt scopuri în sine. 

Această Idee de personalitate care deşteaptă respect, care ne 
pune înaintea ochilor caracterul sublim al naturii noastre (po¬ 
trivit menirii ei), şi care, lăsîndu-ne în acelaşi timp să obser¬ 
văm deficienţa adecvării purtării noastre faţă de ea şi distru- 
gîndu-ne astfel îngîmfarea, este firească şi uşor perceptibilă 
chiar raţiunii omeneşti celei mai comune. Nu a descoperit orice 
om, chiar numai pe jumătate cinstit, că s-a abţinut de la o 
minciună, de altfel inofensivă, prin care putea sau el însuşi 
să iasă dintr-o afacere supărătoare sau să procure vreun avan¬ 
taj unui prieten iubit şi merituos, numai pentru a nu fi silit 
să se dispreţuiască în ascuns în propriii săi ochi? Pe un om 
onest, în cea mai mare nenorocire a vieţii lui, pe care ar fi 
putut-o evita numai dacă ar fi putut să-şi calce datoria, nu-1 
ţine încă drept conştiinţa că el a păstrat totuşi, în demnitatea 
ei, umanitatea din persoana lui şi a onorat-o, că nu are de 
ce să se ruşineze de el însuşi şi să se teamă de priveliştea in¬ 
terioară a examenului de conştiinţă? Această consolare nu este 
fericire, nici chiar cea mai mică parte din ea. Căci nimeni 
nu-şi va dori prilejul unei astfel de consolări, poate nici măcar 
o viaţă în asemenea împrejurări. Dar el trăieşte şi nu poate 
suporta să fie nedemn de viaţă în propriii lui ochi. Acest calm 
interior este deci numai negativ, faţă de tot ceea ce poate face 
plăcută viaţa; adică el stăvileşte primejdia de a diminua în 
valoare personală, după ce renunţase deja cu totul la valoarea 
situaţiei lui. El este efectul unui respect pentru cu totul alt¬ 
ceva decît viaţa, în comparaţie şi opoziţie cu care viaţa, cu 
toate plăcerile ei, mai curînd nu are nici o valoare. Omul mai 
trăieşte încă din datorie, dar nu fiindcă găseşte în viaţă cea 
mai mică plăcere. 

Astfel este constituit mobilul autentic al raţiunii pure prac¬ 
tice; el nu este altceva decît legea morală însăşi, întrucît ne 
face să simţim caracterul sublim al propriei noastre existenţe 
suprasensibile şi subiectiv produce în oameni —■ care sînt în 
acelaşi timp conştienţi de existenţa lor sensibilă şi de depen¬ 
denţa legată cu această existenţă, de natura lor atît de patolo¬ 
gic afectată — respect pentru menirea lor mai înaltă. Cu acest 
mobil se asociază foarte bine atîta farmec şi atîtea plăceri ale 
vieţii, pentru ca numai de dragul lor alegerea cea mai pru¬ 
dentă a unui epicureu înţelept şi reflectînd asupra celui mai 

mare avantaj al vieţii, s-ar declara pentru buna purtare mo¬ 
rală; şi poate că e şi util să se lege această perspectivă a unei 
vieţi vesele şi plăcute de acel mobil suprem şi deja el singur 
suficient de determinant; dar numai pentru a contrabalansa 
momelile cu care viciul nu uită să ne înşele de partea opusă, 
nu pentru a pune aici adevărata forţă motrice, nici în cel mai 
mic grad, cînd e vorba de datorie. Căci aceasta ar fi tot una cu 
a voi să profanăm simţămîntul moral în izvorul lui. Maiestatea 
datoriei nu are nimic a face cu plăcerile vieţii; ea îşi are legea 
proprie, chiar tribunalul ei propriu, şi oricît am vrea să le scu¬ 
turăm împreună, pentru ca amestecate, să le prezentăm oare¬ 
cum ca medicament sufletului bolnav, ele se separă totuşi în¬ 
dată de la sine; şi dacă n-o fac, atunci datoria nu mai acţio¬ 
nează de loc; iar chiar dacă viaţa fizică ar cîştiga prin aceasta 
oarecare forţă, viaţa morală ar dispărea fără posibilitatea de a 
fi salvată. 


EXAMINARE CRITICA 
A ANALITICII RAŢIUNII PURE PRACTICE 

Prin examinare critică a unei ştiinţe sau a unei părţi din 
ea, care constituie prin ea însăşi un sistem, înţeleg cercetarea 
şi justificarea raţiunilor pentru care ea trebuie să aibă tocmai 
această formă sistematică şi nu alta, dacă o comparăm cu un 
alt sistem care are ca principiu o facultate asemănătoare de 
cunoaştere. Raţiunea practică şi raţiunea speculativă au ca 
fundament o facultate identică de cunoaştere întrucît ambele 
sînt raţiune pură. Deci diferenţa dintre forma sistematică a 
uneia şi forma sistematică a celeilalte va trebui să fie deter¬ 
minată prin compararea amîndurora, şi va trebui să fie indi¬ 
cat principiul acestei diferenţe. 

Analitica raţiunii pure teoretice se ocupa cu cunoaşterea obi¬ 
ectelor, care pot fi date intelectului, şi deci trebuia să pornească 
de la intuiţie, prin urmare (fiindcă aceasta este totdeauna sen¬ 
sibilă) de la sensibilitate, de aici să păşească apoi la concepte 
(ale obiectelor acestei intuiţii) şi numai după o dublă cerce¬ 
tare prealabilă îi era îngăduit să termine cu principiile. Dimpo¬ 
trivă, cum raţiunea practică are a face nu cu obiecte pentru 
a le cunoaşte, ci cu propria ei facultate de a le realiza (potri¬ 
vit cunoaşterii lor), adică cu o voinţă, care este o cauzalitate 

întrucît raţiunea conţine principiul determinant al acesteia; 
cum prin urmare ea nu are să indice vreun obiect al intuiţiei, 
ci (deoarece conceptul cauzalităţii conţine totdeauna relaţia cu 
o lege care determină existenţa diversului în raporturile lui 
reciproce) ca raţiune practică, numai să-i indice o lege, o 
critică a analiticii raţiunii practice, întrucît ea cată să fie o 
raţiune practică (ceea ce este adevărata problemă) trebuie să 
înceapă cu posibilitatea principiilor practice a priori. Numai 
de aici putea să treacă la conceptele obiectelor raţiunii practice, 
şi anume la cele de absolut bine şi rău, pentru a le da mai 
întîi conform acelor principii (căci anterior acestor principii 
ele nu pot fi date ca bine şi rău prin nici o facultate de cu¬ 
noaştere) şi numai atunci se putea încheia capitolul ultim, 
anume acela care tratează despre raportul raţiunii pure prac¬ 
tice cu sensibilitatea şi despre influenţa ei necesară, care poate 
fi cunoscută a priori, a primei asupra celei de-a doua, adică 
despre sentimentul moral. Analitica raţiunii pure practice îm¬ 
părţea deci, în perfectă analogie cu cea teoretică, întreaga 
sferă a condiţiilor folosirii ei, dar într-o ordine inversă. Anali¬ 
tica raţiunii pure teoretice a fost divizată în Estetică trans¬ 
cendentală şi Logică transcendentală, cea a raţiunii practice 
invers: în Logica şi Estetica raţiunii pure practice (dacă mi-e 
permis să întrebuinţez aici, numai prin analogie, aceste denu¬ 
miri care de altfel nu sînt de loc adecvate): Logica la rîndul 
ei era divizată în prima în analitica conceptelor şi cea a prin¬ 
cipiilor, iar aici în analitica principiilor şi analitica conceptelor. 
Estetica mai avea acolo două părţi, din cauza dublei naturi 
a intuiţiei sensibile; aici, sensibilitatea nu este cîtuşi de puţin 
considerată ca facultate de intuire, ci numai ca sentiment (care 
poate fi un principiu subiectiv al rîvnirii) şi, ţinînd seama de 
aceasta, raţiunea pură practică nu mai admite nici o altă 
diviziune. 

Este de asemenea uşor de scrutat si pentru care raţiune 
această diviziune în două părţi, cu subdiviziunea ei, nu a fost 
urmată aici în mod real (aşa cum puteam fi ispitiţi la început, 
prin exemplul raţiunii teoretice, să încercăm). Cum raţiunea 
pură este aceea care este considerată aici în folosirea ei prac¬ 
tică, plecînd prin urmare de la principii a priori şi nu de la 
principii empirice de determinare, diviziunea analiticii raţiu- 

nii pure practice va trebui să se facă ca aceea a unui silogism, 
anume mergînd de la generalul din premisa majoră (principiul 
moral), printr-o subsumare a acţiunilor posibile (ca bune sau 
rele) sub acel principiu făcut în premisa minoră, spre con¬ 
cluzie, anume spre determinarea subiectivă a voinţei (spre un 
interes în binele practic posibil şi maxima întemeiată de el). 
Asemenea comparaţii îi vor face plăcere aceluia care s-a putut 
convinge de exactitatea judecăţilor întîlnite în Analitică; căci 
ele prilejuiesc pe drept speranţa de a putea ajunge eventual 
odată la scrutarea unităţii întregii facultăţi a raţiunii pure 
(atît a celei teoretice, cit şi a celei practice) şi de a deduce 
totul dintr-un principiu; ceea ce este inevitabila nevoie a ra¬ 
ţiunii omeneşti, care nu-şi găseşte satisfacţia totală decît în- 
tr-o unitate complet sistematică a cunoştinţelor ei. 

Dacă însă considerăm acum şi conţinutul cunoştinţei pe care 
o putem avea despre şi printr-o raţiune pură practică, astfel 
precum îl înfăţişează Analitica ei, vom găsi, alături de o ana¬ 
logie remarcabilă între raţiunea pură practică şi raţiunea pură 
teoretică, şi diferenţe nu mai puţin remarcabile. Cu privire la 
cea teoretică, facultatea unei cunoaşteri raţionale pure a priori 
putea fi uşor şi evident demonstrată cu exemple luate din 
ştiinţe (unde, întrucît ele îşi pun la încercare principiile lor 
în chipuri atît de diferite prin folosire metodică, nu trebuie 
să ne îngrijorăm atît de mult de amestecul secret al unor prin¬ 
cipii empirice de cunoaştere, ca în cunoaşterea comună). Dar 
că raţiunea pură, fără amestecul vreunui principiu empiric, 
este prin ea însăşi şi practică, aceasta trebuia să poată fi expus 
mai întîi prin folosirea practică cea mai comună a raţiunii, 
confirmînd că principiul practic suprem este recunoscut de 
orice raţiune omenească naturală, ca fiind complet a priori şi 
independent de datele sensibile, ca lege supremă a voinţei ei. 
Trebuia mai întîi, să dovedim şi să justificăm puritatea originii 
lui, chiar în judecata acestei raţiuni comune, încă înainte ca 
ştiinţa să-l poată lua în mină, spre a-1 folosi oarecum ca pe 
un fapt care premerge tuturor arguţiilor asupra posibilităţii 
lui şi tuturor consecinţelor pe care le-am trage din el. Dar 
această situaţie se explică foarte bine prin cele pe scurt po¬ 
menite mai sus, fiindcă raţiunea pură practică trebuie să por¬ 
nească în chip necesar de la principii, care deci trebuie puse 

la baza oricărei ştiinţe ca date prime şi care nu pot proveni 
în primul rînd din ea. Această justificare a principiilor morale 
ca principii ale unei raţiuni pure se putea face însă de ase¬ 
menea foarte bine şi cu suficientă certitudine prin simplul 
apel la judecata intelectului omenesc comun, fiindcă orice 
element empiric care ar putea să se furişeze în maximele noas¬ 
tre ca principiu determinant al voinţei, se face recunoscut de 
îndată prin sentimentul plăcerii sau durerii care îl însoţeşte în 
mod necesar, întrucît provoacă rîvniri; iar orice raţiune pură 
practică refuză deschis să admită acest sentiment în principiul 
ei ca condiţie. Eterogeneitatea principiilor de determinare (em¬ 
pirice şi raţionale) devine atît de evidentă şi atît de pronunţată 
şi reliefată prin această rezistenţă a unei raţiuni practic legis¬ 
lative împotriva oricărei înclinaţii care se amestecă, printr-o 
specie particulară de senzaţie, care însă nu precede legislaţia 
raţiunii practice, ci, dimpotrivă, este produsă numai de ea şi 
anume ca o constrîngere, adică de sentimentul unui respect 
pe care nici un om nu-1 are faţă de înclinaţii, de orice fel ar 
fi ele, dar pe care-1 are faţă de lege, incit nici un intelect 
omenesc, nici chiar cel mai comun, nu ar observa intr-un 
exemplu dat, că poate fi foarte bine sfătuit, prin principii em¬ 
pirice ale voliţiei, să urmeze imboldurile acestora, dar că nici¬ 
odată nu i s-ar putea cere să asculte de altă lege decît de 
legea pură practică a raţiunii. 

Deosebirea dintre doctrina fericirii şi doctrina morală, prima 
avînd întregul fundament în principiile empirice, care în cea 
de-a doua nu constituie nici cea mai mică parte a ei, este în 
Analitică prima şi cea mai importantă ocupaţie a raţiunii pure 
practice, în care trebuie să procedeze tot atît de exact, ba, 
dacă e s-o spunem, tot atît de scrupulos ca şi geometrul în 
ocupaţia lui. Dar filosofului, care aici (ca oricînd în cunoaşte¬ 
rea raţională prin simple concepte, fără construirea lor) are de 
luptat cu dificultăţi mai mari, fiindcă nu poate pune ca prin¬ 
cipiu (unui noumen pur) nici o intuiţie, îi prinde totuşi bine 
faptul că, aproape ca şi chimistul, el poate organiza în orice 
timp o experienţă cu raţiunea practică a oricărui om, spre a 
distinge principiul moral (pur) de cel empiric; anume cînd el 
adaugă voinţei afectate empiric (de exemplu, voinţei aceluia 
căruia i-ar plăcea să mintă, fiindcă astfel poate dobîndi ceva) 

legea morală (ca principiu determinant). E ca şi cînd chimistul 
ar adăuga hidrat alcalin soluţiei de var nestins în acid clorhi- 
dric; acidul clorhidric părăseşte imediat varul, se uneşte cu 
hidratul alcalin, iar varul se precipită la fund. La fel, prezen- 
taţi-i cuiva care altfel este un om cinstit (sau care de data 
aceasta se transpune măcar în gînd, în locul unui om cinstit) 
legea morală, prin care el înţelege ticăloşia unui mincinos, nu- 
maidecît raţiunea lui practică (în judecata despre ceea ce ar 
trebui să fie făcut de el) părăseşte avantajul, se uneşte cu 
ceea ee-i menţine respectul pentru propria lui persoană (cu 
veracitatea); iar avantajul se cîntăreşte acum, după ce a fost 
separat cu totul şi curăţat de orice rămăşiţă de raţiune (care 
este cu totul numai de partea datoriei), de către fiecare, pentru 
a intra iarăşi în legătură cu raţiunea în alte cazuri, dar numai 
acolo nu, unde ar putea fi contrară legii morale pe care raţiu¬ 
nea n-o părăseşte niciodată, ci este intim unită cu ea. 

Dar această deosebire a principiului fericirii de cel al mo¬ 
ralităţii nu înseamnă pentru aceasta numaidecît opoziţie a lor 
şi raţiunea pură practică nu vrea să renunţăm la pretenţiile de 
fericire, ci numai să nu le luăm în consideraţie de loc, de în¬ 
dată ce este vorba de datorie. Intr-o oarecare măsură, poate fi 
chiar o datorie să ne îngrijim de fericirea noastră; în parte 
fiindcă fericirea (căreia îi aparţine iscusinţa, sănătatea, bogăţia) 
conţine mijloace pentru îndeplinirea datoriei noastre, în parte 
fiindcă lipsa ei (de exemplu, sărăcia) conţine tentaţii de a viola 
datoria. A promova numai fericirea proprie nu poate fi nici¬ 
odată nemijlocit datorie, mai puţin încă principiul oricărei da¬ 
torii. Cum principiile determinante ale voinţei, cu excepţia 
singurei legi pure practice a raţiunii (cea morală), sînt laolaltă 
empirice şi ca atare aparţin principiului fericirii, ele trebuie 
să fie separate toate de principiul moral suprem şi niciodată 
încorporate lui ca condiţie, fiindcă aceasta ar suprima orice 
valoare morală, tot aşa cum un amestec empiric în principiile 
geometrice le-ar suprima orice evidenţă matematică, ceea ce 
(după judecata lui Platon) este tot ce are mai excelent mate¬ 
matica şi care precede chiar orice utilitate a ei. 

In ce priveşte deducţia principiului suprem al raţiunii pure 
practice, adică: explicarea posibilităţii unei astfel de cunoştinţe 
a priori nu se putea face nimic mai mult decît de a arăta că, 

dacă am scruta posibilitatea libertăţii unei cauze eficiente, am 
scruta de asemenea nu numai posibilitatea, ci chiar necesitatea 
legii morale ca lege practică supremă a fiinţelor raţionale, că¬ 
rora le atribuim libertatea cauzalităţii voinţei lor: fiindcă am¬ 
bele concepte sînt atît de inseparabil unite incit am putea 
defini libertatea practică şi ca independenţa voinţei de orice 
altă lege afară numai de legea morală. Dar libertatea unei 
cauze eficiente, mai ales în lumea sensibilă, nu poate fi scru¬ 
tată de posibilitatea ei în nici un fel; să fim fericiţi, dacă pu¬ 
tem fi destul de asiguraţi că nu există nici o dovadă a imposi¬ 
bilităţii ei şi că, prin legea morală care o postulează, sîntem 
siliţi prin aceasta şi autorizaţi s-o admitem. Cum sînt totuşi 
încă mulţi care mai cred că pot explica această libertate prin 
principii empirice, ca pe orice facultate naturală şi o consideră 
ca pe o proprietate psihologică, a cărei explicare ar reclama 
exclusiv o mai minuţioasă cercetare a naturii sufletului şi a 
mobilurilor voinţei, nu ca predicat transcendental al cauzali¬ 
tăţii unei fiinţe care aparţine lumii sensibile (singurul lucru 
care interesează cu adevărat aici) şi care suprimă astfel minu¬ 
nata perspectivă pe care ne-o deschide raţiunea pură practică 
cu ajutorul legii morale, anume perspectiva unei lumi inteli¬ 
gibile prin realizarea conceptului de altfel transcendent al li¬ 
bertăţii; şi prin aceasta ei suprimă legea morală însăşi, care nu 
admite absolut nici un principiu empiric de determinare: va 
fi astfel necesar să mai adăugăm aici ceva, spre a ne păzi de 
această iluzie şi a înfăţişa empirismul în toată goliciunea su¬ 
perficialităţii lui. 

Conceptul de cauzalitate ca necesitate naturală, spre deose¬ 
bire de cauzalitatea ca libertate, nu priveşte decît existenţa 
lucrurilor întrucît aceasta este determinabilă in timp, prin ur¬ 
mare ca fenomene, în opoziţie cu cauzalitatea lor ca lucruri în 
sine. Dacă luăm acum determinările existenţei lucrurilor în 
timp drept determinări ale lucrurilor în sine (ceea ce este mo¬ 
dul de reprezentare cel mai obişnuit), necesitatea, în raportul 
cauzal, nu se poate uni în nici un chip cu libertatea; ci ele sînt, 
una faţă de alta, opuse contradictoriu. Căci din cea dinţii ur¬ 
mează că orice eveniment, prin urmare şi orice acţiune ce se 
petrece la un moment dat, este necesar sub condiţia a ceea 
ce era în timpul care a precedat. Cum timpul trecut nu mai 


183 




RAŢIUNEA PRACTICA. PARTEA INTII, CARTEA INTil, CAPITOLUL AL TREILEA 


este în puterea mea, fiecare acţiune pe care o întreprind tre¬ 
buie să fie necesară după principii care nu stau in puterea 
mea; adică nu sînt niciodată liber în momentul în care acţio¬ 
nez. Ba chiar dacă aş admite întreaga mea existenţă ca inde¬ 
pendentă de vreo cauză străină (bunăoară de Dumnezeu), astfel 
incit principiile determinante ale cauzalităţii mele, chiar exis¬ 
tenţa mea, nici nu ar fi în afara mea, aceasta nu ar transforma 
cîtuşi de puţin această necesitate naturală în libertate. Căci în 
orice moment mă aflu încă mereu sub necesitatea de a fi de¬ 
terminat la acţiune prin ceea ce nu este în puterea mea, iar 
seria infinită a parte priori 28 de evenimente pe care totdeauna 
nu aş continua-o decît potrivit unei ordini predeterminate, şi 
nu aş începe-o eu însumi, ar fi un lanţ natural continuu şi 
cauzalitatea mea nu ar fi deci niciodată libertate. 

Dacă vrem deci să atribuim libertate unei fiinţe a cărei 
existenţă este determinată în timp n-o putem sustrage, cel 
puţin din acest punct de vedere, în existenţa ei, prin urmare 
şi în acţiunile ei, legii necesităţii naturale a tuturor eveni¬ 
mentelor, căci aceasta ar fi totuna cu a o preda hazardului 
orb. Cum însă această lege priveşte inevitabil orice cauzalitate 
a lucrurilor, întrucît existenţa lor este determinabilă în timp, 
ar trebui ca, dacă acesta este şi chipul după care am avea 
să ne reprezentăm şi existenţa acestor lucruri în sine, liberta¬ 
tea să fie respinsă ca un concept nul şi imposibil. Prin ur¬ 
mare, dacă vrem s-o salvăm, nu ne rămîne altă cale decît să 
atribuim existenţa unui lucru, întrucît acesta e determinabil 
în timp, prin urmare şi cauzalitatea după legea necesităţii na¬ 
turale, numai fenomenului, iar libertatea, aceleiaşi fiinţe ca 
lucru în sine. Aceasta este negreşit inevitabil, dacă vrem să 
menţinem în acelaşi timp ambele concepte contradictorii; dar 
în aplicare, cînd vrem să le explicăm ca reunite în una şi 
aceeaşi acţiune şi deci vrem să explicăm această unire însăşi, 
se produc mari dificultăţi, care par să facă imposibilă o ase¬ 
menea unire. 

Dacă spun despre un om care a săvîrşit un furt: această 
faptă este, după legea naturală a cauzalităţii, un rezultat nece¬ 
sar al principiilor determinante ale timpului care a precedat, 
aceasta înseamnă că era inevitabil ca ea să nu fi putut avea 
loc; cum poate atunci judecata critică să facă aici potrivit legii 

morale o modificare şi să presupună că acţiunea ar fi putut fi 
totuşi omisă, fiindcă legea spune că ea ar fi trebuit să fie 
omisă: cum se poate numi adică cineva pe deplin liber cu 
privire la aceeaşi acţiune în acelaşi moment, în care şi cu pri¬ 
vire la care el este supus totuşi unei inevitabile necesităţi na¬ 
turale? A căuta un subterfugiu în aceea că adaptăm numai 
modul principiilor determinante ale cauzalităţii lui, după legea 
naturală, la un concept comparativ de libertate (potrivit căruia 
se numeşte cîte o dată efect liber acela al cărui principiu na¬ 
tural de determinare se află interior în fiinţa care acţionează, 
de exemplu ceea ce face un corp aruncat, cînd se mişcă liber: 
în acest caz întrebuinţăm cuvîntul libertate pentru că el, în 
timp ce este în zbor, nu e împins de ceva din afară, sau după 
cum numim mişcarea unui ceasornic tot o mişcare liberă, 
fiindcă el singur îşi mină arătătorul, care deci nu are nevoie 
să fie împins din afară; tot astfel cum numim libere acţiunile 
omului, deşi prin principiile de determinare, care le premerg 
în timp, ele sînt necesare, pentru că aceste principii sînt totuşi 
reprezentări interne, produse de propriile noastre forţe, prin 
care dorinţi sînt produse după împrejurări şi prin urmare ac¬ 
ţiuni îndeplinite potrivit propriului nostru bun plac) este un 
pretext nenorocit de care unii se mai lasă încă amăgiţi şi cred 
astfel că printr-un mic pedantism au rezolvat această dificilă 
problemă, pentru soluţionarea căreia au lucrat zădarnic mile¬ 
nii şi care prin urmare anevoie ar putea fi găsită întreagă la 
suprafaţă. Căci în problema acestei libertăţi care trebuie pusă 
la baza tuturor legilor morale şi a imputaţiei conforme lor, 
nu interesează de loc să ştim dacă cauzalitatea este necesar 
determinată după o lege naturală de principii de determinare, 
care se află in subiect sau în afara lui, şi, în primul caz, dacă 
este necesară prin instinct sau prin principii de determinare 
gîndite de raţiune; dacă aceste reprezentări determinante, după 
mărturia tocmai a acelor bărbaţi înşişi, au totuşi raţiunea exis¬ 
tenţei lor în timp şi anume în starea anterioară, iar aceasta 
iarăşi într-alta premergătoare ş.a.m.d., atunci fie aceste deter¬ 
minări totdeauna interne, să aibă ele cauzalitate psiholo¬ 
gică şi nu mecanică, adică să producă acţiunea prin reprezen¬ 
tări şi nu prin mişcarea corporală: ele sînt totdeauna principii 
de determinare ale cauzalităţii unei fiinţe, întrucît existenţa 

ei e determinabilă în timp, prin urmare supusă condiţiilor 
constrîngătoare ale timpului trecut, care deci, atunci cînd e 
vorba să acţioneze subiectul, nu mai sînt în puterea lui; care 
deci implică în ele, ce-i drept, libertate psihologică (dacă vrem 
să folosim acest cuvînt pentru o înlănţuire numai internă a 
reprezentărilor sufletului), dar totuşi necesitatea naturală, prin 
urmare nu lasă să subziste libertatea transcendentală, care tre¬ 
buie concepută ca independentă de orice este empiric şi deci 
de natură în genere, considerată fie ca obiect al simţului intern 
numai în timp, fie şi ca obiect al simţurilor externe totodată 
în spaţiu şi în timp. Fără această libertate (în ultimul sens, 
care este cel propriu), care este singura practică a priori, nu 
este posibilă nici o lege morală, nici o imputaţie conformă legii 
morale. Tocmai de aceea putem numi de asemenea mecanismul 
naturii orice necesitate a evenimentelor care au loc în timp 
după legea naturală a cauzalităţii, deşi nu se înţelege din 
aceasta că lucrurile supuse lui, trebuie să fie intr-adevăr ma¬ 
şini materiale. Aici se are în vedere numai necesitatea înlăn¬ 
ţuirii evenimentelor într-o serie de timp, aşa cum se desfăşoară 
după legea naturală, fie că numim subiectul, în care se întîm- 
plă această scurgere, Automaton materiale, cînd fiinţa-maşină 
este acţionată de materie, sau ca Leibniz, Automaton spiri¬ 
tuale, cînd ea este acţionată de reprezentări, şi dacă libertatea 
voinţei noastre nu ar fi alta decît aceasta din urmă (cum ar 
fi libertatea psihologică sau comparativă, şi nu totodată şi cea 
transcendentală, adică absolută), ea nu ar fi în fond cu nimic 
mai bună decît libertatea unui dispozitiv care învîrte o frigare, 
care şi el, dacă a fost odată întors, îşi execută mişcările de 
la sine. 

Pentru a suprima acum contradicţia aparentă dintre meca¬ 
nismul naturii şi libertate în una şi aceeaşi acţiune pentru 
cazul presupus, trebuie să ne amintim de ceea ce s-a spus în 
Critica raţiunii pure sau de ceea ce urmează din ea: că nece¬ 
sitatea naturală care nu poate exista împreună cu libertatea 
subiectului, depinde numai de determinările unui lucru care 
este supus condiţiilor de timp, prin urmare numai de acelea 
ale subiectului care acţionează ca fenomen, că deci, în această 
privinţă, principiile de determinare ale fiecărei acţiuni a aces¬ 
tui subiect se găsesc în ceea ce aparţine timpului trecut şi 

nu mai este in puterea lui (printre care trebuie considerate şi 
faptele deja săvîrşite şi caracterul care, în propriii săi ochi, 
este determinabil astfel ca fenomen.) Dar acelaşi subiect care 
pe de altă parte este şi conştient de sine însuşi ca lucru în 
sine, îşi consideră şi existenţa lui, intrucit nu este supusă con¬ 
diţiilor de timp, iar pe sine însuşi ca determinabil numai prin 
legi pe care şi le dă prin raţiunea însăşi. Şi în această existenţă 
a lui nimic nu este pentru el anterior determinării voinţei 
lui, ci orice acţiune şi în genere orice determinare variabilă 
a existenţei lui conform simţului intern, chiar întreaga succe¬ 
siune a existenţei lui ca fiinţă sensibilă, nu trebuie considerată 
în conştiinţa existenţei lui inteligibile decît ca consecinţă, dar 
niciodată ca principiu determinant al cauzalităţii lui ca nou- 
men. In această privinţă, fiinţa raţională poate spune cu bună 
dreptate despre orice acţiune pe care o săvîrşeşte contra legii, 
deşi ca fenomen este suficient determinată în trecut şi ca 
atare inevitabil necesară, că ar fi putut să n-o facă; căci ea 
aparţine împreună cu tot trecutul pe care-1 determină unui 
singur fenomen unic al caracterului, pe care şi-l procură el 
însuşi şi potrivit căruia îşi atribuie sie însuşi, ca unei cauze 
independente de orice sensibilitate, cauzalitatea acestor fe¬ 
nomene. 

Cu aceasta se acordă perfect şi sentcnţele acelei minunate 
puteri din noi, pe care o numim conştiinţă. Un om poate meş¬ 
teşugi oricît de mult, spre a-şi zugrăvi o purtare contrară 
legii, de care-şi aminteşte ca de o eroare făcută fără intenţie, 
ca de-o simplă imprudenţă, pe care niciodată n-o poţi evita 
cu totul, prin urmare ca ceva la care a fost tîrît de torentul 
necesităţii naturale şi să se declare astfel inocent: el găseşte 
totuşi că avocatul care vorbeşte în favoarea lui, nu poate re¬ 
duce la tăcere pc acuzatorul care este în el, dacă este conştient 
că în vremea cînd a săvîrşit nedreptatea a fost în toate minţile, 
adică se afla în folosinţa libertăţii lui. Deşi îşi explică vina 
printr-o anumită rea obişnuinţă, dobîndită prin neglijarea trep¬ 
tată a atenţiei faţă de sine însuşi, pînă-ntr-atît incit el o poate 
considera ca o urmare naturală a acestei obişnuinţe, fără însă 
ca aceasta să-l poată apăra de blamul intern şi de mustrarea 
pe care şi-o face singur. Pe aceasta se întemeiază şi remuşca- 
rea pentru o faptă de mult săvîrşită, ori de cîte ori ne aducem 

aminte de ea; senzaţie dureroasă produsă de simţămîntul mo¬ 
ral, care ca atare este practic vidă, fiindcă nu poate servi să 
facă neîntîmplat ceea ce s-a întîmplat, şi care ar fi chiar ab¬ 
surdă (după cum Priestley, ca un fatalist veritabil, care proce¬ 
dează consecvent, o şi declară ca atare, sinceritate cu privire 
la care el merită mai multă aprobare decît aceia oare, afirmînd 
mecanismul voinţei prin fapte, iar libertatea ei cu vorbe, mai 
vor totuşi să fie consideraţi că includ pe cea din urmă în sis¬ 
temul lor sincretic, fără a face totuşi conceptibilă posibilitatea 
unei asemenea imputaţii). Ca durere însă remuşcarea este to¬ 
tuşi cu totul legitimă, pentru că raţiunea, cînd e vorba de 
legea existenţei noastre inteligibile (legea morală), nu recu¬ 
noaşte nici o deosebire de timp şi întreabă numai dacă eveni¬ 
mentul îmi aparţine ca faptă, iar atunci leagă de ea din punct 
de vedere moral totdeauna aceeaşi senzaţie, fie că acţiunea se 
petrece acum sau că s-a petrecut mai de mult. Căci viaţa sen¬ 
sibilă are, cu privire la conştiinţa inteligibilă a existenţei ei 
(a libertăţii), unitatea absolută a unui fenomen care, întrucît 
conţine numai fenomene ale simţămîntului, care priveşte legea 
morală (a caracterului), nu trebuie judecată după necesitatea 
naturală care-i aparţine ca fenomen, ci după spontaneitatea 
absolută a libertăţii. Putem deci admite că, dacă ne-ar fi posi¬ 
bil să avem o scrutare atît ae adîncă în felul de a gîndi al unui 
om, aşa cum se arată el prin acţiunile interne cit şi prin cele 
externe, incit fiecare din mobilele ei, chiar şi cel mai neînsem¬ 
nat, să ne fie cunoscut, dimpreună cu toate ocaziile externe 
care acţionează asupra acestora din urmă, am putea calcula 
purtarea în viitor a unui om cu aceeaşi certitudine ca pe o 
eclipsă de Lună sau de Soare, şi totuşi să afirmăm că omul 
este liber. Dacă am fi capabili şi de o altă privire (care însă, nu 
ne este, fără îndoială, dată, ci în locul ei nu avem decît con¬ 
ceptul raţiunii), anume o intuiţie intelectuală a aceluiaşi su¬ 
biect, am observa totuşi că tot acest lanţ de fenomene, în 
raport cu ceea ce nu priveşte totdeauna decît legea morală, 
depinde de spontaneitatea subiectului ca lucru în sine, spon¬ 
taneitate a cărei determinare nu poate fi de loc explicată fizic. 
In lipsa acestei intuiţii, legea morală ne asigură această dis¬ 
tincţie a legăturii dintre acţiunile noastre ca fenomene şi 
fiinţa sensibilă a subiectului nostru, şi a relaţiei prin care 

această fiinţă sensibilă însăşi este raportată la substratul inte¬ 
ligibil din noi. Prin această consideraţie, naturală raţiunii noas¬ 
tre, deşi inexplicabilă, se pot justifica şi judecăţi care, deşi 
formulate cu toată conştiinciozitatea, par totuşi la prima ve¬ 
dere să fie cu totul contrare oricărei dreptăţi. Sînt cazuri, cînd 
oameni, chiar cu o educaţie care le-a fost folositoare în acelaşi 
timp şi altora, manifestă din copilărie o răutate precoce şi 
continuă s-o intensifice pînă la vîrsta lor matură, aşa incit sînt 
luaţi drept ticăloşi înnăscuţi şi cu totul incorigibili în ceea ce 
priveşte modul lor de a gîndi; dar totuşi sînt judecaţi pentru 
purtarea lor, crimele lor le sînt reproşate de asemenea ca 
vină, ba chiar ei înşişi (copiii) găsesc aceste reproşuri atît de 
cu totul fundate ca şi cînd, în ciuda constituţiei dezasperate 
a simţirii lor ce li se atribuie, ei ar rămîne tot atît de respon¬ 
sabili ca oricare alt om. Aceasta nu s-ar putea întîmpla, dacă 
nu am presupune că tot ce provine din liberul său arbitru 
(fără îndoială, ca orice acţiune săvîrşită intenţionat) are la bază 
o cauzalitate liberă, care din copilărie îşi exprimă caracterul 
în fenomenele (acţiunile) ei. Aceste fenomene vădesc, din cauza 
uniformităţii purtării, o înlănţuire naturală, care însă nu face 
necesară natura rea a voinţei, ci care este mai curînd conse¬ 
cinţa principiilor rele şi imuabile acceptate voluntar, care nu-1 
fac decît cu atît mai condamnabil şi mai vrednic de pedeapsă. 

Dar mai rămîne o dificultate în faţa libertăţii, cită vreme 
ea trebuie să fie unită cu mecanismul naturii într-o fiinţă care 
aparţine lumii sensibile: o dificultate care, chiar după ce tot 
ce precede a fost admis, ameninţă totuşi libertatea cu distruge¬ 
rea completă. Dar în această primejdie o împrejurare ne dă 
totuşi în acelaşi timp speranţa unei ieşiri încă fericite pentru 
păstrarea libertăţii, anume că această dificultate apasă cu mult 
mai tare (numai în realitate, cum vom vedea în curînd) asupra 
sistemului în care existenţa determinabilă în timp şi în spaţiu 
este luată drept existenţa lucrurilor în sine; deci nu ne con- 
strînge să renunţăm la supoziţia noastră capitală a idealităţii 
timpului ca simplă formă a intuiţiei sensibile, prin urmare ca 
simplu mod de reprezentare, care este propriu subiectului ca 
aparţinînd lumii sensibile, şi care deci nu cere decît s-o unim 
cu această Idee. 

Dacă ni se concede de asemenea că subiectul inteligibil poate 

fi încă liber cu privire la o acţiune dată, deşi, ca subiect apar- 
ţinînd şi lumii sensibile, el este condiţionat mecanic cu privire 
la această acţiune, pare totuşi că, de îndată ce admitem că 
Dumnezeu, ca fiinţă originară universală este cauza şi a exis¬ 
tenţei substanţei (o judecată la care nu este permis să renun¬ 
ţăm vreodată, fără a renunţa totodată şi la conceptul de Dum¬ 
nezeu ca Fiinţă a tuturor fiinţelor şi prin urmare la atotsufi- 
cienţa lui, de care în teologie depinde totul), trebuie să 
concedem şi că acţiunile omului îşi au principiul determinant 
în ceea ce este cu totul în afara puterii lor, anume în cauza¬ 
litatea unei fiinţe supreme deosebite de el, de care depinde cu 
totul existenţa lui şi întreaga determinare a cauzalităţii lui. In 
realitate, dacă acţiunile omului, aşa cum aparţin ele determi¬ 
nărilor lui în timp, nu ar fi simple determinări ale lui ca 
fenomen, ci ca lucru în sine, libertatea nu ar putea fi salvată. 
Omul ar fi o marionetă sau un automat ca al lui Vaucanson, 
făurit şi pus în mişcare de maestrul suprem al tuturor opere¬ 
lor de artă, iar conştiinţa de sine ar face din el, ce-i drept, un 
automat gînditor.dar în care conştiinţa spontaneităţii lui, dacă ar 
fi luată drept libertate, ar fi simplă iluzie, întrucît spontanei¬ 
tatea nu merită să fie numită astfel decît comparativ, deoarece 
cauzele determinante proxime ale mişcării lui şi o lungă serie 
a acestor cauze proxime urcînd în sus spre cauzele lor determi¬ 
nante sînt în adevăr interne, dar că ultima şi suprema cauză 
se întîlneşte totuşi într-o mină cu totul străină. De aceea eu 
nu văd cum aceia care mai stăruie încă să considere timpul şi 
spaţiul determinări aparţinînd existenţei lucrurilor în sine, vor 
să evite aici fatalitatea acţiunilor: sau, dacă (cum a făcut 
perspicacele Mendelsohn) le aooeptă de-a dreptul pe amindouă 
drept condiţii aparţinînd în chip necesar numai existenţei fiin¬ 
ţelor finite şi derivate, dar nu şi aceleia a fiinţei originare 
infinite, cum vor ei să se justifice, nu văd de unde iau ei 
dreptul de a face o astfel de distincţie; nu văd nici cum vor 
ei să se sustragă măcar contradicţiei în care cad, cînd consideră 
existenţa în timp ca determinarea necesar inerentă lucrurilor 
în sine finite, de vreme ce Dumnezeu este cauza acestei exis¬ 
tenţe, dar el nu poate fi cauza timpului (sau a spaţiului) însuşi 
(fiindcă timpul trebuie să fie presupus ca condiţia necesară 
a priori a existenţei lucrurilor), prin urmare cauzalitatea lui, 

cu privire la existenţa acestor lucruri, trebuie să fie condiţio¬ 
nată chiar după timp, unde trebuie să se producă inevitabil 
toate contradicţiile cu conceptele infinităţii şi independenţei 
lui. Dimpotrivă, pentru noi este foarte uşor să distingem de¬ 
terminarea existenţei divine ca independentă de toate condi¬ 
ţiile timpului, spre deosebire de aceea a unei fiinţe din lumea 
sensibilă, considerînd pe prima ca existenţă a unei fiinţe în 
sine, pe cea de-a doua ca existenţă a unui lucru în fenomen. 
De aceea, dacă nu admitem această idealitate a timpului şi a 
spaţiului, nu rămîne decît singur spinozismul, în care timpul 
şi spaţiul sînt determinări esenţiale ale fiinţei originare însăşi, 
iar lucrurile care depind de ea (deci şi noi înşine) nu sînt 
substanţe, ci numai accidente inerente ei; fiindcă, dacă aceste 
lucruri există numai ca efecte ale ei în timp, care ar fi condi¬ 
ţia existenţei lor, atunci şi acţiunile acestor fiinţe ar trebui să 
fie numai acţiuni pe care această fiinţă originară le produce 
undeva în spaţiu şi cîndva în timp. De aceea spinozismul, indi¬ 
ferent de absurditatea Ideei lui fundamentale, conchide totuşi 
mult mai convingător decît o poate face teoria creaţiunii, dacă 
fiinţele admise ca substanţe şi fiinţele existînd în ele însele în 
timp sînt considerate ca efecte ale unei cauze supreme, dar 
totuşi nu ca aparţinînd în acelaşi timp acestei cauze şi acţiunii 
ei, ci ca substanţe separate. 

Dificultatea amintită mai sus se poate soluţiona scurt şi clar 
în chipul următor: dacă existenţa in timp este numai un mod 
de reprezentare sensibil al fiinţelor gînditoare din lume, prin 
urmare nu le consideră ca lucruri în sine, atunci crearea aces¬ 
tor fiinţe este o creare de lucruri în sine, fiindcă conceptul 
unei creaţii nu aparţine modului de reprezentare sensibil al 
existenţei şi cauzalităţii, ci nu poate fi raportat decît la nou- 
mene. Prin urmare, dacă spun despre fiinţele din lumea sen¬ 
sibilă: ele sînt create, le consider în acest sens ca noumene. 
Aşa cum ar fi deci o contradicţie să se spună că Dumnezeu 
este un creator de fenomene, tot astfel este o contradicţie să 
se snună că el, ca creator, este cauza acţiunilor din lumea sen¬ 
sibilă, prin urmare cauza unor acţiuni luate ca fenomene, deşi el 
este cauza existenţei fiinţelor care acţionează (ca noumene). 
Dacă este posibil (cînd nu admitem decît existenţa în timp ca 
ceva valabil numai despre fenomene, nu despre lucrurile în 

sine) să afirmăm libertatea, fără a prejudicia mecanismul na¬ 
tural al acţiunilor ca fenomene, faptul că fiinţele care acţio¬ 
nează sînt creaţii, nu poate aduce aici nici cea mai mică 
schimbare, fiindcă creaţia priveşte existenţa lor inteligibilă, 
dar nu pe cea sensiblă, şi deci nu poate fi considerată ca prin¬ 
cipiu determinant al fenomenelor; ceea ce ar fi însă cu totul 
altceva, dacă fiinţele lumii ar exista in timp ca lucruri în sine, 
fiindcă creatorul substanţei ar fi în acelaşi timp şi autorul 
întregii maşinării din această substanţă. 

Atît de mare este importanţa separării, operată în Critica 
raţiunii pure speculative, a timpului (cit şi a spaţiului) de exis¬ 
tenţa lucrurilor în sine. 

Se va spune însă că soluţionarea, prezentată aici, a dificul¬ 
tăţii cuprinde totuşi în sine multe neajunsuri şi că cu greu 
poate fi expusă clar. Dar este oare oricare alta din cîte s-au 
încercat sau se pot încerca mai uşoară şi mai conceptibilă? 
Mai curînd ar trebui să se spună că dascălii dogmatici ai me¬ 
tafizicii şi-au dovedit mai mult şiretenia decît sinceritatea, 
răpind pe cît posibil privirii acest punct dificil, în speranţa 
că, dacă nu ar mai vorbi despre el, nimeni nu s-ar mai gîndi 
fără greutate la el. Dacă trebuie să ajutăm o ştiinţă, atunci 
trebuie dezvăluite toate dificultăţile şi chiar urmărite acelea 
care se află ascunse în calea ei; căci fiecare din ele apelează 
la un remediu, care nu poate fi găsit fără să se procure ştiinţei 
o creştere, fie în întindere, fie în precizie, astfel încît chiar 
obstacolele devin stimulente pentru a mări soliditatea ştiinţei. 
Dimpotrivă, dacă dificultăţile sînt ascunse intenţionat sau nu¬ 
mai înlăturate cu paleative, ele devin mai curînd sau mai tîrziu 
rele ireparabile, care precipită ştiinţa într-un scepticism total. 


Cum conceptul de libertate este propriu-zis acela care, din¬ 
tre toate Ideile raţiunii pure speculative, procură singur o atît 
de mare dezvoltare în cîmpul suprasensibilului, deşi numai 
din punctul de vedere al cunoaşterii practice, mă întreb: de 
unde a primit el in mod exclusiv o atît de mare fecunditate, în 
timp ce celelalte desemnează în adevăr locul vid pentru fiinţe 
posibile ale intelectului pur, dar nu le pot determina prin ni- 


192 




EXAMINAREA CRITICA A ANALITICII 


mic conceptul. Concep îndată că, fiindcă nu pot gîndi nimic 
iară categorie, trebuie mai întîi căutată şi aceasta în Ideea ra¬ 
ţiunii despre libertate, de care mă ocup, care aici este cate¬ 
goria cauzalităţii, şi că, deşi la baza conceptului raţional de 
libertate ca concept exagerat de mare nu se poate pune nici 
o intuiţie corespunzătoare, totuşi conceptului intelectual (de 
cauzalitate), pentru sinteza căruia conceptul raţional de liber¬ 
tate reclamă Necondiţionatul, trebuie să i se dea mai dinainte 
o intuiţie sensibilă, prin care i se asigură în primul rînd rea¬ 
litatea obiectivă. Toate categoriile sînt divizate în două clase, 
cele matematice, care se referă numai la unitatea sintezei în 
reprezentarea obiectelor, şi cele dinamice, care se referă la 
unitatea sintezei în reprezentarea existenţei obiectelor. Pri¬ 
mele (cele de mărime şi calitate) conţin totdeauna o sinteză a 
omogenului în care Necondiţionatul nu poate fi nicidecum gă¬ 
sit alături de condiţionatul din spaţiu şi timp, dat în intuiţia 
sensibilă, fiindcă el însuşi ar trebui să aparţină la rîndu-i spa¬ 
ţiului şi timpului şi deci ar trebui să fie tot condiţionat; de 
aceea şi cele două moduri opuse între ele din dialectica raţiunii 
pure teoretice de a găsi pentru ele Necondiţionatul şi tota¬ 
litatea condiţiilor, erau ambele false. Categoriile celei de-a 
doua clase (acelea ale cauzalităţii şi necesităţii unui lucru) nu 
cereau de loc această omogenitate (a condiţionatului şi a con¬ 
diţiei în sinteză), fiindcă aici nu trebuie să fie reprezentat cum 
intuiţia este compusă dintr-un divers în ea, ci numai cum exis¬ 
tenţa obiectului condiţionat, care-i corespunde, se adaugă la 
existenţa condiţiei (în intelect, ca legată cu el); şi atunci era 
permis să punem pentru ceea ce este universal condiţionat în 
lumea sensibilă (atît cu privire la cauzalitate cit şi cu privire 
la existenţa contingenţă a lucrurilor însele) Necondiţionatul, 
deşi de altfel indeterminat, în lumea inteligibilă şi să facem 
sinteza transcendentă; de aceea se găsea şi în dialectica raţiunii 
pure speculative că cele două feluri, în aparenţă opuse, de a 
obţine Necondiţionatul pentru condiţionat, nu erau în realitate 
contradictorii, că de exemplu în sinteza cauzalităţii nu este în 
realitate contradictoriu de a concepe pentru condiţionat, în 
seria cauzelor şi efectelor lumii sensibile, cauzalitatea, care 
nu mai e condiţionată sensibil, şi că aceeaşi acţiune care, ca 
aparţinînd lumii sensibile, este totdeauna condiţionată sensibil. 


193 




RAŢIUNEA PRACTICA. PARTEA INTII, CARTEA INTlI, CAPITOLUL AL TREILEA 


adică este mecanic necesară, poate avea totuşi de asemenea în 
acelaşi timp ca principiu al cauzalităţii fiinţei care acţionează, 
întrucît aparţine lumii inteligibile, o cauzalitate necondiţionată 
sensibil, prin urmare puţind fi concepută ca liberă. Şi atunci 
se punea problema de a transforma pe acest poate într-o rea¬ 
litate, adică de a putea dovedi intr-un caz real, oarecum 
printr-un fapt, că anumite acţiuni presupun o astfel de cau¬ 
zalitate (cauzalitatea intelectuală, necondiţionată sensibil), fie 
ele reale sau şi numai poruncite, adică practic obiectiv nece¬ 
sare. Nu puteam spera să întîlnim această conexiune în acţiu¬ 
nile date real în experienţă, ca evenimente ale lumii sensibile, 
deoarece cauzalitatea prin libertate trebuie căutată totdeauna 
în afara lumii sensibile, în inteligibil. în afară de fiinţele sen¬ 
sibile nu există însă alte lucruri, care să fie date percepţiei 
şi observaţiei noastre. Deci nu rămînea decît să se găsească 
un principiu incontestabil şi în adevăr obiectiv al cauzalităţii, 
care să excludă orice condiţie sensibilă de la determinarea 
ei, adică un principiu în care raţiunea nu se mai referă la 
altceva ca principiu determinant cu privire la cauzalitate, ci 
pe care să-l includă deja ea însăşi prin acel principiu şi unde 
deci ea însăşi este practică ca raţiune pură. Dar acest principiu 
nu are nevoie nici de a fi căutat şi nici de a fi născocit: el 
a fost de mult în raţiunea tuturor oamenilor şi încorporat 
naturii lor, el este principiul moralităţii. Deci această cauza¬ 
litate necondiţionată şi facultatea ei: libertatea, împreună cu 
aceasta însă o fiinţă (eu însumi) care aparţine lumii sensibile 
şi care aparţine totuşi în acelaşi timp lumii inteligibile, nu au 
fost concepute numai vag şi problematic (ceea ce deja raţiunea 
speculativă putuse găsi ca realizabil), ci chiar cu privire la 
legea cauzalităţii lor, determinate şi cunoscute asertoric; şi 
astfel ne-a fost dată realitatea lumii inteligibile, determinată 
din punct de vedere practic, iar această determinare, care ar 
fi transcendentă din punct de vedere teoretic, este imanentă 
din punct de vedere practic. Nu puteam face însă un asemenea 
pas cu privire la a doua Idee dinamică, anume aceea a unei 
fiinţe necesare. Nu ne putem înnălţa pînă la această fiinţă, 
plecînd de la lumea sensibilă, fără mijlocirea primei Idei dina¬ 
mice. Căci dacă am fi voit să încercăm, ar fi trebuit să cutezăm 
saltul de a părăsi tot ce ne este dat şi să dispărem în ceva 

despre care nu ne este nimic dat, prin care să mijlocim legă¬ 
tura unei astfel de fiinţe inteligibile cu lumea sensibilă (fiindcă 
fiinţa necesară ar trebui să fie cunoscută ca dată în afara 
noastră); ceea ce, dimpotrivă, este foarte posibil, cum este 
evident acum cu privire la propriul nostru subiect, întrucît el 
se recunoaşte pe de o parte determinat de legea morală, ca 
fiinţă inteligibilă (în virtutea libertăţii), iar pe de altă parte 
ca acţionînd în lumea sensibilă potrivit acestei determinări. 
Conceptul de libertate este singurul care ne permite să nu 
avem nevoie a ieşi din noi înşine spre a găsi condiţionatului şi 
sensibilului — Necondiţionatul şi inteligibilul. Căci însăşi ra¬ 
ţiunea noastră este aceea care, prin legea practică, supremă şi 
necondiţionată, recunoaşte fiinţa care este conştientă de ea în¬ 
săşi prin această lege (propria noastră persoană) ca aparţinînd 
lumii pure a intelectului şi determină intr-adevăr modul cum 
poate fi ea ca atare activă. Astfel se poate concepe pentru ce, 
în întreaga facultate a raţiunii, numai practicul poate fi acela 
care ne ajută să depăşim lumea sensibilă şi ne procură cu¬ 
noştinţe despre o ordine suprasensibilă şi o conexiune, care 
însă, ce-i drept, tocmai de aceea nu pot fi întinse decît atît cit 
este necesar pentru punctul de vedere pur practic. 

Numai asupra unui lucru fie-mi îngăduit să mai atrag aten¬ 
ţia cu acest prilej, anume că fiecare pas pe care-1 facem cu 
raţiunea pură, chiar în cîmpul practic, unde nu luăm de loc in 
seamă speculaţia subtilă, se leagă totuşi atît de exact şi anume 
de la sine, de toate momentele Criticii raţiunii teoretice, ca şi 
cînd fiecare ar fi fost imaginată cu intenţie calculată numai 
spre a-i procura acesteia confirmare. Un acord atît de exact, 
care nu a fost urmărit in nici un fel, ci care (după cum ne 
putem încredinţa noi înşine, numai dacă voim să continuăm 
cercetările morale pînă la principiile lor) se găseşte de la sine 
între judecăţile cele mai importante ale raţiunii practice şi ob¬ 
servaţiile adesea prea subtile şi inutile în aDarenţă ale Criticii 
raţiunii speculative, surprinde şi uimeşte; şi confirmă maxima 
recunoscută şi lăudată deja de alţii, de a-ţi continua nestînjenit 
drumul în fiecare cercetare ştiinţifică cu toată exactitatea şi 
sinceritatea posibile, fără să-ţi pese de ceva contra căruia ai 
putea greşi în afara cîmpului ei, ci a o face numai pentru ea 
însăşi, atît cit poţi, în mod adevărat şi complet. O îndelungată 

observaţie m-a convins că, atunci cînd am dus la capăt aceste 
cercetări, ceea ce la jumătatea uneia şi în raport cu alte doc¬ 
trine străine, îmi părea uneori foarte îndoielnic, dacă lăsam la 
o parte aceste scrupule şi dădeam atenţie numai cercetării mele 
pînă cînd era terminată, la sfîrşit, intr-un chip neaşteptat, se 
acorda perfect cu ceea ce fusese descoperit de la sine, fără a 
ţine cîtuşi de puţin seamă de acele doctrine, fără părtinire şi 
preferinţă pentru ele. Scriitorii s-ar cruţa de multe erori, de 
efort pierdut (fiindcă fusese depus pentru o nălucă), numai 
dacă s-ar putea decide să lucreze cu ceva mai multă sinceritate. 




Cartea a doua 

DIALECTICA RAŢIUNII PURE PRACTICE 


Capitolul întii 

DESPRE O DIALECTICA 
A RAŢIUNII PURE PRACTICE IN GENERE 

Raţiunea pură îşi are totdeauna dialectica ei, fie că o pri¬ 
vim în folosirea ei speculativă, fie că o privim în folosirea ei 
practică; căci ea cere totalitatea absolută a condiţiilor unui 
condiţionat dat şi aceasta nu poate fi absolut găsită decît la 
lucrurile în sine. Dar cum toate conceptele lucrurilor trebuie 
să fie raportate la intuiţii, care la noi oamenii nu pot fi nici¬ 
odată altfel decît sensibile, prin urmare fac ca obiectele să fie 
cunoscute nu ca lucruri în sine, ci numai ca fenomene, în a 
căror serie de condiţionat şi condiţii nu poate fi întîlnit nicio¬ 
dată Necondiţionatul, o inevitabilă aparenţă se naşte din apli¬ 
carea acestei Idei raţionale de totalitate a condiţiilor la feno¬ 
mene (prin urmare a Ideii Necondiţionatului): ca şi cînd ar fi 
lucruri în sine (căci aşa sînt luate totdeauna, în lipsa unei 
critici care pune în gardă), aparenţă care nu ar fi observată 
niciodată ca înşelătoare, dacă nu s-ar trăda singură printr-un 
conflict al raţiunii cu ea însăşi în aplicarea la fenomene, a 
principiului ei care constă în a presupune oricărui condiţionat 
Necondiţionatul. Prin aceasta însă raţiunea este constrînsă să 
cerceteze de unde provine această aparenţă şi cum poate fi ea 
înlăturată, ceea ce nu poate avea loc altfel decît printr-o cri¬ 
tică completă a întregii facultăţi pure a raţiunii, astfel îneît 
antinomia raţiunii pure, care devine manifestă în dialectica ei, 
este în realitate eroarea cea mai binefăcătoare în care a putut 
cădea vreodată raţiunea omenească, fiindcă ea ne îndeamnă 
în cele din urmă să căutăm cheia cu ajutorul căreia să putem 
ieşi din acest labirint; care, dacă a fost găsită, ne mai descoperă 

şi ceea ce nu căutam şi de care avem totuşi nevoie, anume 
perspectiva spre o ordine de lucruri mai înaltă, imuabilă, în 
care ne găsim deja acum şi în care putem fi pe viitor capabili, 
prin anumite precepte, să ne continuăm existenţa conform de¬ 
terminării supreme a raţiunii. 

In Critica raţiunii pure se poate găsi expus în amănunt cum, 
în folosirea speculativă a raţiunii pure, este posibil să se solu¬ 
ţioneze această dialectică naturală şi cum să se preîntîmpine 
eroarea izvorîtă dintr-o aparenţă de altfel naturală. Dar raţiu¬ 
nii nu-i merge întru nimic mai bine în folosirea ei practică. Ea 
caută, ca raţiune pură practică, pentru condiţionatul practic 
(care se bazează pe înclinaţii şi trebuinţă naturală) de asemenea 
Necondiţionatul, şi anume nu ca principiu determinant al voin¬ 
ţei, ci, dacă acesta a fost şi dat (în legea morală), totalitatea 
necondiţionată a obiectului raţiunii pure practice, sub numele 
de Bine suveran 29 . 

A determina această Idee practic, adică intr-un mod sufi¬ 
cient pentru maxima purtării noastre raţionale, înseamnă 
doctrină a înţelepciunii, şi aceasta la rîndul ei este, ca ştiinţă, 
filosofie, în sensul pe care-1 înţelegeau cei vechi, la care ea 
era o îndrumare către conceptul în care trebuie pus Binele 
suveran şi spre purtarea prin care acesta poate fi dobîndit. Ar 
fi bine dacă am lăsa acestui cuvînt vechiul lui sens, de doc¬ 
trină despre Binele suveran, întrucît raţiunea se străduieşte să 
facă din ea o ştiinţă. Căci, pe de o parte, condiţia restrictivă 
care-i este ataşată ar fi adecvată expresiei greceşti (care în¬ 
seamnă iubire de înţelepciune) şi totuşi ar fi în acelaşi timp 
suficientă pentru a cuprinde sub numele de filosofie — iubi¬ 
rea pentru ştiinţă, prin urmare pentru întreaga cunoaştere 
speculativă a raţiunii, întrucît ea este utilă atît acelui concept, 
cit şi principiului determinant practic, şi totuşi nu lasă să 
pierdem din ochi scopul principal, în vederea căruia numai ea 
poate fi numită doctrină a înţelepciunii. Pe de altă parte, nu 
ar fi nici rău să descurajăm prezumţia aceluia care ar îndrăzni 
să-şi aroge titlul de filosof, prezentîndu-i deja prin definiţia 
cuvîntului criteriul stimei de sine însuşi, care i-ar reduce foarte 
mult pretenţiile; căci a fi un dascăl de înţelepciune ar însemna 
ceva mai mult decît un discipol care încă nu a ajuns destul 
de departe spre a se conduce pe sine, şi cu atît mai puţin pe 

alţii, în aşteptarea certă de a atinge un ţel atît de înalt; aceasta 
ar însemna a fi un maestru în cunoaşterea înţelepciunii, ceea 
ce vrea să spună mai mult decît îşi va atribui lui însuşi un 
om modest. Filosofia ar rămîne încă, ca şi înţelepciunea, tot 
un ideal, care, obiectiv, nu este reprezentat complet decît în 
raţiune, dar care, subiectiv, nu este, pentru persoană, decît 
scopul strădaniei ei neîncetate. Şi numai acela este autorizat 
să pretindă că este în posesiunea acestui ideal, atribuindu-şi 
numele de filosof, care poate arăta, ca exemplu, efectul infai¬ 
libil în persoana sa al acestei strădanii (în stăpînirea de sine 
şi în interesul indubitabil pe care-1 are cu deosebire pentru 
binele universal), ceea ce şi reclamau cei vechi, pentru a putea 
merita acel nume onorabil. 

Cu privire la dialectica raţiunii pure practice, din punctul 
de vedere al determinării conceptului despre Binele suveran 
(dialectică care, dacă îi reuşeşte soluţionarea tot atît de fericit 
ca aceea a raţiunii teoretice, îngăduie să ne aşteptăm la efectul 
cel mai binefăcător, deoarece contradicţiile, stabilite sincer şi 
nu ascunse, ale raţiunii pure practice cu ea însăşi, ne constrîng 
la o critică completă a propriei ei facultăţi) nu mai avem decît 
încă o observaţie de făcut. 

Legea morală este unicul principiu determinant al voinţei 
pure. Dar cum este pur formală (anume reclamă numai forma 
maximei ca universal legislativă), ea face abstracţie, ca prin¬ 
cipiu determinant, de orice materie, prin urmare de orice 
obiect al voliţiei. Prin urmare, Binele suprem oricîtarfi mereu 
obiectul întreg al unei raţiuni pure practice, adică al unei 
voinţe pure, totuşi el nu trebuie să fie considerat din această 
cauză principiul ei determinant, ci singură legea morală trebuie 
să fie considerată ca principiul care o determină să facă din 
el obiect pe care îşi propune să-l realizeze. Această observaţie 
este importantă intr-un caz atît de delicat, precum este deter¬ 
minarea principiilor morale, unde şi cea mai mică interpretare 
greşită falsifică simţămintele. Căci din Analitică se va fi văzut 
că, dacă admitem anterior legii morale vreun obiect, sub cuvînt 
că e bun, ca principiu determinant al voinţei şi dacă derivăm 
apoi din el principiul practic suprem, aceasta ar duce atunci 
cu ea totdeauna la eteronomie şi ar înlocui principiul moral. 


199 




RAŢIUNEA PRACTICA. PARTEA iNTtl, CARTEA A DOUA, CAPITOLUL AL DOILEA 


Se înţelege însă de la sine că, dacă în conceptul de Bine 
suveran este inclusă deja legea morală ca condiţie supremă, 
atunci Binele suveran nu este numai obiect al voinţei pure, 
ci şi conceptul lui şi reprezentarea existenţei lui posibile prin 
raţiunea noastră practică sînt în acelaşi timp principiul deter¬ 
minant al voinţei pure; pentru că atunci de fapt legea morală, 
inclusă deja în acest concept şi concepută împreună cu el, şi 
nu vreun alt obiect, determină voinţa după principiul autono¬ 
miei. Această ordine a conceptelor despre determinarea voinţei 
nu trebuie pierdută din vedere, pentru că altfel ne înţelegem 
greşit pe noi înşine şi credem că ne contrazicem acolo, unde 
totuşi totul stă în cea mai perfectă armonie. 


Capitolul al doilea 

DESPRE DIALECTICA RAŢIUNII PURE 
IN DETERMINAREA CONCEPTULUI DE BINE SUVERAN 


Conceptul de suveran conţine o ambiguitate, care, dacă nu 
băgăm de seamă, poate da loc la controverse inutile. Suveran 
poate semnifica suprem (supremum) sau şi desăvîrşit (con- 
summatum). în primul caz el indică acea condiţie care, ea 
însăşi, este necondiţionată, adică nu e subordonată nici unei 
alteia (originarium); în al doilea, el indică acel întreg care nu 
este o parte dintr-un întreg mai mare de aceeaşi specie (per- 
fectissimum). Că virtutea (ca făcîndu-ne demni de a fi fericiţi) 
este condiţia supremă a tot ce ne poate părea că merită să fie 
dorit, prin urmare şi a oricărei solicitări întru fericire, prin 
urmare că este binele suprem, a fost dovedit în Analitică. Dar 
ea nu este încă binele întreg şi desăvîrşit ca obiect al facultă¬ 
ţii de a rîvni a fiinţelor raţionale finite; căci pentru a fi aceasta, 
se cere şi fericire, şi anume nu numai în ochii interesaţi ai 
persoanei care se face pe sine scop, ci chiar în judecata unei 
raţiuni imparţiale, care consideră virtutea în genere în lume 
ca scop în sine. Căci a avea nevoie de fericire, a fi şi demn 
de ea, dar a nu avea totuşi parte de ea, nu se poate acorda 

cu voliţia perfectă a unei fiinţe raţionale, care în acelaşi timp 
ar dispune de toată forţa, chiar dacă numai am încerca să gîn- 
dim o asemenea fiinţă. Întrucît virtutea şi fericirea constituie 
împreună posesiunea Binelui suveran într-o persoană, iar tot¬ 
odată şi fericirea este exact proporţionată cu moralitatea (ceea 
ce este valoarea persoanei şi o face demnă de a fi fericită), ele 
constituie Binele suveran al unei lumi posibile, ceea ce în¬ 
seamnă binele întreg şi desăvîrşit, în care totuşi virtutea, ca 
condiţie, este totdeauna binele suprem, fiindcă nu mai are nici 
o condiţie deasupra ei; fiindcă fericirea este totdeauna ceva 
care este în adevăr plăcut celui ce-o posedă, dar nu este bună 
numai prin sine în mod absolut şi în toate privinţele, ci pre¬ 
supune totdeauna ca condiţie purtarea morală conformă legii. 

Două determinări unite necesar într-un concept trebuie să 
fie înlănţuite ca principiu şi consecinţă; şi anume astfel încît 
această unitate să fie considerată sau ca analitică (conexiune 
logică), conform legii identităţii, sau ca sintetică (legătură re¬ 
ală), conform legii cauzalităţii. Conexiunea virtuţii şi a feri¬ 
cirii poate fi deci înţeleasă în două moduri diferite: sau stră¬ 
duinţa de a fi virtuos şi căutarea raţională a fericirii nu sînt 
două acţiuni distincte, ci cu totul identice, şi atunci nu ar fi 
nevoie, pentru a servi de principiu primei, de nici o altă ma¬ 
ximă decît acelea care servesc de principiu celei de-a doua; 
sau această conexiune este astfel constituită încît virtutea pro¬ 
duce fericirea ca ceva distinct de conştiinţa virtuţii, aşa cum 
cauza produce un efect. 

Printre vechile şcoli greceşti nu au fost propriu-zis decît 
două care, în determinarea conceptului de Bine suveran, au 
urmat o aceeaşi metodă, întrucît nu au lăsat virtutea şi ferici¬ 
rea să treacă drept două elemente diferite ale Binelui suveran, 
prin urmare au căutat unitatea principiului după regula iden¬ 
tităţii; dar ele s-au separat iarăşi, alegînd diferit conceptul fun¬ 
damental. Epicureul spunea: a fi conştient de maxima sa ce 
duce la fericire înseamnă virtute; iar stoicul: a fi conştient de 
virtutea sa înseamnă fericire. Pentru primul, prudenţa era tot¬ 
una cu moralitatea; pentru cel de-al doilea, care alegea o de¬ 
numire mai înaltă pentru virtute, numai moralitatea era ade¬ 
vărată înţelepciune. 

Trebuie să regretăm că perspicacitatea acestor bărbaţi (pe 
care totuşi trebuie să-i admirăm în acelaşi timp pentru că încă 
în vremuri atît de îndepărtate au încercat, pentru cuceriri filo¬ 
sofice, toate drumurile imaginabile) a fost folosită nefericit 
pentru a descoperi identitate între concepte extrem de dife¬ 
rite, acela al fericirii şi acela al virtuţii. Dar era conform spi¬ 
ritului dialectic al timpurilor lor, care seduce şi astăzi din cînd 
în cînd minţi subtile, de a suprima în principii diferenţe esen¬ 
ţiale şi imposibile de unificat, prin aceea că se caută a le pre¬ 
face în certuri de cuvinte şi se construieşte astfel în aparenţă 
unitatea conceptelor, numai sub denumiri diferite; şi aceasta 
priveşte de obicei cazuri în care unificarea unor principii ete¬ 
rogene are loc tot atît de adine sau atît de sus sau ar cere o 
schimbare atît de totală a doctrinelor admise de altfel în sis¬ 
temul filosofic, incit oamenii se sfiesc să adîncească diferenţa 
reală şi preferă s-o trateze ca disensiune în simple formule. 

In timp ce căutau să descopere identitatea principiilor prac¬ 
tice, al virtuţii şi al fericirii, cele două şcoli nu erau de acord 
asupra chipului cum voiau să obţină prin constrîngere această 
identitate, ci se separau infinit una de alta: una situîndu-şi 
principiul de partea estetică, cealaltă de cea logică, una în con¬ 
ştiinţa trebuinţei sensibile, cealaltă în independenţa raţiunii 
practice de orice principiu sensibil de determinare. Conceptul 
de virtute se găsea deja, după epicureu, în maxima care reco¬ 
mandă promovarea fericirii proprii; dimpotrivă, după stoic, 
sentimentul fericirii era cuprins deja în conştiinţa virtuţii sale. 
Dar ceea ce e conţinut intr-un alt concept este în adevăr iden¬ 
tic cu o parte din conţinător, dar nu identic cu întregul, şi 
două întreguri pot fi în afară de aceasta diferite specific unul 
de altul, deşi sînt formate din aceeaşi materie, anume dacă 
părţile sînt reunite în ambele intr-un întreg intr-un mod cu 
totul diferit. Stoicul susţinea că virtutea e întregul Bine suve¬ 
ran şi că fericirea nu este decît conştiinţa posesiunii virtuţii ca 
aparţinînd stării subiectului. Epicureul susţinea că fericirea 
este întregul Bine suveran şi că virtutea nu este decît forma 
maximei de a o urmări pentru a o dobîndi, că ea nu consta 
adică decît în folosirea raţională a mijloacelor care duc la ea. 

Dar după Analitică este clar că maximele virtuţii şi cele 
ale fericirii personale cu privire la principiul lor practic su- 

prem sînt cu totul diferite şi că, departe de a se acorda, deşi 
ambele aparţin unui Bine suveran, spre a-1 face posibil pe cel 
din urmă, ele se limitează foarte mult şi îşi aduc reciproc pre¬ 
judicii în acelaşi subiect. Deci întrebarea: cum este posibil 
practic Binele suveran? rămîne încă mereu o problemă nere¬ 
zolvată, în ciuda tuturor încercărilor coalizante 30 de pînă acum. 
Dar Analitica a arătat ceea ce face din ea o problemă greu de 
rezolvat, anume că fericirea şi moralitatea sînt două elemente 
specific diferite ale Binelui suveran şi că deci unirea lor nu 
poate fi cunoscută analitic (ca şi cînd cel ce urmăreşte ferici¬ 
rea, s-ar găsi virtuos conducîndu-se prin simpla soluţionare a 
conceptelor lui, sau ca şi cînd acela care urmează virtutea se 
va găsi fericit ipso facto prin conştiinţa unei astfel de purtări), 
ci că ea este o sinteză a conceptelor. Dar fiindcă această legă¬ 
tură este recunoscută ca a priori, prin urmare ca practic nece¬ 
sară, în consecinţă nu ca derivată din experienţă, şi că posi¬ 
bilitatea Binelui suveran nu se bazează deci pe principii empi¬ 
rice, deducţia acestui concept va trebui să fie transcendentală. 
Este a priori (moral) necesar de a produce Binele suveran prin 
libertatea voinţei; deci şi condiţia posibilităţii Binelui suveran 
trebuie să se bazeze exclusiv pe principii a priori de cunoaş¬ 
tere. 


I 

ANTINOMIA RAŢIUNII PRACTICE 

In Binele suveran care este pentru noi practic, care adică 
trebuie să fie realizat prin voinţa noastră, virtutea şi fericirea 
sînt concepute ca legate necesar, astfel încît una nu poate fi 
admisă de către o raţiune practică fără ca şi cealaltă să-i apar¬ 
ţină. Această legătură este (ca oricare în genere) sau analitică 
sau sintetică. Dar cum această legătură nu poate fi analitică, 
aşa cum tocmai s-a arătat mai sus, ea trebuie să fie concepută 
sintetic şi anume ca înlănţuirea cauzei cu efectul ei; fiindcă 
priveşte un bine practic, adică ceea ce este posibil prin acţiune. 
Trebuie deci sau ca dorinţa de fericire să fie mobilul maxi¬ 
melor virtuţii, sau ca maxima virtuţii să fie cauza eficientă a 

fericirii. Primul caz este absolut imposibil, fiindcă (după cum 
s-a dovedit în Analitică) maximele care situează principiul de¬ 
terminant al voinţei în dorinţa după fericire, nu sînt de loc 
morale şi nu pot fundamenta nici o virtute. Dar şi al doilea caz 
este imposibil, fiindcă orice înlănţuire practică a cauzelor cu 
efectele lor în lume, ca consecinţă a determinării voinţei, se 
orientează nu după simţămintele morale ale voinţei, ci după 
cunoaşterea legilor naturale şi după puterea fizică de a le folosi 
în scopurile ei; prin urmare, nici o înlănţuire necesară şi sufi¬ 
cientă în vederea Binelui suveran, între fericire şi virtute nu 
poate fi aşteptată în lume de la observarea cea mai punctuală 
a legii morale. Cum promovarea Binelui suveran care conţine 
această înlănţuire în conceptul lui, este un obiect necesar a 
priori al voinţei noastre şi este inseparabil legat cu legea mo¬ 
rală, imposibilitatea promovării trebuie să dovedească şi falsi¬ 
tatea legii. Deci, dacă Binele suveran este imposibil după regu¬ 
lile practice, atunci şi legea morală, care porunceşte să pro¬ 
movăm Binele suveran, trebuie să fie fantastică şi îndreptată 
spre scopuri deşarte şi imaginare, prin urmare să fie în sine 
falsă. 


II 

SOLUŢIONAREA CRITICA A ANTINOMIEI RAŢIUNII PRACTICE 

în antinomia raţiunii pure speculative se găseşte un con¬ 
flict asemănător între necesitatea naturală şi libertate în cau¬ 
zalitatea evenimentelor din lume. El a fost suprimat, dovedin- 
du-se că nu e nici un conflict veritabil, dacă considerăm eveni¬ 
mentele şi lumea însăşi în care se petrec ele (precum şi trebuie 
să facem) numai ca fenomene; cum una şi aceeaşi fiinţă activă 
are (chiar şi în faţa propriului ei simţ intern) ca fenomen în 
lumea sensibilă o cauzalitate totdeauna conformă mecanismului 
naturii; dar cum, cu privire la acelaşi eveniment, persoana ac¬ 
tivă se consideră în acelaşi timp ca noumenon (ca inteligenţă 
pură in existenţa ei indeterminabilă după timp), poate conţine 
un principiu de determinare al acelei cauzalităţi conforme le¬ 
gilor naturale, principiu care, el însuşi, este liber de orice 
lege naturală. 

La fel stau lucrurile cu antinomia de faţă a raţiunii pure 
practice. Prima din cele două judecăţi, că năzuinţa spre feri¬ 
cire produce un principiu de simţămînt virtuos, este absolut 
falsă; iar cea de-a doua, că simţămîntul virtuos produce nece¬ 
sar fericire, nu este absolut falsă, ci numai întrucît este con¬ 
siderată ca formă a cauzalităţii din lumea sensibilă şi, prin 
urmare, dacă admit existenţa din lumea sensibilă ca unicul 
mod de existenţă a fiinţelor raţionale: deci ea nu este falsă 
decît in mod condiţionat. Dar cum eu nu sînt numai autori¬ 
zat să concep existenţa mea şi ca noumenon într-o lume a 
intelectului, ci că am chiar în legea morală un principiu de 
determinare pur intelectual al cauzalităţii mele (din lumea 
sensibilă), nu este imposibil ca moralitatea simţămîntului să 
aibă o legătură necesară, dacă nu una nemijlocită, totuşi una 
mijlocită (prin intermediul unui autor inteligibil al naturii), 
ca cauză, cu fericirea ca efect în lumea sensibilă, legătură care, 
într-o natură ce nu este decît obiect al simţurilor, nu poate 
avea loc niciodată altfel decît în mod întîmplător şi nu poate 
fi suficientă Binelui suveran. 

Deci, în ciuda acestui conflict aparent al unei raţiuni prac¬ 
tice cu sine însăşi, Binele suveran este scopul necesar şi su¬ 
prem al unei voinţe moral determinate, un obiect veritabil al ra¬ 
ţiunii practice; căci este practic posibil, şi maximele voinţei care, 
în ce priveşte materia lor, se referă la Binele suveran, au reali¬ 
tate obiectivă; realitate care iniţial fusese atinsă de acea anti¬ 
nomie în legătura moralităţii cu fericirea după o lege univer¬ 
sală, dar numai dintr-o simplă neînţelegere, fiindcă raportul 
dintre fenomene era luat drept un raport al lucrurilor în sine 
faţă de aceste fenomene. 

Dacă ne vedem constrînşi să căutăm posibilitatea Binelui 
suveran, a acestui scop sădit de raţiune în toate fiinţele raţio¬ 
nale pentru toate dorinţele lor morale, într-o astfel de am¬ 
ploare, anume în conexiunea cu o lume inteligibilă, trebuie să 
ne mirăm că totuşi atît filosofii antichităţii cît şi cei moderni 
au putut găsi deja în această viaţă (în lumea sensibilă) o pro¬ 
porţie cu totul convenabilă între fericire şi virtute, sau s-au 
putut convinge că sînt conştienţi de ea. Căci atît Epicur cît şi 
stoicii preamăreau fericirea, care provine din conştiinţa virtu¬ 
ţii în viaţă, mai presus de toate; şi cel dintîi nu era atît de 

josnic dispus în preceptele lui practice, cum am putea să con¬ 
chidem din principiile teoriei lui, pe care el le folosea pentru 
explicare, nu pentru acţiune, sau cum au interpretat-o atîţia 
înşelaţi de expresia de voluptate pe care au substituit-o aceleia 
de mulţumire; ci considera practicarea cea mai dezinteresată a 
binelui printre genurile de plăcere care procură bucuria cea 
mai intimă, iar cumpătarea şi înfrînarea înclinaţiilor, aşa cum 
poate să le reclame şi cel mai riguros filosof moralist, făceau 
parte din planul lui de plăcereţ prin care el înţelegea o bucurie 
constantă a inimii). Şi aici el se distingea de stoici în deosebi 
numai fiindcă situa principiul de determinare în această plă¬ 
cere, ceea ce cei din urmă refuzau să facă şi pe bună dreptate. 
Căci, pe de o parte, virtuosul Epicur, ca şi astăzi mulţi bărbaţi 
bine intenţionaţi din punct de vedere moral, dar care nu me¬ 
ditează destul de adine asupra principiilor lor, a căzut în gre¬ 
şeala de a presupune deja simţămîntul virtuos în persoanele 
cărora voia să le dea mai întîi mobilurile spre a-i determina 
la virtute (şi intr-adevăr omul onest nu se poate crede fericit, 
dacă nu este conştient dinainte de onestitatea lui; deoarece, cu 
un simţămînt ca al lui, mustrările pe care, în caz de abateri, 
l-ar sili să şi le facă propriul lui fel de a vedea, şi condamna¬ 
rea morală pe care ar pronunţa-o împotriva lui însuşi, l-ar răpi 
oricărei gustări a plăcerii pe care ar putea-o conţine starea 
lui). Dar întrebarea e: prin ce devine mai întîi posibil un astfel 
de simţămînt şi mod de a gîndi în estimarea valorii existenţei 
sale? Căci înainte de el nici un sentiment pentru o valoare 
morală în genere nu s-ar întîlni în subiect. Omul, dacă este 
virtuos, nu se va bucura desigur de viaţă, fără a fi conştient 
de onestitatea lui în fiecare acţiune, oricît de prielnic i-ar fi 
norocul în starea lui fizică; dar pentru a-1 face mai întîi vir¬ 
tuos, prin urmare încă înainte ca el să preţuiască atît de mult 
valoarea morală a existenţei lui, putem noi oare să-i lăudăm 
liniştea sufletească, care ar proveni din conştiinţa unei onesti¬ 
tăţi, pentru care el nu are totuşi nici un sentiment? 

Dar, pe de altă parte, aici îşi are totdeauna fundamentul o 
eroare care se strecoară pe furiş şi ilicit (vitium subreptionis) 
şi oarecum o iluzie optică în conştiinţa a ceea ce facem, spre 
deosebire de ceea ce simţim, pe care nici omul cel mai experi¬ 
mentat nu o poate evita în întregime. Simţămîntul moral este 

legat în mod necesar de o conştiinţă a determinării voinţei 
nemijlocit prin lege. Dar conştiinţa unei determinări a facul¬ 
tăţii de a rîvni este totdeauna principiul unei satisfacţii legate 
de acţiunea produsă astfel; dar această plăcere, această satis¬ 
facţie în ea însăşi, nu este principiul determinant al acţiunii, 
ci determinarea voinţei nemijlocit numai prin raţiune este prin¬ 
cipiul sentimentului de plăcere, şi aceasta rămîne o determinare 
a facultăţii de a rîvni pură, practică, nonsensibilă. Cum această 
determinare are interior exact acelaşi efect, îndemnînd la ac¬ 
tivitate, pe care l-ar fi avut un sentiment de plăcere la care 
ne aşteptăm de la acţiunea rîvnită, privim cu uşurinţă ceea 
ce facem noi înşine, ca ceva pe care-1 simţim numai pasiv, şi 
luăm mobilul moral drept un imbold sensibil, cum se întîmplă 
de obicei totdeauna în aşa-numita iluzie a simţurilor (aici a 
simţului intern). Este ceva foarte măreţ în natura omenească, 
de a fi determinată la acţiune nemijlocit de o lege raţională 
pură, şi chiar de a lua, în urma unei iluzii, ceea ce este su¬ 
biectiv în această determinabilitate intelectuală a voinţei drept 
ceva sensibil şi drept efectul unui sentiment sensibil special 
(căci un sentiment intelectual ar fi o contradicţie). Este de 
asemenea de o mare însemnătate să se atragă atenţia asupra 
acestei însuşiri a personalităţii noastre şi să se cultive cit se 
poate de bine efectul raţiunii asupra acestui sentiment. Dar 
trebuie să ne şi păzim ca, proslăvind fals acest principiu mo¬ 
ral de determinare ca mobil, dîndu-i ca fundament sentimente 
particulare de bucurie (care nu sînt totuşi decît efecte), să nu 
discredităm şi să desfigurăm, oarecum ca printr-o falsă manie, 
mobilul propriu şi veritabil, legea însăşi. Respectul şi nu plă¬ 
cerea sau gustarea fericirii este deci ceva pentru care nu e 
posibil nici un sentiment anterior, stabilit ca principiu al raţiu¬ 
nii (pentru că acest sentiment ar fi totdeauna sensibil şi pato¬ 
logic), şi conştiinţa constrîngerii nemijlocite a voinţei prin 
lege este cu greu un analogon al sentimentului de plăcere, în 
timp ce, în raport cu facultatea de a rîvni, el produce exact 
acelaşi efect, dar din alte izvoare; însă numai prin acest mod 
de reprezentare putem ajunge la ceea ce căutăm, anume ca 
acţiunile noastre să nu se producă numai conform datoriei (ca 
urmări ale sentimentelor plăcute), ci din datorie, ceea ce tre¬ 
buie să fie adevăratul scop al oricărei educaţii morale. 

Nu avem însă un cuvînt care să desemneze, nu o plăcere, 
ca cel de fericire, dar care să indice totuşi o satisfacţie în legă¬ 
tură cu propria noastră existenţă, un analogon al fericirii care 
trebuie să însoţească necesar conştiinţa virtuţii? Ba da! Acest 
cuvînt este mulţumirea de sine care, în sensul lui propriu, nu 
desemnează totdeauna decit o satisfacţie legată de existenţa 
noastră, în care sîntem conştienţi că nu avem nevoie de nimic. 
Libertatea şi conştiinţa de libertate, ca conştiinţă a unei facul¬ 
tăţi de a urma legea morală cu simţămînt covîrşitor, este 
independenţa de înclinaţii, cel puţin ca cauze determinante 
(deşi nu ca afective) ale dorinţei noastre şi, întrucît sînt con¬ 
ştient de această independenţă în observarea maximelor mele 
morale, ea este unicul izvor al unei mulţumiri imuabile, legată 
necesar de ea, nebazîndu-se pe nici un sentiment particular, 
şi această mulţumire se poate numi intelectuală. Mulţumirea 
estetică (care este impropriu numită astfel), care se bazează pe 
satisfacerea înclinaţiilor, oricît de inteligent ar fi ele imagi¬ 
nate, nu poate totuşi să fie niciodată adecvată cu ceea ce gîn- 
dim noi despre ea. Căci înclinaţiile se schimbă, cresc cu indul¬ 
genţa care îi se manifestă şi lasă totdeauna în urma lor un 
gol încă mai mare decit cel pe care credeam că-1 umplem. 
De aceea ele sînt totdeauna incomode pentru o fiinţă raţională, 
şi deşi ea nu este în stare să se descotorosească de ele, ele îi 
exteriorizează totuşi dorinţa de a se descotorosi de ele. Chiar 
şi o înclinaţie spre ceea ce este conform datoriei, (de exemplu, 
spre binefacere), poate intr-adevăr facilita foarte mult efica¬ 
citatea maximelor morale, dar nu le-o poate produce. Căci to¬ 
tul în aceasta trebuie (muss) să fie pus în legătură cu repre¬ 
zentarea legii ca principiu determinant, dacă acţiunea trebuie 
(soli) să conţină nu numai legalitate, ci şi moralitate. înclina¬ 
ţia, fie că e bună sau nu, este oarbă şi servilă, şi raţiunea, 
acolo unde este vorba de moralitate, nu trebuie să reprezinte 
numai pe tutorele înclinaţiei, ci, fără s-o ia în seamă, trebuie, 
ca raţiune practică, să se îngrijească singură de propriul ei 
interes. Chiar şi acest sentiment al milei şi al simpatiei duioase, 
dacă precede reflexia asupra ceea ce-i datorie şi devine prin¬ 
cipiu determinant, este obositoare pentru persoanele însele care 
gîndesc bine, aduc confuzie în maximele bine judecate şi de- 


208 




SOLUŢIONAREA ANTINOMIEI RAŢIUNII PRACTICE 


termină dorinţa de a se descotorosi de maxime şi de a fi su¬ 
puşi numai raţiunii legislatoare. 

De aici se poate înţelege cum conştiinţa acestei facultăţi a 
unei raţiuni pure practice poate produce prin faptă (virtutea) 
o conştiinţă a dominării înclinaţiilor noastre, deci, prin aceasta, 
a independenţei de ele, prin urmare şi a nemulţumirii care 
le însoţeşte totdeauna, şi astfel să producă o satisfacţie nega¬ 
tivă în legătură cu starea noastră, adică o mulţumire care, în 
izvorul ei, este o mulţumire de persoana noastră. Libertatea 
însăşi devine, în acest chip (anume indirect), capabilă de o 
plăcere, care nu se poate numi fericire, fiindcă nu depinde de 
intervenţia pozitivă a unui sentiment, care nu este, pentru a 
vorbi exact, nici beatitudine, pentru că nu implică o indepen¬ 
denţă totală faţă de înclinaţii şi trebuinţe, dar care totuşi se 
aseamănă cu beatitudinea, întrucît cel puţin determinarea vo¬ 
inţei noastre se poate păstra liberă de influenţa lor, deci cel 
puţin după originea ei, această mulţumire este analoagă pro¬ 
prietăţii de a-şi fi suficient sie însuşi, pe care nu o putem 
atribui decît fiinţei supreme. 

Din această soluţionare a antinomiei raţiunii pure practice 
rezultă că, în principiile practice, putem gîndi, cel puţin ca 
posibilă, o legătură naturală şi necesară între conştiinţa mora¬ 
lităţii şi aşteptarea unei fericiri care-i este proporţională, a 
cărei consecinţă ar fi (dar negreşit fără a o cunoaşte şi scruta); 
că, dimpotrivă, este imposibil ca principiile strădaniei după 
fericire să producă moralitate; că deci Binele suprem (ca 
primă condiţie a Binelui suveran) este moralitatea, iar că feri¬ 
cirea constituie desigur al doilea element al Binelui suprem, 
dar totuşi astfel încît el să nu fie decît consecinţa moralmente 
condiţionată, însă totuşi necesară a moralităţii. Numai în 
această subordonare, Binele suveran este întregul obiect al 
raţiunii pure practice, care în chip necesar trebuie să şi-l re¬ 
prezinte ca posibil, fiindcă ea este o poruncă a raţiunii pure 
practice, să facem tot posibilul pentru a-1 realiza. Cum însă 
posibilitatea unei astfel de legături a condiţionatului cu condi¬ 
ţia lui aparţine în întregime legăturii suprasensibile dintre lu¬ 
cruri şi nu poate fi dată după legile lumii sensibile, deşi ur¬ 
marea practică a acestei idei, anume acţiunile care au ca scop 
realizarea Binelui suveran, aparţin lumii sensibile, vom încerca 

să arătăm principiile acestei posibilităţi: mai întîi cu privire 
la ceea ce stă nemijlocit în puterea noastră, şi în al doilea 
rînd cu privire la ceea ce raţiunea ne oferă spre a remedia 
incapacitatea noastră faţă de posibilitatea Binelui suveran (ne¬ 
cesar după principiile practice) şi ceea ce nu stă în puterea 
noastră. 


III 

DESPRE PRIMATUL RAŢIUNII PURE PRACTICE 
IN LEGĂTURĂ EI CU RAŢIUNEA PURA SPECULATIVĂ 

Prin primatul între două sau mai multe lucruri legate între 
ele prin raţiune înţeleg privilegiul unuia de a fi primul princi¬ 
piu determinant al legăturii lui cu toate celelalte. In sens prac¬ 
tic mai restrîns: practic înseamnă întîietatea interesului unuia, 
întrucît lui (care nu poate fi pus mai prejos de nici un altul) 
îi este subordonat interesul celorlalte. Fiecărei facultăţi a spi¬ 
ritului i se poate atribui un interes, adică un principiu care 
conţine condiţia numai sub care exercitarea ei este favori¬ 
zată. Raţiunea, ca facultatea principiilor, determină interesul 
tuturor forţelor spiritului, dar pe al ei şi-l determină ea însăşi. 
Interesul folosirii ei speculative constă în cunoaşterea obiec¬ 
tului pînă la cele mai înalte principii a priori, acela al folo¬ 
sirii ei practice în determinarea voinţei cu privire la scopul 
ultim şi complet. Ceea ce e necesar pentru posibilitatea unei 
folosiri a raţiunii în genere, anume că principiile şi aserţiunile 
ei nu trebuie să se contrazică, nu constituie o parte a intere¬ 
sului ei, ci este condiţia de a avea raţiune în genere; numai ex¬ 
tensiunea, nu simplul acord cu ea însăşi, este considerată ca 
interesul ei. 

Dacă raţiunea practică nu are voie să admită şi să conceapă 
ca dat, nimic mai mult decît ceea ce îi putea oferi raţiunea 
speculativă din scrutarea ei, atunci aceasta are primatul. Dar 
presupunînd că are, prin ea insăşi principii originare a priori, 
cu care ar fi inseparabil legate anumite poziţii teoretice, care 
s-ar sustrage oricărei scrutări posibile a raţiunii speculative 
(deşi ele n-ar trebui să fie în contrazicere cu ea), atunci în- 

trebarea e: care interes este cel suprem (nu care ar trebui să-i 
cedeze celuilalt, căci unul nu contrazice în chip necesar pe al¬ 
tul); dacă raţiunea speculativă care nu ştie nimic din tot ce-i 
oferă să admită raţiunea practică, trebuie să accepte aceste 
judecăţi şi să caute, deşi ele sînt extravagante pentru ea, să 
le unească cu conceptele ei ca pe o avere străină care i-a fost 
transmisă; sau dacă este autorizată să-şi urmeze cu încăpă- 
ţînare propriul ei interes particular şi, potrivit canonicii 31 lui 
Epicur, să respingă ca subtilitate deşartă tot ce nu poate atesta 
realitatea lui obiectivă prin exemple evidente, luate din expe¬ 
rienţă, oricît de mult ar fi împletit cu interesul folosirii prac¬ 
tice (pure) şi nu ar fi nici în contrazicere cu raţiunea teoretică, 
numai că ea prejudiciază intr-adevăr interesului raţiunii specu¬ 
lative prin faptul că suprimă limitele pe care ea şi le-a pus ei 
însăşi, şi o părăseşte în voia oricărui nonsens sau oricărui delir 
al imaginaţiei. 

De fapt, dacă raţiunea practică, ca patologic condiţionată, ca 
guvernînd adică numai interesul înclinaţiilor sub principiul 
sensibil al fericirii, ar fi pusă ca fundament, această exigenţă 
nu ar mai putea fi cerută raţiunii speculative. Paradisul lui 
Mahomed sau unirea dizolvantă cu Divinitatea a teosofilor sau 
misticilor 32 , aşa cum îi place fiecăruia, i-ar impune raţiunii 
monstruozităţile lor, şi ar fi tot aşa de bine să n-o avem de 
loc decît s-o lăsăm în chipul acesta pradă tuturor himerelor. 
Dar dacă raţiunea pură poate fi în sine practică şi este în ade¬ 
văr, după cum o dovedeşte conştiinţa legii morale, atunci nu 
este totdeauna decît una şi aceeaşi raţiune care, din punct de 
vedere teoretic sau practic, judecă conform unor principii a 
priori, şi atunci este clar, deşi puterea ei nu merge în primul 
caz pînă în a stabili dogmatic anumite judecăţi, care totuşi nu 
sînt în contradicţie cu ea, că trebuie, de îndată ce aceste jude¬ 
căţi ţin inseparabil de interesul practic al raţiunii pure, să le 
admită, ce-i drept ca o ofertă străină de ea, ce n-a crescut pe 
pămîntul ei, dar care totuşi este suficient confirmată, şi să 
caute să le compare şi înlănţuiască cu tot ce stă în puterea 
ei ca raţiune speculativă; resemnîndu-se totuşi că aceste ju¬ 
decăţi nu sînt scrutările ei, dar extinderi ale folosirii ei în- 
tr-o altă privinţă, anume în cea practică, ceea ce nu este cîtuşi 

de puţin contrar interesului ei, care constă în limitarea neso¬ 
cotinţei speculative. 

Deci în unirea raţiunii pure speculative cu acea practică în 
vederea unei cunoştinţe, cea din urmă are primatul, presu- 
punînd anume că această unire nu este cumva contingenţă şi 
arbitrară, ci întemeiată a priori pe raţiunea însăşi, prin ur¬ 
mare necesară. Căci fără această subordonare s-ar naşte o 
contradicţie a raţiunii cu ea însăşi; fiindcă, dacă ele ar fi nu¬ 
mai coordonate, cea dintîi şi-ar închide, pentru sine, strimt ho¬ 
tarele şi nu ar accepta în domeniul ei nimic din cea din urmă; 
iar aceasta din urmă şi-ar extinde hotarele peste tot, şi, unde 
nevoia i-ar cere-o, ar căuta să cuprindă pe cea dintîi înlăun- 
trul hotarelor ei. A fi subordonată însă raţiunii speculative şi 
deci a răsturna ordinea nu-i putem cere de loc raţiunii pure 
practice, fiindcă orice interes este în cele din urmă practic, 
şi chiar şi acela al raţiunii speculative nu este decît condiţio¬ 
nat şi este complet numai în folosirea practică. 


IV 

NEMURIREA SUFLETULUI CA POSTULAT 
AL RAŢIUNII PURE PRACTICE 

Realizarea Binelui suveran în lume este obiectul necesar al 
unei voinţe determinabile de legea morală. Dar în această 
voinţă conformitatea deplină a simţămintelor cu legea morală 
este condiţia supremă a Binelui suveran. Ea trebuie deci să 
fie tot atît de posibilă ca şi obiectul ei, fiindcă este cuprinsă 
în aceeaşi poruncă de a-1 realiza pe acesta din urmă. Dar con¬ 
formitatea deplină a voinţei cu legea morală înseamnă sfinţe¬ 
nie, o perfecţiune de care nu este capabilă nici o fiinţă raţio¬ 
nală din lumea sensibilă, în nici o clipă a existenţei ei. Cum 
este totuşi cerută ca practic necesară, ea nu poate fi întîlnită 
decît într-un progres mergînd la infinit către acea conformi¬ 
tate deplină şi, după principiile raţiunii pure practice, este 
necesar să se admită un astfel de progres practic ca obiectul 
real al voinţei noastre. 

Dar acest progres infinit nu este posibil decît în supoziţia 
unei existenţe şi unei personalităţi continuînd la infinit, ale 

aceleiaşi fiinţe raţionale (ceea ce se numeşte nemurirea sufle¬ 
tului). Deci Binele suveran nu este practic posibil decît în su¬ 
poziţia nemuririi sufletului; prin urmare aceasta, ca legată in¬ 
separabil de legea morală, este un postulat al raţiunii pure 
practice (prin care înţeleg o judecată teoretică, dar care ca 
atare este indemonstrabilă, întrucît depinde inseparabil de o 
lege practică avînd a priori valoare necondiţionată) 33 . 

Judecata despre menirea morală a naturii noastre: de a nu 
putea ajunge la conformitatea deplină cu legea morală decît 
printr-un progres mergînd la infinit, este de cel mai mare fo¬ 
los nu numai cu privire la remedierea actuală a neputinţei 
raţiunii speculative, dar şi cu privire la religie. In lipsa acestei 
judecăţi, sau legea morală este cu totul degradată din sfinţenia 
ei, întrucît o denaturăm ca tolerantă (indulgentă) şi astfel ca 
fiind corespunzătoare comodităţii noastre, sau îi exagerăm prea 
mult rolul şi totodată speranţa de a ajunge la o menire inac¬ 
cesibilă, anume la o posesiune sporită şi deplină a sfinţeniei 
voinţei şi ne pierdem în extravagante visuri teosofice, total în 
contrazicere cu cunoaşterea de sine; ceea ce, şi într-un caz şi 
în altul, nu face decît să împiedice năzuinţa neîncetată spre 
supunerea punctuală şi completă la o strictă şi inflexibilă po¬ 
runcă a raţiunii, care nu e, cu toate acestea, ideală, ci adevă¬ 
rată. Pentru o fiinţă raţională, dar finită, nu este posibil decît 
progresul la infinit de la treptele inferioare la treptele supe¬ 
rioare ale perfecţiunii morale. Infinitul, pentru care condiţia 
timpului nu înseamnă nimic, vede în această serie pentru noi 
fără sfîrşit, o adecvare întreagă cu legea morală, iar sfinţenia 
pe care o cere inflexibil porunca lui spre a se conforma jus¬ 
tiţiei lui în partea pe care o destinează fiecăruia la Binele 
suveran, o găseşte întreagă într-o singură intuiţie intelectuală 
a existenţei fiinţelor raţionale. Tot ceea ce-i poate reveni crea¬ 
turii cu privire la speranţa în participarea la Binele suveran 
ar fi conştiinţa simţămîntului ei încercat, potrivit căreia, după 
progresul ei de pînă acum, prin care s-a ridicat de la o situaţie 
mai rea la o situaţie mai bună din punct de vedere moral şi 
după decizia devenită imuabilă pe care a cunoscut-o în felul 
acesta, să spere o continuare ulterioară şi neîntreruptă a aces¬ 
tui progres, atît cît poate dura şi existenţa ei, chiar şi dincolo 

de această viaţă*; şi astfel el nu poate spera niciodată să fie 
nici aici, nici în vreo clipă viitoare previzibilă a existenţei ei, 
ci numai în infinitatea dăinuirii ei (pe care numai Dumnezeu 
o poate cuprinde cu privirea) complet adecvat voinţei lui Dum¬ 
nezeu (fără indulgenţă sau iertare, care nu se acordă cu jus¬ 
tiţia). 


V 

EXISTENTA LUI DUMNEZEU 
CA POSTULAT AL RAŢIUNII PURE PRACTICE 

Legea morală condusese, în analiza precedentă, la problema 
practică, care este prescrisă fără nici o asociere cu mobilurile 
sensibile numai de către raţiunea pură, anume la completarea 
necesară a primei şi celei mai alese părţi a Binelui suveran: 
moralitatea, şi, cum această problemă nu poate fi pe deplin 
soluţionată decît într-o eternitate, la postulatul nemuririi. 
Aceeaşi lege trebuie să ducă şi la posibilitatea celui de-al doi¬ 
lea element al Binelui suveran, anume la fericirea eorespun- 


* Convingerea despre constanţa simţămîntului ei în progresul spre 
bine pare totuşi să fie, în sine, imposibilă pentru o creatură. De aceea, 
doctrina creştină o face să descindă tot numai din acelaşi spirit care 
operează sfinţirea, adică această fermă decizie şi, împreună cu ea, 
conştiinţa perseverării în progresul moral. Dar în mod natural acela 
care are conştiinţa de a se fi aflat o mare parte din viaţa lui pînă la 
sfîrşitul ei în progres spre mai bine şi anume din motive morale au¬ 
tentice, poate avea mîngiietoarea speranţă, deşi nu certitudinea, că 
va persevera în aceleaşi principii, şi într-o existenţă prelungită dincolo 
de această viaţă; şi deşi în faţa propriilor lui ochi el nu este justi¬ 
ficat niciodată în această lume şi nu-i este ni-ci îngăduit să spere 
vreodată a fi, oricît de departe gîndeşte el să ducă în viitor perfec¬ 
ţiunea naturii lui, iar împreună cu ea, şi împlinirea datoriilor, el 
poate totuşi, în acest progres care, deşi tinde spre un scop amînat la 
infinit, totuşi pentru Dumnezeu ea echivalează cu o posesiune, să aibă 
perspectiva unui viitor de beatitudine; căci aceasta este expresia de 
care se serveşte raţiunea spre a desemna o bunăstare deplină, inde¬ 
pendentă de toate cauzele contingente ale lumii şi oare, întocmai ca şi 
sjinţenia, este o Idee care poate fi conţinută numai într-un progres 
infinit şi în totalitatea acestui progres, prin urmare care nu poate fi 
realizată deplin de creatură. 

zătoare acelei moralităţi, tot atît de dezinteresat ca mai îna¬ 
inte: prin simpla raţiune nepărtinitoare, anume sub supoziţia 
existenţei unei cauze adecvate acestui efect, adică să postuleze 
existenţa lui Dumnezeu ca ţinînd în chip necesar de posibili¬ 
tatea Binelui suveran (obiect al voinţei noastre care este le¬ 
gat în chip necesar de legislaţia morală a raţiunii pure). Vrem 
să expunem această conexiune în chip convingător. 

Fericirea este starea unei fiinţe raţionale în lume, căreia, 
în întregul existenţei ei, totul îi merge după dorinţă şi voinţă, 
şi se bazează deci pe acordul naturii cu întregul ei scop, pre¬ 
cum şi cu principiul esenţial de determinare al voinţei ei. Le¬ 
gea morală, ca o lege a libertăţii, porunceşte prin principii de¬ 
terminante care trebuie să fie cu totul independente de natură 
şi de acordul ei cu facultatea noastră de a rîvni (ca mobiluri); 
dar fiinţa raţională care acţionează în lume nu este totuşi în 
acelaşi timp cauza lumii şi a naturii însăşi. Deci în legea mo¬ 
rală nu se află nici cel mai mic principiu pentru o conexiune 
necesară între moralitate şi fericirea care-i este proporţională, 
a unei fiinţe făcînd parte din lume şi deci depinzînd de ea, 
care tocmai de aceea nu poate fi prin voinţa ei cauza acestei 
naturi şi, în ceea ce priveşte fericirea ei, nu o poate pune, 
prin forţe proprii, pe deplin de acord cu principiile ei practice. 
Totuşi în problema practică a raţiunii pure, adică în urmărirea 
necesară a Binelui suveran, se postulează ca necesară o ast¬ 
fel de conexiune: noi trebuie (sollen) să căutăm a promova 
Binele suveran (care deci trebuie (muss) să fie totuşi posibil). 
Deci se postulează şi existenţa unei cauze a naturii întregi, 
diferite de natură, care să conţină principiul acestei conexiuni, 
anume a acordului exact dintre fericire şi moralitate. Dar aceas¬ 
tă cauză supremă trebuie (soli) să cuprindă principiul acor¬ 
dului naturii nu numai cu o lege a voinţei fiinţelor raţionale, 
ci cu reprezentarea acestei legi, întrucît ele îşi fac din aceasta 
principiul suprem de determinare al voinţei; deci nu numai 
cu moravurile, după formă, ci şi cu moralitatea lor ca princi¬ 
piul lor determinant, adică cu simţămîntul lor moral. Binele 
suveran nu este deci posibil în lume decît dacă admitem o 
cauză supremă a naturii, care are o cauzalitate conformă sim- 
ţămîntului moral. Dar o fiinţă care este capabilă de acţiuni 
potrivite reprezentării unor legi este o inteligenţă (fiinţă ra- 

ţională) şi cauzalitatea unei astfel de fiinţe, după această re¬ 
prezentare a legilor, este voinţa ei. Deci cauza supremă a na¬ 
turii, întrucît trebuie presupusă pentru Binele suveran, este 
o fiinţă care, prin intelect şi voinţă, este cauza (prin urmare 
autorul) naturii, adică Dumnezeu. Prin urmare, postulatul po¬ 
sibilităţii Binelui suveran derivat (al celei mai bune lumi) este 
în acelaşi timp postulatul realităţii unui suveran Bine origi¬ 
nar, anume al existenţei lui Dumnezeu. Era pentru noi o 
datorie să lucrăm la promovarea Binelui suveran, prin ur¬ 
mare nu numai un drept, ci şi o necesitate legată, ca o tre¬ 
buinţă, de datorie, de a presupune posibilitatea acestui Bine 
suveran, care, fiindcă nu are loc decît sub condiţia existenţei 
lui Dumnezeu, leagă inseparabil supoziţia acestei existenţe cu 
datoria, că adică este necesar, din punct de vedere moral, să 
admitem existenţa lui Dumnezeu. 

Aici trebuie să observăm desigur că această necesitate mo¬ 
rală este subiectivă, adică nevoie, şi nu obiectivă, adică nu este 
chiar datorie; căci nu poate exista datorie de a admite existenţa 
unui lucru (fiindcă acesta priveşte numai folosirea teoretică 
a raţiunii). Prin aceasta nu se înţelege nici că este necesară 
admiterea existenţei lui Dumnezeu ca un fundament al orică¬ 
rei obligaţii în genere (căci un astfel de fundament se bazează, 
precum a fost suficient demonstrat, exclusiv pe autonomia ra¬ 
ţiunii însăşi). Din datorie nu face parte aici decît munca pen¬ 
tru producerea şi promovarea Binelui suveran în lume, a cărui 
posibilitate poate fi deci postulată, dar pe care raţiunea noas¬ 
tră nu o găseşte conceptibilă decît în supoziţia unei inteligenţe 
supreme. A admite existenţa acestei inteligenţe supreme este 
deci un lucru legat de conştiinţa datoriei noastre, deşi această 
admitere însăşi aparţine raţiunii teoretice, numai cu privire 
la care ea, luată ca principiu explicativ, se poate numi ipoteză, 
dar în raport cu inteligibilitatea unui obiect dat nouă prin le¬ 
gea morală (Binele suveran), prin urmare cu privire la o ne¬ 
voie ca scop practic, ea se poate numi credinţă, şi anume cre¬ 
dinţă pură a raţiunii, fiindcă numai raţiunea pură (atît în 
folosirea ei teoretică cît şi în folosirea ei practică) este izvorul 
din care ea decurge. 

Din această deducţie concepem acum de ce şcolile greceşti 
nu puteau ajunge niciodată la soluţionarea posibilităţii prac- 

tice a Binelui suveran: fiindcă ele luau totdeauna regula folo¬ 
sirii, pe care voinţa omului o face de libertatea ei, drept prin¬ 
cipiul unic şi suficient prin el însuşi al acestei posibilităţi, fără 
a mai avea nevoie, după părerea lor, de existenţa lui Dumne¬ 
zeu. Ele aveau în adevăr dreptate să stabilească principiul mo¬ 
ravurilor independent de acest postulat, prin el însuşi, nu¬ 
mai după raportul raţiunii cu voinţa, şi prin urmare făceau din 
el condiţia practică supremă a Binelui suveran; dar pentru 
aceasta nu era întreaga condiţie a posibilităţii acestui Bine 
suveran. Epicureii admiseseră într-adevăr, ca principiu suprem 
al moravurilor, un principiu cu totul fals, anume pe acela al 
fericirii, şi substituiseră unei legi o maximă în funcţie de o 
alegere capricioasă după înclinarea fiecăruia; totuşi ei proce¬ 
dau destul de consecvent în atitudinea lor, micşorînd în ace¬ 
laşi fel Binele suveran, anume proporţional cu inferioritatea 
principiului lor, şi nu se aşteptau la o fericire mai mare decît 
aceea care se poate dobîndi prin prudenţa omenească (din care 
face parte şi cumpătarea şi moderarea înclinaţiilor), fericire, 
care, precum se ştie, trebuie să fie destul de lamentabilă şi, 
după împrejurări, foarte variată; fără a considera măcar ex¬ 
cepţiile pe care maximele lor trebuiau să le admită fără înce¬ 
tare şi care le făceau improprii pentru a fi legi. Dimpotrivă, 
stoicii îşi aleseseră foarte bine principiul lor practic suprem, 
anume virtutea, drept condiţie a Binelui suveran; dar repre- 
zentîndu-şi gradul de virtute, care este cerut de legea lui pură, 
ca puţind fi complet atins în această viaţă, ei nu numai că 
încordaseră puterea morală a omului numit de ei înţelept, 
dincolo de toate limitele naturii lui, şi admiseseră ceva care 
este în contradicţie cu orice cunoaştere a omului, dar mai ales 
nu voiseră să admită al doilea element al Binelui suveran, anu¬ 
me fericirea, ca un obiect particular al facultăţii omeneşti de 
a rîvni: ei făcuseră pe înţeleptul lor asemenea unei divinităţi, 
în conştiinţa excelenţei persoanei lui, cu totul independent de 
natură (cu privire la mulţumirea lui), expunîndu-1 în adevăr 
la relele vieţii, dar fără a-1 lăsa supus de ele (reprezentîndu-1 
în acelaşi timp şi scutit de răul moral); şi astfel ei lăsau în¬ 
tr-adevăr la o parte al doilea element al Binelui suveran, feri¬ 
cirea personală, situînd-o numai în acţiuni şi în mulţumirea 
cu meritul lui personal şi deci o includeau în conştiinţa mo- 

dului moral de a gîndi, în care însă ar fi putut fi suficient 
combătuţi de vocea propriei lor naturi. 

Doctrina creştinismului*, chiar dacă n-o considerăm ca doc¬ 
trină religioasă, dă în acest punct un concept al Binelui suve¬ 
ran (al împărăţiei lui Dumnezeu), singurul care satisface şi cea 
mai riguroasă exigenţă a raţiunii practice. Legea morală e 
sfîntă (inflexibilă) şi reclamă sfinţenia moravurilor, deşi orice 
perfecţiune morală la care poate ajunge omul nu este dec-ît 
tot virtutea, adică simţămînt în conformitate cu legea din res- 


* Se crede de obicei că preceptul creştin al moravurilor nu depăşeşte, 
din punctul de vedere al purităţii lui, eu nimic conceptul moral al 
stoicilor; dar deosebirea dintre ele este totuşi foarte evidentă. Siste¬ 
mul stoic făcea din conştiinţa forţei sufleteşti pîrghia în jurul căreia 
trebuiau să se învîrtească toate simţămintele morale şi deşi adepţii lui 
vorbeau de datorii, şi chiar le determinau complet, ei situau totuşi mo¬ 
bilul şi principiul determinant propriu al voinţei în ceea ce ridică 
modul de gindire deasupra mobil urilor inferioare ale simţurilor şi care 
nu au putere clecît datorită slăbiciunii sufletului. Virtutea era deci 
la ei un anumit eroism al înţeleptului care se ridică deasupra naturii 
animalice a omului, eroism care-i este lui însuşi suficient, care prescrie 
în adevăr altora datorii, dar el însuşi este deasupra acestor datorii şi 
nu este supus nici unei tentaţii de a viola legea morală. Ei nu puteau 
face însă toate acestea, dacă şi-ar fi reprezentat această lege în puri¬ 
tatea şi rigoarea cu care o face preceptul Evangheliei. Dacă prin Idee 
înţeleg o perfecţiune căreia nu i se poate da nimic adecvat în expe¬ 
rienţă, Ideile morale nu sînt din această cauz.ă ceva extravagant, adică 
aşa îneît să nu le putem determina suficient nici măcar conceptul sau 
despre care este incert, dacă îi corespunde pretutindeni un obiect, ca 
Ideile raţiunii speculative, ci ele servesc ca prototipuri ale perfecţiunii 
practice, ca îndreptar indispensabil pentru purtarea morală, şi, în 
acelaşi timp, ca măsură de comparaţie. Dacă acum consider morala 
creştină pe latura ei filosofică, ea ar apărea comparată cu Ideile şco¬ 
lilor greceşti, astfel; Ideile cinicilor, ale evicureilor, ale stoicilor şi ale 
creştinilor sînt: simplitatea naturală, prudenţa, înţelepciunea şi sfinţe- 
nia. Cu privire la calea de a ajunge la ele, filosofii greci se distingeau 
unii de alţii astfel: cinicii găseau suficient intelectul omenesc comun, 
ceilalţi numai calea ştiinţei; şi unii şi alţii găseau deci suficientă sim¬ 
pla folosire a forţelor naturale. Morala creştină, fiindcă îşi construieşte 
preceptul (precum şi trebuie să fie) atî.t de pur şi de riguros, răpeşte 
omului încrederea de a-i fi complet adecvat măcar aici în această 
viaţă, dar în schimb i-o ridică prin aceea că, dacă acţionăm atît de 
bine pe cît stă în puterea noastră, putem spera că ceea ce nu stă 
în puterea noastră va veni de altundeva, fie că ştim sau nu în ce mod. 
Aristolel şi Platon nu se distingeau între ei decît cu privire la originea 
conceptelor noastre morale. 

pect pentru lege, prin urmare conştiinţa unei înclinaţii con¬ 
tinui spre transgresarea acestei legi, cel puţin impuritatea ei, 
adică amestecarea, în observarea legii, a multor principii de¬ 
terminante inautentice (non-morale), prin urmare o preţuire de 
sine însoţită de umilinţă; şi deci, cu privire la sfinţenia pe care 
o reclamă legea creştină, nu rămîne creaturii nimic altceva 
decît progresul în infinit, dar care tocmai de aceea şi autoriză 
creatura să spere într-o durată care să meargă la infinit. Va¬ 
loarea unui simţămînt cu totul conform legii morale este in¬ 
finită, fiindcă orice fericire posibilă nu are, în judecata unui 
înţelept şi atotputernic distribuitor al ei, altă restricţie decît 
lipsa de conformare a fiinţelor raţionale cu datoria lor. Legea 
morală nu promite însă prin ea însăşi fericirea; căci aceasta, 
după conceptele unei ordini naturale în genere, nu este legată 
necesar de observarea legii. Doctrina morală creştină comple¬ 
tează acum această lipsă (a celui de al doilea element indis¬ 
pensabil al Binelui suveran) prin reprezentarea unei lumi în 
care fiinţele raţionale se închină, din tot sufletul, legii mo¬ 
rale, ca unei împărăţii a lui Dumnezeu, în care natura şi mo¬ 
ravurile ajung într-o armonie străină fiecăreia dintre ele în 
sine, prin ajutorul unui autor sfînt, care face posibil Binele 
suveran derivat. Sfinţenia moravurilor le este deja indicată 
în această viaţă ca îndreptar, iar bunăstare corespunzătoare 
acestei sfinţenii, beatitudinea, este reprezentată ca neputînd 
fi atinsă decît într-o eternitate; fiindcă sfinţenia trebuie să 
fie totdeauna în orice stare prototipul purtării şi progresul spre 
ea este posibil şi necesar chiar în viaţa aceasta, pe cînd beati¬ 
tudinea nu poate fi atinsă (întrucît depinde de puterea noas¬ 
tră) de loc în această lume, sub numele de fericire, şi de aceea 
se face din ea un obiect exclusiv al speranţei. Cu toate aces¬ 
tea, principiul creştin al moralei nu este totuşi teologic (deci 
eteronomie), ci autonomie a raţiunii pure practice prin ea în¬ 
săşi, fiindcă nu face din cunoaşterea lui Dumnezeu şi a vo¬ 
inţei lui fundamentul acestor legi, ci numai al speranţei de 
a ajunge la Binele suveran sub condiţia observării acestor legi 
şi fiindcă ea însăşi situează mobilul adevărat al observării lor 
nu în consecinţele lor dorite, ci numai în reprezentarea dato¬ 
riei ca singura a cărei observare fidelă ne face demni să do- 
bîndim fericirea. 

în acest chip legea morală duce, prin conceptul de Bine 
suveran ca obiect şijţscop final al raţiunii| pure practice, la 
religie, adică la recunoaşterea datoriilor ca porunci divine, nu 
ca sancţiuni, ca decrete adică arbitrare şi fortuite prin ele in¬ 
sele, ale unei voinţi străine, ci ca legi esenţiale ale oricărei 
voinţi libere în sine, care trebuie totuşi privite ca porunci ale 
Fiinţei supreme, fiindcă nu putem spera decît de la o voinţă 
moral perfectă (sfîntă şi bună), în acelaşi timp şi atotputer¬ 
nică, Binele suveran, pe care morala ne face o datorie de a 
ni-1 propune ca obiect al eforturilor noastre şi deci la care 
nu putem spera să ajungem decît prin acordul cu această vo¬ 
inţă. De aceea şi aici totul rămîne dezinteresat şi întemeiat 
numai pe datorie, fără ca frica sau speranţa, ca mobiluri, să 
poată fi luate drept principii, căci, dacă ar deveni principii, ar 
distruge toată valoarea morală a acţiunilor. Legea morală po¬ 
runceşte să fac din Binele suveran posibil într-o lume obiectul 
ultim al întregii mele purtări. Dar nu pot spera să-l realizez 
decît prin acordul voinţei mele cu aceea a unui autor sfînt şi 
bun al lumii, şi cu toate că în conceptul de Bine suveran ca 
întreg în care cea mai mare fericire este reprezentată ca fiind 
unită, în cea mai exactă proporţie, cu cel mai mare grad de 
perfecţiune morală (posibilă în creaturi), este inclusă şi ferici¬ 
rea mea proprie: totuşi nu ea, ci legea morală (care pune mai 
curînd condiţii riguroase dorinţei mele nelimitate după feri¬ 
cire) care este principiul determinant al voinţei, indicat să 
lucreze la realizarea binelui suveran. 

De aceea nici morala nu este propriu-zis doctrina care să 
ne înveţe cum să ne facem fericiţi, ci cum să devenim demni 
de fericire. Numai atunci cînd se adaugă religia intervine şi 
speranţa de a participa odată la fericire, în măsura în care am 
încercat să nu fim nedemni de ea. 

Cineva este demn de posesiunea unui lucru sau a unei stări, 
atunci cînd faptul că le posedă este în armonie cu binele su¬ 
veran: Se poate acum scruta uşor că orice demnitate depinde 
de purtarea morală, fiindcă aceasta constituie în conceptul de 
bine suveran condiţia restului (a ceea ce aparţine stării per¬ 
soanei), anume condiţia participării la fericire. De aici ur¬ 
mează că morala în sine nu trebuie tratată niciodată ca o 
doctrină a fericirii, ca o îndrumare spre cum să devenim feri- 

citi; căci ea are de-a face exclusiv cu condiţia raţională (con- 
ditio sine qua non) a fericirii, nu cu mijlocul de a o dobîndi. 
Dar cînd ea a fost expusă complet (ea care impune numai da¬ 
torii şi nu pune reguli la îndemîna unor dorinţi interesate), 
cînd s-a deşteptat dorinţa morală, care se întemeiază pe legea 
de a promova binele suveran (de a ne procura împărăţia lui 
Dumnezeu), dorinţă care nu se putea naşte anterior în nici un 
suflet interesat, cînd, pentru a veni în ajutorul acestei dorinţi, 
a fost făcut primul pas spre religie, atunci numai această doc¬ 
trină morală poate fi numită şi doctrină a fericirii, fiindcă 
speranţa de a obţine fericirea nu începe decît abia cu religia. 

De aici se mai poate vedea că, dacă ne întrebăm care este 
s copul ulthn al lui Dumnezeu Jn c rear ea lumii, trebuie s ă nu- 
mim nu fericirea fiinţelor raţionale din ea, ci binele suveran, 
care mai adaugă acelei dorinţi a acestor fiinţe o condiţie, anu¬ 
me aceea de a fi demni de fericire, adică: moralitatea aceloraşi 
fiinţe raţionale, care numai ea conţine măsura după care ele 
pot spera, prin mîna unui autor înţelept, să aibă parte de feri¬ 
cire. Căci, cum înţelepciunea considerată teoretic, înseamnă cu¬ 
noaşterea Binelui suveran, şi, considerată practic, conformita¬ 
tea voinţei cu Binele suveran, nu putem atribui unei înţelep¬ 
ciuni supreme şi independente un scop, care să fie întemeiat 
numai pe bunătate. Căci nu putem concepe efectele acestei 
bunătăţi (cu privire la fericirea fiinţelor raţionale) decît în 
condiţiile restrictive ale acordului cu sfinţenia* voinţei sale 
ca fiind conformă cu Binele suprem originar. De aceea cei care 


* In legătură cu aceasta şi spre a face perceptibil caracterul propriu 
al acestor concepte, mai observ numai că, fiindcă lui Dumnezeu i se 
atribuie diverse atribute, a căror calitate o găsim adecvată şi creatu¬ 
rilor, numai că în Dumnezeu sînt ridicate la gradul lor cel mai înalt, 
de exemplu, putere, ştiinţă, prezenţă, bunătate, sub denumirile: atot¬ 
puternicie, omniştiinţă, omniprezenţă, atotbunătate etc., există totuşi 
trei, care, în mod exclusiv şi totuşi fără a le mări cantitatea, sînt atri¬ 
buite lui Dumnezeu şi care, toate, sînt morale: el singur este sfînt, 
singur jericit, singur înţelept; căci aceste concepte includ deja în ele 
ilimitarea. După ordinea acestor atribute el este deci sfîntul legiuitor 
(şi creatorul), bunul cîrmuitor (şi susţinătorul) şi dreptul judecător: 
trei atribute care includ în ele tot ceea ce face ca Dumnezeu să devină 
obiectul religiei şi cărora li se adaugă de la sine, în raţiune, perfec¬ 
ţiunile metafizice, care le sînt conforme. 

situau scopul creaţiei în slava lui Dumnezeu (presupunînd că 
nu concepem slava antropomorfic, ca înclinaţie de a fi slăvit) 
au găsit desigur expresia cea mai bună. Căci nimic nu slăveşte 
mai mult pe Dumnezeu decît ceea ce este mai de preţ pe 
lume, respectul pentru porunca lui, observarea datoriei sfinte 
pe care ne-o impune legea lui, cînd la aceasta se adaugă mi- 
nunata-i orînduire de a încorona o ordine atît de frumoasă cu 
fericirea corespunzătoare. Dacă ultima îl face (pentru a vorbi 
omeneşte) demn de iubire, prin cea dintîi el este un obiect de 
adorare. Oamenii înşişi pot dobîndi, ce-i drept, iubire prin 
binefaceri, dar numai prin aceasta ei nu pot dobîndi niciodată 
respect, astfel că cea mai mare binefacere nu le face cinste 
decît dacă este făcută cu demnitate. 

Că în ordinea scopurilor, omul (şi împreună cu el, orice 
fiinţa raţionâlayiist'e scop nu p oate fi folos it nici¬ 

odată de nimeni (nici chiar de Dumnezeu) numai ca mijloc, fără 
a fi în acelaşi timp şi scop; că deci umanitatea din persoana 
noastră trebuie să ne fie nouă înşine sjîntă urmează de acum 
înainte de la sine, fiindcă omul este subiectul legii morale, 
prin urmare a ceea ce e sfînt în sine, numai în vederea căruia 
şi în concordanţă cu care ceva poate fi numit sfînt în genere. 
Căci această lege morală se întemeiază pe autonomia voinţei 
lui ca o voinţă liberă, care în acelaşi timp, potrivit legilor ei 
universale, trebuie să se poată necesar acorda cu aceea dintre 
legi, căreia el trebuie să i se supună. 


VI 

DESPRE POSTULATELE RAŢIUNII PURE PRACTICE 
IN GENERE 

Ele pleacă toate de la principiul moralităţii, care nu este un 
postulat, ci o lege prin care raţiunea determină nemijlocit vo¬ 
inţa, care, tocmai fiindcă este determinată astfel, întrucît este 
voinţă pură, cere aceste condiţii necesare observării preceptului 
ei. Aceste postulate nu sînt dogme teoretice, ci supoziţii nece¬ 
sare din punct de vedere practic; ele nu extind deci cunoaşte¬ 
rea speculativă, dar procură Ideilor raţiunii speculative în ge¬ 
neral (cu ajutorul raportului lor cu ceea ce este practic) reali- 

tate obiectivă şi le justifică ca concepte, a căror posibilitate 
altfel ea nu s-ar fi putut încumeta nici măcar s-o afirme. 

Aceste postulate sînt: al nemuririi, al libertăţii, considerată 
pozitiv (ca pe cauzalitatea unei fiinţe întrucît aparţine lumii 
inteligibile) şi al existenţei lui Dumnezeu. Primul decurge din 
condiţia practic necesară a conformării duratei cu realizarea 
deplină a legii morale; al doilea, din supoziţia necesară a inde¬ 
pendenţei de lumea sensibilă şi a facultăţii de a-şi determina 
voinţa conform legii unei lumi inteligibile, adică a libertăţii; 
al treilea, din necesitatea condiţiei pentru o astfel de lume in¬ 
teligibilă: de a fi Binele suveran, prin supoziţia binelui suprem 
independent, adică a existenţei lui. Dumnezeu. 

Aspiraţia spre binele suveran, devenită necesară prin res¬ 
pectul pentru legea morală şi, decurgînd de aici, supoziţia rea¬ 
lităţii obiective a acestui bine suprem, duce deci, prin postu¬ 
latele raţiunii practice, la concepte pe care raţiunea specula¬ 
tivă le putea prezenta în adevăr ca probleme, dar nu le putea 
soluţiona. Deci: 1. Ea duce la problema pentru a cărei soluţio¬ 
nare raţiunea speculativă nu putea face decît paralogisme (anu¬ 
me problema nemuririi), fiindcă aici lipsea nota persistenţei, 
spre a completa conceptul psihologic al unui subiect ultim, 
care este atribuit necesar sufletului în conştiinţa de sine, pînă 
la reprezentarea reală a unei substanţe, ceea ce raţiunea prac¬ 
tică face prin postulatul unei durate pentru conformitatea cu 
legea morală în Binele suveran ca întregul scop al raţiunii 
practice. 2. Ea duce la conceptul, cu privire la care raţiunea 
speculativă nu conţinea decît o antinomie, a cărei soluţionare 
ea nu o putea întemeia decît pe un concept, conceptibil în 
adevăr problematic, dar a cărui realitate obiectivă n-o putea 
nici demonstra, nici preciza, anume Ideea cosmologică a unei 
lumi inteligibile şi conştiinţa existenţei noastre înlăuntrul ei, 
cu ajutorul postulatului libertăţii (a cărei realitate ea o pre¬ 
zintă prin legea morală şi cu aceasta, totodată, legea unei lumi 
inteligibile, pe care raţiunea speculativă nu putea decît s-o 
indice, dar nu-i putea preciza conceptul). 3. Ea procură con¬ 
ceptului pe care raţiunea speculativă trebuia, ce-i drept, să-l 
conceapă, dar pe care trebuia să-l lase indeterminat ca simplu 
ideal transcendental, anume conceptului teologic de fiinţă su¬ 
premă, sens (din punct de vedere practic, cu alte cuvinte ca 


223 




RAŢIUNEA PRACTICA. PARTEA iNTtl, CARTEA A DOUA, CAPITOLUL AL DOILEA 


al unei condiţii a posibilităţii obiectului unei voinţe determi¬ 
nate prin această lege), prezentîndu-1 ca principiul suprem al 
Binelui suveran într-o lume inteligibilă, cu ajutorul unc-i le¬ 
gislaţii morale atotputernice în această lume. 

Dar cunoaşterea noastră este ea lărgită în realitate iii acest 
chip prin raţiunea pură practică şi ceea ce pentru cea specula¬ 
tivă era transcendent este imanent pentru cea practică? Fără 
îndoială, dar numai din punct de vedere practic. Căci noi nu 
cunoaştem în acest chip nici natura sufletului nostru, nici 
lumea inteligibilă, nici Fiinţa supremă în ceea ce ele sînt în 
ele însele, ci am unit doar conceptele despre ele în conceptul 
practic al Binelui suveran, ca obiect al voinţei noastre şi com¬ 
plet a priori, prin raţiunea pură, dar numai cu ajutorul legii 
morale, şi chiar în raport cu aceasta, numai cu privire la obi¬ 
ectul pe care ea îl porunceşte. Dar cum e posibilă libertatea şi 
cum trebuie să ne reprezentăm, teoretic şi pozitiv, acest fel de 
cauzalitate, nu este scrutat pe această cale, ci se postulear'ă 
numai că o astfel de libertate există prin legea morală şi în 
folosul ei. La fel stau lucrurile şi cu celelalte Idei, pe care 
nici un intelect omenesc nu le va scruta vreodată după posi¬ 
bilitatea lor, dar şi nici o sofisticărie nu va putea smulge din 
convingerea chiar a celui mai comun om, că ele sînt concepte 
adevărate. 


VII 

CUM ESTE POSIBIL SA SE CONCEAPĂ O LĂRGIRE 
A RAŢIUNII PURE DIN PUNCT DE VEDERE PRACTIC, 

FARA CA PRIN ACEASTA SA SE LARGEASCA 
ÎN ACELAŞI TIMP CUNOAŞTEREA EI 
CA RAŢIUNE SPECULATIVA? 

Spre a nu deveni prea abstracţi, vom răspunde la această 
întrebare, aplicînd-o îndată la cazul de faţă. Spre a lărgi prac¬ 
tic o cunoaştere pură, trebuie să fie dat un scop a priori, adică 
un scop ca obiect (al voinţei) care, independent de orice princi¬ 
pii teoretice, să fie reprezentat ca practic necesar printr-un 
imperativ (categoric), care determină nemijlocit voinţa, şi care 
aici este Binele suveran. Dar aceasta nu este posibil, fără a 

presupune trei concepte teoretice (pentru care, fiindcă sînt 
simple concepte pure ale raţiunii, nu se poate găsi nici o in¬ 
tuiţie corespunzătoare, prin urmare nici o realitate obiectivă pe 
cale teoretică): anume libertatea, nemurirea şi Dumnezeu. Deci 
prin legea practică, care cere existenţa Binelui suveran posi¬ 
bil într-o lume, se postulează posibilitatea acelor obiecte ale 
raţiunii pure speculative, realitatea lor obiectivă pe care aceas¬ 
ta nu le-o putea asigura; prin aceasta, cunoaşterea teoretică a 
raţiunii pure primeşte într-adevăr o creştere, dar ea constă 
numai în faptul că acele concepte altfel numai problematice 
(numai conceptibile) pentru ea sînt acum asertoric recunoscute 
drept unele cărora le corespund în adevăr obiecte, fiindcă ra¬ 
ţiunea practică are inevitabil nevoie de existenţa lor pentru 
posibilitatea obiectului ei, absolut necesar din punct de ve¬ 
dere practic, Binele suveran, pe care raţiunea teoretică este 
autorizată să le presupună. Această lărgire a raţiunii teore¬ 
tice nu este însă o lărgire a speculaţiei, adică: spre a-i da în 
viitor o folosire pozitivă din punct de vedere teoretic. Căci ra¬ 
ţiunea practică nu face nimic mai mult decît de a arăta că 
acele concepte sînt reale şi că au în adevăr obiectele lor (po¬ 
sibile), dar cum nimic nu ne este dat din intuiţiile acestor 
obiecte (ceea ce nici nu se poate cere), nu este posibilă nici o 
judecată sintetică prin această realitate a lor care le este 
recunoscută. Prin urmare, această descoperire nu ne ajută în¬ 
tru nimic din punct de vedere speculativ, dar desigur ne ajută 
în folosirea practică a raţiunii pure pentru lărgirea acestei cu¬ 
noaşteri a noastre. Cele trei Idei de mai sus ale raţiunii spe¬ 
culative nu sînt însă în sine cunoştinţe, sînt totuşi idei (trans¬ 
cendente), în care nu se găseşte nimic imposibil. Acum ele do- 
bîndesc o realitate obiectivă printr-o lege practică apodictică, 
ca condiţii necesare ale posibilităţii a ceea ce această lege po¬ 
runceşte să luăm ca obiect, adică acea lege care ne învaţă că ele 
au obiecte, fără să poată arăta totuşi cum conceptul lor se 
referă la un obiect. Şi aceasta încă nu înseamnă cunoaşterea 
acestor obiecte; căci în felul acesta nu se poate judeca asupra 
lor nimic sintetic, nici nu se poate determina teoretic aplica¬ 
rea lor, prin urmare nu se poate face cu ele nici un fel de folo¬ 
sire teoretică a raţiunii, folosire în care constă propriu-zis orice 
cunoaştere speculativă. Dar totuşi a fost lărgită cunoaşterea teo- 

retică, fără îndoială nu a acestor obiecte, însă a raţiunii în 
genere, întrucît prin postulatele practice au fost date totuşi 
obiecte acestor Idei, prin faptul că o idee (ein Gedanke) nu¬ 
mai problematică primea, abia prin ele, realitate obiectivă. Deci 
nu era o lărgire a cunoaşterii despre obiecte suprasensibile 
date, era însă totuşi o lărgire a raţiunii teoretice şi a cunoaş¬ 
terii ei cu privire la suprasensibil în genere, întrucît ea a 
fost constrînsă să admită că asemenea obiecte există, fără to¬ 
tuşi a le determina mai îndeaproape, prin urmare fără a putea 
extinde această cunoaştere despre obiectele însele (care-i fuse¬ 
seră acum date din principii practice şi tot aşa numai spre fo¬ 
losire practică), creştere pe care raţiunea teoretică, pentru care 
toate acele Idei sînt transcendente şi fără obiect, o datorează 
exclusiv facultăţii ei pure practice. Aici ele devin imanente şi 
constitutive, întrucît sînt principiile posibilităţii de a realiza 
obiectul necesar al raţiunii pure practice (Binele suveran), căci 
fără acesta ele sînt transcendente şi numai principii regula- 
tive ale raţiunii speculative care îi impun nu să admită un nou 
obiect dincolo de experienţă, ci numai să perfecteze folosirea 
lor în experienţă. Dar dacă raţiunea se găseşte odată în pose¬ 
siunea acestei creşteri, atunci ea, ca raţiune speculativă (pro- 
priu-zis numai pentru a asigura folosirea ei practică) va trata 
aceste Idei în chip negativ, adică nu extinzîndu-le, ci clarifi- 
cîndu-le, spre a îndepărta pe de o parte antropomorfismul 34 ca 
izvorul superstiţiei sau extinderea aparentă a acelor concepte 
printr-o pretinsă experienţă, pe de altă parte fanatismul, care 
promite această extindere prin intuiţii suprasensibile sau prin 
alte sentimente; toate acestea sînt obstacole în calea folosirii 
practice a raţiunii pure, a căror îndepărtare ţine deci negreşit 
de extinderea cunoaşterii, din punct de vedere practic, fără a 
se contrazice, admiţînd în acelaşi timp că raţiunea n-a cîştigat, 
prin aceasta, cîtuşi de puţin din punct de vedere speculativ. 

Orice folosire a raţiunii cu privire la un obiect reclamă con¬ 
cepte pure ale intelectului (categorii), fără de care nici un 
obiect nu poate fi gîndit. Aceste concepte pot fi aplicate la fo¬ 
losirea teoretică a raţiunii, adică numai la astfel de cunoştinţi 
cărora li s-a pus la bază în acelaşi timp o intuiţie (care este 
totdeauna sensibilă) şi deci numai spre a reprezenta prin ele 
un obiect al experienţei posibile. Aici însă sînt Idei ale raţiu- 

nii care nu pot fi date în absolut nici o experienţă, ceva pe 
care, pentru a-1 cunoaşte, ar trebui să-l gîndesc cu ajutorul ca¬ 
tegoriilor. Numai că aici nici vorbă nu este de cunoaşterea 
teoretică a obiectelor acestor Idei, ci numai de a şti dacă ele 
în genere au obiecte. Această realitate le-o procură raţiunea 
pură practică, şi aici raţiunea teoretică nu are altceva de făcut 
decît numai să conceapă acele obiecte cu ajutorul categoriilor, 
ceea ce se poate foarte bine, cum am arătat clar de altfel, fără 
a fi nevoie de intuiţii (nici sensibile, nici suprasensibile), deoa¬ 
rece categoriile îşi au locul şi originea în intelectul pur, inde¬ 
pendent şi anterior oricărei intuiţii, exclusiv în facultatea de 
a gîndi, şi ele semnifică totdeauna numai un obiect în genere, 
oricum ne-ar putea fi el dat. Intrucit categoriile trebuie să fie 
aplicate la aceste Idei, nu este desigur posibil să le dăm un 
obiect în intuiţie; dar că un asemenea obiect este real totuşi, 
că prin urmare categoria ca simplă formă de gîndire nu este 
aici vidă, ci are sens, le e suficient asigurat printr-un obiect 
pe care-1 oferă indubitabil raţiunea practică în conceptul de 
Bine suveran: realitatea conceptelor care aparţin folosirii posi¬ 
bilităţii Binelui suveran, fără ca totuşi prin această creştere 
să producă cea mai mică extindere a cunoaşterii bazate pe 
principii teoretice. 


Dacă apoi aceste Idei despre Dumnezeu, despre o lume in¬ 
teligibilă (împărăţia lui Dumnezeu) şi despre nemurire, sînt 
determinate prin predicate luate din propria noastră natură, 
această determinare nu trebuie privită nici ca o figurare sen¬ 
sibilă a acestor Idei pure ale raţiunii (antropomorfism), nici 
ca o cunoaştere transcendentă a unor obiecte suprasensibile; 
căci aceste predicate nu sînt altele decît intelectul şi voinţa, 
şi anume considerate în raporturile lor reciproce, aşa cum 
trebuie gîndite în legea morală, deci numai întrucît ne folosim 
de ele practic. In ceea ce priveşte toate celelalte care ţin psi¬ 
hologic de aceste concepte, adică tot ceea ce observăm empiric 
în exerciţiul acestor facultăţi ale noastre (de exemplu, că inte¬ 
lectul omului este discursiv, că deci reprezentările lui sînt idei 

(Gedanken), nu intuiţii, că acestea se succed în timp, că vo¬ 
inţa lui îşi are satisfacţia totdeauna dependentă de existenţa 
obiectului ei etc., ceea ce în fiinţa supremă nu poate fi alt¬ 
fel), se face atunci abstracţie şi astfel, din conceptele prin care 
gîndim o fiinţă intelectuală pură, nu rămîne nimic altceva de- 
cît ceea ce tocmai se cere pentru posibilitatea de a gîndi o lege 
morală, prin urmare o cunoaştere a lui Dumnezeu, dar numai 
din punct de vedere practic; în felul acesta, dacă încercăm s-o 
extindem într-una teoretică, găsim lui Dumnezeu un intelect 
care nu gîndeşte, ci intuieşte, o voinţă îndreptată asupra unor 
obiecte de a căror existenţă nu depinde cîtuşi de puţin satis¬ 
facţia ei (nu vreau să menţionez predicatele transcendentale, 
ca de exemplu o mărime a existenţei, adică o durată, care însă 
nu are loc în timp ca în singurul nostru mijloc posibil de a 
ne reprezenta existenţa ca mărime): numai proprietăţi despre 
care nu ne putem face nici un concept apt pentru cunoaşterea 
obiectului, şi în chipul acesta sîntem instruiţi că ele nu pot fi 
folosite niciodată pentru o teorie a fiinţelor suprasensibile şi 
că deci, pe latura aceasta, ele nu sînt de loc în stare să înte¬ 
meieze o cunoştinţă speculativă, ci îşi limitează folosirea ex¬ 
clusiv la exerciţiul legii morale. 

Ceea ce am spus în urmă este atît de evident şi poate fi 
dovedit atît de clar prin faptul că putem provoca încrezători 
pe toţi pretinşii învăţaţi în ale teol ogiei natura le (ce nume mi¬ 
nunat!)* să ne numească măcar o proprietate care să determine 
acest obiect al lor (dincolo de predicatele numai ontologice), 
bunăoară: una a intelectului sau a voinţei, cu privire la care 
să nu putem dovedi incontestabil că, dacă facem abstracţie de 
orice antropomorfism, nu ne mai rămîne decît cuvîntul simplu, 
fără a putea lega de el nici cel mai mic concept, prin care 
ne-ar fi îngăduită speranţa într-o extindere a cunoaşterii teo- 

* Erudiţia nu este propriu-zis decît ansamblul ştiinţelor istorice. 
Prin urmare, nu putem numi dascăl al teologiei revelate decît un erudit 
în cele dumnezeieşti. Dacă am vrea însă să numim erudit şi pe unul 
care se găseşte în stăpînirea unor ştiinţe raţionale (matematică şi filo¬ 
sof ie), deşi aceasta ar fi deja în contradicţie cu sensul cuvîntului 
(care socoteşte erudiţie numai ceea ce trebuie absoluit învăţat, ceea 
ce deci nu putem descoperi de la sine prin raţiune), atunci desigur 
că filosoful cu cunoştinţa lui despre Dumnezeu, ca ştiinţă pozitivă, ar 
face o figură prea urîtă, ca să se lase numit, pentru aceasta, un erudit. 

retice. Dar în ce priveşte practicul, ne rămîne încă, din pre- 
prietăţile unui intelect şi ale unei voinţe, conceptul unui ra¬ 
port, căruia legea practică (cea care determină a priori tocmai 
acest raport al intelectului cu voinţa) îi procură realitate 
obiectivă. Odată întîmplat acest lucru, i se procură de aseme¬ 
nea realitate conceptului privitor la obiectul unei voinţe moral 
determinate (conceptul de Bine suveran), şi odată cu el, con¬ 
diţiilor posibilităţii lui, Ideilor de Dumnezeu, libertate şi ne¬ 
murire, dar totdeauna numai cu privire la exerciţiul legii 
morale (nu pentru o folosire speculativă). 

După aceste observaţii, este uşor de găsit şi răspunsul la im¬ 
portanta întrebare: dacă conceptul de Dumnezeu aparţine fi¬ 
zicii (prin urmare metafizicii, ca una care conţine numai prin¬ 
cipiile pure a priori ale celei dintîi în sens general) sau 
aparţine moralei. A explica orînduirile naturale sau schimbarea 
lor, recurgînd la Dumnezeu ca la creatorul tuturor lucrurilor, 
nu e cîtuşi de puţin o explicare fizică şi constituie în general 
o mărturisire că am terminat cu filosof ia noastră: fiindcă sîn- 
tem constrînşi să admitem ceva, despre care de altfel nu avem 
nici un concept, spre a ne putea face un concept despre posi¬ 
bilitatea celor ce vedem în faţa ochilor. Este însă imposibil 
să ajungem prin metafizică, de la cunoaşterea acestei lumi la 
conceptul de Dumnezeu şi la dovada existenţei lui prin raţio¬ 
namente sigure, fiindcă ar trebui să cunoaştem această lume 
ca pe întregul posibil cel mai perfect, prin urmare să cunoaş¬ 
tem în acest scop toate lumile posibile (spre a le putea com¬ 
para cu aceasta), prin urmare ar trebui să fim atotştiutori ca 
să spunem că ea a fost posibilă numai printr-un Dumnezeu 
(aşa cum trebuie să gîndim acest concept). Dar este absolut 
imposibil să cunoaştem, prin simple concepte, existenţa acestei 
fiinţe, fiindcă orice judecată existenţială, adică judecata care 
afirmă despre o fiinţă despre care îmi fac un concept că există, 
este o judecată sintetică, adică o judecată prin care depăşesc 
acel concept şi afirm despre el mai mult decît ce era gîndit 
în concept: anume că acestui concept din intelect îi corespunde 
şi un lucru în afara intelectului, ceea ce este evident imposibil 
să-l obţinem prin vreun raţionament. Nu rămîne deci raţiunii 
decît un singur procedeu de a ajunge la această cunoştinţă, 
anume întrucît îşi determină obiectul, plecînd, ca raţiune pură. 

de la principiul suprem al folosirii ei pure practice (aceasta 
fiind îndreptată numai asupra existenţei a ceva, ca consecinţă 
raţională). Şi atunci se arată, nu numai în problema ei inevi¬ 
tabilă: anume în direcţia necesară a voinţei spre Binele suve¬ 
ran necesitatea de a admite o asemenea fiinţă originară în 
legătură cu posibilitatea acelui bine în lume, ci, ceea ce este 
lucrul cel mai minunat, ceva care lipsea cu totul înaintării 
raţiunii pe calea naturală, anume un concept exact determi¬ 
nat al acestei fiinţe originare. Cum nu putem cunoaşte această 
lume decît într-o mică parte, mai puţin încă o putem compara 
cu toate lumile posibile, putem conchide desigur din ordinea, 
finalitatea şi mărimea ei un creator al ei înţelept, bun, pu¬ 
ternic etc., dar nu omniştiinţa, omnibunătatea, atotputernicia 
lui etc. Putem admite desigur şi că sîntem autorizaţi să com¬ 
pletăm această inevitabilă lipsă printr-o ipoteză permisă şi 
foarte rezonabilă, anume că, dacă în aşa de multe părţi cîte 
se oferă cunoaşterii noastre mai aprofundate, se vădesc înţelep¬ 
ciunea, bunătatea etc., atunci şi în celelalte va fi la fel, şi ar 
fi deci rezonabil să se atribuie autorului lumii toată perfecţiu¬ 
nea posibilă; dar acestea nu sînt concluzii prin care să ne mîn- 
drim cu scrutarea noastră, ci numai îndreptăţiri, care ni se 
pot concede, dar care totuşi, pentru a face uz de ele, mai au 
nevoie de o recomandare din altă parte. Conceptul de Dumne¬ 
zeu rămîne deci pe drumul empiric (al fizicii) totdeauna un 
concept nu destul de precis despre perfecţiunea Fiinţei prime, 
spre a-1 considera adecvat conceptului de Divinitate (de la me¬ 
tafizică, în partea ei transcendentală, nu se poate obţine nimic). 

Dacă încerc acum să sprijin acest concept pe obiectul raţiunii 
practice, găsesc că principiul moral îl admite ca posibil numai 
sub supoziţia unui autor al lumii de o perfecţiune supremă. El 
trebuie să fie atotştiutor, pentru a-mi cunoaşte purtarea în 
ceea ce este mai intim în simţămintele mele, în toate cazurile 
posibile şi în toată vremea ce va-să-vie; atotputernic, pentru 
a-i distribui consecinţele cuvenite; la fel omniprezent, etern 
etc. Prin urmare, legea morală determină, prin conceptul de 
Bine suveran ca obiect al unei raţiuni pure practice, conceptul 
de fiinţă originară cu fiinţă supremă, ceea ce procedeul fizic 
(şi, urcînd mai sus, procedeul metafizic), prin urmare întregul 
procedeu speculativ al raţiunii, nu putea face. Deci conceptul 

de Dumnezeu este un concept aparţinînd originar nu fizicii, 
adică raţiunii speculative, ci moralei, şi acelaşi lucru se poate 
spune şi despre celelalte concepte ale raţiunii, despre care am 
tratat mai sus ca postulate ale raţiunii în folosirea ei practică. 

Dacă în istoria filosofiei greceşti, în afară de Anaxagoras, nu 
se găsesc urme clare ale unei teologii raţionale pure, cauza 
nu stă în faptul că filosofilor antici le lipsea intelectul şi scru¬ 
tarea de a se ridica pînă acolo pe drumul speculaţiei, cel puţin 
cu ajutorul unei ipoteze cu totul rezonabilă; ce putea fi mai 
uşor şi mai firesc decît ideea care se oferea fiecăruia de la 
sine, de a admite, în locul treptelor nedeterminate de perfec¬ 
ţiune ale unor cauze diferite ale lumii, o cauză unică şi raţio¬ 
nală, care să posede întreaga perfecţiune? Dar relele din lume 
li s-au părut obiecţii cu mult prea importante, pentru a se 
crede autorizaţi să admită o astfel de ipoteză. Prin urmare, 
ei au arătat tocmai inteligenţă şi scrutare, prin aceea că nu 
şi-au îngăduit această ipoteză, ci, dimpotrivă, scormoneau 
printre cauzele naturale, ca să poată găsi printre ele proprie¬ 
tatea şi puterea cerute pentru fiinţa originară. Dar după ce 
acest popor ager la minte ajunsese atît de departe în cerce¬ 
tările naturale, încît să studieze filosofic înseşi obiectele mo¬ 
rale, asupra cărora celelalte popoare n-au făcut mai mult decît 
să trăncănească: ei găsiră îndată o nouă nevoie, anume una 
practică, care nu întîrzie să le indice precis conceptul fiinţei 
originare, raţiunea speculativă avînd rolul de spectator, cel 
mult meritul încă de a împodobi un concept care nu crescuse 
pe pămîntul ei, şi de a promova cu o serie de confirmări scoase 
din studiul naturii, care abia acum se iveau, nu autoritatea 
(care era deja întemeiată), ci mai curînd numai fastul unei 
pretinse scrutări a raţiunii teoretice. 


Prin aceste observaţii, cititorul Criticii raţiunii pure specu¬ 
lative se va convinge perfect, cît de extrem de necesară, cît 
de utilă era pentru teologie şi morală acea deducţie dificilă a 
categoriilor. Căci numai situlndu-le în intelectul pur, putem 
evita de a le considera, împreună cu Platon, ca înnăscute şi a 

întemeia pe ele pretenţii extravagante cu teorii asupra suj»ra- 
sensibilului, al căror sfîrşit nici nu se poate întrevedea, iar 
prin ele de a face din teologie o lanternă magică de fantome; 
iar dacă le considerăm ca dobindite, putem evita de a le limita, 
împreună cu Epicur, folosirea lor generală şi particulară, chiar 
şi cea din punct de vedere practic, numai la obiecte şi prin¬ 
cipii sensibile de determinare. Dar după ce Critica a dovedit 
prin acea deducţie, intii: că nu sînt de origine empirică, ci că 
îşi au a priori sediul şi izvorul în intelectul pur, în al doilea 
rînd de asemenea, că, referindu-se la obiecte în genere, inde¬ 
pendent de intuiţia acestor obiecte, ele nu produc în adevăr 
cunoştinţă teoretică decît în aplicarea la obiecte empirice, dar 
că, aplicate la un obiect dat de raţiunea pură practică, servesc 
la gîndirea determinată a suprasensibilului, însă numai întru- 
cît acesta este determinat prin predicate care ţin în chip ne¬ 
cesar de scopul pur, practic, dat a priori, şi de posibilitatea lui. 
Limitarea speculativă a raţiunii pure şi extinderea ei practică, 
o conduc abia la acel raport de egalitate, în care raţiunea în 
genere poate fi folosită potrivit scopurilor, şi exemplul acesta 
demonstrează mai bine decît oricare altul că drumul spre 
înţelepciune, dacă trebuie să fie asigurat şi să nu fie imprac¬ 
ticabil sau derutant, trebuie să treacă, la noi oamenii, inevitabil 
prin ştiinţă, dar nu ne putem convinge că ştiinţa duce la 
acest scop decît după ce ea va fi fost încheiată. 


vm 

DESPRE ASENTIMENTUL DAT JUDECAŢILOR CARE PROVIN 
DINTR-O NEVOIE A RAŢIUNII PURE 

O nevoie a raţiunii pure în folosirea ei speculativă duce 
numai la ipoteze, iar una a raţiunii practice la postulate; căci 
în primul caz mă urc de la ceea ce este derivat, cit vreau de 
sus, în seria principiilor, şi am nevoie de un principiu origi¬ 
nar, nu spre a da realitate obiectivă acelui derivat (de exemplu, 
legăturii cauzale a lucrurilor şi schimbărilor din lume), ci nu¬ 
mai pentru a satisface pe deplin raţiunea mea investigatoare 
cu privire la acel derivat. Astfel văd în faţa mea ordinea şi 
finalitatea din natură şi nu am nevoie să recurg la speculaţie 

spre a mă încredinţa de irealitatea lor, ci am numai nevoie, 
spre a le explica, să presupun o Divinitate drept cauză a lor; 
deoarece concluzia de la efect la o cauză determinată, mai ales 
la una atît de exact şi de complet determinată, aşa cum trebuie 
să gindim pe Dumnezeu, e totdeauna incertă şi dubioasă, o 
astfel de supoziţie nu poate fi dusă mai departe decît la gradul 
de certitudine a părerii care, pentru noi oamenii, este cea mai 
raţională*. Dimpotrivă, o nevoie a raţiunii pure practice este 
întemeiată pe o datorie: de a face din ceva (Binele suveran) 
obiectul voinţei mele, spre a-1 realiza din toate puterile; pentru 
aceasta trebuie să presupun însă posibilitatea acestui bine, deci 
şi condiţiile lui, anume: Dumnezeu, libertate şi nemurire, pen¬ 
tru că pe acestea nu le pot dovedi prin raţiunea mea specula¬ 
tivă, deşi nici nu pot să le resping. Această datorie se înteme¬ 
iază pe o lege, desigur cu totul independentă de aceste supoziţii 
din urmă, o lege apodictic certă in sine, anume pe legea mo¬ 
rală şi, ca atare, ea nu are nevoie de nici un sprijin străin, 
venit de la o părere teoretică asupra naturii interne a lucru¬ 
rilor, de scopul secret al ordinii lumii sau de vreun cîrmuitor 
proeminent, pentru a ne obliga în chipul cel mai perfect la 
acţiuni necondiţionat conforme legii. Dar efectul subiectiv al 
acestei legi, anume simţămîntul In conformitate cu ea şi făcut 
necesar tot prin ea: de a lucra la realizarea Binelui suveran 
practic posibil, presupune totuşi cel puţin că acesta din urmă 
este posibil, căci în caz contrar ar fi practic imposibil de a 
tinde spre obiectul unui concept care ar fi în fond vid şi fără 
obiect. Postulatele de mai sus nu privesc decît condiţiile fizice 
sau metafizice, intr-un cuvînt: condiţiile care se află în natura 
lucrurilor, ale posibilităţii binelui suveran, dar nu în vederea 
unui scop speculativ arbitrar, ci în acela al unui scop practic 


* Dar nici aici nu am putea pretexta o nevoie a raţiunii, dacă nu 
am avea înaintea ochilor un concept problematic, dar totuşi inevitabil, 
al raţiunii, anume cel al unei fiinţe absolut necesare. Acest concept 
se vrea să fie determinat, şi este, dacă i se mai adaugă tendinţa spre 
extindere, fundamentul obiectiv al unei nevoi a raţiunii speculative, 
anume de a determina mai îndeaproape conceptul unei fiinţe necesare 
care trebuie să servească de principiu originar celorlalte fiinţe şi de a 
face cunoscută într-un fel oarecare această fiinţă ultimă. Fără astfel 
de probleme anterioare şi necesare nu există nevoi, ce) puţin ale ra¬ 
ţiunii pure; celelalte sînt nevoi ale înclinaţiei. 

necesar al voinţei raţionale pure, care aici nu alege, ci se su¬ 
pune unei porunci inflexibile a raţiunii, care îşi are obiectiv 
fundamentul în natura lucrurilor, aşa cum trebuie ele judecate 
universal de raţiunea pură, şi nu se întemeiază pe vreo încli¬ 
naţie în legătură cu ceea ce dorim din raţiuni pur subiective, 
nu este autorizată cîtuşi de puţin să admită de îndată ca po¬ 
sibile mijloacele de a-1 dobîndi sau ca real obiectul însuşi. 
Deci aceasta este o nevoie absolut necesară şi îşi justifică su¬ 
poziţia nu numai ca ipoteză permisă, ci ca postulat în interes 
practic; şi admiţînd că legea morală ca poruncă (nu ca regulă 
de prudenţă) obligă inflexibil pe fiecare, atunci omului onest 
îi este îngăduit să spună: foarte bine: eu vreau ca Dumnezeu 
să existe, ca existenţa mea din această lume să mai fie, în 
afară de conexiunea naturală, şi o existenţă într-o lume pură 
a intelectului, în sfîrşit, şi ca durata mea să fie infinită; eu 
rămîn neclintit în privinţa aceasta şi nu las să mi se ia această 
credinţă; căci aceasta este singura împrejurare în care inte¬ 
resul meu determină inevitabil judecata mea, pentru că nu 
mi.-e permis să cedez nimic din el, fără ca să iau în seamă 
sofisticăriile, oricît de puţin aş fi în stare să răspund la ele 
sau să le opun altele mai înşelătoare*. 


Spre a preveni interpretări greşite în folosirea unui concept 
încă atît de neobişnuit ca acela al unei credinţe a raţiunii pure 
practice, fie-mi îngăduit să adaug încă o observaţie. Aproape 
că s-ar părea că această credinţă a raţiunii este anunţată aici 


* în „Muzeul german", în februarie 1787, se găseşte un studiu al unei 
minţi foarte fine şi lucide, a defunctului Wizenmann, a cărui moarte 
prematură este regretabilă, în care el contestă dreptul de a conchide 
de la o nevoie la realitatea obiectivă a obiectului acestei nevoi şi îşi 
explică ideea cu exemplul unui îndrăgostit care, îndrăgostindu-se ne¬ 
buneşte de o Idee de frumuseţe, care nu este decît o himeră a lui, ar 
vrea să conchidă că un astfel de obiect există într-adevăr undeva. 
Eu îi dau complet dreptate în toate cazurile în care nevoia este înte¬ 
meiată pe înclinaţie, care nu poate postula în chip necesar existenţa 
obiectului nici măcar pentru cel afectat de ea, cu atît mai puţin con¬ 
ţine o cerinţă valabilă pentru oricine şi de aceea este numai un prin- 

chiar ca poruncă, anume de a admite ca posibil Binele suve¬ 
ran. Dar o credinţă care este poruncită este o absurditate. Să 
ne amintim însă de discuţia de mai sus asupra a ceea ce se 
cere a fi admis în conceptul de Bine suveran şi ne vom con¬ 
vinge că nu se cuvine de loc să ni se ordone a admite această 
posibilitate şi că nici simţămintele practice nu cer s-o admitem, 
ci că raţiunea speculativă trebuie s-o admită fără a i se cere; 
căci nimeni nu poate să susţină că este imposibil în sine ca 
fiinţele raţionale din această lume să se bucure de cantitatea 
de fericire de care se fac demne, conformîndu-şi purtarea lor 
legii morale. Cu privire la prima parte a Binelui suveran, 
anume în ceea ce priveşte moralitatea, legea morală ne dă 
numai o poruncă, şi a ne îndoi de posibilitatea acestui element 
ar fi totuna cu a ne îndoi de legea morală însăşi. Dar în ceea 
ce priveşte partea a doua a acelui obiect, anume fericirea total 
corespunzătoare acelei demnităţi, nu este în adevăr nevoie de 
nici o poruncă pentru a-i concede în genere posibilitatea, căci 
raţiunea speculativă însăşi nu are nimic de obiectat; numai 
modul cum să concepem o astfel de armonie a legilor naturii 
cu cele ale libertăţii are în el ceva, cu privire la care ne in¬ 
cumbă o alegere, fiindcă raţiunea speculativă nu decide nimic 
asupra acestui lucru cu certitudine apodictică şi că, în ce pri¬ 
veşte raţiunea teoretică, poate exista un interes moral, care 
este decisiv. 

Spusesem mai sus că după simplul curs natural al lucrurilor 
în lume, nu trebuie nici să ne aşteptăm, nici să considerăm ca 
imposibilă fericirea corespunzînd exact valorii morale şi că 
deci posibilitatea Binelui suveran nu poate fi admisă din acest 
punct de vedere decît sub supoziţia unui autor moral al lumii. 
M-am abţinut intenţionat să restrîng această judecată la con- 


c-i pi ii subiectiv al dorinţelor. Dar aici avem o nevoie a raţiunii, prove¬ 
nind dintr-un principiu obiectiv de determinare al voinţei, anume din 
legea morală care obligă necesar orice fiinţă raţională, deci o autoriză 
să presupună a priori în natură condiţii adecvate ei şi face aceste con¬ 
diţii inseparabile de folosirea practică completă a raţiunii. Este datorie 
să realizăm pe cit putem Binele suveran; de aceea el trebuie să fie 
şi posibil; prin urmare este de asemenea inevitabil pentru orice fiinţă 
raţională din lume să presupună ceea ce este necesar posibilităţii obiec¬ 
tive a Binelui suveran. Supoziţia este la fel de necesară ca legea mo¬ 
rală, numai în raport cu care ca este valabilă. 

cUţiile subiective ale raţiunii noastre, spre a mă folosi de ea 
abia atunci, cînd modul ei de a considera ceva ca adevărat 
(Furvoahrhalten) urma să fie determinat mai îndeaproape. în 
realitate, imposibilitatea amintită este numai subiectivă, adică 
raţiunea noastră găseşte că e imposibil pentru ea să conceapă, 
după simplul curs al naturii, o conexiune atît de exact propor- 
ţionată şi atît de general adecvată unui scop, între două serii 
de evenimente care se produc în lume după legi atît de dife¬ 
rite; cu toate că ea nu poate, ca de altfel în tot ce în natură 
este conform unui scop, nici dovedi imposibilitatea acestei co¬ 
nexiuni după legi universale ale naturii, adică s-o arate sufi¬ 
cient prin raţiuni obiective. 

Dar acum intră în joc un principiu de decizie de altă natură, 
pentru a pune capăt şovăielii raţiunii speculative. Porunca de 
a realiza Binele suveran este fundată obiectiv (în raţiunea 
practică), posibilitatea Binelui suveran în genere este şi ea 
fundată obiectiv (în raţiunea teoretică, care nu are nimic de 
obiectat). Dar raţiunea nu poate decide obiectiv modul cum 
trebuie să ne reprezentăm această posibilitate: dacă potrivit 
unor legi universale ale naturii fără un autor înţelept care 
prezidează natura sau numai supozînd un astfel de autor. Aici 
intervine o condiţie subiectivă a raţiunii: singurul mod teoretic 
posibil pentru ea, şi în acelaşi timp singurul mod folositor 
moralităţii (care depinde de o lege obiectiva a raţiunii) de a 
concepe armonia exactă dintre imperiul naturii şi imperiul 
moravurilor ca condiţie a posibilităţii Binelui suveran. Cum 
realizarea Binelui suveran şi deci supoziţia posibilităţii lui este 
obiectiv (dar numai ca consecinţă a raţiunii practice) necesară; 
dar cum în acelaşi timp modul cum vrem să-l concepem ca 
posibil depinde de alegerea noastră, în care însă un interes 
liber al raţiunii pure practice decide pentru admiterea unui 
autor înţelept al lumii, principiul care determină judecata 
noastră în acest caz este desigur subiectiv ca trebuinţă, dar în 
acelaşi timp şi necesar ca mijloc de a realiza tot ce este obiec¬ 
tiv (practic), este fundamentul unei maxime a credinţei 
(Vii.rwahrha.lten) din punct de vedere moral, adică a unei cre¬ 
dinţe pure practice a raţiunii. Această credinţă nu este deci 
poruncită, ci a provenit din însuşi simţămîntul moral ca o 
determinare liberă a judecăţii noastre, utilă din punct de ve- 

dere moral (care ne este poruncită), pe lîngă aceasta şi în con¬ 
cordanţă cu nevoia teoretică a raţiunii de a admite existenţa 
acestui autor înţelept al lumii şi a o pune apoi ca fundament 
al folosirii raţiunii; ea poate deci deseori să şovăie chiar şi la 
cei bine intenţionaţi, dar nu poate cădea niciodată în incre¬ 
dulitate. 


IX 

DESPRE RAPORTUL ÎNŢELEPT PROPORŢIONAT 
AL FACULTĂŢILOR DE CUNOAŞTERE ALE OMULUI 
FAŢA DE MENIREA LUI PRACTICA 

Dacă natura omenească este menită să tindă spre Binele su¬ 
veran, trebuie să admitem şi că măsura facultăţilor ei de cu¬ 
noaştere şi mai ales raportul dintre ele este corespunzător 
acestui scop. Dar Critica raţiunii pure speculative dovedeşte 
enorma insuficienţă de a rezolva potrivit acestui scop cele mai 
importante probleme care îi sînt propuse, deşi nu ignoră indi¬ 
caţiile naturale şi care nu sînt de dispreţuit ale aceleiaşi ra¬ 
ţiuni, la fel marele progrese pe care le poate face această fa¬ 
cultate, spre a se apropia de acel mare scop care i-a fost pro¬ 
pus, fără totuşi a-1 atinge vreodată prin ea însăşi chiar cu 
ajutorul celei mai mari cunoaşteri a naturii. Deci natura pare 
a ne fi înzestrat aici vitreg cu o facultate necesară scopului 
nostru. 

Presupuneţi că ea s-ar fi conformat în această privinţă do¬ 
rinţei noastre şi ne-ar fi împărtăşit acea facultate de scrutare 
sau acea iluminaţie pe care am vrea bucuroşi să le avem şi 
în posesiunea cărora unii chiar îşi imaginează că se găsesc in 
adevăr, care ar fi, după toate aparenţele, urmarea acestui fapt? 
Dacă nu ar fi schimbată în acelaşi timp şi întreaga noastră 
natură, înclinaţiile, care au totuşi totdeauna primul cuvînt, ar 
reclama mai întîi satisfacerea lor şi, unite cu o reflecţie raţio¬ 
nală, satisfacerea cea mai mare şi cea mai durabilă, sub numele 
de fericire; legea morală ar vorbi după aceea, pentru a ţine 
aceste înclinări în limitele care le convin şi chiar a le supune 
pe toate împreună unui scop superior, care nu ţine seamă de 

nici o înclinaţie. Dar în locul luptei pe care o are de dus acum 
simţămîntul moral cu înclinaţiile, în care după cîteva înfrîn- 
geri se poate dobîndi totuşi treptat forţa morală a sufletului, 
ne-ar sta neîncetat înaintea ochilor Dumnezeu şi veşnicia în 
înfricoşătoarea lor maiestate (căci ceea ce putem dovedi com¬ 
plet, valorează, ca certitudine, pentru noi tot atît ca şi cele de 
care ne asigurăm prin propriii noştri ochi). Violarea legilor 
ar fi desigur evitată, ceea ce este poruncit ar fi împlinit; dar 
cum simţămîntul, din care trebuie să se întîmple acţiunile, nu 
poate fi insuflat în noi prin nici un fel de poruncă, cum imbol¬ 
dul activităţii este aici totdeauna la îndemînă şi extern, cum 
deci raţiunea nu are nevoie să facă mai întîi sforţări spre a 
aduna forţe ca să reziste înclinaţiilor prin reprezentarea vie 
a demnităţii legii, cele mai multe dintre acţiunile conforme 
legii s-ar face din frică, puţine numai din speranţă şi nici una 
din datorie, iar o valoare morală a acţiunilor, singura de care 
depinde valoarea persoanei şi chiar aceea a lumii în ochii în¬ 
ţelepciunii supreme, nu ar mai exista. Purtarea oamenilor, 
atîta timp cit natura lor ar rămîne aşa cum e, ar fi deci trans¬ 
formată intr-un simplu mecanism în care, ca şi într-o piesă 
de marionete, totul ar gesticula bine, dar unde în figuri nu s-ar 
întîlni totuşi viaţă. Cum cu noi lucrurile stau cu totul altfel, 
cum, cu toată încordarea raţiunii noastre, nu avem decît o 
perspectivă foarte obscură şi echivocă în viitor, cum cîrmuito- 
rul lumii ne lasă numai să-i bănuim existenţa şi maiestatea, 
dar nu ne lasă să le observăm sau să le dovedim clar, cum, 
dimpotrivă, legea morală din noi, fără a ne făgădui ceva sigur 
şi fără a ne ameninţa, reclamă de la noi respect dezinteresat, 
permiţîndu-ne de altfel cînd acest respect a ajuns activ şi 
dominant, abia atunci şi numai prin aceasta perspective în 
imperiul suprasensibilului, dar şi atunci numai cu slabe între¬ 
zăriri: aşa poate avea loc simţămîntul autentic moral, închinat 
nemijlocit legii şi aşa creatura raţională poate deveni demnă 
să participe la Binele suveran, care corespunde valorii morale 
a persoanei sale şi nu numai acţiunilor ei. Deci şi aici ar putea 
să fie la fel cu ceea ce ne învaţă de altfel suficient studiul 
naturii şi al omului: că înţelepciunea inexplorabilă prin care 
existăm nu e mai puţin demnă de veneraţie pentru ceea ce 
ne-a refuzat decît pentru ceea ce ne-a acordat. 

METODOLOGIA 
RAŢIUNII PURE PRACTICE 




Prin metodologia raţiunii pure practice nu se poate înţelege 
modul (atît în reflecţie cit şi în expunere) de a proceda cu 
principii pure practice în vederea unei cunoaşteri ştiinţifice a 
acestor principii, ceea ce de altfel în filosofia teoretică se nu¬ 
meşte metodă (căci cunoaşterea populară are nevoie de o ma¬ 
nieră, iar ştiinţa de o metodă, adică de un procedeu operînd 
după principii ale raţiunii, numai prin care diversul unei cu¬ 
noaşteri poate deveni un sistem). Dimpotrivă, prin această me¬ 
todologie se înţelege modul cum să se poată procura legilor 
raţiunii pure practice acces în simţirea omenească, influenţă 
asupra maximelor ei, adică a face ca raţiunea obiectiv practică 
să fie şi subiectiv practică. 

Este intr-adevăr clar că acele principii determinante ale 
voinţei, care singure fac maximele propriu-zis morale şi le dau 
o valoare morală, anume reprezentarea nemijlocită a legii şi 
observarea obiectiv necesară a acestei legi ca datorie, trebuie 
reprezentate ca adevăratele mobiluri ale acţiunilor; fiindcă 
altfel s-ar produce în adevăr legalitatea acţiunilor, dar nu şi 
moralitatea simţămintelor. Dar nu este tot atît de clar, mai 
curind la prima privire cu totul neprobabil trebuie să apară 
oricui, că şi subiectiv acea reprezentare a virtuţii pure ar pu¬ 
tea avea mai multă putere asupra sufletului omenesc şi ar 
putea oferi un mobil mult mai puternic de a opera chiar acea 
legalitate a acţiunilor şi de a produce decizii mai puternice, 
de a prefera legea, înaintea oricărui alt considerent, numai 
din respect pentru ea, decît ar putea provoca toate seducţiile 

înşelătoare ale plăcerii şi în genere tot ceea ce s-ar putea con¬ 
sidera fericire, sau şi toate ameninţările durerii şi ale relelor. 
Totuşi în realitate aşa stau lucrurile, şi dacă natura omenească 
nu ar fi astfel constituită, nici un mod de reprezentare a legii 
nu ar produce vreodată prin digresiuni şi mijloace care ar 
recomanda-o moralitatea simţirii. Totul ar fi curată ipocrizie, 
legea ar fi urîtă sau chiar dispreţuită, în timp ce ar fi totuşi 
observată pentru profitul propriu. Litera legii (legalitatea) s-ar 
găsi în acţiunile noastre, dar de loc spiritul ei în simţămintele 
noastre, şi cum, cu toate eforturile noastre, totuşi nu ne putem 
desprinde cu totul de raţiune în judecata noastră, ar trebui 
să părem inevitabil în faţa propriilor noştri ochi ca nişte oa¬ 
meni nemernici, abjecţi, deşi am încerca să ne despăgubim 
de această umilire, în faţa tribunalului interior, prin faptul că 
ne-am desfăta în plăcerile pe care o lege naturală sau divină 
acceptată de noi le-ar fi legat, după părerea noastră, de meca¬ 
nismul poliţiei ei, care s-ar conduce numai după ceea ce facem, 
fără să-i pese de principiile determinante pentru care o facem. 

Ce-i drept, nu se poate nega că pentru a duce mai întîi un 
spirit sau încă necultivat sau şi degenerat pe calea binelui 
moral e nevoie de cîteva îndrumări pregătitoare, pentru a-1 
momi cu propriul lui avantaj sau a-1 înspăimînta cu paguba 
lui; dar de îndată ce acest mecanism, acest fir conducător şi-a 
făcut oarecare mic efect, trebuie să fie prezentat sufletului 
principiul moral pur de determinare, care nu numai că e sin¬ 
gurul care întemeiază un caracter (mod de gîndire consecvent, 
practic, după maxime imuabile), ci şi pentru că-1 învaţă pe om 
să-şi simtă propria demnitate, dă sufletului o forţă, la care 
el însuşi nu s-a aşteptat, de a se smulge din orice dependenţă 
sensibilă, întrucît tinde să devină dominantă, şi de a găsi în 
independenţa naturii lui inteligibile şi în mărinimia sufletească 
pentru care se vede destinat o bogată compensaţie pentru jert¬ 
fele pe care le face. Vrem deci să dovedim, prin observaţii pe 
care oricine le poate face că această proprietate a spiritului 
nostru, această receptivitate pentru un interes moral pur şi 
prin urmare această forţă motrice a reprezentării pure a vir¬ 
tuţii, dacă este apropiată convenabil de inima omenească, este 
mobilul cel mai puternic, şi dacă e vorba de durată şi punc¬ 
tualitate în observarea maximelor morale, unicul mobil spre 

bine; totuşi trebuie amintit aici în acelaşi timp că, dacă aceste 
observaţii vor dovedi numai realitatea unei astfel de simţiri, 
dar nu o ameliorare morală produsă de ea, aceasta nu dău¬ 
nează singurei metode care constă în a face prin simpla repre¬ 
zentare a datoriei subiectiv practice legile obiectiv practice ale 
raţiunii pure, ca şi cînd ea ar fi o vană fantezie. Cum această 
metodă nu a fost pusă încă niciodată în practică, experienţa 
nu poate dovedi încă nimic despre succesul ei, ci putem cere 
numai dovezi în ce priveşte capacitatea de a suferi influenţa 
unor astfel de mobiluri, pe care le voi expune acum pe scurt, 
apoi voi schiţa în puţine cuvinte metoda de urmat pentru a 
întemeia şi cultiva simţăminte morale autentice. 

Dacă urmărim cu atenţie mersul conversaţiilor din cercurile 
amestecate, care nu se compun numai din savanţi şi pedanţi, 
ci şi din oameni de afaceri sau cucoane, observăm că în afară 
de poveşti şi glume, mai are loc şi o conversaţie, anume dis¬ 
cuţia serioasă: fiindcă poveştile, dacă trebuie să aibă noutate 
şi cu ea interes, se termină îndată, iar glumele devin uşor 
banale. Dar în toate discuţiile serioase nu există nici una care 
să provoace ralierea persoanelor, care altfel se plictisesc re¬ 
pede în orice discuţii subtile, şi care să aducă în societate o 
anumită însufleţire, decît discuţia despre valoarea morală a 
cutărei sau cutărei acţiuni, prin care trebuie să se constituie 
caracterul vreunei persoane. Aceia pentru care altfel tot ce 
este subtil şi meditativ în problemele teoretice este sec şi su¬ 
părător, participă îndată la conversaţie, cînd este vorba să de¬ 
termine conţinutul moral al unei acţiuni bune sau rele, care 
se povesteşte, şi sînt atît de precişi, de rafinaţi, de subtili, spre 
a născoci tot ce ar putea micşora puritatea intenţiei, prin ur¬ 
mare gradul virtuţii din această acţiune sau şi numai ceea ce 
ar putea s-o facă suspectă, cum nu te aştepţi de la ei cu pri¬ 
vire la nici un obiect de speculaţie. In aceste aprecieri poţi 
vedea adesea strălucind caracterul persoanelor care judecă ele 
însele pe alţii; unele dintre ele par înclinate să-şi exercite ofi¬ 
ciul de judecător mai ales faţă de cei morţi şi să apere binele 
ce se povesteşte cu privire la cutare sau cutare acţiune a aces¬ 
tora împotriva tuturor insinuărilor care ating puritatea inten¬ 
ţiilor şi în cele din urmă apără întreaga valoare morală a per¬ 
soanei contra reproşului de prefăcătorie şi de răutate ascunsă, 

în timp ce alţii, din contra, par mai dispuşi să atace această 
valoare, căutînd motive de acuzare şi de culpe. Totuşi, nu pu¬ 
tem atribui acestora din urmă totdeauna intenţia de a voi să 
îndepărteze cu totul prin raţionamente subtile virtutea din 
toate acţiunile oamenilor care pot fi citate ca exemple spre 
a o reduce la un nume gol, ci adesea nu e decît severitatea 
bine intenţionată în determinarea conţinutului moral autentic 
potrivit unei legi inflexibile, care, luată ca termen de compa¬ 
raţie în locul exemplelor, coboară foarte mult înfumurarea, în 
domeniul moral, şi umilinţa nu este numai propovăduită, ci 
este simţită de fiecare la o mai atentă examinare de sine. To¬ 
tuşi, putem observa mai totdeauna că apărătorii purităţii in¬ 
tenţiei în exemple date, încearcă bucuros acolo unde ei pre¬ 
supun că este probitate în sine, să şteargă orice pată cit de 
mică de pe principiul de determinare, pentru ca, dacă se con¬ 
testă tuturor exemplelor veracitatea şi se neagă oricărei virtuţi 
omeneşti puritatea, virtutea să nu fie luată în cele din urmă ca 
o simplă fantomă şi astfel orice efort spre a o realiza să fie 
dispreţuit ca afectare deşartă şi înfumurare înşelătoare. 

Nu ştiu de ce educatorii tineretului nu s-au folosit încă de 
mult de această înclinaţie a raţiunii spre a întreprinde cu plă¬ 
cere chiar cea mai subtilă cercetare în problemele practice care 
i se propun, şi de ce, după ce şi-ar fi luat ca fundament un ca¬ 
tehism moral, nu a explorat biografiile din timpurile vechi şi 
moderne cu intenţia de a avea la îndemînă dovezi pentru dato¬ 
riile prezentate în ele şi de a exercita, prin aceste exemple, 
mai ales prin comparaţia acţiunilor asemănătoare făcute în 
împrejurări diverse, judecata elevilor lor, pentru a-i învăţa să 
le observe conţinutul lor moral mai mic sau mai mare; în care 
chiar şi tineretul care altfel este încă necopt pentru orice fel 
de speculaţie, devine curînd foarte perspicace şi nu lipsit de 
interes în această privinţă, fiindcă simte progresul judecăţii 
lui; dar ceea ce este mai important, ei vor putea spera cu încre¬ 
dere că exerciţiul repetat de a cunoaşte buna purtare în toată 
puritatea ei şi de a o aproba, şi, dimpotrivă, de a observa chiar 
şi cea mai mică abatere de la ea cu regret şi dispreţ, deşi în 
aceasta nu este desigur decît numai un joc al judecăţii, în care 
pot rivaliza între ei şi copiii, totuşi va lăsa o impresie durabilă 
de stimă pe de o parte şi pe de altă parte una de aversiune, 

care prin simpla obişnuinţă de a privi adesea astfel de acţiuni 
ca demne de aprobare sau de blam, ar forma o bună funda¬ 
mentare pentru cursul viitor al vieţii. Doresc numai ca ei să 
fie cruţaţi de exemplele aşa-numitelor acţiuni nobile (supra- 
meritorii) în care scrierile noastre sentimentale sînt atît de 
bogate şi ca totul să i'ie raportat numai la datorie şi la valoarea 
pe care un om poate şi trebuie să şi-o atribuie în faţa proprii¬ 
lor lui ochi prin conştiinţa de a n-o fi violat; pentru că ceea 
ce nu ajunge decît la dorinţi deşarte şi aspiraţii la o perfec¬ 
ţiune inaccesibilă, nu produce decît eroi de roman, care, prea 
mîndri de sentimentul lor pentru splendoarea extravagantă, se 
eliberează de practicarea îndatoririlor comune şi curente, care 
nu mai par atunci decît neînsemnat de mici*. 

Dar dacă întrebăm: ce este propriu-zis moralitatea pură în 
raport cu care, ca o piatră de încercare, trebuie să examinăm 
conţinutul moral al fiecărei acţiuni, trebuie să mărturisesc că 
numai filosofii pot să facă îndoelnică soluţionarea acestei pro¬ 
bleme: căci în raţiunea omenească obişnuită ea nu e, ce-i drept, 
rezolvată prin formule generale abstracte, dar e decisă totuşi 
de mult prin folosirea obişnuită, oarecum ca distingerea mîinii 
drepte şi a mîinii stingi. Vom arăta deci mai întîi caracterul 
distinctiv al virtuţii pure printr-un exemplu şi, închipuindu-ne 
că acest exemplu i s-a propus spre examinare unui băiat de 
zece ani, să vedem dacă el, şi de la sine, fără a fi îndrumat de 
învăţător, ar trebui să judece necesar astfel. Să povestim isto¬ 
ria unui om cinstit pe care cineva vrea să-l convingă să treacă 
de partea calomniatorilor unei persoane nevinovate, altfel fără 


* Este foarte recomandabil să se laude acţiuni în care strălucesc 
un sknţămînt mare, dezinteresat, simpatetic şi bunătate omenească. Dar 
aici trebuie să atragem atenţia nu atit asupra elevării sufletului, care 
este foarte fugitivă şi trecătoare, cit asupra supunerii inimii la dato¬ 
rie, de la care ne putem aştepta la o impresie mai durabilă, fiindcă 
include principii (pe cînd elevarea sufletului nu include decît porniri 
pătimaşe). Nu este nevoie decît să ne gîndim pentru a găsi totdeauna 
o culpă de care s-a făcut vinovat printr-un mijloc oarecare faţă de 
neamul omenesc (de nu ar fi făcut decît că, datorită inegalităţii oame¬ 
nilor în organizarea civilă, unii se bucură de avantaje din pricina că¬ 
rora alţii sînt siliţi să suporte cît mai multe privaţiuni), pentru a nu 
lăsa reprezentarea prezumţioasă a ceea ce e meritoriu să alunge idcca 
de datorie. 

putere (ca bunăoară Anna de Boleyn, acuzată de Henric al 
VlII-lea al Angliei). I se oferă câştiguri, adică mari daruri sau 
un înalt rang, el le refuză. Această atitudine va produce în 
sufletul ascultătorului simple aplauze şi aprobare, pentru că e 
vorba de cîştig. Acum începe ameninţarea cu pierderi. Printre 
aceşti calomniatori sînt prietenii lui cei mai buni, care acum 
denunţă prietenia cu el, sînt rude apropiate, care ameninţă 
să-l dezmoştenească (pe el, care este fără avere), sînt potentaţi, 
care-1 pot urmări şi jigni în orice loc şi în orice stare, este un 
principe domnitor, care-1 ameninţă cu pierderea libertăţii, ba 
chiar a vieţii însăşi. Iar pentru ca suferinţa să fie deplină, să-l 
facem să simtă şi durerea pe care numai o inimă moral bună 
o poate simţi interior, să-i reprezentăm familia ameninţată de 
o cumplită mizerie şi sărăcie, implorindu-l să cedeze, iar pe el 
însuşi, deşi cinstit, totuşi nu lipsit de un puternic şi impresio¬ 
nant sentiment de milă pentru nenorocirea familiei ca şi pen¬ 
tru a lui, într-un moment în care-şi doreşte să nu fi trăit nici¬ 
odată ziua care-1 lasă pradă unei atît de inexprimabile sufe- 
rinţi, să ni-1 închipuim rămînînd totuşi credincios hotărîrii lui 
de a fi cinstit, fără a şovăi sau măcar a se îndoi: atunci tînărul 
meu ascultător se va ridica treptat de la simpla aprobare la 
admiraţie, de la admiraţie la uimire şi în sfîrşit la cea mai 
mare veneraţie şi la dorinţa vie de a putea fi şi el un astfel 
de om (fără a-şi dori, fireşte, să fie în situaţia lui); şi totuşi 
virtutea nu are aici atîta valoare decît numai fiindcă costă atît 
de mult, nu fiindcă îi raportează ceva. întreaga admiraţie şi 
chiar tendinţa de a deveni asemenea acestui caracter se ba¬ 
zează aici numai pe puritatea principiului moral, care nu poate 
fi reprezentată atît de izbitor decît dacă îndepărtăm din mobi- 
lurile acţiunii tot ce oamenii pot considera ca aparţinînd feri¬ 
cirii. Deci moralitatea trebuie să aibă o forţă cu atît mai mare 
asupra inimii omeneşti, cu cît este reprezentată mai pur. De 
unde rezultă că, dacă legea morală şi imaginea sfinţeniei şi a 
virtuţii trebuie să exercite oarecare influenţă asupra sufletului 
nostru, ea nu o poate exercita decît dacă poate fi pusă la inimă 
ca mobil pur, neamestecat cu nici un fel de intenţii privitoare 
la bunăstare, fiindcă în suferinţă ea se arată splendid. Dar 
trebuie să fi fost un obstacol, a cărui îndepărtare întăreşte 
efectul unei forţe motrice. Prin urmare, orice amestec de mo- 

biluri care sînt scoase din fericirea personală este un obstacol 
în calea influenţei legii morale asupra inimii omeneşti. Afirm 
în afară de aceasta că chiar în această acţiune pe care o 
admirăm, dacă principiul de determinare din care provenise 
era stima înaltă pentru datorie, atunci tocmai acest respect 
pentru lege şi nu vreo pretenţie la credinţă interioară a mări- 
nimiei şi a unui mod de a gîndi nobil şi merituos are cea mai 
mare putere asupra simţirii spectatorului, prin urmare c§ da¬ 
toria, nu meritul, trebuie să aibă asupra sufletului nu numai 
influenţa cea mai determinată, ci şi cea mai pătrunzătoare 
dacă este reprezentată în adevărata lumină a inviolabilităţii ei' 
în epoca noastră, cînd se crede că prin sentimente duioase 
şi miloase sau prin pretenţii ambiţioase sau îngîmfate şj ma j 
curînd veştejind decît întărind inimile se exercită infiuente 
mai puternice asupra sufletului decît prin reprezentarea aridă 
serioasă şi mai potrivită imperfecţiunii omeneşti şi progre¬ 
sului datoriei spre bine, este mai necesar decît oricînd să se 
atragă atenţia asupra acestei metode. A propune copiilor ca 
model acţiuni nobile, mărinimoase, meritorii în părerea de a-j 
cîştiga pentru ele prin insuflarea unui entuziasm, este cu totul 
inutil. Căci, cum ei sînt încă înapoiaţi în observarea datoriei 
celei mai obişnuite şi chiar în judecarea ei exactă, înseamnă a 
face din ei adevăraţi fantaşti. Dar chiar la partea mai instruită 
şi mai experimentată a omenirii, acest pretins mobil, dacă nu 
are asupra inimilor o influenţă dăunătoare, cel puţin nu are una 
autentică morală, pe care voiam totuşi s-o producem astfel 
Toate sentimentele, mai ales acelea care trebuie să provoace 
o sforţare neobişnuită, trebuie să-şi producă efectul î n mo _ 
mentul cînd ele sînt în furie, înainte de a se potoli, altfel nu 
fac nimic: căci inima revine la viaţa ei naturală, moderată, si 
recade deci în lîncezeala de mai înainte, fiindcă în adevăr j 
se adusese ceva care o aţîţa, dar nu ceva care s-o fortifice 
Principiile trebuie întemeiate pe concepte; pe orice altă bază 
nu se pot produce decît apucături care nu pot da persoanei 
nici un fel de valoare morală, ba nici măcar o încredere în 
sine însăşi, fără care nu poate avea loc conştiinţa simţămîn- 
tului ei moral şi a unui astfel de caracter, binele suveran în 
om. Aceste concepte, dacă trebuie să devină subiectiv practice 
nu trebuie să se oprească la legile obiective ale moralităţii’ 

spre a le admira şi spre a le preţui în legătură cu umanita¬ 
tea, ci trebuie să considere reprezentarea lor în legătură cu 
omul şi cu individul; cum această lege apare într-o formă, ce-i 
drept, foarte demnă de respect, dar nu atît de plăcută, ca şi 
atunci cînd ar aparţine elementului cu care ea este obişnuită 
în chip natural, ci o sileşte să abandoneze, adesea nu- fără 
abnegare, acest element şi să se îndrepte spre ceva mai înalt, 
unde nu se poate menţine decît cu sforţare şi cu continuă 
teamă să nu recidiveze. Intr-un cuvînt, legea morală cere să 
fie observată din datorie, nu din predilecţie, pe care nu putem 
şi nu trebuie s-o presupunem de loc. 

Să vedem acum cu ajutorul unui exemplu, dacă în repre¬ 
zentarea unei acţiuni ca acţiune nobilă şi mărinimoasă există 
subiectiv mai multă forţă motrice de mobil decît dacă ea este 
reprezentată numai ca datorie în raport cu legea morală se¬ 
veră. Acţiunea prin care cineva caută cu cea mai mare pri¬ 
mejduire a vieţii sale să salveze oameni din naufragiu, pier- 
zîndu-şi în cele din urmă el însuşi viaţa, este socotită pe de o 
parte ca datorie, iar pe de alta şi în cea mai mare parte şi ca 
acţiune meritorie, dar stima noastră faţă de această acţiune 
este foarte diminuată totuşi prin conceptul de datorie faţă de 
sine însuşi care pare că suferă aici o oarecare ştirbire. Mai de¬ 
cisiv este sacrificiul mărinimos al vieţii pentru salvarea pa¬ 
triei şi totuşi, oricît de mult ar fi o datorie perfectă de a te 
închina de la sine şi fără poruncă acestui scop, rămîn oarecari 
scrupule şi acţiunea nu are în ea însăşi întreaga forţă a unui 
model şi a unui impuls spre imitare. Dar dacă este vorba de o 
datorie necesară, a cărei valoare lezează legea morală în sine, 
fără a ţine seamă de binele oamenilor, şi îi calcă oarecum în 
picioare sfinţenia (obişnuim să numim astfel de datorii, datorii 
faţă de Dumnezeu, fiindcă în el reprezentăm în substanţă ide¬ 
alul sfinţeniei), atunci noi avem faţă de observarea acestei 
datorii, cu sacrificarea a tot ce poate avea vreo valoare chiar 
pentru cea mai intimă dintre înclinaţiile noastre, respectul cel 
mai desăvîrşit, şi găsim sufletul nostru fortificat şi înălţat 
printr-un astfel de exemplu, dacă ne putem încredinţa prin 
aceasta că natura omenească este capabilă de o înălţare atît 
de mare deasupra a tot ce natura poate să-i opună ca mobiluri. 
Juvenal ne prezintă un astfel de exemplu într-o gradaţie ce 

lasă pe cititor să simtă viu forţa mobilului care se află in legea 
pură a datoriei ca datorie: 

£Mo bonus miles, tutor bomis, arbiter idem 
Integcr; ambiguae si quando citabere testis 
Ineertacque rei, Phalaris licet imperet, ut sis 
Falsus, ct admoto dictet perjuria tauro. 

Summum crede nefas animam praejerre puduri, 

Et proptei■ vitam vivendi perdere causas-K. 

Dacă putem introduce în acţiunile noastre ceva din ceea ce 
meritul are măgulitor, mobilul este deja puţin amestecat cu 
iubirea de sine, are deci oarecare asistenţă din partea sensi¬ 
bilităţii. Dar a pune sfinţenia datoriei mai presus de orice şi 
a deveni conştienţi că putem face aceasta, pentru că propria 
noastră raţiune şi-o recunoaşte ca poruncă şi spune că trebuie 
s-o facem, înseamnă să ne înălţăm oarecum cu totul deasupra 
lumii sensibile însăşi şi este inseparabil unit în aceeaşi con¬ 
ştiinţă a legii, şi ca mobil al unei puteri care domină sensi¬ 
bilitatea, deşi nu totdeauna cu un efect, dar care totuşi şi prin- 
tr-un exerciţiu frecvent cu acest mobil şi prin încercările, ini¬ 
ţial mai mici, făcute spre a ne folosi de el, ne dă speranţa că 
acest efect va fi realizat pentru a produce în noi încetul cu 
încetul cel mai mare, dar şi cel mai pur interes moral. 

Metoda urmează deci cursul următor. Mai intîi este vorba 
numai de a face din judecata potrivită legilor morale o preocu¬ 
pare naturală, care însoţeşte toate propriile noastre acţiuni li¬ 
bere, precum şi observarea acţiunilor străine libere şi să facem 
oarecum din ea o obişnuinţă şi s-o fortificăm, întrebînd îna¬ 
inte de toate dacă acţiunea este obiectiv conformă legii morale 
şi cărei legi, cu care prilej distingem atenţia acordată acelei 
legi care ne pune la îndemînă numai un principiu de obligaţie, 
de una care este în realitate obligatorie (leges obligandi a le- 
gibus obligantibus ) :,c (ca, de exemplu, legea a ceea ce cer de 
la mine nevoile oamenilor în opoziţie cu ceea ce cere dreptul 
lor, dintre care cea din urmă prescrie datorii esenţiale, iar cea 
dintîi prescrie numai datorii accidentale) şi astfel ne învaţă să 
distingem diferite datorii care se întîlnesc în aceeaşi acţiune. 
Celălalt punct asupra căruia trebuie îndreptată atenţia este 
întrebarea: dacă acţiunea este săvîrşită şi (subiectiv) în vede- 

rea legii morale şi deci dacă are nu numai rectitudine morală 
ca acţiune, ci şi valoare morală ca simţămînt potrivit maxi¬ 
mei ei? Nu încape îndoială că acest exerciţiu şi conştiinţa unei 
culturi izvorîtă din el a raţiunii noastre judecind numai în 
domeniul practic, trebuie să producă treptat-treptat un anu¬ 
mit interes chiar pentru legea acestei raţiuni, prin urmare 
pentru acţiunile moral bune. Căci sfîrşim prin a iubi lucrul 
care, cînd îl considerăm, ne face să simţim cum folosirea for¬ 
ţelor noastre de cunoaştere se extinde, folosire pe care o pro¬ 
movează în deosebi cazurile în care întîlnim rectitudine morală, 
fiindcă numai într-o astfel de ordine a lucrurilor raţiunea se 
poate împăca bine cu facultatea ei de a determina a priori 
după principii tot ce trebuie (soli) să se întîmple. Un observator 
al naturii sfîrşeşte prin a iubi obiectele care iniţial îi ofensau 
simţurile, cînd descoperă in ele marea finalitate a organizării 
lor şi astfel îşi desfată raţiunea prin cercetarea lor. Leibniz 
a pus o insectă pe care o examinase scrupulos la microscop 
îndărăt pe frunza ei, fără să-i facă vreun rău, fiindcă, privind-o, 
se găsise instruit şi se bucurase oarecum de o binefacere din 
partea ei. 

Dar această ocupaţie a judecăţii care ne face să simţim pro¬ 
priile noastre puteri de cunoaştere, nu este încă interesul pen¬ 
tru acţiuni şi pentru moralitatea lor însăşi. Ea face numai să 
găsim plăcere într-o astfel de judecată şi să dăm virtuţii sau 
modului de a gîndi potrivit legilor morale o formă de frumuseţe 
care este admirată, dar pentru aceasta încă nu o căutăm (lau- 
clatur et alget j 37 ; pentru orice lucru a cărui cercetare produce 
subiectiv o conştiinţă a armoniei puterilor noastre de repre¬ 
zentare şi cu prilejul căruia simţim întărită întreaga noastră 
facultate de cunoaştere (intelectul şi imaginaţia), procură o 
satisfacţie, care poate fi comunicată şi altora, deşi existenţa 
obiectului ne rămîne totuşi indiferentă, fiindcă acest obiect nu 
este considerat decît ca prilejul de a deveni conştienţi de capa¬ 
citatea talentelor din noi, care ne ridică deasupra animalităţii. 
Dar acum îşi începe activitatea al doilea exerciţiu, care constă 
în a face perceptibilă, prin zugrăvirea vie a simţămîntului mo¬ 
ral cu exemple, puritatea voinţei, mai întîi numai ca perfec¬ 
ţiune negativă a ei, întrucît într-o acţiune efectuată din dato¬ 
rie nu intervin mobiluri ale înclinaţiilor ca principii determi- 

nante; în chipul acesta, discipolul este făcut atent asupra con¬ 
ştiinţei libertăţii lui şi deşi această renunţare provoacă iniţial 
o senzaţie de durere, totuşi sustrăgîndu-1 pe discipol constrîn- 
gerii înseşi a adevăratelor trebuinţi, îi anunţă în acelaşi timp 
o eliberare de multiple nemulţumiri în care-1 implică toate 
aceste trebuinţi, şi simţirea lui este predispusă să primească 
senzaţii de satisfacţie din alte izvoare. Inima este totuşi liberată 
de o povară care o apasă în secret tot timpul, şi uşurată, cînd 
prin decizii morale pure, despre care i se prezintă exemple, i 
se descoperă omului o putere interioară, care de altfel nici lui 
nu-i e măcar bine cunoscută, libertatea interioară de a se des¬ 
prinde în aşa măsură de inoportunităţile impetuoase ale încli¬ 
naţiilor, incit nici una, nici chiar cea mai dragă, să nu aibă in¬ 
fluenţă asupra unei hotărîri pentru care trebuie să ne servim 
acum de raţiune. Intr-un caz în care numai eu singur ştiu că 
nedreptatea este de partea mea şi, deşi mărturisirea deschisă şi 
oferta unei reparaţii întîlnesc o mare opoziţie în vanitatea, în 
interesul personal, chiar şi în aversiunea care altfel nu este 
nelegitimă împotriva celui căruia i-am lezat dreptul, eu reu¬ 
şesc totuşi să mă situez deasupra tuturor acestor şovăieli; în- 
tr-un astfel de caz este cuprinsă conştiinţa unei independenţe 
faţă de înclinaţii şi de împrejurări fericite şi de posibilitatea 
de a-mi fi suficient mie însumi, posibilitate care-mi este pre¬ 
tutindeni salutară şi în alte privinţi. Legea datoriei, prin va¬ 
loarea pozitivă pe care ne face să simţim observarea ei, găseşte 
un acces mai uşor prin respectul pentru noi înşine în conştiinţa 
libertăţii noastre. Pe acest respect, dacă e bine întemeiat, dacă 
omul nu se teme de nimic mai mult decît de a se găsi, în pro- 
pria-i examinare internă, josnic şi reprobabil în faţa propriilor 
lui ochi, putem altoi orice bun simţămînt moral; fiindcă acesta 
este cel mai bun, ba chiar unicul paznic, capabil să împiedice 
pătrunderea în suflet a impulsurilor ordinare şi funeste. 

Prin aceasta nu am vrut decît să indic maximele cele mai 
generale ale metodologiei unei educaţii şi practici morale. Cum 
varietatea datoriilor ar cere încă determinări particulare pen¬ 
tru fiecare din speciile lor şi ar constitui astfel o treabă mult 
mal întinsă, mi se va ierta, dacă într-o scriere ca aceasta, care 
nu este decît o lucrare preliminară, mă mulţumesc cu aceste 
elemente. 

Două lucruri umplu sufletul cu mereu nouă şi crescîndă ad¬ 
miraţie şi veneraţie, cu cit mai des şi mai stăruitor gîndirea 
se ocupă cu ele: cerul înstelat deasupra mea şi legea morală 
în mine. Pe ambele nu am voie să le cercetez şi să le presu¬ 
pun numai, ca şi cînd ar fi învăluite în întunecimi sau situate 
în extravagant, în afara orizontului meu; le văd în faţa mea 
şi le leg nemijlocit cu conştiinţa existenţei mele. Primul începe 
din locul pe care-1 ocup în lumea sensibilă externă şi lărgeşte 
conexiunea în care mă aflu, în spaţiul imens de lumi peste 
lumi şi de sisteme peste sisteme, şi pe deasupra în durata ili- 
mitată a mişcărilor lor periodice, a începutului şi duratei lor. 
Al doilea începe de la eul meu invizibil, de la personalitatea 
mea, şi mă reprezintă într-o lume care are o adevărată infini¬ 
tate, de care numai intelectul îşi poate da seama, şi de care 
(iar prin ea, în acelaşi timp, şi cu toate acele lumi vizibile) mă 
recunosc legat, nu ca în prima, numai contingent, ci în chip 
universal şi necesar. Primul spectacol al unei multitudini ne¬ 
numărate de lumi îmi distruge oarecum importanţa mea de 
creatură animală care, după ce a fost, pentru scurtă vreme 
(nu se ştie cum), înzestrată cu forţă vitală, trebuie să restituie 
planetei (un simplu punct în univers) materia din care a de¬ 
venit. Al doilea, dimpotrivă, înalţă infinit valoarea mea ca 
aceea a unei inteligenţe prin personalitatea mea, în care legea 
morală îmi revelează o viaţă independentă de animalitate şi 
chiar de întreaga lume sensibilă, cel puţin atît cît se poate 
conchide din determinarea conformă scopului pe care această 

lege o dă existenţei mele, determinare care nu este limitată la 
condiţiile şi hotarele acestei vieţi, ci care merge la infinit. 

Numai că admiraţia şi respectul pot să incite în adevăr la cer¬ 
cetare, dar nu pot înlocui lipsa ei. Ce este de făcut, pentru a o 
întreprinde intr-un mod util şi potrivit cu măreţia obiectului? 
Exemple pot servi aici de avertisment, dar şi de model. Refle¬ 
xia asupra lumii a început de la spectacolul cel mai splendid 
pe care pot să-l prezinte simţurile omeneşti şi pe care poate 
să-l cuprindă în marea ei întindere intelectul nostru şi a sfîr- 
şit — cu astrologia. Morala a început cu cea mai nobilă pro¬ 
prietate a naturii morale, a cărei dezvoltare şi cultură vizează 
foloase infinite şi s-a încheiat — cu fanatismul sau cu super¬ 
stiţia. Aşa se întîmplă cu toate încercările încă rudimentare în 
care cea mai însemnată parte a muncii depinde de folosirea 
raţiunii, care nu se dobîndeşte de la sine, ca folosirea picioa¬ 
relor, prin exerciţiu repetat, mai ales cînd ea priveşte proprie¬ 
tăţi care nu pot fi reprezentate atît de imediat în experienţa 
comună. Dar după ce, deşi tîrziu, a devenit uzuală maxima de 
a examina orice pas pe care intenţionează să-l facă raţiunea 
şi de a nu o lăsa să-şi croiască drumul altfel decît pe făgaşul 
unei metode anterior bine chibzuite, judecata asupra cosmo¬ 
sului a primit o cu totul altă direcţie şi, odată cu ea, a ajuns la 
un rezultat incomparabil mai fericit. Căderea unei pietre, mişca¬ 
rea unei praştii, descompuse în elementele şi în forţele care 
se manifestă în ele prelucrate matematic, au adus în sfîrşit 
acea scrutare clară şi imuabilă pentru toate timpurile viitoare 
ale cosmosului, pe care printr-o observare progresivă putem 
spera s-o extindem mereu, dar de care nu se cade să ne temem 
că va fi constrînsă vreodată să regreseze. 

Acest exemplu ne poate îndemna să apucăm pe acelaşi drum 
în tratarea dispoziţiilor morale ale naturii noastre şi ne poate 
da speranţa într-un rezultat la fel de bun. Avem doar la în- 
demînă exemplele raţiunii care judecă moral. A le descompune 
în conceptele lor elementare, iar în lipsa metodei matematice 
a întrebuinţa un procedeu asemănător aceluia din chimie, pen¬ 
tru a obţine separarea elementelor empirice de cele raţionale, 
care s-ar putea găsi în ele, prin încercări repetate asupra inte¬ 
lectului omenesc comun, ne poate face cognoscibile, cu certi¬ 
tudine, elementele pure ale ambelor şi ceea ce poate face fio- 

care în parte: şi astfel vom împiedica pe de o parte eroarea 
unei judecăţi încă rudimentare şi neexercitate, iar pe de altă 
parte (ceea ce e mult mai necesar) elanurile geniale prin care, 
cum se întîmplă de obicei cu adepţii pietrei filosofale, fără nici 
o cercetare metodică şi cunoaştere a naturii, au promis comori 
imaginare şi au risipit pe cele adevărate. Cu un cuvînt: ştiinţa 
(cercetată critic şi îndrumată metodic) este poarta îngustă care 
duce la doctrina înţelepciunii, dacă prin aceasta nu înţelegem 
numai ce facem, ci ceea ce trebuie să servească de îndreptar 
dascălilor, spre a netezi bine şi a face cunoscută calea spre 
înţelepciune, pe care fiecare trebuie să meargă şi spre a feri 
pe alţii să apuce pe căi greşite: o ştiinţă a cărei depozitară tre¬ 
buie să rămînă totdeauna filosofia, la a cărei cercetare subtilă 
publicul nu poate participa, dar desigur la doctrinele care, după 
o asemenea pregătire, pot să-i apară în primul rînd destul de 
dar evidente. 




NOTE 




ÎNTEMEIEREA METAFIZICII MORAVURILOR 


Pentru a înlesni introducerea cititorului în problematica lucrării, să 
explicităm dintru început titlul ei. Prin metafizică Imm. Kant nu înţe¬ 
lege ştiinţa care ar avea ca obiect existenţa de dincolo de lumea sensi¬ 
bilă, existenţa suprasensibilă, transcendentă, în sine, căci el demonstrase 
în Critica raţiunii pure că o asemenea ştiinţă nu este posibilă. Meta¬ 
fizica nu este posibilă după el decît ca disciplină transcendentală, ca 
sistem critic care stabileşte condiţiile apriorice ale experienţei posi¬ 
bile şi ale conduitei umane. Ca metafizică a naturii ea stabileşte fac¬ 
torii apriorici ai cunoaşterii teoretice a naturii fizice, ca metafizică 
a moravurilor ea stabileşte principiile apriorice care determină şi fac 
necesare acţiunile umane morale. Metafizica moravurilor îşi propune 
să studieze principiile moravurilor, independent de experienţă, în vala¬ 
bilitatea lor universală, să demonstreze că aceste principii îşi au sediul 
şi originea a priori în raţiune, şi că acestui fapt îşi datorează ele dig- 
nitatea lor. Ea „cercetează Ideea şi principiile unei voinţe pure posi¬ 
bile" şi ca atare ea este filosofic transcendentală. Prin moravuri, în 
limbajul din vremea lui, Kant nu înţelege ceea ce se înţelege astăzi: 
deprinderi şi obiceiuri, care fără a avea valoare de reguli de drept 
determină acţiunile şi comportările oamenilor într-o comunitate tri¬ 
bală sau etnică, în cadrul unei clase, al unei profesiuni, şi a căror res¬ 
pectare este reclamată atît de indivizii cît şi de comunităţile, clasele, 
profesmnile respective. Kant înţelege prin moravuri moralitate, care 
cuprinde principii a priori şi determină necesar comportarea oamenilor. 

Vom sesiza mai bine ce înţelege Kant prin metafizica moravurilor, 
clacă o vom considera în opoziţie cu o aşa-zisă fizică a moravurilor, 
cum face Fr. Paulsen în monografia sa despre Kant (Ed. VI, 1920). 

„Fizica moravurilor 1 ' înţeleasă ca antropologie fizică sau antropologia 
psihică, ca sociologie sau ca filosofie a istoriei, priveşte teoretic pe om, 
ca fiinţă empirică, ca pe un produs al naturii, căutînd să demonstreze! 
cum a apărut pe pămînt specia om; cum s-a diferenţiat în rase variate 
în funcţie de diferitele condiţii fizice; cum, ca fiinţă socială, trăind în 
comun cu alţi oameni, a ajuns la anumite uniformităţi în comportările 
lui; cum s-a ridicat, în baza dotării lui cu inteligenţă superioară şi a 
unei puternice individualizări, la moravuri, pe care le practică volun¬ 
tar şi le respectă conştient, spre deosebire de instinctele sociale ale 
animalelor; cum aceste moravuri, din diferite condiţii şi scopuri, se 
prezintă sub diferite forme la diferite popoare, manifestînd totuşi ten¬ 
dinţa de a călăuzi, a conserva şi a înălţa în evoluţia ei istorică specia 
umană; cum, pe baza datelor istoriei empirice, caută aceste discipline 
să demonstreze că evoluţia omenirii tinde spre un scop, care ar consta 
în dezvoltarea deplină a tuturor dispoziţiilor naturale ale omenirii, 
prezentînd moravurile şi legile juridice ca condiţii esenţiale ale îna¬ 
intării omenirii spre acest scop. Asemenea cercetări urmăresc să sta¬ 
bilească teoretic, cu ajutorul legii cauzalităţii, conexuri legice ale unor 
ansambluri de fapte date. La aceste discipline s-ar putea adăuga peda¬ 
gogia, politica, morala în sensul ei curent — discipline pe care Fr. Paul- 
sen le numeşte tehnice — care transformă cunoştinţele obţinute de 
ştiinţele teoretice şi legile descoperite de ele în îndrumări pentru solu¬ 
ţionarea anumitor probleme de viaţă, în norme pentru orientarea în 
viaţa de toate zilele. In acest sens, morala de exemplu ar putea fi 
ataşată sau integrată ca o antropologie „pragmatică", antropologiei teo¬ 
retice, aşa cum a făcut Kant însuşi în lucrarea sa „Antropologie în 
înţeles pragmatic". 

Cu totul, principial altceva, înţelege Kant prin „metafizica moravu¬ 
rilor". Această disciplină nu se ocupă cu ceea ce se intîmpiă de fapt, 
cu acţiunile empirice, reale ale omului, ci cu ceea ce trebuie (soli) să 
se întîmple, indiferent dacă ceea ce trebuie (soli) să se întîmple se In- 
tîmplă sau nu. Depăşind domeniul naturii, care este constituit din fapte 
observabile şi explicabile cauzal, formînd ceea ce Kant numeşte lumea 
fenomenală, şi fiind obiect al cunoaşterii ştiinţifice, „metafizica mora¬ 
vurilor" are ca obiect domeniul libertăţii, a cărei lege vrea s-o desco¬ 
pere şi care ca lege raţională a priori obligă orice fiinţă raţională, indi¬ 
ferent dacă vreuna o respectă sau nu. Singurul fapt pe care „meta¬ 
fizica moravurilor" îl recunoaşte ca atare, este conştiinţa unui trebuie 
(Sollen) necondiţionat, a unei legi, care ordonă nu numai imperativ. 

ci şi categoric. Această conştiinţă nu cuprinde în sine nici un scop, 
nimic empiric şi instinctiv, ci numai forma unei legi universale, prin 
care orice acţiune umană trebuie să fie determinată. Posibilitatea legii 
morale, independent de orice condiţii empirice şi de orice factori reali, 
iată obiectul „metafizicii moravurilor 11 . 

Kant ar fi avut şi alte motive obiective să-şi intituleze această lu¬ 
crare „Metafizică a moravurilor". Domeniul libertăţii cu care se ocupă 
morala ca disciplină filosofică constituie, în opoziţie cu domeniul na¬ 
turii, unde domneşte necesitatea riguroasă, o lume inteligibilă, în care 
observarea legii morale reprezintă fapte inteligibile ale voinţei libere. 
Acţiunile libere se produc mai presus, dincolo de cauzalitatea nece¬ 
sară a fenomenelor fizice, şi ca atare ele constituie obiect al unei dis¬ 
cipline hiper-metafizice, cauzalitatea acţiunilor libere fiind o cauza¬ 
litate ideală. 

1. Această clasificare a fost făcută pentru prima oară în antichitate 
de Aristotel şi adoptată apoi de stoici. 

2. Antropologia, ştiinţa despre om în genere, este după Kant pe de 
o parte fiziologică, pe de altă parte pragmatică, diviziune pe care a 
avut-o în vedere Fr. Paulsen mai sus. Ca antropologie fiziologică, ea se 
ocupă, cum spune Kant însuşi, cu cercetarea „a ceea ce natura face 
din om“, ca antropologie pragmatică, cu ceea ce omul „ca fiinţă acţio- 
nînd liber face din el însuşi sau poate şi trebuie să facă". Kant dis¬ 
tinge şi o antropologie morală, care urmăreşte să determine condiţiile 
subiective, stingheritoare sau favorizante, ale îndeplinirii legilor mo¬ 
rale, să propage şi să fortifice aceste legi, disciplină importantă, dar 
care nu este indicată după el să pună bazele moralei. 

3. Noţiunea de Idee, pe care Kant a preluat-o de la Platon, are la 
el un sens cu totul specific. In timp ce la Platon Idei înseamnă mo- 
deluri originare, prototipuri imuabile aspaţiale şi atemporale, eterne, 
imperceptibile şi numai inteligibile ale lucrurilor sensibile schimbă¬ 
toare şi trecătoare, care nu există decît în măsura în care participă la 
Idei, adică au un sens riguros metafizic, la Kant ele înseamnă proto¬ 
tipuri ale gîndirii, noţiuni ale raţiunii, cărora nu le corespunde nici un 
obiect în experienţă, dar care îndeplinesc rolul de a încheia lanţul ex¬ 
perienţelor elaborate categorial, de a înălţa experienţa reală şi posibilă 
la unitate sistematică. Ele sînt opera raţiunii pure, nu a intelectului, 
şi se bucură numai de o folosire regulativă, nu constitutivă. O funcţie 

similară regulativă îndeplinesc Ideile şi in domeniul practic, în do¬ 
meniul moral, unde determină cauzal acţiunile omeneşti. Ideile sînt 
deci norme supreme pentru toate operaţiile raţiunii, atît ale celei teo¬ 
retice, cit şi ale celei practice. 

4. Filosofic pură, filosofie caie distinge riguros în cunoaştere şi 
acţiune, între principiile apriorice, universale şi necesare, şi elemen¬ 
tele empirice; şi după care, fără principiile apriorice nu este posibilă 
nici cunoaşterea universal valabilă, nici datoria pură. 

5. Philosophia practica universalis a fost publicată în două volume 
în 1738—1739. 

6. Pentru a păstra diferenţa pe care o au termenii Wille şi Wollen, 
am tradus pe cel dinţii cu voinţă, pe cel de-al doilea cu voliţic. Prin 
voinţă se înţelege la Kant facultatea de a rîvni, întrucît este determi¬ 
nată în activitatea ei de raţiune, prin voliţie actul voluntar particular, 
la care participă înclinaţii subiective, factori afectivi şi instinctivi şi 
care urmăreşte ca scopuri obiecte şi stări sufleteşti sensibile. Kant nu 
respectă în mod consecvent această diferenţă, aşa cum nu respectă 
nici pe aceea dintre Begehren (rîvnire) şi Wunsch (dorinţă), la fel cum 
în Critica raţiunii pure nu a folosit consecvent termenii transcendent 
şi transcendental. 

7. Kant se va servi de denumirea Critica raţiunii practice cîţiva ani 
mai tîrziu, în 1788, cînd a şi apărut ca lucrare. 

8. Moralitate înseamnă la Kant determinarea de sine a voinţei prin 
legea morală. 

9. Ceea ce face din voinţă o voinţă bună este, cum vom vedea, ceea 
ce ea vrea; dacă este determinată de un scop extern, cum ar fi feri¬ 
cirea, ea pierde orice valoare morală; ea încetează de a mai fi voinţă, 
fiindcă încetează de a mai fi autonomă. Sau şi altfel spus: Voinţa bună 
este după Kant voinţa care e capabilă să se supună fără greş şi fără 
încetare legii morale pe care şi-o dă ea însăşi. 

10. Am tradus Begehrungsvermdgen cu facultatea de a rîvni, nu, 
cum fac traducătorii francezi şi traducătorii români anteriori, cu fa¬ 
cultatea de a dori, căci a dori în limba română nu exprimă totdeauna 
năzuinţa spre o anumită specie de obiecte sau stări sufleteşti, a căror 
posesiune apare ca plăcută sau a .cărei lipsă apare ca neplăcută, adică, 
aspectele apetitive ale acestei năzuinţi. 

11. In întreaga istorie a fiiosofiei, Kant este primul şi cel mai im¬ 
placabil adversar al concepţiilor .morale evdemoniste, după care feri¬ 
cirea ar fi adevăratul scop al voinţei unei fiinţe raţionale. 

12. Patologic nu înseamnă la Kant bolnăvicios, anormal, ci deter¬ 
minat sensibil, afectiv, pasional, instinctiv. 

13. Prima teză afirma, cum tocmai am văzut, că o acţiune are ade¬ 
vărată valoare morală numai atunci cînd este săvîrşită din datorie, şi 
nu numai confurm datoriei. 

14. Deci ceea ce condamnă o maximă, adică o regulă subiectivă de 
acţiune, nu sînt consecinţele neplăcute la care duce, ci imposibilitatea 
de a o transforma în lege universală. 

15. Kant relevă aici din nou superioritatea judecăţii practice asu¬ 
pra celei teoretice, cum face de mai multe uri în lucrările în caro se 
ocupă ca problemele morale. Kant este de asemenea de părere că în 
problemele morale raţiunea comună este aptă să se pronunţe, fiindcă 
acesle proplcme nu sînt străine nici unei conştiinţe, fiindcă orice om 
arc conştiinţa datoriei. 

16. Kant se referă aici la Bernard Mandeville (1670—1733). 

17. Kanl demonstrase în Critica raţiunii pure că pe bază de expe¬ 
rienţă nu se poate ajunge niciodată la judecăţi cu valoare universală: 
că numai la judecăţi de o generalitate comparativă, adică relativă. 

18. Ideea de bine precede experienţa, ea es.te o Idee apriorică, care 
ne dă posibilitatea să distingem acţiunile bune de cele rele, şi numai 
la care raportînd acţiunile, le putem caracteriza ca bune sau rele. 
însăşi idea de Dumnezeu, de fiinţă care este concepută ca fiind absolut 
bună, presupune ca prototip Ideea de absolută perfecţiune morală. 

19. Disciplina care vrea să stabilească principiile metafizice ale 
naturii. 

20. Cu alte cuvinte, experienţa este cu totul irelevantă cînd este 
vorba de studierea principiilor morale. 

21. După Kant, nu există imperativ categoric decît pentru o voinţă 
care stă sub influenţa înclinaţiilor şi dorinţelor subiective, nu şi pen¬ 
tru voinţa unei fiinţe sfinte. Căci aceasta, fiind mai presus de înclinaţii 
şi dorinţi, se conformează de la sine legii morale. Pentru ea nu există 
imperativ şi deci nici datorie. 

22. Mai clar: un precept, un imperativ este ipotetic, atunci cînd el 
este subordonat, ca mijloc, unui scop oarecare, pe care vrem să-l rea¬ 
lizăm, cînd nu este valabil decît în anumite condiţii: pregăteşte-te se¬ 
rios, dacă vrei să treci examenul; el este categoric, atunci cînd porun¬ 
ceşte fără condiţii: fii onest. 

23. In Critica raţiunii pure, Kant a împărţit judecăţile din punctul 
de vedere al modalităţii în problematice, asertorice şi apodictice, dînd 
acestei împărţiri o mare răspîndire. Conducîndu-se după aceleaşi cri¬ 
terii, a împărţit el şi imperativele. Problematică este o judecată atunci 
cînd, deşi nu implică nici o contradicţie, nu prezintă nici garanţia că 
este adevărată, a cărei afirmare sau negare este nesigură, numai posi¬ 
bilă: S este poate P, poate S nu este P. Asertorică este o judecată 
atunci cînd afirmă sau neagă ceva de fapt, fără a cuprinde necesitatea 
veracităţii ei; de exemplu: S este P, sau S nu este P. Apodictică este 
o judecată atunci cînd veracitatea ei este indiscutabil, necondiţionat 
necesară: două cantităţi egale cu o a treia sînt egale între ele. 

24. In tot cursul istoriei filosofici fericirea a fost considerată, sub 
o formă sau alta, ca scop al vieţii. Au fost şi gînditori care au negat 
posibilitatea ei, iar creştinismul nu o vedea decît într-o „viaţă viitoare", 
care ar fi şi o viaţă veşnică. Kant, prin ceea ce a fost numit „rigoris¬ 
mul" concepţiei sale morale, a combătut teza că fericirea ar fi scopul 
vieţii, propunînd în locul ci îndeplinirea datoriei. Kant este astfel re¬ 
prezentantul clasic al direcţiei imperativiste în etică, fiindcă nu s-a 
mulţumit, ca alţi gînditori, să descrie şi să explice acţiunile morale, 
ci a căutat să demonstreze că ele îşi au fundamentul într-o legislaţie 
absolută, universală. 

25. Kant a acordat, în Critica raţiunii pure, o importanţă esenţială 
deosebirii dintre judecăţile sintetice şi judecăţile analitice. O judecată 
este sintetică atunci cînd predicatul ei adaugă ceva la conţinutul su¬ 
biectului, lărgind astfel cunoştinţa. Ea este sintetică a priori, atunci 
cînd predicatul ei se adaugă necesar la subiect pe baza intuiţiei pure, 
ca de exemplu judecata matematică: 7+ 5—12, în care predicatul 12 este 
ceva nou faţă de subiectul 7+5, nu este scos analitic din 7+5. Căci 
7+5 ar putea fi şi = 15—3 sau = 10 + 2. Ea este a priori, fiindcă are 
la bază intuiţia pură de timp, unităţile noţiunii 5 adăugîndu-se în timp, 
prin numărare, la noţiunea 7. Dimpotrivă, o judecată este analitică, 
atunci cînd predicatul ei este afirmat sau negat pe baza unei analize 
pur logice a subiectului ei, de exemplu: aurul este galben. Judecăţile 

analitice cxplicitează subiectul, fără a îmbogăţi cunoştinţa. Judecata! 
Dacă vreau efectui, vreau şi acţiunea necesară în acest scop, este o 
judecată analitică, fiindcă predicatul: vreau şi acţiunea necesară în 
acest scop, este cuprins în subiectul ei: dacă vreau efectul. Dimpotrivă, 
oricît aş analiza conceptul unui scop oarecare, nu pot descoperi în el 
mijloacele adecvate care să ducă la realizarea lui. De aceea, judecata 
care indică posibilităţile pentru realizarea scopului, este sintetică. 

26. Kant invocă aici unele dintre cele mai puternice argumente îm¬ 
potriva elicei empirist-eudemoniste. 

27. Kant înţelege prin natură un conex unitar şi legic de fenomene, 
obţinut prin elaborarea categorială a datelor sensibile, el înţelege an¬ 
samblul tuturor obiectelor experienţei, care nu există „în sine", dar 
care are ia bază un „în sine' 1 , din el făcîncl parte atît lumea externă 
cît şi lumea internă, ambele fiind guvernate de principiul cauzalităţii, 
care este o funcţie a intelectului nostru. Ordinea şi uniformitatea pe 
care Ie observăm în natură sint opera intelectului, fiindcă el este acela 
care 1c- introduce în ea. Natura în acest sens kantian care este stricto 
sensu fenomenalist, se distinge pe de o parte de „fundamentul" ei supra- 
sensibil. noumenul, de lucrul în sine, şi pe de altă parte de imperiul 
libertăţii. Prin caracterul său, care aparţine atît lumii inteligibile, nou- 
menaie, cît şi lumii sensibile, fenomenale, caracter pe care Kant îl 
numeşte inteligibil, omul poate interveni în mersul naturii, impunîn- 
du-i legile lui morale. Aici însă Kant înţelege prin natură nu natura 
empirică, care nu are în ea nimic just, ci natura din care a fost exclus 
tot'coca ce este contrar moralităţii. 

23. Această lucrare a apărut in 1797. 

29. Punînd problema sinuciderii, Kant se referă la acei reprezentanţi 
ai stoicismului care justificau sinuciderea, susţinînd că a te sinucide 
nu înseamnă a te leza pe tine însuţi şi că cel puţin înţeleptul are pre¬ 
rogativa de a părăsi viaţa, aşa cum ieşi dintr-o cameră afumată, fiindcă 
nu mai ai ce face în ea. 

30. Imperativul categoric are o valabilitate universală, absolută, pe 
care nimic nu i-o poate ştirbi. 

31. Scop în sine este ceea ce este scop pentru orice om, fie că el ii 
admite, fie că nu, şi prin aceasta însăşi el nu poate fi mijloc pentru 
altceva. 

32. Ceea ce nu vrei să ţi se facă ţie etc. [Ce ţie nu-ţi place etc.j 

33. Marktpreis: preţ de piaţă, adică preţ curent, variabil, exprimînd 
valoarea relativă a unor lucruri, care ne sînt utile, care servesc ca 
mijloace pentru realizarea unor scopuri şi care pot fi înlocuite prin 
alte mijloace servind aceloraşi scopuri. De exemplu, locuinţă, care ne-a 
costat bani, în care ne simţim bine, fiindcă este confortabilă, de care 
sîntem mîndri, fiindcă e arătoasă. Un asemenea bun are un preţ, dar 
nu şi demnitate. Affektionspreis: preţ afectiv, în funcţie de sentimen¬ 
tele noastre, de gust şi frumos, cum ar fi de exemplu o operă de artă 
ca Gioconda, pe care nimic nu ar putea-o înlocui, dacă ar fi distrusă. 
Şi o asemenea operă reprezintă un scop, dar nu un scop în sine, căci 
ea nu ar mai avea nici un „preţ", dacă nu ar mai exista cineva care 
s-o aprecieze estetic. Nici ea nu are decît un „preţ de sentiment", dar 
nu şi demnitate. Distincţia dintre preţ şi demnitate o făcuse şi Seneca 
în Scrisoarea a 71-a către Lucilius, cu deosebirea insă că scriitorul 
latin vorbeşte de Binele Suveran, nu de persoana umană. 

34. Autonomie şi eteronomie sînt noţiuni fundamentale ale concepţiei 
morale a lui Kant. Autonomia este expresia raţiunii pure practice, adică 
a libertăţii, care pe de o parte se manifestă independent de orice „ma¬ 
terie" a legii morale, adică de orice obiecte rîvnite, iar pe dc altă 
parte acţionează fiind determinată exclusiv de forma legislativă uni¬ 
versală. Legea autonomiei este principiul unei naturi suprasensibile, a 
unei lumi inteligibile, morale, căreia omul îi aparţine ca „noumenon", 
ca membru al unei „împărăţii a scopurilor". Autonomia constă în pro¬ 
prietatea voinţei de a-şi fi ei însăşi propria ei lege, de a nu se deter¬ 
mina decît de forma legii, de a se supune numai acelei legi pe care 
ea însăşi şi-o prescrie, principiul ei fiind de a nu se lăsa determinată 
decît de imperativul categoric. Prin atributele ei, autonomia constituie 
principiul demnităţii umane. Dimpotrivă, eteronomia constă în faptul 
că voinţa nu este condusă de legea morală, ci că acţionează sub im¬ 
periul instinctelor, înclinaţiilor, pasiunilor, nevoilor, scopurilor, al „legii 
naturii", că nu se bazează pe capacitatea maximei ei de a deveni pro¬ 
pria ei lege universală, ci că, ieşindu-şi din limitele ei pure, caută 
într-un obiect oarecare legea care s-o determine. în acţiunile etero- 
nome, nu voinţa îşi dă ea însăşi legea, ci i-o dă obiectul la care se 
raportează. De aceea acţiunile eteronome nu sînt morale. Morale nu 
sînt decît acţiunile în care voinţa se poate considera prin maxima ei şi 
ca universal legislativă. Autonomia raţiunii practice se exprimă în 

imperative categorice; eteronomia se exprimă în imperative ipotetice. 
După Kant toate concepţiile morale de pînă la el nu s-au ocupat decît 
cu acţiuni eteronome, deci nu cu acţiuni morale. 

35. Morala este după Kant fundamentul religiei. Noi privim legile 
morale ca şi cînd ar fi porunci divine, care sînt valabile şi obligă, nu 
fiindcă le-ar fi dat Dumnezeu, cum susţine morala teologică, căci aceasta 
ar însemna eteronomie, ci sînt privite ca morale, fiindcă sînt legi ra¬ 
ţionale necesare. Conceptul de Dumnezeu aparţine deci moralei, nu 
teologiei. Justificînd existenţa lui Dumnezeu din considerente morale, 
Kant este reprezentantul unei religii morale (Moral-Religion). 

36. Fiindcă nu poate fi întemeiată nici teologic, nici eudemonist, Ideea 
de bine nu mai poate fi întemeiată decît cu ajutorul conceptelor de 
autonomie şi imperativ categoric. 

37. Determinarea voinţei, ca voinţă liberă, de către legea morală, 
nu numai fără participarea înclinaţiilor, afectelor, sentimentelor, dar 
chiar cu repudierea lor, este ceea ce a fost numit rigorismul şi puris¬ 
mul moralei kantiene. Cînd vorbesc de acest caracter al ei, mulţi co¬ 
mentatori ai lui Kant menţionează replica pe care a dat-o Fr. Schiller, 
care era totuşi favorabil filosofici kantiene, în următoarele versuri ce¬ 
lebre: 

Geme die’ich den Freuden, doch tu’ich es leider mit Neigung, 

Und so ivurmt es mich oft, dass ich nicht tugendhaft bin. 

Da ist kein anderer Rat, du musst suchen, sie zu verachten, 

Und mit Abscheu alsdann tun, was die Pflicht dir gebeut. 

[îmi servesc bucuros prietenii, dar din păcate o fac cu înclinaţie 

Şi mă roade adesea că nu sînt virtuos. 

Dar nu este alt remediu, tu trebuie să cauţi a-i dispreţui, 

Şi să faci cu dezgust ceea ce îţi porunceşte datoria.] 

38. Libertate negativă înseamnă a acţiona independent de legile 
naturii, fără a ne supune acestor legi; libertate pozitivă înseamnă a 
acţiona exclusiv în virtutea formei legislative universale, a legii pe 
care voinţa pură şi-o dă ea însăşi, cu excluderea oricărui conţinut, 
a oricărei „materii", a tot ce este de natură empirică. 

39. Cu privire la conceptul de interes, vezi nota lui Kant de la 
pag. 79. 

40. Cercul vicios ar consta în a demonstra moralitatea cu ajutorul 
libertăţii, iar libertatea cu ajutorul moralităţii. 

■41. Kant distinsese riguros, în Critica raţiunii pure, intelectul de 
raţiune. Intelectul este facultatea care gîndeşte obiectul unei intuiţii 
sensibile, care produce spontan concepte, le compară, le leagă şi judecă, 
subsumând reprezentările sub anumite reguli, şi cunoaşte prin faptul 
că raportează reprezentările date la un obiect. Fără conţinutul pe care 
i-1 precară sensibilitatea, fără „materia' 1 pe care i-o oferă simţurile, el 
nu ponte decît gîndi, nu şi cunoaşte: categoriile cu care operează el 
rănim ceea ce sînt, forme g*ale, fără funcţii cognitive. Raţiunea, dim¬ 
potrivă, este facultatea care nu are a face cu sensibilitatea. Ea ope¬ 
rează cu Idei ca principii regulative, distinge, cum se exprimă Kant 
şi aici, lumea sensibilă de cea inteligibilă, îi arată intelectului limitele 
pe care nu are voie să le depăşească şi îl face pe om să-şi dea seama 
că aparţine, ca fiinţă raţională, nu numai lumii sensibile, fenomenale, 
ci şi celei inteligibile, noumenale, că deci este supus nu numai legilor 
naturii, ci şi legilor propriei lui voinţe, libere, autonome. 

42. Cercul vicios prin care libertatea ar fi fost demonstrată cu aju¬ 
torul autonomiei, iar autonomia ar fi fost demonstrată cu ajutorul li¬ 
bertăţii, era numai aparent, fiindcă atît libertatea cit şi autonomia îşi 
au fundamentul în natura noastră ca membri ai lumii inteligibile. 

43. Bonum vacans: bun fără stăpîn. 

44. Fatalistul neagă ideea de libertate, fiindcă după el totul este 
supus destinului inexorabil. 

45. „Cauzalitatea după legile naturii nu este singura din care pot fi 
derivate toate fenomenele lumii; există şi o cauzalitate prin libertate' 1 , 
această teză a celei de-a treia antinomii, concepută ca principiu regula- 
tiv, deschidea calea spre lumea libertăţii, spre etică. Teza celei de-a 
patra antinomii afirmă că raţiunea, în tendinţa ei de a unifica feno¬ 
menele, caută fără încetare necondiţionatul, fie sub forma unui feno¬ 
men ultim, condiţie primă, ea însăşi necondiţionată, a tuturor schimbă¬ 
rilor din lume, fie sub forma unei cauze libere care determină o serie 
întreagă de fenomene, fără ca ea însăşi să fie determinată, fie sub 
forma unei fiinţe absolut necesare, condiţie a tot ce există, fără ca 
ea însăşi să fie supusă vreunei condiţii. Dar în ciuda străduinţelor ei 
neîncetate, mereu reînnoite, raţiunea nu reuşeşte să descopere acest 
necondiţionat în lumea fenomenelor. In schimb, ea trebuie să-l admită 
ca imperativ în lumea inteligibilă, căci numai astfel acţiunile morale 
capătă sens şi valoare. 




CRITICA RAŢIUNII PRACTICE 


1. Noi punem o altă întrebare: de ce şi-a intitulat Kant aceasta a 
doua sa operă fundamentală Critica raţiunii practice? Această între¬ 
bare merită să fie pusă, căci răspunsul la ea va oferi cititorului posi¬ 
bilitatea de a se introduce mai uşor în cuprinsul operei. întrebarea este 
cu atît mai justificată cu cit in ea este vorba de acţiunile morale 
ale omului, care sînt în funcţie de voinţă. Se ştie ce înseamnă în 
general critică: a examina ceva — o concepţie, o operă de artă, o 
activitate, un personaj etc. — pentru a arăta dacă are valoare sau nu, 
a releva părţile pozitive şi pe cele negative, a justifica pe cele dintîi 
şi a respinge pe cele din urmă, Intr-un cuvînt, pentru a ne face o ju¬ 
decată valabilă. în exercitarea ei, critica se supune anumitor norme 
şi se foloseşte de anumite criterii care-i asigură valabilitatea. După ce 
în Critica raţiunii pure examinase raţiunea teoretică, cercetind-o în 
articulaţiile ei, arătînd originea, sfera şi valoarea cunoaşterii, c'istin- 
gînd factorii apriorici de elementele empirice, formele cunoaşterii de 
conţinutul ei, fenomenele de lucrurile în sine, demonstrând că r.oi nu 
putem cunoaşte decît pe cele dintîi şi că cele din urmă sînt incognosci¬ 
bile; că deci metafizica în sensul tradiţional al cuvîntului, de disciplină 
care are ca obiect cunoaşterea lumii transcendente, nu este posibilă, 
în Critica raţiunii practice, ocupîndu-se cu problema binelui, Kant 
distinge de asemenea în acţiunile morale clementele apriorice de cele 
empirice, formele de conţinutul lor, arătînd în ce constă moralitatea 
acţiunilor umane, cum este posibilă o etică pură. Marele filosof şi-a 
intitulat această operă Critică a raţiunii practice şi nu critică a voinţei 
pure — cum a făcut neokantianul H. Cohen cu lucrarea lui în care 
a tratat aceeaşi problemă a moralităţii — -fiindcă după el raţiunea, 

pe treapta ei supremă, nu se limitează, aşa cum arătase în Critica 
raţiunii pure, să continuie opera intelectului şi să dea, cu ajutorul prin¬ 
cipiilor regulative, o imagine teoretică unitară despre lume, ci se simte 
şi chemată să intervină in lanţul cauzal al fenomenelor, determinîndu-le 
prin voinţa ei, adică ea este şi practică, practic semnificînd după Kant 
ceea ce se referă la activitatea voinţei, Ia acţiunile ei morale. Nu tre¬ 
buie să ne lăsăm induşi in eroare de faptul că Imm. Kant vorbeşte 
uneori de o raţiune teoretică şi de o raţiune practică, ca şi cînd ar fi 
vorba de două raţiuni, căci aceeaşi raţiune este deopotrivă teoretică şi 
practică. Noţiunea de raţiune practică este la el identică cu noţiunile 
de libertate şi voinţă pură. Dacă totuşi Kant a preferat noţiunii de 
voinţă pură pe aceea de raţiune practică este mai mult decît pro¬ 
babil (îin cauză că în calitate de reprezentant de seamă al luminismu¬ 
lui, care manifesta un cult pentru raţiune, a considerat că aceeaşi ra¬ 
ţiune, care, prin funcţiunea ci teoretică, fundase şi justificase cunoaş¬ 
terea universală şi necesară, este capabilă, prin funcţiunea ei practică, 
să fundeze şi să justifice valabilitatea universală şi necesară a legilor 
morale. Căci raţiunea este practică în măsura în care dă norme acti¬ 
vităţii voluntare, în care îşi determină singură obiectele ei, şi le şi 
justifică totodată. Mai precizăm din capul locului sensul cîtorva altor 
noţiuni din această lucrare: A priori înseamnă independent 
de experienţă, dar care condiţionează experienţa şi o face posibilă; 
criteriile aprioricului sînt necesitatea şi universalitatea. Pur înseamnă 
independent de condiţii empirice, de orice conţinut de experienţă; care 
izvorăşte din legitatea conştiinţei, determină şi constituie orice expe¬ 
rienţă. In Critica raţiunii pure, pure erau intuiţiile de timp şi spaţiu, 
categoriile intelectului, Ideile raţiunii; în Critica raţiunii practice, pură 
este voinţa care acţionează fiind determinată nu de mobile empirice, 
ci numai de principii a priori. Liber se numeşte ceva ce nu este con¬ 
diţionat dc altceva, dar la rîndul lui condiţionează ceva; acţiunea mo¬ 
rală este o acţiune liberă şi legislaţia morală este opera libertăţii. Formă 
înseamnă, în opoziţie cu „materia" sau conţinutul cunoaşterii şi cu 
mobilele empirice, schimbătoare ale acţiunilor, determinantul, condi- 
ţ.ionantul, aprioricul, legalul. Termenii formal, pur, aprioric, au la Kant 
sensuri echivalente. 

2. Transcendentală este după Kant orice cunoaştere care are ca 
obiect condiţiile şi posibilitatea cunoaşterii a priori, orice cercetare 
care se referă la posibilitatea funcţiilor a priori ale cunoaşterii şi la 

că un obiect, a fost însoţit de un altul şi de aceea, de cîte ori vedem 
pe unul ne aşteptăm să vedem şi pc celălalt. Hume nega deci valabili¬ 
tatea obiectivă şi universală a principiului cauzalităţii. 

10. Kant are în vedere în deosebi recenzia asupra Criticii raţiunii 
pure apărute in „Gottingen gelehrte Anzeiger" (ian. 1781), datorită lui 
Garve şi Feder, în care concepţia filosofului era identificată cu idealis¬ 
mul subiectiv al lui Berkeley. Recenzia i-a făcut mult sînge rău lui 
Kant, fiindcă denatura grav' esenţa filosofiei sale. 

11. Există în adevăr o mare analogie între planul Criticii raţiunii 
practice şi acela al Criticii raţiunii pure. Astfel, în Critica raţiunii 
practice Kant îşi pune aceeaşi problemă despre posibilitatea judecă¬ 
ţilor sintetice a priori şi îşi articulează această lucrare exact după 
aceea a Criticii raţiunii pure, împărţind-o în teoria elementelor şi me¬ 
todologie, în analitică şi dialectică, dimpreună cu tabelul categoriilor 
şi antinomiile. în legătură cu această analogie i s-a obiectat lui Kant 
că a aplicat în ambele lucrări aceeaşi schemă, confirmînd prin aceasta 
o slăbiciune, de altfel des întîlnită, a intelectului omenesc, care, cind 
a reuşit să soluţioneze o problemă cu ajutorul unei anumite metode, o 
foloseşte şi pentru soluţionarea altora, deşi nu este adecvată; că, pro- 
cedînd astfel, Kant a devenit sclavul schemei sale sistematice, căci din 
respect pentru schemă el a pierdut libertatea de gîndire, care l-a făcut 
să ignore lucruri importante şi să recurgă la umpluturi fără rost. 

12. Liber arbitru, proprietate a voinţei care consta în a se determina 
singură, din proprie iniţiativă, de a face sau a nu face ceva 

13. Sincretism, termen cu sens peiorativ, însemnînd o reunire de 
idei de origine diferită, disparate şi contradictorii, într-un ansamblu, 
fără a fi înălţate la o unitate superioară prin suprimarea disparităţii 
şi a contradicţiilor. 

14. Pentru a salva valabilitatea universală a legii morale, Kant face 
şi în domeniul e tic aceeaşi distincţie pc care o făcuse în Critica ra¬ 
ţiunii pure între forma cunoaşterii şi conţinutul, „materia" ei. în cu¬ 
noaştere formă este ceea ce nu este dat de senzaţii şi nu stă nici sub 
influenţa lucrurilor în sine asupra noastră, ci ceea ce provine din acti¬ 
vitatea subiectului însuşi; ea este aceea care pune unitate şi ordine In 
cunoaştere, aceea care constituie legitatea cunoaşterii. Formele cunoaş¬ 
terii sînl intuiţiile de timp şi spaţiu, care sînt forme pure ale sensibili¬ 
tăţii, şi categoriile, care sînt forme pure ale intelectului: ele sînt aprio- 

rice, adică universale şi necesare, dar „subiective” în sensul că nu sînt 
valabile pentru lucrurile în sine. Iar „materia” cunoaşterii, conţinutul 
ei, este ceea ce corespunde senzaţiei. In domeniul moral, legile morale, 
care se raportează la acţiunile umane, exprimă forma lor, iar nu „ma¬ 
teria”, adică scopurile lor. In acţiunile morale, forma este „determi¬ 
narea”, iar „materia" este „determinabilul în genere". Spre deosebire 
de „materie", adică de obiectul maximei, care este totdeauna dat şi 
este deci empiric, forma provine din spontaneitatea conştiinţei. Forma 
raţiunii pure practice este necondiţionată, este principiul universalităţii 
legii morale şi numai ea este apia să constituie principiul determinant 
al voinţei pure. 

15. Este vorba de euclemonişli. 

16. Sic volo, sic iubeo: aşa vreau, aşa poruncesc. în Juvenal, căruia 
îi aparţine, acest adagiu are următoarea formă exactă şi completă: 
Hoc volo, sic iubeo, sit pro raţiona volunias: Asta vreau, aşa poruncesc, 
voinţa mea fie justificare. 

17. Kant face distincţie, precum vedem, între general şi universal: 
general înseamnă ceea ce este valabil în majoritatea cazurilor, nu în 
toate; universal înseamnă ceea ce este valabil pretutindeni şi totdeauna, 
fără nici o excepţie. Generalul se bazează pe experienţă şi este numai 
relativ valabil, universalul se bazează pe aprioric şi formal şi este 
absolut necesar şi valabil. 

18. Kant se referă la gînditorii englezi Shaftesburv (1671—1713) şi 
Francis Hutcheson (1694—1746), care au căutat să întemeieze moralita¬ 
tea pe sentimentul sau simţul moral (moral sense). Pe sentiment au 
căutat ei să întemeieze de asemenea atit religia cit şi estetica. 

19. Noumenon, în opoziţie cu fenomen ca realitate sensibilă: obiect 
inteligibil, realitate absolută suprasensibilă, lucru în sine; incognoscibil, 
fiindcă nu i se pot aplica formele sensibilităţii, spaţiul şi timpul, fiind 
numai conceptibil; pe care trebuie să-l admitem teoretic, căci altfel 
fenomenele ar rămîne fără suport; pe care trebuie să-l admitem din 
motive practice, căci altfel ideea de libertate nu ar avea sens. Ca 
subiect al moralităţii omul este homo noumenon. 

20. Conştiinţa libertăţii este după Kant un dat ultim şi inexplicabil. 
Ştim că sîntem liberi, dar nu şi ce este libertatea noastră în sine. 

21. Experienţa posibilă: lume de obiecte care pot fi date la infinit, 
dar care nu pot fi date niciodată complet. 

22. Causa noumenon, cauză prin libertate, în domeniul su£rasens 9 - 
bilului şi ; 3 . f : »xpură practică o glumea sensibilă. 

23. Nihil appetimus, nisi sub ratione boni; nihil aversamur, nisi sub 
ratione mali: : !$ râvnim 9 +9 3 decît în virtutea <ţ AH ;93 9'' : 9$ binelui; 
nu repudiem nimic dec-ît în virtutea principiului răului. 

24. Răul fizic (das Vbel) înseamnă ceea ce e considerat ca dăunător, 

deficient, imperfect, C;,NE£" ¥) | E>s scopului şi ;T o98" 9E>s obiect de 
nemulţumire. Răul moral (das Bose) este contrarul binelui, întrucît este 
săvîrşit conştient împotriva voinţei morale, el este ceea ce este repro¬ 
babil şi demn de ;, 1 7 . El^Răul nwh ţ desemnează, ca şi bunăstarea 

N9¥a ) >i(das Wohl), raportul unor obiecte date faţă de sensibilitate; răul 
moral desemnează, ca şi Binele (das Gute), raportul pe care-1 are voinţa 
cu un obiect în calitatea ei de voinţă determinată de legea morală. 
Răul Nt¥H >s îl suferim, răul moral îl comitem noi înşine. Ca principiu 
demonic opus £rinci£iu[ui binelui, principiului divin, răul moral a fost 
personificat în Tyfon al egiptenilor, s >sAhriman al parsismului, în Sa- 
tan al religiei iudaice şi al celei ; SDi/l$Sd Eosîn Teodiceea sa, u E{? 9 ^dis¬ 
tinge trei E ': r as ale noţiunii de rău: unul metafizic, altul fizic şi un 
al treilea moral. ,.Râul metafizic, spune el, constă în simpla imperfec¬ 
ţiune, răul _{T9>si Ş :sK3 NENflj r£)sşi răul j 9 B.^— în păcat. 11 Kant vorbeşte 
şi de un „Lău + , L '^r ' z; l,0>i(„das radikale Bose“), care nu constă nu- 
+ as în opoziţia faţă de legea morală, în înclinarea 1 E:$a amesteca mo- 
biturile imorale cu cele morale, ci care ruinează însuşi fundamentul 
tuturor maximelor şi poate fi numai „capacitat“, nu şi „exterminata 

25. Voinţa bună este o v, {nţă pură, G {9 ' ;) x nu acţionează decît în 
; , ntj + te |E>s cu legea morală şi în virtutea ei. Ea este bună în sine. 

26. Prin motiv sau y , şz">s ţx o te_eâe>s s x general un Nq , i ev>s de 
conştiinţă, care determină voinţa, şi cu care sînt asociate, susţinîndu- 1 , 
înclinaţii, impulsuri, sentimente etc. mai mult sau mai puţin conştiente, 
y D^măsură însă cc raţiunea devine dominantă — şi ea devine tot mai 
dominantă cu cît omul devine tot mai mult om — aceste variate 
motive sau 7 \?z[: . 9Ssmai mult sau mai 3"bl x:, o9 Ae CEaşsînt 6 upuse 
unor ţ 59 ! 9£ 9Hs raţionale, numite şi maxime sau reguli '" ? 9E; =a= şx ale 
comportării umane. 

27. Scop î xsine este ; ţE 3 ce este scop pentru orice fiinţă raţională, 
N9 x;) x fi admite sau nu, şi tocmai prin aceasta el nu poate N9j mij loc 
pentru altceva. După Kant, omul este scop în 9 EtxN 99 3 -;) ţeste autonom 

şi fiindcă autonomia constituie principiul demnităţii naturii umane şi 
a oricărei naturi raţionale. Omul este după el scop în sine chiar pentru 
Dumnezeu. 

28. A parte priori (ante), locuţiune scolastică: eternitatea care este 
o durată infinită în trecut, spre deosebire de eternitatea a parte post, 
care este o durată infinită în viitor. 

29. Noţiunea de Bine suveran, care înseamnă unitatea desăvîrşită 
dintre virtute şi fericire, a jucat un mare rol în filosofia antică, la 
epicureici şi stoici. 

30. Prin încercări coalizante Kant înţelege acele sisteme eclectice 
care în vremea sa căutau să concilieze sisteme filosofice opuse, de 
exemplu Leibniz cu Locke şi cu alţi filosofi englezi. 

31. Epicur numeşte canonică logica înţeleasă ca doctrină a normelor 
(canones) cunoaşterii şi adevărului. 

32. Teosofii afirmă o cunoaştere intuitivă despre Dumnezeu, rapor- 
tînd la el orice cunoaştere despre esenţa şi unitatea lucrurilor. Misticii 
pretind că pot intra în contact intim şi direct cu divinitatea, prin înce¬ 
tarea oricărei comunicări cu lumea externă, printr-o intuire spirituală 
afectivă a propriilor lor stări, prin realizarea acelei stări sufleteşti, 
numită extaz, în care sufletul se simte una cu divinitatea, căci au 
dispărut toate obstacolele între el şi ea. 

33. Postulat se numeşte un enunţ care, deşi nu este evident prin 
el însuşi şi nici demonstrabil, trebuie totuşi să fie admis, fiindcă altfel 
nu putem demonstra un adevăr de care nu ne putem îndoi sau o ope¬ 
raţie a cărei legitimitate nu poate fi contestată. In afară de postulatele 
matematice, stabilite de Euclid în antichitate, Kant distinge două alte 
categorii de postulate: teoretice şi practice. De cele teoretice s-a folosit 
în Critica raţiunii pure (vezi traducerea românească, 1969, pag. 227 şi 
urm.), de cele practice în Critica raţiunii practice. Ideile de Dumnezeu, 
libertate şi nemurire sînt după el postulate practice, fiindcă ceea ce 
exprimă ele nu sînt realităţi care să poată fi demonstrate logic, dar pe 
care trebuie să le admitem totuşi în calitate de oameni care acţionează 
moral. 

34. Antropomorfism, reprezentarea lui Dumnezeu după natura fiinţei 
umane, atribuindu-i-se proprietăţi omeneşti, pozitive şi negative. Cel 
dintîi gînditor care a combătut antropomorfismul în istoria filosofiei 


273 




CRITICA RAŢIUNII PRACTICE. NOTE 


europene a fost filosoful grec Xenofan din Colofon (Asia Mică), înte¬ 
meietorul şcolii eleate din Italia de Sud. El a criticat religia populară 
şi in special pe Dzomc-r şi Hesiod, fiindcă atribuiseră zeilor vicii şi 

păcate omeneşti, respingînd ideile lor antropomorfice şi antropopatice 
despre zei. „Dacă boii, caii şi leii, afirma el, ar avea mîini şi ar putea 
picta şi crea opere cu mîinile lor ca oamenii, boii s-ar servi de imagini 

in formă de boi, caii de imagini în formă de cai pentru a-şi repre¬ 

zenta imaginile lor despre zei“. Credinţei populare politeiste, el i-a 
opus concepţia sa monoteistă şi panteistă, căci după el nu există decit 
un Dumnezeu unic, imobil, imuabil, identic cu plenitudinea existenţei: 
Dumnezeu este „Unul şi Totul' 1 , h xai Ilva. Xenofan s-a născut prin 
580 î.e.n. şi a murit la adînci bătrîneţe, prin 486 î.e.n. 

35. „Fii un bun soldat, un bun tutore, de asemenea un arbitru 

integru; dacă eşti citat ca martor într-o afacere dubioasă şi nesigură, 
chiar dacă însuşi Phalaris ţi-ar porunci să depui fals şi ţi-ar impune 
sperjurul prin aducerea taurului, să consideri ca supremă nelegiuire 
de a prefera onoarei viaţa şi de a pierde de dragul scumpei vieţi 
ceea ce face viaţa demnă de trăit". 

Phalaris a fost între anii 570 şi 554 î.e.n., tiran al Agrigentului şi 
a devenit celebru prin cruzimea lui. Se povesteşte că el a pus pe 
sculptorul t> erilaos să construiască un taur din bronz, în care îşi ardea 
victimele, că şi Perii aos a fost ars în acest taur şi pînă la urmă Pha¬ 
laris însuşi. 

36. Legea obligandi a legibus obligantibus: cei care fac legile au 
obligaţia de a le respecta. 

37. Laudatur et alget: ea este lăudată şi moare de frig. (Juve- 
nal, I, 74). 

Anaxagora din Clazomene (Asia Mică) (500—428 î.e.n.); filosof, ma¬ 
tematician şi astronom grec. A profesat peste 30 de ani la Atena, de 
unde a fost silit să se refugieze la vîrstă înaintată, fiindcă fusese acu¬ 
zat de asebie, adică de negarea zeilor oficiali. Anaxagora admitea un 
număr infinit de elemente primitive infinit de mici, răspîndite în 
spaţiul infinit, pe care le numea „germenii lucrurilor" sau „homeo- 
merii". La început, homeomeriile erau într-o stare de confuzie generală, 
fiind amestecate fără noimă. Acestei stări primitive i-a pus capăt spi¬ 
ritul, inteligenţa, voO;. care, imprimînd într-un punct al haosului o 
mişcare circulară ce s-a dezvoltat continuu, extinzîndu-se în toate regiu¬ 
nile lui, a separat elementele pînă atunci amestecate, caldul de rece, 
uscatul de umed, subtilul de grosier, luminatul de obscur, punînd 
ordine în haos. Lumea evoluează fără încetare după înlănţuirea meca¬ 
nică a cauzelor şi efectelor, fără să mai revină vreodată la ceea ce a 
fost, fără să mai aibă nevoie de intervenţia spiritului. Pămîntul avînd 
forma unui timpan, se află în centrul lumii, fiind susţinut de aer; 
Luna îşi primeşte lumina de la Soare, are cîmpii, munţi, văi şi fluvii 
şi este locuită ca şi Pâmîntul; eclipsa de Soare se datoreşte umbrei 
Pămîntului. Planetele sînt însufleţite, posedă inteligenţă şi pot judeca; 
posedă afecte, se întristează şi se bucură. 

Aristotei (334—322 î.e.n.), filosof grec; spiritul cel mai enciclopedic 
al antichităţii, dominînd majoritatea domeniilor de cercetare teoretică 
şi insbogăţindu-le cu propriile lui contribuţii. In etică, el a susţinut 


* La filosofii şi personajele care figurează in acest indice sînt reîevote numai as¬ 
pectele Ia cure se referă Kant în ceie douii opere de faţă. 


275 



INDICE DE NUME PROPRII 


că nu există decît un singur bine, spre care năzuiesc toţi oamenii: feri¬ 
cirea, care reprezintă scopul suprem, binele suveran. Iar ceea cc con¬ 
stituie trăsătura caracteristică, specifică, a omului, nu este nici viaţa, 
căci atît plantele cit şi animalele au viaţă, nici sensibilitatea, căci şi 
animalele posedă sensibilitate, ci raţiunea, a cărei folosire activă repre¬ 
zintă fericirea lui supremă. Aristotel împărţea virtuţile în etice şi 
dianoetice. Natura celor dintîi constă în evitarea extremelor, căci expe¬ 
rienţa ne învaţă că excesele sînt dăunătoare, în păstrarea măsurii în 
toate, a liniei de mijloc, curajul de exemplu constituind media dintre 
temeritate şi laşitate, blîndeţea media dintre mînie şi indolenţă. Vir¬ 
tuţile etice au deci ca normă: (/.yjSev -nimic prea muilt. Virtuţile 

dianoetice constau în folosirea judicioasă a raţiunii atît în domeniul 
teoretic cît şi în domeniul practic, în cel teoretic prin investigarea 
dezinteresată a adevărului, a adevărului de dragul adevărului, în cel 
practic prin descoperirea căilor celor mai potrivite care înlesnesc o 
activitate fecundă de toate zilele precum şi o activitate creatoare. Cel 
mai -mare grad de fericire o reprezintă după Aristotel o viaţă închinată 
cercetării dezinteresate, teoriei pure. 

Cheselden, William (1688—1752), chirurg şi oculist englez. Operaţia 
reuşită făcută de el asupra unui orb din naştere a provocat o enormă 
senzaţie. Ea a prezentat şi indicaţii preţioase asupra genezei senzaţiilor 
vizuale. 

Crusius, Christian August (1715—1775), fost profesor dc filosofie şi 
teologie la Leipzig; adversar al filosofiei lui Leibniz şi Wolff, combă- 
tînd determinismul, armonia prestabilită şi optimismul, precum şi mo¬ 
dul în care cei doi filosofi formulaseră principiul raţiunii suficiente, 
propunînd ca principiu suprem de gîndire: ceea ce nu poate fi gîndit, 
este fals; ceea ce nu poate fi gîndit ca -fals, este adevărat. Distingînd 
între principiul cunoaşterii lucrurilor şi principiul lor real, Crusius 
susţinea că în cunoaştere nu trebuie să -se pornească de la conceptele 
vide ale ontologiei, ci de la experienţa sensibilă, prin a cărei prelucrare 
se poate ajunge la concepte simple şi la adevăruri raţionale, necesare. 
El a combătut, de asemenea, argumentul ontologic, susţinînd că din 
simple concepte nu se poate conchide asupra existenţei reale a lucru¬ 
rilor, că singurul garant sigur al existenţei lumii externe îl constituie 
constrîngerea, care ne sileşte să credem în realitatea ei. Crusius a 
exercitat influenţe asupra lui Kant în perioada gîndirii sale precritice. 

Epicur (342—271 î.e.n.), filosof grec. După el sufletul omenesc este, 
ca şi corpul, un simplu agregat de atomi mai fini, care prin moarte 
se desface în elementele lui ce se împrăştie în univers: el nu este ne¬ 
muritor. De aceea, moartea nu trebuie să ne înspăimînte: cît timp 
trăim, nu este moartea, iar cînd este moartea, nu mai sîntem noi. După 
concepţia sa morală, plăcerea este „începutul şi sfîrşitul vieţii fericite 11 ; 
spre ea tinde orice fiinţă şi ea este unicul bun care merită cu adevărat 
să fie preţuit şi dorit. Dar nu orice plăcere merită să fie dorită, nu 
orice durere merită să fie evitată, căci se poate ca o plăcere să aibă 
ca urmare o durere mai mare şi o durere să aibă ca urmare o plăcere 
mai mare; iar o plăcere sufletească este de preferat -unei plăceri fizice. 
Epicur distinge două specii de plăceri: plăcerea mobilă şi plăcerea 
stabilă, aceasta din urmă fiind superioară celei dintîi, fiindcă are ca 
rezultat liniştea sufletească, ataraxia. 

Fontenelie, Bernard Le Bouvier de (1657—1757), nepotul marelui Cor- 
neille, el însuşi celebru scriitor francez, care şi-a cîştigat încă în viaţă 
fiind faimă prin bogăţia de spirit a operelor sale şi prin claritatea 
stilului său. El era considerat în vremea sa şi ca marc filosof. Ideea 
fundamentală a gîndirii sale a fost că nici în viaţă şi nici în literatură 
nu există adevăr care să nu poată fi înţeles cu ajutorul „luminilor ra¬ 
ţiunii" şi că tot ceea cc nu poate fi înţeles este fals. Prin urmare atît 
religia cît şi poezia, al cărei farmec nu-1 poate explica raţiunea, sînt 
false. 

Henric al VUI-lea, rege al Angliei (1491—1547), sub care Anglia a 
abjurat catolicismul şi a adoptat reforma. El a avut şase soţii, a treia 
fiind Anna Boleyn, a cincea Catherine Hovvard, nepoata lui, care acu¬ 
zate de adulter, au fost decapitate din ordinul lui, prima în 1536, a 
doua în 1542. Din ordinul lui a fost decapitat în 1535 de asemenea 
filosoful Thomas Morus, fiindcă în calitate de fost raportor al Consi¬ 
liului de Stat, de fost membru al Consiliului Privat, de fost Mare Can¬ 
celar., funcţie din care demisionase în 1529, cînd Henric al VlII-lea a 
rupt-o cu Roma, a ofensat pe Anna Boleyn, refuzînd să participe la 
căsătoria ei cu regele, dar şi fiindcă el era împotriva separării de Roma. 
In 1540 a fost decapitat tot din ordinul lui Şi Thomas Cromwell, care, 
în calitate de Mare Cancelar, executase pe Thomas Morus şi multe 
alte victime. 

Hume, David (1711—1776), om de stat, istoric şi filosof englez. Prin 
modul cum a pus şi a rezolvat problema cauzalităţii, Hume l-a deştep¬ 
tat pe Kant din „somnul dogmatic' 1 , cum mărturiseşte el însuşi. Hume 
susţinea că spre deosebire de matematică, care are ca obiect raporturi 
între idei şi în care judecăţile se bucură de o certitudine absolută, fiind¬ 
că sînt rezultatul activităţii gîndirii pure şi se bazează pe principiul 
contradicţiei, în domeniul faptelor, care este dominat de principiul de¬ 
terminării cauzale, nu se pot obţine decît cunoştinţe probabile. In do¬ 
meniul faptelor, orice efect fiind cu totul diferit de cauza care-1 deter¬ 
mină, nu putem spune niciodată a priori ce efecte vor urma unui eve¬ 
niment. Din noţiunea de cauză noi nu putem deduce pe calea unei stricte 
analize noţionale şi bazaţi pe principiul contradicţiei, cum procedează 
matematica, noţiunea de efect, deoarece principiul cauzalităţii nu este 
un principiu de gîndire pură. Ceea ce ne îndreptăţeşte să afirmăm 
o legătură cauzală între două fenomene este experienţa: am văzut în 
trecut că un fenomen a fost totdeauna însoţit de un anumit efect şi de 
aici tragem concluzia că fenomene similare vor fi însoţite totdeauna de 
efecte similare. Experienţa este deci marele dascăl care ne învaţă cum 
să procedăm în lumea faptelor. Experienţei, Hume îi adaugă obişnuinţa: 
am văzut de mai multe ori că un obiect a fost însoţit de un altul şi de 
aceea de cîte ori vedem pe unul ne aşteptăm să-l vedem şi pe celălalt. 
Această soluţionare a principiului cauzalităţii de către Hume este ceea 
ce Kant numeşte scepticismul concepţiei sale. După Kant însă, princi¬ 
piul cauzalităţii este un principiu a priori al intelectului. 

Hutcheson, Francis (1694—1746), filosof englez. Distingînd între încli¬ 
naţiile dezinteresate, care sînt calme şi durabile, şi pasiunile, care 
sînt oarbe şi trecătoare, între sentimentele de simpatie şi cele egoiste, 
Hutcheson afirma existenţa unui simţ moral, care se află la toţi oamenii 
şi care este călăuzit de raţiune, dar se sprijină şi pe experienţă. El 
compara iubirea oamenilor între ei, atita vreme cît nu este limitată de 
interese individuale, cu principiul gravitaţiei şi justifica iubirea de 
sine, susţinînd că noi ne iubim pe noi înşine, fiindcă sîntem părţi ale 
aceluiaşi întreg. Acţiunile oamenilor au o valoare cu atît mai mare cu 
cît ele procură mai multă fericire unui număr cît mai mare de oameni. 
Simţul moral este activ şi în sufletul necredincioşilor, fiindcă este in¬ 
dependent de reprezentări teologice. 

Juvenal, Decimus Junius, poet satiric latin, s-a născut în jurul anului 
60 e.n. şi a murit la adinei bătrîneţe (135). în tinereţe, comandant de 
cohortă în Egipt şi Britania, demnitate care-i camufla un exil, el se 
stabileşte, începînd cam din anul 90, la Roma, desfăşurînd o activitate 
de retor. Firei sale posomorite şi pesimiste îi ofereau din belşug obiect 
de satiră moravurile decadente ale societăţii nobile din Roma timpu¬ 
lui său. Mult citite în antichitate, satirele sale constituiau în evul mediu 
obiect de studiu în şcoli. 

Leibniz, Gottfried-Wilhelm (1646—1716), jurist, diplomat, istoric, ma¬ 
tematician şi filosof german. Spiritul cel mai enciclopedic al vremii 
sale. Trăsătura caracteristică a gîndirii sale este tendinţa spre conci¬ 
lierea opoziţiilor, spre armonie. I deea din sistemul lui Leibniz, faţă de 
care Kant se declară în dezacord în Critica r aţiunii practice, este aceea 
de ar menie p restabilită şi îp_ legătură cu.ea optimismul concepţiei săîeT 
Conciliind noţiunea car teziană de substanţă, a cărei proprietate fun¬ 
damentală este independenţa, cu noţiunea ~âenK>critî3nS~3e" atorhj cor- 
puscul simplu, indivizibil şi etern, el creează noţiunea de monadă 
([j.Qvâc = unitate), cu ajuto rul căreia .explică între gul univers. Tot ce 
este material, argumentează Leibniz, este divizibil la infinit. De aceea, 
pentru a ajunge la adevărate unităţi indivizibile, trebuie să părăsim 
domeniul fizic, material, să păşim în domeniul imaterial şi să admitem 
că corpurile sînt compuse din părţi imateriale. Căci punctele fizice, 
atomii, sînt în adevăr fizici, dar nu sînt puncte. Iar pe de altă parte 
punctele matematice sînt în adevăr indivizibile, dar nu sînt reale. 
„Numai punctele metafizice sau substanţiale, unităţile incorporale ase¬ 
menea sufletului, întrunesc în ele indivizibilitatea şi realitatea: mona¬ 
dele sînt adevăraţii atomi". Deşi limitate, ele sînt capabile de acţiune, 
sînt forţe active, sînt unităţi substanţiale. Ele sînt „adevăraţii atomi ai 
naturii", adevăratele „elemente ale lucrurilor". Ele constituie universul 
şi formează o ordine ierarhică, de la cele care se află pe treapta cea 
mai de jos şi care abia mai merită numele de monadă, şi ureîndu-se 
de aici la suflet şi apoi la spirit, pentru a sfîrşi cu monada supremă, 
cu Dumnezeu. Fiind aspaţiale, incorporale, puncte metafizice, monadele 
nu exercită influenţe unele asupra altora: ele nu au, cum se exprimă 
Leibniz, ferestre. Pentru a explica legătura dintre corpuri, care sînt 
agregate de monade inferioare, şi suflete, care sînt unităţi de monade 
superioare, Leibniz recurge la imaginea pe care o folosiseră ocaziona- 
liştii: două ceasornice care, fiind perfect construite, merg în acelaşi 

ritm, indicînd totdeauna aceeaşi oră. Căci cînd a creat monadele, Dum¬ 
nezeu le-a creat astfel incit fiecare monadă, dezvoltîndu-se potrivit legii 
ei proprii, să concorde cu celelalte monade. Astfel, nu mai e nevoie 
de intervenţie constantă a divinităţii, în fiecare caz în parte, cum sus¬ 
ţin ocazionaliştii, pentru a explica influenţele corpului asupra sufletu¬ 
lui şi a sufletului asupra corpului. Nu numai sufletul şi corpul stau 
deci în concordanţă între ele, ci toate monadele din univers constituie 
o unitate în multiplicitate, se află într-o deplină armonie, pe care 
Dumnezeu a stabiiit-o dintru început, o dată cu crearea lor. E ceea ce 
Leibniz a numit armonie prestabilită. Fiind creaţia lui Dumnezeu, lu¬ 
mea este cea mai bună dintre cîte erau posibile, cea mai bună în 
ansamblu, ca sistem, nu şi în amănunte. Dacă există rău metafizic şi 
moral în lume, se datoreşte faptului că lucrurile şi fiinţele din ea sînt 
finite. Dumnezeu a permis răul moral, căci fără el nu este posibilă 
virtutea. Răul îndeplineşte în lume acelaşi rol pe care-1 joacă într-o 
compoziţie muzicală disonanţele sau într-o pictură umbrele: să-i pună 
în valoare frumuseţea. Lumea existentă, care este cea mai bună din 
cîte erau posibile, a fost concepută de Dumnezeu prin înţelepciunea lui, 
aleasă de el prin bunătatea lui şi realizată de puterea lui (ceea ce se 
numeşte optimismul concepţiei leibniziene). 

Mandeville, Bernard de, născut în Olanda, dar de origine franceză, 
la 1670, s-a stabilit apoi ca medie la Londra, unde a murit în 1733. 
Mandeville a fost cel mai mare adversar al concepţiei optimiste a lui 
Shaftesbury. în lucrarea sa Fabula albinelor (1705) el susţine într-o 
formă poetic satirică că puterea şi înflorirea unei societăţi nu se ba¬ 
zează pe virtuţi, ci pe vicii, pe vanitatea, egoismul, şarlatania, ne¬ 
dreptatea indivizilor care o compun, că noţiunile etice sînt născociri ale 
stăpînilor pentru a domina masele. 

Mendelsohn, Moses (1729—1786), scriitor filosofic evreu, ale cărui 
scrieri se caracterizau prin claritate, căldură şi omenia care emana din 
ele. A fost un reprezentant al luminismului. Repugnîndu-i extremele, 
el a adoptat ca gindilor o linie de mijloc între Wolff şi Locke, filosofia 
de şcoală şi filosofia populară. Adversar al panteismului şi ateismului, 
s-a străduit să demonstreze nemurirea sufletului şi existenţa unui Dum¬ 
nezeu personal. Filosofia nu trebuie să se ocupe după el decît cu ceea 
ce poate face pe om fericit. întemeind plăcerea şi neplăcerea pe sen¬ 
zaţii, a distins o nouă facultate sufletească, aceea a „sentimentului", pe 
care a numit-o facultatea aprobării, fiindcă sufletul omenesc ar dis- 

pune originar de facultatea de a adopta o atitudine de aprobare şi 
dezaprobare în faţa obiectelor. 

Mendelsohn a concurat împreună cu Kan-t la acelaşi premiu al Aca¬ 
demiei din Berlin în 17G3 şi l-a obţinut cu lucrarea Tratat asupra evi¬ 
denţei în ştiinţele metafizice. El a stat într-o prietenoasă corespondenţă 
cu Kant pînă la sfirşitul vieţii. 

Montaigne, Michel, Eyquem de (1533—1592), scriitor şi gînditor fran¬ 
cez. In celebrele sale Eseuri , cu care a inaugurat un nou gen literar, 
din care primele două cărţi au apărut în 1580, o a treia în 1588, iar 
toate împreună în 1595, a reluat scepticismul pyrrhonian, afirmînd că 
simţurile, fiind dependente atît de individualitatea schimbătoare cît şi 
de împrejurări, de asemenea schimbătoare, sînt înşelătoare şi nesigure; 
că nici intelectul nu este capabil să învingă relativitatea experienţei 
sensibile; că atît lumea externă cît şi lumea internă a omului se află 
într-o continuă schimbare, într-o permanentă devenire, fără existenţă 
durabilă şi fără vreun punct fix de sprijin undeva; într-un cuvînt, 
că atît subiectul cît şi obiectul se transformă fără încetare. Aşa se ex¬ 
plică anarhia doctrinelor filosofice. Dar scepticismul îi serveşte lui 
Montaigne nu pentru a rtezaspera de existenţă, ci pentru a-şi găsi 
drumul spre libertatea sa interioară. Idealul său nu este acela al lui 
Pyrrhon, ci acela al lui Socrate, care, prin recunoaşterea ignoranţei 
sale, căuta să descopere drumul spre libertatea conştiinţei şi suverani¬ 
tatea personalităţii sale, şi acela al lui Seneca, care năzuia spre liniştea 
sufletească, spre ataraxia, spre împăcarea cu natura. 

Platon (428—347 î.e.n.), filosof grec, elevul lui Socrate, întemeietorul 
eticii ca disciplină filosofică. Concepţia sa metafizică dualistă — o lume 
a Ideilor, neschimbătoare, imuabile, eterne, perfecte, şi o lume a lu¬ 
crurilor particulare, sensibile, mereu în devenire, trecătoare, copii ale 
Ideilor — oferea două perspective etice: una ascetică, de renunţare la 
viaţa pămîntească şi de năzuinţă spre lumea etei'nă a Ideilor, înte¬ 
meiată pe conştiinţa că lumea sensibilă, fenomenală, este efemeră, im¬ 
perfectă, fără valoare; alta pozitivă, de afirmare a vieţii, întemeiată 
pe conştiinţa că răul din viaţa pămîntească poate îi combătut, că atît 
viaţa individuală cît şi cea socială pot fi ameliorate, că, prin mijloace 
adecvate, societatea poate fi astfel organizată îneît să se apropie cît 
mai mult de lumea Ideilor, să semene cît mai bine cu eternul. Platon 
stabileşte patru virtuţi, numite şi virtuţi cardinale, pe care le deduce 
sistematic din părţile sufletului, fiecăreia din ele corespunzîndu-i o 

virtute: părţii raţionale, care e şi conducătoare — înţelepciunea; părţii 
care însumează trebuinţele sensibile — temperanţa, adică stâpîriirea 
de sine; părţii a treia, puterii, energiei de voinţă — curajul; iar de¬ 
asupra acestor trei virtuţi, cuprinzîndu-le pe toate şi dominîndu-le — 
justiţia. Fiecare din aceste virtuţi şi toate împreună exercită asupra 
sufletului o acţiune de purificare, toate sint xaOapaiţ , Aşa cum în lu¬ 
mea Ideilor Ideea de bine este Ideea supremă, care le domină pe toate, 
în lumea sensibilă idealul care domină toate acţiunile omeneşti şi spre 
care tind toţi oamenii este fericirea. Platon reprezintă astfel o etică 
eudemonistă. Şi susţinînd, ca şi dascălul său Socrate, că virtutea este 
cunoaştere, el reprezintă de asemenea o concepţie etică intelectualistă. 

Priestlcy, Joseph, născut în Anglia, la 1733, mort la Northumberland 
(Pensylvania) în 1804; chimist, filosof şi teolog englez. Ca chimist, a 
descoperit fenomenul de respiraţie al vegetalelor, bioxidul de carbon şi 
azotul. Ca filosof, a combătut materialismul metafizic, a reprezentat 
concepţia că esenţa materiei constă în forţa de atracţie şi de respin¬ 
gere a atomilor şi că în funcţie de aceeaşi forţă sînt atît fenomenele psi¬ 
hologice cît şi cele fiziologice. El preconiza, în locul analizei faptelor 
sufleteşti, o fiziologie a sistemului nervos, determinînd astfel psihologia 
ca pe o ramură a fiziologiei. A combătut de asemenea scepticismul 
lui Hume şi ateismul materialiştilor francezi. Ca teolog, a afirmat ne¬ 
murirea precum şi învierea morţilor. 

Rousseau, Jean-Jacques (1712—1778), filosoi, pedagog şi scriitor fran¬ 
cez. A exercitat o mare influenţă asupra lui Kant, ca de altfel şi asupra 
lui Goethe şi Fichte. Kant a citit imediat după apariţie lucrările lui 
Rousseau Emile şi Noua Helo'ise şi le-a comentat cu căldură la cursu¬ 
rile sale. Kant însuşi recunoaşte, cînd spune în 1764: „A fost un timp 
cînd gindeam că cercetarea adevărului constituie demnitatea speciei 
umane ... Rousseau m-a scos din această eroare... Învăţ să cunosc 
adevărata valoare a omului". Influenţa lui Rousseau asupra marelui 
filosof, care a început să se exercite în perioada precritică, a continuat 
şi în cea critică. Imnul entuziast şi patetic pe care Kant îl înalţă dato¬ 
riei (vezi pag. 175 a traducerii noastre din Critica raţiunii practice) nu 
reprezintă numai o simplă analogie cu imnul pe care-1 înalţă Rousseau 
conştiinţei în Profesiunea ie credinţă a Vicarului din Savoia: „Con¬ 
ştiinţă! Conştiinţă! instinct divin, glas nemuritor şi ceresc, călăuză si¬ 
gură a unei fiinţe ignorante şi mărginite, dar inteligente şi libere; jude¬ 
cător infailibil al binelui şi al răului, care faci pe om asemenea lui 

Dumnezeu! tu eşti aceea care faci excelenta naturii sale şi moralitatea 
acţiunilor sale; fără tine, eu nu simt nimic în mine care să mu înalţe 
deasupra animalelor decit tristul privilegiu de a rătăci din eroare în 
eroare cu ajutorul unui intelect fără reguli şi a unei raţiuni fără prin¬ 
cipii". 

Socrate (469—.'199 î.e.n.), filosof grec, care a exercitat o enormă influ¬ 
enţă asupra gîndirii greceşti din timpul său. în domeniul etic el susţinea 
că fiecare om năzuieşte prin firea lui spre fericire şi că, deci, fiecare 
are nevoie să cunoască drumul care duce la fericire, mijloacele cele 
mai indicate spre a ajunge la ea, căci adevărata virtute stă în cunoaş¬ 
terea acestui drum, a acestor mijloace. După el, toate lucrurile făcute 
din virtute sînt frumoase şi bune, toate sînt folositoare fiecărui om în 
parte şi societăţii în ansamblul ei. Cine cunoaşte natura virtuţii nu 
poate să acţioneze decît în conformitate cu ea, căci altfel ar însemna 
să acţioneze conştient împotriva propriei lui fericiri. După el, nimeni 
nu acţionează rău în mod voluntar, nimeni nu este rău cu intenţie. 

Revendicîndu-se de la Socrate şi pretinzînd că fiecare îi interpre¬ 
tează cel mai just gîndirea, au luat naştere, după moartea lui, şcolile 
zise socratice; cinicii, cirenaicii, megaricii. Cinicii susţineau că virtutea 
constă în lipsa de nevoi, în sobrietate, în simplitate şi că cine a atins 
treapta virtuţii dispreţuieşte convenţiile sociale, moravurile, familia, 
statul, patria (Antistene, fondatorul şcolii, se considera cetăţean al 
lumii). Cirenaicii considerau drept bunul cel mai înalt în viaţă plăce¬ 
rea ( ^Sovfj ) fizică şi spirituală, susţinînd că numai prezentul ne apar¬ 
ţine, nu trecutul care nu mai este, nici viitorul care nu este încă şi nu 
se ştie dacă va veni, că fericirea se compune din momente de plăcere, 
că deci nu trebuie să fim mîhniţi de trecut, nici preocupaţi de viitor, ci 
că trebuie să gustăm plăcerile pe care ni le oferă prezentul, clipa de 
faţă. Megaricii susţineau, împreună cu Parmenide, că existenţa este 
una, că nu există nimic care să fie diferit de ea, că nimic nu se naşte 
şi moare, că nimic nu se schimbă, dar de acord cu Socrate determinau 
această existenţă ca find Binele, deşi i se dau diferite denumiri: raţiune, 
înţelepciune, Dumnezeu etc. 

Spinoza, Benedictus (1632—1677). A reprezentat o concepţie panteistă 
despre lume, susţinînd că nu există decit o singură substanţă infinită 
şi eternă, pe care el o identifica cu natura sau Dumnezeu, care este 
înzestrată cu o infinitate de atribute, dintre care noi nu cunoaştem 
decît două, gîndirea şi întinderea, fiecare din ele diversifieîndu-se în 

I. ECOUL 


,,Din toate operele remarcabile ale acelei vremi 
emană un spirit de sfidare şi de răzvrătire 
împotriva întregii societăţi germane, 
aşa cum era ea atunci -1 . 

(FR. ENGELS) 

Ultima filă, întoarsă şi ea, lasă gîndul sub puterea ecoului. 
Ecoul în istorie, în oameni şi în evenimente; viu controversatul 
ecou privind valoarea cercetărilor lui Kant asupra moralei, 
care vizau în fond o nouă explicare a omului. 

Căci încheierea lui Kant, ca şi plusul de cunoaştere obţinut 
pe parcursul elaborărilor sale constituie mai curînd o poartă 
deschisă spre înţelegerea unei noi aşezări posibile a raportului 
dintre om şi lume, proiectînd ca necesar un sens superior al 
vieţii, un sens al destinaţiei omului, decît o simplă pedagogie 
tradiţională a cuminţeniei morale, pe care filosoful o pune 
derutant şi liniştitor în pre-încheierea criticii sale, ca un hîtru 
fiu rătăcitor întors acasă şi acceptînd canonul supuşeniei după 
nemaipomenita şi suculenta aventură a rătăcirilor sale. Ceea 
ce întrevede, de fapt, Kant este o pedagogie socială imaginată 
la scara istoriei, respectiv statuarea unei noi conştiinţe de sine 
a omului, care, făcînd din sine-însuşi scop şi depăşind prin 
chiar acest fapt momentul degradării sale într-un simplu mij¬ 
loc, declanşează totodată impulsul de energie inovatoare, apt 
să pună condiţia omului în concordanţă cu demnitatea şi aspi¬ 
raţiile sale. 

Din această deschidere a filosofiei sale morale vine ecoul ci 
prelungit în timp. 

Kant intuieşte şi descoperă treptat, pe parcursul cercetărilor 
sale morale, existenţa unui inepuizabil potenţial de forţă umană 
spirituală în spaţiul lipsit de contur şi vag detectat al morali¬ 
tăţii; sesizează şi reţine confuzia extremă, dusă pînă la mis- 

tificare a valorilor ei, reliefată în conversaţia rafinată a saloa¬ 
nelor sau în limbajul nu mai puţin duplicitar al practicilor 
religioase; preconizează în consecinţă, prin programul cercetă¬ 
rilor sale, să pună în lumina unei critici a raţiunii practice ceea 
ce omul şi epoca posedă ca potenţial moral, altfel ascuns, fă- 
cînd posibilă solicitarea interesului general pentru chemarea 
la viaţă şi dinamizarea acestei forţe spirituale nepusă în va¬ 
loare. întreaga problemă a moralei kantiene se constituie din 
necesitatea înzestrării omului şi a umanităţii cu conştiinţa 
propriei sale energii morale, vizînd angajarea şi ridicarea sa 
dincolo de condiţia acelui timp, condiţie nedemnă de om, dar 
de a cărei nedemnitate omul însuşi era abia pe cale să ia act, 
complăcîndu-se încă în liniştea împăcată cu sine a propriei sale 
inerţii, ca neştiind şi necrezînd că ar putea schimba ceva prin. 
iniţiativa căutării unei alternative. Kant designează, astfel, prin 
formularea devenită celebră: „legea morală in mine" acea di¬ 
mensiune a umanului care „sporeşte la infinit valoarea mea ca 
inteligenţă prin personalitatea mea“, şi „îmi determină existenţa 
în vederea unui scop“, distingîndu-se de „cerul înstelat dea¬ 
supra mea“ (raportul omului cu infinitul naturii), sub a cărui 
necuprinsă întindere omul se simte strivit şi neputincios. 

în spiritul concluziilor explicite ale filosofului, morala ur¬ 
mează a fi ca atare pusă în drepturile ei nu dintr-un purism 
bigot, ascultînd de comanda străină a unei religii, nici numai 
în vederea unei oarecare înţelepciuni domestice, simplă abi¬ 
litate căutînd liniştea unei convieţuiri şi vecinătăţi. 

La Kant, morala capătă înţelesul unui principiu existenţial, 
dă expresie unui conţinut al raţiunii practice apt să regle¬ 
menteze starea treburilor obşteşti în numele unui interes ge¬ 
neral. Din retrospectiva deceniilor care au urmat, o asemenea 
semnificare pur morală a efervescenţei în jurul unei proble¬ 
matici privind interesul general va fi apărut inevitabil nu 
numai ca anacronică, ci confuză şi chiar mistificatoare, într-o 
epocă în care ritmul între timp accelerat al evenimentelor dă¬ 
dea contur de sine-stătător domeniului politic şi îl plasa în 
planul din faţă al scenei, lăsînd în spate şi cu roluri secundare 
religia şi morala. Dar timpul lui Kant este, sub acest raport, un 
timp al genezei. Kant dă curs gîndirii care se desprinde critic 
de trecut, cînd forma acestei desprinderi nu-şi aflase încă par- 

ticularitatea naturii sale şi ezita în căutarea propriilor sale 
suporturi şi energii, încă ascunse. Politicul nu-şi căpătase în¬ 
făţişarea de mai tîrziu şi nu se putea încă descoperi prin dis¬ 
tingerea contururilor sale, cită vreme apărea el însuşi sub o 
haină de împrumut şi îşi dibuia temeiurile autonomiei sale 
faţă de religie, pînă atunci forma dominantă a conştiinţei, prin 
mijlocirea criticismului contestatar şi insurgent al filosofiei lui 
Kant. Punînd morala în opoziţie cu religia şi desprinzînd-o 
astfel din imperiul puterilor extra-lumeşti, Kant se înscrie în 
linia ginditorilor care repetă, în noi condiţii, actul prometeic 
al aducerii focului pe pămînt, smulgîndu-1 din tezaurul sacru 
de secrete al zeilor. Investind morala cu predicatele interesului 
general, Kant ridică interesul general, iar prin intermediul 
acestuia sensul politic al întrebărilor şi durerilor timpului, la 
o semnificaţie de valoare pe care, în afara religiei, numai mo¬ 
rala o mai poseda şi o putea revendica. Dar Kant nu preme¬ 
ditează această travestire, ci îi dă numai curs, travestirea apar- 
ţinînd mersului însuşi al istoriei. In geneza ei modernă, poli¬ 
tica parcurge această metamorfoză. Dacă religia a putut fi, 
în afara propriei sale semnificaţii şi îndeletniciri, forma posi¬ 
bilă a politicului în Evul Mediu, atunci se poate constata, cu 
acelaşi temei, că morala — fără să-şi piardă propria ei deter- 
minaţie — îndeplineşte în spaţiul de geneză al vremurilor mo¬ 
derne rolul de matrice spontană şi temporară, naturală a poli¬ 
ticului în curs de constituire. Trecerea de la forma religioasă 
a dominaţiei spirituale, la forma politică deschisă, ca expre¬ 
sie nemijlocită a economicului, cunoaşte, astfel, această mijlo¬ 
cire, cel puţin în forma germană a acestei treceri şi totodată 
tentaţia, în sfîrşit iluzia unei morale autonome şi a unei voinţe 
morale practice aptă să schimbe radical condiţia omului în vir¬ 
tutea propriului său mecanism interior. 

Kant şi filosofia sa morală ridică la nivelul gîndului proce¬ 
sul contradictoriu al acestor mutaţii cu caracter istoric, sur¬ 
prinse sub aspectul fluenţei lor, purtînd de aceea amprenta 
acestei indefiniri; în acelaşi unic context spiritul temerar (acea 
notă de sfidare şi răzvrătire) se împleteşte şi se împacă cu o 
mai tîrziu evidentă miopie teoretică, decurgînd din faptul ele¬ 
mentar că teoria acestor mutaţii, căreia i-ar fi revenit să ex- 

plice ceea ce tocmai se petrecea, se afla ea însăşi în curs de 
elaborare. 

Tot de aici derivă ambiguitatea climatului de aspră confrun¬ 
tare cu duplicitatea condiţiei umane şi totodată de romantică 
încredere în om a textului kantian. 

In filosofia sa morală, Kant este un romantic; un romantic 
al înnoirilor, critic şi militant. Un raţionalist romantic, de un 
anti-scepticism care cheamă la acţiune, chiar dacă acţiunea 
sa vizează spaţiul relaţiilor umane abia prin medierea auto- 
perfecţionării morale şi reduce interesul general la o morală 
a acestei auto-perfecţionări. Romantismul lui Kant prefigurează, 
şi anunţă nevoia, apărută în epocă a unei conştiinţe-de-sine, 
în ultimă instanţă politică şi integrind în acelaşi spaţiu în¬ 
tregul eîmp al disponibilităţilor umane maturizate: cunoaştere, 
judecată, acţiune. Romantismul lui Kant, militant in sensul 
activismului său înnoitor (şi în aceste limite, din familia ro¬ 
mantismului revoluţionar) vine să corecteze, în parte, rigoarea 
la prima vedere dogmatică — şi criticată sub această închis¬ 
tare — a raţionalismului său radical. Căci rigoarea raţionalis¬ 
mului său, căutînd să descopere mai curînd puritatea formelor 
gîndirii decît supleţea lor, este totuşi dinamizată de o inde¬ 
finită fluenţă, spontană şi intuitivă pe alocuri a categoriilor, 
aflîndu-şi astfel în această acceptare (romantică) a reconsti¬ 
tuirii progresive a mişcării, graniţa propriului său rigorism. 
Kant tinde să împace un raţionalism teoretic absolut cu apti¬ 
tudinea de a vedea în ceea ce există nu numai o limită, fini¬ 
tul, ci şi posibilitatea depăşirii acestei limite într-o dezvol¬ 
tare şi auto-depăşire in-finită. De aceea, textul său nu poate 
fi înţeles pînă la capăt fără o anumită de-mitizare a purităţii 
raţionalismului său. Esoterismul lui Kant e mai curînd o le¬ 
gendă, decît adevărul viu al filosofiei sale, dar o legendă care 
a făcut epocă, încbizînd în spaţiul unei cazuistici de iniţiaţi 
patosul unei filosofii care viza adeseori la o comunicare directă 
şi la ecou în spiritul şi în acţiunea practică a oamenilor. Se ştie, 
dar se uită totuşi uşor, că cititorul găseşte pe prima pagină a 
Criticii raţiunii pure vestitul text din Bacon de Verulam pus 
anume de Kant pentru a spune prin cuvîntul unui mare pre¬ 
cursor, ceea ce el însuşi avea în vedere: „ . . . oamenii... să 
fie convinşi că noi nu clădim temeliile unei secte filosofice ca 

oricare alta . .., ci pe acelea ale bunăstării şi ale demnităţii 
omeneşti". 

Ar mai fi de notat, ca un detaliu marginal — dar grăitor, că 
nota de ermetism a limbajului său filosofic îl învăluia, totodată, 
pe autor ca într-o mantie protectoare, lipsit cum era de orice 
altă apărare împotriva climatului de suspiciune şi persecuţie, 
ambele politice, în care trăia şi lucra la fundamentele icono¬ 
claste ale criticismului său. Căci Kant scria şi publica sub cen¬ 
zură. Ceea ce revine la a spune că în limitele dezvoltării Ger¬ 
maniei din timpul său şi în formele decurgînd din caracterul cul¬ 
turii şi al practicii social-politice corespunzătoare, Kant apare 
şi se manifestă —- în ciuda discreţiei sale — ca un gînditor 
revoluţionar, iar gîndirea sa dă expresie filosofică revoluţiona¬ 
rismului epocii. De aci şi romantismul său militant, în esenţă 
critic pînă la radicalism faţă de climatul epocii pe care îl ve¬ 
dea viciat de convenţionalism, laşitate spirituală şi filantropie 
filistină; căruia îi contrapunea o altă lume posibilă şi un alt 
statut al omului. 

Această altă lume posibilă nu are încă realitate şi contur. E 
numai o nevoie şi o absenţă. Confruntările epocii sînt încă 
lipsite de conceptul lor. Kant ştie că fără concepte totul se 
reduce la necunoaştere, lîncezeala spiritului şi neputinţă. Dar 
reducînd sfera „raţiunii practice“ la domeniul moralei, cîmpul 
de dincolo de moralitate nu este reţinut decît ca moment al 
acesteia, cum se întîmplă cu noţiunea de „interes general" şi — 
din lipsă do alte precizări — cu aceea de „revoluţie", care ră- 
mîn în textul kantian simple noţiuni demonstrative, neridicate 
la concept. Rezultatul va fi ambiguu: 

1. morala cîştigă în dinamismul ei interior prin conţinutul 
de natură politică şi realismul pe care îl asimilează de japt, 
dar 

2. îşi micşorează soliditatea raţionalităţii sale, lăsîndu-se des¬ 
coperită în faţa criticii, adeseori excesivă, prin statuarea sa ca 
principiu fundamental al raţiunii practice şi reducerea tuturor 
celorlalte condiţionări ale realităţii umane în poziţii subordo¬ 
nate, ca nesemnificative. 

Ecoul prelung al filosofiei lui Kant va duce cu sine peste 
timp şi va amplifica inevitabil adevărul acestei nepotriviri. 

II. TEXTUL ŞI LECTURA 

„Aşadar, pentru determinarea 
obligaţiei morale... Kant n-a avut altceva 
decît forma identităţii, 
a necontrazicerii de sine“ ... 
„acestea sînt determinări absolut formale' 1 

(HEGfi!..' 


între text şi lectură se interpune succesiv spiritul modifi¬ 
cat al timpului, care lucrează. Orice lectură în timp devine 
cu necesitate un raport între timpul textului şi timpul lecturii, 
între spaţiul epistemologic al textului şi acela al lecturii. Dar 
stabilirea cu rigurozitate a datelor unui asemenea raport şi 
decuparea textului unui timp anterior din spaţiul epistemologic 
în care are loc lectura întîmpină atît de multe dificultăţi, îneît 
operaţia rămîne nedecisă, netranşantă iar gîndirea critică şi de¬ 
păşirea pozitivă a limitelor de gîndire aparţinînd unei epoci 
trecute străbate printre furcile caudine ale acestei indefiniri 
şi poartă însemnul acestei indistincţii. 

Un model întrucîtva concludent pentru acest gen de ambi¬ 
guitate poate fi găsit, de pildă, la Hegel, şi anume în cerce¬ 
tarea sa directă asupra filosofici lui Kant. 

Hegel are meritul de a fi descifrat în succesiunea con¬ 
cepţiilor filosofice aparţinînd lui Kant, Fichte şi Sehelling 
nu o simplă întîlnire şi confruntare de idei arbitrare, ci mersul 
pe care l-a luat gîndirea epocii. „în aceste filosofii este con¬ 
semnată şi exprimată în forma gîndului revoluţia la care a 
înaintat în ultimul timp spiritul în Germania. Succesiunea lor 
conţine mersul pe care l-a luat gîndirea 112 . E un moment al 
istoriei universale, cuprins şi integrat în realitatea unitară a 
acesteia, dar care se diferenţiază prin modul său de manifestare 
în condiţii de dezvoltare determinate, radical deosebite. „în 


1 Hegel, Istoria filosof iei, Ed. Acad., Bucureşti, 1964, voi. II. pp. ^ 
-«U5; 

- Ibidem, p. 571. 

Germania — scrie Hegel —, acest principiu (e vorba ele „re¬ 
voluţia la care a înaintat. . . spiritul*, de „mersul pe care i-a 
luat gîndirea* şi totodată de modul „lăuntric* în care au par¬ 
ticipat popoarele la acest moment) a ţîşnit ca gînd, spirit, con¬ 
cept; în Franţa ol a năvălit vijelios în afară, în realitate* 1 . 

In prima judecată, Hegel caută şi indică conceptul acelor fi¬ 
losofii, respectiv „revoluţia" la care a înaintat în ultimul timp 
spiritul, „mersul* pe care l-a luat gîndirea. 

In a doua judecată, lipseşte un concept al diferenţierii şi nu 
se indică decît neidentitatea formei, aparent şi mai curînd exte¬ 
rioară a acestei diferenţieri. In Germania: gînd, spirit, concept; 
în Franţa: năvălire vijelioasă în afară, în realitate. Hegel nu 
ajunge, nici el, să ridice la concept „năvălirea vijelioasă în 
afară, în realitate*, deci să aducă sub conul de lumină adevă¬ 
rul acestei „năvăliri*; după cum forma germană rămîne, şi ea, 
sub specie descriptivă. Se întrevede o căutare, la Hegel, dar o 
căutare prin tatonări încă neconcludente. Constată, astfel, că 
faţă de sarcina filosofiei de a sesiza esenţa cea mai ■profundă 
a necesităţii, conceptul, Kant — cieşi stabileşte formal natura 
acestei sarcini — ajunge numai la natura abstractă a raţiunii; 
de altă parte, denotă „o lipsă de adîncime şi o lipsă de vlagă, 
care se opreşte la negativ şi la critic* 2 . 

Dincolo, însă, de această „negativitate* şi „critică* Hegel 
însuşi înaintează cu greu sau bate pasul pe loc de fiecare dată 
cînd este abordată sfera practicului, iar aici problema-cheie a 
epocii, libertatea. Hegel persistă, descriptiv, în ideea sa că 
francezii concep acest principiu, al libertăţii, „din punctul de 
vedere al voinţei*, în timp ce „Kant a stabilit acelaşi princi¬ 
piu, dar mai mult pe latura lui teoretică* 3 . Francezii „au sim¬ 
ţul realităţii, al acţiunii, al executării pînă la capăt; la ei re¬ 
prezentarea trece în mod nemijlocit în acţiune. Astfel, oamenii 
s-au întors practic spre realitate* 4 . Această descriere tinde să 
împlinească lipsa unui concept. Hegel designează, de fapt, aici 
nu o oarecare înclinare nativă spre acţiune şi eficienţă practică 
a francezului, care i-ar lipsi prin natură spiritului german, cît 

1 Hegel, Istoria filosojiei, voi. II, p. 571. 

- Ibidem. 

■ 5 Ibidem, p. u»ugs 

1 Ibidem, pp. Oui f> u»-® 

faptul că în Franţa, datorită condiţiilor în care s-a desfăşurat 
dezvoltarea sa anterioară, se constituise o clasă determinată 
a societăţii, care se impunea prin energia şi eficienţa activităţii 
sale practice, ajungind astfel la conştiinţa propriilor sale inte¬ 
rese şi posibilităţi, acţionînd ca clasă — pe calea confruntării 
deschise cu ierarhia tradiţională (regalitatea, biserica, nobili¬ 
mea) — pentru ocuparea şi recunoaşterea poziţiei sale de fapt. 
Se constituia, pe această calc, o modalitate relativ nouă a prac¬ 
ticii, şi anume practica politică, în orice caz nouă prin conţinu¬ 
tul şi forma ci, prin amploarea participării, prin semnificaţia 
pe care o capătă pentru viaţa practică a omului, a cărui exis¬ 
tenţă se amplasa progresiv în sfera de acţiune a politicii, de¬ 
venea treptat nemijlocit politică, incit însăşi fiinţarea omului 
se anunţa ca o fiinţare politică. Maturizată şi exprimată în 
forma Revoluţiei franceze, această practică politică nu putea 
să apară, în spaţiul încă slab dezvoltat şi de aceea inert al 
societăţii germane, decît ca „năvălire vijelioasă în afară“. Iar 
întârzierea unei dezvoltări similare în Germania şi lipsa cores¬ 
punzătoare a unei practici politice în măsură să producă o con¬ 
ştiinţă lucidă asupra naturii politice a relaţiilor sociale şi a 
raporturilor de forţă care se confruntau este reţinută de Ilegel 
in forma cunoscutei sale butade: tichia de dormit pe capul 
german, care preferă să opereze în interiorul ei. Ascuţişul anti- 
filistin al caricaturii nu acoperă, evident, lipsa conceptului care 
trebuia suplinit. 

Confuzia cu privire la natura practică a relaţiilor reale pro¬ 
ducea substituiri şi intervertiri de planuri în concepte şi in¬ 
terpretări. 

Din perspectivele acestei critici, rămasă la stadiul metaforic, 
Kant însuşi e mai lesne de înţeles. Schematic vorbind, Kant 
este solicitat de mişcarea reală şi de idei a timpului său să 
ridice la concept acel rezervor de energie umană care îl putea 
smulge pe om din condiţia indemnităţii sale, strivit cum era 
sub autoritatea discreţionară a prinţilor bisericii şi a regilor 
pămîrtului. In Franţa se preliminau mişcări de răsunet şi 
cursul nou al evenimentelor întrecea aşteptările, în timp ce 
liniştea germană era semnul lipsei de vlagă, iar Kant căuta 
răspuns la această nevoie vitală de forţă, care nu putea veni 
din credinţa în cer, ci din pregătirea şi solicitarea iniţiativei 

umane. în religie, omul este pentru Dumnezeu. Kant răs¬ 
toarnă această relaţie, căci — cum va observa Hegel — „acei 
ceva pentru care trebuie să existe toate este omul, conştiinţa 
de sine, dar luată ca toţi oamenii in genere 141 . Şi mai departe: 
„Conştiinţa despre această acţiune, ca mod abstract, este i'ilo- 
sofia kantiană" 2 . Ca mod abstract, pentru că reintroducînd esen- 
ţialitatea in conştiinţa de sine, Kant nu găseşte în practica epo¬ 
cii sale o altă realitate pe care s-ar putea întemeia, decît sem¬ 
nalul dat de aspiraţia reflexivă a timpului de a viza altceva si 
presupoziţia subiectivă privind aptitudinea omului de a se de¬ 
păşi pe sine din impulsul propriei sale voinţe. 

Apelul la morală devine, prin aceasta, instrumentul kantian 
ai deschiderii spre acţiune. 

La Kant. morala apare nu numai ca un teren al luptei între 
un nou principiu al existenţei umane, care semnifică binele, şi 
inerţia în. obscuritatea unei existenţe fără ideal, răul, ci tot¬ 
odată ca o condiţie a luptei şi un instrument al ei. 

Din absenţa unei descifrări sub specie politică a tendinţe¬ 
lor care se anunţau, semnele timpului sînt receptate cu 
prioritate sub aspectul impulsului pe care îl dădeau unei schim¬ 
bări ir. planul moralei, şi anume de la acceptare şi inerţie la 
contestare a condiţiei existente şi preluarea iniţiativei. Ceea ce 
in Franţa se petrecea în elanul „năvălirilor vijelioase în afară 11 , 
gîndirea lui Kant viza să obţină pe calea elanului interior, sub 
impulsul voinţei bune, ca lege a raţiunii practice. Kant este în¬ 
clinat să vadă în morală, ca fiind autonomă, posibilitatea rup¬ 
turii cu religia .şi totodată rezervorul de forţă necesar rupturii 
cu orice supunere oarbă, ceea ce corespundea unei eliberări şi 
se contura ca o cale lăuntrică de eliberare în afară. Morala era 
văzută in conexiune cu un „interes general 41 , căruia i se ignora 
forma sa politică, dar chiar prin aceasta este adusă în planul 
din faţă al scenei şi luată ca obiect de cercetare sistematică, ca 
temă majoră a filosofiei şi a omului. Semnificaţia interesului 
crescut ai epocii pentru cercetarea moralei stă în conţinutul 
politic care implicit i se atribuia. 


1 Hegei, op. cit., p. 586. 
- Ibiclem. 

Kant, prins intr-un joc de aparenţe şi substituiri, se anga¬ 
jează ia o Critică a raţiunii practice, considerînd-o Prolego¬ 
mena pentru o ştiinţă a acţiunii şi eliberării umane. Morala lui 
Kant are, şi ea, în vedere auto-perfecţionarea omului, dar pen¬ 
tru a o proiecta în exterior, spre lume, în vederea unui interes 
uman general şi nu spre a-şi fi suficientă sieşi, iar prin aceasta 
se deschide spre acţiune politică şi devine aptă să se ataşeze unei 
politici, care face din umanism crezul ei consecvent. Or, prin 
chiar această tendinţă de extindere în afară a propriei sale 
dimensiuni, prin asimilarea spontană şi neştiută a unei proble¬ 
matici în esenţă politice, morala lui Kant face pasul decisiv 
spre o înţelegere radical nouă şi modernă a locului şi a sem¬ 
nificaţiei sale. Kant procedează la dislocarea moralei din lumea 
cerului pentru a o implanta în conştiinţa-de-sine a omului, iar 
omul — cum observase Hegel — apărea încă aci nu ca întors 
în-sine, introvertit, ci privit în sensul semnificaţiei sale uni¬ 
versale, ca toţi oamenii în genere, deşi într-o formă abstractă. 

în limitele interpretării de către Kant a problemelor timpu¬ 
lui său, opţiunea sa pentru morală ca domeniu al raţiunii prac¬ 
tice este de natură politică, dar aproximînd un sens al politicii 
opus celui tradiţional şi oficial, în care politica este înţeleasă 
nu ca un raport real al intereselor umane care se înfruntau, ci 
ca un meşteşug al conducerii, un mecanism al cărui angrenaj 
se mişca în afara problemelor reale ale omului şi ale comuni¬ 
tăţii sale, deci în afara interesului său şi fără să-l solicite la 
participare, ci ţinîndu-1 deoparte, într-o stare de apatie şi dez¬ 
interes. Conceptul politicii nu depăşea înţelesul, în fond de¬ 
gradat, al abilităţii în ţinerea socotelilor unei cancelarii regale 
şi in apărarea intereselor corespunzătoare de castă, conform 
principiului: fii prudent ca şarpele. în timp ce, dimpotrivă, 
morala părea a spune: fii simplu ca porumbelul. Încît, între 
modalitatea ascunsă a acestui tip de prudenţă (viclenie) şi aceea 
a atitudinii deschise, oneste părea a se consuma opoziţia din¬ 
tre politică şi morală, iar la întrebarea: care, dintre cele două, 
trebuie să fie recunoscută ca superioară, Kant nu ezită să indice 
(în acest raport de viclenie şi onestitate) morala. E o totală 
confuzie de planuri, ca şi cum morala n-ar exprima decît rea¬ 
lul în puritatea adevărului său, iar politica numai duplicitatea, 
ascunderea sau travestirea realului şi sacralizarea acestei tra- 

vestiri. Dar tocmai această totală confuzie în planul concep¬ 
telor, care era a epocii, trebuia depăşită şi gîndirea căuta o 
ieşire intr-un timp cînd realitatea însăşi nu oferea încă o 
ieşire posibilă şi reproducea — dimpotrivă — condiţiile obiec¬ 
tive ale acestei travestiri. Fenomenul este complex şi nu poate 
fi corect înţeles deeît în această complexitate a sa. Kant însuşi, 
sub acest raport, nu ştie mai mult deeît timpul său, dar ştie 
cel puţin că trebuie găsit punctul de ruptură din acest cerc 
vicios. 

Soluţia pentru care optează Kant urmează să fie descifrată 
şi criticată în lumina acestei dominante a timpului. Problema 
nu constă, aici, în a-i căuta lui Kant circumstanţe atenuante 
pentru erorile sale; nici numai — ceea ce rămîne totuşi im¬ 
portant — în a manifesta o simplă consecvenţă formală în 
gîndirea critică, pe temeiul general al determinismului istoric; 
dar constă în recunoaşterea faptului că numai o modalitate de 
interpretare receptivă la confuzia teoretică a timpului este în 
măsură să traducă în termenii accesibili spiritualităţii contem¬ 
porane un asemenea moment de ruptură în istoria gîndirii 
umane, moment de „revoluţie in jilosofie“ ca acela pe care îl 
iniţiază Kant. Eroarea de gîndire ar consta în înclinaţia spon¬ 
tană de a i se atribui unei perioade anterioare, respectiv ace¬ 
leia în care Kant îşi elaborează criticismul său filosofic, con¬ 
ştiinţa la care ajunge abia o perioadă ulterioară. Or, „revoluţia 
în filosofie“ care începe cu criticismul lui Kant urmează să 
fie descifrată, în ceea ce priveşte începutul ei, prin prisma pro¬ 
blematicii noi care apăruse într-un spaţiu epistemologic ne¬ 
utilat cu mijloacele propriei sale reconsiderări critice şi con- 
strîns să înceapă tocmai cu căutarea şi elaborarea dificilă a 
acestor mijloace teoretice noi. E o ieşire a gîndirii din cercul 
ei vicios în căutarea propriilor sale concepte noi, şi este, tot¬ 
odată, conştiinţa filosofică relativ maturizată a acestei necesi¬ 
tăţi, chiar atunci cînd conceptul rupturii este abia pe cale de 
a fi elaborat şi este încă prins în strînsoarea vechilor semnifi¬ 
caţii. Engels nu era numai un tînăr rebel, înflăcărat de ideea 
depăşirii „neputinţei 1 ' germane, dar şi un gînditor în măsură 
să descifreze complexitatea dialectică a istoriei, cînd scria: 
„Revoluţia politică din Franţa a fost însoţită de o revoluţie 
filosofică în Germania. Kant a fost cel care a început această 

revoluţie; el a răsturnat vechiul sistem metafizic . . . Kant a 
început această revoluţie. El a răsturnat vechiul sistem meta¬ 
fizic. Iar în planul „raţiunii practice' 1 această răsturnare se 
exprimă prin postularea autonomiei omului. E o răsturnare 
care nu depăşeşte planul spiritului, respectiv g'îndirea con¬ 
ceptuală despre om; în aceste limite însă problemele omului 
nu mai aparţin unei sfere supra-naturale, faţă de care omul 
s-ar afla într-un raport de servitute; după cum ele nu aparţin 
nici simplei naturi (primitive), care l-ar încătuşa în orbirea 
pasiunilor şi instinctului, cu neputinţă de controlat şi stăpînit. 
Sensul autonomiei este libertatea omului de a-şi atribui sieşi, 
nu unor forţe necontrolate de el, meritul şi răspunderea pro¬ 
priei sale dimensiuni umane. Omul e pus faţă în faţă cu sine- 
însuşi, distingîndu-se astfel — cel puţin în planul teoriei — 
punctul de inserţie între 1) realitatea de fapt a fiinţării omului 
ca individ şi 2) condiţionarea umană a acestei fiinţări. Alarx va 
observa, ca premisă materială a întregii istorii, că oamenii au 
plecat întotdeauna de la oi-înşişi. Kant se află în direcţia unei 
asemenea înţelegeri, deşi purtînd încă povara metafizicii, cînd 
pune ideea omului ca scop în-sine la baza raţiunii practice, 
ridicînd astfel omul la valoarea de principiu prim şi necondi¬ 
ţionat al moralităţii. 

,,în toată făptura, tot ce vrem şi asupra căruia avem vreo 
putere poate fi întrebuinţat şi nuinui ca mijloc, dar omul ... e 
scop in sine-însuşi. Căci el e subiectul legii morale — care-i 
sfîntă — tocmai datorită autonomiei libertăţii lui". Ideea este 
profundă şi constituie o sfidare a ideilor tradiţionale. Omul e 
subiectul legii morale, creatorul ei, iar sfinţenia care-i este 
atribuită ca exprimînd originea ei extra-mundană nu semni¬ 
fică, după Kant, decît tocmai această putinţă a omului „dato¬ 
rită autonomiei libertăţii lui“, neaparentă şi insesizabilă pentru 
gîndirea comună, de a-şi da sieşi propria sa lege practică (mo¬ 
rala). PI o rebeliune împotriva cerului şi o contestare a atot¬ 
puterniciei lui Dumnezeu. Dar e o rebeliune şi împotriva stă¬ 
rilor tradiţionale pămînteşti, care o continuă pe cea dinţii. 
Kant se află, de fapt, intr-o continuă stare de război civil, sau 


1 Fr. Engds, Progresele reformei sociale pe continent. în K. Marx 
— Fr. E n g e 1 s, Opere, voi. 1, E.S.P.L.P., Bucureşti, 1957, p. 557. 

mai curînd de guerilă cu autoritatea bisericii, căreia îi smulge 
pas cu pas, cu tenacitate şi cu o dibăcie tactică plină de inven¬ 
tivitate, „autonomia libertăţii 11 umane şi i-o contrapune. Uma¬ 
nismul lui Kant, care devine principiul cercetărilor sale asupra 
raţiunii practice, nu este, ca atare, simplă contemplaţie şi laudă 
de sine a omului, ci are caracterul de insurgenţă — nu lipsită 
de conţinut politic — împotriva lanţurilor spirituale ale cre¬ 
dinţei, vizînd întoarcerea omului spre problematica reală a 
propriei sale existenţe. Tocmai acest filon neaparent dar real 
va fi surprins de Engels într-o formulare, dacă nu atît de rigu¬ 
roasă, în schimb, exprimînd o stare de spirit: „Partidul nostru 
trebuie să dovedească că dacă toate străduinţele filosofice ale 
naţiunii germane, de la Kant şi pînă la Hegel, n-au fost inuti¬ 
le ... , consecinţa lor nu poate fi decît comunismul; că germanii 
trebuie sau să-şi renege pe marii lor filosofi, care sînt mîndria 
lor naţională, sau să adere la comunism 111 . 

Se poate invoca, aici, că Engels se afla la vîrsta romantismu¬ 
lui său revoluţionar, iar ca atare mai curînd necritic faţă de 
„străduinţele filosofice 11 ale înaintaşilor săi. Prin aceasta nu 
s-ar infirma, totuşi, valoarea documentară a mărturisirii sale, 
din care rezultă implicaţia politică, iar de aici ecoul politic al 
criticismului kantian, în general, şi al Criticii raţiunii practice, 
în special, ca întemeind drepturile omului şi punînd la ordinea 
de zi — sub această formă învăluită, în care politicul apare 
travestit în filosofic şi morală — problema acţiunii. 

Întreaga filosofic morală devine astfel o întemeiere a în¬ 
datoririi omului de a acţiona şi totodată o chemare la acţiune. 
Morala însăşi capătă, din acest moment, semnificaţia acţiunii: 
o acţiune în vederea ridicării omului la exprimarea propriei 
sale naturi, dar înţeleasă de Kant ca realizînd pura cerinţă a 
voinţei morale, detaşată de orice interes empiric şi de orice 
altă finalitate pragmatică, prin care excela politica oficială şi 
care o degradau. 

înţelesul politicului, in epocă, era strict cancelaristic şi în 
afara întrebărilor reale care o confruntau. Chiar şi la Hegel, 
politicul va designa mai curînd ceva exterior, un înveliş; el 
scrie: „politic, însă nu lăuntric". Politica aparţinea regilor şi 


1 F r. Engels, op. cit., în loc. cit., p. 540. 

guvernului, se identifica cu exerciţiul puterii, cu abilitatea, 
viclenia şi duplicitatea corespunzătoare. Kant este astfel tentat 
să vadă în morală nu numai „cea mai bună politică” cum se 
credea prin saloanele vremii, dar chiar o anti-politică, în spi¬ 
ritul ideii că „onestitatea e mai bună decît orice politică Prin 
aceasta Kant îşi defineşte propria sa utopie. Dar n utopie care 
contestă aşezările devenite anacronice ale timpului său, chiar 
dacă despre soluţia sa directă nu se poate spune decît că „s-a 
mulţumit cu simpla bună-voinţă“ (Marx), sau — după cum 
formulase Hegel — că nu trece dincolo de critică şi negativitate 


III. PARADOXUL KANTIAN 
IN CERCETAREA MORALEI 


Vidul politic dilată imaginea kantiană asupra moralei, atri- 
buindu-i acesteia posibilităţi şi funcţii politice, sociale care 
nu-i aparţin şi o depăşesc. Are loc, în fond, o reducţie de sens 
moral a marilor probleme social-politice în curs de maturizare: 
ceea ce societatea resimţea confuz datorită destrămării relativ 
lente a vechilor relaţii patriarhale şi a înlocuirii lor cu noile 
relaţii, încă nedefinite, dar adueînd cu sine o criză a vechilor 
valori, fără ca un nou sistem al valorilor să-i fi luat locul şi. 
să se impună — acest întreg complex de contradicţii în interese 
şi stări spiritual-afective apărea în filosofia morală kantiană 
ca o problemă de sens strict moral şi putînd să-şi afle răspun¬ 
sul în acest spaţiu. 

Hegel surprinde această inadvertenţă, deşi într-o formă care 
depăşeşte numai cu puţin indicarea unei probleme, într-atît era 
de greu — la nivelul atins al cercetărilor sociale — să se pă¬ 
şească sigur în direcţia unei abordări riguroase a dificultăţii 
care tocmai se contura ca problemă. 

După Hegel „latura mulţumitoare a filosofiei kantiene" stă 
în aşezarea ei pe realitatea sentimentelor umane: „eu recunosc 
numai ceea ce este adecvat destinaţiei mele”, ceea ce revine la 
enunţul că omul, ca fiinţă morală, este liber, înţelegîndu-se 
prin această libertate morală: a fi deasupra oricărei legi a 
naturii şi deasupra oricărui fenomen. Ca fiinţă morală, omul 

dă curs facultăţii sale apetitive superioare (opusă simplei do¬ 
rinţe sau înclinaţiei), care este astfel voinţa ca atare, voinţa 
care nu arc scopuri exterioare, individuale, ci scopuri generale. 
„Insă întrebarea este — scrie Hegel — care este principiul vo¬ 
inţei? Ce trebuie să-l determine pe om în acţiunile sale?“ ! . Şi 
continuă: „In această privinţă au fost indicate tot felul de 
principii, bunăvoinţa, fericirea etc. Principiile materiale (s-ubl. 
lui Hegel) ale acţiunii se reduc toate la impulsuri, la fericire" 1 2 . 
Hegel descoperă aici locul vulnerabil, călcîiul lui Abile. Căci, 
dacă la Kant principiile materiale ale acţiunii se reduc la 
impulsuri şi fericire, deci la ceva pur subiectiv şi închis în 
această subiectivitate, atunci „omul 11 lui Kant nu s-ar raporta 
decît, la sine şi interesul general apare în acest raport (de sine 
cu sine) ca ceva exterior. 

Hegel distinge, însă, în primul rînd, elementul nou adus de 
Kant, respectiv faptul de a fi pus în conştiinţa de sine o pro¬ 
blematică aparţinînd omului acelui timp, faptul că „omul caută 
cutare şi cutare scop, se întreabă cum trebuie să aprecieze lu¬ 
mea, istoria, ce trebuie el să considere aici ca scop suprem?" 3 . 
Se consemnează, astfel, aici, dincolo de forma de exprimare, 
făptui că modul dc a fiinţa al omului a devenit problematic, 
sau era tocmai pe cale să devină. Aceasta privea înainte de 
toate pe omul burghez, trezit la acţiune şi iniţiativă de pro¬ 
gresul comerţului şi al industriei; dar privea implicit, în pasul 
imediat următor, condiţia de a fi a proletariatului însuşi. în 
perspectiva care se deschidea, omul era smuls din starea de 
linişte şi relativă protecţie, fie ea şi „nedemnă 11 de om, a rela¬ 
ţiilor anterioare şi pus în faţa situaţiei de a-şi descoperi starea 
problematică a propriei sale individualităţi. Era o libertate de 
junglă, dar fie şi sub această formă ea solicita o altă imagine 
a omuiui despre sine-însuşi, iar în limbajul răsturnat al filo¬ 
sofici apărea, în spiritul lui Kant, ca şi cum pentru voinţă nu 
există alt scop decît cel scos din ea însăşi, scopul libertăţii saie. 

„Stabilirea acestui principiu — constata Hegel — constituie 
un mare progres; ... că libertatea este axa supremă în jurul 


1 Hegel, Istoria filosof iei, voi. ud^pp. 614—615. 

- Ibidem. 

3 Ibidem. 


305 




POSTFAŢA 


căreia se învîrteşte omul . . . ; incit omul nu recunoaşte nimic 
ca valabil, nici o autoritate care ar fi îndreptată împotriva li¬ 
bertăţii sale. Filosol'ia kantiană datorează marea ei răspindire 
şi marea simpatie de care se bucură faptului că ea a susţinut 
că omul găseşte în sine însuşi ceva absolut ferm şi de neclin¬ 
tit ; incit ceea ce nu respectă această libertate a lui nu-1 
obligă întru nimic. Acesta este principiul; însă filosofia kan¬ 
tiană la atîta se şi opreşte" 1 . 

Acest: filosof ia kantiană la atîta se şi opreşte exprimă o cri¬ 
tică directă la adresa caracterului ei pur formal. Hegel nu este 
primul care a caricaturizat formalismul filosofici morale kan¬ 
tiene, dar la Hegel caricatura vizează nevoia expresă a unui 
conţinut, căci altfel „lucrurile se opresc la trebuie să fie“ (subl. 
lui Hegel), „totul se opreşte la această vorbărie despre mora¬ 
litate 112 . 

In dispreţul astfel exprimat se dă curs unei nevoi a epocii: 
lucrurile să nu se oprească la un trebuie să fie, dar se face sim¬ 
ţită şi lipsa ei de interes pregnant pentru spaţiul, atît de com¬ 
plex şi subtil, al moralităţii, care sub forma ei veche (religioasă 
şi patriarhală) devenise anacronică, iar sub forma ei nouă apă¬ 
rea ca propria ei negaţie de-sine. Burghezia — cum va scrie 
Marx — „a făcut din demnitatea personală o valoare de 
schimb 1 -, „a despuiat de aureola lor toate activităţile pină 
atunci venerabile -1 , „a smuls vălul duios-sentimental ce acope¬ 
rea relaţiile de familie. . .“ 3 , îneît — sub această lumină — de¬ 
gradarea accelerată a vechilor moravuri se manifestă ca o diso- 
luţie a moralei însăşi, de unde şi non-sensul imperativelor ei: 
„vorbărie despre moralitate 11 . 

Disoluţia moralei este, însă, întotdeauna expresia aparentă 
a degradării şi epuizării unui anumit model istoric de morali¬ 
tate. Kant face primul pas în direcţia dislocării moralei din 
starea ei domestică şi de introvertire religioasă, implantînd-o 
în câmpul „interesului general" al omului şi al umanităţii. Se 
dă astfel curs, în planul teoriei, unui fenomen care ţine de 


1 Hegel, Istoria filosof iei, voi. II, p. - «- 2 $ 

- Ibidem, p. - «+% 

:! Marx-Engels, Manifestul Partidului Comunist, în Opere 
alese, în două volume, voi. I, Editura Politică, 1966, p. 16. 

mersul însuşi al epocii, cu limitele decurgînd din caracterul is¬ 
toric şi de clasă — pe care abia Marx îl va face evident — al 
„interesului general pus de Kant la temelia filosofici sale mo¬ 
rale. Kant lucrează la filosofia sa morală, ca o critică a raţiunii 
practice, aflîndu-se el însuşi pe o poziţie interpretativă ,,uto¬ 
pică", aceea a „interesului general “, care nu era şi nu putea 
ii (încă) un mobil real al acţiunii şi raţiunii practice, dar care 
apărea totodată la orizont ca singurul impuls în măsură să 
smulgă societatea din inerţia în care persista. 

Gîndirea este prinsă în această contradicţie. Trebuie găsit 
impulsul la acţiune practică, intr-un moment în care: 1. pune¬ 
rea omului ea principiu recuză religia şi 2. mobilul pragmatic 
al acţiunii nu este văzut decît sub josnicia lui mercantilă (cum 
va observa Marx), incit 3. raţiunea practică înţeleasă ca morală 
nu-.şi putea afla principiul ei propriu decît în autonomia sa. 
O autonomie care nu va fi niciodată absolută, de vreme ce 
la Kant rămîne un conţinut determinat al moralei (al raţiunii 
practice), deşi cu totul abstract şi anistoric, anume „interesul 
general". Desprinsă din matricea ei religioasă, ca şi din aceea 
empirică: determinată ca autonomă şi designată ca puţind pro¬ 
duce impulsul necesar la acţiune practică (cu sens de mişcare 
istorică originală), morala însăşi urmează să fie cunoscută prin 
prisma propriului ei principiu şi al mecanismului ei. Ea devine 
obiectul unei cunoaşteri necesare într-o cercetare determinată, 
prin chiar acest fapt, să facă abstracţie de condiţiile contin¬ 
gente în care se manifestă, concentrîndu-se astfel asupra for¬ 
mei, respectiv asupra naturii ei proprii şi a legilor de mişcare 
corespunzătoare. 

Apare, astfel, o relaţie de simetrie între preocuparea pri¬ 
oritară privind ,,forma“ moralei şi caracterul cu totul abstract 
al „interesului general 1 '. „Forma" moralei kantiene este sime¬ 
trică cu semnificaţia abstractă şi iluzorie a „interesului gene¬ 
ral". Evident, Kant este inconsecvent cu privire la principiul 
autonomiei, dar de aici provine mai curînd tăria, decît slăbi¬ 
ciunea cercetărilor sale. In fond, dislocînd morala din strîn- 
soarea dogmaticii religioase şi totodată din dependenţa ei de 
condiţiile contigente ale vieţii empirice (interes, orgoliu, în¬ 
clinaţie) el vizează s-o implanteze în „interesul general 11 , ceea 
ce indică subordonarea faţă de un nou principiu al existenţei 

umane, contrazicând de fapt şi formal criteriul absolutei auto¬ 
nomii. 

Dar, tocmai în această contradicţie se află inclus momentul 
de autenticitate al cercetărilor lui Kant, iar de aici ecoul per¬ 
sistent al „vorbăriei“ sale despre morală. 

Precizarea acestui punct (şi insistenţa gîndirii asupra lui) 
face necesară reconsiderarea cit de sumară a punctului de ve¬ 
dere hegelian, privind formalismul introdus de Kant în filo- 
sofia sa morală. 

Hegel lasă neobservat planul metodei, care s-a instituit ca 
firesc şi întrucîtva spontan (sau aparent spontan) în cursul 
cercetării. De altfel, Kant însuşi poate fi surprins intersectînd 
planul metodei, formalul în sensul de decupaj teoretic-opera- 
ţional, cu planul descrierii şi al cunoaşterii non-formale, ceea 
ce a produs atît de multe controverse în interpretarea textu¬ 
lui său. 

In acest cadru, critica lui Hegel vizează nu metoda cerce¬ 
tării kantiene, ci modul abstract, nedeterminat al conţinutului 
filosofiei sale morale, întrucît face abstracţie de ceea ce ar fi 
„materia" ei, problemele ei, relaţiile pe care le supune jude¬ 
căţilor şi aprecierilor ei, respectiv tocmai ceea ce apare ca 
neglijat sau secundar în cercetările kantiene îndreptate pre¬ 
cumpănitor spre întemeierea teoretică a moralităţii ca dimen¬ 
siune umană concretă, analogă — ca valoare — cu dimensiu¬ 
nea cunoaşterii. 

Ceea ce Hegel critică pînă la caricatură este, astfel, „vorbă¬ 
ria 11 despre interesul general, respectiv non-sensul acestei iden¬ 
tităţi abstracte şi, ca atare absenţa unui conţinut determinat al 
datoriei morale, al imperativului categoric, într-un cuvînt al 
moralei ca atare. „Acesta este defectul principiului kantian şi 
fichtean: el este în general formal. Datoria rece este ultima 
găluşcă nemistuită în stomac, dată raţiunii de revelaţie 111 . Hegel 
îl critică pe Kant pentru ceea ce ar fi rece, pur raţional şi 
deci pur formal în filosofia sa morală. „Ultima găluşcă nemis- 
tuită“ revine la a spune că în filosofia sa morală Kant rămîne 
încă tributar „revelaţiei 11 , ceea ce nu este cu totul inexact (He¬ 
gel vine pe urmele lui Kant şi într-un timp de mai evidentă 


1 Hegel, op. cit., p. 617. 

radicalizare a vieţii sociale). Dar, ceea ce este „rece“ la Kant, 
nu priveşte atît (sau în primul rînd) revelaţia, care se consumă 
într-o practică empirică (într-o credinţă, deci nu la „rece--), cit 
cunoaşterea fenomenului moral ca atare, unde Kant — pri¬ 
mul — încearcă să introducă rigoarea tăioasă (,,rece“) a unui 
criteriu formal, după modelul ştiinţelor matematice sau fizice, 
în absenţa unei cunoaşteri privind substanţa economică şi 
forma politică a mobilurilor care constituiau fermentul istoriei, 
Kant îşi centrează analiza sa asupra practicii (raţiunea prac¬ 
tică) vizînd pre-timpuriu o ştiinţă a moralei, într-o vreme cînd 
economia politică era abia în curs de elaborare, iar politica 
se afla la primii ei paşi, ca disciplină sistematică. Cu aceasta, 
însă, Kant depăşeşte hotarul vremii sale şi devine un precursor, 
anunţînd un timp cînd — dincolo de economia politică şi ştiinţa 
politicii, deşi nu „autonom 11 , ci în contextul tuturor fenomene¬ 
lor sociale — morala va fi solicitată mereu mai precumpănitor 
ca liant al relaţiilor umane, iar sub o atare dezvoltare ascen¬ 
dentă va trebui să fie cercetată potrivit formei şi mecanismului 
ei, respectiv din unghiul de vedere al propriei sale naturi, ca 
obiectul riguros determinat al unei discipline ştiinţifice. 

Kant decupează, de fapt, morala din cîmpul care o produce 
şi o întreţine. 

Primul pas a fost desprinderea de religie, cu limitele de fond 
şi cu precauţiile formale ale acestei desprinderi. Prin această 
desprindere, se realizează o ruptură cu vechea morală, fără 
ca ceva nou să se fi consemnat între timp sub formă concep¬ 
tuală. 

Al doilea pas a fost implantarea moralei — nu in realitatea 
ei nouă, a economiei politice, a concurenţei şi a formelor poli¬ 
tice corespunzătoare — ci în aparenţa sub care noua epocă 
se înfăţişa ca purtătoare a interesului general. Utopia acestei 
implantări e ca un salt în timp, iar Kant apare ca un strateg 
fără cîmp de acţiune şi fără armată, cutezînd — în schimb •—- 
să-şi imagineze o lume a cărei strategie ar fi identificarea li¬ 
beră a interesului fiecăruia cu interesul general, intr-atît inte¬ 
resul general n-ar fi decît libera manifestare şi dezvoltare om- 
nilaterală a fiecăruia. E conexiunea pe care o surprinde Engels 
cînd spunea că, dacă străduinţele filosofiei germane de la Kant 

la Hegel, n-au fost inutile, „ consecinţa lor nu poate fi decît 
comunismul' 1 . 

Al treilea pas decurge din această implantare a moralei în- 
tr-o realitate imaginară, dar care apăruse totuşi ca năzuinţă 
umană şi prospecta un orizont posibil al viitorului. Pe temeiul 
abstract al interesului general se face înţeles decupajul kan¬ 
tian, respectiv încercarea de a cerceta dimensiunea morală pri¬ 
vită dinăuntrul ei, sub aspectul ei pur formal, care devine mo¬ 
mentul riguros metodologic al investigaţiei sale. Descoperirea 
acestei posibilităţi survine astfel în urma unui cumul de erori, 
dintre care cea mai evidentă şi mai ades consemnată s-ar putea 
numi: eroarea formalistă, care le conţine pe toate celelalte 
prin abstracţia de orice conţinut empiric pe care o atribuie 
moralei; sub acest unghi „al metodei“ morala apare ca dimen¬ 
siune în-sine distinctă a umanului, făcînd posibilă şi necesară 
o cunoaştere a propriei sale naturi. 

Hegel crede că a surprins vidul acestei preocupări, cînd spu¬ 
ne: ,,Kan.t nu se gindeşte însă la ceea ce este moral. . . “ ,,Ci, 
mai degrabă, întocmai cum raţiunea teoretică se opreşte în faţa 
senzorialului obiectiv, opunîndu-i-se, tot astfel se opreşte ra¬ 
ţiunea practică în faţa sensibilităţii, a impulsurilor şi a înclina¬ 
ţiilor, opun în du-li-se" 1 . Hegel este tentat să-l reducă pe Kant 
la această schemă formală „rece", din care lipseşte ceea ce 
este moral, conţinutul, ea şi cum ceea ce este moral n-ar putea 
fi decît de ordinul sensibilităţii, al impulsului şi înclinaţiei. 

Or, Kant tocmai descoperise, ca exprimînd spiritul critic al 
epocii, un alt principiu al raţiunii practice decît acela decurgînd 
din simpla sensibilitate, din impuls şi înclinaţie. Hegel ştie 
mai bine decît va fi ştiut Kant că oamenii sînt determinaţi în 
acţiunile lor de propria lor sensibilitate, de impuls şi înclina¬ 
ţie; că „interesul general" nu este decît o rezultantă, acel pro¬ 
dus suplimentar al istoriei, acel novum pe care nimeni nu l-a 
urmărit ca atare, dar la producerea căruia lucrează fiecare 
urmărindu-şi propriul său interes egoist. Kant nu era cu totul 
străin nici el de această înţelegere a mersului istoriei, chiar 
dacă nu-i află valoarea metodologică generală pentru cunoaş¬ 
tere; în schimb, la Kant omul atinge un stadiu al dezvoltării 


1 Hegel, Istoria filosofiei, voi. II, p. 618. 

sale cînd acţionează nu numai (şi uneori nu în primul rînd) 
sub impulsul „natural" (sau primitiv) al sensibilităţii, al im¬ 
pulsului şi înclinaţiei, ci pune sensibilitatea, impulsul şi în¬ 
clinaţia intr-un raport cu un principiu superior, care ex¬ 
primă o altă dimensiune a existenţei umane, respectiv aceea a 
moralităţii. La acest nivel, impulsul acţiunii nu dispare, nici 
interesul subiectiv, dar „natura" impulsului, respectiv „na¬ 
tura" interesului său este de astă dată nu de ordinul sensibi¬ 
lului, ci de ordinul moralităţii. Prin această mediere, Kant pla¬ 
sează omul într-un alt raport decît acela în care se află cu 
propria sa sensibilitate şi cu propriul său interes pragmatic. 
Omul e proiectat în exterior, smuls din închiderea sa în sine, 
dislocat din nepăsare, integrat în mişcarea timpului: omul ca 
scop, principiul interesului general. Faptul că raţiunea practică 
(morala) „se opreşte" în faţa sensibilităţii nu indică, aşadar, 
decît că la Kant apare ca posibil şi necesar un alt fel de conţi¬ 
nut, un alt fel de stimul şi mobil, un alt fel de interes al acţiu¬ 
nii umane, în afara aceluia determinat exclusiv sau precum¬ 
pănitor de sensibilitate şi înclinaţie. 

în planul umanului, interesul însuşi se „umanizează" lărgin- 
du-.şi sfera şi nuanţîndu-se pînă la diferenţieri calitative. „Din 
conceptul unui mobil decurge acela al unui interes. . . care în¬ 
seamnă un mobil al voinţei, întrucît este reprezentat prin ra¬ 
ţiune" 1 . Kant avansează ideea posibilităţii interesului de tip 
moral, în care se subsumează ceea ce este liber de simpla con¬ 
diţionare empirică, fie ea a simţurilor sau aparţinînd unui cri¬ 
teriu pragmatic. „Pe conceptul de interes se bazează şi acela 
al unei maxime" 2 . Maxima morală nu este, aşadar, formă goală, 
ci forma unui interes, dar un interes de tip moral, un interes 
„despuiat de orice avantaj" 3 , deci „pur" (şi formal) în acel sens 
că „interesul moral" e liber de orice condiţionare utilitară, nu 
e subordonat unui calcul de abilitate, nu poate fi precupeţit 
sau adaptat după situaţii empirice schimbătoare şi potrivit unor 
„interese" pragmatice de moment. în acest sens este necondi- 


1 Critica raţiunii practice, p. r- u®— Textele din Critica raţiunii prac¬ 
tice şi întemeierea metafizicii moravurilor care apar în această Postfaţă 
sînt redate după traducerea de faţă. 

- Ibidem. 
a Ibidem, p. Ifi9. 

ţionat, categoric şi imperativ. Şi este „formal". „Forma" vi¬ 
zează particularităţile acestui nou conţinut. Cinci Heg'el spune, 
aşadar: „voinţa morală rămîne numai un «trebuie să fie»" 1 , el 
reţine numai latura exterioară a ipotezei lui Kant, pierzînd 
din vedere substanţa, respectiv interesul în reprezentarea sa 
raţional-practică, ca fiind tocmai acel «ceea ce trebuie să fie»; 
deci un conţinut care se distinge prin forma reprezentării sale 
şi anume prin ne-condiţionare de instabilitatea „interesului 11 
individual, pur sensibil şi imediat, egoist, introvertit, lipsit de 
perspectiva mai îndepărtată a „interesului general 11 , care se 
distinge, deci, prin faptul condiţionării sale de acest principiu 
al autonomiei faţă de ceea ce este numai singular şi numai în- 
tîmplător, dar al determinării sale de ceea ce la Kant se ex¬ 
prima prin principiul „interesului general" şi al omului ca 
scop în-sine-însuşi. 

Principiul „autonomiei" este, astfel, încălcat. . . „Orice in¬ 
teres este în cele din urmă practic . . .“ 2 , va constata „în cele 
din urmă 11 Kant, consecvent cu ideea sa despre practică: „tot 
ceea ce este posibil prin libertate" (sens opus oricărei limitări 
pragmatice a practicii), dar inconsecvent de astă dată prin 
caracterul nedeterminat, şi — în acest sens — gol, al concep¬ 
tului de practică, pe care astfel se întemeia, fără să se întrebe 
— în spiritul pozitiv al interogaţiei la care supusese morala — 
care este „forma" determinată a acestei practici, ceea ce re¬ 
vine, de fapt, la întrebarea: care este „forma 11 determinată a 
„interesului general? 11 . Kant nu s-a oprit, după cum se vede, 
„în faţa sensibilităţii, a impulsurilor şi a înclinaţiei" (Hegel), 
ci s-a oprit în pragul acestei determinări formale pozitive a 
„interesului general", în pragul formei istorice concrete în care 
„interesul 11 se manifesta (în Franţa) sub forma sa deschis şi 
tranşant politică. 

Ceea ce îi lipseşte moralei sale a „interesului general" este 
conexiunea cu forma politică a acestui conţinut al ei: filosofia 
sa morală devine vulnerabilă abia prin această deschidere ne- 
conceptualizată spre politică, deci întrucît a) inferează o politică 
dar b) postulează o desăvîrşită autonomie de orice practică po- 


Njs >pg e 1, Istoria jilosojiei, voi. II, p. 618. 
2 Kant, op. cit., p. 212. 

litică, înţeleasă de Kant în spiritul necritic al timpului — ca 
un domeniu aleatoriu şi pragmatic, exprimînd „interesul 11 sub 
forma sa arbitrară şi mercantilă, nu sub aceea universală şi 
supra-sensibilă, necesară, a interesului general. Kant cade, sub 
acest aspect, victimă inconsecvenţei propriului său spirit cri¬ 
tic; el întemeiază o filosot'ie morală nouă în esenţă politică, al 
cărei adevăr izvora însă dintr-o practică abia pe cale să 
devină politică, .şi anume politică intr-un sens nou şi solici- 
tînd să fie recunoscută ca atare prin schimbarea conceptului 
ei. E punctul în faţa căruia istoria germană însăşi, cu Kant 
împreună, ezită să se pronunţe. Călcîiul lui Ahile. Şi dacă filo¬ 
sof ia sa morală, întrucît este pătrunsă de suflul politic al epocii 
va fi primită critic şi atacată sub acest unghi cu precădere de 
pe poziţii conservatoare, dimpotrivă, această „oprire* 1 a sa în 
faţa unei filosofii a politicii sociale (nu cancelaristice), a cărei 
întemeiere ar fi justificat-o pe cea dinţii, întrucît era adevărul 
ei, va constitui punctul de convergenţă al criticii de pe pozi¬ 
ţiile stîngii, în căutarea ideilor apte să dea expresie şi forţă 
revoluţiilor care se anunţau. Critica pozitivă a filosofiei morale 
kantiene se constituie astfel, în esenţă, ca o critică de pe po¬ 
ziţiile maturizării politice a epocii şi vizînd, din acest unghi, 
plasarea social-politicului şi chiar a raporturilor reale (Hegel) 
in poziţia precumpănitoare pe care o ocupau efectiv în planul 
„raţiunii practice** şi recunoaşterea teoretică a acestei noi 
situaţii de fapt. 


IV. DIFERENŢA 


„Identitatea e raport, diferenţa ei în ea însăşi" 

[HEGEL) 

Kant a ridicat la concept diferenţa dintre a) morala fiinţînd 
ca raţiune practică, în sine, şi b) forma particulară specifică a 
fiinţării ei, definită prin autonomie faţă de infinita multiplici¬ 
tate a intereselor şi scopurilor domestice sau mercantil-prag- 
matice ale vieţii cotidiene. Impulsul acestei elaborări constă 
în diferenţa dintre ceea ce constituia conţinutul devenit tradi- 

ţional al moralei şi ceea ce tindea să se impună ca un nou 
conţinut, respectiv „interesul general", care revendica pentru 
sine acolada moralei, în opoziţie cu mărunta orbecăire a vieţii 
cotidiene, căzută în inerţie şi degradantă pentru om, reducînd 
morala la un cod de norme regulative, utilitare şi de abilitate. 
Făcînd, însă, din „interesul general 11 principiul formal al unei 
noi morale, Kant nu mai distinge caracterul social-politic al 
principiului său, nu se întreabă de unde apare noua diferenţă 
care se instituie în modul de a fi al moralei, nu distinge că am¬ 
plitudinea dimensiunii sale este dată de implantarea ei în 
cîmpul social-politic, iar raportul propriei sale identităţi („dife¬ 
renţa ei în ea însăşi 11 ) se stabileşte în spaţiul acestei relaţii. 

Prima depăşire a acestui impas îi aparţine lui Hegel, chiar 
dacă Hegel însuşi rămîne, într-o anumită măsură, înăuntrul 
limitelor propriei sale descoperiri. De altfel, dacă trecem peste 
tăioasa lui ironie, uneori abuzivă, Hegel se raportează la Kant, 
ca Aristotel la Platon: învăţînd să preţuiască şi preluînd cri¬ 
tic uneltele de lucru ale înaintaşului său. 

„Pe -cit este de esenţial de a p-une în evidenţă pura şi ne¬ 
condiţionata determinare de sine a voinţei, ca rădăcină -a da¬ 
toriei, aşa cum cunoaşterea voinţei a căpătat întîi prin filos-o- 
fia kantiană baza şi -punctul ci solid de plecare . .., tot pe atât 
de evident este că menţinerea punctului de vedere doar moral, 
care nu trece în conceptul oticului (social), coboară acest cîştig 
la un formalism gol şi ştiinţa morală la o vorbărie despre da¬ 
torie în vederea datoriei ** 1 (subl. lui Hegel). 

Hegel distinge diferenţa înăuntrul identităţii sub forma ra¬ 
portului dintre: 1) „doar moral 11 (sau simplu: moral) în sensul 
de cuget moral, conştiinţă morală înscrisă în limitele orizontu¬ 
lui individual şi subiectiv; şi 2) „conceptul eticului (social)** 
care enunţă (şi denunţă) implicaţia „interesului general", în 
pragul căruia se oprise Kant. 

Cugetul (das Gewissen) este momentul interior al subiectivi¬ 
tăţii. „Cugetul este această cea mai adîncă interioritate cu sine, 
în care orice exterioritate şi mărginire au dispărut, această re¬ 
tragere generală în sine însuşi 112 . Este morala în sensul ei „pur 11 , 

1 G. W. Hegel, Principiile filosujiei dreptului , Eclit. Acad., lîueu- 
reşti, 1969, p. 157. 

2 Ibiclem, p. 159. 

după ce a pierdut, în procesul decantării ei, orice reziduuri. Pri¬ 
vită sub acest unghi, spune Hegel, omul nu mai este înlănţuit 
de scopurile particularităţii; scopurile particulare dispar din 
conul de lumină; „acesta este astfel un punct de vedere mai 
înalt, un punct de vedere al lumii moderne", îi va recunoaşte 
Hegel lui Kant, căci „timpurile anterioare, mai senzoriale, au 
înaintea lor ceva exterior şi dat, fie religia sau dreptul", în 
vreme ce „cugetul se ştie pe sine ca fiind gîndirea şi că această 
gîndire a mea este singura care mă obligă £l! . Hegel circumscrie 
aici atît noul, cit şi limita efortului kantian. Aşadar: „Ade¬ 
văratul cugc't moral este dispoziţia de a vrea ce este bun în 
şi pentru sine; el arc deci principii ferme; şi anume acestea sint 
pentru el determinaţiile şi datoriile obiective pentru sine. Di¬ 
ferit de acestea, de conţinutul său, de adevăr, el este numai 
latura formală a activităţii voinţei care, ca fiind aceasta, nu 
are un conţinut propriu. Dar sistemul obiectiv al acestor prin¬ 
cipii şi datorii şi unirea conştiinţei subiective cu acesta, sint 
date mai întîi pe planul eticului (social)“ a . 

Rezultă, la Hegel, că a) sistemul obiectiv al .acestor principii 
şi datorii, şi b) unirea conştiinţei subiective ou acest sistem 
obiectiv, c) sint date mai întîi in planul social numai aparent 
exterior cugetului, designat ca fiind spaţiul eticului. 

încă de la Kant, dimensiunea morală şi-a luat ca principiu al 
ei „interesul general" şi „omul ca scop", dar acestea apăreau 
numai ca a-posteriori, decurgînd din autonomia voinţei mo¬ 
rale. Hegel răstoarnă acest raport şi indică alt loc, anume so¬ 
cietatea, ca teritoriul originar, matricea întregului proces. Hegel 
dă curs acelei profunde idei, enunţată de Kant: numai raţiunea 
practică poate legifera; raţiunea practică nu poate fi, însă, 
redusă la morală. Ea este eticul, respectiv socialul. Evident, tot 
ce apare în domeniul etic „este produs prin această activitate 
a spiritului" 1 2 3 , dar o activitate nu asupra sa însăşi, ci îndreptată 
de fiecare dată spre un scop empiric determinat, cînd scopul 
îşi impune condiţionările sale, acţionînd asupra „fundamentu¬ 
lui abstract", ideal şi jăc'mdu-l să se dezvolte. Incit, „ceea ce 


1 G. W. H e s c 1, Principiile filosofiei dreptului, p. 159. 

2 Ibidem, pp. 159—160. 

'■> Ibidem, p. 162. 

ţine de drept şi morală nu poate exista pentru sine, şi ele 
trebuie să aibe eticul (socialul — n.n.) ca suport şi ca bază. . .“ l . 
„Eticul nu este abstract, ca binele (morala — n.n.), ci real în 
sens intensiv" 2 3 . 

Engels va scrie, în L. Feuerbach . • . : „Pe cit de idealistă este 
aici forma, pe atît de realist este conţinutul" J . Căci Hegel va 
cuprinde în etic: familia, societatea civilă, orinduirea de stat 4 
Iar statul, întrucît însumează şi exprimă existenţa indivizilor 
şi a contradicţiilor inerente acestei realităţi determină natura 
politică a existenţei sale, care apare la Hegel in forma „simţă- 
mîntului politic" 5 6 . Ceea ce 'La Kant apărea sub denumirea atit 
de abstractă a „interesului general" trece acum în simţămîntul 
politic sau patriotismul în genere. „Simţămîntul politic, patrio¬ 
tismul în genere, ca certitudine întemeiată pe adevăr... şi 
voinţă devenită deprindere, este doar rezultat al instituţiilor 
existente în stat:, în care raţionalitatea este prezentă în chip 
real... Sentimentul acesta constă în genere în încrederea (care 
se poate preface în înţelegere mai mult sau mai puţin culti¬ 
vată), — conştiinţa că interesul meu substanţial şi particular 
este conservat şi conţinut în interesul şi scopul altcuiva (aici al 
statului), care se află în raport cu mine ca individ; — prin 
aceasta el însuşi nemaifiind nemijlocit un altul, pentru mine, 
şi eu, cu această conştiinţă, fiind liber" 0 . 

Dicotomia introdusă de Hegel între moral şi etic scoate la 
lumină şi dezvoltă, de fapt, implicatul politic al imperativului 
categoric kantian. Ceea ce trebuie să se întîmple, aparţinînd 
unei raţiuni practice, îşi află determinaţia sa nu într-o auto¬ 
nomie a voinţei pure, ci în autonomia realului însuşi şi îşi 
trage principiile sale din această automişcare, în cursul căreia 
voinţa morală este solicitată şi modelată pe măsura proble¬ 
melor care i se pun. Momentul kantian nu este desfiinţat prin 
aceasta, ci dus mai departe spre adevărul său: deschidere care 


1 Hegel, Principiile filosofiei dreptului, p. 182. 

2 Ibidem, p. 192. 

3 K. Marx-Fr, i>jigels, Opere, Editura Politică, Bucureşti, 1965, 
voi. 21, p. 2P6. 

‘ H c g c 1, Principiile filosofici dreptului, p. 193. 

5 Ibidem, p. 291. 

6 Ibidem, p. 292. 

a putut fi observată in nuce la Kant însuşi, dar numai ca gînd 
interior, făcînd posibilă orice preluare. 

Punînd morala ca o sferă înrădăcinată în ,,etic : ‘, în familie, 
societate civilă şi stat, în cele din urmă în politică („universa¬ 
lul concret"), Ilegel reia în felul său o idee avansată la timpul 
său de Aristotel, iar printre gînditorii Revoluţiei franceze, ex¬ 
primată cel mai pregnant de Helvetius: „ . . . morala nu este 
decît o ştiinţă uşuratică dacă nu face corp cu politica şi le¬ 
gislaţia" 1 . Kant se întrebase însă: este, oare, morala numai o 
ştiinţă uşuratică? Sau: în măsura în care un asemenea inte¬ 
res general, fie el cit de aparent şi trecător, se constituie în 
istorie, morala care ii dă expresie sub forma aptitudinii omu¬ 
lui de a se depăşi pe sine, de a se smulge din inerţia interesu¬ 
lui pragmatic este ea o realitate, un fapt de realitate sau o 
simplă închipuire, o himeră? Şi dacă da, trebuie ea cercetată şi 
cunoscută ca ceea ce este ea în sine, potrivit formei ei? 

Găsim la Helvetius o idee, care explică particularitatea isto¬ 
rică a efortului kantian. „în ştiinţa moralei. . . pentru a sesiza 
adevărurile realmente folositoare oamenilor, trebuie să fii în¬ 
flăcărat de pasiunea binelui general. . . “ 2 . Sau, cum va spune 
Marx o sută de ani mai tîrziu: a te plasa pe poziţia clasei con¬ 
secvent revoluţionare. Hegel nu pierde, sau nu pierde cu totul 
acest moment necesar al angajării subiective în actul de cu¬ 
noaştere, pe care îl cercetează de fapt Kant, dar viziunea lui 
Hegel rămîne, aici, mai curînd minoră. El scrie (privitor la 
nevoia asigurării unor funcţionari de stat, apţi să-şi înde¬ 
plinească menirea lor în spiritul statului, id est al interesu¬ 
lui general): „Pentru ca însă lipsa de patimi, onestitatea şi 
blîndeţea în conduită să devină normă obştească, e necesară pe 
de o parte formaţia directă etică şi intelectuală, . . . ; pc de altă 
parte, tăria statului este un moment principal . . . “ 3 . Aşadar, 
se admite momentul „formaţiei directe etice" (deşi Hegel ar 
fi trebuit să spună: formaţie directă morală, după diferenţa 
pe care a introdus-o). Dar, chiar aşa, Hegel reduce „formaţia 
directă" la funcţionarii statului, membrii unei stări, în timp 

1 s >s ±4} 84 iii 4 fii Despre spirit, Ed. e $4G b'mm>) tţk : ş: j c9$Ss 1959, p. 128. 

2 Ibidem, p. 129 wtos ; j N^)S s gPF Ga»H 3 >s c} cH , ) us ClY 1 qs T‘ E x i i k j Cfi&taţ U v, 
_ i . c dfVŢjs c>si °4s: >sJ ±A=^nk>sA/ n Xt)$+ ÎL Wigt j ; 2Ş°/Sâl>s 

3 s >s >s ,>p 4B <,loc. citat p. 339. 

cc Kant — mai aproape de spiritul revoluţiei — avea în ve¬ 
dere condiţiile subiective ale acestei „formaţii directe' 1 , ca mo¬ 
ment al ridicării omului la demnitatea fiinţării sale, în spiri¬ 
tul libertăţii şi autodeterminării care se profilau în acel timp 
ai istoriei sub forma unei revoluţii. Hegel reţine şi depăşeşte 
momentul kantian al angajării subiective ca semnificaţie ab¬ 
solută a moralei. în această mişcare, însă, omul ca subiect, care 
la Kant îmbrăca imaginar şi romantic pelerina revoluţionaru¬ 
lui, dispus să-şi pună propria sa viaţă la temelia dem¬ 
nităţii unei umanităţi libere, reapare numai intr-un surtuc 
de funcţionar al statului. Iar morala, ridicată de Kant 
la nivelul resurselor inepuizabile ale timpului, care fac din 
răzvrătire şi înnoire revoluţionară o năzuinţă posibilă, e pusă 
din nou, prozaic, în termenii unui catehism al funcţionarului 
de stat model, disciplinat, corect, prevenitor şi agreabil (ceea ce 
nu e puţin lucru, dar e, totuşi, altceva). Descoperind legea in¬ 
ternă a istoriei, care se autoproduce pe sine, omul — la Kant 
imaginat ca demiurg, creator — reapare mai curînd în postura 
de agent pasiv, purtat de valul vremilor. Orbitoarea lumină a 
lucidităţii hegeliene face palidă şi difuză firava exprimare a 
umanului, desigur neputincioasă, care constituia secretul patetic 
al încercărilor lui Kant; şi care constituia justificarea istorică 
a întemeierii unei teorii morale, gîndită înainte de timp ca o 
morală a creaţiei şi a participării. Kant crezuse că poate vedea 
in faptul Revoluţiei franceze nu numai un act de libertate 
umană, dar dovada însăşi că omul poate produce, prin voinţa 
sa, realitatea unei asemenea libertăţi. El scrie: „Această revo¬ 
luţie a unui popor spiritual la care asistăm în zilele noastre 
trezeşte în sufletele tuturor spectatorilor... o simpatie care 
atinge entuziasmul 11 . „Un asemenea fenomen în istoria societăţii 
nu se uită“. „Acest eveniment este prea mare, el atinge prea 
îndeaproape interesele umanităţii şi influenţează prea profund 
toate regiunile lumii pentru ca la prima ocazie favorabilă, po¬ 
poarele să nu şi-l amintească şi să nu repete o încercare ase- 
mănătoare 111 . 


1 Von Geinpar, Politischen Literatur der Deutschen im 18 Jahrb., 
Wiegand, 1847, p. 121, apuc! K. Korsch, Marxismus und Philosophie, 
Lcipzig, 1923. 

V. CRITICA CRITICII. MARX 


„Kant s-a mulţumit cu simpla «bunăvoinţă»-, chiar dacă 
ea rămîne fără nici un rezultat, 
şi a transpus în transcendent realizarea acestei bunăvoinţe, 

armonia dintre ea şi nevoile 
şi impulsurile indivizilor 1 ' 1 . 


Critica lui Marx pleacă, aici, de la aceeaşi limitare „doar 
morală" (Hegel) a raţiunii practice, dar nu rămîne la diferenţa 
etică (socialul abstract), nici la identificarea apologetică a poli¬ 
ticului cu statul, ci îndreaptă întreaga cercetare spre cauzele 
de ultimă instanţă ale mişcării istorice, aşezînd pe temeiul unei 
explicări pozitive şi ştiinţifice atît morala, cit şi politica, atît 
economia, cit şi revoluţia. în această viziune, care este globală 
şi de aceea în măsură să ofere posibilitatea unei înţe¬ 
legeri neunilaterale a poziţiei şi semnificaţiei fiecărui moment 
integrat, „Critica raţiunii practice * 1 — aşa cum a putut-o face 
Kant la timpul său, cînd „practicul" putea fi încă gîndit ca 
exprimîndu-se prin moralitate — apare mai curînd naivă, de 
o „neputincioasă 11 candoare. Ceea ce posedăm, aşadar, în textul 
lui Marx, nu este în primul rînd o critică a filosofiei morale 
elaborată de Kant ca atare, cit o critică a iluziei că o filosofie 
morală poate fi gîndită ca o „Critică a raţiunii practice". Dife¬ 
renţa e radicală, iar faptul de a fi fost trecută cu vederea nu 
o poate, evident, anula. 

Spre deosebire de critica „rigorismului 11 moralei kantiene, 
care făcea delectarea lumii culte a timpului (nereceptivă la sen¬ 
sul de „interes general" pe care il semnifica cu precădere „ri¬ 
gorismul 11 moralei sale), Marx critică nu „prea multul" acestui 
rigorism, ci „prea puţinul 11 său, în fond eroarea decurgînd din 
faptul că imboldul acţiunii e pus (la Kant) într-o simplă aspi- 


1 K. Marx-Fr. E n g e 1 s, Ideologia germană , în K. y Ă * % - 
F r. i>sngels. Opere, voi. 3, p. 189. 

raţie, în sine neputincioasă, întrucît nu s-ar întemeia declt pe 
voinţa de bine a spiritului uman („bunăvoinţa") visînd la li¬ 
bertate şi demnitate. Problema este de fapt socială şi politică, 
iar reducţia de sens moral operată de Kant în Criiica raţiunii 
practice devine semnul distinctiv al unei stări tulburi, de con¬ 
fuzie şi iluzii corespunzătoare. 

„Starea Germaniei la sfîrşitul secolului trecut — scrie Marx 
— se oglindeşte pe de-a-ntregul în Critica raţiunii practice 
a lui Kant. In timp ce burghezia franceză, săvîrşind cea mai 
colosală revoluţie cunoscută în istorie, punea mina pe putere 
şi cucerea continentul european; în timp ce burghezia engleză, 
de mult emancipată din punct de vedere politic, revoluţiona 
industria şi îşi subordona politiceşte India, iar cu ajutorul 
comerţului restul lumii, în acest timp neputincioşii biirgeri 
germani nu au reuşit să ajungă decît la «bunăvoinţă»" 1 . Faţă 
în faţă se află de o parte: cucerirea puterii politice, revoluţio- 
narea industriei, subordonarea politică şi comercial-eeonomicâ 
a lumii; de altă parte: „bunăvoinţa 11 , iluzia morală a „interesu¬ 
lui general 11 . Kant este criticat pentru acest luminism al său. 
Marx des-văluie ceea ce stă în spatele iluziei morale a principiu¬ 
lui „omul ca scop". „Omul" era în realitate „mijlocul 11 noilor 
legi social-economice care îşi făceau loc. Dar Kant, în acest 
raport, „s-a mulţumit cu «bunăvoinţa» 11 , ceea ce revine la a 
spune că rămîne cu totul străin de natura acut concurenţiaLu, 
dusă dincolo de orice principiu moral, a forţelor motrice care 
ocupau irezistibil primul plan al istoriei. In raport cu această 
realitate în care concurenţa acută a devenit principiul ri¬ 
dicării noii stări la cucerirea puterii politice, principiul 
revoluţiei industriale şi al dominaţiei lumii, „bunăvoinţa" 
lui Kant, acest apel la conştiinţa morală „corespunde pe deplin 
neputinţei, deprimării şi mărginirii btirgerilor germani, ale căror 
interese meschine (s.n. — N.B.) nu au fost niciodată în stare 
să se dezvolte şi să devină interese comune (s-n. — N.B.), na¬ 
ţionale ale unei clase. . ,“ 2 . Există o corespondenţă, aici, spune 
Marx, între „neputinţă" şi apelul la morală ca la unicul punct 
de sprijin pentru ieşirea din cercul vicios al neputinţei, de- 


1 K. Marx-Fr. Engels, Ideologia germană, p. 189. 
- Ibidem. 

primării şi mărginirii. Există o corespondenţă între faptul că 
interesele individuale (meschine) locale şi egoiste nu s-au ri¬ 
dicat realiter la nivelul intereselor comune, naţionale sau gene¬ 
rale şi iluzia implicată în recursul kantian la impera¬ 
tivul categoric, căruia i-ar reveni să impună un principiu uni¬ 
versal, acolo unde viaţa însăşi decurge inert, fără vlagă, sub 
mărginirea local-provincială, suficientă şi îngîmfată, în acest 
sens meschină. Or, pentru ca un principiu universal să fie real, 
realitatea însăşi trebuie să tindă la universalitate, făcînd din 
propria sa tendinţă principiul ei. Kant vede, dincolo de reali¬ 
tatea acestui sfîrşit de veac german, profilul vag al unui „in¬ 
teres general" (comun) şi surprinde — pe acest temei — for¬ 
ma unei morale a interesului general, producînd totodată iluzia 
actualităţii şi efectivităţii în epocă, deci ca „raţiune practică“ 
a unui asemenea impuls. Critica lui Marx e consecvent îndrep¬ 
tată împotriva acestei iluzionări, a cărei semnificaţie nemijlo¬ 
cită era mai curînd dezangajarea practică, cînd raţiunea prac¬ 
tică este redusă la ,,auto-depăşire“ morală, decît o angajare de 
fapt, care la acel timp însemna dezlegarea spiritului de iniţia¬ 
tivă şi concurenţă, dezvoltarea neîngrădită a interesului indivi¬ 
dual şi egoist, liber de orice altă subordonare, toate ducînd la 
lărgirea cîmpului de acţiune al noilor forţe motrice ale istoriei. 
Cînd Marx scrie că starea Germaniei se oglindea pe de-a-ntre- 
gul în Critica raţiunii practice, avea în vedere reproducerea a- 
celei stări, ca într-un clişeu negativ, care consemna (şi compen¬ 
sa) prin proiectarea unor iluzii (forţa autonomă a moralei) lo¬ 
curile goale, albe, din realitatea pe care o exprima. Căci, cum 
scrie Marx, „fărâmiţării intereselor îi corespundea fărâmiţarea 
organizării politice 11 ; şi „de unde putea să apară o concentrare 
politică într-o ţară în care lipseau toate condiţiile economice 
pentru o astfel de concentrare ? 111 

Ipoteza de ordin moral a lui Kant, respectiv extensia moralei 
la întreaga sferă a practicului urma, astfel, să fie nu numai 
delimitată prin diferenţa pusă de Hegel (moral-etic), întrucît 
la Hegel toate celelalte sfere rămîn „sub-diferenţele“ eticului, 
ci supusă unei critici radicale şi totodată globale din perspec- 


1 K. Marx-Fr. Engels, Ideologia germană, p. 190. 

tiva nouă pe care o descindea noua gîndire filosofică asupra 
societăţii şi istoriei. 

Această critică apare cu deosebire în analiza liberalismului 
politic pe care Marx şi Engels o fac în Ideologia germană şi 
îşi îndreaptă atenţia asupra naturii acestui liberalism politic, 
lipsit în Germania de propria sa bază de clasă, în timp ce în 
Franţa burghezia îşi înfăptuia marea ei revoluţie. Ilegel reţi¬ 
nuse, pînă la un punct şi mai mult descriptiv această inad¬ 
vertenţă, dar o punea pe seama spiritului „nepractic 11 al ger¬ 
manului. Marx merge la rădăcină. „Tot la Kant găsim şi forma 
caracteristică pe care a luat-o în Germania liberalismul francez, 
care în ţara lui de baştină se baza pe interese reale de clasă. 
Ca şi biirgerii germani, al căror idealizant purtător de cuvînt 
a fost, Kant nu a observat că la baza acestor idei teoretice ale 
burghezilor stăteau interese materiale şi o voinţă condiţionată 
şi determinată de relaţii de producţie materiale; de aceea el 
a separat această expresie teoretică de interesele exprimate de 
ea, a transformat determinările de voinţă materialiceşte moti¬ 
vate ale burgheziei franceze în pure determinări de sine ale 
«voinţei libere», ale voinţei în sine şi pentru sine, ale voinţei 
umane, şi a transformat-o astfel în definiţii pur ideologice şi 
în postulate morale 111 . 

în contextul ei determinat, ne aflăm în faţa unei analize 
cu caracter politic, vizînd să pună în lumină geneza întrucîtva 
ne-naturală a „liberalismului german", care apare ca un trans¬ 
plant artificial din Franţa, unde îşi avea propria sa bază, în 
Germania, unde tocmai această bază îi lipsea, ceea ce a deter¬ 
minat preluarea lui mai curînd formală şi abstractă. 

Dincolo, însă, de acest context determinat, rămîne o schiţă 
critică a mecanismului care a guvernat elaborarea modelului 
kantian al moralei, intrată ca atare în circuitul culturii filoso¬ 
fice. Sub acest aspect, textul constituie nu numai o respingere 
a construcţiei kantiene, dar şi o descriere implicită a momen¬ 
telor ei, în măsură să introducă sensuri interpretative noi asu¬ 
pra filosofiei morale kantiene, aşa cum s-a putut ea supune 
propriei sale verificări timp de aproape două secole. S-a mai 
putut semnala, astfel, într-o cercetare asupra conceptului de 


i K. Marx-Fr. Engels, Ideologia germană, pp. 190—101. 

practică la Kant*, că analiza lui Marx surprindea cîteva din 
momentele procesului, pe parcursul căruia un conţinut istoric 
determinat este ridicat la nivelul de generalitate şi universa¬ 
litate al unui concept filosofic, cum ar fi: „voinţa liberă", pe 
care se pot întemeia „definiţii pur ideologice şi postulate mo¬ 
rale". Se demonstrează, însă, chiar prin aceasta, că filosoful şi-a 
,,găsit“ ideile sale într-o practică istorică determinată, că ideile 
sale nu sînt lipsite de premise, chiar dacă ceea ce pentru bur¬ 
ghezia franceză reprezenta interese materiale şi o voinţă con¬ 
diţionată de aceste interese, apare pentru burghezia germană 
in curs de formare ca ceva încă exterior, netrecut prin propriul 
său filtru şi neasimilat, dar anunţind totuşi o tendinţă a pro¬ 
priei sale dezvoltări viitoare, pe care astfel o devansa în planul 
spiritului, cu erorile şi abstracţiile, cu miturile şi cu iluziile 
inevitabile. 

Particularitatea situaţiei consta în faptul că burghezia ger¬ 
mană, ale cărei aspiraţii idealizate îşi găseau ecoul în cerce¬ 
tările lui Kant, nu era încă suficient de burgheză, nu-şi dez¬ 
voltase propria sa practică empirică (industrie, comerţ, politică) 
pînă acolo încît ideile de libertate, demnitate umană ca şi prin¬ 
cipiul drepturilor omului, să nu exprime decît această substan¬ 
ţialitate a propriei sale practici. Dimpotrivă, observă Marx, bur- 
gerii germani „le-au acceptat numai ca idei abstracte, ca prin¬ 
cipii valabile în sine şi pentru sine, ca deziderate şi fraze pi¬ 
oase, ca autodeterminări kantiene ale voinţei şi ale oamenilor 
aşa cum ar trebui ei să fie" 1 . Ceea ce apare aici ca neaşteptat 
este continuarea lui Marx: „De aceea biirgerii au avut faţă de 
aceste forme o atitudine mult mai morală şi mai dezintere¬ 
sată. . .“ 2 . 

Cu totul neaşteptat, pentru că Marx lasă să se întrevadă, aici, 
nu numai efectul de concordanţă directă dintre practică şi gân¬ 
dire, dar şi efectul de discordanţă (sau de concordanţă indirectă ) 
rezultînd din întîlnirea unui stadiu (moment) mai puţin dez¬ 
voltat (din punctul de vedere al condiţiilor social-economice şi 
politice) cu ideile şi climatul spiritual al unui stadiu ulterior; 


* „Revista de Filosofic", nr. 9/1971. 

1 K. Marx-Fr. Engcls, Ideologia germană, pp. 191—192. 

2 Ibidem. 

efectul de discordantă, în cazul semnalat de Marx, este acela 
al introducerii unei distincţii între ceea ce este şi ceea ce tre¬ 
buie să fie, deci „o atitudine mult mai morală şi mai dezinte¬ 
resată" decît aceea (franceză şi mai ales- engleză, în analiza lui 
Marx) care vede în ceea ce este — ceea ce trebuie să fie, idea¬ 
lizează existentul, se identifică ou el eliminînd orice distanţă 
dintre real şi ideal, dintre prezent şi viitor. 

Filosofia kantiană a moralei se constituie ca efectul unei 
asemenea discordanţe, tot aşa cum utilitarismul vulgar al lui 
Bentham apărea, în Anglia, ca efectul de concordanţă şi iden¬ 
tificare dintre practică şi năzuinţă, unde nu mai este loc de 
nici o altă morală decît aceea a prezentului sensibil şi satisfă¬ 
cut de sine, ipostaziat în împlinire spirituală. 

Cu Kant îşi face, astfel, loc ideea unei morale „mai morală “, 
„dezinteresat ă“ (Marx), care nu putea fi a burgheziei decît mai 
curînd accidental şi in orice caz trecător, numai atît cit sc afla 
în avangarda timpului, pe poziţii revoluţionare, dar nu după 
ce impunîndu-şi propriul său mod de viaţă, se închide în limi¬ 
tele acestui nou orizont, pe care îl sanctifică. Ceea ce decupează 
Kant căutînd legile formale ale moralei aparţine tocmai aces¬ 
tui moment „mai moral 11 , „dezinteresat 11 , cînd ceea ce este nu 
satisface spiritul, iar ceea ce îl satisface n-are încă realitate, 
se plasează în viitor ca un „trebuie 11 să fie. 

Imaginîndu-şi că filosofia sa morală este o critică a raţiunii 
practice, deci fără să-şi pună problema unei critici sociale (He- 
gel), şi cu atît mai puţin problema unei critici a economiei şi 
a politicii (Marx), Kant lucrează cu instrumentele conceptuale 
nedezvoltate ale sfîrşitului secolului al 18-lea şi este prizonie¬ 
rul lor. Rezultatul apare, din această perspectivă, ca steril; iar 
plasarea moralei în poziţia privilegiată de forţă motrică a isto¬ 
riei rămîne semnul distinctiv al acestei sterilităţi, incit orice 
„întoarcere la Kant“ sub specia unei semnificaţii politice a 
purtat, inevitabil, stigmatul acestei neputinţe. „Visare goală 11 , 
cum scria Marx, devenită tot atît de inevitabil obtuză, conser¬ 
vatoare şi reacţionară la toţi epigonii ei. 

Dar, surprinzînd momentul activ, creator şi modelator al 
moralei şi designînd morala însăşi prin această însuşire a ei, 
Kant anticipează prefigurînd un nou model posibil al moralei, 
model abstract, nu însă discordant cu un timp istoric, cînd 

considerarea omului ca scop în sine însuşi tinde să-şi piardă 
caracterul efemer al unui deziderat pios, şi, dimpotrivă, să-şi 
capete valoarea de constantă a unei realităţi practice; tind ten¬ 
siunea umană spre realizare de sine nu mai aparţine momen¬ 
telor de excepţie în istorie ale avîntului unei mari revoluţii, 
ci pătrunde în chiar substanţa vieţii cotidiene, căreia îi dă sens. 
Kant şi Bentham apar, din această perspectivă ca neliniştea 
rodnică a creaţiei, pe parcursul căreia omul se depăşeşte pe 
sine şi polul său opus: liniştea de sine a spiritului, suficienţa 
arogantă. Totodată, însă, Kant rămîne mai mult sub starea de 
poezie şi visare a avîntului, în timp ce la antipod se produce 
lucrarea prozaică, banală in aparenta ei neschimbare, dar efi¬ 
cientă, a istoriei. 


VI. CONTROVERSATUL KANT. NECLARITĂŢI 


1. ARGUMENTUL „EGOISTULUI* 1 

„Idealul lui Kant, acel «imperiu al scopurilor» . . . 
despre care vorbeşte el, este idealul, abstractizat, 
al societăţii burgheze, ale cărei norme 
îi apăreau lui Kant ca imperative categorice 
ale «raţiunii practice». 

Morala lui Kant este morala burgheză . .. “ 

(PLEHANOV)' 

A spune că materialul istoric asupra căruia s-a aplecat Kant 
şi cu care a lucrat este în sine burghez aparţine evidenţei şi 
nu ridică alte probleme, în afara acestei constatări. Dificultatea 
leală începe, însă, din momentul în care această premisă e pusă 
ca suficientă pentru aserţiunea că: morala lui Kant este mo¬ 
rala burgheză, cu aceeaşi îndreptăţire cu care s-ar putea aserta, 


1 G. V. P 1 e ®sa nov, Adnotările la cartea lui F. Engels. „L. Feuer- 
bach“, în G. V. P 1 e /6$a nov. Opere filosofice alese. voi. I, Ed. Politică, 
1958, p. 391. 

de pildă: morala lui Bentliam este morala burgheză. Altfel 
spus: este sensul burghez al moralei întru totul acoperitor 
pentru ceea ce conţine şi ceea ce implică critica raţiunii prac¬ 
tice? — sau rămîne un rest, ceva care trece dincolo, fără să se 
fi resorbit şi epuizat în semnificaţia burgheză a acestei morale? 

Răspunsul este sugerat, cel puţin în parte, de punctele ră¬ 
mase obscure şi de confuzia care se naşte pe parcursul anali¬ 
zelor critice ale filosofiei morale kantiene. 

S-a conturat astfel, ca o problemă presupusă chcio, contra¬ 
dicţia egoistului. Schopenhauer comentează în acest sens legea 
kantiană a imperativului categoric, al cărei principiu nu-1 poate 
găsi decît în egoismul fiecăruia, „această regulă cea mai uşor 
de observat, care ne vine în întîmpinare, această regulă primi¬ 
tivă şi vie a tuturor actelor noastre de voinţă" 1 . Tocmai aceasta, 
spune Schopenhauer este „regula supremă" la Kant, aceea care 
ne ghidează în cercetarea principiului moral propriu-zis; „ca 
subînţelege că, pentru a voi un lucru, trebuie ca acest lucru să 
fie acela care îmi convine cel mai bine. Cînd pun o maximă 
pe care toţi, în general, trebuie s-o urmeze, este evident că 
nu mă pot considera întotdeauna activ, ci eu prevăd că aş putea 
fi în anumite cazuri şi pasiv: or, tocmai luînd lucrurile din 
acest unghi, egoismul meu se decide în favoarea justiţiei şi a 
milei. Nu pentru că există o plăcere în exercitarea acestor vir¬ 
tuţi; dar pentru că există una în a beneficia de efectele lor“ 2 . 
Cind Kant scrie, într-o a doua formulare a imperativului cate¬ 
goric: „Acţionează în aşa fel îneît să tratezi umanitatea atît 
în persoana ta, cît şi în aceea a celuilalt întotdeauna ca fiind 
un scop, niciodată ca un simplu mijloc“, Schopenhauer crede 
că nu se spune mai mult decît în propoziţiunea biblică: „ce ţie 
nu-ţi place, altuia nu face“, formulă în care egoismul apare 
mai uşor de recunoscut. „Acest egoism de care sîntem cu toţii 
plini şi pe care sîntem preocupaţi să-l ascundem ca latura 
noastră ruşinoasă (căci întreaga politeţe se reduce la aceasta) 
apare evident în ciuda tuturor învăluirilor în care se acoperă; 
şi se dezvăluie prin graba noastră instinctivă de a căuta, în 


1 A. Schopenhauer, Die beiden Grundprobleme der Ethi! c. Ber¬ 
lin, 1929, pp. 56—57. 

- Ibidem. 

fiecare obiect care ni se oferă, un mijloc potrivit pentru scopu¬ 
rile noastre . . . Un fel de a căuta în fiecare dintre ceilalţi oa¬ 
meni un mijloc pentru a ne atinge scopurile, un instrument, 
iată expresia naturală care se citeşte în fiecare privire uma¬ 
nă .. . 

Observaţia lui Schopenhauer dă curs şi expresie avidităţii 
concurenţiale, caracteristică pentru expansiunea burgheză a 
industriei şi comerţului. Orice iluzie kantiană este aici înlă¬ 
turată. Omul este acest animal de pradă, care vede în fiecare 
celălalt un mijloc potenţial pentru atingerea scopurilor sale. 
Marx va consemna critic aceeaşi caracteristică cu rol de pivot 
a mentalităţii burgheze, cînd va observa că „nu iubim decît 
ceea ce posedăm 11 , decît ceea ce este un mijloc pentru un scop 
urmărit. Cit îl priveşte, însă, pe Kant, el plasează această mo¬ 
dalitate a practicii umane, şi această stare de spirit, în afara 
zonei propriu-zis morale, spunînd cu alte cuvinte că principiul 
comerţului şi al industriei nu este un principiu moral. Sau că 
principiul moralităţii fiinţează dincolo şi în opoziţie cu spiritul 
pragmatic al comerţului şi industriei. Ruptura introdusă, aici, 
de Kant este artificială. Omul burghez, aşa cum l-a surprins 
caracterizarea făcută de Schopenhauer, nu poate ridica la va¬ 
loarea de principiu al moralei sale, decît ceea ce exprimă sin¬ 
tetic înţelepciunea propriului său mod de a exista ca fiinţă 
empirică, respectiv spiritul concurenţial al comerţului şi indus¬ 
triei. Dar „artificiul 14 lui Kant avansează o alternativă, imagi¬ 
nată ca posibilă, a unui om „ne-burghez“, la antipodul celui 
schopenhauerian. De altfel, Schopenhauer însuşi, respingînd în 
ansamblu şi în termenii cei mai vehemenţi posibilitatea unei 
imagini kantiene asupra moralei, introduce totuşi această re¬ 
cunoaştere, care în fapt anulează reproşul de apologet al egois¬ 
mului, pe care i-1 aduce: „Astfel Kant. . . ne-a semnalat egois¬ 
mul şi contrariul său . . . „este un punct strălucitor în opera 
sa; şi eu l-am pus în evidenţă cu atît mai bucuros, cu cît, mai 
departe, nu voi putea să mai las în picioare mare lucru din 
întreaga întemeiere a eticii sale 4,2 . 

Distingînd această alternativă: egoismul şi contrariul său ca 


1 Ibidem, p. 65. 
- Ibiiem, p. 

„punct strălucitor 11 în opera lui Kant, Schopenhauer indică, tot¬ 
odată, deşi împotriva intenţiei sale, locul istoric al filosofiei 
morale pe oare altfel o desfiinţează, sau, încă mai mult, locul 
istoric al problematicii care se află încifrată în filosofia kantiană 
a moralei. Schopenhauer nu vedea nici un alt model uman po¬ 
sibil în afara omului egoist şi exprima prin aceasta realitatea 
dominantă a timpului său. Kant văzuse, însă, o alternativă la 
spiritul de junglă al egoismului, respectiv „contrariul 11 său, şi 
prin această plasare în afara timpului său, preconiza posibili¬ 
tatea unui alt timp, timpul cînd „contrariul" egoismului s-ar fi 
constituit ca spiritul vremii. Ceea ce este adevărat la Kant este 
realitatea surprinsă sub forma de ideal şi vis a acestei alterna¬ 
tive. El întrevede că, la „treapta la care a ajuns omul", devine 
posibil un alt stimul al existenţei umane, deeît numai acela al 
satisfacerii scopurilor sensibile şi al intereselor pur pragmatice. 
„Egoistul 11 lui Schopenhauer este, astfel, antipodul modelului 
kantian, ba chiar punctul de ruptură de la care — după Kant 
— o morală se poate întemeia şi justifica. Virtutea însăşi va fi, 
de aceea, la Kant nu „sfinţenie 11 cu sens de supunere şi ac¬ 
ceptare, ci „simţămînt moral în luptă“ l . 

Plehanov, în cuprinsul amplei sale critici a filosofiei kantiene 
se întîlneşte, la rîndul său, cu aceeaşi alternativă a „egoistu¬ 
lui 11 , plecînd de la unul din exemplele lui Kant (de altfel sur¬ 
prinzător de neadecvate şi confuze). Rezultă, din textul lui Ple¬ 
hanov, că în filosofia sa morală Kant s-ar situa „pe punctul de 
vedere al moralei utilitariste 11 : „căci, după Kant, eu trebuie să-i 
ajut pe alţii tocmai pentru că s-ar putea ca şi eu, la rîndu-mi, 
să am nevoie de ajutorul lor. Ce poate fi mai utilitarist?" 2 3 . 
Plehanov pare a oscila el însuşi în cursul acestor consideraţii, 
fiindu-i de altă parte pe deplin clar că prin filosofia sa morală 
„Kant era un adversar hotărît al moralei utilitariste 11 ; că la 
Kant „principiul moral constă în independenţa faţă de obiectul 
dorit 113 . Ceea ce este neclar la Plehanov vine, evident, dintr-o 
neclaritate a textului kantian şi dintr-o astăzi greu explicabilă 
nepotrivire între excursul teoretic la Kant şi cele cîteva exem- 


1 Critica raţiunii practice, p. 174. 

- C. V. Plehanov, op. cit., în loc. cit., pp. 391—392. 

3 lbidem. p, 391. 

ple pe care, ici-colo, le aduce în sprijinul demonstraţiei sale. 
S-ar putea risca, totuşi, ipoteza că puţinătatea şi lipsa de con- 
cludenţă a exemplelor sale denotă natura mai curînd sau pre¬ 
cumpănitor speculativă a tezelor sale, semnificaţia lor net pros¬ 
pectivă, vizînd mult departe în timp şi mult dincolo de expe¬ 
rienţa de viaţă directă şi empirică a vremii sale. în orice caz, 
argumentul „egoistului" rămîne exterior. Plehanov însuşi îl pă¬ 
răseşte uşor, ca i relevant, pentru a se apropia de ceea ce con¬ 
stituie conţinutul căutărilor lui Kant şi anume ipoteza alter¬ 
nativei. 

,,ln afară de aceasta, vreau să atrag atenţia cititorului — 
scrie Plehanov în continuare — asupra faptului că, atunci cînd 
îi combate pe utilitarişti, Kant are întotdeauna în vedere princi¬ 
piul «fericirii personale», pe care el îl denumeşte pe bună drep¬ 
tate principiul egoismului“ l . Or, dacă aceasta este „problema" 
lui Kant, presupoziţia iniţială că „morala lui Kant este morala 
burgheză" (Plehanov), implică fie că a) morala burgheză nu 
conţine egoismul ca principiu al ei, fie că b) premisa avansată 
este lipsită de un temei suficient, ceea ce revine la a spune că 
morala kantiană nu este în sine definitorie pentru ceea ce este 
esenţial în morala burgheză, că rămîne un rest neconcordant, 
ceva care trece dincolo de ea. De aci, mai departe, apare încă 
o inadvertenţă, ale cărei implicaţii euristice o recomandă aten¬ 
ţiei. Plehanov scrie în continuare directă: „şi tocmai de aceea 
(Kant) nu poate să rezolve problema fundamentală a moralei, 
în realitate, la baza moralei nu se află năzuinţa spre fericirea 
personală, ci năzuinţa spre fericirea întregului: a tribului, a 
poporului, a clasei, a umanităţii. Această năzuinţă nu are ni¬ 
mic comun cu egoismul. Dimpotrivă, ea presupune întotdeauna 
un grad mai mare sau mai mic de abnegaţie. Şi întrucît senti¬ 
mentele sociale se pot transmite din generaţie în generaţie . . . 
abnegaţia poate apărea uneori ca un rezultat al „voinţei auto¬ 
nome", care este străină de orice amestec al „facultăţii de a 
dori" 2 . 

Se întretaie, aici, două planuri. 

1) Evident, Kant este un gînditor idealist (deşi el însuşi nu 


1 G. V. Plehanov, op. cit., în îoc. cit., p. 392. 
- Ibidem. 

s-a recunoscut ca atare), nu practică o interpretare materialistă 
a istoriei (chiar dacă, uneori, îndeosebi în Antropologia sa apar 
disparate intuiţii cu sens istoric şi materialist)*. în consecinţă, 
Kant „nu poate să rezolve problema fundamentală a moralei". 

2) Neputinţa lui Kant de a rezolva problema fundamentală a 
moralei nu rezultă, astfel (cum apare în textul citat), din fap¬ 
tul că în filosofia sa morală s-ar fi substituit a) princi¬ 
piul năzuinţei spre fericire a întregului, cu b), principiul feri¬ 
cirii personale. 

La Kant principiul fericirii personale („principiul egoismu- 
lui“), fără să fie contestat în mod absolut, este considerat ire- 
levant din unghiul de vedere al moralei. Iar întrucît s-ar opune 
caracterului universal al moralităţii, de pildă punînd omul, care 
este scop în sine-însuşi, în poziţia de mijloc, deci subordonat 
unui interes particular, — principiul fericirii personale („prin¬ 
cipiul egoismului 11 ) se plasează la antipodul oricărei moralităţi. 
Prin aceasta nu se rezolvă „problema fundamentală a moralei", 
şi este discutabilă limitarea acesteia la unul sau altul din cele 
două principii polare aici discutate. Se prefigurează în schimb 
ipoteza unui nou model istoric al moralei, exprimat Ia Pleha- 
nov prin „năzuinţa spre fericirea întregului" şi care cores¬ 
punde în linii generale sensului pe care îl are, la Kant, 
desprinderea omului din cercul interesului său pragmatic, su¬ 
biectiv şi arbitrar, înscrierea sa într-o perspectivă deschisă spre 
universalitatea omeniei, cînd omul este considerat şi tratat în 
realitatea sa empirică întotdeauna ca scop, niciodată ca mijloc. 

Este o morală văzută din perspectiva dezvoltării condiţiei 
umane; prin depăşirea „egoismului 11 ca principiu moral, mo¬ 
mentul burghez al moralei este negat în ceea ce are el mai 
esenţial şi se deschide o cale de înţelegere spre o altă morală 
necesară şi posibilă, postburgheză. E un „dincolo" care semni¬ 
fică o altă condiţie umană resimţită ca necesară, şi nu amăgi- 
toarea lume „de apoi“, aşa cum — în spiritul unei gîndiri tra¬ 
diţionaliste şi pre-critice — se face încă lectura lui Kant. 


* ' kT vc (/ tiHsâ, kv ve q>sOnC+ evc >s a/$\|/#> "_zs •$/>$ Conceptul de practică la 
Kant, EF %T g|î nj * ~kta$VJ î>$(BdE®oLj;>s 

2. ARGUMENTUL „TEOLOGIEI MORALE" 

„Aceasta este deci concluzia noastră: 
morala iui Kant... nu este în fond 
decît morala teologilor, dar 
considerată invers şi deghizată sub formule abstracte 
şi în aparenţă descoperite a priori" 
(SCHOPENHAUERl 1 2 3 


Kant însuşi a oferit, primul, motive pentru o anumită incer¬ 
titudine în ceea ce priveşte poziţia faţă de religie a filosofiei 
sale morale. Ar fi suficient să se reamintească, în acest sens, 
cunoscuta sa propoziţie din Prefaţa la Critica raţiunii pure (edi¬ 
ţia a 2-a): „A trebuit deci să suprim ştiinţa, pentru a face loc 
credinţei.. sau paragrafele nu mai puţin elocvente din 
Critica raţiunii practice: „nemurirea sufletului 11 şi „existenţa 
lui Dumnezeu' 1 ca postulate ale „raţiunii pure practice 113 . S-ar 
putea face, evident, încă alte trimiteri, dar cele mai sus con¬ 
semnate designează, cel puţin prin rezonanţa lor, punctele cele 
mai sensibile sub acest aspect ale textului kantian. 

Problema care derivă de aici, fundamentală pentru lectura 
fără prejudecăţi a cercetărilor kantiene asupra moralei, este 
dacă aceste două postulate şi principiul metodologic enunţat 
(„a trebuit să suprim ştiinţa . . . “), sau alte întemeieri, care 
scapă notaţiilor de faţă, fac din lucrările de morală ale lui Kant 
o „teologie morală 11 . 

Ar trebui, evident, să se definească conceptul de teologie 
morală, dar va fi suficient să se reţină sensul său comun de 
„învăţătură religioasă 11 asupra moralei, care implică — evi¬ 
dent — şi un conţinut religios al legilor, normelor şi chiar al 
mecanismului ei. Nietzsche, sub influenţa lui Schopenhauer, 
numeşte în treacăt filosofia morală kantiană: „cea mai respin¬ 
gătoare scolastică 11 . Schopenhauer ajunge la presupunerea că 
textul kantian îşi înşeală cititorii cu ideile sale despre datorie 


1 A. Schopenhauer, op. cit., p. 72. 

2 Critica raţiunii pure, p. 31 (traducerea N. Bagdasar). 

3 Critica raţiunii practice, pp. 212 şi 214. 

(„acest demon! 11 ), căci nimic nu este mai îndepărtat de o ase¬ 
mănare cu natura umană veritabilă şi cu ceea ce se petrece 
înăuntrul nostru 1 , decît acest imperativ categoric pretinzând să 
conducă toate actele omului, în ciuda înclinaţiilor şi dorinţelor 
omului. Incit, continuă Schopenhauer, „noi nu vedem in aces¬ 
tea decît o maşină pentru înlocuirea moralei teologilor". Ar fi, 
pe cit se pare, o simplă travestire a moralei religioase într-o 
morală raţională. Ceea ce, în primul caz, este impus ca datorie 
de „demonul 11 credinţei (Schopenhauer este un filosof ateu), 
apare ca fiind impus — la Kant — de „demonul' 1 raţiunii. 
Această deghizare este cu atît mai reuşită, cu eît Kant însuşi 
nu proceda premeditat, fiind încredinţat că întemeiază un nou 
înţeles al moralei: „el îşi imagina într-adevăr —scrie Schopen¬ 
hauer — că aceste idei de comandament şi lege, al căror sens 
aparţine în întregime şi evident moralei teologilor, ar putea fi 
stabilite în afara oricărei teologii şi întemeiate pe cunoaşterea 
apriorică pură, cînd dimpotrivă, aşa cum am dovedit-o sufi¬ 
cient, aceste idei sînt lipsite la Kant de orice sprijin real şi 
zboară în aer. Chiar în textul său, la sfîrşit, se vede căzînd 
masca care ascunde morala teologică, cînd apar teoria binelui 
suveran, postulatele raţiunii practice şi, în fine, teologia mo¬ 
rală" 2 . 

Şi, astfel, în critica sa Schopenhauer nu-i acordă lui Kant 
decît circumstanţa atenuantă a propriei sale iluzionări. In rest, 
eşec absolut, o travestire care renunţă, în final, la propria ei 
simulare, revenind la ceea ce fusese iniţial, o teologie morală. 
Rămîne doar intenţia lui Kant de a fi întemeiat ideile de co- 
mandament şi lege în morală „în afara oricărei teologii 11 . Evi¬ 
dent, puţin; dar fie şi atît de puţin, se designează aici o nuanţă 
fără de care textul lui Kant rămîne nedescifrat în acel sens 
anume, pc care autorul său l-a avut în vedere. 

Deşi mai puţin unilateral şi mai puţin dur, Plehanov confir¬ 
mă acest sens de ambiguitate. Totodată, la Plehanov apare nu 
un Kant care mai curînd „nu ştie ce face 11 , rămînînd la simpla 
intenţie, ci ea exprimînd efortul de’ cunoaştere al unei gîndiri, 


1 Schopenh >su >sr, op. cit., p. 71. 
- Ibidem, p. 72. 

confruntată cu propria sa limită. E „o luptă" şi o „depunere 
a armelor". 

„Prin urmare — scrie Plehanov —, teoria lui Kant despre 
lumea fenomenelor conţine două elemente: 1) un element idea¬ 
list subiectiv: forma contemplării sau gîndirii noastre, a cu¬ 
noaşterii noastre în general; 2) un element realist: acel material 
nedefinit pe care ni-1 oferă numenele (noumenon — n.n. — 
N.B) şi care este prelucrat de conştiinţa noastră . . . întrucît lu¬ 
mii numenelor îi este inaplicabil conceptul nostru de necesi¬ 
tate naturală, ea poate fi considerată — de cine vrea — un 
imperiu al libertăţii depline. In această lume îşi pot găsi re¬ 
fugiul toate acele fantome — Dumnezeu, nemurirea sufletului, 
liberul-arbitru — care nu se împacă cu noţiunea de legitate. 
Kant, care a luptat împotriva acestor fantome în Critica raţiu¬ 
nii pure, depune armele în faţa lor în Critica raţiunii practice, 
adică acolo unde e vorba de acţiune şi nu de speculaţie ab¬ 
stractă" 1 . 

E o luptă şi o depunere a armelor, cifru de o însemnătate 
întotdeauna hotărîtoare pentru accesul la textul kantian, cu 
deosebire în filosofia sa morală, unde gîndirea sa se „răfuia" 
cu o dublă rezistenţă: aceea a propriei sale „conştiinţe anteri- 
oare“ (cum numea Marx degajarea sa din strînsoarea „ideilor 
primite"); şi aceea a conştiinţei dominante şi instituţionalizate 
a timpului său, refractară cercetărilor kantiene, pe care le sus¬ 
pectează şi le ţine sub cenzură. 

Dar este mai ales o luptă cu necunoscutul, o cercetare intr-un 
ţinut puţin explorat. O cercetare care — pentru a fi corect 
cîntărită — trebuie raportată în primul rînd la spaţiul episte¬ 
mologic în care se desfăşoară, desprinzînd valoarea descoperiri¬ 
lor ei in acest raport. 

Şi, astfel, întrebarea persistă: depune Kant într-adevăr ar¬ 
mele în Critica raţiunii practice? Sau, întrucît este vorba de 
o luptă, asistăm la ceea ce s-ar putea numi „o tactică schim¬ 
bată a luptei, funcţie şi ea — evident — atît de terenul pe care 
se dă lupta, apoi de „poziţia" adversarului, cît şi mai ales de 
modul în care Kant însuşi izbuteşte să-şi făurească instrumen- 


1 G. V. Plehanov, op. cit., p. 379. 

tele conceptuale ale cercetării sale critice şi să le mînuiască 
în „lupta" la care se anga jase. 

Dar a-1 citi pe Kant am această perspectivă presupune intro¬ 
ducerea unei distincţii de principiu între ceea ce constituie, la 
Kant, o categorie de sens ontologic, designînd o entitate obiectiv 
existentă în sistemul moralei, şi o categorie de sens operaţional, 
avînd un caracter metaforic şi neindicînd decît o presupoziţie 
logic necesară, acolo unde orice altă determinaţie lipseşte (sau 
pare să lipsească). Kant însuşi îşi defineşte cu acest înţeles 
„operaţional"' semnificatul postulatelor sale. „Aceste postula¬ 
te.. . sînt supoziţii necesare din punct de vedere practic; ele 
nu extind deci cunoaşterea speculativă (în sensul că nu cores¬ 
pund unui fapt de existenţă, pe care l-ar numi — n.n. N.B.), 
dar procură Ideilor raţiunii speculative în general (cu ajutorul 
raportului lor cu ceea ce este practic) realitate obiectivă şi le 
justifică ca concepte, a căror posibilitate altfel ea nu s-ar fi 
putut încumeta nici măcar s-o afirme" 1 . Stilul lui Kant este 
evident încărcat de reziduuri scolastice, dar chiar aşa fiind el 
delimitează cu destulă atenţie sensul postulatelor sale „teolo¬ 
gice", punîndu-şi cititorul în prezenţa limitelor în care el le 
înscrie. 

Astfel, presupoziţia nemuririi sufletului „decurge din condi¬ 
ţia practic necesară a conformării duratei cu realizarea deplină 
a legii morale" 2 ; presupoziţia existenţei lui Dumnezeu izvorăşte 
din necesitatea recunoaşterii unei lumi a libertăţii (nu sensi¬ 
bilă, ci inteligibilă), a cărei condiţie este aceea de a putea fi 
gîndit binele, iar în raport de acesta binele suprem de sine-stă- 
tător, adică Dumnezeu 3 . Kant insistă asupra acestui punct şi 
textul de faţă nu-1 poate scuti pe cititor de această insistenţă, 
dacă el ţine intr-adevăr să surprindă mecanismul gîndirii lui 
Kant, fără reţinerea căruia tocmai ceea ce semnifică filosoful în 
textul său rămîne obscur şi cade în non-sens. 

Există, evident, un raport constant al filosofiei morale kan¬ 
tiene eu religia, dar ceea ce domină aici este desprinderea mo¬ 
ralei (oa în sine autonomă, ca aparţinând exclusiv de raţiunea 


1 Critica raţiunii practice, pp. 222—223. 

2 Ibidem, p. 223. 

3 Ibidem. 

practică) de încărcătura tradiţional-religioasă a tuturor con¬ 
ceptelor ei, a sensurilor ei stricte sau largi şi chiar ecourilor 
ei cele mai îndepărtate. E o polemică respectuoasă, dar siste¬ 
matică şi pătrunzătoare. Orice raportare la Dumnezeu, fie chiar 
plină de evlavie şi apologetică, pune de fapt în lumină lipsa 
de realitate a conceptului lui Dumnezeu, iar de aici imposibili¬ 
tatea unui limbaj comun şi imposibilitatea unei înţelegeri între 
om şi Dumnezeu, dacă Dumnezeu este altceva declt o simplă 
presupoziţie logică. Comentînd, astfel, porunca evanghelică: 
„Iubeşte pe Dumnezeu mai presus de toate şi pe aproapele tău 
ca pe tine însuţi 44 , Kant constată: „Dar iubirea lui Dumnezeu 
ca înclinaţie .. . este imposibilă; căci el nu este un obiect al 
simţurilor 111 . Gîndul critic nu rămîne, însă, numai la această 
constatare, aparent limitată la un aspect formal. „Această în¬ 
cercare — scrie Kant — nu urmăreşte aici numai să reducă la 
concepte clare porunca evanghelică menţionată mai sus, pentru 
a preveni exaltarea religioasă cu privire la iubirea de Dumne¬ 
zeu, ci şi să determine exact simţămintul moral cu nemijlocită 
privire la datoriile faţă de oameni (s.n. — N.B.) şi să stăvi¬ 
lească sau pe cit este posibil să prevină o exaltare morală, care 
contaminează multe minţi“ 1 2 . 

Problema este, aşadar: 

1. de „a determina precis cugetul moral cu nemijlocită pri¬ 
vire la datoriile faţă de oameni 44 ; 

2. de „a preveni exaltarea religioasă cu privire la iubirea de 
Dumnezeu 11 ; 

3. de „a preveni o exaltare morală, care tulbură multe minţi 11 , 
în sensul apărării ei de pasiunea înclinaţiei subiective sau a 
interesului pragmatic (patologic, cum scrie Kant) şi a înteme¬ 
ierii ei numai din respect pentru legea morală şi în numele 
principiului ei. Asemenea „documente 14 ale filosofiei morale 
kantiene atestă o direcţie generală de orientare anti-teologică 
a cercetărilor ei: respectiv desprinderea moralei din magma 
religiei, întemeierea raţională a acestei desprinderi şi distanţa¬ 
rea de ea pe calea opoziţiei dintre a) existenţa reală a unei pro¬ 
blematici umane, care întemeiază o morală şi b) inexistenţa 


1 Critica raţiunii practice, p. 172. 

2 Ibidem, p. 173. 

unei situaţii reale în care om şi Dumnezeu să coincidă în pro¬ 
blematica lor. 

Totodată, Kant ajunge — pe parcursul dezvoltării postulate¬ 
lor sale şi în ciuda delimitărilor de sens „operaţional" pe care 
le introd/uce — la compromisuri cu religia. Este, astfel, folosită 
în exegeza kantiană ideea că, deşi morala nu are nevoie să fie 
fundamentată religios, ea conduce totuşi la ideea de Dumne¬ 
zeu. Kant introduce, însă, religia (sau credinţa) nu ca o cauză 
finală a moralei, ci ca o condiţie a fericirii, plasînd ca atare în- 
tr-un teritoriu mai curînd extra-moral zona de contact a mo¬ 
ralei cu religia. El scrie: „De aceea nici morala nu este propriu- 
zis doctrina care să ne înveţe cum să ne facem fericiţi, ci cum 
să devenim demni de fericire. Numai atunci cînd se adaugă 
religia intervine şi speranţa de a participa odată la ferici¬ 
re.. . Sau cînd afirmă: „ . . . este necesar, din punct de ve¬ 
dere moral, să admitem existenţa lui Dumnezeu 112 , această ne¬ 
cesitate poate fi înţeleasă numai ca avînd un sens subiectiv şi 
explicativ. Căci — scrie Kant —, „aici trebuie să observăm 
desigur că această necesitate morală este subiectivă, adică ne¬ 
voie, şi nu obiectivă, adică nu este chiar datorie; căci nu poate 
exista datorie de a admite existenţa unui lucru (fiindcă acesta 
priveşte numai folosirea teoretică a raţiunii). Prin aceasta nu 
se înţelege nici că este necesară admiterea existenţei lui Dum¬ 
nezeu ca un fundament al oricărei obligaţii în genere (căci un 
astfel de fundament se bazează, precum a fost suficient de¬ 
monstrat, exclusiv pe autonomia raţiunii însăşi) 1 ' 1 * 3 4 . 

Şi astfel, ceea ce este „credinţă 11 la Kant oscilează între ad¬ 
miterea religiei ca condiţie necesară a fericirii şi, de altă parte, 
ca „credinţă pură a raţiunii, fiindcă numai raţiunea pură ... 
este izvorul din care ea decurge 114 . Ideea că „legea morală duce, 
prin conceptul de Bine suveran..., la religie" 5 , se referă din 
nou nu la sensul tradiţional al religiei, ca o concepţie mistică 
despre existenţă, ci la recunoaşterea caracterului de absolut al 


1 Critica raţiunii practice, p. 220. 

- Ibidem, p. 215. 

a Ibidem, p. 216. 

4 Ibidem. 

5 Ibidem, p. 220. 

datoriei morale, în sensul laic în care se spune despre o datorie 
că este „sfîntă“. 

Încît, ceea ce parc a li — după două sute de ani — inconsec¬ 
venţă şi compromis cu religia, se constituia în dezbaterea vre¬ 
mii ca insurgenţă sceptică, accentuată de semnificaţia socială 
întrucîtva anticonservatoare şi transparent progresistă pe care 
o capătă, la Kant, postulatul „nemuririi sufletului", rămas ca 
un model de încifrare a rebeliunii inaugurată de marele filosof 
în gîndirea timpului. 


VIL IDEEA PROGRESULUI MORAL 


Cu cit sună mai spiritualist şi religios practicant acest postu¬ 
lat, cu atît este mai insolit. Pentru uzul comun, postulatul „ne¬ 
muririi" ar încerca să soluţioneze contradicţia dublei naturi a 
umanului, în ideea că omul are răul şi binele în el însuşi, că 
aparţine ca rău unei lumi sensibile şi ca bine unei lumi supra- 
sensibile; în sfîrşit, întrucât omul — în viaţă fiind — nu poate 
renunţa la nici una din cele două tendinţe ineluctabile ale fiin¬ 
ţei sale, realizarea perfecţiunii morale sau a împăcării celor 
două tendinţe divergente nu poate fi gîndită decît ca aparţinînd 
unei alte vieţi, după moarte, cînd tot ce aparţine naturii sen¬ 
sibile a omului nu mai are fiinţă şi n-a rămas decît natura sa 
suprasensibilă, identică cu ea însăşi. Ar rezulta, în consecinţă 
— potrivit acestei interpretări de sens tradiţionalist, ea însăşi 
întrucîtva bigotă — că „nemurirea sufletului 11 , respectiv presu¬ 
poziţia unei continuări a vieţii aceleiaşi personalităţi după 
moartea sa fizică devine condiţia unei moralităţi împlinite. Sub 
acest aspect şi în aceste limite e întemeiat să se considere că 
filosofia morală kantiană este în fond „morala teologilor, dar 
considerată invers şi deghizată sub formule abstracte" (Scho- 
penhauer). 

Dar la Kant semnificantul acestui postulat apare abia cu teza 
progresului, în raport de care „nemurirea" pune în lumină sen¬ 
sul de continuitate a efortului uman în direcţia ridicării pro¬ 
priei sale moralităţi spre trepte superioare de împlinire. Intru- 
cît gîndirea nu se poate împăca cu limita pe care finitudinea 
omului o pune oricărei realizări în planul moralei, această rea¬ 
lizare (ca perfecţiune sau sfinţenie) nu poate fi gîndită „decît 
într-un progres mergînd la infinit către acea conformitate de¬ 
plină 111 . Kant apără această idee, care implică recunoaşterea 
principiului evoluţiei, respins de biserică, arătînd că ea este 
de cel mai mare folos nu numai cunoaşterii dar şi religiei. Căci, 
în lipsa ei, „sau legea morală este cu totul degradată din sfin¬ 
ţenia ei, întrucît o denaturăm ca tolerantă (indulgentă) ... sau 
îi exagerăm prea mult rolul şi totodată speranţa de a ajunge la 
o menire inaccesibilă 11 , pierzîndu-ne astfel în „extravagante 
visuri teosofice, total în contrazicere cu cunoaşterea de sine 112 . 
La Kant se conturează, astfel: 

1. o înţelegere istorică a moralităţii, ca un progres obiectiv, 
ca o mişcare de continuă auto-depăşire morală a omenirii; 

2. necesitatea unei conştiinţe umane subiective lucide asupra 
mersidui moralităţii ca progres infinit, ceea ce încurajează efor¬ 
tul uman îndreptat în acest sens şi contribuie la realizarea lui. 

Ceea ce e viu în aceste consideraţii kantiene este principiul 
progresului în morală. Evident, nu e uşor de precizat, în lipsa 
unei cercetări sistematice asupra acestei constatări, în ce mă¬ 
sură ipoteza progresului a fost continuu sau numai sporadic 
activă pe parcursul elaborărilor lui Kant asupra moralei. Este 
de consemnat, aici, că Hegel reţine pe alocuri o inspiraţie cu 
semnificaţie istorică la Kant, atunci cînd, de pildă, afirmă cu 
privire la conceptul kantian de „raţiune teoretică": „Kant pro¬ 
cedează deci psihologic, aceasta înseamnă istoric 113 ; sau: „Kant 
a indicat istoric momentele întregului 11 , referindu-se la Critica 
puterii de judecare 1 * 3 4 . 


1 Critica raţiunii practice, p. 212. 

- Ibidem, p. 213. 

3 Hegel, Istoria filosofici, voi. II, p. 592. 

4 Ibidem, p. 631. 

Kant întrevede mai întîi progresul ca o perfecţionare în ra¬ 
port cu „imperfecţia“ omului. Termenul este echivoc: perfec¬ 
ţionarea presupune apropierea treptată de ceva care este în 
sine perfect, cum nu poate fi, de pildă, morala (nici omul) dacă 
libertatea este înţeleasă ca deschidere spre continuă înnoire, 
deci în incompatibilitate cu ceva absolut perfect, care este tot¬ 
odată finit, incapabil să se auto-depăşească. Dar Hegel a des¬ 
prins corect sensul acestei „perfecţionări 11 la Kant, cînd o nu¬ 
meşte „progres infinit 11 . 

In Întemeierea metafizicii moravurilor Kant abordează aceas¬ 
tă problemă, ca o mărturisire numai, fără să se ridice însă la 
dimensiunea reală a conceptului ei. El arată că „dintre princi¬ 
piile raţionale sau cauzele raţionale ale moralităţii, conceptul 
ontologic al perfecţiunii (oricît de vid, oricît de nedeterminat...) 
este totuşi preferabil conceptului teologic...“ (pag. 62). Este 
preferabil pentru că exprimă un sens, fie şi ascuns al mişcării. 
Mişcarea ca auto-depăşire. Aceeaşi sugestie este găsită şi în 
ceea ce s-a numit „învîrtire în cerc 11 . O „învîrtire în cerc 11 
căreia Kant îi simte soliditatea repetării ei, căci din supra¬ 
punerea şi îmbinarea acestei mereu reluată „mişcare în 
cerc“ se constituie, în cîmpul practicii, posibilitatea ieşirii din 
inerţia cercului şi a înscrierii în mişcarea de spirală a istoriei 
şi progresului. Din această „învîrtire 11 în cerc, care se smulge 
(scapă) din inerţia anterioară şi se reconstituie continuu la un 
nou nivel, decurge posibilitatea moralei şi a progresului moral, 
progres care se înscrie astfel în chiar condiţia posibilităţii pro¬ 
ducerii sale. Gîndirea lui Kant aproximează această ipoteză în 
ciuda dificultăţilor ei. „Este totuşi preferabil conceptului teolo¬ 
gic — scrie Kant — care deduce moralitatea dintr-o voinţă di¬ 
vină infinit perfectă, nu numai din cauză că nu putem intui per¬ 
fecţiunea ei, ci o putem deduce numai din conceptele noastre, 
între care cel al moralităţii este cel mai însemnat, ci pentru că, 
dacă nu o facem (precum, dacă am face-o, am săvîrşi un cerc 
grosolan în explicaţia noastră), singurul concept care ne mai ră- 
mîne, acela al voinţei divine, pe care ne-o formăm din proprie¬ 
tăţile ambiţiei şi ale setei de dominaţie, asociate cu teribilele 
reprezentări ale puterii şi înverşunării, ne-ar conduce la un sis¬ 
tem al moravurilor care ar fi tocmai opus moralităţii 11 (pag. 62) 

Nu încape astfel îndoială că mişcarea spre „perfecţiune“ se 
instituie, Ia Kant, ca o condiţie a posibilităţii moralei şi este, 
în acest sens, sinonimă cu libertatea. Fără „perfectabilitate 11 
(progres infinit) sistemul moralei ar fi, paradoxal, contrariu 
moralităţii, pentru că — încă odată — la Kant morala nu este 
sfinţenie (posedare a ceea ce este perfect), stare care ar fi con¬ 
trară moralităţii, ceva finit, mort, fără dezvoltare posibilă, fără 
viitor; ci este cuget moral în luptă, auto-depăşire, o continuă 
ridicare spre orizonturi noi, progres infinit. 

Kant vizează în mod cu totul evident nu „perfecţiunea" mo¬ 
rală a individului în sensul apropierii sale de un model al per¬ 
fecţiunii (divin), ci procesul însuşi al ridicării umanului din 
condiţia primitivităţii sale spre orizonturi care se constituie, 
în spaţiul practicii, ca definitorii pentru sensul „naturii" umane 
şi pentru direcţia liberă a mişcării ei, ca mişcare de amplifi¬ 
care, îmbogăţire continuă (în acest sens „perfecţionare 11 ) a aces¬ 
tei naturi. Echivocul lui Kant, reflex al incertitudinii filosofu¬ 
lui asupra acestui punct, nu lasă totuşi nici o îndoială asupra 
dinamismului pe care această ipoteză latentă l-a transmis asu¬ 
pra întregii sale teorii etice. 

Intr-o lucrare de mai puţină notorietate: Principiile meta¬ 
fizice ale moralei, Kant explică, de pildă, sensul pe care îl atri¬ 
buie conceptului: perfecţionare-de-sine, făcînd distincţia dintre 
perfecţionarea cantitativă şi perfecţionarea calitativă. Primul 
fel de perfecţionare are loc intr-un cadru finit şi este ea însăşi 
finită, în sens de limitată intr-un cadru determinat, nu este sus¬ 
ceptibilă de dezvoltare. Aceasta ar fi perfecţionarea „perfectă". 
Al doilea fel este prin chiar natura ei, „ imperfectăO perfec¬ 
ţionare imperfectă, Indefinită, care nu-şi atinge niciodată apo¬ 
geul ei. Această „perfecţionare imperfectă 11 acţionează — pe 
cit se pare — atît în planul orizontal al perfecţionării-de-sine 
însuşi (deci avînd în vedere individul în limitele unei vieţi şi 
în limitele unui anumit concept istoric de moralitate); cit şi 
în planul vertical al istoriei, în care perfecţionarea are în ve¬ 
dere depăşirea unui anumit concept (istoric) de moralitate, dar 
aici Kant — deşi „cochetează" cu această idee — se dovedeşte 
reţinut în a o ridica pînă la valoarea unei legi. Cu toate aces- 

tea, Kant avans.ează următoarea teză: „Este deci o datorie pen¬ 
tru om să se smulgă din asprimea naturii sale, din caracterul 
său animal şi să-şi impună sarcina să avanseze mereu mai mult 
şi cu toată puterea spre umanitate, singura care îl face capabil 
să-şi fixeze scopuri, să se lepede de ignoranţa sa prin instruire, 
să-şi corijeze erorile şi să renunţe la ele . . . morala practică îi 
ordonă aceasta in mod absolut şi îi fixează ca datorie acest scop, 
pentru a se face demn de umanitatea pe care o reprezintă". 

Se îmbină, aşadar, „smulgerea din asprimea naturii sale 11 , 
care învederează constituirea istorică şi progresivă a umanului, 
cu punerea umanităţii ca scop, care devine la nivelul fiecărui 
orizont (stadiu istoric) sensul de a fiinţa al moralei. E o viziune 
încă obscură, dar care implică continuitatea şi discontinuitatea 
momentelor întregului proces. Şi în acest sens faptul pe care 
i-1 impută Hegel, că „moralitatea desăvîrşită trebuie să rămînă 
un /«dincolo» 11 , este mai curînd un merit al teoriei kantiene, de- 
cît o eroare a ei. Căci nu pare a fi descifrarea corectă a spune 
că, la Kant, „voinţa morală rămîne numai un «trebuie să fie»“, 
cînd — de fapt — la Kant voinţa morală (sau morala): 

1. se realizează în limitele unui anumit stadiu, şi 

2. nu se realizează în raport cu noul orizont pe care stadiul 
atins îl face posibil şi-l proiectează ca „un trebuie să fie“ din¬ 
colo de el. Şi, după cum spune Hegel (şi a devenit evident în 
cursul celor înainte arătate), „pe acesta întemeiază Kant postu¬ 
latul nemuririi sufletului". Noţiunea de „nemurire" este, evi¬ 
dent, neadecvată; dar s-ar putea presupune că lui Kant — ţi¬ 
nut sub observaţie de puternicii timpului pentru non-confor- 
mismul său — nu-i displăcea stratagema stilistică pe care i-o 
prilejuiau propriile sale concluzii, respectiv aceea de a demon¬ 
stra necesitatea unei continue depăşiri a moralei existente, deci 
refuzul radical al oricărei apologetici, folosindu-se însă de con¬ 
ceptele în uzanţă ale moralei religioase oficiale, a căror ne- 
temeinicie tocmai o punea în lumină. Dar această stratagemă 
a spiritului ascunsă în textul marelui gînditor solicită o con¬ 
tinuă descifrare a gîndului în consensul fundamentelor sale 
teoretice şi dincolo de semnificaţia simplă a cuvintelor, ea însăşi 
limitată de spaţiul epistemologic al timpului şi guvernată pe 
alocuri (la Kant) de consideraţii de conjunctură. 

Sub condeiul lui Kant, filosofia morală plasează omul în faţa 
propriilor sale probleme, constituind astfel o reabilitare a uma¬ 
nului, căruia îi deschide o perspectivă. Omul e angajat în trăi¬ 
rile sale şi singurul răspunzător al destinului său. 

La Kant, gîndirea contemporană găseşte, ca într-o diagramă 
analitică, momentul încă confuz şi dramatic al acestei dislocări 
dintr-o nemişcare anterioară a spiritului. 

